
CUVÂNT ÎNAINTE 


Pentru al doilea an consecutiv, Agenda Culturală a Municipiului Sibiu a inclus o 
manifestare ştiinţifică, reconfortantá pentru sentimentul stimei de sine al celor angrenati 
într-un domeniu elitist, dar şi benefică pentru comunitate prin oportunităţile de valorificare 
a rezultatelor cercetării în scopuri cultural-turistice şi patrimoniale. Proiectul ,,Interferente 
culturale în Sibiul secolelor XVIII-XX" şi-a dedicat ediția a doua vieţii cotidiene pe 
meleagurile sibiene, în secolele XIX-XX. Într-o primă etapă, specialişti locali şi din centre 
universitare importante ale ţării (Alba Iulia, Bucureşti, Cluj-Napoca, Târgu-Mureş) şi-au 
dat întâlnire în cadrul unui simpozion tematic, găzduit de Colegiul Naţional „Samuel von 
Brukenthal” din Sibiu, în zilele de 12-13 iunie 2015. Roadele acestei întâlniri au fost 
fructificate, într-o a doua etapă, sub forma elaborării unor texte ştiinţifice reunite în 
volumul de față. Cele nouăsprezece articole surprind secvenţe interesante ale peisajului 
cotidian, pornind de la cadre sociale specifice secolelor XVII-XVIII, ca prefatare a 
intervalului cronologic asumat, până la inaugurarea secolului prezent, într-un exercițiu de 
necesară actualizare a demersurilor diacronice. Desfăşurarea spaţială a temelor abordate 
îndeplineşte o funcţie integrativă şi interpretativă, menită unei polisemantizări obiectuale a 
faptului cotidian. Astfel, oraşul odinioară săsesc (Hermannstadt), apoi multietnic (ex. 
Nagyszeben) şi în final cu o covârşitoare preponderență românească (Sibiu) este relationat 
cu spaţiul transilvănean şi cu cel naţional românesc, într-un permanent efort de măsurare a 
variabilelor centralitátii, respectiv de înregistrare a fluctuatiilor raportului centru-periferie 
şi a consecinţelor fireşti ale acestora asupra morfologiei comportamentale şi a traseelor de 
viata individuale şi comunitare. 

Primele opt articole, grupate sub titlul „Viaţa cotidiană. Aspecte generale”, 
tratează spaţiul sibian ca parte a unor sisteme culturale ample. Registrul tematic debutează 
cu o analiză imagologicá asupra străinului în spațiul românesc premodern, autoarea, 
Şarolta Solcan, sesizând variaţii atitudinale dezvoltate conjunctural (ex. teama sibienilor 
față de soldati) sau în strânsă legătură cu statutul social. Laura Stanciu trece in revistă 
diverse fațete ale pauperitátii în mediul multicultural transilvănean din secolele XVIII- 
XIX, indicând efectele polarizării şi excluziunii sociale asupra populaţiei româneşti, dar şi 
soluţia iluministă a depăşirii ignoranței şi sărăciei - educația. Recurgând la instrumentarul 
metodologic al antropologiei culturale, Giordano Altarozzi delimitează spaţii geo-politice 
şi geo-economice definite prin culturi alimentare specifice. Impactul celei de-a „doua 
revoluţii a cărții si a librăriei de masă” (1760-1914) asupra „creionării identitatilor 
colective” constitue o preocupare mai veche a reputatului specialist în istoria 
învățământului lacob Mârza, care propune o abordare metodologică modernă, axată pe 
reconstituirea „reţelelor de carte” (în special a celei de istorie) şi a „reţelelor de cititori”. 
Atmosfera mediului universitar central-european (Cluj, Budapesta, Viena, Berlin, Leipzig, 
Miinchen) din Belle Epoche, locul formării elitei româneşti transilvănene, este redată cu 
consistență şi vervă de Cornel Sigmirean, autorul insistând asupra influențelor exercitate 
pe termen lung de modelul german de civilizație. Pe acelaşi palier cronologic, Bogdan 
Ioanitiu Boşoteanu evidenţiază rolul presei culturale (Telegraful Román, Amiculu Familiei, 


Revaşul, Albina Carpaţilor, Cosînzeana, Familia, Tribuna, Transilvania, Luceafărul) in 
realizarea educaţiei artistice a populației româneşti transilvănene. Corina Teodor 
efectuează o anchetă documentată asupra impactului social al fumatului în Transilvania 
începutului de secol XX, contrapunând interdictiilor administraţiei comitatense, vizându-i 
pe minori, larga răspândire a obiceiului în rândurile clerului din protopopiatul greco-catolic 
al Mureşului. Seria ,,Aspectelor generale” este încheiată de Corneliu Pintilescu, printr-o 
incursiune în mecanismul birocratic al emigrării germanilor din România în anii 70-80 ai 
secolului trecut. Rezultatele demersului ştiinţific îi permit autorului să nuanteze conceptul 
de stat „paternalist socialist”, prin reliefarea traumelor la care au fost supuşi cetăţenii 
români de naționalitate germană. 

Cele unsprezece articole consacrate special spaţiului sibian, intitulate generic 
„Secvenţe de viata cotidiană în Sibiu”, urmează aceeaşi dispunere cronologică utilizată în 
prima parte a volumului. În deschidere, Lia Brad Chisacof aduce în discuţie două 
manuscrise de la sfârşitul secolului al XVIII-lea, o piesă de teatru în limba greacă şi un 
tratat medical în română, puse în legătură cu activitatea locală a „companiştilor greci”. 
Pentru perioada dualistă, Radu Racoviţan furnizează secvenţe de viață medicală, Maria 
Daniela Stanciu redescoperă mode şi modalități de petrecere a timpului liber, iar Dragoş 
Curelea îndreaptă atenția spre revoluţia electricității. Prin tratarea asociationismului 
feminin, Valeria Soroştineanu realizează trecerea de la regimul maghiar la cel românesc, 
cu o oprire specială asupra anilor Marelui Război. Receptarea acestui eveniment la nivelul 
tânărului țăran român din zona Sibiului este facilitată de materialul lui loan Adrian 
Neamţu. Perioada interbelică este bogat documentată şi reflectată în patru articole: Daniel 
Creţu urmăreşte rememorarea actului de la 1 Decembrie 1918, loan Popa şi Melina Daria 
Popa analizează diferite aspecte ale scolaritátii şi ale sistemului educational, parcurgând 
întreaga jumătate a secolului al XX-lea, Mihaela Grancea şi Alexandru Nicolaescu 
dezvăluie funcțiile sociale ale retoricii funerare, iar Anca Filipovici se apropie de 
manifestările „localismului creator”, apelând la personalitatea profesorului Alexandru 
Dima. Viaţa de zi cu zi a sibienilor în anii celui de-Al Doilea Război Mondial este disecată 
cu acribie de Vasile Ciobanu, într-un studiu cu valenţe monografice. 

Seria istoriografică inaugurată in 2014 cu Interferente culturale în Sibiul secolelor 
XVIII-XX şi continuată anul acesta cu Viaţa cotidiană în Sibiul secolelor XIX-XX se 
configureazá ca un suport ştiinţific valoros pentru cei interesați de evoluția mediului urban 
sud-transilvănean, de istoria Sibiului sau de cea culturală, de mecanismele generatoare de 
schimbare socială, de problematica identitară/patrimonială. Abordările metodologice şi 
sursologice variate, experiența profesională a autorilor reprezintă garanţia unui produs 
cultural de calitate. 


Ioan Popa 


I. 


VIAȚA COTIDIANĂ. ASPECTE GENERALE 


IMAGINEA STRĂINULUI ÎN ŢĂRILE ROMÂNE ÎN EVUL MEDIU TÂRZIU 


IMAGE OF THE STRANGER IN ROMANIAN COUNTRIES IN THE LATE MIDDLE AGE 


Prof. Univ. Dr. Sarolta SOLCAN 


Facultatea de Istorie, Universitatea Bucuresti 
saroltasolcan @ gmail.com 


ABSTRACT 


Due to the geo-political position of the Romanian Countries, the inhabitants had been in continuous contact 
with people of various ethnical and religious backgrounds, dealing with them as merchants, enemies, rulers, 
homeless, neighbours, and family members... 


Although there were plenty of situations when the inhabitants of the Romanian Countries interacted with 
strangers, there is few and indirect information on this matter. The present analysis, through corroboration of 
various historical sources proposes to reconstitute the image of the stranger in the society of the Romanian 
Countries and the way in which the Romanians related to them. 


Keywords: Image, stranger, enemies, neigbours, Romanians 


Prin pozitia lor geo-politicá Tárile Románe, la intálnirea dintre lumea catolicá si 
protestantă cu cea ortodoxă şi cu cea musulmană, erau străbătute de călători şi diplomaţi de 
diverse etnii şi confesiuni, de armate, de negustori ce treceau din Europa centrală şi 
occidentală spre Orient şi invers. Mulţi dintre ei conştientizau aceste realități. Abatele 
Francois-Xavier de Feller trecând prin pasul de la Turnu Roşu scria: „Singurătatea aceasta 
este frumoasă şi acest ţinut pare să fie făcut pentru a fi capătul din urmă al creştinătăţii şi 
extremitatea a două mari imperii.” 

Frământările politice, crizele economice şi epidemiile obligau pe locuitorii celor 
trei state româneşti să-şi părăsească adesea aşezările şi să pribegească în alte localităţi sau 
chiar în afara țării proprii. În aceste condiţii pentru locuitorii Ţărilor Române, la sfârşitul 
Evului mediu, accepțiunea de străin avea foarte multe valenţe. De asemenea, atitudinea 
față de străini avea foarte multe elemente comune printre locuitorii din Tara Românească, 
Moldova şi Transilvania, fenomen reflectat deopotrivă de documente oficiale şi de 
relatările din epocă. 

Sursele istorice arată că în cele trei state străinii erau trataţi diferențiat în funcție de 
poziţia în societate. Cei din rândul elitelor erau priviți cu ingáduintá, compasiune şi erau 
integrați. Aşa se explică de ce boierii şi domnii români nevoiţi, să fugă din ţara lor, se 
îndreptau spre Transilvania, precum şi faptul că în spaţiul extracarpatic grecii au ajuns 
mari dregători, domni. 

Tratarea diferențiată a categoriilor implicate în migraţie se regásea în legislaţie. 
Astfel Constituţiile aprobate sub titlul Despre oamenii străini şi venetici, avea două 
articole. Articolul unu: „dacă vreun domn, nobil sau cavaler voieşte să se stabilească în 
această tara şi să posede moşii şi alte mosteniri, sau să aibe slujbe erau obligati a cere la 


! Călători străini despre ţările române, vol. V, ed. M. Holban, P. Cernovodeanu, Bucureşti, Ed. Ştiinţifică, 
1997, p. 586. 

cea mai apropiată adunare a ţării cu cuvenită supuşenie principilor şi ordinelor țării, să 
poate fi primiţi între fiii şi în ordinele patriei.” Dacă obțineau acest lucru trebuia să depună 
„în mod solemn jurământul în adunarea publică a locuitorilor ţării, pentru servicii fidele 
principilor ţării, pentru respectarea întregii libertăţi a țării şi a legilor ei, pentru ocrotirea ei 
cu toate puterile, chiar şi cu pierderea vieţii, şi cel primit în acest fel, fiind făcut fiu al 
patriei..."2 

Articolul al doilea era consacrat oamenilor de rând: „Oameni vagabonzi care sunt 
țărani, străini, venetici şi fără stăpâni, nimeni să nu-i rabde să trăiască pe moşia sa ca 
trântori, de aceea, ca fiecare având un stăpân anumit şi un domiciliu, dacă ar săvârşi vreo 
contraventie ca să poată păşi contra lor cu mai bune posibilităţi; de aceea fiecare proprietar 
de pământ este obligat a-i prinde pe aceia şi potrivit acelora, servindu-se de ei, să-i facă 
iobagi, ba dacă se poate să-i aşeze sub garantie."3 

Acest articol corespundea mentalitátii medievale europene, conform căreia fugarii 
erau asociaţi vagabonzilor, cerşetorilor, tálharilor, iar „pribegii - adeseori asimilați cu 
briganzii”. Era o imagine care se crease prin sintetizarea mai multor elemente - printre care 
erau sărăcia, războiul, jaful în scopul supravieţuirii -, dar care aveau aceeaşi finalitate.4 

Contactele permanente, tratatele de pace semnate de domni au favorizat preluarea 
acestei mentalități si în spaţiul extracarpatic. Un exemplu este tratatul dintre Tara 
Românească şi Transilvania din 20 mai 1619. Se prevedea ca în cazul refugierii oamenilor 
de rând să se cerceteze cauzele şi apoi „dacă nu s-au îndatorat cuiva din vreo pricină 
oarecare şi dacă li-e voia şi pofta să meargă îndărăt, după ce îşi vor fi plătit mai întâi 
datoriile lor de aici, îi slobozim iarăşi înapoi în Tara Românească. La fel şi țiganii, cari de 
la începutul domniei principelui Gabriel Bâthori au fugit în Ardeal, plătindu-şi mai întâi 
datoriile aici, dacă se dovedeşte dreptul asupra lor, îi dăm acasă şi împotriva voiei lor.” 

În cazul boierilor abordarea era mult mai complexă. În articolul 6: „Dacă unii 
boieri pentru ocrotirea lor (din pricina vreunei învinuiri întâmplătoare) ar fugi aici în 
Ardeal sau în oarecare parti ale țării noastre, pe aceia noi nu-i slobozim, nu le ingáduim să 
meargă în altă țară, mai ales pentru a unelti împotriva Măriei Sale Voevodului sau pentru a 
porni turburări în tara sa; ci ne vom sili ca pe astfel de oameni să-i împăcăm cu toate 
mijloacele pe toate căile cu Măria Sa Voevodul. Alte tagme, dacă ar fugi din Tara 
Românească aici în Ardeal înainte de a da socoteală sau din pricina altor pagube, sau cu 
banii voevodului însuşi sau cu ai boierilor, cu bunurile lor, pe cei de felul acesta noi punem 
să-i pedepsească după legea adevărată.” 

Articolul 8, consacrat negustorilor, avea în vedere şi problema refugiaților în caz 
de conflict militar: „De ceea ce să ne ferească Dumnezeu, dar dacă s-ar întâmpla în vreme 


2 Constitutiile Aprobate ale Transilvaniei, ed. L.Marcu, Cluj-Napoca, Ed. Dacia, 1997, p. III, tit. 41, art. 1, p. 
137. 

3 Ibidem, pII, tit. 41, art. 2, p. 138. 

^ Jean Delumeau, Frica in Occident (secolele XIV-XVIII). O cetate asediată, vol. I, Bucuresti, Ed. Meridiane, 
1986, pp. 273-274, 323-330. 

5 Documente privitoare la istoria Ardealului, Moldovei şi Țării Româneşti, vol. IX, ed. A. Veress, Bucureşti, 
Ed. M.O. Imprimeria Naţională, 1937, nr. 155, pp. 184-191. 

5 Ibidem. 

de rázboiu, să fugă şi să se ascundă fie din Ardeal in Tara Românească, fie din Tara 
Românească în Ardeal, dinaintea hotilor, a duşmanului prădător, cu oamenii casei şi cu 
averile lor: în amândouă părțile şi amândouă ţările să li se deie paşnic şi sălaş fugarilor, 
fără nicio taxă şi fără niciun bir; şi liniştindu-se războiul iarăşi să fie sloboziti indárát în 
pace la locuinţa lor de mai înainte, cu toate bunurile şi averile lor.” 

Cele trei articole surprindeau multitudinea de cauze care determinau pribegia, 
frecvenţa destul de mare a trecerii peste munţi şi modul de raportare la pribegi. 

Astfel transilvăneni, puşi în situaţia concretă de a găzdui domni şi boieri din Tara 
Românească şi Moldova, manifestau aceeaşi înțelegere, compasiune. Unul dintre cele mai 
importante centre prin care treceau călătorii şi adesea se opreau refugiații, veniţi din sudul 
Munţilor Carpaţi, era Sibiul. Stefan Szamoskózy relata cum sibienii nu s-au supus lui 
Ştefan Csâky când a cerut confiscarea vitelor boierilor refugiaţi, spunând: „căci dacă 
aceştia au venit cu toată încrederea în târgul lor, ca într-un loc apărat, n-ar fi spre cinstea 
târgului să-i lase să fie jefuiti.””” 

Această mentalitate explică opțiunea unora dintre domnii şi boierii români de a 
cumpără moşii în Transilvania, în ideea retragerii acolo. Printre ei erau domnii Ştefan cel 
Mare®, Mihai Viteazul”, Constantin Bráncoveanu'?, dar şi boieri precum Ivan Norocea, 
ginerele lui Mircea Ciobanul, Cantacuzinii’’. 

Domnii şi doamnele, care au trăit în siguranţă în Transilvania, au fost Gavrilă 
Movilă, doamna Despina, văduva lui Neagoe Basarab, care a petrecut ultimii ani de viata 
la Sibiu, murind aici in 1554, domnita Zamfira, fiica lui Moise Vodă, doamna Maria 
Ghica, soția lui Grigore Ghica. La Sibiu se refugiase şi Mihnea cel Rău, iar în nordul 
principatului sperau să se adăpostească Constantin Şerban şi Gheorghe Ştefan, după ce au 
fost maziliti. 

Cu tot sprijinul de care se bucurau refugiatii din inalta societate, viata printre 
străini era un chin. Neagoe Basarab în învăţăturile către fiul sáu Teodosie scria ,,[...] Căci 
şi eu însumi am încercat pribegia, de aceea vă mărturisesc, frații mei, pentru că este hrană 
cu nevoi, şi de toti oamenii este dosádit, până şi de cei care sunt mici şi răi.” 

Pribegia marca profund omul, după cum rezultă şi din cuvintele lui Neagoe 
Basarab. Cel care reuşea să se întoarcă acasă mereu se gândea cu recunoştinţă la cei care i- 
au salvat viaţa. De exemplu Mihnea cel Rău, revenit acasă, scria sibienilor, care-l 


7 Joachim Crăciun, Cronicarul Szamoskózy si însemnările lui privitoare la români, 1566-1608, Cluj, Institutul 
de Arte Grafice „Ardealul”, 1928, p. 162. 

8 Sarolta Solcan, Stefan cel Mare - stăpân de domenii în Transilvania, în T. Teoteoi (coord.), Stefan cel Mare si 
epoca sa, Bucureşti, Ed. Universităţii, 2007, pp. 42-47. 

? Stefan Metes, Moşiile domnilor şi boierilor din ţările române în Ardeal si Ungaria, Arad, Ed. Tipografia 
Diocezană Ort. rom., 1925, pp. 62-63. Mănărade, Lona, castelul Buia lângă Mediaş; Monumenta Comitialia 
Regni Transylvaniae, vol. IV (1597-1601), ed. S. Szilágyi, Budapesta, Ed. Academiei, 1878, nr. 12, p. 534. 

19 $t. Metes, op.cit., pp. 81-85. 

1! Ibidem, pp. 43, 53, 60-61, 75. 

? Învățăturile lui Neagoe Basarab către fiul său Teodosie, ed. G. Mihăilă, Bucureşti, Ed. Roza Vânturilor, 
1996, pp. 307-309. 

gázduiserá: „nu vreau să fiu nerecunoscátor pentru binefacerile ce le-am primit in Tara- 
Ungureascá.""? 

Despre traiul in pribegie, nobilii transilvăneni, martori la viaţa unor refugiați 
români, scriau cu multă compasiune. Si în viziunea lor exilul echivala cu o îmbinare tristă 
dintre marginalizare, lipsuri, dor de tara şi de casă şi dorinţa de a păstra imaginea statusului 
de odinioară. Ştefan Enyedi, despre moartea lui Mihnea al III-lea, nota: „Şi astfel 
Dumnezeu prin moarte a făcut bine acestui domn, căci şi astfel viaţa lui ar fi fost cea a unui 
exilat si o pribegie amară şi plină de neajunsuri”.'* 

Principele Gabriel Bethlen, gazdă ospitalieră a numeroşi boieri români, justifica 
gestul acestora subliniind că au fost nevoiţi „sărmanii” să treacă graniţa fiind în pericol de 
a fi uciși”. Un factor care a contribuit la solidaritatea cu pribegii a fost credinţa creştină. 
De exemplu, pentru principele Mihai Apafi I şi membrii Dietei era de neconceput să-i 
predea otomanilor pe doamna Maria, soția lui Grigore Ghica, şi pe copilaşul nou născut, 
deoarece contravenea credinţei creştine, Pe de altă parte, cancelarul loan Bethlen relata că 
elitele transilvănene considerau predarea doamnei lui Grigore Ghica un gest periculos, care 
ar constituit un precedent după care trebuia predat otomanilor orice persoană cerută de 
acestia'^. Astfel bunăvoința, solidaritatea transilvănenilor cu refugiații îmbinau credinţa cu 
rațiunea politică. 

Aceeaşi atitudine se manifesta şi fata de oamenii de rând. În 19 octombrie 1683, 
nobilul Francisc Rhédei susţinea in fata principesei că refugiații moldoveni să fie primiţi 
„pentru ocrotire” căci „e datoria de crestin"." 

În afara celor care emigrau din motive politice, în unele momente, erau numeroase 
persoane refugiate din calea unor epidemii precum ciuma. Odată cu trecerea timpului şi 
conştientizarea pericolului de contagiune aceştia erau priviţi cu teamă şi li se aplica un 
tratament special, aşa cum s-a întâmplat şi cu refugiații din Sibiu din 1709. Sticlarul Georg 
Franz Kreybich (1662-1736) descria cum în Sibiu „la 8 august a izbucnit ciuma şi într-o 
singură noapte s-au molipsit cinci case şi au murit de îndată 15 inşi. Atunci a fost hotărât 
de către comandant ca oamenii sănătoşi şi orăşenii să-şi caute refugiul în locuri sigure. Cu 
acest prilej a fugit cea mai mare parte a populației din oraş şi s-a adăpostit în sate şi oraşe.” 
O parte, printre care şi autorul rândurilor, au mers la Braşov, unde „când a aflat 
comandantul de acolo că a apărut ciuma în Sibiu, a poruncit ca oamenii care sosesc de la 


Sibiu să fie trimişi îndărăt, dincolo de pădure şi să rămână 6 săptămâni în carantină.” "$ 


P Stefan. Metes, Relaţiile comerciale ale Țării Româneşti cu Ardealul până în veacul al XVIII-lea, Sighişoara, 
Tipografia lui W. Krafft, 1920, p. 107. 

^ loan Enyedi, Occasio suscepti itineris et belli Principis G. Rakoczi II in Poloniam, in Erdélyi Tértenelmi 
Adattár, vol. IV, Cluj, 1862, p. 296; Stefan Metes, Domni din principatele române pribegi în Transilvania în 
secolul al XVII-lea, Cluj, Tipografia „Cartea Românească”, 1934, pp. 41-42. 

15 Gabriel Bethlen, Levelek (Corespondenţă), ed. M. Sebestyén, Bucureşti, Ed. Kriterion, 1980, nr. 22, p. 90. 

16 Toan. Bethlen, Erdély története 1629-1673 (Istoria Transilvaniei 1629-1673), ed. J.P. Vásárhelyi, Budapesta, 
Ed. Balassi, 1993, p. 246. 

1! Documente..., vol. XI, ed. A. Veress, Bucuresti, Ed. M.O. Imprimeria Nationalá, 1939, nr. 137, p. 198. 

18 Călători..., vol. VIII, ed. M. Holban, P. Cernovodeanu, Bucureşti, Ed. Stiintificá si Enciclopedicá, 1983, p. 
129. 

Degradarea conditiile naturale putea fi un alt motiv pentru care oamenii plecau din 
locurile lor de baştină. De exemplu, prin 1629-39, David Frólich referindu-se la situația din 
Sibiu sublinia că „din pricina aerului umed şi nesănătos «datorită mlagtinilor» nu e prea 
populat; din această cauză locuitorii părăsesc chiar şi casele lor foste odinioară din cele mai 
de seamă. Foarte adesea locuitorii se îmbolnăvesc de artrită din cauza consumului de vin 
încărcat de săruri.” 

Spre deosebire de refugiaţi, care uneori erau văzuţi cu suspiciune, călătorii care au 
trecut prin Ţările Române sau bucurat de multă ospitalitate pretutindeni. La 1616, William 
Lithgow (1582 - c. 1645), în descrierea pe cre o făcea Transilvaniei, notă: „Am găsit 
pretutindeni o populaţie foarte îndatoritoare şi prietenoasă...” Peste aproape un secol, la 
1702, reverendul anglican Edmund Chishull (1670-1733), după ce a traversat principatul, 
putea scrie „Cât priveşte firea şi aplecarea locuitorilor, ei par cordiali şi primitori, beau 
aproape necontenit şi mănâncă din belşug sunt neslefuiti dar plicticos de stăruitori in 
atentiile lor şi chiar şi cei mai de rând vorbesc latineşte...?" 

Această ospitalitate putea fi întâlnit peste tot în Ţările Române. În 1633-1639, N. 
Barsi din Luca, referindu-se la moldoveni, arăta că „obişnuiesc «oamenii» în acest oraş 
[Huşi - n.n.], şi în tot restul ţării, să dea de mâncare şi loc de adăpost tuturor străinilor fara 
nici o plată; dar cine vrea să bea vin sau bere trebuie să plătească.” În 1644 Paul Beke, 
adăuga: „Nici un sat sau târg nu are han ci fiecare casă este loc de găzduire, şi în aceasta 
sunt vrednici de laudă moldovenii, că primesc oaspeți fără plată şi îi ospătează generos cu 
bucatele pe care le mănâncă ei înşişi: şi mai ales pe cel care ar cunoaşte limba stăpânului 
casei.” 

În concluzie constatăm că locuitorii Ţărilor Române erau foarte ospitalieri cu 
călătorii, şi, ca să-l citám pe J.W. Bardili, „erau oameni cu bunăvoință, care ne-au dat la 
toti ajutor şi sprijin indatoritor.”” 

Abuzurile dregătorilor, războaiele au transformat atitudinea românilor fata de 
străini, făcându-i mai rezervaţi mai ales în secolul al XVIII-lea. De exemplu, M.A.Katsaitis 
relata cá în seara zilei de 29 octombrie 1742, în satul moldovenesc Nicorești „am fost 
condus într-o casă, din care lipsind stăpânul, iar femeile fiind singure, acestea n-au voit să 
ne deschidă, din care cauză am fost nevoit să dărâm poarta şi să intru cu forța. Iesite afară, 
femeile mi-au făcut multă gálágie...Eu am rămas cu toată gloata şi, arătând ordinul, mi s-a 
adus cele necesare fără nici cea mai mică opoziţie.” Ziua următoare a sosit stăpânul care s- 
a scuzat pentru „nepriceperea acestor femei, şi a dat asigurări de bunăvoință, ospătând 
oaspetele cu un prânz de excepţie.” 

Astfel de fapte au pus amprenta pe modul în care erau percepuți călătorii. Oamenii 
au devenit mai prudenti, mai temători. 


19 Călători..., vol. V, p. 50. 

2 Ibidem, vol. IV, ed. M. Holban, P. Cernovodeanu, Bucuresti, Ed. Stiintificá, 1972, p. 426. 
?! Ibidem, vol. VIII, p. 215. 

22 Ibidem, vol. V, p. 76. 

% Ibidem. p. 279. 

?* Ibidem, vol. VIII, p. 279. 

B Ibidem, vol. IX, ed. M Holban, P. Cernovodeanu, Bucuresti, Ed. Academiei, 1997, p. 291. 

Atitudinea localnicilor varia si in functie de pozitia lor socialá. Boierii arátau o 
mare atenție îndeosebi în fata „acelora care ocupă vreun post mai însemnat si au ştiut să-şi 
câştige unele merite în slujba boierilor”, cum remarca Antonio-Maria del Chiaro”. În 
schimb, pentru locuitorii de rând orice convoi de străini însemna noi obligaţii, noi abuzuri, 
noi umilinte. Aceştia, dacă aveau răgazul, dispăreau din calea călătorilor, iar dacă erau 
nevoiți să-i primească erau foarte ospitalieri. Un asemenea episod a fost descris de R.G. 
Boscovich la Botoşani. În oraş au fost primiți cu cinstea cuvenită si după ce au înnoptat 
aici în dimineaţa zilei de 11 iulie „ne-am sculat mai devreme cu gândul de a pleca la ora 9 
la Dorohoi; dar nu s-a putut pleca până la 11 1/2 căci în timpul nopţii fugiseră din oraş toti 
cei care ar fi fost în stare să ne mâne caii...” 

Pentru a nu fi obligați să-i găzduiască pe călători, multe sate au părăsit linia 
drumului. A. Angelini din Campi remarca despre Fărăoani: „Satul şi biserica au fost 
părăsite din cauza apropierii de drumul mare pe unde trec zilnic turcii." Cazul nu era 
singular, călătorii văzând numeroase zone pustii. 

În afara călătorilor care străbăteau tara locuitorii satelor erau puşi în situaţia de a 
întâlni oameni care doreau - pentru o perioadă mai lungă sau mai scurtă - să se stabilească 
acolo. Localnicii față de aceştia erau destul de rezervaţi. Motivul atitudini respective se 
poate înţelege cunoscând şi profilul noilor veniţi. Printre cei alungaţi din comunitatea lor şi 
care rátáceau din loc in loc erau răufăcătorii şi oamenii cu o viață imorală. Îndreptarea 
legii şi Cartea românească de învăţătură despre violatori scriau: „Cela ce va face silă 
vreunii feate şi-i va strica fetiia, cela de va fi bogat, să-şi piardă jumătate de în toată avutiia 
lui cât va avea; iară de va fi sărac, atunce să-l bată şi să-l gonească de în locul lui.””” Dacă 
violatorul era sărac şi nu putea înzestra fata „atunce să-l poarte pre târg cu pielea goală şi 
să-l bată pre în toate ulițele; de-aciia să-l scoatá să-l goneascá de în toată eparhiia acelui 
judecător.” 

Alungati din locurile lor erau si cei care, fără să fie înarmaţi, ţineau drumurile si 
jefuiau trecătorii”. Nevoiti să plece, pentru o perioadă limitată de timp, erau şi cei care, în 
plină zi, jefuiau case. Hoti de bunuri şi bani ai prietenilor sau ai comunităţii, de asemenea, 
erau izgoniți. Legislația din Transilvania era foarte dură față de răufăcători. Pedepsele 
aspre pe multi îi făceau să fugă”. Posibilitatea de a găzdui un răufăcător şi apoi să mai fie 
şi pedepsit pentru cá i-a oferit adăpost făcea ca oamenii să fie circumspecti față de noii 
veniți. 

Toate aceste elemente contribuiau la o imagine negativă a celor care se opreau în 
sate şi determinau respingerea lor de comunități. Din acest motiv, multi se îndreptau spre 


% Ibidem, vol. VIII, p. 382. 

” Ibidem, vol. IX, p. 485. 

% Ibidem, vol. VII, ed. M Holban, P. Cernovodeanu, Bucuresti, Ed. Ştiinţifică şi Enciclopedică, 1980, p. 338. 

23 Îndreptarea legii. 1652, ed. A. Rădulescu, Bucureşti, Ed. Academiei, 1962, gl. 252, zac. 1, p. 253; Carte 
românească de învățătură. 1646, ed. A. Rădulescu, Bucureşti, Ed. Academiei, 1961, gl. 36, zac. 1, p. 137. 

30 Índreptarea..., gl. 253, zac. 4, p. 255; Carte..., gl. 37, zac. 4, p. 140. 

SL Índreptarea..., gl. 346, zac. 1, p. 317; Carte..., pricina 13, zac. 102, p. 66. 

32 Constitufiile..., p. III, tit. 47, pp. 144-151; D. Prodan, /obágia în Transilvania în secolul al XVI, vol. I, 
Bucureşti, Ed. Academiei, 1967, pp. 369-392; vol.I, Bucureşti, Ed. Academiei, 1968, pp.403-449; Urbariile 
Tării Făgăraşului, vol. I (1601-1650), ed. D. Prodan, L. Usutiu, Bucureşti, Ed. Academiei, 1970, p. 718. 

oraşe şi târguri. Aici călătorii întâlneau vagabonzii. Erau deopotrivă în oraşele din 
Transilvania cât şi în cele din spaţiul extracarpatic. De exemplu C.I. Hiltebrandt, descriind 
Clujul din 1656-1658, spunea că era al doilea oraş ca populaţie din principat, cu suburbii 
foarte mari în care îşi găsesc azil toti vagabonzii izgoniți din alte părţi”. 

Un alt factor care contribuita la respingerea imigranţilor a fost perspectivă ca 
localnici să fie nevoiţi să împartă cu ei ocinele. Au fost situații în care locuitorii, laici şi 
ecleziastici, s-au dovedit a fi neiertători cu nou veniţi. La 18 august 1619, la plângerea 
călugărilor de la mănăstirea Bistriţa, cum că pe pământul mănăstirii s-a aşezat un călugăr 
care a arat, a cosit nişte poieni de la Hangu, şi şi-au făcut case pe locul mănăstirii, domnul 
Gaspar Gratiani a poruncit ureadnicului din târgul Piatra, „să te duci acolo la acele case şi 
să le dărâmi şi să arzi acele case şi pe ei să-i goneşti afară de acolo. Iar călugărului să-i 
opreşti toată arătura pe care a arat-o şi fânul, pe care l-a cosit şi să nu dai nimănui nimic.”** 

Multe tensiuni au apărut cu ocazia întemeierii unor sate noi. Cei din satele vecine 
opuneau rezistență pentru că li se lua din hotare”. Printre cei priviţi cu ostilitate erau si 
ungurenii care au întemeiat sate în Tara Românească. În martie 1643 se judeca mănăstirea 
Tutana cu ungurenii de la Merişani, judeţul Argeş. Egumenul s-a plâns că aceştia trec 
dincolo de moşia ce le-a fost dată de domn, merg pe pământul mănăstirii de ară şi lucrează, 
gonind rumânii. Matei Basarab le-a poruncit ungurenilor să se hrănească pe moşia ce le-a 
dat-o.“ Zonele cele mai expuse conflictelor dintre localnici si străini erau cele de la 
granite. Nu odată acolo se ajungea la violente şi crime.” 

O altă problemă cu care se confruntau nou-venitii era riscul de a fi aserviti. În 1641 
locuitorii din Dragoslavele, după lungi judecăţi, se eliberau. Erau rudari domneşti veniţi 
din Haţeg şi din alte parti în secolul al XVI-lea. La începutul secolului al XVII-lea Vintilă 
vornic, fiind boier mare şi influent, i-a rumânit „în sili cu hrisoave şi cărţi rele.”** 
Aservirea noilor veniţi aici s-a făcut abuziv, dar era în spiritul epocii. În Transilvania 
Constitufiile Aprobate recomandau ca „oamenii vagabonzi care sunt ţărani, străini venetici 
şi fără stăpâni, nimeni să nu-i rabde să trăiască pe moşia sa ca trântori, de aceea ca fiecare 
având un stăpân anumit şi un domiciliu”, pentru a fi mai uşor de găsit dacă făcea o 
contraventie, „fiecare proprietar de pământ este obligat a-i prinde pe aceia şi potrivit 
acelora, servindu-se de ei, să-i facă iobagi, ba dacă se poate să-i aşeze sub garantie 
[chezăşie - n.n.]."? Această atitudine îi determina pe multi imigranţi să se dea iobagi 
„nedorind să fie în nesiguranță fără stăpân.” 


3 Calatori..., vol. V, p. 556; Ibidem, vol. IX, p. 462. 

3 Documente privind istoria României (DIR), A, veacul XVII/4, Bucureşti, Ed. Acedemiei, 1956, nr. 502, pp. 
392-393. 

35 $t. Metes, Moşiile..., p. 27. 

36 Catalogul documentelor Tárii Románesti, vol. V, ed. M.D. Ciucá, Bucuresti, Ed. DCAS, 1985, nr. 959, p. 
411. 

37 Documenta Romaniae Historica (DRH),A, vol. XIX, Bucureşti, Ed. Academiei, 1969, nr. 175, p. 228. 

5 Catalogul.., vol. V, nr. 499, pp. 231-232. 

? Constitufiile..., p. III, tit. 41, art. II, p.138. 

^ K, Tüdós, Jobbágyélet a fejedelemkori Erdélyben. Jóvevényjobbágyok Háromszéken 1616-1698 (Viaţa 
iobagilor din principatul Transilvaniei. lobagi veniți în Trei Scaune 1616-1698), Târgu-Mureş, Ed. Mentor, 
2001, nr. 28, 32, 98-99, 102-103. 

Contractele încheiate arată cá cei pe pământul cărora se aşezau imigranți erau 
interesaţi să-i păstreze, iar dacă erau holtei să-i aşeze în satele lor. Pentru aceasta ofereau, 
în afara protecției, şi sprijin pentru a putea întemeia o gospodărie şi o familie. De exemplu, 
în februarie 1692 tânărul Kranik Marton din Moşdova s-a legat iobag în secuime la nobilul 
Ioan Gereb. Primea o gospodărie, cu casă, cu staul, cu şură, cu pământul ce se impunea in 
câmp, cu două ogoare semănate cu grâu, cu doi boi în valoare de 25 florini, cu două vaci 
cu viței în valoare de 20 florini. Stăpânul şi soția acestuia se obligau să-l însoare daca va fi 
ascultător. Pentru toate acestea Kranik era obligat să muncească 4 zile vara şi 2 zile iarna.“ 

Condiţiile erau asemănătoare şi pe alte domenii şi pentru cei veniţi din principat.” 

Nu numai comunitatea era ostilă noilor veniţi, ci uneori şi familia în care intrau. 
Văduvele adesea erau alungate de familia fostului sot. La 1708, despre o femeie din 
Câmpulung, căsătorită la Braşov, se spunea: „şi întămplându-se din porunca lui Dumnezeu 
de i-au murit sotiia, şi au rămas sărac şi strein, şi nu are acii pe nimini ca să-l caute cu 
hrana ei, că n-au făcut nici copii, şi au rămas şi căte cevaşi de la bărbatul ei, şi n-are cine îi 
căuta, fiind streiná; ce şi rudele bărbatului ei sănt neşte oameni náprasnici, şi au pecetluit 
tot ce au rămas, şi să brodesc să o scoatá numai cu trupul din casă...” 

Integrarea ginerelui în gospodăria socrilor se făcea rar şi doar dacă familia nu avea 
decât fete. Rolul ginerelui era de a duce mai departe familia, gospodăria. Din această 
cauză, nu o dată, ginerirea pe curte, presupunea şi preluarea numelui socrilor.* 

Integrare în comunitate a noilor veniţi era un proces extrem de lung. Şi la 15-20 de 
ani de la aşezarea în sat imigranții erau considerati tot ,,veniti". În 1638, la Mănăştur in 
categoria celor ,veniti" erau Petru Pokait aşezat cu 16 ani în urmă, Joan Serfeozeo 
(Berarul) stabilit cu 18 ani în urmă, în Lona era „venit” şi Matei Zabo (Croitorul), adus de 
tatăl sáu cu 43 de ani în urmă, precum si alții aşezaţi de mai multi ai}. Situaţii 
asemănătoare puteau fi întâlnite şi în alte regiuni.“ 

Atitudinea fata de cei care se căsătoreau cu persoane de altă confesiune varia de la 
caz la caz. Pe de o parte erau cei care nu agreau căsătoriile acestea, ca şi Miron Costin. 
Descriind căsătoria domnitei Maria cu Ianus Radziwil, se întreba cum de l-a rábdat inima 
pe Vasile Lupu să-şi dea fata unui om „de lege calvineasc"." Alţii acceptau aceste mariaje 
mixte confesional din rațiuni politice, cum a fost şi cazul lui Vasile Lupu şi a altor domni 
şi boieri. Oamenii de rând, în zonele cu populaţie mixtă confesional, erau mai toleranti. 
Misionarii catolici (G. M. Ausilia, G. B. Frontali) se plângeau de numărul mare de 


^! Ibidem, nr. 86, pp. 152-153. 

? Ibidem, nr. 74, p. 142. 

9 Braşovul şi românii. Scrisori şi lămuriri, în Studii şi documente cu privire la istoria românilor, vol. X, ed. de 
N. Iorga, Bucuresti, Ed. Socescu, 1905. nr. 17, pp. 188-189. 

“H.H. Stahl, Contribuţii la studiul satelor deválmase, vol. II, Bucureşti, Ed. Academiei, 1998, p. 117. 

^5 S. Solcan, Populaţia domeniului Gilău în secolul al XVII-lea, Bucuresti, Ed. Universităţii, 2006, p. 177. 

46 F, M, Mureşan, Satul românesc din nord-estul Transilvaniei la mijlocul secolului al XVIII-lea, Ed. ICR, 
Cluj-Napoca, Centrul de Studii Transilvane, 2005, pp. 106-107; H.H. Stahl, op.cit, Contribufii..., vol. IL, pp. 
117-125. 

^! Miron Costin, Letopisețul Țării Moldovei de la Aron vodă încoace, in Opere, ed. P.P. Panaitescu, Bucuresti, 
Ed. Academiei, 1958, p. 120. 

căsătorii mixte din zona Bacăului ^ În Transilvania unde coabitau numeroase confesiuni 
căsătoriile mixte confesional erau destul de frecvente.” 

În viaţa de zi cu zi, la muncă, unde se întâmpla să se întâlnească oameni proveniţi 
din cele trei state româneşti, trebuia să fie o atmosferă de respect. Orice jignire, insultă 
putea determina reacţii violente, aşa cum s-a întâmplat şi la Ocna Sibiului, în 1780, când 
un lucrător de la ocna de sare a fost bătut de „un român supus de-al domnului Ţării 
Româneşti”, ceea ce a fost considerat de localnici drept o jignire de neiertat.”” 

Printre cei priviți cu groază în Ţările Române erau soldaţii. Aceştia inspirau teamă 
indiferent dacă erau creştini sau nu. Atacurile repetate şi devastatoare ale tătarilor 
înspăimântau şi domnii. Miron Costin, referindu-se la expediţia tătarilor din 1651, scria 
„Vasilie vodă văzându-se la grije cu aceia şi spaimă... au pornit pre doamna dempreună cu 
casele boierilor pen frânturile codrilor...” Armatele otomane erau cele care „pradă... fără 
de veste, şi au luat mulţi oameni voinici şi fete şi dobitoc mult, şi multă pagubă şi pradă au 
făcut pre locul acela...”” Letopisetului cantacuzinesc despre trupelor moldo-poloneze care 
l-au însoțit pe Simion Movilă, scria: „O, săracă de tara, ce au pátit atuncea cu leşii şi cu 
moldovenii! Că au prădat şi au jehuit toată tara, mănăstirile şi boiarii şi săracii, până ce au 
luat tot ce au găsit la dansii.”°’ Ostile transilvănene în 1611 „au prădat toată tara si toate 
mănăstirile, cât n-au mai rămas nimic în tara. Nici altădată n-au mai fost aicea în tara 
răutate şi jaf ca atuncea.” Au rămas in memoria oamenilor ca un punct de referință: 
„când ungurii cei răi” spunea Radu Popescu.” Nici proprii soldati nu au fost iertati. De 
altfel, s-au comportat şi ei ca nişte străini fata de localnicii ce le ieşeau în cale. La 
revenirea de la Tismana, trupele domnului Alexandru Ilias, după ce au fost înfrânte de 
boierii răsculați, „prădat-au tara despre acea parte cum au fost mai rau.”*° 

Teama de soldaţi a determinat printre locuitori un comportament menit să-i apere: 
cât a fost posibil au părăsit zonele expuse determinând schimbări demografice. De 
exemplu in Moldova locuitorii s-au concentrat în partea vestică a ţării, cum remarca 
Philippe Le Mason Du Pont în 1673, deoarece partea răsăriteană era expusă atacurilor 
tătăreşti.”” 

O situaţie deosebită a fost semnalată la jumătatea secolului al XVII-lea în Sibiu. 
Marcati de atrocitățile soldaţilor străini din armata imperială a lui Gheorghe Basta 
locuitorii oraşului au dezvoltat o atitudine de dispreț, de respingere fata de germanii veniți 
din Imperiul habsburgic. Conrad Iacob Hiltebrandt, reluând cele povestite de Frólich în 


48 Călători..., vol. IX, pp. 315, 354. 

+ Petre Apor, Metamorphosis Tranylvaniae, ed. R. Lórinczy, Bucuresti, Ed. Kriterion, p.74; Mihai Cserei, 
Erdely historiaja (1661-1711) (Istoria Transilvaniei 1661-1711), ed. de I. Bánkuti, Budapesta, Ed. Uropa, 
1983, pp. 10, 139-141. 

5 Călători..., vol. vol. X/I, Bucuresti, 2000, p. 359. 

?! Miron Costin, op.cit., p. 133. 

52 Istoria Țării Româneşti, 1290-1690. Letopiseţul cantacuzinesc, ed. C.Grecescu, D. Simonescu, Bucuresti, 
Ed. Academiei, 1960, p. 43. 

* Ibidem, p. 83. 

“Ibidem, p.87. 

55 R. Popescu, Istoriile Țării Româneşti, ed. C. Grecescu, Bucureşti, Ed. Academiei, 1963. p. 82. 

?6 Istoria..., p. 98. 

57 Călători..., vol. VIL, p. 295. 

deceniul patru, arăta cá „pe germanii care vin în Transilvania... saşii îi numesc in mod 
dispretuitor «Moser» ... şi tin mortis la această idee greşită că sunt mult mai prejos decât 
ceilalți germani. Totul [relatarea lui Frólich - n.n.] este adevărat. Bunii saşi... numesc pe 
germanii care vin la dânşii în mod dispretuitor «Moser», «Moserlein, Moserlein, stich mir 
ein Schwein, mach mir ein Brüdlein!»?* Strigá în dialectul lor pe stradă copiii în urma 
germanilor. Ar fi bine dacă s-ar putea spune că acest lucru îl fac numai copiii, nu şi 
oamenii cu judecată. Dar de unde aud copiii asemenea lucruri? De la cei bătrâni... Când am 
vrut să aflu origine acestei porecle, mi s-a răspuns în general cá acum multi ani ar fi venit 
şi nişte francezi cu oştile împărăteşti în tara. Cum aceia se numeau Monsieur, Monsieur, 
locuitorii ar fi prins acest cuvânt şi-i poreclesc şi în ziua de astăzi pe toti cei ce se îmbracă 
astfel cu cuvântul pocit de «Monser»."?? 

Condiţiile istorice au fost de aşa natură încât pe tronul Moldovei au urcat, încă din 
secolul la XVI-lea, personalităţi străine de tara. Printre ei a fost Despot vodă (1561-1563), 
Iancu Sasul ((1579-1582), Gaspar Gratiani (1619-1620), etc. Acesta din urmă a avut o 
domnie scurtă, cu multe nemulțumiri şi care s-a terminat prin fuga şi apoi omorârea 
domnului. Miron Costin a dezaprobat uciderea lui Gratiani din respect fata de instituția 
domnească. Scria, că indiferent cine ar fi fost acesta: „Domnul, ori bun, ori rău, la toate 
primejdiile feritu trebuieşte, că oricum este, de la Dumnedzău este.” Venirea pe scaunul 
moldovenesc a lui Petru Șchiopul descendent al dinastiei din Tara Românească a generat 
numeroase dispute printre boieri.” Doar politica lui echilibrată a făcut să fie acceptat în 
Moldova.” 

O problema deosebitá mai cu seamá pentru spatiul extracarpaic a fost cea a 
grecilor. Începând cu secolul al XVI-lea tot mai multi greci au pătruns in Ţările Române. 
Fenomenul a fost favorizat de căderea Constantinopolului, extinderea Imperiului Otoman, 
confesiunea lor ortodoxă şi dezvoltarea comerțului. Prezenţa lor era variată, de la 
negustori, oameni implicaţi în politica şi economie, la locuitori de rând. Creşterea 
influenţei Imperiului Otoman, dar si a instabilității politice din Ţările Române au făcut ca 
mulți domni să apeleze la ajutorul financiar al grecilor bogaţi din Constantinopol. Astfel 
grecii au reuşit să pătrundă în viaţa politică a Ţării Româneşti şi Moldovei. 

Boierii români au încercat să se opună acestui fenomen. În 1595, prin tratatul de la 
Alba Iulia, era interzis grecilor să ocupe dregătorii. Le era permis să doar să facă negoţ.* 
În secolul al XVII-lea, în practică, au fost anulate aceste prevederi. Elitele greceşti, prin 
înrudirea cu marii boieri şi cu domni precum Radu Serban, Alexandru Ilias, au reuşit să 
domine dregătoriile în deceniile trei şi patru. 

Până la începutul secolului al XVII-lea grecii au fost acceptaţi, chiar unele familii, 
precum a Cantacuzinilor, au fost integrate de elitele româneşti. Numeroase familii de 


[E 


5 [njunghie-mi un porc, fă-mi o friptură 
? Călători... vol. V, p. 579. 

© Miron Costin, op.cit., p. 72. 

ȘI Ştefan Andreescu, Restitutio Daciae, vol. I, Bucureşti, Ed. Albatros, 1980, p. 164. 

© Grigore Ureche, Letopiseţul Țării Moldovei, ed. P.P. Panaitescu, Bucureşti, ESLA, 1958, pp. 218-219. 

85 Documente externe, in Mihai Viteazul in conştiinţa europeană, vol. I., coord. I. Ardeleanu, Bucureşti, Ed. 
Academiei, 1982, nr. 14, pp.87-96. 

negustori, tárgoveti, chiar si de tárani erau inruditi cu greci. Acestia locuiau de zeci de ani 
aici, erau căsătoriți, aveau moşii, mori. Erau integrati în comunităţile din care făceau 
parte.“ Asemenea tuturor locuitorilor şi grecii stabiliti aici s-au confruntat cu robia şi 
sărăcia.% Ceea ce a nemulțumit boierimea locală, inclusiv pe grecii aşezaţi cu decenii in 
urmă, a fost valul nou de greci, venit odată cu Radu Mihnea şi Alexandru Ilias, şi care au 
ocupat dregătoriile şi au înfăptuit nenumărate abuzuri. Boierii români în 1618 au încercat 
alungarea grecilor din tara. Atunci au fost făcute multe excese: „Lupul încă sosi şi începu a 
tăia pre boiarii greci si pre slugile lor, carii jáhuiesc tara. Si mult sânge s-au vărsat." Desi 
nu au mai îmbrăcat forme atât de violente confruntările au durat tot secolul. Printre 
rezultate au fost aşezămintele din 1631 şi 1668 prin care, după ce se arăta că „cum toate 
nevoile şi sărăcia țării se încep de la grecii streini”, se reinnoia limitarea accesului la putere 
a grecilor nou veniţi. 

În mod paradoxal, în a doua jumătate a secolului în fruntea partidei boierilor care 
luptau pentru limitarea influenţei dregătorilor greci a fost postelnicul Constantin 
Cantacuzino, tatăl domnului Şerban Cantacuzino. În Moldova, situaţia era asemănătoare. 
Boierii au fost nemulţumiţi de Alexandru Ilias şi Vasile Lupu care s-au înconjurat de 
greci.” Răzbunarea, pentru abuzurile dregătorilor, a fost resimțită de toti grecii. După 
înlăturarea lui Vasile Lupu, in laşi: „Au venit atunci şi s-au răzbunat împotriva duşmanilor 
lor, grecii, care au ajuns în stare jalnică, căci li s-au luat toate bunurile. Zilnic îi supuneau 
la tot soiul de umilinte; au ajuns să-i înjunghie cu săbiile pe străzi, să le taie urechile şi să-i 
bată în văzul tuturor. Groaza cumplită îi cuprinsese pe toti şi multi dintre ei au scăpat de 
măcelărire datorită domnului nostru patriarh...” 

Ion Neculce justifica ura, disprețul, neîncrederea cu care erau priviţi grecii la 
sfârşitul secolului al XVII-lea: „toţi grecii, mai dreptii şi mai bune slugii nu-i alt neam în 
lume, până iaste stăpânul la cinste şi-n puteri; iar cât să slăbeşte sau să micşureadză cinstea 
stăpânului, îndată să şi lasă şi aleargă la altul, care vede că-i mai cu puteri.” Atitudinea 
antigrecească a trecut Carpaţii. Principele Gabriel Bethlen se temea că prin greci Imperiul 
Otoman înaintează în Europa, distruge boierimea românească şi astfel Transilvania era în 
pericol." Ca urmare a sprijinit mişcarea boierilor români conduşi de Lupu Mehedinteanu."' 
Politica sa a fost continuată şi de Gheorghe Rákoczi I care l-a ajutat pe Matei Basarab sa 
ocupe tronul. Integrarea unor greci în societatea românească explică prezența printre 
pribegii din Transilvania a unor greci." 


*^ DRH, B, vol. XXIV, nr. 187, 201, 292, pp. 247-249, 271-274, 386-390; vol. XXX, Bucuresti, Ed. 
Academiei, 1998, nr. 254, pp. 310-311, vol. XXXI, Bucuresti, Ed. Academiei, 2003, nr. 205, 270, pp. 230, 297. 
$5 Ibidem, B, vol. XXX, nr. 194, pp. 233-234. 

66 Istoria.., p. 92. 

87 Călători..., vol. VI, p. 75. 

8$ Ibidem, vol. VI, p. 95. 

© Neculce, Letopiseţul Țării Moldovei de la Dabija-vodă până la a doua domnie a lui Constantin 
Mavrocordat, in Opere, ed. G. Strempel, Bucuresti, Ed. Minerva, 1982, p. 431. 

70 Gabriel Bethlen, op.cit., p. 103. 

7! R. Popescu, op.cit., p. 87. 

? Ibidem, p. 97. 

Ostilitatea împotriva grecilor s-a redeschis în Transilvania în timpul lui Iosif al II- 
lea, după ce a fost anulat privilegiul orăşenilor saşi de a poseda în exclusivitate proprietăţi 
în oraş. La 1786, Jenne Lebprecht consemna referitor la Sibiu: „Acum însă se aşează aici şi 
multi greci şi armeni, de când Curtea a dat voie tuturor locuitorilor de orice nație să-şi 
cumpere case sau să-şi zidească unele noi. Saşii sunt mai ales negustori sau meseriaşi şi 
sunt înstăriți, dar de când se aşează aici grecii şi armenii, aceştia dintâi îi stánjenesc mult 
şi, încetul cu încetul atrag spre ei o parte însemnată a comerțului din toată tara." 

În concluzie, trebuie remarcat faptul că atitudinea faţă de străin, ca şi imaginea 
acestuia în mentalitatea locuitorilor din Ţările Române au cunoscut diverse aspecte în 
funcție de identitatea nou venitului şi de contextul istoric. Abuzurile unora dintre străini au 
dus la degradarea imaginii stráinului şi la formarea unui sentiment de temă în fata nou 
venitului. După cum arată exemplul sibienilor traumele produse de războaie, de armate i- 
au făcut pe oameni să transmită - voluntar sau nu - din generaţie în generaţie rezerva, 
teama fata de tot ceea ce le amintea de soldaţii care odinioară i-au prădat pe ei sau pe 
bunicii lor. 

Cu toate acestea, sursele istorice arătau că în Țările Române era loc pentru 
integrare, pentru o atitudine prietenească, constructivă şi pentru multă ospitalitate. 


% Călători..., vol. X/1 ed. M. Holban, P. Cernovodeanu, Bucuresti, Ed. Academiei, Bucuresti, 2000, p. 745. 

ABSTRACT 


The author of the present study aims to present the phenomenon of marginalisation and social exclusion in the 
Transylvanian society from the perspective of the cultural history. Heavily polarised, this society perpetuated 
the reign of the uneven distribution of the public duties since the Old Regime in order to ensure the welfare of 
the country. The present case study on the relations between the Transylvanian Romanians and their fellow 
citizens (recognised by the Estates: the Magyar Nobility, the Transylvanian Saxons, and Szeklers) in the 18th 
century focuses on the way in which the Transylvanian Romanians denominated the maintenance of the ratio 
between poverty and wealth in Transylvania. The stake of the present analysis is the way in which poorness 
was denominated in the Transylvanian Romanian writing, namely the way in which the facets of poverty 
appeared in the Hungarian, Romanian and Transylvanian Saxon language in the Age of Enlightenment. 


Keywords: poverty, wealth, exclusion, enlightenment, Transylvania 


În epoca globalizării, care poziţionează România într-o ierarhie a prosperității între 
ultimele state din Uniunea Europeană‘, iar într-un top al sărăciei doar accidental şi episodic 
românii fiind intrecuti numai de albanezi, se impune din perspectiva istoriei culturii o 
recalibrare a conceptului de sărăcie la nivelul limbajului social-politic modern românesc, 
aşa cum a încercat istoriografia românească, în ultima vreme, dar pentru alte concepte”. 
Conform sondajelor de opinie românii se consideră săraci, o mare parte a populaţiei 
uşurinţă că nicicând societatea românească, în ansamblul ei, nu a avut parte de atâta 
prosperitate, atâta câtă ea este, ca în epoca pe care o trăim. De aceea, conştientă fiind că 
anturăm o terminologie resemantizata odată cu fiecare generație şi fără a ne propune o 
reabilitare a vreunui concept, fireasca problemă care se ridică este cum răspundem din 
perspectiva istoriei culturale la întrebarea care este limita dintre sărăcia tradițională şi 
noua sărăcie”? 


! Într-un studiu realizat de Boston Consulting Group, publicat în www.wall-street.ro (01.06.2015), în care se 
evidenţiază „cum a evoluat bunăstarea cetățenilor din 149 de state din întreaga lume, pe baza a 43 de indicatori, 
printre care evoluţia PIB-ului, sănătate, educaţie sau infrastructură, în perioada 2006-2013, România are un 
scor de 61,3, care o plasează sub Rusia, Lituania, Slovacia sau Ucraina, însă înaintea Bulgariei sau Ungariei, 
care au printre cele mai mici rate de progres din Europa. Coeficientul de transformare a creşterii în bunăstare 
este de 1,15 în România”. 

? Vezi în acest sens: Victor Neumann, Armin Heinen (coord.), Istoria României prin concepte. Perspective 
alternative asupra limbajelor social politice, laşi, Polirom, 2010. 

? Nina Mihaela Mihalache, Teorii ale sărăciei şi sărăcirii populaţiei, Lumen, 2006; Eadem, Sărăcia. 
Responsabilitate individuală şi nivel de trai, laşi, Institutul European, 2013, pp. 28-32. 

Dacá sociologii, economistii sau asistentii sociali dupá efectuarea unor sondaje si 
analize formulează răspunsuri luând în considerare concepte precum determinarea 
sărăciei, sărăcia extremă, pragurile sărăciei şi compară calitatea vieţii românilor cu cea a 
semenilor lor contemporani din Europa’, istoricii ar trebui să fie interesaţi de felul în care, 
odată cu intrarea societăţii româneşti în modernitate, oamenii erau sau nu erau satisfácuti 
de calitatea vieţii lor şi felul în care ei se raportau la sărăcie. Ca să înțelegem corect această 
problemă şi mecanismele care au generat-o şi o menţin un răspuns de genul cum era 
percepută sărăcia în epoca modernă ín cultura si societatea modernă din spațiul 
românesc, în comparaţie cu alte state europene angajate pe calea industrializării”, credem 
că ar fi util. 

În timp ce în istoriografia occidentală sau cea central-europeaná abordările discută, 
pe fondul ideologiei iluministe si a laicizării societății”, binomul sărăcie - bogatie prin 
prisma repartitiei inegale a resurselor si a tensiunilor generate de această realitate, ori 
dezbaterile au primit o importantă componentă de gen (gender history) sau discută cel 
puţin efectele acesteia”, istoriografia românească atinge subiectul din perspectiva a ceea ce 
sociologii numesc sărăcie standard. Se face analiza interpretativă a sărăciei ca flagel social 
drept rezultat al decalajului dezvoltării economice la nivel comunitar între spaţiul 
românesc şi cel european. Pentru a înţelege însă felul în care a fost resimțită sărăcia de 
oamenii unei anumite epoci, putem apela la o analiză a felului în care fenomenul a fost 
denominat in scrierile ardelenilor moderni, respectiv felul in care apăreau fatetele 
pauperitátii în limbajul ardelenilor. 

Dacă la 1700 elita românească a Transilvaniei accepta Unirea Bisericii româneşti 
din Transilvania cu Biserica Romei în baza compatibilizării aspectelor dogmatice?, 
dorindu-şi emanciparea socială şi eradicarea sărăciei, Biserica a continuat pe tot parcursul 


^ Vezi selectiv: Cătălin Zamfir (coord.), Dimensiuni ale sărăciei, Bucureşti, Editura Expert, 1995; Bogdan 
Voicu, Abordări subiective şi consensuale ale sărăciei. Despre deprivarea relativă, în Calitatea Vieţii, XVII, 
proceselor economice globale actuale, în Jurnalul Economic, Anul XI, nr. 28, 2/2008, pp. 122-146; Alina 
Măriuca Ionescu, Evaluarea profilului sărăciei din România folosind metode statistice multivariate. Studiu de 
caz, laşi, Editura Universităţii „Al. loan Cuza”, 2009; Cosmin Briciu, Măsurarea sărăciei şi incluziunii sociale 
- un caz de asimilare selectivă a inovației, în Calitatea Vieţii, XX, nr. 1-2, 2009, pp. 161-170; Marius Augustin 
Pop, Metode de evaluare a sărăciei. Scala de echivalență. Coord. Prof.dr. Cătălin Zamfir, Teză de doctorat, 
Universitatea Bucureşti, Facultatea de Sociologie şi Asistenţă Socială, 2009; Livitchi Oxana, Eradicarea 
sărăciei: concept, dimensiuni şi strategii. Teză de doctorat, Academia de Studii Economice din Moldova, 
conducător de doctorat prof. dr. Nadejda Şişcan, 2010; Emilian M. Dobrescu, Noi costuri şi cuantificări ale 
sărăciei la noi şi în lume, în Calea europeană, 22 martie 2012. 

? Frederick D. Marquardt, Pauperismus in Germany during the Vormdrz, în Central European History, 2, 
1969, pp. 77-88; Felix Driver, Power and pauperism. The workhouse system 1834-1884, Cambridge University 
Press, 2004; Rachel Ginnis Fuchs, Gender and Poverty in Nineteenth-Century Europe, Cambridge University 
Press, 2005; in istoriografia románeascá vezi Bogdan Murgescu, Romania si Europa. Acumularea decalajelor 
economice (1500-2010), laşi, Polirom, 2010, pp. 23-30; 212-214. 

$ André Holenstein, Béla Kapossy, Daniéle Tosato-Rigo, Simone Zurbuchen, Reichtum und Armut in den 
schweizerischen Republiken des 18. Jahrhunderts. Akten des Kolloquiums vom 23.-25. November 2006, 
Lausanne, Nr. 12, 338, passim. 

7 Miriam Beblo, Stanisawa Golinowska, Charlotte Lauer, Katarzyna Piétka, Agnieszka Sowa, Poverty 
Dynamics in Poland. Selected quantitative analyses, CASE - Warsaw / ZEW - Mannheim, 2002. 

* Laura Stanciu, Entre Oriente y Occidente. Sobre la Iglesia de los rumanos de Transilvania (En la primera 
mitad del siglo XVIII), Madrid-London-New York, Niram Art, 2014, pp. 130-143. 

secolului al XVIII să lupte împotriva acestui flagel. Era, în definitiv vorba despre dorința 
de incluziune socială a românilor ardeleni, venită ca reacţie la excluziunea de până atunci. 
Într-o epocă în care relaţia oamenilor cu religia în Transilvania era principală forță 
mobilizantă a vremii, astăzi nici un istoric nu poate omite faptul că raportarea la credință 
constituia, în mentalitatea românească ardeleană de acum mai bine de două veacuri, 
principala miză ordonatoare, atât în viata privată, cât şi în viata publică. Unirea românilor 
cu Biserica Romei însemna extinderea autorităţii Vienei în Transilvania, în detrimentul 
Stărilor dominante. Prin catolicism se deschidea accesul românilor la structurile 
instituţionale stabile ale Principatului. Românii puteau deveni, astfel, principala forță de 
anihilare în fata puterii acumulate de celelalte comunităţi ardelene privilegiate din punct de 
vedere social şi confesional, care formau Dieta ţării”. Pe fondul ideologiei iluministe la 
scară socială a fost vorba despre dorința explicită a românilor de a ieşi din starea de 
minorat (Kant) şi a demonstrat voinţa lor de a participa la treburile țării. Într-o formulare 
terminologicá din domeniul politicilor publice de azi, putem spune că sosise vremea 
incluziunii sociale a românilor. Cel putin la nivelul elitelor. De aici, desigur, şi reacțiile 
virulente la adresa Unirii venite dinspre reprezentanţii confesiunilor şi Stărilor ardelene. 

La 1744, de pildă, episcopul unit Inochentie Micu-Klein îi scria Mariei Tereza 


10 : : 
” iar un an mai 


despre „Clerul sărac, care nu are bani pentru menținerea mănăstirii [...] 
târziu acelaşi flagel dublat de ignoranță explica şi scuza, oarecum, în viziunea ierarhului 
unit abaterile preotimii şi lipsa de reacție a ierarhiei unite „Din cauza faptului că sărăcia era 
foarte mare, erau de înţeles motivele pentru care protopopul omitea adeseori acest aspect, 
alegând să treacă cu vederea şi să tolereze această situație în rândul preoţilor din 
protopopiat!” 


hotărârile sinoadelor diecezane ale Bisericii Unite. Acestea formulau explicit, la 1821, de 


. Afirmația se poate sustine, desigur, şi pe actele oficiale, respectiv pe 


exemplu, că principala cauză a originii degradării moravurilor stătea tot în sărăcia şi 
ignoranta clerului secular şi regular tânăr: „sinodul constată şi pentru clerul secular două 
probleme foarte importante care neliniştesc acest cler şi discreditează distincţia lui: primul 
sunt viciile, o slăbire a ştiinţei necesare, din care coboară înrăutățirea moravurilor, altul 
lucrurile ordinare prin obiceiul de a se întâlni cu oamenii; din acest obicei apare beţia. 
Acestea sunt ambele vicii deşi foarte îndepărtate, îşi au originea din acelaşi motiv; sărăcia 
şi problemele care apar în casă le favorizează pe ambele [...].”? 

Intenţia noastră nu este însă aceea de a face o analiză asupra manierei în care în 
epoca modernă instituțiile (Biserica, Statul) sau ideologia iluministă au luptat împotriva 
acestui flagel, deşi un asemenea subiect concentrat asupra Transilvaniei s-ar impune şi el. 
Noi ne propunem, cu această ocazie, să discutăm felul în care fenomenul este prezent şi 


apare discutat în lucrările vremii. Puzderia de surse, accesibile graţie unui instrument de 


? Eadem, pp. 23-24. 

10 Laura Stanciu, Keith Hitchins, Daniel Dumitran (coord.) Colaboratori: Ernst Christoph Suttner, Andreea 
Mârza, Attila Varga, Mihai Săsăujan, Cristian Barta, Despre Biserica românilor din Transilvania. Documente 
externe (1744-1754), Cluj-Napoca, Editura Mega, 2009, pp. 127-128. 

! Ibidem, p. 145. 

? Daniel Dumitran, Un timp al reformelor. Biserica Greco-Catolică din Transilvania sub conducerea 
episcopului Ioan Bob (1782-1830), Cluj-Napoca, Editura Argonaut, 2007, pp. 287-288. 

lucru util, putin valorificat in istoriografia română”, care ne stau la îndemână din 
istoriografia maghiară, română sau săsească din secolul al XVIII-lea ne permite o 
asemenea analiză. 

Dacă Peter Bod, la 1745 relata despre condiția societății ardelene, despre corupția 
şi fenomenul parvenitismului social favorizate de „oamenii săraci şi neştiutori”!“ şi despre 
sărăcia, care i-a împins pe români să îmbrăţişeze Unirea”, Petru Maior vorbea despre 
antecedentele Unirii religioase în următorii termenii: „De unde episcopii carii mai era nu-i 
socotea fără ca pre nişte protopopi şi însuşi episcopii încă fiind săraci şi văzându-i urgisiti 
şi asupriti, umbla ca pe supt pămînt.”!€ 

Acelaşi istoric calvin Peter Bod raportându-se la elita română, care simţea că 
începuse să-i devină concurentă, spunea: „Un timp fiind vacant scaunul episcopal valah, s- 
a dat episcopatul baronului liber Ioan Klein, copil de valah care s-a tras din Scaunul 
Sibiului şi s-a născut în mare sărăcie.”"” Referindu-ne la sistemul concurential dominant in 
Transilvania, de data aceasta între români, uniti şi neuniti, Petru Maior, vorbea laudativ la 
1813 despre colaboratorul său, episcopul neunit Vasile Moga, apreciindu-i efortul depus 
pentru cauza naţională, cu următoarele cuvinte: „Pentru aceea, măcar că încă e sărac, n-au 
pregetat pre acel lung si cu mare cheltuială drum a ajunge pănă la Înălțatul Împărat in 
Beciu, de unde mîngăiat s-au întors cu nádejdea."'? 

Este dezvăluită în toate aceste texte o mentalitate care nu reuşeşte să discearnă 
între elementele de coeziune ale românilor: tradiția, superstitille, nivelul de educaţie, 
statutul social marginal al acestora, care împreună sau separat, într-o formă sau alta, 
mențineau starea de sărăcie împotriva căreia iozefinistii epocii au luptat. Unul dintre ei, 
Petru Maior, afirma printre altele: „Drept aceaia aceştia, pentru ca să capete de la săraci 
lucru fără de plată, cu viclenie tin partea sărbătorilor celor ce nu sunt sărbători, cît în unele 
locuri pănă astăzi fără rod iaste porunca împărătească cea pentru imputinarea serbătorilor 


celor netreabnice. Aceaia iaste nesuferit, că uneori şi dintră preoţi se află care iubesc pe 


P Pompiliu Teodor, lacob Marza, Laura Stanciu, Semantică politică iluministá în Transilvania (sec. XVII- 
XIX): Glosar de termeni, Alba Iulia, Aeternitas, 2002, 767 p.; Iacob Marza, Laura Stanciu, Sens si reprezentare 
în dinamica gândirii politice din Transilvania. Dicţionar terminologic explicativ. Baza de date, Cluj Napoca, 
Argonaut, 2005, 1900 p. 

^ Ibidem, sub voce; vezi Bod Péter, Az erdélyi oláhok uniáltatásokról való róvid história, ms., 1745, p. 26: 
„Meg fedette azért a'Püspókót, miért szerzette magának a'világi méltóságot a'sok tudatlan szegény emberek 
Lelkek veszedelmével, a’melyről számot ad a’mindeneket meg {télé Istennek. / L-a atentionat pe episcop, de ce 
şi-a procurat rang lumesc, cu periclitarea vieților oamenilor săraci si neştiutori, pentru care va da socoteală lui 
Dumnezeu, care pe toate le judecă.” 

P Ibidem, p. 10: „Egyben gyülének erre az Olah Papok feles számmal, az holott elóadván a'Püspók mely nagy 
Privilégiummal ajándékozta meg őket a'Császár, hogy mar a’jobbagysagi Taxa alól ’s egyéb nyomorgatás alól 
felszabadulnak, ezentül ide 's tova. Tórvény Székre nem hurczoltatnak, hanem éppen ollyan szabadsággal 
élnek a'minemü szabadságok vagyon a'Romano Catholicus Papoknak / Şi s-au adunat o mulțime de preoți 
valahi, unde episcopul le-a prezentat cu ce mari privilegii i-a dăruit împăratul, că de acum sunt sloboziti de sub 
taxa iobăgească sau orice fel de sărăcire şi nu vor fi táráti la Scaunul de Judecată, dar vor trăi cu acele libertăţi 
care libertăţii le au însuşi preoții romano-catolici.” 

15 Petru Maior, Istoria Bisericii Românilor. Ediţia îngrijită şi studiu introductiv de Ioan Chindris, Bucuresti, 
Editura Viitorul Românesc, 1995, p. 152. 

" Bod Péter, Az erdélyi oláhok, p. 21: „Egy ideig vacalvan az oláh Püspökség adattatott osztán Joanes [...] 
a' Klein Liber Baronak: a’ki Szeben Székból [...] való oláh fi volt szegénységben született”. 

18 Petru Maior, Istoria Bisericii, p. 143. 

oameni a-i tinea in rátücire." Despre insecuritatea epocii şi despre pacificarea 
Transilvaniei după războiul curuților la 1712, alege să vorbească un alt iozefinist român, 
Gheorghe Şincai, care spunea: „Ciuma aceasta şi războaiele cele trecute au potopit din 
teará mai putin de 300.000 de oameni, drept aceaia s-au chiemat în Ungaria şvabi, carii au 
venit, ca la 40.000, dară cei seraci nu s-au priimit, fiind frică ca nu cumva să se facă mai 
pre urmă hoți si tîlhari dintr-insii.””° 

Într-o lume caracterizată prin segregare socială şi confesională, despre excluziunea 
socială a românilor, despre starea lor de servitute, marginalitate şi sărăcie, specifică lor în 
Ardeal la nivel politic şi social, ne vorbea, de asemenea sasul Franz Joseph Sulzer în 
următorii termeni: ,[...] so können wir von den dacischen Walachen, wenigstens von 
denen in Siebenbürgen, fast mit Gewissheit sagen, das sie von jeher in diesem Lande, in 
einer art von Knechtschaft gehalten, das sie jederzeit als Sklaven behandelt worden sind.””! 

Aceeaşi perspectivă asupra sărăciei percepută ca un flagel legat de cutuma 
persecuțiilor sociale şi a corupţiei o regăsim şi la istoricul ecleziastic neunit din Scheii 
Braşovului, Radu Tempea care relata in a doua jumătate a secolului al XVIII-lea: „[...] Si 
făr de voia mea îmi caută să supăr pe măriile voastre, de multe ori plecate păn la pământ 
instantiile mele, pentru nevoile şi perjecutio, adică greutăţile care în toată vremea pátimesc 
şi port asuprămi de multa vreme.””” 

Omiletica, pentru cá oglindeşte viata cotidiană a românilor şi citeşte tipul de 
modernitate trăită de români, poate fi o importantă sursă, într-o cultură a cărei purtători 
rămân ataşaţi lumii rurale şi târgurilor ardelene. Din mijlocul acestei realităţi, la sfârşitul 
secolului al XVIII şi începutul celui următor, protopopul unit al Ghurghiului şi Reghinului 
ne relata despre sărăcia extremă perenă parcă (denominată de către sociologii de azi 
sărăcia standard”) întrebându-se: „Au nu se va năcăji cel flămând, de va vedea pururea 
bucatele înaintea sa şi nu va putea lua şi cel sărac de va vedea comoara şi nu o va putea 
căpăta?” Dintotdeauna şi pretutindeni: ,[...] se tânguie bogatul asupra săracului, săracul 
asupra bogatului, sluga asupra stăpânului, stăpânul asupra slugii; niciunul nu e îndestulat 
cu viaţa sa [...] pentru că pururea sántem săraci înaintea lui Dumnezeu, dirept ca în tot 
ceasul să ne vadă Dumnezeu sărăcia noastră.””* Relaţia antagonicá dintre sárácie/ignorantá 
şi bogátie/falá este portretizată şi ea de Maior: „Şi să vede dintru aceasta că numai lauda 
voastră căutați că la prohoadele, la comândările vostre nicio grije nu aveţi de smerenie, ci 
tot de pompă, tot de fală şi mândrie, cât acum şicei săraci, cari nu au nemica, umblă a cerşi 
pre la alţii numai să facă şi ei fala.”” 

Privind strict la viața cotidiană, puţin şi sporadic descrisă în lucrările istoricilor 
români iluminişti, putem încerca să vedem care era limita dintre milostenia creştină şi 


P? Ibidem, p. 258. 
% Gheorghe Şincai, Opere. III. Hronica Românilor. Tom III, Ediţie îngrijită şi Studiu asupra limbii de Florea 
Fugariu. Prefatá şi Note de Manole Neagoe, Bucureşti, Editura pentru Literatură, 1969, p. 301. 
?! Franz J oseph Sulzer, Geschichte des transalpinischen Daciens. Zweiter Band, Wien, 1781, p. 12. 
? Radu Tempea, Istoria Sfintei Bisericei a Scheilor Braşovului. Ediţie îngriită, studiu introductiv, indice de 
nume, glosar, note de Octavian Schiau şi Livia Bot, Bucureşti, 1969 (reprint Cluj Napoca, 2010) p. 109. 
23 Nina Mihaela Mihalache, Sărăcia..., p. 29. 
Petru Maior, Prediche sau învățături la toate duminicile şi sărbătorile anului, Buda, 1810. 
Ibidem. 

caritate în viziunea iluminiştilor iozefini români. Ce conotaţie avea sărăcia pentru ei? Ei 
atribuiau sărăciei atributele de mişelătate, nefericire (folosind termenul ,,biet”), mizerie, 
prostie, prostime, ticăloşie. 

Concurența între religie şi ideologie este sesizabilă în spațiul cultural românesc 
modern. Indiferent dacă este vorba despre neunitul Radu Tempea sau despre unitul Samuil 
Micu sărăcia este considerată un flagel, iar eradicarea ei tinea de activismul social. De 
aceea, raportarea la caritate se face din dublă ipostază, milostenie creştină şi datorie civică: 
„Și păzind dumneavoastră acest aşezământ, precum am aşezat noi, Dumnezău să vă ajute 
înzecit să aşezaţi, şi la ziua judeţului dirept să vă plătească osteneala; şi să fiti de ajutor 
săracilor ori la ce, şi pin la moarte să stati lîngă sfînta casă a lui Dumnezău, ca să nu să 
păgubească, ce cit veţi putea să siliți să să adaogă.”” În prima lucrare de pedagogie scrisă 
în cultura română de Petru Maior, acesta încearcă să pună la dispoziţia părinților şi tinerilor 
instrumentele potrivite şi eficiente în lupta împotriva sărăciei, de aceea continuă să 
amalgameze ignoranta (sărăcia duhului, prostia) cu caritatea creştină: ,,[...] vă iaste greu a 
da vrun ban la săraci [...] câte suflete ca acelea, de le-aţi vinde şi ati da milostenie la 
săraci, ati izbăvi din iad fără nicio pagubă a voastră?” 

Chiar dacă lent, este lesne sesizabil, în acelaşi timp că viziunea iluministă devenea 
treptat dominantă, declasând, oarecum, caritatea creştină. Astfel, Samuil Micu aprecia 
activitatea episcopului unit de Oradea în domeniul caritátii din perspectiva datoriei civice 
la care trebuia să răspundă ierarhul: „Mult s-au ostenit acesta în Ardeal pentru beserică, şi 
acum în Tara Ungurească [la Oradea] multe foarte bune şi folositoare lucruri face, cá au 
facut besereci, întră care mai de frunte iaste cea de la Beiuşu, şi miluiaste multi săraci, şi la 
multi diaci hrană şi îmbrăcăminte din curtea sa le da.”** Convingerea teologilor iluministi 
este explicit descrisă în maniera pe care noi o numim astăzi sărăcia extremă, Maior 
afirmând între altele: „Să nu-ţi întorci fata ta de cátrá nici un sărac şi de cátrá tine nu-şi va 
întoarce Dumnezeu fata sa.”%; „Am cetit despre un Arhiereu cuvios, că umblând odinioară 
prin cetate, unde stăpânea, şi rădicând cu întâmplare ochii, văzu pre coperişul unei căsi 
sărace mulțime de îngeri făcând veselie mare foarte. Întrebând după aceaia dará pre alţii 
cine lăcuiaşte în casa aceaia, îi spuseră, că acolo lăcuiaşte o văduvă de omenie cu trei fete 
aşea de sărace, cât desculte şi cu haine slabe îmbrăcate lucră ziua şi noaptea ca să-şi poată 
tinea viiata Îndată, cuviosul auzind acestea, umplu o pungă de bani, şi o trimisă la mama 
fetelor, zicând să-i spună ca să fie cu voe bună, că pănă va trăi el, nice ea, nici fetele ei nu 
vor fi lipsite de nimica. Ci milosteniia de această dată fu otravă.” 

Putem înțelege astfel poate mai bine, de ce iluministul român, asemenea 
intelectualilor contemporani lui, găsea în educație şi implicit în lupta împotriva ignoranței 
şi superstitiei soluția eradicării sărăciei. În limbajul plastic specific lui Maior se exprimă 
mai departe: ,,[...] socotiți apoi cum să nu se învingă săracele tinereţe, de vreme ce fatutele 


°6 Radu Tempea, Istoria sfintei beserici a Scheilor Bragovului..., p. 129. 

7 Petru Maior, Prediche... 

% Samuil Micu, Scurtă cunoştinţă a istoriei românilor, introducere şi îngrijirea ediţiei de Cornel Campeanu, 
Bucureşti, Editura Ştiinţifică, 1963, p. 128. 

Laura Stanciu, Adrian Circa (ed.), Petru Maior, Didahii, Cluj Napoca, Mega, 2011, p. 66. 

9 Ibidem, p. 103. 

cele mai tinere si fecioraşii cei sau mai nepriceputi, sau mai drepţi, tocma aceia sînt pre 
carii doreşte mai tare a-i incolti sminteala, precum mláditele cele mai tinere sînt acelea de 
care mai ingrabá răvneşte lacoma capră când o scoţi la păşune a se apuca [...] Si atâtea 
sărace făpturi pururea trăesc întră unghiile lor, întră pildele rele şi întră sfaturi mai rele ale 


acestor vicleani."?! 


secolelor al XVIII-lea şi al XIX-lea rămânând captiva acestor texte, în temeiul lor totuşi 
putem desprinde unele afirmaţii bilantiere. 

Lumea transilvană rămânea dominată de trinomul abuz - corupție - conflict” şi 
continua să se caracterizeze prin discriminare - marginalizare - ignoranță, deci prin 
excluziunea socială. În pofida ideologiei Aufklürung-ului şi chiar a politicii de toleranță a 
lui Iosif al II-lea se menținea o societate polarizată, care perpetua din perioada Vechiului 
Regim repartizarea inegală a sarcinilor publice pentru asigurarea „bunăstării fării” (doar a 
celor recunoscuţi între Stări: nobilimea maghiară, saşii şi secuii). Se perpetua astfel o 
realitate care în fapt se reducea la polaritatea dintre sărăcie şi bogăţie. O descriere 
pertinentă şi empatică a stării de fapt din provincie o făcea guvernatorul Transilvaniei, în 
contextul dezbaterilor legate de edictul de concivilitate şi drept replică la afirmaţia contelui 
Mihai Kornis făcută la Sibiu, în 28 mai 1773: „Problemele dintre națiuni nu vor înceta atât 
timp cât nu vor deveni cu toţii transilvăneni”. În 17 noiembrie 1776, Samuel von 
Brukenthal formula o reacţie la afirmația precedentă a contelui: „La unire [n.n a 
Transilvaniei cu Imperiul Habsburgic], comitatele şi-au păstrat propriile lor drepturi şi 
rânduieli, națiunea secuiască — altele, iar saşii, din nou altele, iar în consecință proprietatea, 
moştenirea, competențele şi obligaţiile, adesea foarte diferite, au fost stabilite de şi între 
ele. Toate au dăinuit timp de veacuri şi au determinat educaţia, conceptele, modul de 
gândire, tradiţiile, obiceiurile etc. În baza lor, s-au format oraşe, târguri şi sate; pe baza lor 
familiile înseşi şi-au modelat gospodăria proprie. Meşteşugurile, nutriția, învoielile şi 
întreaga existență poartă, într-o oarecare măsură, amprenta lor.”** 

Desigur, în această societate relativ segregată, cum a rămas lumea ardeleană a 
epocii moderne, percepția sărăciei diferă în funcţie de orizontul cultural, social, confesional 
şi de educaţia celui care ne lasă nouă mărturia. Sărăcia era diferit înţeleasă chiar în cadrul 
aceleiaşi categorii sociale sau în optica aceluiaşi nivel de educaţie. În Ardealul epocii 
iluministe şi postiluministe ţăranul sărac din Apuseni era diferit de cel din podişul 
Transilvaniei (din zona Blajului sau Bistriţei), iar cel din Sălişte avea alte nevoi, standarde 
şi aspirații comparativ cu cel de pe valea Gurghiului sau Mureşului. Diferită era şi situația 
din mediul urban. Într-un fel trăia şi muncea un patrician sas din Cluj, Sibiu”, Mediaş sau 


3! Ibidem, pp. 134-135. 

? O excelentă radiografiere a situaţiei din comitatul Bihor la jumătatea veacului al XVIII-lea, vezi la Gheorghe 
Gorun, Konfliktusok és korrupció Az 1749-1751. évi dél-bihari parasztmozgalmak iratai, Debrecen, 2006. 

33 Angelika Schaser, Reformele iosefine în Transilvania şi urmările lor în viata socială. Importanţa Edictului 
de concivlitate pentru oraşul Sibiu, Sibiu, hora, 2000, p. 67. 

3 Eadem, p. 235. 

Angelika Schaser, Reformele iosefine, passim; loan Horga, Contribuţii la cunoaşterea jozefinismului 
provincial. Debutul Episcopiei Greco-Catolice de Oradea (1777-1784), Oradea, Editura Universităţii din 

Sighişoara si altfel era standardul de viaţă al orăşeanului din comitatele ardelene, cu 
habitudinile locale aferente din Orăştie sau Reghin. Poate dintotdeauna diferenţele date de 
educaţie, chiar în temeiul unor valori comune, îi despárteau pe catolicul din Gherla de 
reformatul din Ighiu; uneori chiar şi pe unitul din zona Sălajului de neunitul din Scheii 
Braşovului. 

Într-un asemenea tablou ne apare societatea ardeleană într-o insolită descriere a 
Transilvaniei făcută prin optica unui receptiv intelectual francez ataşat valorilor ardelene 
prin căsătorie, referitoare la perioada 1600-1848. În caracterizarea făcută societăţii 
transilvănene oscilau instantanee ce reproduceau contraste şocante. „În 1601 - retinea 
August de Gérando - era o aga o foamete cá la Alba Iulia se devorau cadavrele dezlegate 
din spánzurátoare. Ín acest an funest, nu s-a náscut nici un copil. Toti au murit in pántecele 
mamelor lor.”*°. 250 de ani mai târziu francezul marcat de lecturile care vorbeau despre 
sărăcia extremă rezultată din calamitátile naturale şi din insecuritatea repetatelor şi 
surprinzătoarelor conflicte militare, rămânea şocat de opulenta datorată resurselor naturale 
inepuizabile ale provinciei: ,,[...] Când ploile duc la apariţia şuvoaielor, se găseşte aur în 
noroiul de pe drum. [...] Toti ţăranii adună aur din Roşia Montana. Se grăbesc, de îndată 
ce au mijloacele, să cumpere un câmp, iar recolta de aur e întotdeauna atât de abundentă, 
încât în acest colț al Transilvaniei prețul terenurilor e mai ridicat decât în Franţa. [...] 
Există la Roşia Montana români care au câştigat din mine o avere uluitoare [...]. Românul 
care deţine asemenea bogății le-a câştigat muncind; cu toate astea nu e zgarcit, şi, deşi a 
fost sărac, nu are vanitatea oamenilor imbogátiti. Şi-a păstrat acelaşi fel de a trăi şi poartă 
aceleaşi haine de țăran.” Polarizarea societăţii ardelene menţinută de structurile sociale şi 
mentale ale Vechiului Regim, dar şi sansa îmbogăţirii şi a prosperității locuitorilor 
Transilvaniei rămânea indisolubil legată de bogăţia resurselor subsolului şi solului, aşa 
cum observase foarte bine, de altfel încă din 1773, şi împăratul Iosif al II-lea, în timpul 
călătoriei sale aici“. Reproduc din răspunsul formulat într-un raport al Cancelariei aulice a 
Transilvaniei şi care evidențiază „specificul” provinciei, standardul multiplu al ardelenilor 
(propriu în cazul saşilor, ungurilor, secuilor, valahilor la care se adăugau, desigur, 
aspiraţiile armenilor şi grecilor, in Alba Iulia si al evreilor, germanilor?...): „Motivul 
acelei dezbinări, care derivă din problema nationalitátii, se află însă [...] în deosebirile 
dintre constituții, dintre concepțiile, tradiţiile naţiunilor, precum şi în privilegiile şi 


Oradea, 2000. 

3 August de Gérando, Transilvania si locuitorii săi. Traducere din limba franceză de Laurenţiu Malomfălean si 
Marius Mitrache. Revizie şi aparat critic de Ana-Maria Stan. Cuvânt înainte de Ioan-Aurel Pop, Cluj-Napoca, 
Casa Cărţii de Ştiinţă, 2014, p. 108. 

37 Ibidem, pp. 259-261. 

38 Ileana Bozac, Teodor Pavel (coord.) Die Reise Kaiser Josephs II. durch Siebenbürgen im Jahre 1773 / 
Călătoria Împăratului Iosif al II-lea în Transilvania la 1773/, Cluj-Napoca, Centrul de Studii Transilvane, 
2006, pp. 73-74. 

% Ibidem, p. 591: „Gegen Mittag von der Vestung liegt der Marktflecken Carlsburg wo Teütsche, Sachsen, 
Ungarn und Wallachen wohnen, auch sogar bis 35 Jüdische Familien, die sonst nirgend im Land geduldet 
werden [...]". 

avantajele obţinute ba de o parte, ba de alta, prin tot felul de mijloace, în timpurile 
trecute”. 

Desigur, toate acestea semnalau neajunsurile societății ardelene, dar aduceau 
farmec Transilvaniei, iar concurența dintre comitatele şi oraşele principale o distingeau atât 
între provinciile din Imperiu, cât şi între „țările româneşti”. Uniformizarea epocii ceausiste 
a spart orgoliile, valorile, calmul şi identitatea complementară a ardelenilor. Am continuat 
să trăim segregati, dar am devenit parcă tot mai indiferenți la alteritate, la celălalt. În 
perioada extrem de derutantă postdecembristă s-au instaurat, pe alocuri (Târgu-Mureş, 
Cluj-Napoca) accentele de intransigentá naționalistă, iar în ultimul an mi se pare mie cá 
încercăm să redescoperim plăcerea de a vedea diferențele şi de a ne bucura de alteritate. Cu 
toate acestea, principala problemă persistă, anume plasarea cetăţenilor români între cei mai 
expuşi cetăţeni europeni la riscul de sărăcie cronică”. 

În pofida însă a granițelor culturale, a barierelor confesionale şi a izolării sociale, 
Aufkldrung-ul a validat în Transilvania, chiar mai evident poate decât a demonstrat-o 
iluminismul oriunde altundeva în Europa, ideea că şcoala, educaţia poate sparge orice 
barieră şi depăşi orice limită. De aceea, am convingerea că, într-o societate care cu toate că 
„nu a învățat lecţia iluministă până la capăt” - dar a silabisit-o totuşi în Ardeal mai 
temeinic decât în orice altă provincie din spaţiul românesc -, una din mizele culturale 
importante ale modernizării Transilvaniei rămâne eradicarea sărăciei. Cred că cel mai 
important antidot împotriva sărăciei este chiar tema simpozionului nostru, „educaţia pentru 
cetăţenie activă”, o valoare perenă, impusă in Epoca Luminilor şi valabilă în perioada 
Postiluministá", pe care este cazul să o parcurgem, în fine. 


^ Angelika Schaser, Reformele iosefine, p. 246. 

^! Vezi articolele consacrate temei, în ziarul Adevărul, din 06.12. 2013. 

* Victor Neumann, Elitele şi problema modernizării României, în Viaţa Românească, 8-9, 2009, pp. 11-19. În 
aceeaşi direcție, remarcăm analiza asupra structurilor Imperiului Habsburgic la interesantul seminar susținut la 
Universitatea din Konstanz (Germania), în 24 octombrie 2013, de prof. dr. Franz Leander Fillafer, pe tema 
„Escaping the Enlightenment: Liberalism in the Remaking of the Eighteenth-Century Past, 1800-1850”. 

* Claude Karnoouh, Despre sărăcie, politică şi modernitatea târzie, în Cultura, 31 decembrie 2009. De altfel, 
scopul declarat al simpozionului „Viaţa cotidiană în Sibiul secolelor XIX-XX”, Sibiu, Aula Colegiului 
Naţional „Samuel von Brukenthal” (12-13 iunie 2015). 

^ Mă refer la perioada postiluministá, aşa cum a fost ea caracterizată de istoricul Eduard Winter, în lucrările 
sale: Friihaufklărung. Der Kampf gegen den Konfessionalismus im Mittel - und Osteuropa und die 
deutschslavische Begegnung, Berlin, 1966; idem, Der Josefinismus. Die Geschichte des österreichischen 
Reformkatholizismus (1740-1848), Berlin, Rütten & Loening, 1962; idem, Friihliberalismus in der 
Donaumonarchie. Religióse, nationale und wissenschaftliche Strómungen von 1790—1868, Berlin, 1968; idem, 
Barock, Absolutismus und Aufklärung in der Donaumonarchie, Wien, 1971. 

ABSTRACT 


As a rich historiography highlighted, the identity of a people is built around fundamental cultural elements, 
which together guarantee the specificity of a social group and the differences toward other peoples that are 
bearers of a different culture. These identity elements refer to history, religion, language of a group, as well as 
specific elements of the so-called "material culture": rites of passage, traditions, practices, among which the 
dietary culture, understood as an ensemble of customs regarding food, its preparation and service, and 
interdictions. The present study attempts to identify some specific elements of the food culture of the Romanian 
people, analysed from a comparative perspective with customs of other peoples that present a historic past and 
a similar socio-economic structure. The aim of the study is to identify some constant features, as well as some 
aspects of cultural specificity of the analysed groups. 


Keywords: culture, identity, traditions, food, gastronomy 


Íntre om si máncare existá o conexiune puternicá, iar importanta centralá a 
alimentaţiei - „omul este ceea ce mănâncă”, parafrazându-l pe Ludwig Feuerbach - 
transformá hrana intr-un element identitar la fel de important precum istoria, limba, religia, 
atât de mult încât şi astăzi, in deplina epocă a globalizării, anumite popoare sunt 
identificate, printre altele, prin specificitáti alimentare care le caracterizează. O astfel de 
conexiune este afirmată şi de Giovanna Motta: «[...] il cibo è un segno identitario risultante 
da un insieme di elementi originari e acquisiti che, nella sedimentazione del tempo e delle 
diverse influenze, danno come risultato quel tipo di identità che si considera propria e non 
un'altra che si vive come dissimile»'. După cum notează istoricul italian, odată cu trecerea 
timpului se sedimenteazá o adeváratá culturá alimentará, culturá cu care un grup social 
ajunge să se identifice şi să fie identificat. Această idee este confirmată de Massimo 
Montanari, specialist în istoria alimentaţiei, care afirmă că: „chestiunea nu constă atât în a 
verifica prezenţe şi absente - în acest caz ar rezulta că toti mănâncă, mai mult sau mai 
puţin, în acelaşi fel -, cât în a evalua rolul specific al diferitelor produse în regimul 
alimentar, locul şi „greutatea” ce-i revin fiecăruia dintre ele în interiorul unui sistem 
organizat ca unitate coerentă în moduri de fiecare dată diverse. Atunci, ies în evidență mai 
ales poziţiile contrare, pe care înşişi contemporanii tin să le utilizeze ca indicatori ai 
identităţii culturale proprii şi ai deosebirii de altul”. Sistemul alimentar devine astfel un 
element identitar dintre cele mai puternice. În Evul Mediu, de exemplu, consumul 
alimentar este strict corelat cu structura socială, iar capacitatea omului de a consuma 


! Giovanna Motta, „Il tempo, la storia, il cibo", in Eadem, Nell 'Europa dell 'etă moderna. Memoria collettiva e 
ricerca storica, Passigli Editori, Bagno a Ripoli, 2013, pp. 263-317 : 263. 
? Massimo Montanari, Foamea si abundența. O istorie a alimentaţiei in Europa, Polirom, Iasi 2003, p. 15. 

cantităţi uriaşe de alimente, şi in special carne, este considerată ca fiind o trăsătură 
definitorie a omului puternic; ca atare, în special, în Europa de nord unde s-a înrădăcinat 
cultura germană (sau „barbară”), statutul nobilimii cere un consum ridicat de alimente, şi 
în special de carne, care se transformă într-un simbol al puterii”. În secolul al XVI-lea, 
caracterizat de o mai mare mobilitate socială şi de cunoştinţe medicale mai aprofundate, 
inclusiv cu privire la funcționarea corpului uman, aceste motivații dispar; cu toate acestea, 
între alimentaţia elitelor şi cea a maselor se păstrează diferențe semnificative, consumul 
alimentar devenind, asemenea altor tipuri de consum, un indicator al prestigiului social 
dobândit de un individ sau de un grup, fie el familial sau profesional”. 

Cu toate acestea, este incontestabil faptul că până la revoluțiile din epoca 
modernă”, obiceiurile alimentare sunt influențate în cea mai mare parte de condiţiile 
climaterice şi de morfologia teritoriului, care determină structura producţiei agricole şi, 
prin intermediul acesteia, pe cea a culturii alimentare. Diferenţele dintre regiuni pot fi atât 
de mari încât ele pot ajunge până la producerea unor cleavages culturale bazate pe 
alimentaţie. Exemplul oferit de continentul european este paradigmatic în acest sens. După 
cum a subliniat Federico Chabod într-o carte care a devenit clasică, conceptul de Europa 
este unul cât se poate de dificil de definit, graniţele sale fiind mai degrabă culturale decât 
geografice. Astfel, de-a lungul epocilor, pot fi identificate principiile fundamentale care 
determină porțiunile de teritoriu - şi popoarele - care fac parte din spațiul european: în 
epoca antică, Europa coincide cu spaţiul de civilizaţie grecesc, apoi roman, opunându-se 
„Orientului degenerat” şi „Nordului barbar”; în Evul Mediu dominat de religie, conceptul 
de Europa se suprapune cu cel de creştinătate pentru ca, după Marea Schismă, o falie să 
separe Europa (catolică) de lumea ortodoxă. În secolul al XVI-lea, odată cu Reforma 
protestantă, la această falie Est-Vest, accentuată de cucerirea otomană a Peninsulei 
dunáreano-balcanice, se alătură o a două delimitare care merge în direcția Nord-Sud". Dacă 
de la planul spiritual se trece la cel al culturii materiale, însă, liniile de demarcaţie se 
schimbă profund. Din punctul de vedere al culturii alimentare, de exemplu, se pot 
identifica mai multe Europe, din care una care consumă prevalent ulei, iar cealaltă se 
bazează în special pe unt; de asemenea, o Europă care privilegiază consumul de vin şi o 
alta care perferă consumul de bere". 


3 Ibidem, pp. 19-22. 

^ Un exemplu „de primă mână” în ceea ce priveşte consumul alimentar al elitelor şi principiile care îl 
guvernează este prezentat în Bartolomeo Scappi, Opera di M. Bartolomeo Scappi, cuoco secreto di papa Pio V, 
s.n., Venezia, 1570. Unele aspecte ale operei şi activităţii acestui chef ante litteram vezi în Giordano Altarozzi, 
A pranzo dal Pontefice. Bartolomeo Scappi, cuoco segreto di Pio V, în Giovanna Motta (coord), Cultura 
alimentare, storia e societă, Periferia, Cosenza, 2008, pp. 85-94. 

? Prin această sintagmă mă refer la ansamblul de evenimente revoluţionare care marchează perioada cuprinsă 
între secolele al XV-lea şi al XVII-lea, şi care modifică pentru totdeauna imaginea lumii: descoperirile 
geografice, reforma protestantă, revoluţia prețurilor, revoluţia ştiinţifică şi tehnologică, Statul modern. 

? Federico Chabod, Storia dell idea d 'Europa, Laterza, Roma-Bari, 2007, passim. 

7 Despre aspectele culturale ale mâncării, cf. Jean-Louis Flandrin, Le goût et la nécessité: sur l'usage des 
graisses dans les cuisines d'Europe occidentale (XIV-XVIII siècle), în Annales. Économie, Sociétés, 
Civilisations, vol. 38, n. 2, 1983, pp. 369-401; Massimo Montanari, Food Is Culture, Columbia University 
Press, New York, 2006. Cu privire la impártirea continentului in functie de consumul de vin si bere vezi 
Fernand Braudel, Frank Spooner, / prezzi in Europa dal 1450 al 1750, in Fernand Braudel, Scritti sulla storia, 

Totodată, trebuie recunoscut faptul cá şi poziţia geo-politicá si geo-economicá a 
unui teritoriu pot influenţa obiceiurile alimentare specifice unui popor. Încadrarea într-o 
structură statală dominată, politic şi cultural, de un alt popor, convietuirea mai multor 
popoare în interiorul unui Stat de mari dimensiuni sau colocarea teritorială de-a lungul 
unor rute comerciale principale, sunt elemente care pot duce la transformări radicale, 
inclusiv în obiceiurile alimentare, sfârşind prin a produce o cultură alimentară specifică 
unei regiuni mai extinse. Este, de exemplu, ceea ce se întâmplă în zona Mediteranei, unde 
stilul alimentar specific este rezultatul întâlnirii mai multor tradiții culinare, care combină 
produse cu o origine diferită într-o explozie de arome, mirosuri, culori". Este, cu 
diferențele de rigoare, ceea ce se întâmplă în Europa dunăreano-balcanică, răscruce de 
drumuri între Apus şi Răsărit şi, o dată cu cucerirea otomană, nou punct de întâlnire între 
civilizațiile creştină şi musulmană. Pe această linie se construieşte o tradiţie alimentară 
care aparține unei arii extinse, in care produse şi preparate de origine diferită se combină, 
producând un sincretism alimentar specific. Astfel, preparate de origine turco-iranică 
precum iaurtul, pastrama, bórek (un foietaj umplut cu produse diferite, precum carne sau 
brânză, produs de origine turcică, dar care a intrat în bucătăriile tradiționale ale unor tari 
precum Grecia, Serbia, Bulgaria, Bosnia), ayran (băutură pe bază de iaurt, apă şi sare, de 
origine turco-altaică şi răspândită astăzi în Albania, Grecia, Bulgaria, Caucaz, dar şi 
Orientul Mijlociu, Asia Centrală şi India), ciorbe (atestate în Anatolia încă din secolul al 
III-lea, adică înaintea sosirii turcilor) se suprapun cu altele autohtone. De exemplu 
sarmalele, originare din spațiul românesc, se regăsesc astăzi în bucătăria sârbească şi 
bulgară, unde au denumirea de sarma, respectiv sarmi, dar şi în cea turcă şi azeră (dolma, 
dar şi sarma), persană (dolmeh), greacă (dolmás sau dolmadaki), georgiană şi armeană 
(tolma). 

O influență uriaşă asupra culturii alimentare este exercitată, însă, şi de stilul de 
viata al unui popor. În special, structura economică şi productivă influenţează puternic 
cultura alimentară a unui grup social. Astfel, în ceea ce priveşte spaţiul românesc, 
morfologia teritoriului a favorizat dezvoltarea unei economii bazate pe păstoritul 
transhumant, care influențează la rândul său practica agricolă, impunând un sistem de 
culturi sezoniere. Astfel, produsul de bază, care va rămâne prezent în bucătăria românilor 
pentru mult timp, este meiul, care se poate semăna primăvara, înainte de plecarea turmelor, 
urmând a fi cules toamnă, după întoarcerea acestora din munți. Acelaşi regim gastro- 
economic este valabil pentru alte cereale nepanificabile, care deseori sunt consumate 
împreună cu laptele (o tradiție care se regăseşte şi la alte popoare: arroz con leche - orez cu 
lapte - la spanioli, sütlaç în Turcia, lapa în Macedonia, unde se pregăteşte împreună cu 
semințe de mac). Folosirea redusă de produse panificate, preferința pentru mămăligă, terci 


Bompiani, Milano 2003, pp. 297-441 : 342-354; Massimo Montanari, Foamea şi abundenta..., pp. 22-27, care 
identifică aici un cleavage civilizational între lumea greco-romană si cea barbară sau germanică. Despre falia 
care delimitează zona uleiului contrapusă celei a untului, cf. Salvatore Ciriacono, L'olio a Venezia in età 
moderna. I consumi alimentari e gli altri usi, în Simonetta Cavaciocchi (coord.), Alimentazione e nutrizione, 
secoli XIII-XVIII. Atti della ventottesima settimana di studi, 22-27 aprile 1996, Le Monnier, Firenze 1997, pp. 
301-312. 

* Cf. Giovanna Motta, op. cit., passim. 

sau pásat, se datoreazá incá o datá caracterului transhumant al economiei románilor, modul 
de pregátire fiind mult mai simplu, fárá a necesita infrastructuri precum mori sau cuptoare. 
Alături de mei, un alt aliment de bază este laptele, existent din abudenta datorită 
centralitátii păstoritului în viata economică a românilor. El este consumat proaspăt sau 
prelucrat sub formă de produse care pot fi păstrate şi în timpul iernii, precum laptele acru, 
brânza, chefirul. Desigur, conservarea alimentelor în perioada rece a anului, când 
disponibilitatea de produse proaspete este redusă, reprezintă o necesitate majoară, iar 
pentru a o rezolva, românii nu se feresc să importe alte practici preluate de la popoare 
vecine, ca de exemplu procesul de păstrare a alimentelor prin fermentație acidă (borş), 
proces comun printre populaţiile slave’. 

În istoria alimentaţiei, secolele al XVI-lea şi al XVII-lea reprezintă un moment de 
cotitură. Deschiderea noilor rute comerciale şi descoperirea de noi teritorii se traduce în 
afluxul de alimente noi cu o capacitate hrănitoare ridicată. Roşiile, fasolea, porumbul, 
cartofii ajung din America, revolutionánd cultura alimentară a Bătrânului Continent". 
Evident, şi teritoriile locuite de români participă la acest proces, deşi cu un ritm relativ mai 
scăzut. În secolul al XVI-lea este introdusă o nouă cereală nepanificabilá — hrisca — adusă 
din Asia şi cultivată, în special, în Germania şi Franţa. Cu toate acestea, meiul rămâne încă 
alimentul de bază, şi datorită faptului că, până în secolul al XVIII-lea, acesta nu este supus 
impozitării. O schimbare radicală se produce, însă, la sfârşitul secolului al XVII-lea şi 
începutul secolului următor, când in Tara Românească şi mai apoi în Moldova este 
introdus porumbul"; acesta era cultivat încă din secolul al XVI-lea în Peninsula Iberică, 
unde este adus de Columb, fiind folosit iniţial pentru hrănirea animalelor. Doar începând 
cu secolul al XVIII-lea, porumbul se impune definitiv ca aliment de bază în Europa. Gustul 
său plăcut, productivitatea sporită şi faptul de a nu fi supus impozitării de către autorităţile 
otomane” îl fac apetisant şi accesibil pentru români, precum si pentru restul popoarelor 
europene. La sfârşitul secolului al XVIII-lea, în spațiul românesc revoluţia alimentară este 
definitivată, iar porumbul înlocuieşte definitiv meiul, care este destinat, în primul rând, 
hrănirii păsărilor. 

Alimentatia românilor este caracterizată, în această perioadă, de un consum redus 
de carne, care se datorează încă o dată structurii productive - ciobanii nu-şi imputineazá 
turma, sacrificând doar animalele bolnave - precum şi unor elemente culturale, printre care 
deosebit de important este numărul ridicat de zilele de post, cutumă care interzice 
consumul de produse de origine animală; este un fenomen asemănător cu cel introdus în 
Europa occidentală după Conciliul din Trento". Consumul de carne este, în schimb, relativ 
ridicat în rândul nobilimii transilvănene şi boierimii româneşti, unde menţine în continuare 
o funcţie simbolică şi un rol social şi politic. În orice caz, carnea se consumă, în principiu, 
proaspătă - fiartă, friptă sau pe gratar - dar poate fi şi conservată sub formă de cârnaţi sau 


? Iulian Mincu, Alimentatia rațională a omului sănătos, Editura Medicală, Bucuresti, 1978, pp. 21-22. 

19 Massimo Montanari, Foamea şi abundenja..., cit., pp. 129-136. 

! [ulian Mincu, op. cit., p. 23. 

? Massimo Montanari, Foamea şi abundenta..., cit., p. 130. 

15 Cf. Francesco Dante, L'assenza del cibo. Il significato del digiuno nelle religioni monoteiste, în Giovanna 
Motta (coord.), Cultura alimentare, storia..., cit., pp. 137-148. 

pastramá. Dominatia otomaná, indeosebi monopolul economic otoman, favorizeazá, in 
Transilvania, Tara Românească şi Moldova, afirmarea consumului de carne de porc, 
aliment disponibil datorită interdictiei alimentare specifice religiei islamice'*; musulmanii, 
după cum se ştie, nu consumă carne de porc. Mai mult, carnea de porc este uşor de păstrat, 
animalele sunt uşor de crescut şi ele oferă produse diferite, necesare pentru traiul unei 
familii. 

Până în secolul al XIX-lea, grădinăritul este limitat doar la câteva produse, printre 
care amintim: lintea, fasolea, mazărea, castravetii, ceapa. În schimb, se consumă multe 
ierburi spontane, folosite frecvent în combinaţie cu alte alimente: cimbru, leustean, mărar, 
pătrunjel, păpădie, urzici şi, în zonele păduroase, ciuperci. Cu toate acestea, consumul de 
vegetale şi zarzavaturi rezultă a fi relativ ridicat, mai ales dacă este comparat cu cel al 
cărnii, această tendință accentuándu-se cu trecerea timpului. Secolul al XIX-lea înseamnă 
în multe zone ale Europei epoca revoluției agrare. Începutul economiei capitaliste în 
agricultură, afirmarea progresivă a doctrinelor economice liberale, creşterea demografică 
se traduc, pentru multi țărani din Europa, printr-o inráutátire a condiţiilor de trai: este ceea 
ce se întâmplă în Spania, în Irlanda, chiar şi în Italia, tari care de-a lungul secolului cunosc 
repetate valuri de migrații, atât interne — din mediul rural spre marile oraşe unde se afirmă 
noul model capitalist şi sistemul de producţie bazat pe fabrică — cât şi externe, îndreptate 
cu precădere spre America. Creşterea cererii de produse cerealiere — în special de grâu — 
care urmează sporirii demografice din această perioadă, se traduce prin defrişări masive şi 
desecări de mlaştini care duc la creştere numărului de pământuri destinate culturilor 
extensive, în detrimentul păşunilor. Aceste schimbări se reflectă în obiceiurile alimentare, 
iar dacă elitele politice şi economice adoptă treptat un stil asemănător cu cel al popoarelor 
occidentale, regimul alimentar al maselor tinde să se modifice în sens negativ, atât calitativ 
cât şi cantitativ'’. Baza alimentaţiei este reprezentată in special de mămăliga, la care se 
alătură borşul, laptele şi brânza. Începe să apară un produs până atunci puţin folosit, 
cartoful, care în multe zone ale Europei devine alimentul de bază, sau chiar excluziv al 
alimentaţiei țăranilor, cum se întâmplă în tari precum Irlanda sau Olanda, unde acest 
produs instaurează o relaţie atât de strânsă cu păturile sociale inferioare încât Vincent Van 
Gogh nu ezită să intituleze una din capodoperele sale Máncátorii de cartofi (1885). 
Consumul de carne, deja redus, scade şi mai mult, acest produs ajungând să fie consumat 
doar în câteva ocazii deosebite, de Crăciun sau de Paşte, când carnea de miel capătă şi o 
valoare simbolică, cristologică. Mâncarea, deja săracă, devine şi mai săracă în timpul 


14 Un exemplu despre modul in care dominaţia otomană a influențat comportamentul alimentar al popoarelor 
creştine asupra cărora şi-a impus stăpânirea, vezi în Anna Matthaiou, Jnterdictions religieuses et 
indeterminationes nationales: les habitudes alimentaires des populations grecque sous la domination 
ottomaine, în Giovanna Motta (a cura di), / turchi, il Mediterraneo, l'Europa, FrancoAngeli, Milano, 1998, pp. 
340-354. 

5 Mihai Lupescu, Din bucătăria ţăranului român, Paideia, Bucureşti, 2000, pp. 68-78. 

16 Evoluţia este asemănătoare în toată Europa; cf. Maurice Aymard, Pour l'histoire de l'alimentation: quelques 
remarques de méthode, in Annales. Économies, Sociétés, Civilisations, vol. 30, n. 2-3, 1975, pp. 431-444. O 
privire de ansamblu in Joseph Goy, Bartolomé Bennassar, Contribution à l'histoire de la consommation 
alimentaire du XIV* au XIX“ siècle, în Annales. Economies, Sociétés, Civilisations, vol. 30, n. 2-3, 1975, pp. 
402-430. 

postului care adunat acoperă aproximativ 140 de zile pe an. În spaţiul românesc, bazat încă 
pe o covârşitoare structură productivă agrară şi în care sistemul productiv a rămas mai 
înapoiat, o serie de „amortizoare” sociale de origine medievală continuă să funcționeze, 
astfel încât populaţia nu suferă foamea, dar regimul său alimentar este puternic 
dezechilibrat, fiind prea bogat în glucide şi prea sărac în proteine şi grăsimi de origine 
animalá". Consumul redus de carne este confirmat de Mihai Lupescu, care dedică 
subiectului bucătăriei ţăranului român o culegere de texte extrem de interesantă şi care, 
supusă atenției Academiei Române încă din 1916, ajunge să vadă lumina tiparului abia în 
anul 2000. Conform autorului, în mod tradițional, şi cu siguranță încă la începutul 
secolului XX: „el nu se simte nenorocit când ea-i [carnea] lipseşte, fiind mai mult 
vegetarian. Carne el mânâncă numai la anumite vremuri şi când îi păleşte, aşa, un gust. 
Încolo, lapte, brânză, legumele, fructele îi convin foarte bine"!*, 

Ín ciuda reformelor agrare si proceselor de improprietárire cu pámánt din secolele 
XIX şi XX, situaţia materială a ţăranului român, precum şi obiceiurile sale alimentare nu 
se schimbá in mod simtitor. Un adevárat moment de cotiturá este reprezentat de cel de-al 
doilea război mondial, în care populaţia României are mult de suferit datorită proximitátii 
cu linia Frontului de Est şi apoi cu regimul de ocupaţie, înainte german şi apoi sovietic. 
Sfârşitul războiului aduce o schimbare politică şi ideologică radicală, permiţând preluarea 
puterii de către comunişti. Regimul totalitar impune un nou model politic şi social în care 
ideologia devine elementul central al tuturor aspectelor vieții. Evident, alimentaţia nu poate 
fi ocolită de acest proces. Politica de industrializare forțată a unei tari până atunci agrară, 
menită să creeze în mod artificial proletariatul urban, necesar pentru făurirea societății 
socialiste, produce o masă de indivizi dezrádácinati care, din punct de vedere alimentar, 
pierd repede contactul cu obiceiurile tradiționale ale păturii sociale de origine, fără a fi 
capabile să le adopte pe cele din mediul urban. Dar influența ideologică asupra regimului 
alimentar depăşeşte aceste efecte indirecte; scopul regimului totalitar - de fapt al oricărui 
regim totalitar - este cel de a crea un „om nou", a cărui viata să se desfăşoare în limitele 
tolerate de ideologia dominantă care, aparent, oferă o explicație (pseudo)stiintifica a 
realităţii înconjuratoare, dar în care individul trebuie să creadă in mod fideist. Astfel, 
regimul totalitar ajunge să impună un regim alimentar nou, bazat pe studiul rațional al 
nevoilor nutritionale ale omului. Aparent, pare o abordare ştiinţifică capabilă să garanteze 
bunăstarea populației, în concordanță cu ideologia marxistă care presupune desființarea 
suprastructurilor burgheze, printre care se numără şi cultura alimentară"; de fapt, era „un 
principiu” care va fi folosit de regimul ceauşist pentru a impune populaţiei lipsuri de 
neimaginat, care au sfârşit prin a favoriza izbucnirea revoluţionară care a răsturnat regimul 
comunist din România. 


V Iulian Mincu, op. cit., p. 28. 
'8 Mihai Lupescu, op. cit., p. 58. 
? Cf. Iulian Mincu, op. cit., passim. 

ABSTRACT 


In the 9" decade of the last century, when I researched the schools of Blaj during the national rebirth, I 
sketched within the chapter about scholar population, also aspects from curricular and extra-curricular 
activity. We resume now interest shown by some students from Blaj in reading, particular aspect of everyday 
preoccupations from the existence of Romanian students from the first half of XIX" century. More documents 
are valorised, being spurred into action also by directions of research given by Roger Chartier on the 
phenomenon of reading and universe of readers in the France of the Old Regime. 

Researching the archive from Library of Romanian Academy, Cluj-Napoca Branch and from Document 
Library ,, Timotei Cipariu" from Blaj resulted in identification of some authors, textbooks or books with the 
role of textbooks, especially of history, used by the teachers and students from Blaj. Their usage is evidenced 
by more categories of notes, ranging from bookplates to reading notes. We mention several representative 
authors for historiography of antiquity: Eutropius, Justinus, Titus Livius et al., but also for historic writing of 
XVII-XVIII” centuries: Martinus Bolla, Martinus Felmer, Philippus Hollius, Johannes Hübner, Caude Millot, 
Carolus Palma, Georgius Pray, Charles Rollin, Johannes M. Schróckh et al. 

The majority of the researched and exemplified copies bear notes, out of which results that at a certain moment 
they drew attention of some students from Blaj; amongst these we mention Anton Balomiri, Nicolae Barbu, 
George Cassian, losif Ciura, loan Costea, Mihai Elekesi, Nicolae Găietan, Filimon Kaba, Solomon Kaba, 
Simion Ladai, Nicolae Moroşan, Luca Szentpeteri, Basiliu Turc et al. A particular situation is outlined by the 
textbook of Martinus Bolla, Primae liniae histoiriei universalis, I-III, Cluj, 1798-1799, also indicated by the 
history teacher loan Rusu as model of his lectures. The history book that circulated during the epoch, in fact 
volume I, Pest edition, 1830, aroused interest and pertinent annotations of student Basiliu Turk on the chapter 
dealing with the history of Dacia (Aurelian retreat and its consequences), presented as an ,, official" image by 
the author. In a similar situation is volume III, Pest, 1843, with the paragraph about Michael the Brave, 
annotated by brothers Filimon and Solomn Kaba. 

Not just simple readings, the two written points of view of the students from Blaj, to which others might be 
added, evidence not only cultural interest strict for the book, but also certain elements of national conscience, 
during Vormărz. It is the age in which, in the Great Principality of Transylvania, was implanted the opinion of 
Catholic Bishop Nicolaus Kovacs, director of schools, according to which: ,, Historia est oculus mundi ideoque 
valachis interdicendum est hoc studium ". 


Keywords: gymnasium, secondary school, seminary, Blaj, Vormiirz, educational legislation, 
content of education, bookish horizon 


Cánd am abordat, in deceniul 9 al secolului trecut, istoria scolilor Blajului in epoca 
Renaşterii nationale, am menționat, în spaţiul lucrării, la capitolul despre populaţia şcolară, 

şi unele aspecte din sfera activităţii şcolare si extraşcolare!. De data aceasta, revizităm 
interesul câtorva elevi de la Blajul - în Vormürz - față de lectură. Ne găsim, practic, in fata 
unui aspect particular al preocupărilor cotidiene din existenţa studioşilor. Încercăm să 
valorificăm mai multe mărturii documentare, unele ocolite atunci prin forța împrejurărilor, 
fiind stimulati si de direcţiile cercetărilor trasate de şcoala franceză (Roger Chartier, 
Frederic Barbier, Istvân Monok ş.a.) asupra fenomenului lecturii şi-a universului cititorilor 
în secolele XVII — XVIII, fără să ocolim dezbateri mai recente, la care am avut acces?. 

Dacă suntem de acord cu afirmaţia potrivit căreia „O carte de istorie reuşită (şi 
folositoare) este aceea care oferă o mai bună înțelegere, nu numai a trecutului, care este 
obiectul ei, ci si a prezentului celui ce o citeste”’, atunci putem accepta şi interpreta mai 
multe lecturi pe care şi le-au asumat câţiva elevi de la şcolile din Blaj, în Vorméárz. Zábava 
lor asupra unor lucrări cu caracter didactic, în speţă manuale de istorie, rămân dovezi ale 
interesului pentru studiu la gimnaziu, liceu ori seminar, în efortul lor de înţelegere a 
trecutului românilor ardeleni, dar şi pentru starea lor prezentă, inclusiv a posesorilor de 
carte, respectiv a cititorilor. Este vorba de o cale, nu tocmai comodă, de la bibliotecă sau 
colecția particulară ori instituțională prin lectură, individuală ori colectivă, care poate fi 
mai bine înțeleasă ca o prelungire a lecţiilor predate de profesori, în raport direct cu 
prevederile legislaţiei şcolare în vigoare. Este epoca în care, în Marele Principat al 
Transilvaniei, era incetátenitá „officialiter” opinia Episcopului catolic Nicolaus Kovács, 
directorul suprem al şcolilor, potrivit căreia: „Historia est oculus mundi ideoque valachis 
interdicendum est hoc studium". 

Investigarea si valorificarea literaturii didactice din Marele Principat al 
Transilvaniei între mijlocul secolului al XVIII-lea şi ajunul Revoluţiei de la 1848 - 1849 s- 
au finalizat cu rezultate interesante, cel puţin în cazul unor lucrări de istorie”, care aveau şi 
caracter didactic, şi manuale propriu-zise, identificate în fondurile vechilor biblioteci de la 
gimnaziul, liceul si seminarul din Blajului primei jumătăţi a secolului al XIX-lea“. Unele 


! Jacob Mârza, Școală şi naţiune (Şcolile de la Blaj în epoca renaşterii naţionale), Cluj-Napoca, „Dacia”, 1987, 
pp. 184-192; idem, Ecole et nation (Les écoles de Blaj à l'époque de la renaissance nationale). Traduction 
Rodica Chira et Doina Puşcău, Cluj-Napoca, „CET”, 2005, pp. 187-194, 197-199. 

? Frédéric Barbier, Lumières du Nord. Imprimeurs, libraires et „gens du livre" dans le Nord au XVIII-éme 
siécle (1701-1789). Avec la collaboration de Sabine Juratic et de Michel Vangheluwe, Genéve, „Droz”, 2002. 
Vezi, de asemenea: Albert Labarre, Histoire du livre, Paris „PUF”, 1985; Michel Vernus, Histoire du livre et 
de la lecture: de l'invention de l'imprimerie à nos jours, Dijon, Éd. Biblest, 1995; Roger Chartier, L 'Ordre des 
livres. Lecteurs, auteurs, bibliothèques en Europe entre XIV-éme et XVIII-eme siècle, Aix-en-Provence, 
,Alinea", 1992; idem, Lecturi si cititori ín Franta Vechiului Regim. Traducere din limba fancezá de Maria 
Carpov, Bucureşti, ,,Meridiane", 1997 ş.a. Vezi, mai nou: Istvan Monok, Les bibliothèques et la lecture dans le 
Bassin des Carpates, 1526 — 1750, Paris, Honoré Champion, 2011. 

? Roger Chartier, Lecturi si cititori ín Franfa Vechiului Regim, cop. 2. 

^ Transilvania, IV, 24, 1872, p. 290. 

? Jacob Mârza, Manuale de istorie folosite la şcolile din Transilvania între mijlocul secolului al XVIII-lea si 
mijlocul secolului al XIX-lea, ín  Sargetia, XVI-XVII, 1982-1984, pp. 577-606; idem, Die 
Geschichtslehrbiicher die in den Schulen aus Siebenbürgen im zweiten Teil des XVIII-ten Jahrhunderts 
verwendet worden sind, in Historia manet. Volum omagial Demény Lajos Emlékkónyv, Bucuresti, Cluj, 
„Kriterion”, 2001, pp. 495-512. 

5 Investigatiile s-au efectuat la Biblioteca Academiei Române Filiala Cluj-Napoca (abreviat B) si la Biblioteca 
documentară „Timotei Cipariu” din Blaj (abreviat T.C.). Exemplarele menţionate poartă cota actuală sub care 
pot fi identificate în instituţiile posesoare. 

dintre cárti erau folosite si recomandate de profesorii de istorie din acea epocá, Ioan Rusu 
(1811 - 1843) si Demetriu Ladai (1814 — 1848)’, in conformitate cu prevederile incluse in 
legislatia scolará a epocii, aplicatá si in Marele Principat al Transilvaniei. Este vorba de 
Allgemeine Schulordnung, 1774; Ratio educationis totiusque rei litterariae Regnum 
Hungariae et provincias eidem adnexas, Vindobonae, 1777; Norma regia pro scholis 
Magni Principatus Transylvaniae Josephi II. Caesar. Aug. Magni Principis Trans. iusssu 
edita, Cibinii, 1781; Sammlung der Verordnungen und Vorschriften über die Verfassung 
und Einrichtung der Gymnasien, Wien, 1808; Entwurf der Organisation der Gymnasien 
und Realschulen in Ósterreich, Wien, 18498. 

Privite în ansamblu, atitudinile față de lectură ale elevilor de la Blaj vizează, cel 
puţin în perioada Vormärz, o variată literatură istorică, acoperind spectrul cultural şi politic 
al Antichității şi al Evului Mediu, respectiv perioada modernității. Constatarea este in 
consonantá cu prevederile legislaţiei şcolare în vigoare, care acordau o importanţă 
didactică şi ştiinţifică studierii autorilor clasici greci şi latini”, într-o perioadă în care mai 
existau prelegeri în latină şi greacă, vizând profilul unui anumit tip de cetăţean, în 
prelungirea prevederilor legislaţiei şcolare aplicate şi în Marele Principat al Transilvaniei. 
Nu trebuie să ne mire prezenţa covârşitoare a volumelor din autori clasici tipărite în 
secolele XVIII-XIX, identificate în anturajul profesorilor şi elevilor Blajului, multe 
exemplare fiind adnotate. 

Ilustrám această situație cu câteva exemple, depistate în timpul muncii de 
documentare. Mai multe ediţii din Breviarium romanum historiae, unele pregătite de 
Christophorus Cellarius, Jena, 1726 (B - 3443) şi Cluj, 1820 (B - 11886) s-au găsit, înainte 
de Revoltia de la 1848, la îndemâna profesorilor blăjeni Timotei Cipariu şi Ioan Antonelli. 
Din lumea studioşilor blăjeni făcea parte şi loan Groze, care avea în bibliotecă volumul 
Justinus, Historia Philippicae, Lipsia, 1757 (B - 6274); exemplarul poartă însemnarea „Ex 
Libris loannis Groze m[anu] p[ropria]", fiind cumpărat la 2 septembrie 1848, cu 50 creitari 
vienezi. Mai multe ediţii din Titus Livius, Historirum libri, Bipons, 1785, Halae et 
Berolini, 1818, Miinchen, 1818, Lipsia, 1828 (TC 1281, 232; 1471 - 1477, B — 4513) s-au 
aflat în preajma elevilor Alexandru Sulucz (în urma unei donaţii din 1817 de la Franciscus 
Cseri), Dimitrie Cutean, Sigismund Datsa (1832), dar şi-n anturajul cultural al lui loan 
Antonelli". Nu putea lipsi din lectura elevilor Blajului, în Vormărz, Cornelius Nepos, 
editat şi în unele tipografii din Transilvania (Cluj, de pildă), cu exemplare care poartă şi 


7 Iacob Mârza, Un plan tematic pentru examenul de istorie al profesorului loan Rusu (1842), în AIIA Cluj- 
Napoca, XXIII, 1980, pp. 497-507; idem, Proiecte de reformare a învățământului la Blaj în anii premergători 
Revoluţiei de la 1848, în Sargetia, XIV, 1979, pp. 329-342; idem, Istorie la Lyceum Episcopale Balasfalvense: 
ín Vormărz (Două documente din 1843-1844), in Studia Universitatis Babeş — Bolyai, Theologia Graeco- 
Catholica Varadiensis, XLV, 1, 2000, pp. 201-212. 

5 Cf. Iacob Mârza, în Sargetia, XVI-XVII, 1982- 1984, pp. 577- 606; idem, Historia manet. Volum omagial 
Demény Lajos Emlékkónyv, Bucureşti, Cluj, „Kriterion”, 2001, pp. 495-512. 

? Se observă, fără dificultate, o concordanță între problematica volumelor de istorie avute în vedere si 
conţinutul învățământului la şcolile din Blaj. Cf. Iacob Mârza, Școală şi națiune (Şcolile de la Blaj în epoca 
renașterii nationale), pp. 130-156; idem, Ecole et nation (Les écoles de Blaj à l'époque de la renaissance 
nationale), pp. 141-170. 

19 Propuneri de valorificare la Eva Mârza, Iacob Mârza, Biblioteca profesorului Ioan Antonelli (1827 - 1888), 
în Biserica, Societate, Identitate. In honorem Nicolae Bocşan, Cluj-Napoca, „PUC”, 2007, pp. 539-545. 

însemnarea ,Praemium  Diligentiae". Este şi cazul ediţiei de la Kosice, care a fost în 
apropierea elevilor şi profesorilor Ion Micu Moldovan, respectiv Ioan Popescu (B - 8806, 
fond Ioan Vancea). Evident, avem în vedere ediția Londra, 1729 (B - 3128), care a ajuns în 
final în cunoscuta bibliotecă cipariana'', după cum rezultă din însemnul „Dein biblioteca 


” 


Cipariu N-o Lectori Blajului au avut la dispoziție şi ediția lui Stephanus 
Scheonwisner, Compendium antiquitatum romanarum, Buda, 1818 (B - 1786). Înregistrată 
în colecţia lui Emericus Balas, sub ,,N[ume]ro 511", ediţia va ajunge între cărțile lui 
Timotei Cipariu, înregistrată la ,,N[ume]r[us] 38”. 

Pe lângă exemplare din literatura istorică din Antichitate, din care am trecut în 
revista unele cazuri, pornind de la unele ipostaze ale atitudinii fata de lectură a elevilor 
Blajului mai ales în Vormărz, investigaţiile de acum s-au soldat cu identificarea mai multor 
mărturii documentare, din care reiese că unele lucrări de istorie editate în secolele XVIII- 
XIX au stârnit interesul cititorilor de la gimnaziu, liceu ori seminar. Este cazul des citatei 
lucrări a lui Philippus Jos. Holle, Mythologia sev fabvlosa deorum historia, Buda, 1778 (B 
- 13076), care a fost la îndemâna lui Vasile Babb, Alexandru Crişan, Vasile Domby si 
Alexandru Marcu. Studiosul Iosif Ciura a fost interesat de lectura volumului lui Johann 
Hubner, Centum quatuor historiae sacrae, Bratislava, 1813 (B - 1560), depistat în vechea 
bibliotecá a cálugárilor basilitani, dupá cum des invocata lucrare a lui Franciscus Borgia 
Keri, Historiae byzantinae epitome, Trnava, 1743, ajunge in final printre cártile lui Ion 
Micu Moldovan, dar si in posesia elevului Alpini (B - 8142). Este unul din cei 4 
reprezentanți ai cunoscutei familii româneşti din Transilvania la sfârşitul secolului al 
XVIII-lea şi în secolul al XIX-lea, care au studiat la şcolile Blajului. În acelaşi mediu 
cultural a circulat şi volumul lui Franciscus Kunics, Rudimenta historica, Trnava, 1731 
(TC - 1416 - 1421), care a fost şi în posesia profesorului Vasile Raţiu (1795 - 1835). Însă, 
în deceniul 8 al secolului al XIX-lea ajunge printre cărțile omului politic Ladislau Vajda, 
donate în cele din urma şcolilor Blajului”. În aceeaşi ordine de idei, amintim că lucrarea 
lui Michael Lebrecht, Geschichte der aboriginen Dacischen Völker in Abend - 
Unterhaltung, Wien, 1797, care îndeplinea şi funcția manualului de istorie, a fost 
identificatá printre cártile cipariene (B - 1760). Mediul studios al Blajului a cunoscut si 
folosit, in prima jumătate a secolului al XIX-lea, mai multe ediţii din lucrarea eruditului 
francez Claude Millot, Allgemeine Weltgeschichte, care a circulat in mai multe variante şi 
în spaţiul cultural al Marelui Principat al Transilvaniei. Este cazul ediției de la Viena, 
1813, care ajunge în posesia lui loan Rusu, viitorul profesor de istorie, geografie şi 
cronologie de la liceul din Blaj (TC - 499). În plus, ediţia frantuzeascá de la Neuchâtel, 
1775, este înregistrată printre cărţile omului politic Ladislau Vajda (B - 9722). În fine, 


!! Informaţii utile la Jakó Zsigmond, Bibliofilia lui Cipariu, în Anuarul Institutului de Istorie, Cluj, X, 1967, 
pp. 129-171; idem, Biblioteca lui Timotei Cipariu înainte de 1848 şi soarta ei în timpul Revoluției, în Studia 
bibliologica, II/I, 1969, pp. 205-217; idem, Istoricul bibliotecii lui Timotei Cipariu, în idem, Philobiblon 
transilvan. Cu o introducere de Prof. Dr. Virgil Cândea, Bucureşti, „Kriterion”, 1971, pp. 310-361; Sidonia 
Puiu, Dora Daisa, Biblioteca lui Timotei Cipariu. Catalog, vol. I-V, Cluj-Napoca, Biblioteca Filialei Cluj- 
Napoca a Academiei Române, 1990-1999, 1258 p. 

" Biblioteca testată de repausatul Ladislau Vajda, I, în Programa gimnasiului superior, preparandiei, normei 
şi şcolii poporale de fetițe din Blaj pe anul scolastic 1890/91, Blaj, Tip. Semin., passim. 

şapte volume din Éléments d’ histoire générale, Lausanne, 1797 (TC - 370 - 377), făceau 
parte din impresionanta bibliotecá a profesorului si filologului Timotei Cipariu. Universul 
livresc al studioşilor Blajului ar trebui completat cu lucrarea lui Georgius H. Nieuport, 
Ritvvm, qvi olim apud romanos obtivervnt succinta explicatio [...], Cluj, 1782 (B - 10692). 
Exemplarul in cauză făcea parte din colecţia intelectualului loan Raţiu, după cum reiese 
din însemnarea: „Iste Liber est Ioannis Ratz de Also Kapolna 1794"; „Hic Liber inscriptus 
est Catalogo librorum Ioannis Ratz de A[lso] Kapolna In Co[mi]t[a]t[us] de Küküllo 
A[nn]o 1795”. Ulterior, exemplarul ajunge în anturajul profesorilor Basiliu şi Ioan Rațiu. 

O lucrare de istorie, care a făcut carieră în Transilvania secolului Luminilor, prin 
impactul asupra cititorilor, îndeplinind şi rostul unui manual, se afla şi în mediul cultural al 
şcolilor Blajului, a fost alcătuită de eruditul slovac Georgius Pray", sub titlul Historia 
regum Hungariae stirpis Austriacae. llustrám această situaţie cu ediţia de la Buda, 1799 (B 
- 12528) pe care o deținea drept „Praemium diligentiae" elevul „Michaelis Eleckesi 1-i 
anni Humanistae". Un alt exemplar, editia de la Buda, 1801 (B - 3130), a fost in 
proprietatea elevului Gabriel Papp, viitor profesor al şcolilor blăjene, după cum volumul 
III din aceeaşi ediție (B - 1512) s-a numărat şi printre cărțile studiosului loan Lemeni - „Ex 
Libris loannis Lemeny” -, viitor profesor, Episcop Greco-Catolic şi Director al şcolilor. 
Era posesorul unei interesante colecții cu cărți, utile pentru orizontul preocupărilor 
bisericeşti şi culturale". Mai multe exemplare în diferite ediţii, din cunoscuta lucrare a lui 
Charles Rollin, Histoire roumaine depuis la fondation de Rome juqu'a la bataille 
d'Actium, cu o memorabilá prefatá asupra metodologiei istorice in veacul Luminilor, s-au 
găsit la îndemâna profesorilor şi elevilor Blajului. Aşa a fost cazul profesorilor Ioan 
Antonelli şi Timotei Cipariu, de la care au putut primi exemplare spre lectură şi unii elevi 
ai Blajului. Avem în vedere exemplare disparate, precum acelea de la Amsterdam, 1739 
(TC - 234), Paris, 1717 - 1718, cu precizarea „Dein boiblioteca T[imotei] Cipariu N - o 
[... (B — 2635), Paris, 1738 (B - 5828, 1 - 16) si Paris, 1758 (B - 5829). O parte din 
exemplare poartă însemnarea din care reiese că, la un moment dat, au făcut parte din 
vechea bibliotecă a Gimnaziului Greco-Catolic de la Blaj. În sfârşit, lucrarea eruditului 
slovac Samuel Timon, /mago antiquae Hungariae [...], la care au apelat şi unii istorici din 
generaţiile Şcolii Ardelene, a circulat printre studioşii de la Blaj. Îi avem în vedere pe Ion 
Micu Moldovan, cu o ediţie de la Viena, 1754 (B - 7577 - 7578), şi pe Ladislau Vajda, care 
a citit din ediția Kosice, 1733 (B - 9644 - 9646), provenind din biblioteca Mitropolitului 
loan Vancea. 

Investigaţii aparte asupra manualului de istorie a lui Martin Bolla (1751-1831), 
profesor la Liceul piariştilor din Cluj, ilustrează într-o manieră aparte, unele semnificative 


13 Nu este unicul cărturar slovac prezent în colecţii şi biblioteci din Marele Principat al Transilvaniei, în 
secolele XVIII-XIX. Cf, mai nou, constatări la Iacob Mârza, Căi de comunicare între istorici români din 
Transilvania şi erudifi slovaci în secolul Luminilor, în Clio în oglindiri de sine. Academicianului Alexandru 
Zub omagiu. Volum editat de Gheorghe Cliveti, laşi, Edit. Univ., 2014, pp. 437-447. 

H Idem, Catalogul cărţilor lui Ioan Lemeni din 1826, in Biblioteca Centrală Universitară „Mihai Eminescu” 
Iaşi. Lucrările Simpozionului de Biblioteconomie din 27-29 octombrie 1977, laşi, 1978, pp. 488-492; Idem, 
Contribuţii la istoria culturii transilvănene în primele decenii ale secolului al XIX-lea, in Revista de istorie, 32, 
3, 1979, pp. 523-534. 


43 


atitudini față de carte şi lectură la dascăli şi elevi ai Blajului in Vormdirz. Primae liniae 
historiae universalis, in 3 volume, a fost un manual tipárit la Cluj, in oficina lui Martin 
Hochmeister, între 1798-1799, înregistrând o reală circulaţie şi în mediul studiosilor de la 
Blaj”, prin mai multe ediţii. Era agreat de autorităţile guberniale din Transilvania şi a fost 
recomandat, după cum s-a stabilit deja, şi de profesorii de la Blaj, loan Rusu şi Dimitrie 
Laday. 

Ca urmare a investigatiilor desfăşurate asupra unor exemplare din manualul lui 
Martin Bolla, conservat în aceleaşi fonduri documentare, au fost identificaţi în jur de 40 
posesori, respectiv posibili lectori în prima jumătate a secolului al XIX-lea. Căci orice 
proprietar de carte va fi răsfoit, la un moment dat, volumul! Această situaţie reiese din ex- 
librisuri şi diferite însemnări de pe mai multe exemplare, marea majoritate fiind formată 
din elevi şi profesori de la gimnaziu, liceul episcopal, fără să lipsească seminarul din Blaj. 
Mulţi dintre posesorii, respectiv lectorii manualului lui Martin Bolla, pasionaţi ai istoriei, 
s-au evidenţiat în mişcarea culturală şi naţională a românilor ardeleni pe parcursul 
secolului al XIX-lea. Dintre aceştia amintim: Anton Balomiri, Nicolae Barbu, Petru Boer, 
Simeon Bărnuţiu, George Cassian, Constantin Danffi, Nicolae Găitan, Filimon şi Solomon 
Kaba, Ion Coste, Simeon Laday, Alexandru Lazar, Iuliu Martian, Nicolae Moroşan, Iacob 
Pop, Vasile Raţiu, Luca Sânpetru, Eugeniu Torok, Vasile Turc, Mihai Vajda'“ ş.a. Fără să 
intrăm în detalii, menţionăm că, alături de cunoscutii profesori Simeon Bánutiu şi Vasile 
Raţiu cu o remarcabilă activitate la catedră dar şi în viaţa culturală şi politică a românilor 
ardeleni, multi dintre lectorii manualului lui Martinus Bolla, în marea lor majoritate elevi, 
s-au implicat în diferite etape şi momente ale Revoluţiei de la 1848-1849, chiar şi mai 
târziu, în vâltoarea luptelor politico-nationale. 

Ilustrăm interesul studiosilor de la şcolile din Blaj pentru lui Martin Bolla, Primae 
liniae historiae universalis, prin câteva exemple. De pildă, Antonius Balomiri, înscris la 
Facultatea de filosofie a Liceului episcopal din Blaj, a cumpărat, pe când era „Physicus” un 
exemplar din volumele ediţiei de la Cluj, 1798 (TC - 1362), la preţul de 2 florini şi 30 de 
creitari. Din păcate, adnotările şi notițele de lectură ale studiosului Antonius Balomiri, 
ajuns ulterior jurist, evidențiat şi de autoritățile habsburgice centrale pentru activismul său 
politic, nu au putut fi lecturate, din cauza stării precare a hârtiei. Circulaţia relativ intensă a 
manualului este surprinsă si în alte ipostaze. Însemnarea „Boer Petri [Secundu]m in 
An[num] Phil[osophiae] a[nnum] [1]841 Claudiopoli”, aplicată volumele ediţiei Pestinum, 
1836 (B - 12722), le dovedeşte apartenenţa la colecția studiosului. Ulterior, au ajuns 
printre cărțile Bibliotecii Gimnaziului Greco-Catolic din Blaj. Totodată, Georgius Cassian 
apare, în calitate de cititor al exemplarului Pestinum, 1830 (TC - 717), alături de 
Constantin Danffi - „Ex Libris Constantini Danffi Secundi Anni Philosophiae auditoris”. 
Volumul conţine mai multe însemnări marginale cu conținut economic dar şi meteorologic, 
fiind consemnată între altele furtuna abătută asupra Blajului în 3 iulie1846. În cazul lui 
Nicolae Găitan, fost auditor al cursului de filosofie a lui Simeon Bărnuţiu (1843), activ în 


5 Amănunte la Iacob Mârza, Lectori ai manualului de istorie al lui Martin Bolla: semnificaţii culturale şi 
politice, în Sargetia, XVIII-XIX, 1984-1985, pp. 373-389. 
16 Ibidem. 

timpul Revoluţiei dar şi în anii ulteriori în districtul Făgăraşului, menționat pe un exemplar 
din volumul II, ediţia Pesta, 1836 (TC - 3021), nu avem surprize. În schimb, volumul III 
din ediția Pestinum, 1843 (TC - 2883) din aceeaşi lucrare, aflat în posesia fraților Salamon 
şi Filip Kaba oferă surprize. Pe lângă ex-librisul „Salamonis Kaba Auditoris Philosophiae 
secundum in annum Blasii 1847" se mai află câteva notițe disparate relative la momentul 
unirii Ţărilor Române datorat lui Mihai Viteazul. Dintre acestea sunt de reținut: „si 
Mold[ova] si Valachia au dobind[it]”; „au luat Belgradu unde cu mare pompa a fost 
primit"; „tiraniile s-au mărit in C[o]m[itatul] Al[ba] I[nferiora]”; „libertate sau dat legi 
adus"; „pe acesta [cardinalul Andrei Bathori n. n.] l-au omorât secuii cu órdók"; ,,miser 
popa au dis Michael”; „nobilimea au vrut sao stinga” „tineri de R[oma]ni şi tineri de 
ung[uri] au trimis apoi la Roudolf sal intareascá dara nau vrut”; „apoi au fost învins langa 
Decsia si Mirislau"; „Iari din T[ransilva]nia au fost tipat”; „apoi Ruminii au fost expusi 
batjocuri”. 

Lecturile din manualul lui Martinus Bolla, exemplificate cu aceste decupaje din 
însemnările studiosului Filip Kaba despre „Michael Valachiae Vajvoda”, mărturii 
incontestabile ale conştiinţei nationale la elevii Blajului în ajunul Revoluției de la 1848- 
1849, ar trebui completate cu alte notițe de lectură, pornind de la anumite etape şi 
momente, care au stârnit interesul elevilor români, chiar dacă nu sunt în totalitate atât de 
percutante. Însemnarea „Ex Libris Joannis Koszte 2 - um in annum in Philosophiae 
Auditoris Balasfalvense 1842/3” apare în contextul precizării procurării volumului, ediția 
Cluj, 1798 (TC - 570), alături de alte cărți pentru 1 florin şi 40 de creitari. Un semn de 
proprietate destul de asemánátor se repetá pe un alt volum (TC- 717). Un alt elev al 
Blajului detinea, in ajunul Revolutiei de la 1848, lucrarea lui Martinus Bolla. Se afla 
printre cártile lui Simion Ladai, auditor al cursului de filosofie in Blaj, dovadá insemnarea 
,Ex Libris Simeonis Laday Anno 1847 possidevit et curavit" (TC - 209), exemplarul, 
încărcat cu formule aritmetice, ajungând în final printre cărțile Gimnaziului de la Blaj. 

Investigatiile asupra altor ediții după manualul de istorie universală a lui Martinus 
Bolla s-au încheiat şi cu indentificarea câtorva elevi ori profesori din Blaj, care au deţinut 
dar au şi răsfoit, în Vormdirz, diferite ediţii. Putem oferi câteva exemple edificatoare, in 
contexul cercetării de acum: loan Moldovanu, posesor al ediţiei Pestinum, 1830 (B - 
7523); Nicolae Moroşan, semnat pe un exemplar Pestinum, 1830 (B - 10653), ajuns 
ulterior la profesorul Vasile Raţiu (1783 - 1870), mai târziu Rector al seminarului; 
Emericus Papp, proprietar al unei editii, Pestinum, 1836 (TC - 3021). Acest elev a fost 
interesat efectiv de continutul volumul, dacá avem in vedere unele adnotári, care vizau 
istoria Imperiului de Răsărit; istoria arabilor; istoria Italiei, Magna Charta şi istoria 
Angliei; istoria Ungariei şi Transilvaniei; perioada Cruciadelor, istoria Franţei; epoca lui 
Iancu de Hunedoara şi Matei Corvin etc. 

Au fost identificate şi alte atitudini civice şi naţionale prin lectură ale elevilor de la 
şcolile Blajului înainte de Revoluţia de la 1848-1849, pe lângă cele menţionate mai sus, 
având în vedere mai ales însemnările datorate lui Filip Kaba si Emericus Papp. Dacă 
elevului Iacob Popa din deceniul 5 al secolului al XIX-lea i se atribuie adnotari pentru 
istoria Rusiei în secolele XVI-XVIII, expuse pe un exemplar din ediţia Pestinum, 1830 

(TC - 571), Vasile Turcu (Basilius Turk) s-a dovedit interesat, dacá nu chiar pasionat, dupá 
cum dovedesc mai multe insemnári, pentru istoria veche a Romániei. Exemplarul din editia 
Pestinum, 1830 (TC - 209), care poartă însemnarea „Ex Libris Basilii Turk Physicus", este 
adnonat de proprietar la capitolul IV Historia Daciae, in formula Ad & 2 - um Historiae 
Daciae, circa finem addatur in auxilium. Pornind de la problematica de bazá a paragrafului 
2, Dacia sub Romanis; Cultura magnitudo; Ejusdem imminutio; Gothorum incursio; 
Dacia a Romanis deserta 274, elevul Vasile Turcu subliniazá, intre altele: originea latiná a 
populatiei romanizate (dupá retragerea aurelianá), apelánd la informatii din Eutropius; 
consecințele politice ale ocupării Daciei de către goți; spaţiul geopolitic al populației 
romanizate şi starea limbii române; originea romană a poporului român; ştiri despre români 
în scrierile antice etc. (TC - 209)”. 

Trebuie subliniată atitudinea civică şi națională a elevului Vasile Turcu, care nu 
putea fi singulară, vis-ă-vis de istoria Daciei expusă în manualul lui Martin Bolla, într-o 
epocă în care autoritățile oficiale ale Principatului negau, între altele, originea romană a 
românilor şi latinitatea limbii. De fapt, autorul manualului susținea că românii erau o 
ramură a triburilor de bulgari. Pe poziţii asemănătoare cu Vasile Turcu se află şi adnotárile 
elevului Mihai Vaida din Poiana Sărată (comitatul Trei Scaune). Exemplarul de la Cluj, 
1798 (TC - 1362)', care poartă ex-librisul „Michaelis Vajda m[anu] pr[opria] Sósmezo", 
cuprinde mai multe observaţii ale lectorului, care vizează capitolul IV Historia Daciae. 
Sub genericul Turpa e[t] in Patria[m] peregrinum e[ss]e, Mihai Vaida apelează la: 
informaţii din Strabo şi Horatiu pentru istoria Daciei in Antichitate; moartea regelui 
Decebal; părăsirea Daciei de către romani; originea poporului român etc. 

Nu putem aborda existența mai multor mărturii documentare, care surprind 
atitudini fata de carte şi lectură la dascăli şi elevi ai Blajului în Vormdirz, fără să aducem în 
discuţie un caz concludent ilustrat de reputatul profesor de la Liceul episcopal teologic şi la 
Seminarul din Blaj, Simeon Bărnuţiu. Posesor al unui exemplar din ediţia Pestinum 1830 
din acelaşi manual al lui Martinus Bolla (TC - 571), după cum mărturiseşte ex-librisul în 
creion „Simeon Bărnuţiu”, cititorul a fost interesat, între altele, aşa cum rezultă din notițele 
marginale, de: istoria Suediei în evul mediu; efervescenta politică europeană care a 
contribuit la: pregătirea Congresului de la Viena (1815); împărțirea Poloniei între puterile 
europene; războiul ruso-turc şi pacea de la Bucureşti (1812); convenţia de la Akkerman 
(1827) etc. Este o dovadă în plus care imbogáteste portretul spiritual al profesorului din 
Blaj, ideologul Revoluției de la 1848-1849, autorul celebrului discurs de la Blaj, interesat 
şi de istoria modernă a continentului european”. 

Înclinaţiile spre lectură ale studiosilor de la Blaj, cât şi atitudinea faţă de carte în 
anii în care se pregătea Revoluţia de la 1848-1849, indicând anumite trăsături caracteristice 
ale profilului generaţiei prerevolutionare şi revoluţionare din Transilvania, sunt mai 
numeroase şi mai diverse. Mai stăruim, acum şi aici, doar asupra unui generos exemplu, 
ilustrat de un alt elev al şcolilor, Nicolae Pauleti (1817-1848). Este cunoscut în 


17 Tacob Mârza, în Sargetia, XVIII — XIX, 1984-1985, pp. 383, 385, 388-389. 
'8 Ibidem, p. 383. 
? Ibidem, p. 378. 

istoriografia culturalá contemporaná mai ales pentru interesul constant pentru folclor, dar 
şi ca autor a unor creaţii poetice de factură preromanticá, dovedindu-se interesat şi de 
producţia de carte (originală ori în traducere) din Muntenia şi Moldova”. Investigatiile 
asupra celor cinci cataloage, transcrise de elevul blăjean N. Pauleti, care însumează 230 
titluri”, sugerează, pe de o parte, interesante aspecte ale evoluției culturii în Muntenia si 
Moldova sub semnul postiluminismului, preromantismului şi romantismului. Pe de altă 
parte, documentele publicate indică şi interesul pentru cultura română modernă a unor 
elevi de la Blaj, reprezentaţi de N. Pauleti. Avem în vedere domeniile literaturii, poeziei, 
teatrului şi istoriei, la care se adaugă gramatica, literatura didactică şi populară, geografia, 
literatura calendarelor, presa etc. Cărţi de-ale lui Florian Aaron, Vasile Aaron, Constantin 
Aristia, Gheorghe Asachi, Vasile Bob Fabian, Zaharia Carcalechi, Ion Ghica, Petru Maior, 
Simion Marcovici, Anton Pann, Grigore Pleşoianu, Vasile Pogor, Ion Heliade Rădulescu, 
Gheorghe Seulescu, Paul Vasici, Iancu Văcărescu, Ion Voinescu ş.a., au interesat pe unii 
studiosi blájeni în Vormdrz, alături de tălmăciri din scrierile lui Alfieri, Byron, Defoe, 
Dumas - tatăl, Florian, Hugo, Kotzebue, Lamartine, Molière, Rousseau, Voltaire, Young 
etc. Lucrările lor au putut constitui tot atâtea lecturi pentru N. Pauleti şi camarazii săi, intr- 
o epocă de răspândire a curentului romantic şi preromantic în cultura românească”. 

Dacă suntem de acord cu afirmația că bibliotecile au îndeplinit un rol indiscutabil 
în epoca modernă în creionarea identitátilor colective”, atunci paleta de atitudini faţă de 
carte şi unele ipostaze de lectură la dascăli şi elevi ai Blajului din prima jumătate a 
secolului al XIX-lea primesc noi semnificaţii culturale şi politice. Ele sunt încadrabile, 
cronologic şi problematic, în aşa-zisa „a doua revoluție a cărții şi a librăriei de masă (1760- 
1914: „la seconde revolution du livre et la libraire de masse”), concept lansat de 
istoriografia franceză”. Căci numeroasele lecturi din anumite cărţi, majoritatea manuale 
şcolare ori lucrări cu funcţii didactice, de exemplu Martin Bolla, Primae liniae historiae 
universalis, la care se adaugă şi altele care au stârnit interesul elevilor de la Blaj, în 
Vormdrz (Anton Balomiri, Michael Elekesi, George Cassian, Nicolae Găietan, Filimon 
Kaba, Basiliu Turc ş.a.) pot constitui un punct de plecare in schitarea unei istorii culturale 
a románilor ardeleni. S-ar putea identifica, chiar la nivelul scolilor Blajului, nu numai o 
rețea a cărţii, volume de istorie, de pildă, dar şi o rețea a cititorilor (lectorilor). Interesul 
pentru volumele de istorie are o semnificație culturală aparte, fiindcă ele ofereau nu numai 
o anumită înţelegere a trecutului, dar şi puncte de reper pentru prezentului lectorilor. Sunt 
tot atâtea aspecte pentru o viitoare cercetare, care converg spre o istorie intelectuală a 


°° Vezi Nicolae Pauleti, Scrieri. Poezii originale. Folclor. Traduceri din Ovidiu. Ediţie îngrijită, prefață si 
glosar de Ioan Chindriş, Bucureşti, „Minerva”, 1980. 

?! Cf. Iacob Mârza, Cinci liste cu cărți de la Nicolae Pauleti (1839 — 1842), în Apulum, XXIV, 1987, pp. 269- 
282. 

? Vezi sugestii la Mircea Anghelescu, Lectures et attitudes romantiques dans la société roumaine au debut du 
XIX-e siècle, în Synthesis, II, 1975, pp. 97-106. 

? A se vedea volumul Les bibliothéques centrales et la construction des identiiés collectives. Edité par 
Frédéric Barbier et István Monok, Leipzig, Leipziger Universitătsverlag, 2005, p. 9 sqv. 

?* Vezi Frédéric Barbier, Histoire du livre en Occident. Troisième édition revue, corrigée et augmentée, Paris, 
Armand Colin, 2012. 

Europei moderne”, în care istoria şcolilor de la Blaj, prin profesorii si elevii lor, ar trebui 
să-şi găsească un loc. 


?5 A se consulta: Contribution à l'histoire intellectuelle de l'Europe: réseaux du livre, réseaux des lecteurs. 
Édité par Frédéric Barbier, István Monok, Budapest, Országos Széchényi Kónyvtár, 2008. 

ABSTRACT 


The end of the 19" century and the beginning of the 20" century represented the golden age of the European 
universities. More and more Romanians from Transylvania attended European universities, colleges, art 
academies, polytechnic and music colleges, as well as other university colleges. Education became the main 
way for the social ascent or the maintenance of status in case of Romanians, too. Being in great university 
cities, various spaces of culture and civilization represented the beginning of unique experiences, through 
which they shaped new cultural aspirations, assumed a new lifestyle. In this way, Romanians, at the elite's 
level, made the decisive step toward assuming the values of the modern society. The integration in the life of 
the big cities, the daily life with seminars, courses, exams, balls, theatre, opera, cabaret and sacrifices 
supposed by the studies (rent and expenses) created the students” life at the end of the 19" century and the 
beginning of the 20" century. However, those years symbolize an entire period of the European civilization, 
that “belle époque of a respectable, sentimental and bacchanal 19" century", with the glamorous life of 
Vienna, the époque of waltz and cafes, when the cafe represented an institution, a club, accessible for everyone 
in exchange for a cheap cup of coffee. 

Secolul al XIX-lea, „secolul cel lung" a stat sub semnul trecerii de la vechea 
societate a ordinelor, dominată de valorile aristocratice şi ierarhii dictate de mărimea 
proprietăţilor, la o societatea mai fluidă, guvernată de valori burgheze!. Pe acest fond, în 
Europa a avut loc o creştere a numărului de universități (250 în jurul anulu11850) şi de 
studenţi, în paralel constatându-se declinul unor profesii considerate învechite (armata, 
carierele ecleziastice) şi ascendentul pe care-l câştigă profesiile juridice, ingineria, 
medicina etc. Ca număr de studenți, în prima jumătate a secolului al XIX-lea, în Franţa se 
înregistreau circa 7.400 la 1830, în Spania 9.867 la 1826, la care se mai adaugă 3.810 elevi 
de la gimnaziile care funcționau pe lângă universităţi. În Rusia, între 1836 şi 1847 a avut 
loc o dublare a numărului de studenţi, de la 2.000 la 4.000. Italia se estimează că avea 
aproximativ 5.000 de studenti". 

Vârsta de aur a universităţilor europene s-a scris, însă, la sfârşitul secolului al XIX- 
lea şi începutul secolului al XX-lea, în epoca marilor reforme, provocate de universităţile 
germane?. În anul 1900, Universitatea din Viena avea circa 6.000 de studenți iar 
Universitatea din Budapesta ajungea la 8.026 studenţi în 1913. A fost perioada 


! Christophe Charle, Intelectualii în Europa secolului al XIX-lea, laşi, Institutul European, 2002, p. 50. 

? Ibidem, p. 71. 

3 Liviu Andreescu, Privilegii savante. O istorie a libertăţilor universitare in Europa şi Statele Unite, laşi, 
Institutul European, 2013, pp. 103-143. 

autonomizárii unui numár mare de discipline, cánd universitarii se legitimau in primul ránd 
prin performanțele stiintifice, devenind adevărate modele sociale. „Cultul savanților şi al 
ştiinţei devine în acea epocă una dintre noile religii laice ale societăţii industriale în curs de 
descrestinare."* 

Ideea iluministá a emancipării prin cultură, a legitimárii propriei existente sau a 
comunităților nationale prin instruire şi cultură a devenit tot mai convingătoare şi în rândul 
românilor din fostul Imperiu habsburgic. Începând cu secolul al XIX-lea, un număr tot mai 
mare de români din Transilvania încep să frecventeze universitățile, politehnicile, şcolile 
superioare, academiile de arte frumoase, conservatorul şi alte instituţii de învățământ 
superior din Europa”. Instruirea devenea şi pentru români principala cale de ascensiune 
socială sau de menținere a statutului. Întâlnirea cu marile oraşe universitare, cu alte spatii 
de cultură şi de civilizaţie, a reprezentat pentru ei începutul unor experienţe unice, prin care 
s-au modelat noi caractere, s-a asumat un nou mod de viata, românii, la nivelul elitelor, 
făcând pasul decisiv în asumarea valorilor societății moderne. Dintr-o analiză realizată pe 
un eşantion de 3.250 de studenţi români din Transilvania, care între 1867-1918 au urmat 
studii la universităţile europene, rezultă că 25,93% proveneau din familii de agricultori“. 
Ca origine geografică, majoritatea proveneau din mediul rural, în condiţiile în care la 
începutul secolului al XIX-lea, 85,90% dintre români îşi asigurau veniturile din 
agricultură. În 1880, doar 82.000 de români trăiau în oraşe, reprezentând doar 3,4% din 
totalul românilor care trăiau în Ungaria istorică’. Ca urmare, întâlnirea cu şcoala, cu 
universităţile a fost decisivă pentru mulţi români. În societatea modernă, educaţia - cum 
spunea Eric Hobsbawm - a devenit un bilet de intrare în zonele superioare şi mijlocii ale 
societăţii”. Prin învăţătură, prin educaţie, adolescenții din clasele de jos ale societăţii au 
căutat ca prin viitoarele profesii intelectuale, dobândite prin studii, să realizeze trecerea 
într-o nouă categorie socială, să asceadă la cultură, să dobândească un statut social 
superior. 

Sigur, în crearea societății moderne la românii din Transilvania au contat mult şi 
factorii endogeni, politica statului austro-ungar de reformare şi dezvoltare a societății 
central-europeane conform modelului occidental. Dar, aşa cum remarca istoricul Keith 
Hitchins, în cazul românilor, în acest proces, un loc aparte, l-a ocupat intelectualitatea 
formată în universităţile din Europa, ca principal mediator între lumea rurală din care 
provenea şi societatea urbană, cosmopolită în care a urmat studii universitare. 

Astfel, între anii 1801-1919, la institutele teologice din Transilvania, greco- 
catolice şi ortodoxe, şi la universitățile din Europa Centrală şi de Vest sunt înregistrați 


^ Christophe Charle, op.cit., p 274. 

? Pentru itinerariile universitare ale formării intelectualitátii româneşti din Transilvania vezi, Cornel Sigmirean, 
Istoria formării intelectualitátii româneşti din Transilvania şi Banat ín epoca modernă, Editura Presa 
Universitară Clujeană, Cluj-Napoca, 2000; Lucian Năstasă, Itinerarii spre lumea savantă. Tinerii din spaţiul 
românesc la studii în străinătate (1864-1944), Cluj-Napoca, Editura Limes, 2006. 

ê Cornel Sigmirean, op.cit., p. 219. 

7 Keith Hitchins, Románia 1866-1948, Bucuresti, Editura Humanitas, 1996, p. 225. 

5 Eric Hobsbawm, Era imperiului. 1857-1914, laşi, Editura Cartier, 2002, p.226. 

15.205 tineri români”. În perioada 1850-1919 sunt înscrişi circa 13.164, din care 1.693 la 
universitátile din afara Ungariel istorice, respectiv din Austria, Germania, Italia, Belgia, 
Franța etc. În total, geografia universitară de formare a intelectualitatii româneşti din 
Transilvania între anii 1851-1919 cuprinde 118 de academii si universităţi din Europa. 


ORASELE UNIVERSITARE: CLUJ, BUDAPESTA, VIENA, BERLIN, LEIPZIG, MÜNCHEN 


Pentru circa 2.672 de tineri románi, intre anii 1872-1919, principala destinatie 
pentru obţinerea unei diplome a fost Clujul, cu Universitatea Regală „Francisc Iosif” 
fondată la 1872, cu Academia Regală de Agricultură de la Cluj-Mănăştur şi Academia 
Regală de Comerţ. La sfârşitul secolului al XIX-lea şi începutul secolului al XX-lea, în 
anul universitar 1900-1901 la Universitate erau 1.240 de studenți, iar în anul 1912-13 erau 
2.124 de studenţi. La începutul secolului XX, Universitatatea s-a mutat într-o nouă clădire, 
s-au construit clinicile universitare. De asemenea, au fost dotate cu clădiri impunătoare 
Institutul Agronomic din Cluj (Academia Regală de Agricultură Cluj-Mănăştur), 
Academia Regală de Comerţ, Consevatorul, Institutul Superior de Desen, la care se adaugă 
clădirile institutelor teologice, romano-catolic, reformat şi unitarian. Clujul, care în anul 
1900 avea circa 50.900 de locuitori, devenea un oraş universitar. S-a creat o amplă reţea de 
institute, s-au creat fundaţii universitare, s-au pus bazele a numeroase societăți studenţeşti, 
care reflectau mozaicul etnic şi confesional al populaţiei universitare: maghiari, germani, 
români, evrei, ruteni, slovaci, croaţi, sârbi şi alte naționalități, iar din punct de vedere 
confesional: ortodocşi, greco-catolici, romano-catolici, reformaţi, evanghelici, unitarieni, 
israeliți s.a." S-a creat o lume universitară a Clujului. Între Universitate şi populaţia 
oraşului se stabileşte o relație specială. Publicul clujean participă la evenimentele din viața 
Universităţii, la festivitățile de deschidere şi închidere a anului universitar, la susținerea 
doctoratelor, la balurile studenţeşti etc. 

Oraşul în care au studiat cei mai mulţi români la sfârşitul secolului al XIX-lea şi 
începutul secolului al XX-lea a fost Budapesta. În total au studiat 3.013 români: 2.609 la 
Universitate, 303 la Universitatea Tehnică, 24 la Academia Militară ,,Ludovila", 36 la 
Academia Regală de Medicină Universitară, 31 la Academia Orientală de Comerţ, 8 la 
Academia de Belle Arte şi 2 la Institutul de Educaţie Fizică. 

Devenită a doua capitală a Imperiului, Budapesta s-a grăbit să ajungă din urmă sau 
chiar să depăşească Viena, imitând, în construcții, marile metropole: Berlin, Roma, Paris, 
Londra, New York. La sfârşitul secolului al XIX-lea se construiesc marile bulevarde, se 
ridică palate maiestuoase, iau naştere marile bănci, muzee, teatre, hoteluri, patiserii şi 
cabarete. Deşi votul universal s-a introdus în Ungaria abia în 1945, în Budapesta s-a 
construit în stil westminster cel mai mare parlament din Europa. Populaţia oraşului devine 


? Cornel Sigmirean, Intelectualii români din Transilvania şi universităţile din Europa (1801-1919), în Cornel 
Sigmirean (coord.), Universităţi, intelectuali şi cultură în Transilvania secolului al XIX-lea, Sibiu, Editura 
Astra Museum, 2013, p. 33. 

10 Idem, Clujul universitar la sfirşitul secolului al XIX-lea şi începutul secolului al XX-lea - mediu al 
confluenfelor etno-confesionale, culturale si politice, în Anuarul Institutului de Cercetări Socio-Umane 
„Gheorghe Şincai”, II-IV, 2000-2001, Tîrgu-Mureş, pp. 19-27. 

un adevărat mozaic de naţiuni şi confesiuni. În 1910, populaţia Budapestei era de peste 
880.000 de locuitori, din care 756.070 maghiari, 78.882 germani, 20.359 slovaci, 2.777 
români, 242 ruteni, 2.796 sârbi, 3.072 croaţi, 5.003 cehi, 5.782 polonezi, 4.488 alte 
naționalități. Sub raport confesional, erau 522.151 romano-catolici, 9.428 greco-catolici, 
24 catolici-armeni, 6.962 ortodocşi, 43.562 evanghelici, 86.990 reformaţi, 2.120 unitarieni, 
203.687 israeliți şi 1.447 alte confesiuni. 

Climatul marii metropole era animat de o numeroasă populaţie şcolară şi 
universitară: Universitatea Regală Maghiară, care înaintea Primului război mondial avea 
peste 8.000 de studenţi, Universitatea Tehnică, fondată la 1871, la care în anul universitar 
1912-1913 studiau 2.115 studenţi, Academia de Medicină Veterinară, Academia Orientală 
de Comerţ, Academia de Muzică, Şcoala Superioară de Arte Plastice, Institutul de Educaţie 
Fizică şi numeroase institute teologice, toate contribuind la întregirea peisajului urban al 
oraşului. Pe seama lor s-au construit impresionante edificii, majoritatea ridicate la sfârşitul 
secolului al XIX-lea şi începutul secolului al XX-lea, construite într-un grandios proiect 
naţional, care a marcat o mie de ani de la aşezarea ungurilor în Panonia. 

Cel mai important centru universitar al Imperiului austro-ungar a fost Viena. O 
reputaţie aparte avea şcoala de medicină vieneză, ceea ce i-a adus capitalei imperiului 
renumele de „Viena - Mecca medicinei”. Era, apoi, reputaţia în sine a universităţii. Fondată 
în secolul al XIV-lea, în 1365, în a doua jumătate a secolului al XIX-lea, universitatea a 
fost dotată cu un nou edificiu, construit în Ringstrasse, într-un elegant stil renascentist, 
simbol al culturii liberale." Iniţial, ministrul Leo Thun şi colaboratorii săi au dorit ca noul 
centru universitar să fie construit într-o combinaţie de stil englezesc şi gotic, aglutinat în 
jurul Bisericii Votive, dar, în cele din urmă, s-a impus ideea construirii ei în stil 
renascentist. Arhitectul noii clădiri a Universităţii, Heinrich Ferstel, s-a documentat în 
Italia, studiind arhitectura universităţilor din Padova, Genova, Bologna şi Roma. 
Construcţia s-a încheiat în 1884, fiind completată de grandioase institute auxiliare: clinici, 
Observatorul Astronomic, Institutul Central pentru Meteorologie şi Magnetismul 
Pământului, Biblioteca Universităţii, cu cele peste 340.000 de volume, şi alte edificii. 

Oraşul universitar înseamnă, însă, studenti. La sfârşitul secolului al XIX-lea, 
Universitatea avea peste 6.220 de studenti (1890-1891). Alte mii de studenti se instruiau 
la Universitatea Tehnicá din Viena, la Institutul Agronomic, la Academia Comercialá, la 
Academia Orientalá de Comert, la Academia de Muzicá, la Academia de Arte Frumoase si 
la alte institute de nivel superior. 

Viena, capitalá Imperiului si metropolá universitará, a exercitat o fascinatie aparte: 
arhitectura si organizarea spaţiului urban, teatrul, opera vieneză, calitatea serviciilor 
publice, ordinea, disciplina, calitatea învățământului - prin profesori ca Rudolf von Ihering, 


! Budapest székes főváros statisztikai és kózigazgatási évkönyve, XI évfolyam 1901-1902, Budapest, 1914, p. 
43. Pentru istoria Budapestei la sfârşitul secolului al XIX-lea şi începutul secolului al XX-lea vezi John Lukacs, 
Historical portrait of a city and his culture, London, Weidenfeld and Nicholson, 1989; Fr. Fejtó, Cel mai 
frumos oraş de pe Dunăre, in Geo Serban (coord.), Budapesta literară şi artistică. Interferente, identitate 
modernă, tentafia Occidentului, Bucuresti, Editura Univers, 1998. 

12 Carl E. Schorke, Viena: Fin-de-siécle, politică şi cultură , laşi, Editura Polirom, 1998, p. 37. 

P Jahrbuch der K.K. Universitit Wien für das Studienjahr 1893/94, 1894, Wien, pp. 138-139. 

cel mai important reprezentant al dreptului roman din timpul sáu, Franz Brentano, 
gnoseolog si psiholog, slavistul Konstantin Jirecek, istoricul Otto Karl Lorenz, párintele 
genealogiei moderne, internistul Josef Skoda (fratele intemeietorului uzinelor Skoda de la 
Pilsen) s.a. 

În instituţiile de învățământ de la Viena între 1850 si 1918 au studiat circa 900 de 
románi din Transivania: 697 la Universitate, 89 la Universitatea Tehnicá, 5 la Institutul de 
Mediciná Veterinará, 27 la Scoala Superioará de Agricuturá de la Mariabrunn, 5 la 
Academia Consulará, 18 la Academia de Comert, 5 la Academia de Arte Frumoase, 26 la 
Academia de Muzică şi Teatru, 1 la Academia de Artă Decorativá, 27 la Institutul de 
Teologie. 

Numeroşi studenti români s-au înregistrat la instituţiile de învățământ din 
Germania, Berlin, Miinchen, Bonn, Leipzig etc. La Berlin au studiat 84 de români din 
Transilvania, din care 61 la Universitate, 16 la Universitatea Tehnică Charlottenburg, 2 la 
Academia de Agricultură, 3 la Şcoala de Comerţ, 1 la Academia de Arte Frumoase şi 1 la 
Academia de Muzică. Universitatea Friedrich-Wilhelm din Berlin, creată la 1810, din 
initativa filosofului G. Fichte şi a teologului Friedrich Schleiermacher, era una dintre 
destinațiile preferate ale tinerilor dornici să-şi perfecţioneze studiile în Germania. 
Renumele universităţii se datorează filosofului Wilhelm von Humboldt, inițiatorul 
reformei din învățământul german, prin promovarea cercetării şi crearea de institute 
specializate în universităţile germane". Al doilea centru universitar, preferat de studenții 
români, a fost Leipzigul, cu Universitatea „Alma Lipsia”. Fondată în anul 1409, 
Universitatea, cu celebra Bibliotecă „Albertina”, a reprezentat pentru români, după cum 
aprecia istoricul Klaus Heitmann, „un punct de cristalizare pentru studiile din străinătate 
ale intelectualilor români, atât din Austro-Ungaria, cât şi din Moldova şi Muntenia”. La 
Leipzig a apărut în 1872 prima gazetă în limba română din afara granițelor, Fama Lipscia. 
Centrul de atracție pentru români îl reprezenta Institutul pentru Limba Română, susținut 
financiar de către statul român, institut condus de profesorul Gustav Weigand'S, considerat 
mult timp drept cel mai mare specialist în domeniul lingvisticii româneşti din afara 
granițelor, altfel, adept al originii sud-dunărene a poporului român”. Cursurile profesorului 
Weigand au fost audiate de viitorii filologi Sextil Puşcariu, Constantin Lacea, Sterie 
Stinghe ş.a. Din Regat, la Universitatea din Leipzig au studiat filosoful Constantin 
Rădulescu-Motru, economistul şi omul politic Virgil Madgearu, poetul Panait Cerna, 
geograful Simion Mehedinţi, istoricul Nicolae Iorga şi alţii, atraşi de renumele unor 
profesori precum W. Wundt, Karl Brugman, Eduard Sieves ş.a. La Leipzig s-au înregistrat 
studenti români din Transilvania şi la Şcoala Superioară de Comerţ (14 români) si la 
Academia de Muzică (8 romani). Un loc aparte în reţeaua universităților germane îl ocupă 


'4 Christophe Charle, Jacques Verger, Istoria universităților, laşi, Institutul European, 2001, pp. 121-126. 

5 Klaus Heitmann, Oglinzi paralele. Studiu de imagologie româno-germană, Bucureşti, Editura Fundaţiei 
Culturale Române, 1996, p. 183. 

15 Vasile Arvinte, Contribuţia lui Gustav Weigand la dezvoltarea filologiei româneşti, în Anuarul de 
Lingvistică şi Istorie Literară (laşi) A. Lingvistică, XXXIII, 1992-1993, pp. 29-42. 

7 Sextil Puşcariu, Călare pe două veacuri. Amintiri din tinerețe (1895-1906), Bucureşti, Editura pentru 
Literatură, 1968, p. 31. 

instituţiile de învățământ din München, prin celebra Universitate Tehnică, la care a studiat 
Aurel Vlaicu, sau la Academia de Arte Frumoase, frecventată de pictorii Alexandru Liuba 
Sava Hentia, Traian Muresan şi alţii. Münchenul trecea la sfârşitul secolului al XIX-lea si 
începutul secolului al XX-lea drept cel mai important centru artistic al Germaniei, era 
oraşul poeților şi pictorilor. 

În general, în alegerea studiilor sau a specializării, tinerii erau atraşi de 
performanţele unor profesori, de celebritatea pe care o avea o anumită specializare. Pentru 
studii de pedagogie era preferată Universitatea din Jena, unde a studiat Onisifor Ghibu, 
pentru matematică Universitatea din Gottingen, unde a studiat Augustin Maior. Acolo 
marele fizician a publicat in 1907 primele rezultate ale cercetărilor sale, Asupra telefoniei 
multiple, în revista Elektronische Zeitschrift”. 


PEREGRINATIA ACADEMICĂ ÎN TIMPUL STUDIILOR 


Învăţământul universitar german, inclusiv din Austro-Ungaria, prin reformele 
iniţiate de W. von Humboldt a încurajat mobilitatea studenților pe parcursul anilor de 
studii. Sextil Puşcariu relata că „libertatea academică” din universitățile germane le dădea 
dreptul studenţilor să piardă câteva semestre la început, „gustând numai plăcerile vieţii de 
student”, depunând examenele numai la sfârşitul studiilor”. Celebrul istoric şi scriitor 
austriac Stefan Zweig s-a înscria la Universitatea din Berlin, căutând acolo „un tip mai 
înalt şi mai desăvârşit de libertate”, fără gânduri de a învăţa, eventual pentru a întâlni un 
poet, un scriitor mai celebru, pentru a cunoaşte atmosfera culturală specifică unui oraş”. 

La sfârşitul secolului al XIX-lea şi începutul secolului al XX-lea, fiecare student 
putea urma un semestru la o universitate, pentru a continua următorul semestru la o altă 
universitate, având posibilitatea să audieze mai mulți profesori şi mai multe tipuri de 
cursuri, reunind mai multe credite transferabile, ce puteau justifica semestrele necesare 
prezentării la examenele de doctorat. În finalul unei asemenea peregrinatii universitare, 
studentul decidea specializarea şi universitatea unde să depună examenul de absolvire, să- 
şi susțină doctoratul”. Dintre românii din Transilvania care au studiat în Germania si au 
frecventat mai multe universități îi amintim pe: Adrian Cristea, care a studiat la 
universitățile din Berlin, Miinchen şi la Universitatea Tehnică din Miinchen, George Dima 
a studiat la Universitatea Tehnică din Miinchen şi la Academia de Agricultură din 
Hohenheim, Aurel Dobrescu la Universitatea Tehnică din Minchen şi la Politehnica 
Mittweida, George Dusoiu la Universitatea Tehnică din Miinchen şi la Universitatea 
Tehnică din Stuttgart, Onisifor Ghibu la universitățile din Jena şi Strassburg, Petru Groza 
la universităţile din Budapesta, Berlin şi Leipzig, George Iuga la universitățile din Bonn, 


15 Marin Sara, Augustin Maior, în Reghinul Cultural. Studii şi articole, II, coord. Grigore Ploesteanu si Marin 
Şara, Reghin, 1994, pp. 158-160. 

P Sextil Puşcariu, op.cit., p. 29. 

% Stefan Zweig, Lumea de ieri. Amintirile unui european, Bucureşti, Editura Humanitas, 2012, p. 124. 

?! Pentru fenomenul migraţiei universitare, vezi mai ales volumul Academic migrations. Formation and 
Modernisation of Nation States in Europa (second part of the 19th century-1939), eds. Natalia Tikhonova şi 
Victor Karady, CEU-Pasts, Inc., Budapest, 2005. 

Lucian Nastasă, op. cit., p. 221. 

München şi Strassburg, Constantin Lacea la Leipzig şi München, Ovidiu Maior la 
universitățile din Berlin, Halle şi la Academia de Agricultură din Berlin, Hilarius Mitrea la 
universităţile din Berlin şi Würzburg, Dionis Nistor la universităţile din Jena şi Leipzig, 
Iulius Olariu la universităţile din Erlangen şi Leipzig, Ioan Popu la universităţile din Berlin 
şi München, George Stinghe la Universitatea din Leipzig şi la Scoala Superioară de 
Comert din Leipzig, Petru Suciu la universitátile din Berlin $i München, Ioan Udrea la 
universitățile tehnice din Berlin şi Karlsruhe, loan Ursu la universităţile din Berlin si 
Miinchen etc. Într-o scrisoare către Dimitrie Onciul, viitorul istoric loan Ursu îşi motiva 
„peregrinația” prin faptul că: „Am crezut cá e bine să cunosc şi alte universităţi şi oraşe din 
Germania şi de aceea m-am folosit de prilejul că sunt la început, pentru ca să ascult un 
semestru - în nici un caz mai mult - si pe profesorii de aici.” 

Mobilitatea în timpul studiilor a depăşit în cazul multor studenti granițele 
Germaniei: Sextil Puşcariu a studiat la Leipzig, Viena şi Paris, Ovidiu Dante Gherman a 
urmat studii la Heidelberg, Budapesta şi Cluj, Alexandru Bogdan la Leipzig, Berlin şi 
Budapesta, Ioan Lupas la Berlin şi Budapesta, Octavian Goga la Berlin şi Budapesta, Iosif 
Popovici la Leipzig, Viena, Graz, Zagreb şi Paris, Aurel Babeş la Góttingen, München şi 
Viena, Augustin Maior la Göttingen, München, Budapesta şi Viena etc. Sigur, 
„peregrinaţia academică” înregistra şi cazuri de studenti care îşi prelungeau la nesfârşit 
perioada studiilor, sau se hotărau mai greu în privinţa studiilor pe care să le urmeze. 


ÎN CĂUTAREA „QUARTIRULUI” 


Universitățile frecventate, profilul studiilor, mediile culturale care i-au marcat ca 
studenți, curentele politice şi filosofice care i-au inspirat ca viitori oameni de cultură sau 
oameni politici sunt aspecte esențiale pentru biografia viitorilor intelectuali. Punerea în 
evidenţă a aspectelor cotidiene poate oferi şi o altă dimensiune reconstituirii fenomenului 
universitar. Integrarea în viata oraşelor universitare, condiţia vieţii de student, sutinerea la 
studii, viata de fiecare zi într-un oraş universitar, sacrificiile cu care au putut urma studiile 
pot reprezenta elemente importante pentru o istorie a formării intelectulitátii. 

Pentru viitorii studenţi, la început erau emoţiile întâlnirii cu marile oraşe, găsirea 
unei gazde, integrarea în viaţa universitară a oraşului. În amintirile sale, Petru Groza, 
relatează întâlnirea cu Budapesta, unde descindea în anul 1903 împreună cu colegul său 
Rudolf Opreanu, pentru a urma studii de drept: ,,Sositi la Budapesta, primul nostru gând a 
fost desigur, să căutăm o cameră. Şi ne-am apucat atunci să cutreierám străzile înguste şi 
întortocheate din jurul universităţii, cercetând diferitele camere de închiriat anunţate prin 
tăblițe afişate la poartă, până ce am dat de una cu inscripția «cameră cu două paturi, intrare 
separată, 22 de florini». Noi nu vom uita niciodată această tăbliță, fiindcă ea s-a înfipt 
adânc în memoria noastră, în urma celor ce s-au întâplat. În adevăr, am urcat scările, am 
văzut camera, şi bucuroşi că am găsit-o, am achitat chiria pe o lună, plătind cei 22 de 
florini. Apoi, ne-am întors la gară, ca să ne luăm bagajele. Dar când ne-am întors pe 


3 Ibidem. 

înserate cu bagajele, ne-am dat seama cá am uitat numele străzii. Am rămas şi fără gazdă şi 
fără bani." 

Stápániti de gândul naiv al provincialului, de a locui aproape de universitate, cei 
doi tineri îşi caută o nouă gazdă, pe cât se poate la „umbra universităţii”. Şi au găsit-o pe 
strada Képiró: „A doua zi am aflat - îşi aminteşte Groza - cá ne aflăm pe o stradă cu o 
seculară reputaţie în Budapesta, unde prostituţia era legalizată şi institutionalizatá. Si 
atunci, alte căutări.” 

Peripetiile lui Groza şi ale colegului său Rudolf Oprean nu erau trăite de toti tinerii 
români care ajungeau la Budapesta. Cei mai multi erau aşteptaţi la gară de colegii din anii 
mai mari sau plecau cu recomandări precise de acasă. Axente Banciu, profesor şi gazetar la 
Braşov, în volumul de memorii, Válul amintirilor, ne relatează o întâlnire mai fericită cu 
oraşul de pe malurile Dunării: „Ajuns în fata gării, după ce îmi lásasem bagajul la 
garderobă, mi-am scos carnetul in care imi notasem itinerarul cu care mă-narmase fostul 
meu profesor Dr. Valer Branişte, şi pornii înainte pe strada Kerepesi. Din acesta, conform 
îndrumărilor din carnetel, o sucii pe Muzeum Körút de unde, trecând prin fata statui lui 
Arany din fata Muzeului National, ajunsei în Piaţa Kálvin, de care ştiam că nu mai e 
departe Dunărea cu Doczauer din colţul bulevardului Vámház, unde luau masa ai nostri şi 
unde găseşti tot ce iti trebuie - cum îmi spunea profesorul Branişte - şi vorbă românească şi 
sfătuitori şi ciceroni şi prieteni. Fără să schimb o vorbă cu vreun ungur m-am pomenit 
vorbind iarăşi limba cu fraţii mei.”” Ajuns la restaurant, descoperă că la o masă se vorbea 
numai româneşte, iar I. Baptist Boiu, fiul lui Zaharia Boiu, cânta la paharele de bere după 
cină, Doina lui Lucaciu. 

Unora, întâlnirea cu marile oraşe le provoaca o adevărată panică. Alexandru 
Lupeanu-Melin, profesor mai târziu la Blaj, relatează sosirea sa în toamna anului 1911, la 
Budapesta, pentru a urma studii la Facultatea de Litere şi Filosofie: 


„Înainte, departe încă, un nor şi mai greu de fum stătea neclintit pe acoperişul de palate sure, ale 
căror geamuri nu se observau decât cu linii negre, dese, verticale - Budapesta. Mă îngrozea tot mai 
tare. Apoi, în pregătirile de sosire ale pasagerilor din tren, n-am mai avut răgaz de reflecţii, ci m-am 
trezit într-un vuiet de locomotive, urnit de roţi, clocot de mulțimi înfrigurate, hamalii şi arcurile 
afumate ale unei gări imense... gură de iad! 

Tremuram ca varga când am coborât treptele vagonului. Cinci oameni au sărit deodată să-mi ducă 
bagajul la tramvai... mă trăgeau la stânga şi la dreapta, se răsteau parcă la mine. Se înfuriau unii pe 
alții, într-o limbă gronturoasd, dură de parcă stricau cioburi de sticlă în dinți: még-még-még. 
Ungurii din Ardeal vorbeau întins, mai moale parcă. 

Mă luau sudori! 

Aici să mă înfund eu în «păgânătatea asta?», vorba bunicii. În întunericul scrumului, în urletul de 
fabrici? 

Nu! Mă întorc acasă... Acolo-i lumină şi pace, e linişte. Mă duc la vlădici să mă hirotonisească şi să 


s P. »26 
má fac popá ín satul nostru. 


24 Petru Groza, Adio lumii vechi! Memorii, Bucureşti, Editura Campania, 2003, pp. 52-53. 

* Axente Banciu, Válul amintirilor, Ediţie, prefaţă, note şi glosar de Stelian Mándrut şi Adrian Andrei Rusu, 
Cluj-Napoca, Presa Universitară Clujeană, 1998, pp.177-178. 

?6 Alexandru Lupeanu Melin, Ce era „Petru Maior" pe vremuri, în Lumea universitară, nr. 2-5, 1-15 martie 
1922, p. 25. 

În găsirea unei gazde, nu lipseau improvizatiile, soluţiile limită. Multi dintre 
studenţii români de la Universitatea Regală din Budapeste sau de la Universitatea Tehnică 
din Budapesta, lipsiţi de mijloacele financiare care să le permită întreţinerea, se cazau la 
Societatea „Petru Maior”. Anual în camerele Societăţii erau cazați 2-4 studenţi. „Rar 
student român la Budapesta - îşi aminteşte mai târziu Alexandru Lupeanu-Melin - care, 
până a apuca să colinde pe rând ovreii din cartierul Józsefváros aflându-şi o locuinţă, să nu 
fi făcut mai întâi cunoştinţă cu podeaua ori cu mesele de la «Petru Maior», având drept 
pernă la căpătâi volumele groase ale lui Hurmuzachi ori colecțiile «Familiei» lui Vulcan. 
$1 ce pernă minunată erau acestea! Având carte românească sub fruntea înfierbântată de 
impresiile zilei într-o mare de stăini, aveai senzaţia că nu te-ai depărtat prea tare de Ardeal 
şi că mâna mamei veghează nevăzut, ascunsă între filele îngâlbenite de la cap...” Printre 
studenţii care au beneficiat de „quartir” la „Petru Maior” s-au numărat George Bilaşcu 
(student la medicină, viitor profesor universitar), G. Pop (la drept), A. Alexi (drept), 
Simion Sfetozar (drept), George Orzu (drept), Ilie Precupas (drept), Ioan Curitia (filosofie), 
Nicolae Sulică (filosofie), Isidor Pop (drept), Aurel Anderco (filosofie) loan Jantea (drept), 
Aurel Stan (politehnică), Anton Bălăcioiu (drept) si alţii”. 

Întâlnirea cu marile oraşe universitare era diferită, de la un student la altul, contând 
condiția familiei, localitatea de unde venea, părăsirea mediului rural fiind mult mai 
traumatizantă pentru tinerii studenţi. Sextil Puşcariu, din Braşov, născut într-o familie 
înstărită, cu numeroase rude care au urmat universitățile europene, pleacă protejat încă de 
acasă: 

„Ai pus banii bine? Biletele le ai la îndemână? Unde ai pus cheifele de la geamantan? Sá nu le cauţi 
la graniță [...] 

Dar congresul rudelor - mamá, surori, mátusi si verişoare - staționat pe peronul gării la sfârşitul 
toamnei anului 1895, continua cu întrebările, sfaturile şi îndemnurile: 


Mama: 


Să ai grijă când schimbi trenul la Budapesta si Viena, să nu uiti umbrela în plasa vagonului, şi 


imediat: O batistă curată ţi-ai luat? '? 


Viitorul filolog şi lingvist pleca la studii la Leipzig. În drum spre Leipzig, s-a oprit 
la Budapesta şi Viena. În capitala Imperiului, unde sosea în toamna anului 1895, are timp 
să facă un popas la „Cafeneaua Arkaden”, apoi la Operă, unde se juca Amico Fritz de 
Masgani. Pentru muzee nu i-a rămas prea mult timp, dar suficient, „pentru a rămâne uluit 
de bogăţia celor văzute”. Apoi sosirea la Leipzig, unde până la găsirea unei gazde s-a cazat 
într-un „hotel de mâna a doua”. A doua zi a găsit gazdă, „într-o locuitá cu două odăi 
vecine, a 30 de mărci inclusiv dejunul de dimineaţă, faimosul „Bliimchenkafee”, adică o 
cafea atăt de străvezie, încât vezi prin ea floricelele din fundul ceştii de porțelan de 
Meissen.” 


” Ibidem, p. 25. 

?5 Petru Iliesiu, Raport general istoric despre activitatea Societăţii „Petru Maior" a Junimei Române din 
Budapesta, 12 iunie 1876, Budapesta, 1877, p. 9. 

? Sextil Puşcariu, op. cit., p. 11. 

9 Ibidem, p. 21. 


57 


Treptat, descoperă unde se poate bea o bere de München mai ieftină, de unde se 
poate cumpára un cárnat cu 25 de feningi, un vin bun, care li se urca repede la cap, 
(colegul lui, Constantin Lacea, viitorul lingvist, „îşi făcea damblaua şi ridica cu gesturi de 
atlet butoaiele goale de vin din curte”), şi, nu în ultimul rând, unde se pot cumpăra cărți în 
rate etc. 

Aflat la studii la Leipzig, Horia Petra-Petrescu, într-o scrisoare către canonicul 
Ioan Micu Moldovan, nu-şi putea stăpâni emoția întâlnirii cu oraşul universitar german: 
„Viaţa studenţească pe care o duc pe aicea e foarte potrivită. Am ce imi treie ca nutremânt 
spiritual. O să-mi umplu tolba cu proviziuni când voi pleca de pe locurile pe unde a călcat 
Schiller şi Goethe şi Richard Wagner şi sunt fericit că m-am ales cel putin cu praful care 1- 
au călcat ei în picioare.” 

Alte experinte trăiau cei care plecau la Viena. Iuliu Moisil, student între anii 1879- 
1884, ne relatează împrejurările plecării la Viena: „Am plecat împreună cu Solomon 
Halitá, mentor fiindu-ne Sever Mureşianu, cu «delejantul» din Beclean la Apahida, de 
unde apoi am luat trenul prin Cluj, Orade, Pesta la Viena. Acesta a fost primul nostru voiaj 
cu trenul... Ajunşi în «satul împăratului» - cum obicinuiau Românii ardeleni să numească 
metropola Austriei - ne-am căutat locuință. Odai sunt peste tot locul de închiriat, ieftine şi 
bine mobilate şi mai cu seamă curate. Găsim îndată o odae pentru două persoane, eu şi cu 
cumnatul meu, cu 14 florini lunar şi nu prea departe de centru, în strada Belvedere. După 
recomandatia unor prietini ne prezentăm a doua zi la şeful bucătăriei de la «Theresianum», 
de pe strada Favoriten, institut întemeiat de Împărăteasa Maria Teresia pentru fii de nobili, 
cu şcoală primară şi cursuri secundare. [Aici a urmat cursul liceal şi T. Maiorescu n.n.] 
Studenţii români aveau un fel de privilegiu de a căpăta mâncarea de la marea bucătărie de 
aici cu pret ieftin: amiaza cu 20 de florini pentru două persoane (fără pâine). Amiaza se 
compunea din patru feluri: supă, rasol sau legume, friptură şi prăjitură, în cantitate 
suficientă, ajungând uneori si pentru seará'"" Viaţa la Viena nu era prea scumpă, ne 
mărturiseşte luliu Moisil. O cameră singură (cabinet) costa 6-7 florini pe lună, pentru două 
persoane 12-14 florini, cu serviciu şi deosebit cafeaua cu lapte dimineaţa. ,, Masa, la 
amiază, în restaurante, se putea avea cu vreo 34 cruceri ( supă 6 cr., rasol cu 2 feluri de 
garnituri 24 cr., pâinea 2 cr. şi bacşiş 2 cr.; dacă luai şi o prăjitură coste 12 cr., dar se putea 
avea şi o jumătate cu 6 cr.). Cina - friptură şi vin - era prea scumpă pentru studenții şi aşa 
ceva nu ne permiteam a lua decât la şedinţele Socitátii «România Juná», sau la serbarea 
Ajunului Anului Nou şi la alte eventuale serbări. De obicei, studenții se multumeau seara 
cu cárnátei, wirstli, pâine şi o sticlă de «Abzugbier», bună şi foarte ieftină. Cei mai multi 
studenţi români trăiau din bursele primite de la fundaţiile de stipedii, care erau de circa 
200-400 de florini pe an. Pe lună cheltuielile se ridicau la 40 florini pentru întreţinere la 
care se adăugau alte cheltuieli: taxele şcolare, cărțile, hainele, călătoria cu trenul (cu 50% 
reducere). Era mai greu pentru studenţii care aveau doar 200 de florini pe lună. Dar, la 
Viena puteau servii masa la «Volkskiiche» (bucătăria populară), cam cu 12-14 cr. la 
amiază. Aici máncárurile erau foarte bine gătite, dar te serveai singur... Unii studenti şi-au 


3! Arhivele Nationale. Direcţia Judeţeană Cluj, fond Joan Micu Moldovan (Scrisori primite), dosar 13902, f. 3. 
? Tuliu Moisil, Viaţa studenților români din Viena în a doua jumătate a sutei a XIX-a. Amintiri, 1928, p. 370. 

cástigat aga de mare credit incát sefii de restaurante le-au creditat ani de zile masa, pe care 
au achitat-o după termiarea studiilor.” 

Alexandru Vaida Voevod, student al Facultăţii de Medicină a Universităţii din 
Viena, nu a cunoscut privatiunile prin care a trecut o parte dintre studenții români, studenti 
care au studiat în a doua jumătate a secolului al XIX-lea şi primele doua decenii ale 
secolului al XX-lea. Provenea dintr-o familie bogată, aşa că atunci când a început studiile 
la Viena, tatăl său i-a găsit o locuinţă aproape de Universitate, în VIII Schlósselgasse, unde 
se găseau toate institutele, stând în gazdă cu colegul său Gustav Goldschmidt: „Plăteam 
fiecare câte 38 FI pe lună. În schimb primeam: dimineaţa - un pahar de cafea cu lapte şi un 
corn (ori o jimblá-franzelutá); la amiază - o supă de carne, rasol cu sos, cartofi prájiti in 
unt, legume si prájiturá; seara fripturá, cartofi, salatá; iar pe deasupra spálatul rufelor, 
luminatul (lampă cu petrol) şi încălzitul. Máncarea era foarte bună şi suficientă. Din când 
în când, doamna Munk ne servea şi câte un somon ori crap de Dunáre."? 

În anul 1896, la Jubileul de 25 de ani al Societăţii „România Jună,” s-a propus 
înființarea unui „Internat Academic” la Viena, care să adăpostească studenții români din 
capitala Imperiului austro-ungar, studenti lipsiţi de mijloace.** Fondul urma să se constituie 
prin colecte şi prin taxele ctitorilor, persoane şi instituţii care donează fondului suma de 
1000 de florini sau 2000 de lei. În anul 1906, fondul era de 13.743 coroane, sumă 
insuficientă pentru ridicarea Internatului. În anul 1914, pentru crearea Internatului, s-a 
propus achiziționarea Vilei „Cuza” din Viena, care se vindea la licitaţie. A început războiul 
şi proiectul a fost abandonat. 

La Budapesta, cu ocazia Jubileului Societăţii „Petru Maior”, Emanoil Ungureanu, 
şi el un mecena al studentimii române, a propus ridicarea unui internat pentru studenții 
români care studiau în capitala Ungariei. S-a deschis o listă de subscriptii, adunându-se 
suma de 20.000 de coroane. Entuziasmat de ideea ridicării unui internat, omul politic 
Vasile Goldiş îşi exprima speranța că o naţiune de 12 milioane, cum este națiune română, 
uşor poate aduna peste 2 milioane de coroane. Vasile Stroescu, cunoscut mecena al culturii 
românilor din fostul Imperiu austro-ungar, prezent la serbările de la Budapesta, se arată 
mai sceptic, având rezerve fata de românii din Regat şi mai ales fata de clasa politica de la 
Bucureşti: „Ei nu ştiu a da; ştiu numai a lua. România a devenit o tara a funcţionarilor: se 
nasc-bursieri, trăiesc ca funcţionari şi mor ca pensionari.” Făcând un bilanţ al românilor 
din toate provinciile româneşti, se îndoieşte că se poate aduna suma scontată de V. Goldiş 
prin apeluri emotionale: „Anii trec, nevoile nu aşteaptă; multi tineri şi-or pierde sănătatea 
şi viaţa, din mizeria traiului. Trebuie făcut ceva.” Propune înfiinţarea unei „Case a 
studenţilor”, care să-şi creeze un fond, prin donaţii, concerte, baluri, din care la începutul 
fiecărui an universitar să se acorde ajutoare „studenţilor săraci, sârguincioşi, morali şi 
talentaţi”. Marele mecena a făcut şi primul pas în acest sens, oferind suma de 12.000 de 


3 Alexandru Vaida Voevod, Memorii, Vol. I, prefaţă, ediţie îngrijită, note şi comentarii de Alexandru Serban, 
Cluj-Napoca, Editura Dacia, 1994, p. 64. 

34 Gheorghe Moisescu, Centenarul societății academice-literare „România Jună” din Viena, 1871-1971, in 
Almanahul Parohiei Ortodoxe Române din Viena pe anul 1972, Viena, 1972, p. 146. 

coroane pentru „Casa studenţilor” 


sau la altă bancă, din care în fiecare an să se cheltuiască o mie de coroane. Fondul avea să 


. A propus ca suma să se depună la Banca „Albina”, 


se numească „loan Slavici”, numele scriitorului din cartea căruia, Die Roméünen in Ungarn, 
el a învăţat cel mai mult a-i cunoaşte şi iubi pe românii din Ungaria. Cu această ocazie, 
Vasile Stroescu le face studenţilor români de la „Petru Maior” următoarea urare: 


„Doresc societăţii prosperare şi tot binele, iar tineretului român: sănătate, dor fără preget de muncă, 
şi ani mulţi şi fericiţi, spre folosul lor şi al națiunii noastre; în tihnă şi sănătate să se adape din 
izvorul cel nesecat al ştiinţei, - casă-şi poată întocmi viata pe cát de activă, pe atât de frumoasă; şi în 
viața lor să nu uite mediul, sudoarea căruia a răsărit şi că în tinereţe au fost ajutaţi si prin ajutor au 
plutit la suprafaţă: ca la rândul lor, să nu stea nepăsători, văzând luptele tineretului de a ieşi la 
liman, ci să le dea după putere, mână de ajutor. Primiti vă rog încredințarea osebitei mele stime 
cătră societate; stimă şi iubire cătră tineretul român, viitorul neamului.” 


Îndemnul său era un adevărat testament pentru tineri, într-o perioadă când oamenii credeau 
în cultură mai mult decât oricând, convinşi fiind că indivizii şi comunităţile se pot 
emancipa prin cultură, aceasta reprezentând sursa progresului. 

Începerea războiului a dus la abandonarea iniţiativei de ridicare a internatului de la 
Budapesta. 


SERILE DE CUNOȘTINȚĂ, SERATELE SI BALURILE 


Studiile, viaţa la cursuri, în biblioteci, laboratoare îi ajuta pe tinerii români să se 
integreze treptat în mediul universitar. La începutul fiecărui an universitar erau celebrele 
„seri de cunoştinţă”. Atât la Viena, cât şi la la Budapesta se organizau cu mare fast, în 
sălile unor hoteluri şi restaurante centrale. În anul 1899 studenţii români de la Viena au 
organizat evenimentul în salonul Restaurantului ,,Mitzka" de pe Schottengasse, foarte 
încăpător, dar insuficient pentru numărul mare de participanţi. În 1911 s-a organizat la 
restaurantul „Johannishof”, prilej pentru studenti de a lega prietenii, de a petrece si de a 
cunoaşte membrii coloniei române din Viena. 

De asemenea, momente importante din viata studenţilor erau „balurile” de la 
Societatea „Petru Maior” din Budapesta sau de la Societatea „România Jună” a studenților 
români de la Viena. Primul bal, Societatea „Petru Maior” l-a organizat în 1869, după care a 
devenit un eveniment anual. La asemenea baluri şi serate erau invitaţi reprezentanții 
societăților studenţeşti din Viena, Graz, Cluj, colegii sârbi, slovaci, croaţi de la 
universitate, fruntasii politici români şi membrii comunităţii româneşti de la Budapesta. 
Programul unei asemenea serate cuprindea recitaluri de muzică corală, susţinute de corul 
Societăţii „Petru Maior”, la pian se interpretau piese ale unor autori clasici, se ţineau 
disertatii pe teme literare sau de istorie națională. În anul 1895, de exemplu, serata s-a ținut 
la Vigadó (Reduta), şi s-a bucurat de prezenţa pianistei Alma de Dunca Schiau. Programul 
seratei a cuprins piese muzicale de Ciprian Porumbescu, Fr. Liszt, P. Mascagui, Alexandru 


35 Petru Groza, pe baza unei scrisori trimise de Vasile Stroescu lui Victor Groza, preşedintele de atunci al 
Societăţii „Petru Maior”, afirmă că la jubileul de la Budapesta marele filantrop ar fi donat Societăţii suma de 
50000 de coroane, „care egala toate fondurile realizate de această societate timp de cincizeci de ani”, în P. 
Groza, op. cit., p. 71. 

Mocioni (Pensée fugitive), Schubert si G. Dima“. În anul 1898, serata s-a desfăşurat sub 
patronajul lui Alexandru Mocioni de Foeni, cu participarea cántáretelor Valeria Pop, 
Ecaterina Mezei, Matilda Olteanu si Virginia Gall. În program au figurat piese din I. Vidu, 
Carol R. Karos, Mendelsson Bartholdy etc. „A fost multă lume din Budapesta şi din toate 
colţurile țării”, se spunea în Raportul anual al Societăţii „Petru Maior". 

În anul 1912 s-a marcat Jubileul Societăţii „Petru Maior”. Iniţial, serbările au fost 
programate iarna, dar, din cauza timpului nefavorabil, s-au reprogramat în luna aprilie“. 
Întreaga manifestare a fost pusă sub patronajul inaltilor ierarhi, mitropolitul Bisericii 
Greco-Catolice Victor Mihaly de Apşa, loan Metianu, mitropolitul Bisericii Ortodoxe, 
episcopul de Gherla Vasile Hossu şi episcopul de Caransebeş Miron Cristea. Au fost 
prezenţi principalii lideri români, în primul rând deputaţii din Parlamentul de la Budapesta. 
Au concertat Veturia Mureşan - viitoarea soție a poetului Octavian Goga, Aca de Barbu - 
în perioada interbelică directoare a Operei din Timişoara, Lucia Cosma, doamna de 
Hervay, A Voileanu ş.a. Au răspuns invitatiei şi reprezentanţii studenților români de la 
Viena, Cernăuţi şi Cluj. Din Transilvania au plecat numeroase familii, dornice să participe 
la aniversarea a 50 de ani de la crearea Societăţii „Petru Maior”. Ziarul „Românul” scria că 
„aproape toate trenurile din Ardeal erau încărcate cu lume românească.” Cuvântul de 
deschidere la banchetul care s-a ţinut in sala mare a Hotelului „Pester Lloyd" a fost ţinut de 
George Pop de Băseşti, preşedintele Partidului Naţional Român. Întreaga manifestare s-a 
încheiat cu un bal, despre care Petru Groza mărturisea mai târziu, că a fost de „o eleganţă 
neobişnuită”. La masă s-au servit rafinate preparate culinare: supă de sparanghel în tasá, 
nisetru - sos tartar, muşchi de vită - zarzavat, budincă regală, caş, cafea, bere şi vin alb. 

La Viena, primul bal al Societății „România Jună” s-a organizat în 1872. 
Alexandru Vaida Voevod, prezent la mai multe momente din viata „României June", 
afirma mai târziu că balul românesc (Românenball) se bucura de reputația de a fi 
întotdeauna unul din cele mai strălucitoare baluri din Viena”. Sextil Puşcariu îşi amintea 
mai târziu că la balurile Societăţii „România Jună” de fiecare dată era prezent un arhiduce, 
ca reprezentant al Casei Imperiale”. Nu lipseau nici personalităţile artistice din lumea 
vieneză. Eduard Strauss, celebrul compozitor, prezent la seratele şi balurile „României 
June” i-a dedicat acesteia o polcă, Fleurs roumains. De asemenea, „României June” i-a 
dedicat Ciprian Porumbescu valsul Florile dalbe, ulterior cunoscut sub numele de Camelli, 
vals închinat Theresei Kanitz, una din patroanele balurilor Societăţii”. În 1896, când s-au 
marcat 25 de ani de la înființarea „României June”, serbările au început cu o „seară de 


x» 


cunoştinţă” la Kaiserhof. Sâmbătă, a treia zi a festivităților, s-a organizat un banchet, la 


26 Raportul Societăţii „Petru Maior" în anul 1895/96 si 1896/97, Budapesta, 1897, p. 11. 

RA Raportul Societăţii ,, Petru Maior" în anul 1897/98, Budapesta, 1898, p. 15. 

38 Cornel Sigmirean, Loisirul in viata studenţilor români din Imperiul austro-ungar. Societăţi, baluri, serate, 
cafenele, în Caiete de antropologie, Anul VIII, nr.2 (15), iulie-decembrie 2009, p. 153. 

* Românul, nr. 50, 9/22 aprilie 1912, p. 2. 

? Petru Groza, op. cit., p. 69. 

^! Alexandru Vaida Voevod, op. cit., vol. IV, 1998, p. 36. 

2i; Grămadă, Societatea Academică Social-Culturală „România Jună” din Viena (1871-1911), Arad, 1912, p. 
118. 

? Ibidem, p. 76. 

care au participat 200 de persoane, iar ultima zi a serbárilor s-a încheiat cu dans la „Anna 
Hof”, cu orchestră dirijată de Johann Strauss". 

Ín viata studentilor de la Viena si Budapesta, Anul Nou, Pastile si Cráciunul 
reprezentau momente de bucurie si distractie. La sárbátoarea din Ajunul Anului Nou, la 
Viena alături de studenti participau şi membrii coloniei române din Viena şi ofiţerii din 
garnizoana Vienei. Asemenea evenimente însemnau veselie şi bună dispoziţie: „Tinerii 
dansau, bătrânii se veseliau la un pahar de bere sau de vin, iar la ora 12, un membru, de 
obicei preşedintele «României June» luindu-si adio de la anul vechiu, saluta anul nou. Toti 
se felicitau şi veselia reincepea mai cu foc şi dura până-n zorii zilei de 1 ianuarie. Această 
serbare se făcea în unul din cele mai frumoase localuri ale Vienei." Ajunul Anului Nou 
1877 s-a serbat la Viena printr-o strălucită serată, cu concert şi dans în salonul Hotelului 
„Metropol,” pe Franz Josefs Kai, după care a urmat un „banchet festiv” la ora 12 noaptea“€. 
În 1898, Ajunul Anului Nou s-a ţinut în sala festivă a Restaurantului „Goldene Birne," 
fiind însoţită de un concert şi dans, prin sprijinul profesorului Dr. Johann Gánsbacher de la 
conservatorul din Viena. 


CAFENELE ŞI RESTAURANTE 


Tráind din plin la belle époque, din viata studenţilor nu puteau lipsi aspectele de 
viata boemă, inspirate de viata cotidiană a sfârşitului de secol XIX şi început de secol XX. 
Viaţa studenților la cursuri, în biblioteci sau laboratoare se interfera şi cu viaţa cafenelelor, 
berăriilor. Intrigile, bârfele, petrecerile tipice vieţii de student se consumau în cafenelele şi 
berăriile oraşului. „Aproape în fiecare cafenea era câte o masă de studenți români”, îşi 
amintea Ion L Lapedatu despre perioada studiilor în capitala Ungariei”. Localurile 
preferate ale studenților români care studiau la Budapesta erau Doczauer, Dankoszky, 
Szikszai (Vámház-Kórut colt cu Kerepesi-át) Elked (str. Kecskeméti colt cu Magyar- 
utcza), iar seara, mica berărie Scholtz (din Kigyé-utcza), unde o masă era ocupată de 
obicei de români, iar alta de slovaci si de sârbi“. Aceasta era preferată pentru cá se putea 
consuma bere Dreher şi se putea cina un cârnat szafaláde. Cei cu pretenții puteau consuma 
cvarghel (un fel de brânză intrată în putrefacție). Din amintirile celor mai multi români 
care au studiat la Budapesta, cafeneaua preferată era Micsek, unde erau atraşi de revistele 
de literatură şi artă din Apus, pe care le găseau aici, şi de discuţiile despre Saşa Schneider, 
Vereşceaghin şi Bóklin.^ Mai rar, intrau studenţii in Cafeneaua ,Jàgerhorn" 
(Vadászkórut), „unde - îşi aminteşte A. Banciu - tinerii nu prea îndrăzneau să se 
aventureze, masa românească de aici fiind rezervată unor figuri cu situaţii respectabile. La 
această masă îşi luau «caputinerul» părintele G. Bogoevici, preotul Bisericii Ortodoxe 


+4 Sextil Puşcariu, op.cit., p. 292; Pentru lumea muzicală a Vienei la 1900, vezi Moritz Csâki, Ideologia 
operetei şi modernitatea vieneză. Un eseu de istorie a culturii, laşi, Editura Universităţii „Alexandru Ioan 
Cuza”, 2013. 

^ Iuliu Moisil, op.cit., p. 373. 

“© Gh. Moisescu, op. cit., p. 129. 

“ Jon I. Lapedatu, Memorii şi amintiri, ediţie îngrijită de Ioan Opris, Iasi, Instititutul European, 1998, p. 72. 

^5 Alexandru Banciu, op. cit., p. 213. 

? Mircea Popa, Ilarie Chendi, Bucureşti, Editura Minerva, 1973, p. 33. 

Române din Budapesta, Silviu Suciu, consilier ministerial, G. Moldovan, funcţionar în 
Ministerul de Finanţe, Simion Popescu, funcționar superior la Poştă, doctorul Vraciu şi, nu 
atât de regulat ca acesta, Gheorghe Alexici."^? 

Aceeaşi viață boemá era trăită şi la Viena. După cum spunea dr. Aurel Cosma, 
„afabilă, primitoare, ospitalieră, primitoare fata de străini”, Viena de la sfârşitul secolului 
al XIX-lea şi începutul secolului al XX-lea trăia epoca de aur, „cea mai strălucită epocă din 
viata acestei metropole"?. A fost epoca valsului si cafenelelor. La Viena, cafeneaua 
reprezenta o instituție, un fel de club, accesibil oricui în schimbul unei ceşti ieftine de 
cafea. Într-o cafenea din Viena, mărturisea mai târziu cunoscutul scriitor şi istoric Ştefan 
Zweig, se găseau toate ziarele din Viena, dar şi din Imperiu german, din Franța, Anglia, 
Italia şi America, plus toate revistele literate şi artistice importante din lume, Mercure de 
France, Neue Rundschau, Studio şi Burlington Magazine”. 

„Viaţa de cafenea - îşi aducea aminte cu plăcere Iuliu Moisil - era foarte 
atrăgătoare, fiindcă avea la dispoziţie sumedenie de ziare, reviste literare, ştiinţifice şi 
satirice, jucau şah sau biliard.” 

Pentru românii care studiau la Viena, cafeneaua preferată era „Arkaden”. Acolo, la 
cafeneaua „Arkaden”, îşi aduce aminte Sextil Puşcariu, s-a întâlnit cu studenţii români la 
prima descindere la Viena şi a cunoscut vienezele: „Înalte, blonde, bine făcute şi îmbrăcate 
sic, vesele şi prietenoase..."?. Alexandru Vaida Voevod în Memorii face un tur al 
cafenelelor vieneze: „Începeam inspecția în suburbia Hernals, la «Café Austria», coboram 
în Josefstadt, la «Café fin de siècle», descindeam la Schottethor în «Café Seitz», spre Am 
Peter (s Platz), la «Eldorado». Astfel ne închegham tabloul nuantelor sociale, la diferite 
clase, intre democratic, burghez si aristocratic. Cáci la «Eldorado» mai pástra traditia 
amintirilor neuitatelor nopţi, când mostenitorul de tron, Rudolf, descindea in separeul de 
lângă intrarea subterană la «Eldorado» impreunná cu tovarăşii săi de chef, ba şi cu vizitiul 
favorit (Fischbein ori Bratfsch)."5* 

Imaginile despre Viena la unii dintre fostii studenti románi sunt tárzii si au, ca 
urmare, un caracter nostalgic, cu gândul la anii tinereții. Aşa cum remarca scriitorul 
Claudio Magris, pe fondul experienţelor războiului şi sub amenințarea pe care pentru mulți 
o reprezenta ascensiunea nazismului în perioada interbelică, Viena de altădată a contribuit 
la naşterea mitului Habsburgilor: „Viena şi valsurile ei, uniformele husarilor şi splendidele 
femei austro-slave ale Europei Centrale, nebuniile Arhiducilor si impecabilul stil al 
chelnerilor devin imaginile preferate ale viselor populare.” 

Iuliu Moldovan, viitor profesor la Universitatea din Cluj, ministru în guvernul 
Iuliu Maniu (13 iunie - 10 octombrie 1930), student în medicină la Viena la începutul 


5 Alexandru Banciu, op. cit., p. 213. 

5! Dr. A. Cosma, Viena de odinioară şi Viena de azi, în Patria, IV, Cluj, 1922, nr.7 (11 ianuarie), pp. 1-2. 
» Sextil Puşcariu, op.cit., p. 290. 

55 Stefan Zweig, op. cit, p. 53. 

* Tuliu Moisil, op.cit., p. 371. 

55 Sextil Puşcariu, op.cit., p. 16. 

56 Alexandru Vaida Voevod, op. cit., vol. IL, p. 155. 

57 Claudio Magris, O lume de ieri un mit de astázi, in Secolul 20, nr.1-3/1997, p. 28. 

secolului al XX-lea, márturisea mai tirziu despre Viena cá a indrágit-o pentru atmosfera de 
pritenie caldă, de veselie, de muzică şi dans: „Atât de mult am îndrăgit acel oras, încât ori 
de câte ori plecam de acolo pe timp mai îndelungat acasă, în concediu, sau în misiune 
oficială sau călătorie de studiu în străinătate, după scurtă vreme mi se făcea dor de Viena şi 
abia aşteptam să má reintorc acolo. Nu că aş fi lăsat acolo o persoană dragă, care să mă fi 
atras in mod irezistibil, nu o dragoste sau o prietenie, a cărei lipsă să o fi resimțit in mod 
dureros. Era Viena, cu acea caldă şi senină intimitate, cu larga şi dezinteresata prietenie şi 
familiaritate, care te prindea şi încălzea şi realiza acea bună dispoziţie care face ca omul să 
fie mai sensibil la frumos şi armonie, să aibă mai multe bucurii, să suporte mai uşor grijile 
zilei şi să fie mai capabil de muncă si creație.” 

Atraşi de atmosfera boemă inspirată de viata cafenelelor, unii studenti îşi amánau 
la nesfârşit examenele şi încheierea studiilor. De la Al. Vaida Voevod aflăm că „la Cluj şi 
la Viena, patima jocului de cărți în sânul colegilor români era o boală cronică 
iremediabilă.” De asemnea, îşi amintea de unii colegi de ai săi care stăteau la studii 10-12 
ani.” În trecere prin Budapesta, Sextil Puşcariu a cunoscut un student medicinist, Florian 
Munteanu, care nu şi-a luat nici un examen, dar la care mergeau studenții când erau 
bolnavi“. Cu toate că nu avea formele necesare exercitării profesiei de medic, însă prin 
cunostiintele medicale obţinute, prin practica medicală, trecea drept un bun specialist. La 
Budapesta îşi va găsi şi sfârşitul vieţii, fără să îşi fi încheiat studiile. Erau multe cazuri de 
studenți care întârziau ani de zile în oraşele universitare fără să îşi încheie studiile. Lucian 
Blaga, în Hronicul şi cântecul vârstelor, îşi amintea de un văr de al său, Simion Lasita, 
care a frecventat Universitatea din Jena vreo 6-7 ani, fără să-și fi trecut vreun examen.” 


POVARA SĂRĂCIEI 


Distractiile, cafenelele nu au reprezentat un reper al anilor de studenţie pentru toti 
tinerii români, pentru multi dintre ei privatiunile şi viaţa austeră fiind dominante în 
perioada studiilor. Alexandru Neagoe, student la Facultatea de Medicină a Universităţii din 
Viena, în 1887 îi scria disperat protectorului său, loan Micu Moldovan, canonic la Blaj, că 
este „neîmbrăcat, zdrentáros, pot zice fără papuci, pălărie etc. De acasă sunt neglijat cu 
totul. Aceasta e cauza că arăt afară ca un ţigan! De altă parte apoi am apucat în o societate, 
care urmează spre o cale greşită a vieţii! Ce e drept am de-a-i mulțumi acestei societăți, cá 
m-a învăţat a cunoaşte lumea şi oamenii!” Un alt student, Teodor Bota aflat la studii la 
Viena, se confesa aceluiaşi canonic de la Blaj: „Imi vine să cred că lumea s-a conjurat 
deodată împotriva mea, spre a mă lăsa să pier de foame. De o lună şi jumătate nu mai 
trăiesc, ci vegetez, duc o viaţă înfiorătoare, hainele, albiturile toate le-am vândut, până la 


58 Iuliu Moldovan, Amintiri şi reflexiuni, Ediţie îngrijită de G. Brătescu, Prefatá de Dan Enăchescu, Bucuresti, 
1996, p. 21. 

5 Alexandru Vaida Voevod, op.cit., vol. IV, p. 37. 

© Sextil Puşcariu, op. cit., p. 293. 

5! Lucian Blaga, Hronicul şi cântecul vârstelor, ediţie îngrijită de Dorli Blaga, Bucureşti, Editura Humanitas, 
2012, p. 27. 

$^ Arhivele Nationale. Direcţia Judeţeană Cluj, fond cit., dosar 13458, f. 2. 

cămașa ce o port pe mine."? Alexandru German, student la Facultatea de Medicină a 
Universităţii din Budapesta, de-a dreptul disperat, într-o scisoare către loan Micu 
Moldovan, prin care îi cerea ajutor pentru obținerea unei burse din fundațiile blăjene, îi 
mărturisea că: „pentru a cîştiga cele mai trebuincioase, fui silit a da ore private şi a scrie 
nopți întregi pentru o mizerabilá remuneratiune... Toată ziua sunt ocupat cu prelegeri, seara 
dau ore private, iar noaptea scriu.”™ 

Sute de scrisori, de cereri adresate fundațiilor româneşti, mărturiseau disperarea 
tinerilor datorată lipsei de bani sau dificultățile de adaptare în oraşele din Imperiul 
dunărean sau din Germania unde urmau studii universitare. De multe ori cereau dispense 
fundațiilor care le finantau studiile pentru a se putea transfera în alt oraş universitar, unde 
viaţa este „mai suportabilă”. Dacă pentru unii viaţa universitară a fost o experienţă fericită, 
lipsită de griji, pentru alții a cunoscut accente dramatice, modelând în rândul tinerilor 
români un nou profil uman şi intelectual. Contactele cu cultura şi civilizaţia europeană au 
grăbit procesul de asimilare a valorilor societății moderne, au creat premizele desprinderii 
de valorile tradiționale şi înscrierea într-un nou mod de viata, mai apropiat de cel 
occidental. 


ASOCIAŢII NATIONALE ŞI POLITICĂ 


Viaţa de student se completa prin activitatea în cluburile universitare şi în cadrul 
societăților studenţeşti. Sextil Puşcariu, memorând anii de studenție la Leipzig, mărtirisea 
că: „Nu cunoşti Germania fără să fi fost membru al unor «Verein»-uri"?. Astfel, 
povesteşte că dintre colegii lui români, Sterie Stinghe a intrat într-o societate de cântări, 
purtând ca semn distictiv al apartenenţei la respectiva societate... un chipiu albastru. Un alt 
coleg, Ion Papp, după studii de teologie la Arad, a frecventat Universitatea din Leipzig, 
unde a devenit membru al unei corporaţii studenţeşti în care era obligatoriu duelul. Mai 
târziu s-a călugărit. Sextil Puşcariu s-a înscris într-o societate studențească a neofilologilor, 
în care nu era obligatoriu duelul, „una sau două cicatrici în obraz iti dădeau prestigiu, mai 
ales înaitea fetelor”. Excelau si betiile, cu multă bere. 

„Studenții aveau în cele mai multe berării camere rezervate pentru «Kneip»-ele lor, adică chefurile 
lor. Un stegulet de metal cu culorile societăţii studenţeşti şi cu emblema ei, pe care erau gravate 
inițialele V.C.F. - adică vivat, crescat, floreat - oprea pe străini să se aşeze la masa studenţilor, care 


în anumite zile şi la anumite ore se adunau gravi şi ceremonioşi cu fețele lor brăzdate de tăieturi 


primite la duel. Pe cap purtau chipie colorate, iar pe piept, arciş, o panglică cu culorile 


corporaţiunii. "8 


Va părăsi societatea neofilologilor pentru a activa apoi în Liferarissche 
Gesellschaft, care reunea prietenii literaturii moderne, şi în Kunstverein, o societatea a 
prietenilor artei. 


$8 Ibidem, dosar 9689, f. 1. 

*' Ibidem, dosar 11941, f. 2. 

$5 Sextil Puşcariu, op. cit., p. 52. 
$6 Ibidem. 

87 Ibidem. 

Preluând moda germană a cluburilor şi societăților studenţeşti, studenții români au 
creat în centrele universitare în care studiau societăți studenţeşti naționale, aşa cum era 
Societatea „Junimea Română” de la Viena sau Societatea „Petru Maior” de la Budapesta. 
Astfel, studenţii români de la Berlin în 1899 au creat „Societatea Academică Románá" S. 
Prin ,conversatiuni prieteneşti, prin cântări româneşti şi prin conferinţe”, societatea îşi 
propunea să cultive în rândul tinerilor români sentimentul demnităţii naţionale. Într-o 
şedinţă a Societăţii, ţinută în 31 ianuarie 1903, studentul Septimiu B. Mureşan sublinia 
legitimitatea luptei politice a românilor în faţa politicii de deznaționalizare promovată de 
guvernul de la Budapesta”. În ideea cultivării valorilor naționale, „Societatea Academică 
Română” organiza manifestări culturale dedicate zilelor importante din istoria românilor: 
Unirea Principatelor la 24 ianuarie 1859, Ziua Adunării Naţionale de la Blaj din 3/15 mai 
1848, căderea Plevnei, întemeierea Ligii culturale etc. Se organizau serate literare, în care 
se citeau fragmente din opera scriitorilor şi poeţilor români. Periodic se organizau zilele 
Societăţii, manifestări publice care, uneori, se ţineau în diferite oraşe germane în care se 
aflau la studii tineri români, la Dresda, Leipzig, Wittenberg etc. În 2 martie 1904, din 
inițiativa lui lon Bogdan, studenţii de la universitatea şi politehnica din Berlin au pus 
bazele societăţii secrete „România Mare”, „cu scopul de a întări națiunea românească de 
pretutindeni pe tărâm economic, cultural, în sens românesc, militar şi politic, întărire care 
să ducă la realizarea idealului suprem şi unic al societății - unitatea politică a tuturor 
românilor.” Fiecare membru, la intrarea în societate, depunea un jurământ de credinţă în 
scris, prin care se angaja să păstreze secretul societăţii, al membrilor ce o compun, şi să 
lupte pentru realizarea unirii. 

Studenții români de la Miinchen, de la universitate şi politehnică, s-au grupat în 
jurul Societăţii „Patria” ”!. Studenţii de la Leipzig, in 1908, din inițiativa lui Horia Petra- 
Petrescu, au creat Societatea „România”. „Botezul” societăţii s-a produs cu ocazia unei 
serate, organizată de studenţi, la care au participat şi membrii coloniei române din Leipzig, 
care număra aproximativ 50 de persoane. La Universitatea din Jena, studenții români au 
creat Societatea „Concordia”, în anul 1912, aceasta era prezentă la jubileul Societăţii 
„România Jună” din Viena. Indiscutabil, pentru viaţa studenţilor români de la sfârşitul 
secolului al XIX-lea şi începutul secolului al XX-lea, societăţile de referință au fost 
„România Jună” de la Viena, „Carmen Sylva” de la Graz, „Julia” de la Cluj şi „Petru 
Maior" de la Budapesta. Societăţile au fost pentru multi studenti români adevărate şcoli 
alternative, în care au învăţat limba, istoria şi literatura română. „România Jună” în 1902 
avea o bibliotecă ce cuprindea 1.351 de opere în 1.654 de volume şi 405 broşuri. Pe 
parcursul anilor studenții au ținut conferinţe despre: „Horia şi Cloşca” (sutinutá de Ieronim 
Barițiu), „Ştefan cel Mare" (O.F. Tilea), „O privire asupra trecutului istoric al românilor 
din Ardeal” (I. Cráciunel), „Românii din Serbia" (I.B. Gherghel) ş.a. În total, în perioada 


S Petru Dan, Asociaţii, cluburi, ligi, societăţi. Dicţionar cronologic, Bucureşti, Editura Ştiinţifică si 
Enciclopedică, 1983, p. 239. 

$9 Tribuna, nr. 115, 25 ianuarie/7 februarie 1903, p. 2. 

70 Petru Dan, op.cit., p. 256. 

a Luceafarul, nr. 5, 15 martie 1904, p. 126. 

1870-1911 s-au ţinut 380 de disertatii şi s-au prezentat creaţii literare originale sau 
traduceri din domeniul literaturii, pedagogiei, istoriei, etnografiei, anatomiei, fizicii, 
ştiinţelor economice şi din alte domenii de interes”. La fel, se întâmpla la Societatea 
„Petru Maior”, care la 1909 avea o biblitecă dotată cu 2.272 de volume, şi unde sute de 
conferinţe susținute de membrii ei, au fost o adevărată şcoală de literatură, cultură şi istorie 
românească. De altfel, cunoscându-se rolul societăţii în cultivarea sentimentelor naţionale, 
Fundaţia ,,Gojdu" le conditiona studenţilor acordarea bursei de dovada calităţii de membru 
al Societăţii „Petru Maior”. 

Societăţile studenţeşti au fost principalele  „laboratoare” ale naşterii 
naționalismului, mulți dintre intelectualii de la începutul secolului a XX-lea, ca urmare a 
politicii Budapestei, fiind uşor influențați de postromantismul naționalist german. Printre 
modelele politice ale studenților români fiind primarul Vienei Karl Lueger si Gerge Titter 
von Schönerer”. 

Anii studenției, cu experiențele culturale împărtăşite, prin întâlnirea cu 
personalități universitare reprezentative, devenite pentru ei modele umane si intelectuale, 
viața la cursuri si în biblioteci, viața cotidiană trăită în oraşele universitare au modelat 
profilul intelectual al viitoarei elite româneşti, marcată pentru totdeauna de experiența 
unică a anilor tráiti în metropolele universitare. Reflectind pe marginea experiențelor anilor 
petrecuți la Viena, Iuliu Moldovan mărturisea mai târziu: „Dacă mai amintesc muzeele 
splendide, concertele vestite, reprezentațiile de teatru, operă şi operetă, care toate erau de 
cel mai înalt nivel posibil şi pe care a le frecventa ne devenise o obisnuinta, îşi dă oricine 
seama cât de mult a contribuit viața de acolo la formarea noastră nu numai profesională, nu 
numai spirituală, ci şi sufletească, pentru viata noastră întreagă.” 

Ca oameni de cultură sau ca oameni politici, intelectualii români din Transilvania 
formați în spațiul Europei Centrale vor purta amprenta modelului german de civilizație, 
reflectat în modul de construcție al națiunii la români, în organizarea învățământului, în 
literatură, în cultură, în general, resimtind influența „catalitică”, a culturii germane, după 
cum constata mai târziu poetul si filosoful Lucian Blaga, absolvent al Universității din 
Viena. 


7? Cornel Sigmirean, Istoria formării intelectualității..., p. 292. 
® Ibidem, p. 243. 

™ Alexandra Vaida Voevod, op. cit., p.79. 

75 Iuliu Moldovan, op.cit., p. 21. 

ABSTRACT 


The educational activity of the Transylvanian press was a prolific one, proved by the implication in the every 
day life of the time, tackling various domains, from literature to fine arts. One can talk about an initiation in 
the artistic sphere starting with the second half of the 19th century, when the main Transylvanian journals 
appeared, and fine arts education after 1900. In this context, of publicistic and cultural effervescence, Sibiu 
had a key-role and a standard-position, being a host town for many modern events, reflected in the published 
chronicles of the exhibitions. In spite of the precarious style, used at the beginning, the articles about the fine 
arts inspired the mass of inexperts with feelings, emotions and daily relishes, in the thoroughgoing and 
‘invasive’ La belle Epoque. 


Keywords: fine arts, daily, press, artistic aducation, culture, exhibitions 


În perioda dualismului austro-ungar educaţia artistică a majorităţii românilor era 
greu de realizat, în condiţiile realitátilor economice şi sociale din Transilvania, piedici de 
care se loveau şi puținii artişti români, ceea ce a împiedicat dezvoltarea corespunzătoare a 
artelor plastice. Din această cauză conceptul de arta pentru artă era de multe ori 
abandonat, însă presa culturală, prin cronicile şi articolele publicate, a reprezentat martorul 
cel mai credibil al evenimentelor cotidiene, cum ar fi expoziţiile generale sau vernisajele. 
Cronica de artă din Transilvania, ca rubrică distinctă, apărea destul de rar fiind dependentă, 
în mod direct, de evenimentele artistice (extrem de puţine) care aveau loc, de aceea nu 
putem discuta despre o critică de artă specializată în a doua jumătate a secolului al XIX- 
lea. Totuşi, la începutul secolului al XX-lea, critica de artă a devenit aproape nelipsită din 
paginile revistelor Transilvania şi Luceafărul, fiind relatate cititorilor, mai mult sau mai 
puţin avizaţi, evenimentele artistice de amploare, care marcau viața cotidiană a oraşului. 
Totodată, publicaţiile periodice româneşti din Transilvania şi-au propus crearea unui 
sentiment de ataşament pentru arta populară tradițională şi, implicit, pentru artiştii locali, 
însă nu au neglijat nici curentele moderne europene, ceea ce a contribuit la formarea unei 
educatii estetice a cetățenilor. Acest lucru a reprezentat o necesitate întrucât la cumpăna 
dintre secolele XIX-XX au apărut noi stiluri artistice, dintre care se distinge curentul 
modernist, cu denumiri diverse: Art Nouveau! în Franța, Modern Art in Anglia Jugendstil 


! Vezi in acest sens lucrările lui Giulio Carlo Argon, Arta moderna 1770-1970, vol. I, Bucureşti, Editura 
Meridiane, 1982, si Robert Schmutzler, Art Nouveau, Milano, Casa Editrice Il Saggiatore, 1966. 

in Germania, Secession in Austria sau Floreale in Italia. Cel care a descris poate cel mai 
bine noul curent a fost un pictor englez, Walter Crane, care nota in 1900: „Linia ondulată 
nu sugerează doar mişcarea, ci descrie de asemenea direcția şi forța sa. Aceasta este de fapt 
linia mişcării artistice”. 

În pictură s-au remarcat, pe rând, impresionistii fascinati de efectele luminii, 
urmaţi de neoimpresionisti si postimpresionisti, cu toţii răzvrătiți împotriva oricăror 
restricţii impuse de teoria stilului oficial” si care au căutat să crească puterea picturii 
asemenea „unui vehicul de transmitere a emoţiei””. Urmează apoi, sau se intersectează 
curente noi, la fel de importante: simbolismul? (începând cu 1885), expresionismul“, 
cubismul', futurismul®. Ca atare, întreaga perioadă cunoscută sub denumirea de La Belle 
Époque nu a constituit altceva decât o epocă de tranziție şi metamorfoză plastică în istoria 
artei moderne. 

În Transilvania, integrată mai mult civilizației central şi vest-europene decât 
Vechiul Regat, influențele expresioniste s-au manifestat cu mai multă vigoare în rândul 
artiştilor”, însă cu o anumită reticentá în ceea ce îi priveşte pe critici. Astfel, curentele 
artistice avangardiste (,,isme”-le) au fost receptate cu precauţie sau chiar cu ostilitate de 
către cronicari şi critici, rămaşi fideli rigorilor academice. De exemplu, un publicist al 


? Renato De Fusco, Storia dell arte contemporanea, Bari, Editori Laterza, 1983, p. 4. 

3 Mircea Deac, Impresionismul în pictura românească. Precursori, maeştrii, influenţe, Bucureşti, Editura 
Meridiane, 1976, p. 13. 

^ Percy Moore Turner, The Appreciation of painting, New York, Charles Scribner's Sons, 1921, p. 190. 

? În 1891, criticul Georges-Albert Aurier a publicat în Mercure de France articolul sáu „Symbolisme en 
peinture: Gauguin", considerat ulterior un adevárat manifest al noii picturi, vezi Theodor Enescu, Simbolismul 
şi pictura. Un capitol din evoluția picturii şi a gustului artistic la sfârşitul secolului al XIX-lea si începutul 
secolului al XX-lea, în Scrieri despre artă, edit. îngrijită de loana Vlasiu, Bucureşti, Editura Meridiane, 2000, 
p. 182. 

5 Într-o definiţie simplistă „Expresionismul este un termen care desemnează arta ce transmite o puternică trăire 
emoţională”, Arthur F. Jones, Introducere în artă, trad. de Anca Irina Ionescu, Bucureşti, Editura Lider, 1992, 
p. 238. Astfel, „noţiunea de expresie are un sens contrar impresiei. Impresia este o mişcare orientată dinafară 
înăuntru, este realitatea (obiectul) care se imprimă în conştiinţă (subiectul). Expresia este o mişcare inversă, 
dinăuntru în afară ce poartă subiectul care se va imprima pe sine în obiect”, Argon, Arta modernă, p. 205; vezi 
şi Werner Hofmann, Fundamentele artei moderne, vol. II, trad. de Bucur Stănescu, Bucureşti, Editura 
Meridiane, 1977, pp. 19-55. 

7 De asemenea, o caracterizare rapidă a cubismului ar suna în felul următor: „cubismul a fost o orientare 
formalistă abstractă care într-o primă fază s-a dezvoltat paralel cu expresionismul, înainte de Primul Război 
Mondial. Termenul de cubism poate fi folosit în general pentru descrierea tuturor stilurilor geometrice abstracte 
din secolul al XX-lea, fiind împărțit pentru perioada de început în cubismul analitic şi sintetic”, Jones, 
Introducere, pp. 242-243. Cubiştii s-au bazat în definirea termenului pe o scrisoare a lui Cezanne către Emil 
Bernard, scrisă la 15 aprilie 1904 şi publicată în 1907: „Natura să fie tratată cu ajutorul cilindrului, sferei, 
conului, totul pus în perspectivă”, apud Marcel Zahar, Arta timpului nostru, Bucureşti, Editura Meridiane, 
1973, p. 95. 

* Mişcarea denumită futurism s-a constituit sub acest nume treptat şi ulterior primei expoziţii, pornind de la un 
manifest (Manifesto del Futurismo) al italianului F. Tommasso Marrinetti (pictor şi scriitor) fata de arta oficială 
şi de ordinea socială considerată demult depăşită. Publicat în Le Figaro, la Paris, în 20 februarie 1909, este 
considerat drept momentul de început al erei moderne în arta italiană, Alessandro Masi, Storia dell'arte 
italiana 1909-1942, Citta di Castello, Editori Edimond, 2007, p. 5. Vezi si Marinetti, padre ufficiale del 
Futurismo, în Renato Barilli, Storia dellarte contemporanea in Italia. Da Canova alle ultime tendenze 1789- 
2006, Torino, Editori Bollati Boringhieri, 2007, pp. 245-249 si Il Futurismo in De Fusco, Storia, pp. 30-45. 

? Reprezentantii acestor tendinte au fost Aurel Popp (1879-1960), Alexandru Ziffer (1880-1962), Hans Eder 
(1881-1955), Johann Mattis-Teutsch (1884-1962), Eugen Pascu (1895-1948) sau Alexandru Szolnay (1893- 
1950), vezi Negoiţă Laptoiu, Incursiuni în plastica transilvand, Cluj-Napoca, Editura Dacia, 1981, p. 7. 

revistei Luceafărul şi-a dovedit conservatorismul, criticând într-un mod rigid expoziţia de 
pictură futuristă de la Paris". Mai mult, criticul admitea propria nestiintá în sfera artei 
moderne, declarându-se „perfect incompetent”! în aprecierea noului curent pe care îl 
caracteriza ca fiind „ciudat”. De asemenea, expoziţia Anton Ventzel a fost supusă unei 
critici acide şi necruțătoare, iar lucrările expuse etichetate prin expresii ca „scălămbăituri 
impresioniste [...], caricaturi cubiste si [...] schimonosituri ale extraordinarilor futuristi" "^. 
Ín privinta artei europene, critica si corespondenta de la marile saloane pariziene s-a 
realizat prin colaborarea Otiliei Cosmuta. Într-un prim articol, aceasta a analizat specificul 
artei orientale, pe care o considera inferioară celei europene, însă admira originalitatea şi 
stilul total diferit al artiştilor japonezi sau chinezi, pe care îi caracteriza drept „creatorii 
unei altfel de lumi" "^. 

Pe de altá parte, noile curente artistice erau riguros analizate de Iosif Blaga intr-un 
articol intitulat Principiile artei moderne (1904), publicat în revista Transilvania". „Arta 
se face de oameni şi tot pentru oameni” susținea el. Si tot I. Blaga demonstra o înţelegere 
superioară semenilor săi, criticilor şi chiar artiştilor contemporani, aspect laudabil ținând 
cont de faptul că, la acea vreme, multi dintre criticii de artă cu pretenții de peste munţi 
rămăseseră ancorati într-un stil academic învechit, de care însă nu se mai puteau lepăda”. 
Interesul pentru artele plastice s-a accentuat in anii următori, în revista Transilvania 
publicându-se numeroase cronici dedicate unor artişti români ardeleni sau din Regat (ex: 
Pictorul Gh. Mateiu, Sculptorul C. Medrea, Grigorescu apreciat în străinătate), unor 
manifestări artistice de amploare (ex: Arta românească la expoziția de la München, 
Expoziţia tinerimei artistice) sau studii despre istoria regională a artei (ex: Istoria artei din 
Ardeal)". 

În Transilvania, desi românii aveau un statut special, iar majoritatea locuia în 
mediul rural, s-au organizat totuşi câteva expoziții generale în perioada analizată, două 
fiind mai importante: în 1881 si in 1905 la inaugurarea Muzeului Astrei din Sibiu”. Din 
cauza aceastei penurii expoziționale, cronica si critica de artă din Transilvania au debutat 


10 Adrian Corbul, Viața culturală din străinătate: Pictorii futurişti. Casa lui Corneille. Casa poeților din Paris. 
Divorțul lui Edmond Rostand, în Luceafărul, VII (1912), p. 175. 

!! Corbul, Viața culturală, p. 175. 

? Tr, D. Soimu, Expoziția de pictură Anton Ventzel, în Luceafărul, XXXI (1912), p. 711. 

P? Otilia Cozmuta, Despre arta japonezilor, în Luceafărul, XIV-XVI (1904), p. 268. Vezi si Bogdan Ioanitiu 
Bosoteanu, Critica de artă din Transilvania reflectată în revista „Luceafărul ” (1902-1914), în Transilvania, 
VII (2012), p. 77. 

^ Pamfil Matei, Asociafiunea în lumina documentelor (1861-1950) — noi contribuții, Sibiu, Editura 
Universității „Lucian Blaga”, 2005, p. 292. 

15 Nepricepere arătăm cu deosebire când se ivesc directiuni noue în artă. N'avem decât să ne invocám în minte 
drept dovadă felul cum am sciut noi aprecia şi cum apreciám multi dintre noi şi astăzi pictura secesionistá care 
este artă realistă, reprezentată cu detailuri reale. Nu mai încape îndoială, cá noi avem prea puţină cunoscintá 
despre legile modificării colorilor, ce se realisează sub diferite rapoarte cu alte colori ori cu schimbarea 
intensității luminii. [...] Noi scim atâta, că frunza arborilor e vara verde, că toamna e galbină, că crengile cutare 
sunt cenuşii, că gâsca e albă, că ceriul a albastru etc., şi aşa le şi vedem apoi între toate împrejurările”, Dr. Iosif 
Blaga, Principiile artei moderne, în Transilvania, VI (1904), p. 211. 

16 Transilvania, XLV (1914), p. 157 şi pp. 199-200. 

17 Mircea Popa, Valentin Tascu, Istoria presei româneşti din Transilvania de la începuturi până ín 1918, 
Bucuresti, Editura Tritonic, 2003, p. 62. 

destul de timid in paginile periodicelor culturale ale románilor, reprezentánd, adeseori, o 
rubricá optionalá. Cu toate acestea, meritá oferite cáteva exemple, reprezentative pentru 
studiul nostru, ale unor importante publicatii románesti care au acordat artelor plastice 
câteva rânduri în paginile lor. Astfel, în 1853 era editat Telegraful Román un „organ 
informativ pentru preoți, învăţători si profesori”!5, însă periodicul cuprindea si informaţii 
artistice, încurajând tinerele talente”. Din cele câteva articole analizate se poate afirma 
despre cronica artistică că era îndreptată către artiştii români, însă în acest periodic nu a 
existat o critică specializată. Cu toate acestea, publicarea unor articole închinate artelor 
denotă un interes crescut din partea redacției spre acest domeniu, subsumat „Serbărilor de 
la Sibiu” din 1905, aspect care venea în întâmpinarea cititorilor. În 1877 a apărut Albina 
Carpaţilor, o „foaie beletristică, ştiinţifică şi literară cu ilustratiuni" frumos aranjate, care 
avea un caracter mai mult enciclopedic; prin urmare nici arta nu a fost omisă. În această 
publicaţie periodică, unul dintre redactori, losif Popescu, a scris un articol, în 1880, dedicat 
arhitecturii, pe care l-a încheiat profetic, anticipând parcă una dintre caracteristicile Art 
Nouveau-lui: „Ferul, caracteristica architecturei moderne, va juca un mare rol în 
determinarea noului stil”. Într-adevăr viitorul a relevat şi a confirmat imaginea pe care I. 
Popescu, asemenea lui J. Ruskin sau W. Morris, o descrisese în articolul sáu, iar fierul, 
adaptat structurilor moderne, s-a dovedit un element determinant în arhitectura stilului 
1900. 

Alte periodice importante au fost Familia” şi Tribuna”, care tangential au tratat si 
aspecte referitoare la artele plastice. Între 1890-1900 aceste publicaţii româneşti şi-au 
declarat deschis sprijinul pentru frumos şi artă. Comitetul de redacție al revistei Familia şi- 
a propus publicarea „unor noutăţi artistice [sublin. n.], modă din tara şi străinătate...”. lată 
un exemplu de promovare a unui eveniment artistic: „Dl Alesandru Eliescu, pictor, a sosit 
de câteva dile la Craiova, unde a instalat o mică espositie de tablouri esecutate cu multă 
artă şi dovedind un talent superior [sublin. n.]"?. Prin folosirea sintagmei „talent 
superior”, publiciştii Familiei dovedeau că posedă cunoştinţe destul de avansate despre 
arta românească de la acea dată, care le ofereau posibilitatea să ierarhizeze lucrările de artă 
în superioare sau inferioare. La sfârşitul aceluiaşi an se anunţa proximitatea ,,Espositiunii 
de bele-arte, ce se arangeză în salele noului Ateneu din Bucureşci, se va deschide pe la 


10/22 decembre; se crede cá vor fi expuse aprope 300 de tablouri”. 


18 Anca Sîrghie, Din istoria presei româneşti, Sibiu, Editura Techno Media, 2004, pp. 77-78. 

P? Carmen Popa, „Telegraful roman” în peisajul publicisticii româneşti din Transilvania anilor 1850-1900. Cu 
un scurt comentariu asupra traducerilor din autori germani, in Transilvania, XI-XII (2006), p. 53. 

? Iosif Popescu, Scurtă privire istorică asupra architecturei, în Albina Carpaţilor, XI (1880), p. 167. 

?! Foaie enciclopedică şi beletristică cu ilustratiuni. A apărut în 1865 la Pesta sub conducerea lui Iosif Vulcan, 
care a fost proprietar, redactor şi editor. Din 1880 s-a mutat la Oradea, unde şi-a încheiat apariţia în 1906, vezi 
Victor Vişinescu, O istorie a presei române, Bucureşti, Editura Hyperion XXI, 2000, p. 101. 

? Cotidian politic în intervalul 14/26 aprilie 1884 — 16/29 aprilie 1903, sub direcţia lui Ioan Slavici, vezi Popa, 
Taşcu, Istoria, p. 165. 

2 *** Sciri literare şi artistice”, în Familia, XIII (1888), p. 154. 

24 sex Sciri”, L (1888), p. 585. 

Între 1900-1906 cei care şi-au asumat analiza evoluţiei artelor plastice în revista 
Familia au fost I. Blaga, I. Vulcan, B. Branisteanu s.a.”°. În articolele publicate erau oferite 
detalii foarte importante, în contextul istoric dat, despre expoziţiile personale sau colective 
ale unor pictori şi sculptori de peste munţi, despre recent infiintata societate „Tinerimea 
artistică”, despre artiştii transilvăneni etc. În ceea ce priveşte cea de-a doua publicaţie 
amintită anterior, Tribuna, parcurgând paginile cotidianului, constatăm că de un egal 
interes s-au bucurat evenimentele artistice, din domeniul muzicii şi artelor plastice (mai 
puţin reprezentate la vremea aceea), despre care sibienii au aflat detalii altfel neştiute. 

Dintre celelalte periodice româneşti care în trecăt au atins, de-a lungul timpului, 
aspecte privitoare la artă merită enumerate Amiculu Familiei (1878-1890) care a apărut 
bilunar la Gherla şi apoi la Cluj, Revaşul (1903-1910) de la Cluj si Cosinzeana, revistă 
ilustrată săptămânală, de la Orăştie. Trebuie precizat că, în prima publicație, au fost 
reproduse frumoase ilustraţii ale unor opere arhitecturale din Vechiul Regat (Sinaia, 
Castelul Regelui României de la Sinaia - 1884, nr. 11, s.a.); la fel şi in Cosînzeana, unde 
au apărut câteva articole critice despre artă (A. C., Pictorul umilitor, XXX/1913, Geniul, 
X/1913 etc.). In 1907 Octavian Goga, secretarul ,,Asociatiunii” anunţa apariţia unei noi 
publicaţii, Tara Noastră, de la 1 ianuarie 1907, a cărei menire era de a pătrunde în lumea 
satelor“. În noul periodic săptămânal, s-au manifestat şi preocupări artistice, nici aici 
neputând fi vorba însă de o critică de artă specializată. Cercetând revista am descoperit, în 
mod preponderent, diverse instiintari cuprinse în rubrica „Cronica literară şi artistică” (ex: 
Expoziţia de artă chineză şi japoneză din München”, Un monument lui Gogol”, Bustul lui 
V. A. Urechia, la Predeal”, etc.). 

În revista Transilvania interesul pentru artele plastice româneşti s-a manifestat 
încă din primii ani de apariție, prin publicarea unor articole care vizau dezvoltarea acestui 
segment, subsumat până atunci artei populare şi/sau bisericeşti”. În 1884, în Amiculu 
Familiei, se continua acestă analiză asupra stării artei româneşti din Transilvania fiind 
publicat un articol cu titlul „O lipsă simțită”, în care se critica activitatea Asociatiunii 
transilvane, care acorda sprijin material unei părți a clasei mijlocii, însă nu încuraja 
îndeajuns tinerele talente artistice autohtone”: „În ramuru picturei si alu sculpturei noi cá 
poporu care numeramu la 3 milióne, numai dincóce de Carpati avemu multe trebuintie. 
Fara indoiéla intru acoperirea trebuintieloru in ramulu acest'a recurgemu la artisti straini si 


?5 Juliana Pacurar, Familia, „Foaie enciclopedică şi beletristică cu ilustratiuni” (1865-1906), teză de doctorat, 
coord. Mircea Tomus, Universitatea „Lucian Blaga” din Sibiu, 2009, pp. 171-175. 

?6 Octavian Goga, Cuvânt de încheiere, în Transilvania, IV-VI (1906), pp. 85-86. 

?! Cronica literară şi artistică, in Tara Noastră, XXV (1909), p. 201. 

% Tara Noastră, XVIII (1909), p. 143. 

? Tara Noastrá, XXXVII (1908), p. 301. 

? Probleme a cároru deslegare luase asociatiunea nostra asupra 'si îndata dela inceputu, in Transilvania, III 
(1876), p. 25. 

31 „Asociatiunea transilvana pentru literatur'a româna si cultur'a poporului romanu dá multe ajutórie la tineri 
cari imbragisiéza Gre-care ramu alu industriei si gratia acestoru ajutorie, amu ajunsu si noi a numerá mai mult 
cetatieni de clasea de midilocu si a vede implendu-se golulu atâtu de simtitu. Nu ar fi inse acum’a tempulu cá 
aceeasi cu totu aceeasi caldura se imbragiesiedie teneri cu talentu spre pictura, sculptura s.a.”, Ioanu Sonea, O 
lipsă simțită, in Amiculu Familiei, XVIII (1884), pp. 226-227. 

astu-feliu unu frumosu capitalu merge din mán'a nóstra in máni straine, cari inse nu 
contribuescu intru nimec’a la inaltierea numelui si la progresarea culturei nóstre"?". 

Revenind la revista Transilvania, într-un articol din 1914 Sextil Puşcariu ajungea 
la următoarea concluzie: în decursul istoriei medievale românii nu puteau pretinde că 
avuseseră tendințe inovatoare în artele plastice. Pictura (exceptând poate doar portretul şi 
artele decorative) şi sculptura rămăseseră închistate în tradiția bizantină, fiind ocolite de 
curentul renascentist care a cuprins Europa vestică, doar în arhitectură pătrunzând elemente 
noi, pe filiera polonă sau săsească”. Odată cu apariţia rubricii „Cronica” în paginile 
revistei Transilvania, s-au înmulţit articolele dedicate artei, iar în nr. V al revistei, din 
1914, erau închinate câteva rânduri ecoului pe care arta românească îl producea în 
străinătate”. 

Imboldul acesta dat artelor plastice si implicit criticii acestora de către revista 
Transilvania a fost desăvârşit in prima decadă şi jumătate a secolului al XX-lea de o nouă 
publicație modernistă — Luceafărul. În perioada budapestaná a Luceafărului (1902-1906), 
din cauza lipsei unor critici de artă plastică specializați, acest rol a fost preluat de 
colaboratori diverşi de la Octavian Goga si Octavian C. Tásláuanu la Delavrancea si Virgil 
Cioflec. Artiştii mai importanti recenzați au fost Grigorescu, Luchian, St. Popescu, 
Smigelschi sau sculptorul Liuba. În etapa sibiană (1906-1914), artele plastice s-au dovedit 
a fi un domeniu atractiv pentru cititori, cu atât mai mult cu cât critica a vizat artişti 
ardeleni, cum ar fi pictorii Elena Popea, O. Smigelschi, Carol Popp de Satmary, Antonino 
Zeiler, Mişu Pop, Gheorghe A. Matheiu sau sculptorul Cornel Medrea. 

Sub aspectul influentárii pozitive a vieții cotidiene şi a educării artistice a 
românilor transilvăneni revista Luceafărul s-a remarcat ca un etalon pentru celelalte 
publicații din urmă cu peste un secol. Pe de altă parte, o realitate crudă era aceea că 
românii nu se puteau lăuda cu numerosi artisti plastici moderni, pe care să îi promoveze, 
arta populară, realizată în mediul rural de către meşteşugari, necunoscuţi de cele mai multe 
ori, fiind singurul aspect de care românii ardeleni puteau fi mândri”. Dintre articolele 
publicate, câteva merită atenția cuvenită. Astfel, în 1903 Luceafărul a oferit cititorilor două 
materiale importante despre artele plastice, unul semnat de Octavian Goga: Espositia de 
pictură a dlui Octavian Smighelschi*®, şi Adrian C. (Corbul, obs. n.), Ceva despre artă la 


? Sonea, O lipsă, p. 227. 

33 jn orient, aceste avanturi nutrite de studiile renașterii lipseau [...] Încătuşată în lanțurile tradiției neiertătoare, 
tot ce pute să producă ca perfecționare această pictură era o desvoltare a portretului, şi acele variatiuni fără 
număr şi uneori admirabile ale artei decorative, aşa cum le găsim adesea pe pereții bisericilor ori în vignetele şi 
intialele manuscriselor din epoca această [...] Orice talent de sculptor a fost deci la noi înnăbuşit şi redus la 
săpăturile adesea minunat de frumoase, în lemnul ce servea de strane, grinzi şi stâlpi de biserici şi de case [...] 
Numai arhitectura a ajuns în orient la o înflorire mai mare şi a prosperat şi la noi. Stilul bizantin e, fireşte, cel 
care stărue mai departe dar, încetul cu încetul primeşte unele inovatiuni apusene aduse de meşterii poloni şi ma 
ales saşi, precum a fost acel Vitus-Veit, care a lucrat la mănăstirea dela Argeş”, vezi pe larg Sextil Puşcariu, 
Istoria literaturii noastre vechi, în Transilvania, II (1914), pp. 47-52. 

%4 Paraschiva Fărcaş, Reflectarea vieții artistice în periodice sibiene între anii 1900-1946. Studiu de caz: 
Luceafărul, Transilvania, Tribuna literară, teză de doctorat, coord ştiinţific Prof. Univ. Dr. Al. Cornel Tatai- 
Baltă, Alba Iulia, 2011, p. 106. 

35 Boşoteanu, Critica, p. 78 

3 Octavian Goga, Espositia de pictură a dlui Octavian Smighelschi, în Luceafărul, XXIV (1903), pp. 394-396. 

noi şi sculptorul Alex. Liuba”. Desi critica plastică a celor doi era una stángace, 
reprezentând mai mult o compoziţie literară, importanţa celor două articole era dată de 
intensificarea preocupărilor artistice ale publiciştilor care doreau să acopere o plajă cât mai 
largă din cerinţele cititorilor. Pe de altă parte, trebuie remarcat stilul în care au fost scrise 
cele două articole, într-o manieră pro-românească, deloc întâmplătoare în acei ani”. 

Numărul 1 din 1905 al Luceafărului cuprindea şi numeroase ilustraţii după operele 
maestrului Nicolae Grigorescu. Coperta se „deschidea” cu Visul unui cioban, pentru ca 
apoi textul revistei să fie „presărat” cu alte ilustrații: La pășune, Car cu boi, Casa 
pictorului, O dimineaţă de vară, Vara, Pe gînduri, Drum greu, Pe vîrf de munte, 
Scoborítul oilor, Dorobant, La fintină, Cioban pe brînci, Repaus, Cu oile, În ceață, 
Tigancá, Chervan. Aceste ilustraţii reflectau tematic aproate toată gama pictorului, iar 
stilistic, lucrările în care a excelat de-a lungul timpului. 

Urmând această linie de promovare a artelor plastice româneşti, prin articolul 
manifest Pro domo, redacția revistei îşi propunea pentru viitor, printre altele, editarea unui 
Almanah, prin care să ofere cititorilor ,,[...] notite despre mişcarea literară din străinătate, 
cronica artistică şi ştiinţifică a anului, reproduceri după tablourile artiştilor nostri...”*”. 
Datorită acestor deziderate, putem afirma că unul dintre cele mai interesante aspecte ale 
evoluţiei revistei, încă din perioada budapestană, l-a reprezentat inserarea unor ilustrații cu 
reproduceri după lucrări de artă cu caracter patriotic, idilic de inspiraţie „sămănătoristă”. 

Din numerele viitoare ale Luceafărului merită semnalat un „dialog cu Luchian”, 
purtat de către colectionarul şi criticul de artă Virgil Cioflec“, care a realizat şi cronica 
expoziţiei „Tinerimea artistică” din acel an”. La jubileul regal din 1906, revista Luceafărul 
s-a bucurat de o apreciere deosebită din partea Familiei Regale a României, datorită 
eforturilor susținute pentru promovarea artei româneşti”. Acest lucru l-a determinat pe 
criticul M. Montandon, bun cunoscător al peisajului artistic româneasc, să semnaleze, în 
Mercure de France activitatea artistică a revistei Luceafărul”. În ansamblu, critica de artă 
din această perioadă, a abordat atât plastica din Transilvania cât şi din Regat, şi, tangential, 
arta europeană, dintr-o perspectivă istorică, dar şi contemporană. 

În ceea ce îi priveşte pe pictorii transilvăneni, dintre preferatii revistei Luceafărul 
trebuie amintiţi O. Smigelschi, „cel dintâiu pictor din Ardeal” si Carol Popp de Satmary, 
„din pânzele căruia transpirá un fel de parfum antic”. De asemenea, un italian pe nume 


37 Adrian Corbul., Ceva despre artă la noi şi sculptorul Alex. Liuba, în Luceafărul, VIII (1903), pp. 143-144. 

38 Corbul, Ceva, p. 143. 

?? Corbul, Pro domo, în Luceafărul, XII-XIV (1905), p. 264. 

? V. Cioflec, La pictorul Luchian, in Luceafárul, V (1905), pp. 103-105. 

^! Cioflec, La pictorul, p. 105. 

42 xx Cronică, în Luceafărul, XIII-XVI (1906), p. 355. 

45 seek Cronică, în Luceafărul, II-III (1907), p. 49. Tot in 1907 revista îşi reafirma intenţia de „a face cunoscut 
publicului ardelean creatiunile pictorilor şi sculptorilor români, după reproduceri fotografice si prin scurte 
articole informative”. Totodată Octavian C. Tăslăuanu îşi exprima încrederea că Luceafărul „în decurs de mai 
multi ani, va cuprinde o întreagă istorie a artei, bogat ilustrată”, O.C.T. in nota de subsol a articolui semnat 
Marin Simionescu-Rimniceanu, ,, Propilee” artistice, în Luceafărul, XIX-XX (1907), p. 407. 

“ Octavian C. Tăslăuanu, Artă } Octavian Smigelschi, în Luceafărul, XXXI (1912), pp. 706-707. 

45 sex, Cronică. Pictorul Carol Pop de Satmary, în Luceafărul, XVII (1908), p. 423. 

Antonino Zeiler, Mişu Pop” si Gheorghe A. Matheiu” au beneficiat de recenzii pozitive în 
paginile revistei amintite. Ultimul pictor era caracterizat drept un pictor impresionist „care 


întrebuințează factura şcoalei germane moderne"? 


, în peisajele Căderea de apă din 
Carpaţi, Început de primăvară si Mesteceni”. Dintre artiste, Elena Popea a fost promovată 
prin publicarea unor reproduceri în paginile Luceafărului: Fata cu flori, Interior sau Peisaj 
cu mesteceni, fiindu-i apreciate atât educaţia artistică, cât şi talentul nativ”. 

În domeniul sculpturii, sibienilor le-au fost prezentaţi artiştii din Regat, deja 
cunoscuţi pe plan naţional sau aflați în pragul consacrării internaționale, cum era cazul lui 
Brâncuşi, dar şi transilvăneni aflați la debut. Un exemplu în acest sens l-a reprezentat 
tânărul sculptor Cornel Medrea, acestuia fiindu-i reproduse şi câteva dintre lucrări: bustul 
lui Petru Popovici şi al lui Dr. A. Dobrescu (studiu), Tors de fată şi un proiect închinat 
temerarului Aurel Vlaicu”. 

În finalul acestei scurte analize a rolului presei românești, putem afirma că viaţa 
cotidiană a românilor din Ardeal a fost influențată de periodicele culturale apărute în a 
doua jumătate a secolului al XIX-lea şi în primii ani ai celui următor: Telegraful Român, 
Amiculu Familiei, Revaşul, Albina Carpaţilor, Cosînzeana, Familia, Tribuna, Transilvania 
şi, mai ales, Luceafărul. Însemnătatea acestora rezidă din faptul că au educat estetic, au 
ghidat şi promovat artiştii plastici şi i-au popularizat în rândul maselor. Români sau străini, 
avangardişti sau traditionalisti, artişti plastici sau meşteri populari, cu toţii s-au bucurat de 
o apreciere egală din partea cronicarilor şi criticilor de artă din perioada dualismului. Prin 
prisma tuturor acestor aspecte prezentate viata cotidiană a fost schimbată in mod pozitiv, 
materiale a multor români de a participa la evenimentele artistice ale epocii, presa a 
reprezentat singurul ghid de estetică. 


^$ Andreiu Bárseanu, Pictorul Mişu Pop, în Luceafărul, XXIII (1911), pp. 515-521. 

+7 Octavian C. Tăslăuanu, Pictorul Gheorghe A. Matheiu, în Luceafărul, XXIII (1913), p. 718. 

48 Tăslăuanu, Pictorul, p. 717. 

# Tăslăuanu, Pictorul, p. 718. 

°° D-sa este o portretistá de talent si în acelaşi timp o delicată pricepátoare a naturei şi o îndemânatică 
interpretá a diferitelor efecte de luminá. Totodatá d-soara Popea a dat dovezi, cá se pricepe si la pictura 
bisericească”, A.B., Elena Popea, in Luceafărul, XVI-XVII (1909), p. 585. 

?! Marin Mihalache, Cornel Medrea, Bucuresti, Editura Meridiane, 1986, pp. 24-28. 

TUTUN, TÁMÁIE SI ALTE FUMURI ARDELENE 


TOBACCO, INCENSE AND OTHER TRANSYLVANIAN FUMES 

teodor_ccorina@ yahoo.com 


ABSTRACT 


The study examines an issue that might naturally fit into the health or social conventions, but it attracted only 
episodic attention of historians. The research is about the passion of smoking of the Transylvanian clergy and 
it is based on unpublished archival documents. Beyond the quantitative aspects related to tobacco and 
cigarette packs consumed by the priests of the Greek-Catholic Deanery of Mures, by the early twentieth 
century, the archival documents are completing the bipolar image of the smoking phenomenon in the era, from 
two points of view: on the one hand, for those for which smoking had become a daily passion and on the other 
hand, for those who criticized smoking. 


Keywords: smoking, health, priests, Transylvania, alcohol 


Departe de a fi doar o patimá rebelá, in fata cáreia opinia publicá sá se alinieze 
ordonat în două tabere, a susținătorilor si a detractorilor, pasiunea fumatului în 
Transilvania de la finele vremurilor moderne, a stârnit aprinse comentarii pe marginea 
efectelor morale, economice şi religioase ale acestui obicei deja cu o lungă tradiţie în zonă. 
Istoriografia recentă a proiectat noi înțelesuri asupra fumatului, mai ales datorită cărții lui 
Andrei Oişteanu — Narcotice în cultura română, în care desfoliind surse de o mare bogăţie 
şi diversitate, anchetând cazuri celebre din cultura română, apelând la metodologia proprie 
antropologiei culturale şi istoriei mentalităților, autorul a analizat această practică în 
asociere cu consumul de alcool şi substanțe halucinogene. Ceea ce a rezultat a fost o 
radiografie mai putin stiutá a acelor vicii care au catalizat actul creator şi de care s-au lăsat 
inspirați Eminescu, Eliade, Sebastian, Cioran, lonescu, Mateiu Caragiale, Odobescu şi 
atâția alții. 

La începutul secolului XX nu puţine sunt remarcile din presa românească atât 
vizavi de creşterea alarmantă a numărului de fumători, mai ales în rândul adolescenților, 
cât şi vizavi de efectele nocive ale fumatului. Nimic special am spune, pentru o lume ce se 
inserase în modernitatea vremii şi îşi asumase şi obiceiuri ce nu erau agreate unanim, aşa 
că măsurile care interzic fumatul copiilor şi adolescenților şi chiar comercializarea 
tutunului sunt similare în Regatul României şi în Monarhia austro-ungară. În primăvara 
anului 1914, comitatele din Ungaria au interzis minorilor intrarea în cinematograf 
neinsotiti de un adult, ca şi fumatul celor sub 15 ani, ori comercializarea tutunului, aşa cá 
multi adolescenti fumători: ,,[...] trebuie să poarte certificatul de botez în buzunar, ca să nu 
fie supuşi la neplăceri din partea poliției. Ba s-au prins unii minori fumători cu certificate 
false, dovadă cá opreliştea numai a potentat plăcerea tinerimii de a se intoxica cu nicotină”. 

Pedepse erau rezervate si comerciantilor care ar vinde copiilor tutun, eludánd prevederea 
legală!. 

Faptul că viciul e acelaşi dincolo de frontiere este ilustrat şi de interesul presei 
ardelene de a consemna realități de dincolo de Carpaţi, precum inițiativa Academiei 
Române, ca for ştiinţific diriguitor, care a organizat o şedinţă publica în primăvara anului 
1914, la care celebrul neurolog Gheorghe Marinescu a expus efectele nocive ale fumatului 
asupra stării de sănătate, ca şi bolile ce decurg din asumarea acestui viciu. Şi pentru că tot 
se afla in agora ştiinţifică a României, el i-a exemplificat pe acei scriitori care 
stigmatizaserá fumatul: ideile sale se intemeiau pe conjecturile similare formulate illo 
tempore de Goethe, Hugo, Heine, Balzac sau Michelet”. Anterior, între primii combatanți 
ai fumatului, se numărase domnitorul Nicolae Mavrocordat, cu al său Cuvânt contra 
nicotinei,’ care era în rezonanță cu elevata pregătire medicală a tatălui său, Alexandru 
Mavrocordat Exaporitul, la Padova. Pentru domnitorul fanariot nu era nici un dubiu că 
fumatul conducea la efecte cât se poate de dăunătoare: ,,[...] dar cine ar putea descrie cât de 
vătămătoare este pentru oameni această buruiană desgustătoare? Cine ar putea enumera 
câte pagube produce acelora ce întrebuinţează această extrem de rea otravă? În adevăr, 
precum mitologia a creat fiinţe cu o sută de mâini, aşa şi mie îmi trebuie o sută de limbi ca 
să scot la iveală ruşinoasa acțiune a acestei buruieni."^ La rândul său, Alexandru Borza, 
celebrul botanist şi doctor în ştiinţe naturale, prezenta efectele insolite ale crizei tutunului 
în vreme de război. Intensitatea viciului, căci: „ceva putere mistică, farmec diavolesc i-au 
fost hărăzite tutunului, de-a putut ajunge stăpân tiran peste cei ce l-au gustat şi au apucat 
să-şi amăgească simţurile, să se transpuná în lumea viselor, dând inele de fum în aer”, nu 
ar avea cum să ducă la încercarea de eliberare din acest prizonierat al simţurilor, 
dimpotrivă. De aici alternativele tutunului, pe care profesorul Borza le expune după surse 
diferite, „aflate de mine sau auzite de la elevii mei", convergente toate unei mentalitáti 
populare. Botanistul enumeră utilizarea frunzelor de nuc, de cartof, de podbal, de trifoi, 
zmeură, lucerná etc. pentru prepararea „tutunului fals”, dar mai ales convingerea 
utilizatorilor că astfel îşi vor satisface cumva patima fumatului: [...] şi vor fi încă de bună 
seamă multe buruieni chemate să înlocuiască tabacul afurisit. Nu se sperie oamenii de 
miros greu, de fum înecăcios şi durere de cap, ba nici de otrăviri primejdioase, numai 


molohul patimei de fumat să şi-l vadă mulțumit.” 


1 Unirea, an XXIV, nr. 56, 6 iunie 1914, p. 6; Revista teologică, an X, nr. 1-3, 1 ian.- 1 febr. 1916, p. 66. 

2 N.I.P., Comunicarea d-lui profesor dr. Marinescu la Academie, in Românul, an II, nr. 96, 1/14 mai 1912, p. 5. 
3 Andrei Oisteanu precizează cá acest text, în originalul domnesc în limba greacă, ar fi avut titlul Cuvánt 
împotriva tutunului, traducerile şi editările sale succesive impunând formula Cuvânt împotriva nicotinei. 
Andrei Oişteanu a folosit în analiza sa originalul grecesc, în traducerea lui Andrei Cornea. Cf. Andrei Oişteanu, 
Narcotice în cultura română. Istorie, religie şi literatură, laşi, Ed. Polirom, 2010, p. 83. 

"Or ediția postumă de la Iaşi realizată de nepotul domnitorului în 1786, Nicolae Mavrocordat, Cuvânt contra 
nicotinei de în veci pomenitul si fericitul între morti Nicolae Mavrocordat. Acum pentru prima dată editat în 
lasii Moldovei, în zilele prea înălțatului şi prea iubitorului de cultură Voevod, Alexandru Ion Mavrocordat..., 
în Petre E. Mihăescu, Tutunul în trecutul țării româneşti şi al lumii întregi, Bucuresti, 1931, pp. 82, 124 şi 258. 

5 Alexandru Borza, Ín loc de tutun, in Unirea, an XXVII, nr. 57, 27 sept. 1917, p. 2. 

ê Ibidem, p. 2. 

7 Ibidem, p. 3. 

Faptul cá problematica fumatului era privitá din perspectiva consecintelor asupra 
stării de sănătate transpare şi din interesul pentru noutăţile europene, dovadă 
promptitudinea cu care presa vremii semnalează noi proceduri tehnologice experimentate 
în Germania şi Franţa, unde începuseră a se fabrica la început de veac ţigări cu conţinut 
mai redus de nicotină". 

N-au lipsit nici reflectiile virulente fata de răspândirea acestui viciu între scolari, 
exprimate de exemplu într-o publicaţie care îşi asumase decenii la rând un rol educativ, 
Biserica şi şcoala, şi unde un învăţător creionează un tablou nu prea senin al moravurilor 
şcolare. Între altele, patima fumatului exercita o presiune pecuniară dinspre copil spre 
părinte, astfel că băiatul de 15 ani care cerea bani de ţigări argumenta: „toţi fumează, iar eu 
merg pe lângă ei, ca un prost!? 
viciate a cârciumilor, în care fumul gros al tutunului se amesteca cu „aburul diferitelor 


. După cum la fel de corozivă era descrierea atmosferei 


băuturi alcoolice”! O susținătoare înfocată a feminismului, Sofia Nădejde, semnala in 
mod similar influenţa nefastă a consumului de alcool şi tutun: „e trist şi ruşinos ca omul, cu 
mintea lui, să cază mai jos ca animalele care n-au ajuns la această rătăcire, n-au căutat 
otrăvuri cu care să-şi ameteascá creierii, cum a făcut si face omul intrebuintánd ba alcool, 
ba tutun, ba opiu."!! 

Dar acest discurs protestatar se interfera cu altul, la fel de prezent sub impactul 
modernitátii societátii din tárile románe, anume cel al elogiilor dedicate tutunului, datoritá 
efectului sáu stimulativ, cum o demonstrează paginile semnate de C.A. Rosetti ori de 
Alexandru Macedonski". Fumatul era si un prilej fanariot de socializare, cel puţin aşa 
lăsau să se înţeleagă fragmentele din literatura română veche, reprezentările artistice şi 
diverse obiecte din inventarul familial, în special tabachere de lux, împodobite cu pietre 
pretioase". 

Cu o imagine paradoxalá in societate, antagonicá la fel ca si azi, pentru unii viciu 
nesánátos, pentru alţii catalizator al creației ori doar obisnuintá greu de abandonat, fumatul 
nu a ocolit ambientul ecleziastic. Chiar dacă azi o atare precizare poate părea 
surprinzătoare, pe la jumătatea veacului al XIX-lea călugărițele de la Văratic sunt surprinse 
fumând de Wilhelm von Kotzebue", diplomat si scriitor, prieten cu Mihail Kogălniceanu 
şi Alecu Russo. Cazul nu este singular, căci pe la 1820, în catastiful mitropoliei din 
Bucureşti, pe vremea mitropolitului Dimitrie Lupu, sunt trecute cheltuieli ocazionate de 
acest obicei: 4 taleri pentru „dresul la 4 ciubuce” şi „o oca de tutun pentru musafiri”!5. De 
asemenea, este celebră pasiunea pentru fumat a lui Ion Creangă, diaconul care nu a mai 


$ X, Măsuri contra nicotinei, în Albina. Revistă populară, an X, nr. 47-48, 19-26 aug. 1907, pp. 1226-1227. 

? L. Cioban, Influenţa mediului asupra sufletului omenesc. Tinerimea şcolară si adultă, în Biserica si şcoala, 
an XLII, nr. 34, 19 aug./1 sept. 1918, p. 2. 

10 Cârciuma, în Unirea, an XXV, nr. 76, 31 iul. 1915, p. 1. Articolul era preluat din revista bucureşteană 
Antialcoolul, editatá de Sindicatul medicilor. 

!! Sofia Nădejde, Relele băuturilor spirtoase, în Albina. Revistă populară, an X, nr. 47-48, 19-26 aug. 1907, p. 
1225. 

? Andrei Oisteanu, Op.cit., p. 95. 

P Ibidem, pp. 100-101. 

14 Petre E. Mihăescu, Tutunul în trecutul țării româneşti şi al lumii întregi, Bucuresti, 1931, pp. 82 şi 124. 

P Ibidem, p. 82. 

urcat în treapta clericală şi care a preferat să se dedice unei cariere didactice. Mai mult 
decât atât, a fost primul în laşi care a primit „brevetul” de a-şi deschide în oraş „un debit de 
tutun”, care îi va purta numele, în septembrie 1872, aşa cum mărturisea şi protopopul 
Butureanu: „| Creangă] se indeletnicea cu meseria de brevetariu la monopolul tutunului, în 
această urbe lagi." 

Desigur, aspectul economic al răspândirii fumatului în ţările române, în durata 
lungă a istoriei, nu poate fi eludat. Pe de o parte, este vorba de terenuri în care se vor 
aclimatiza aceste culturi, în special în Banat, în zona Siret, Paşcani, Oltenia, Ilfov etc."", 
dar şi de comerțul cu tutun care ia amploare de la finele veacului al XVIII-lea, prin 
negustorii turci si armeni, ori de dárile asociate suprafetelor cultivate si importului si 
comercializării tutunului'*. O primă fabrică de tutun la noi se pare cá a încercat să fie 
deschisă la laşi la 1827, fără prea mare succes, aşa că inițiativa a fost reluată un deceniu 
mai târziu de un german, Karl Hertl, pe cheltuiala proprie”. 

Dacă în textele literare cele două vicii, alcoolismul si fumatul, sunt de multe ori 
asociate, nu la fel se întâmplă în discursul oficial ecleziastic. Astfel, la sinodul protopopesc 
greco-catolic al Mureşului din primăvara anului 1914 parohul Victor Tufan a fost 
desemnat să rostească o expunere despre combaterea alcoolului, lăsându-se inspirat de 
circulara trimisă de „Liga de temperanta” a clericilor seminarului Bunei Vestiri din Blaj, 
condusă de loan Bozdog, care de altfel ceruse propuneri concrete din partea preoţilor”. 
Viciu înrădăcinat în mentalul colectiv, alcoolismul a avut mereu o imagine negativă în 
discursul clerical, ortodox şi greco-catolic. În schimb, documentele de arhivă ne 
proiectează fumatul în rândul clerului la începutul veacului XX ca o realitate cotidiană, 
fără critici la adresa lui, dimpotrivă, cu reglementări legate de sistemul de distribuire a 
tutunului, prin autoritatea protopopului. Documentele puţine păstrate în fondul de la 
arhivele mureşene proiectează totuşi noi înțelesuri asupra unui subiect de viata cotidiană, 
într-un moment politic şi ecleziastic tensionat, atât ca urmare a primului război mondial, 
cât şi a scindării în două a protopopiatului greco-catolic al Mureşului, prin crearea 
episcopiei greco-catolice maghiare de Hajdudorog. 

Astfel, în anul 1919, conform unui tabel întocmit de protopopul greco-catolic al 
Mureşului, Dionisie Decei, cu preoţii greco-catolici din subordinea sa care au primit tutun 
de pipă şi țigări, se indică un total de 17 persoane, adică, surprinzător, toti preoții în funcții 
erau fumători la acea dată sau consemnați ca atare în documente. De remarcat şi maniera în 
care cantitatea cerută lunar respectă o ierarhie clericală, căci protopopul solicită 400 de 
grame tutun şi 10 țigări, cantitatea cerută de ceilalți parohi fiind în medie de 300 de grame 


16 Veniamin Pocitan Ploesteanu, Jon Creangă, diacon, institutor şi povestitor. La o sută de ani de la naşterea 
lui (1837-1937), vol. I, Bucureşti, 1937, pp. 51, 53 şi 103. Mergea adesea acolo şi după ce a trecut debitul pe 
numele fratelui său, după reintegrarea în învățământ, dar a păstrat cu numele său. Acolo a şi murit, la 31 
decembrie 1889. 

17 Petre E. Mihăescu, op.cit., pp. 144 şi 227. 

'8 Ibidem, pp. 187-206. 

P? Ibidem, pp. 208, 223-226. 

20 Arhivele Nationale ale României, Serviciul Judetean Mureş, fond Protopopiatul greco-catolic Tirgu Mureş, 
dosar 1105, ff. 3-4. 

de tutun sau chiar mai puţin”!. Această evidență tine de modul de desfacere al tutunului, 
cum rezultă din documentele ulterioare, conform cărora la începutul fiecărei luni se cerea 
un conspect al tutunului funcționarilor de la oficiul protopopesc, semnat apoi de 
administraţia financiară, pentru a putea fi ridicat de la distribuitorul din Band”. 

$1 în anul următor, in 1920, protopopul Decei este cel care contabilizează cererile 
de tutun şi țigări, aşa cum i-au venit aceste solicitări din partea parohilor, învăţătorilor şi 
personalului auxiliar bisericesc; de exemplu pentru luna aprilie se solicită în total 52 de 
pachete a 100 de grame de țigarete, 132 de pachete a 25 de grame de țigarete şi 28 pachete 
de tutun de pipă”. Analiza acestor cantităţi îl recomandă pe protopop drept un fumător 
constant, care alocă din bugetul familial sume lunare pentru procurarea tutunului şi a 
tigarilor: 40 de coroane in 6 ianuarie, pentru achiziționarea a 4 pachete de câte 100 de 
grame de țigarete”, pentru a reveni în aceeaşi lună, la 19 ianuarie, cu o altă achiziţie de 
23.20 coroane, corespunzând unei cutii cu 100 de grame, 4 pachete a 25 de grame de 
țigarete si 4 pachete a 25 grame tutun de pipă”, iar 4 zile mai târziu cumpărând o cutie cu 
țigarete de 10 coroane”; 20 de coroane a mai plătit în 4 februarie, corespunzând procurării 
a 4 pachete de câte 25 grame de țigarete si o „şcătulă de 100 de grame”, la care mai 
adăuga spre finele aceleiaşi luni 15 coroane cheltuite pentru cumpărarea unui pachet de 
100 de grame si a două pachete de 25 de grame de țigarete”, iar mai apoi alte 2 pachete de 
țigarete de 5 coroane”. 

Dincolo de aspectul cantitativ al consumului de tutun, transpare asumarea viciului 
de către consumatorii din mediul clerical, dovadă insistența cu care cer trimiterea tutunului 
rezervat; astfel parohul din Vaidacuta, tânărul Dimitrie Toncean, îi scria protopopului 
Dionisie Decei la 17 aprilie 1920: „[...] tutunul ce mi l-ai destinat încă te rog frumos să mi- 
l trimiti, fiind total lipsit de tutun.” În vara anului 1920, preotul Comes îi cere 
protopopului tutun suplimentar: „[...] de cumva mai aveţi tutun, mai dati-mi şi mie de 


7? Răspunsul 


câțiva ciuperi [máruntis - n.n.], de nu de pomană [s.a.], măcar pe bani. 
prompt al protopopului detaliază doar calea financiară: „tutun încă ai aici de cel bun, dar 
trebuie plătit cu bani mărunți, adu bani mărunți şi pentru tutun cam 30 de coroane şi il vei 
primi de la Ştefan.” 

Şi Augustin Mera, parohul din Herghelia, îi cere trimiterea cotei pe luna iulie, dar 


şi un supliment, protopopul îndeplinind această solicitare: „trimit după tutunul ce mă 


?! Ibidem, dosar 1230, f. 1. 

>2 Ibidem, dosar 1230, f. 3. 

?5 Ibidem, dosar 1257, f. 34. 
24 Ibidem, dosar 1257, f. 9. 

?5 Ibidem, dosar 1257, f. 17. 
?6 Ibidem, dosar 1257, f. 18. 
?! O cutie. Ibidem, dosar 1257, f. 24. 
?3 Ibidem, dosar 1257, f. 29. 
? Ibidem, dosar 1257, f. 31. 
30 Ibidem, dosar 1257, f. 36. 
3! Ibidem, dosar 1257, f. 42. 
32 Ibidem, dosar 1257, f. 42 v. 

compete pe luna iulie a.c. Vă rog a dispune ca să-l şi capăt şi aş dori ca să capăt şi pachete 
cu tutun mai fin (12 cor.)."? 

O cerere similară este formulată şi de cei din cealaltă parte a protopopiatului, cu 
sediul la Tîrgu Mureş, prin parohul Alexandru Gligor, în care de altfel nu se precizează 
cantitățile solicitate de fiecare, dar interesant este că apar şi numele personalului auxiliar: 
Iuliu Huban, vicar foraneu, Alexandru Gligor, administrator parohial, David Roman, 
cantor, George Gligor, învățător şi cantor pensionar, Teodor Badai, făt şi Alexandru Szabo, 
servitor. 

Fumatul, o problemă de mentalitate colectivă, în fata căreia de multe ori 
documentele de arhivă sunt insuficiente, schematice şi aride, este cert că a fost o realitate 
de care lumea clericală mureşeană nu a fost străină, dimpotrivă. Dacă discursul oficial a 
sancţionat în epocă alcoolismul, nici un document nu a înregistrat în protopopiatul greco- 
catolic al Mureşului stigmatizarea obiceiului cotidian al fumatului. Dimpotrivă, 
corespondența cu protopopul surprinde frenezia de care s-au lăsat cuprinşi clericii de 
odinioară, în momentul când se apropia distribuirea rezervelor de tutun şi țigări. Aşa încât, 
ni putem imagina pe aceşti parohi, tineri şi bătrâni deopotrivă, mai degrabă savurând fumul 
de ţigară sau aromatizându-şi tutunul din pipe, de ce nu pe melodiile lui Cristian Vasile, 
atât de celebre în România interbelică: „aprinde o tigara/ şi-n fumu'care zboará-nori 
albaştri ca un vis/ cufundá-te-n uitare/şi lasă gândului cărare spre abis/ în fumul de tigara/ 
durerilor găseşte tainicul liman/găseşte-o nouă zare/ şi dorului alean/ în fumul de ţigară ce 


34 
se pierde-n van.” 


* Ibidem, dosar 1257, f. 44. 
MW http://www. versuri.ro/versuri/jkeij_cristian-vasile-aprinde-o-tigare.html. 

ABSTRACT 


The study aims to analyze the manner in which the bureaucratic practices regarding the issuance of the 
emigration visas have redefined the state-citizen relationship in communist Romania during the 1970s and 
1980s. The first part of the study deals with the legal and institutional framework created in order to control 
and manipulate the issuance of the emigration visas. The second part deals with how Romanian Germans 
emigrated to Western Germany during the communist period remember their experience with the Romanian 
communist state institutions concerning the issuance of the emigration visa. 


Keywords: Romanian Germans, emigration, communist regime, emigration visa 


Deşi există numeroase contribuţii pe problema emigrării saşilor! din Transilvania, 
niciuna nu a fost dedicată aspectelor birocratice ale procesului de emigrare. Dorind să 
acopere această lipsă, studiul de fata îşi propune să răspundă la următoarele întrebări: Cum 
funcționa mecanismul birocratic de emitere a vizelor de ieşire din ţară în cazul etnicilor 
germani? Care a fost rolul jucat de sistemele informale în mecanismul de obţinere a 
vizelor? Ce fel de raporturi stat-cetăţean dezvoltau aceste proceduri? Ce efecte au produs 
asupra vieții oamenilor? Cum au perceput saşii transilvăneni emigraţi în RFG funcționarea 
acestor structuri? În realizarea cercetării am folosit pe lângă biografia secundară, acte 
legislative privind emiterea paşapoartelor şi vizelor, documente din fosta arhivă a 
Securităţii” şi interviuri cu saşi care au emigrat din România în anii ’60-’80. La nivel 
teoretic cercetarea se bazează pe contribuţia lui John Torpey care sustine că unul dintre 
elementele definitorii ale statului modern îl constituie monopolizarea dreptului de a 


! Între numeroasele lucrări pe temă amintim: Florica Dobre, Florian Banu, Luminiţa Banu, Laura Stancu, 
Acţiunea „Recuperarea ": Securitatea şi emigrarea germanilor din România, Editura Enciclopedică Bucuresti, 
2011; Anneli Ute Gabanyi, Exodul Germanilor din România: cauze, fapte, consecințe in Xenopoliana, V, nr. 1- 
4/1997 (pp. 229-231); Cosmin Budeancă, Emigrarea saşilor din Orăştie în ultimul deceniu al regimului 
comunist, in Romulus Rusan (ed.), Analele Sighet 10. Anii 1973-1989: cronica unui sfârşit de sistem. 
Comunicări prezentate la Simpozionul de la Memorialul Sighet (5-7 iulie 2002), Bucureşti, Fundaţia Academia 
Civică, 2003, pp. 228-234. Partea germană vezi: Othmar Kolar, Riimanien und seine nationalen Minderheiten 
1918 bis heute, Böhlau, Wien, Köln, Weimer (pp. 362-370); Georg Weber et alii, Emigration der 
Siebenbürger Sachsen. Studien zu Ost-West-Wanderungen im 20. Jahrhundert, Wiesbaden, Westdeutscher 
Verlag, 2002; James Koranyi, Ruth Wittlinger, From Diaspora to Diaspora: The Case of Transylvanian 
Saxons in Romania and Germany in Nationalism and Ethnic Politics, nr. 17 (2011), pp. 96-115. 

? Arhivă aflată acum în custodia Consiliului National pentru Studierea Arhivelor Securității. 

autoriza si a regula mişcarea indivizilor.” Torpey subliniază cá „apariţia paşaportului si a 
controalelor aferente privind mişcarea indivizilor este un aspect esențial al specificului 
statului modern”. 

Urmând argumentatia lui Torpey susţin cá maniera în care regimurile comuniste se 
raportau la problema mişcării oamenilor şi a bunurilor relevă aspecte importante privind 
tipul de stat pe care l-au creat. În privința problemei tipului de statalitate sunt de acord cu 
Katherine Verdery, care susţine că regimul lui Ceauşescu poate fi definit ca „paternalism 
socialist”, un stat care „a creat o legătură morală între stat şi indivizi prin redistribuirea 
către cetățeni a produsului social”, aşteptând în schimb recunoaşterea autorităţii sale şi 
supunerea lor fata de politicile instituţiilor statului comunist.” Deşi Verdery foloseşte acest 
concept şi într-un studiu privind România în care analizează între altele fenomenul de 
„etno-naţionalism”, ea nu remarcă contradicţiile între cele două realități, contradicții care 
ies la suprafață şi în politicile privind emigrarea minorităţii germane. Contradictiile sunt 
legate de politicile regimului Ceausescu față de minoritățile nationale. Diferenţele privind 
politica fata de o minoritate sau alta au creat discrepanțe mari în privinţa tratamentului fata 
de diferite grupuri de cetăţeni. În cazul minorităţii germane din România, manifestarea 
dorinţei majorităţii membrilor ei de a emigra în R.F.G. sau Austria îi făcea în ochii 
instituţiilor statului comunist vinovaţi politic. Dorinţa de a părăsi „paradisul socialist" era 
văzută ca o trădare a idealurilor noii societăţi. 


MECANISMUL BIROCRATIC 


După cum observa Torpey, pentru a putea controla mişcarea persoanelor un stat 
are nevoie de un aparat birocratic care să preia sarcinile complexe presupuse de acest 
control. lar în cazul României national-comuniste acest aparat birocratic a fost complicat 
de faptul că statul comunist avea interese mai complexe decât simpla controlare a mişcării 
când era vorba de mişcări dinspre sau spre ţări ale lagărului capitalist. Însă înainte ca statul 
să decidă să preia controlul unei mişcări de populaţie este nevoie ca acea mişcare de 
populaţie să existe ca realitate sau potentialitate. 

În cazul mişcării de populaţie către lagărul capitalist problema unui asemenea 
control la sfârşitul anilor 1940 şi începutul anilor 1950 nu era de actualitate în contextul 
mişcărilor nesemnificative de indivizi. În decursul anilor 1960, pe fondul deschiderii ţărilor 
din Europa de Est către turismul de masă şi a simplificării sau eliminării procedurilor de 
acordare de vize”, apare un flux important de oameni între statele capitaliste şi România. 


3 John Torpey, The Invention of the Passport: Surveillence, Citizenship and the State, Cambridge University 
Press, Cambridge, 2000, p. 3. 

^ Ibidem, p. 3; „the emergence of passport and related controls on movements is an essential aspect of the 
«state-ness» of states. ..". 

? Katherine Verdery, From Parent-state to Family Patriarchs: Gender and Nation in Contemporary Eastern 
Europe, in East European Politics & Societie, 1994 vol. 8, nr. 1, p. 228; „it posited a moral tie linking subjects 
with the state through a share in the redistributed social product". 

5 John Torpey, The Invention of the Passport, p. 7. 

7 Vezi Open Society Archives, http://www.osaarchivum.org/files/holdings/300/8/3/text/41-3-123.shtm, Box- 
folder-report: 41-3-123, Yugoslav — Polish Travel Liberalization, accesat in 21.05.2012. Un raport al Radio 

România se deschide către turiştii occidentali urmărind mai ales scopul de a obţine devize 
occidentale.’ Acestea erau destinate cumpărării de tehnologie occidentală necesară în 
procesul de industrializare rapidă a ţării. În acest context, din cauza contactelor din ce în ce 
mai dese ale cetăţenilor români cu cetăţeni din țările capitaliste, rolul Securității devine 
mai important, această insitutie dezvoltând o activitate intensă în scopul supravegherii 
celor care intenționau sau plecau în Vest şi a avizării plecărilor lor. În cazul germanilor din 
România a apărut în plus şi un aspect financiar pe care îl voi detalia mai jos. 

Cadrul legal al emiterii de pasapoarte şi vize a fost definit pentru perioada 1970- 
1989 de către decretul 156/1970.” Conform acestui decret organul cel mai important în 
problema eliberării de vize şi paşapoarte era „Comisia pentru probleme de paşapoarte şi 
vize de pe lângă Consiliul de Miniştri” care avea între atribuţii: coordonarea şi îndrumarea 
activității tuturor organelor cu competenţe în acest domeniu din cadrul Ministerului de 
Interne şi Ministerului Afacerilor Externe, rezolvarea contestaţiilor împotriva deciziilor 
acestor organe, rezolvarea cererilor cetățenilor români penttru stabilirea domiciliului în 
străinătate. Acest organ era însă unul aflat la nivel superior, instituţiile cu care cetăţeanul 
intra de fapt direct în contact fiind serviciile de paşapoarte şi vize de pe lângă 
inspectoratele judeţene ale Ministerului de Interne, unde se depuneau şi cererile. Cei care 
cereau plecarea definitivă trebuiau să facă un dosar cu acte care trebuiau să dovedească „că 
şi-au lichidat datoriile şi pretenţiile” care ar putea exista în raport cu instituţii ale statului 
sau organizații socialiste. Pentru a putea trece frontiera paşapoartele trebuiau să aibă „viza 
română”, care se acorda pentru o singură sau mai multe călătorii pe o perioadă determinată 
şi putea fi diplomatică, de serviciu, simplă sau turistică. Viza turistică se acorda doar 
cetățenilor străini sau români domiciliati în străinătate. 

Cetăţenii germani care doreau să ajungă în Vest au utilizat două strategii: fie 
cereau viză simplă sau de serviciu (după caz) cu intenţia de a nu se mai întoarce", fie 
cereau să li se aprobe plecarea definitivă din tara de obicei pe motivul reîntregirii familiei. 
Cursul normal al unui demers început de o persoană pentru a primi aprobarea de a pleca 
definitiv din ţară începea cu completarea unei cereri pentru obținerea formularelor tip la 
serviciile de paşapoarte ale inspectoratelor județene ale Ministerului de Interne. Aceste 
cereri se înaintau comisiilor locale de partid însărcinate cu această problemă, care după ce 
le analizau înaintau doar cererile avizate pozitiv „Comisiei guvernamentale pentru vize şi 
paşapoarte” precum şi „Comisiei centrale de partid” în vederea eliberării formularelor. 
După ce acestea îşi dădeau acordul şi solicitantii primeau formularele, acestea se depuneau 
completate organelor de paşapoarte de la Inspectoratele MAI. Pe baza formularelor se 


Europa Liberă din septembrie 1963 înregistrează negocierilor polono-iugolsave pentru eliminarea necesității 
vizei pentru a călători între cele două tari, menționând că vizele fuseseră desființate între Cehoslovacia şi RDG, 
iar cetățenii cehoslovaci, est-germani şi polonezi puteau circula fără viză în scopuri turistice în Bulgaria. 

8 Vezi Gh. Barbu, Turismul international — parte integrantă a relaţiilor economice externe, în Gheorghe Barbu 
(ed.), Turismul — Ramură a economiei naționale, Bucureşti, Editura pentru Turism, 1973. 

? „Decret nr. 156 din 12 aprilie 1970 privind regimul paşapoartelor” si HCM nr. 424/1970 în Buletinul Oficial, 
nr. 32 din 12 aprilie 1970. 

10 Această variantă a fost valabilă mai mult în anii '60. Din momentul în care eliberarea de vize de plecare 
definitivă a devenit o sursă importantă de devize, acordarea de vize simple sau de serviciu etnicilor germani a 
devenit o situație mai rar întâlnită. 

solicita aprobarea pentru plecarea definitivă din ţară, atât comisiei guvernamentale, cât şi 
Comisiei centrale de partid.!! Art. 12 al decretului 156 prevedea mai multe cazuri în care 
Ministerul de Interne trebuia să facă verificări înainte de a acorda paşaport şi putea refuza 
eliberarea acestuia, în cazul în care prin plecarea sa în străinătate „ar putea aduce prejudicii 
statului român”. ? 

Prevederile legale nu vorbesc însă de celălalt actor cu un rol determinant în 
mecanismul de acordare a paşpoartelor şi vizelor: Securitatea'’. Conform unor documente 
editate de un colectiv din cadrul CNSAS", mai exact un referat al unui serviciu din 
Directia a I-a (insárcinatá cu Informatii Externe) a Securitátii din 13 iulie 1962 se propunea 
aprobarea vizei de iesire din tará al lui A. H. din Sibiu in schimbul unei sume de 30.000 de 
DM precum si „continuarea practicii si pentru alte persoane” în scopul obținerii de devize. 
Referatul a fost aprobat de seful Directiei a I-a Nicolae Doicaru si de Ministrul de Interne 
Alexandru Drăghici,” fapt pentru care in 16 iulie 1962 „Comisia pentru Paşapoarte, Vize 
şi Repatrieri” comunica Securităţii eliberarea vizei pentru A.H.'^ Ca efect al succesului 
acestei înțelegeri Direcţia I-a a Securităţii trimite un referat conducerii Ministerului de 
Interne din 9 august 1962 prin care se solicită monopolul soluționării cererilor de emigrare 
a cetăţenilor români de naţionalitate germană de către Securitate: 

„În urma măsurilor întreprinse de organul nostru, s-a creat un canal de scoatere 
acoperită din ţară a unor persoane care au rude în R.F. Germană, posibilitate ce poate fi 
folosită pe viitor atât pentru scoaterea agenturii noastre, cât şi pentru aducerea în ţară a 
unor importante sume de valută.” 

Având în vedere cá un număr mare de persoane plecau în R.F.G. pe cale oficială 
primind aprobarea de la „Comisia de vize, paşapoarte şi repatrieri” în urma intermedierii 
unor avocaţi din Occident, referatul remarca că statul pierde „o posibilitate importantă de 
obtinere valută străină, în timp ce unele persoane din R.F. Germană, diverşi escroci, obţin 
profituri pe seama rezolvării cazurilor de emigrare pe cale obişnuită”, propunându-se în 


1! Florian Banu, Florica Dobre, Studiu introductiv, în Florica Dobre, Florian Banu, Luminiţa Banu, Laura 
Stancu (ed.), Acțiunea „Recuperarea ”. Securitatea şi emigrarea germanilor din România (1962-1989), 
Bucureşti , Editura Enciclopedică, 2011, p. 243. 

? Decret nr. 156 din 12 aprilie 1970 privind regimul paşapoartelor, în Buletinul Oficial, nr. 32 din 12 aprilie 
1970. 

15 Securitatea a cunoscut mai multe reorganizări de-a lungul existenţei sale. Instituţia a luat naştere în august 
1948 sub numele de Direcţia Generală a Securităţii Poporului, organism în cadrul Ministerului de Interne. 
După o perioadă între 1952 şi 1956 în care a funcționat ca minister separat de Ministerul de Interne (sub 
numele de Ministerul Securităţii Statului), la reorganizarea din 1956 Departamentul Securitáti (DS) a devenit 
din nou parte a Ministerului de Interne. În 1963 din DS este desprinsă Direcţia de Informaţii Externe care a 
primit statut de unitate militară şi purta numele de Direcţia Generală de Informaţii Externe (DGIE). În 1967 
supravegherea activității DS şi a DGIE a fost încredințată unui nou organism, Consiliul Securităţii Statului 
(CSS), iar DGIE a fost inclusă din nou în DS. În 1968, CSS a primit un statut independent, activitatea DS 
fiindu-i în continuare subordonată. În 1972, DS a fost reintegrată în Ministerul de Interne, iar în 1978 după o 
nouă reorganizare a primit numele de Direcţia Securităţii Statului. Dennis Deletant, Studiu introductiv, în 
Marius Oprea, Banalitatea răului. O istorie a Securităţii în documente. 1949-1989, Editura Polirom, laşi, 2002, 
pp. 48-52. 

Hg Dobre, F. Banu, L. Banu, L. Stancu (ed.), Acfiunea „Recuperarea ". 

5 F, Banu, F. Dobre, Studiu introductiv, pp. 41-42. 

16 Ibidem, p. 43. 

U Ibidem, pp. 46-47. 

final să se dirijeze rezolvarea cazurilor spre canalul creat de Securitate şi limitarea 
canalului „de plecare pe cale obişnuită”. !$ 

Nu era prima dată când statul român profita de disponibilitatea unor persoane sau 
instituţii din Occident de a plăti sume de bani pentru a obţine aprobarea plecării unor etnici 
germani din România, primele tranzacţii de acest fel fiind atestate încă din 1954. După 
crearea în 1962 a canalului amintit prin care entități occidentale plăteau prin intermediul 
unui avocat sume de bani unor interpusi ai Securităţii în 1962 mecanismul a funcționat 
până în 1964 când apariţia în presa occidentală a unor articole acuzatoare a întrerupt 
practica până în 1968. În 1968 s-a reluat la intensitate mai mare, fiind încheiate în anii '70- 
'80 înţelegeri secrete între reprezentanți ai RFG şi României care reglementau acest 
proces." Implicarea Securităţii în acest proces căpătat un aspect oficial din anul 1973 când 
serviciul de pasapoarte şi vize din Ministerul de Interne, subordonat până atunci Miliției a 
fost trecut sub controlul Securităţii, la conducerea lor fiind numiţi ofiţeri de Securitate.” 
Până atunci Securitatea doar aviza acordarea unei vize, însă nu avea sub control direct 
procesul de eliberare a vizelor. Acest moment este relevant pentru procesul de captare 
treptată de către Securitate a acestui instrument perceput, după cum o arată raportul citat 
mai sus, ca sursă de devize străine, dar si de informatori pentru ţările occidentale.” Faptul 
că mecanismul de eliberare a paşapoartelor şi vizelor era atât de complex şi implica mai 
multe structuri la nivel judeţean şi central a fost un element favorizant al dezvoltării unor 
structuri de relaţii clientelare care intermediau contra unor plăţi informale (adesea in 
valută) grăbirea plecării unor persoane. 

Aceste practici amintite de unele dintre persoanele intervievate au fost scoase la 
lumină de un raport din 3 decembrie 1978 al Secţiei pentru Problemele Militare şi Justiţie a 
C.C. al P.C.R. cu privire la controlul efectuat asupra activităţii tuturor structurilor implicate 
în eliberarea de vize de plecare definitivă din tara”? pe perioada 1976-1978, realizat în 
urma indicatiilor lui Nicolae Ceauşescu. Au fost constatate cu această ocazie nereguli 
constând în faptul că au fost aprobate vize de plecare definitivă într-un mod prea facil şi 
unui număr prea mare persoane.” Măsurile luate în urma controlului arată gravitatea 
ilegalităţilor comise de structurile cercetate. A fost demis şi trimis în Justiţie secretarul 


'8 Ibidem, p. 47. 

? Vladimir Tismăneanu, Dorin Dobrincu, Cristian Vasile (ed.), Comisia prezidențială pentru analiza dictaturii 
comuniste în România: Raport final, Bucureşti, Humanitas, 2007, p. 362. Practica plăţii unor sume de bani 
pentru a permite emigrarea a fost folosită şi în cazul minorităţii evreieşti, în acest caz plătitorul fiind statul 
Israel. Vezi Radu Ioanid, Răscumpărarea evreilor. Istoria acordurilor secrete dintre România si Israel, laşi, 
Polirom, 2005. 

% Vezi F. Banu, F. Dobre, Studiu introductiv. 

?! Interviu cu G.I. la începutul anilor ’70 şef la un serviciu de paşapoate şi vize de pe lângă un inspectorat 
judeţean al Ministerului de Interne. 

? Fapt confirmat şi de dosarele de emigrare cercetate de autor la ACNSAS. Vezi ACNSAS, fond SIE, dosar nr. 
25.954, ff. 1-6. 

2 Faptul cá au fost analizate activitatea din judeţele Arad, Braşov, Mureş, Sibiu, Timiş şi oraşul Bucureşti arată 
că a fost vizată eliberarea de vize pentru populația germană din România. 

4 În 1977 din 22.723 de cereri analizate se aprobaseră 16.047, respinse fiind doar 6.676, iar în semestrul I din 
1978 din 8.914 analizate se aprobaserá 8.425. Florica Dobre et alii (ed.), Acțiunea „Recuperarea ”, p. 242. 

Comisiei pentru pasapoarte şi vize, iar alte 10 cadre au fost trecute în rezervă deoarece „au 


favorizat obținerea de vize şi paşapoarte în schimbul unor avantaje materiale"? 


REMEMORÂND „AŞTEPTAREA FORMULARULUI” 


Din interviurile realizate de autor cu germani din România care au emigrat în anii 
"70-80 reiese organizarea complexă şi aparenta eficiență a acestui sistem de relații 
clientelare. E.E. povesteşte cum s-a reîntors în anii '70 în România cu 40.000 de euro 
pentru a plăti scoaterea din tara a două familii din Sibiu. După ce a luat legătura cu o 
persoană de contact, aceasta i-a comunicat un pret pentru fiecare familie, în funcție de 
pregătirea membrilor. Parcă amintind de cinematografia hollywoodianá pe tema 
prohibitiei, plata a fost făcută de E.E. unor persoane care l-au dus cu o maşină în afara 
Sibiului. Apoi i s-a comunicat luna în care cele două familii vor primi aprobarea de a pleca 
definitiv din ţară, informatie care s-a dovedit ulterior exactă.” 

Din interviurile realizate cu saşi din Transilvania care au emigrat în RFG în 
perioada 1966-1989” reiese că populaţia a încercat să se adapteze la acest sistem încercând 
să folosească posibilitățile oferite atât de canalele oficiale, cât şi de cele neoficiale. 
Strategiile de a ajunge în Vest urmau două direcții: 1. aplicarea pentru aprobarea plecării 
definitive atunci când existau circumstanțe favorabile (existența unei rude de gradul I in 
RFG sau Austria) sau 2. cererea unei vize simple de obicei în scop turistic şi neîntocerea în 
tara. Deşi motivațiile deciziei de emigrare reies a fi fost foarte diverse, în cererea de 
plecare definitivă se invoca mai ales „reîntregirea familiei”. Alte motive precum 
inexistenţa anumitor oportunități pentru ei sau pentru copiii lor, nivelul de trai mai bun, 
imposibilitatea de a călători liber, limitarea accesului la produse culturale în limba germană 
nu au fost invocate pentru că ar fi fost percepute drept critici la adresa regimului. 

Luarea deciziei era influenţată de mai multi factori: relatările celor care se 
întorceau în vizită după emigrare despre societatea de consum occidentală, teama 
privitoare la viitorul copiilor, imposibilitatea de a vizita rudele,” limitarea accesului la 
învățământul în limba maternă sau teama că vor rămâne izolaţi odată cu plecarea tuturor 
persoanelor în RFG din comunitate. Legat de ultimul dintre factori unul dintre intervievaţi 
a făcut şi o glumă privind plecarea lor la sfârşitul anilor 1980 spunând că erau să rămână 
ultimii „însărcinaţi cu stingerea luminii".? Ceea ce mi s-a părut notabil este că doar două 
persoane dintre cele intervievate au menționat motivaţia economică ca fiind cea mai 
importantă“. 

Un factor care a acționat contra deciziei de a emigra a fost Biserica Evanghelică 
C.A. care a cerut preoților să contracareze în predicile lor intențiile de emigrare. Mai mult 


?5 Ibidem, pp. 242-245. 

?6 O experienţă asemănătoare a avut si mama lui H.T. 

27 În perioada iulie 2011 - februarie 2012, autorul a realizat 20 de interviuri cu saşi emigraţi în RFG. 

°8 K.R. considera acest motiv ca motiv principal al emigrării. 

? V.G. a relatat cá la sfârşitul anilor '80 plecaseră din România în RFG majoritatea rudelor sau prietenilor 
apropiaţi. 

9? K.R. şi K.R. Sot şi soţie. 

decât atât, Biserica Evanghelică C.A. din România a încheiat un acord cu Biserica 
Evanghelică din Germania în anul 1966 prin care ultima îşi asuma să nu angajeze preoți 
emigrați din România.” Biserica Evanghelică C.A. din România încerca astfel să 
împiedice un exod al preoților. În plus, preoții trebuiau să promoveze rămânerea 
enoriaşilor în tara. Pentru a putea sustine o asemenea poziţie preoţii trebuiau să dea ei 
înşişi un exemplu prin renunțarea la gândul emigrării, fapt care în numeroase cazuri a dus 
la conflicte în familie.” Având în vedere că pentru a obţine aprobarea plecării definitive 
era nevoie de o rudă de gradul I în R.F.G., aplicantii exagerau uneori legăturile cu rudele 
pe care le aveau în Germania occidentală”. Alţii încercau să obţină o viză simplă pentru 
unul dintre membri după care acesta rămânea ilegal în Occident, iar cei rămaşi invocau 
rudenia de gradul I pentru a cere plecarea definitivă." 

Astfel a fost cazul mamei lui V.G. care a obținut pentru ea şi fiul ei o viză simplă 
pentru a face un tratament medical în R.F.G. decizându-se în 1988 să nu se mai întoarcă în 
tara. Tatăl şi sora rămaşi în tara au cerut şi ei apoi plecarea definitivă. De la mijlocul anilor 
"70 vizele simple se acordau din ce in ce mai greu cetăţenilor români de etnie germană din 
cauza cazurilor frecvente de rămânere ilegală. Iar în cazul în care se aprobau nu se acorda 
decât unor membri ai familiei, ceilalți urmând să rămână drept ,,garantie” în tară.” Iar în 
cazul în care un membru al familiei rămânea ilegal, statul încerca îngreunarea plecării 
restului familiei pentru a descuraja aceste practici. 

Adesea, atât cei plecaţi, cât şi membrii familiei rămase în tara recurgeau la metode 
extreme pentru a forța autorităţile să acorde aprobarea plecării defintive a rudelor din 
România. Tată lui W.S. a făcut alături cu alte persoane greva foamei în centrul 
Münchenului în vara anului 1976 pentru a obţine aprobarea emigrării soţiei şi a copiilor”, 
H.B., scriitor de limbă germană din România, a scris o scrisoare lui Giinther Grass 
cerându-i să intervină pe lângă statul vest german", iar mama lui C.H. a făcut o plângere la 
ambasada română de la Viena”. 

Majoritatea celor intervievaţi au spus că din cauza faptului că după un an de zile 
nu primeau răspuns sau primeau unul negativ au făcut numeroase plângeri şi au cerut 
audiente, atât la serviciile locale, cât şi la Comisia pentru pasapoarte şi vize. Dintre 
persoanele intervievate trei erau copii în perioada respectivă, iar altul era student, aşa că 
amintirile lor sunt, fie povestiri de familie filtrate prin propria subiectivitate, fie 


s», 


3! Cosmin Budeancă, „Biserica nu emigrează”: Episcopul Albert Klein si emigrarea preoților evanghelici 
lutherani din România în anii 1970-1980, în Arhivele Totalitarismului , tom XXI, nr. 1, 2013, p. 171. 

? Interviu cu H.P. 

33 W.S. realatează că părinții au susținut cá ei sunt pentru unchiul din R.F.G. ca nişte copii deoarece acesta nu 
avea urmaşi. De fapt cele mai apropiate rude ale părinților se aflau în România. 

34 Situaţia era asemănătoare în cazul permiselor de mic trafic la granița cu Ungaria sau Yugoslavia. În zonele 
respective populaţia germană nu primea acest tip de permise deoarece fiecare plecare ilegală a unui german 
peste graniță era percepută ca o mare pierdere de valută pentru stat. Vezi Liviu Chelcea, Puiu Látea, Cultura 
penuriei: bunuri, strategii şi practice de consum în România anilor 80, în Neculau, A. (ed.) Viaţa cotidiană în 
comunism, Polirom, laşi, 2004, p. 158. 

35 Interviu cu G.I. 

3 Interviu cu W.S. 

37 Interviu cu H.B. 

38 Vezi ACNSAS, fond SIE, dosar nr. 25.954, ff. 7-8. 

perspective specifice várstei asupra lumii adultilor. Mai toti relateazá cá tema emigrárii era 
unul dintre subiectele cel mai des discutate în familie, iar anumite aspecte legate de 
procesul de emigrare le-au rămas foarte clar în memorie. E.G. îşi aduce aminte de faptul că 
mergea cu părinţii din timpul nopţii pentru a sta la cozile de la ghişeele birourilor de 
emigrare, iar în timpul zilei părinții îi cereau să tina locul la coadă. lar W.S. student în anii 
"70 îşi aduce aminte cum R.F.G.-ul era pentru el tara pantalonilor tip „jeans”, un loc unde 
produsele greu de găsit in România erau din abundență.” Cei care erau tineri sau copii în 
perioada emigrării rememorează acea epocă menţionând adesea aspectele comice ale 
situației, pe când cei care erau la vârsta maturității au tendinţa de a sublinia dificultățile 
întâmpinate şi timpul îndelungat de aşteptare, în unele cazuri peste 20 de ani”. 


CONCLUZII 


Punând împreună perspectiva documentelor interne ale sistemului birocratic şi 
percepția oamenilor asupra experienţelor avute cu birocrația României comuniste pot fi 
observate anumite tensiuni şi contradicții între modelul de stat „paternalist socialist" şi 
practicile descrise în acest studiu. Faptul că germanii din România aveau acces prin 
pachetele trimise sau aduse de rude la bunuri pe care statul comunist nu le putea oferi şi la 
informaţii privind un tip de societate de consum care celor care trăiau într-o societate de 
penurie le părea un paradis era un element de subminare a relaţiilor paternaliste pe care 
statul comunist le promova." 

Privind din acest punct de vedere, minoritatea germană din România era 
considerată de regim una incomodă, vinovată politic prin intententiile de emigrare ale 
membrilor ei. Diferentierile care se făceau între diferite etnii în problema aprobării 
dreptului de ieşire din tara erau reflectarea contradictiei interne existente între componenta 
paternalistă a statului comunist din perioada Ceausescu şi cea etno-nationalista. 

Pe de altă parte, un stat care pretindea că doreşte prosperitatea şi binele cetăţenilor 
se afla în situația de a limita drastic ieşirile din tara ale cetățenilor şi chiar de a ,,vinde” 
aprobarea acestora. De aceea, întregul proces de vânzare a vizelor de emigrare a etnicilor 
germani a fost pus sub vălul a două discursuri: unul pentru mediul internaţional care 
susținea cauza umanitară (privind reîntregirea familiilor în contextul acordului de la 
Helsinki din 1975) şi altul care susţinea că plățile reprezintă contravaloarea studiilor făcute 
în România de cei care emigrau (destinat cu precădere statului vest german în contextul 
negocierilor bilaterale şi mediului instituţional intern). 

Prin intrarea sub controlul Securităţii a activităţii de eliberare a autorizaţiilor de 
ieşire din tara, această activitate a păşit într-o arie de acţiune a statului comunist in care 
măsurile excepționale erau un instrument obişnuit sub argumentul apărării intereselor şi 
securității statului. Aprobarea ieşirii sau intrării în tara a devenit într-o măsură mai mare 


* Interviuri cu E.G. şi W.S. 

“9 Interviu cu H.I. În acest caz, părinţii au depus prima cerere în 1966, aprobarea plecării venind în cazul ei în 
1980. 

^! De aceste pachete se bucurau nu doar germanii, ci şi prietenii lor români. Vezi Liviu Chelcea, Puiu Lăţea, 
Cultura penuriei, p. 155-157. 

decát inainte un proces care presupunea verificári ample ale persoanelor, o intruziune mult 
mai profundá in viata privatá a indivizilor. De asemenea, aprobarea plecárii definitive a 
devenit o operatiune financiará complexá, dar si un mediu propice dezvoltíri unei 
economii informale ample. 

II. 


SECVENŢE DE VIAŢĂ COTIDIANĂ ÎN SIBIU 


TEATRU SI MEDICINĂ 
ÎN LUNGUL SECOL AL XIX-LEA SIBIAN 


THEATRE AND MEDICINE ALONG THE NINETEENTH CENTURY OF SIBIU 


Cercet. Stiintific gr. I Dr. Lia BRAD CHISACOF 


Institutul de Studii Sud-Est Europene al Academiei Románe 
lia_chisacof@ yahoo.co.uk 


ABSTRACT 


The study draws attention of two documents without any apparent relation, a theatre play called "Maelstorm 
of madness" [,, Vârtejul nebuniei"] and a Romanian medical treaty “Physicians craft” [MD - ,,Mestesugul 
doftoriei"], where the elements of connection are represented by the commercial company from Sibiu and the 
mysterious revolutionary Rigas Velestinul. In the mentioned satiric comedy, the author conceives the lord 
Mavrogheni like the description of madness from the medical treaty. 

Another highlighted aspect is the MD paternity given to Rigas, due to some elements such as Aromanian 
origin, pharmaceutical and medical terminology and its itinerary. These evidence lead MD's period to the 
XVIIIth century rather than the XIXth century, as well as the linguistic evidence of the mobility which is a 
characteristic of the XVIIIth century. Another argument in favor of this theory is framing this treaty in the 
ample current of Enlightenment, praised by Rigas, but also the realities from that time, with the pharmacies 
and rich commercial library of the company. 


Keywords: medical treaty, comedy, satire, Balkan Enlightenment 


Dacá conform unei scheme destul de ráspándite in istoriografie considerám secolul 
al XIX-lea dincolo de hotarele sale strict cronologice, adicá dacá postulám un lung secol al 
XIX-lea, atunci începutul acestuia sunt ultimele decenii ale sec. al XVIII-lea marcate de 
puternice impulsuri modernizatoare. 

Un clar moment în acest flux este institutionalizarea spectacolelor de teatru , 
respectiv deschiderea în 1787 a teatrului sibian. De acest eveniment pare să se lege, în 
sensul că este scris pentru a fi reprezentat poate doar într-un sens pur optativ, un manuscris 
ajuns prin împrejurări legate de Consulatul Austriac de la Bucureşti, la Sibiu. Datat 25 iulie 
1786, textul teatral scris în limba greacă, căci în aceasta constă manuscrisul, poartă notita 
„Des papiers appartenant à monsieur le Roy secrétaire de M le Prince Brancowan à 
Bukoreste". Ne vom referi la autorul lui ceva mai jos după ce mai întâi vedem în ce constă 
acesta. 

Textul e o comedie satirică numită in final ,,Vartejul nebuniei” dar pentru care se 
propun pe parcursul manuscrisului pe rând titlurile: „Fesul nebuniei”, „Bustul lui 
Mavrogheni”, „Portretul lui Mavrogheni”, „Oglinda lui Mavrogheni”. Eroul principal e 
Nicolae Petru Mavrogheni, domnitorul Țării Româneşti, iar acţiunea piesei se plasează la 
începutul domniei lui în Valahia. El trece Dunărea pe la Olteniţa, în uniformă de galiongiu, 
cu alte cuvinte de marinar, drept care nu este recunoscut de nici unul dintre cei care îl 
aşteaptă cu pompă. Ajuns la Văcăreşti şi în divan, Mavrogheni îi lasă pe boieri să înțeleagă 
că trebuie să i se supună orbeşte. Într-un dialog cu grămăticul său (aşadar cu secretarul), se 

face „anamneza” carierei anterioare a lui Mavrogheni: bântuise toată Egeea ajungând şi la 
Beirut, fără profituri însă. 

După ce schimbă opinii asupra Bucureştiului, doamna şi servitoarea acesteia 
constată că pare să existe libertate la Bucureşti pentru femei, dar din cauza regimului de 
izolare la care sunt supuse de domn, ele nu se pot bucura de ea. Cel de-al doilea act 
debutează cu o scenă care îi prilejuieşte lui Mavrogheni expunerea unei ignorate de toti 
origini nobile, venețiene: 


Si ce nevoie aveți de mai multă evghenie dacă sunteţi domn?! 


vine replica unui curtean: 


Nu, ca să nu se creadă c-am fost unul de rând şi că nu se cuvenea să sed pe tronul ăsta. 


Mavrogheni povesteşte cum a aruncat cu pungi de bani în Divan, îşi expune 
măsurile de disciplină luate împotriva preoţilor, care trebuie să facă de permanență în 
biserici. După o bătaie de tun seara, toti locuitorii oraşului sunt siliți să stea în casă. 
Mavrogheni abuzează de moşteniri testamentare, şi aplică taxe suplimentare brutarilor care 
renunță să mai facă pâine, lăsând oamenii flămânzi. 

Prin fata curții domneşti se plimbă o femeie nebună care ne-o evocă pe Pena 
Corcoduşa. Ea strigă: Taica, maica, taica maica... probabil făcând aluzie la lipsa 
legitimitátii ereditare a domniei lui Mavrogheni şi a fanariotilor în general. 

Retinem din piesă lamentatia grămăticului, numit Feraris, în legătură cu 
inadecvarea domnului de curând numit de Poartă, un primitiv în concepția autorului, 
pentru Tara Românească: 

Cu adevărat si din suflet îmi pare rău dar de abia mă tin să nu râd. Stai si te gândeşti, o slujbă, un 
regat, mare ispravă! Un bastard, un galiongiu să fie pus pe tronul Valahiei şi să i se dea pe mână 
soarta unui popor, unui regat, cu serhaturi, cu cetăţi domneşti lângă el, cu vecini europeni, cu boieri 
de neam, cu oameni învăţaţi să-i conducă. Și cine/ Mavrogheni Care după ce că e nebun de legat, 
neînvăţăt, agramat, prost crescut, nu ascultă nici ce-i spui ... 

Să venim la domn numai că, pentru numele lui Dumnezeu, spuneţi adevărul! Are el mutră de 
domnitor, este el om de pus în fruntea ţării? Să strunească boierimea, are idee de Valahia şi de 
obiceiurile locului, are teptir din naştere care să îndrepte şi cusururile ce s-ar ivi/ Auzi, să iasă el cu 
linte pistoale, chiorbaltage si înjurături, poate el să conducă fara asta, unde s-a mai auzit, unde s-a 
mai auzit din galiongiu domn? Aici e nevoie de ştiinţă, nu de arme, de înţelepciune nu de furie. Să-l 
ajute Dumnezeu să iasă bine, văd eu că tara noastră o să iabă de tras... 


Se distinge şi un dialog comic, capodoperă de dozare, inspirat direct de piesa lui 
Molière, Le malade imaginaire, al cărui text îl alátuirám spre comparaţie: 


G Minunat stăpâne numai că,... Sganarelle: Je n'ai plus aucune tendresse pour toi. 
N Vezi baltagul ăsta? Te cioplesc pe amândouă Lisette: Mais... 

părțile. Nu ce vrei tu, ce vreau eu trebuie să se facă. Sganarelle: C'est une friponne. 

G Ce vrea maria ta, totuşi... Lucinde: Mais... 

N Tu eşti vlah bey sau eu? Sganarelle: Une ingrate 

G Măria sa Lisette: Mais... 

N Mare ca un vizir Sganarelle: Une coquine, qui ne me veut pas dire ce 


! Traducerea tuturor fragmentelor citate ne aparţine. 

Alex Mária sa 

De la tersana 

Alex Mária sa 

N Mostenitor al Mavrotenilor (mai mare dragul 
grámatice) 

Alex Mária sa 

N slava Márii Albe 

Alex Mária sa 

N Palicarul carte a speriat Mani 
Alex Mária sa 

N Căpitan de haiduci 

Alex Măria sa 


qu 'elle a. 

Lisette: C'est un mari qu'elle veut. 
Sganarelle: Je la 'abandonne 

Lisette: un mari. 

Sganarelle: Je la deteste. 

Lisette: un mari. 

Sganarelle: Et le renonce pour ma fille. 
Lisette: un mari. 

Sganarelle: Non, ne m'en parlez point. 
Lisette: un mari 

Sganarelle: Ne m'en parlez point. 
Lisette: un mari. 


N Om ráu Sganarelle: Ne m'en parlez point. 
Alex Mária sa Lisette: un mari, un mari, un mari. 
N Corsar 


Alex Mária sa 

N Care ia pielea de pe oameni... apucátor sángeros 
Alex Mária sa, nimeni altul 

N Nu îndrăzneşte să iasă în fata mea 

Alex Măria sa, mária sa, mária sa ah, am asudat. 


Sá ne oprim o clipá aici si sá privim un alt reper sibian, functionarea companiei 
«greceşti»? de comerţ. Se poate spune că activitatea companiilor comerciale de la Sibiu 
(înfiinţată în 1639) şi Braşov (1678) (în fapt cele care au reuşit să supravieţuiască, au mai 
existat încercări, una fiind cea de la Caransebeş, cu o viata extrem de scurtă) este destul de 
bine cunoscută istoriografiei nationale. Incepute probabil cu Nicolae Iorga, studiile 
dedicate acestor companii de negustori au reţinut atenţia multor istorici dar aproape de loc 
pe aceea a lingvistilor, mai ales pentru că majoritatea documentelor păstrate sunt redactate 
mai ales în greacă (numărul pare a atinge cifra de 200.000), mai putin în română, şi 
germană. 

Numărul exact al membrilor celor două companii e greu de estimat, în diverse 
perioade au existat creşteri sau scăderi. În compania de la Sibiu par să fi existat puțini 
comercianți - membri ai companiei în comparaţie cu cei care nu erau membri ai acesteia. 
Astfel, în cea de-a doua jumătate a secolului al XVII-lea, compania avea 60 de membri, în 
întreaga Transilvanie existând 400 de „greci” comercianţi. Membrii companiilor de la 
Sibiu şi Braşov se trăgeau mai ales din: Arbănaşi, Melnic, Ioanina, Kozani, Serres, 
Plovdiv, Constantinopole, Salonic, Trapezunt, Târnovo, Sinope, Nicopole. Principalele 
itinerarii continentale ale comercianților porneau de la Salonic şi se îndreptau spre 
Transilvania. Companiştii se împărțeau în două categorii: în cea dintâi erau cuprinşi cei 
care locuiau permanent în Transilvania făcând acolo un comerț intern, în cea de a doua 
erau cuprinşi comercianții itineranti care îşi vindeau mărfurile la târguri întorcându-se apoi 
în regiunile lor de baştină. 


? Cercetările mai vechi şi mai recente, ca de pildă Loredana Dascăl, Din arhiva Negustorilor Greci din Sibiu 
(1453-1895). Texte epistolare grecești, laşi, Editura Universităţii „Al.I. Cuza”, 2013, arată cá o parte a 
companiştilor erau de origine aromânească. 

De compania sibianá este legat prin autorul sáu, un cunoscut companist, tratatul 
medical românesc intitulat Mestesugul doftoriei” si Mestesugul doftoricesc”. Tratatul 
contine partial traducerea unei lucrări apărute în limba maghiară la Cluj, şi anume Pax 
Corporis. Autorul semnat al Meşteşugului e loan Adam, un membru al companiei sibiene 
despre care se ştie că era născut la Arvanitohori şi care putea să ştie foarte bine limba 
maghiară ca absolvent al colegiului din Aiud (al cărui student era în 1702), forma cea mai 
avansată de învățământ din Transilvania înainte de înființarea universității de la Cluj. 
Confruntarea cu manuscrisele autografe ale lui loan Adam din Biblioteca Academiei 
Române şi din Biblioteca Naţională a Greciei” ne-a ajutat să respingem ipoteza conform 
căreia preambulul ar fi putut să fie scris de mâna aceluiaşi, MDI fiind caligrafiat în partea 
sa grecească (introducerea) de o manieră specifică sfârşitului de secol XVIII. loan Adam 
scria, aşa cum era de aşteptat pentru cineva ale cărui limite de viață erau penultimul sau 
ultimul deceniu al secolului al XVII-lea şi deceniul al şaptelea al secolului al XVIII-lea, 
într-o manieră bizantinizantá, ceea ce nu e cazul manuscrisului MDI. 

loan Adam a tradus în greacă un tratat despre remedii al lui David Samuel Madai, 
Kurtze Nachricht von dem Nutzen und Gebrauch einiger bewührten Medicamenten, 
traducere ce s-a publicat la Halle, in 1772, dar s-a fácut in 1756, dupá cum reiese din 
prefata la MD in cel putin douá ránduri. O comparatie a prefetei la MD cu introducerea la 
traducerea făcută de loan Adam din Madai ne relevă anumite asemănări în sensul unor 
parafraze după cum există şi completări cum este spre pildă menţionarea lui Galenus, 
inexistent în istoricul medicinei din Madai. Adam îşi propunea traducerea greacă din Pax 
Corporis ce ar fi urmat să fie tipărită la Cluj. Desi un autor grec o citează“, traducerea nu a 
existat în formă tipărită, absență ce pare definitiv confirmată de repertoriul cărților 
publicate pe teritoriul habsburgic”. 

Aşadar e foarte probabil ca traducerea greacă a lui Adam să fi existat în manuscris, 
după cum se poate să fi existat doar materialul strâns din literatura medicală amintită de 
autor în prefaţă iar acesta, aflat la o vârstă înaintată, să fi recurs la ajutoare pentru ducerea 
la bun sfârşit a demersului său. E cert că loan Adam nu a scris cu mâna lui preambulul 
tratatului medical dar textul (preambulul) îi aparține şi datează foarte probabil din 1760. 
Ipoteza cea mai plauzibilă e că el nu a mai apucat să finalizeze ceea ce-şi propusese şi 
altcineva, care nu a dorit să se afirme, a făcut-o. Este de domeniul evidenţei că preambulul 
grecesc şi restul textului românesc din MDI sunt scrise de aceeaşi mână într-o caligrafie 
databilă după partea grecească la sfârşitul secolului al XVIII-lea. 

Comparând conţinutul celor două manuscrise cu presupusul original al lui Papai 
frapează diferenţa de volum (600 de pagini fata de 195) şi apoi concepţia. Asa cum reiese 
din prefata lui Adam, concepția MD este a unui ghid medical care tine seama de nevoile 
bolnavilor de toate condiţiile. O caracteristică notabilă este plurilingvismul, la care se 


? Ms. Rom BAR 933. De acum încolo în text, după modelul lui N.A. Ursu, MDI. 

^ Ms. Rom. BAR 4841. De acum înainte în text după modelul lui N.A. Ursu, MDII. 
5 Ms. Gr. BAR, nr.129, şi Compendiu de ştiinţele naturii, (gr.)(ms. 1182). 

$ V. Ath. Karathanasis, Elenismul în Transilvania, Bucureşti, 2003, p. 80. 

7 Petrik Geza, Magyarorszag Bibliographiaja 1712-1860, Budapesta, 1891. 

recurge cánd se detaliazá remediile sau bolile. Trebuie mentionat de la inceput cá nu este 
vorba de un fenomen neintentionat, ci foarte probabil de un uz directiv al plurilingvismului 
subsumat intenţiei de a da lucrării un caracter practic. Cu alte cuvinte, aşa cum reiese dintr- 
un pasaj al textului, numele diagnosticelor şi remediilor sunt indicate în diverse limbi din 
zona sud-est şi central europeană în aşa fel încât acest ghid medical să aibă o întrebuințare 
geografică largă. MD fost semnalat încă din anii "30% si a fost studiat la început mai ales 
din punctul de vedere al conţinutului medical". 

În istoriile limbii române, MD este menţionat în discuţiile privind lucrările cu 
caracter ştiinţific din secolul al XVIII-lea şi există deja un consens asupra datării lui pe 
baza datelor de istoria limbii române cu aproximaţie 1760-1770". Se crede, aşadar, că a 
existat o traducere greacă a operei (care nu e un original căci e o traducere după John 
Johnston, The idea of Practical Physick in Twelwe Books, publicată în 1557)! medicului 
Francisc Pariz Papai (1649-1716) Pax Corporis făcută de negustorul sibian, om de carte, 
Ioan Adam", a cărei versiune românească este MD. N.A. Ursu credea că l-a identificat pe 
autorul acestei traduceri a MD în doctorul St. V. Episcopescu, născut în Bucureşti, la 1777. 
Deşi doctorul amintit nu a făcut niciodată referire la această realizare a sa, argumentele 
aduse în favoarea paternităţii sunt profesia medicală, faptul că există suprapuneri între 
terminologia din manuscrisele MD şi cea folosită de Episcopescu în scrierile sale şi în 
general, caracteristicile de limbă aferente zonei Olteniei de care era legat presupusul autor. 
În sfârşit, se evocă asemănarea, cu totul discutabilă după părerea noastră, între caligrafia 
unui manuscris autograf al doctorului oltean şi unul dintre cele două manuscrise în care se 
păstrează MD. Dacă considerăm elementele lexicale ale manuscrisului o arheologie a unei 
personalități sau, presupunând că avem a face cu un vorbitor nativ de aromână, dacă 
presupunem că refacem itinerariile sale româneşti, atunci acestea ar fi cu precădere sudice, 
eventual cu o şedere în Oltenia, o trecere prin Ardeal şi o alta prin Moldova. 

Din biografia doctorului Episcopescu nimic nu justifică recurgerea la cuvintele 
arománesti sau meglenite. Deasemeni, deşi tatăl său era de origine grecească se ştie cá era 
orfan si a crescut în mediul catolic bucureştean de la Bárátie, unde e greu de crezut cá se 
cultiva... greaca. Textul MD e plin de termeni greceşti, care fie sunt denumirile ştiinţifice 
ale bolilor sau remediilor, fie cele curente în greaca vorbită. După cum se afirmă în text, 
toti aceşti termeni apar acolo intenţionat, MD urmând a fi folosit pe o arie geografică 
întinsă: 

Se face referire probabil şi la francmasonerie: 

Mai în scurt aici la această carte a noastră cát au fost cu putinţă pentru dovedirea si trebuinţă 


fraților ce să vor întâmpla, am arătat puţinteale dări improtiva si doftorii gonitoare de otravă, 
inprotiva // înfricoşatei boale a ciumei... (MDII f. 203v-204r) 


By. Pompei, Gh. Samarian, Medicina si farmacia in trecutul románesc, vol. I (1382-1775), Calarasi, 1935. 

? V, Bologa si colab., Contribuţii la istoria medicinii în R.P.R, Bucureşti, Editura Medicală, 1955, p. 142. 

19 Ton Ghetie (coord.), Istoria limbii române literare. Epoca veche (1532-1780), Bucuresti, 1997, p. 291. 

!! V. P. Cernovodeanu, Scientific and cultural contacts between England and the Romanian Lands (1650-1720) 
in Romanian Studies, 2, Leiden, 1972, pp. 99-100. 

? V, Ath. Karathanasis, Elenismul în Transilvania, Bucuresti, 2003, p. 80. 

Un al doilea argument tine de sfera reconstituirii unei biografii extrem de 
complicate si de misterioase, aceea a revoluționarului Rigas Velestinul. Împrejurările 
specifice vieţii sale (sfârşite tragic) începute în Tesalia şi continuate la Constantinopol, 
Bucuresti, Iasi, Sibiu si Viena mai ales ca grămătic domnesc dar şi ca agent de influență a 
francezilor” cuprind perioade şi episoade neclare.'* Acesta este motivul pentru care in 
reconstituire suntem nu numai tentaţi ci chiar nevoiţi să luăm în considerare şi date din cele 
mai diverse. Unele provin dintr-o zonă care după logica contemporană este atinsă cu 
predilecție de ficțiune, adică din literatura beletristică. Un roman englez apărut în primele 
decenii ale secolului al XIX-lea după o prelucrare foarte atentă a datelor culese de autorul 
său într-o lungă călătorie făcută în ceea ce era Turcia europeană şi nordul Africii pare să ne 
aducă o parte din datele de care avem nevoie. Personajul principal al acestui roman care îi 
dă şi titlul, Anastasius, complex şi controversat, conceput astfel încât să poată furniza 
cititorului englez cát mai multe date în legătură cu modul otoman de existență, are si 
preocupări de... medicină." Ideea că prototipul său putea să fie Rigas! poate fi susținută 
prin extrem de multe argumente. Sunt asemănările de biografie, este faptul că Rigas îşi dă 
la un moment dat o identitate cu numele de Anastasius. 

Retinánd aşadar posibilitatea acestei asocieri ocupaţionale aducem în sfârşit 
argumente textuale şi anume din scrierile autorului menţionat, respectiv Rigas Veleştinul, 
numit postum Fereos. Cele mai cunoscute se leagă de Culegerea sa de fizică, Pvowng 
anávðioua, un manual de cunoştinţe despre natură pe care îl redactează in Tara 
Românească şi îl publică la Viena în 1790. În capitolul dedicat animalelor şi altor ființe 
există un pasaj lung despre naşterea umană. Reproducem în traducere câteva pasaje în 
comparaţie cu fragmente din MDII referitoare la naştere”. 

O altă categorie de scrieri sunt poeziile sale, creaţii originale, în care referintele la 
medicină sunt frecvente. 


13 Avem în acest sens mărturiile unei călătoare engleze (v. Elizabeth Craven, A Journey through the Crimea to 
Constantinople in a Series of Letters to His Highness the Margrave of Brandenburg, Anspach, and Bareith, 
Written in the Year MDCCLXXXVI, Second Edition, Londra 1789, p. 238) precum si ale unui diplomat 
francez (v. Andrei Pippidi, Neórepa yia ta veAevtaía ypóvia tov Pýya oto Bovkovpéocu [Date noi in legătură cu 
sederea lui Rigas la Bucuresti], in Ta Iotopixd 39 (decembrie 2003), pp. 503-509). 

^ Astfel un cántec popular grecesc consemneazá sederea lui Rigas in Oltenia (V.Th. Blancard, Essai d'une 
étude additionnelle à l'histoire moderne de la Gréce, de la Turquie, la Roumanie, Ernest Flammarion, Paris, 
1896, p. 321) dupá cum existá dovezi cá a trecut prin Moldova (v. Nestor Camariano, Rhigas Velestinlis. 
Complétements et corrections concernant sa vie et son activité, in Revue des études sud-est européennes, 18 no 
4 (1980) 687-720 19 no 1 (1981), pp. 41-70). 

15 visuri înfricoşate şi spăgere şi neîncetată turburare a minţii, vorbă multă si netrebnicá şi aiurea graiuri 
necuviincioase. Arsură şi infierbinteala de cap.” (MDI f. 47 v), Ilepi pavíag adică nebunie/Nebunia iaste o 
patimá cumplită obicnuit să zicem AoAGyKa kat Abdou Kal raiafoovvn kot TpEAGLApa (MDI£AO v ), „Cuibul si 
locul nebunii/Din cele zise arătat iaste că cuibul boalii aceştia să află mai vârtos la pelita creierilor care din 
arsura şi văpaia pricinuieşte durere şi face unflături arsuroase şi băşâci şi aşa chinuieşte pă bolnavul cu 
necontenită zminteală de minte şi nebunie şi cu mare arsură şi căldură. Această fierbere a creerilor uneori să 
întâmplă la măsură mai mare, alte ori la măsură mai mică precum şi singură sminteala minţii nu să întâmplă 
totdeauna într-un fel. Căci şi sângele uneori mai mult alte ori mai puţin să aprinde şi arde”. 

15 V. Andrei Pippidi, Sur l'agitation révolutionnaire dans les Principautés roumaines vers 1800, în Revue des 
études Sud-est européennes, op. 1-2 (1999-2000), pp. 27-38. 

17 Dacă copilul nu are destulă putere să spargă sáculetul in care se găseşte trebuie ca moaşa să ajute şi să-l 
spargă) (151) (De multe ori s-a întâmplat ca acest sáculet să se lipească de trupul copilului... ceea ce oamenii 
simpli cred că este cămaşa copilului). 

În sfârşit, argumentele decisive vin din comedia cu care am început acest articol, 
Vártejul nebuniei. Dezvăluind imensul ego al autorului, piesa are trei personaje alter-ego- 
uri ale acestuia dintre care unul (Matios) poate fi bánuit a avea tangente cu medicina de 
vreme ce ceilalti se pláng cá el incearcá sá le dea pilule greu de inghitit! Argumentul final 
cel mai important vine, dupá párerea noastrá, de la personajul principal al comediei, 
domnitorul Mavrogheni, care este conceput astfel incát sá ilustreze descrierea nebuniei din 
MD. Chiar titlul definitive al comediei, Vártejul nebuniei, aminteşte pasaje din MD 
respectiv „cuibul nebuniei”. Faptul de mai sus este menit pe lângă argumentatia 
filologicá sá sporeascá umorul lecturii teatrale! 

Nebunia e o temá constantá a piesei: 

Nebunie, doamne, nebunie, nici în Franţa nu sunt atâția zapcii. (42r) 

(48v) Ce dracu, cum să lucrezi, când lumea e întoarsă pe dos. Vine cate cineva si se plânge de 
nebuniile lui. 

leri fata de atâția boieri in Divan ca să arate că Dumnezeu există, a adus drept pildă platanul din 
insula Kos, pentru că, cică, platanul ăla e aşa de mare, va să zică Dumnezeu există, auzifi nerozii 
auzifi nebunii!” 

Desigur, foarte important este ceea ce noi considerăm autoportretul autorului, din 
care reiese că îşi cunoaşte valoarea comparându-se cu mari personalităţi ale filosofiei şi 
ştiinţei: 

Auzifi cap, clucerul la rădăcina copacului când de fapt pe el toţi trebuie să-l aduleze... Pentru cá, nu 
numai că al doilea ca el nu se mai găseşte în etpagi dar nici în Valahia şi nici la Stambul. Ce zic eu 
la Stambul, toată Europa n-a văzut vreodată aga un ipochimen procopsit şi cu ştiinţă de limbi... 
franceză, latina, italiană, greacă,turcă extraordinară, unde mai pui, muftiu sadea. La aritmetică 
Wolff în persoană, la geometrie Arhimede, la filosofie Newton Leipniz Descartes nu sunt vrednici 
nici să-mi treacă pe dinainte... A venit la Terapia un călător italian, filozof să vadă eclipsa planetei 


Venus... l-am făcut de şi-a pierdut instrumentele şi ochelarii şi sistemele şi toate astea cu un singur 
cuvânt. 


Din analiza textului MD mai rezultă cel putin două argumente suplimentare în 
sprijinul acestei paternitáti. Primul ar fi legat de lexemele din dialectul aromân, originea 
aromânească a lui Rigas, cel putin pe linie paternă, fiind un fapt cunoscut. Cel de-al doilea 
ar fi limbile la care se recurge în terminologia medicală şi farmaceutică care ajută la 
confirmarea nu doar a cunoştinţelor (ştia turcă, italiană, franceză şi germană) ci şi la acela 
al itinerariilor autorului. Astfel, referința la sârbă confirmă ruta prin Serbia pe care a 
folosit-o Rigas pentru a călători spre Viena. 

Dacă ipoteza noastră este, aşa cum credem noi, corectă atunci ea confirmă datarea 
MD venită pe filiera limbii române, respectiv deceniile al şaptelea sau al optulea ale 
secolului al XVIII-lea şi nu în secolul al XIX-lea cum era el consacrat până acum. 
Manuscrisele olografe cu care comparăm mâna din MDI sunt datate între 1767 şi 1787, iar 
cel cu care comparăm MDII, 1794. 

Din punct de vedere al limbii, MD aduce în primul rând, după părerea noastră, 
probe lingvistice ale mobilităţii specifice secolului al XVIII-lea menite să explice mai 


15 V. mai sus nota 11. 

direct fenomenul observat şi studiat de istoria limbii şi anume acea ,,amalgamare” 
dialectală a românei. 

Ca lucrare medicală, MD este un demers tipic iluminist, plasat cronologic exact în 
perioada consacrată a acestei mişcări ideologice şi culturale, adică începând cu deceniul al 
şaselea al secolului al XVIII-lea şi până în ultimele decenii ale aceluiaşi secol. Faptul 
constituie încă un argument în favoarea atribuirii paternității lui Rigas, una dintre figurile 
cele mai însemnate ale Iluminismului balcanic. 

Autorul îşi asumă riscurile compunerii MD: 
MDII f.101 r să mănânce bucate zámoase si dă sorbit si altele aseamenea şi nu bagă seamă graiul 
acela care mai mult să cuvine la dânşii unde zice „Cel ce nu voiaste să postească lui Hristos, 
poasteascá lui Galin, ádecá carele nu voiaşte să-şi pedepsească trupul postind pentru Hristos să-l 
pedepsească acum în şcoala doftorului. Pentru aceasta acest cap poate să întâmpla sa rămâie 
nescris şi să-l treacem la această urmare a cărții noastre însă pentru a nu să face şi de aceasta 


cartea scuipată însemnez câteva ajutorinfe şi orânduieli care s-au arătat atâta de cei vechi mai mult 
cât şi de cei noi şi de cei de acum doftori. 


Încercând să ajungem la câteva concluzii, acestea ar privi mai ales compania 
comercială de la Sibiu şi relația ei cu oraşul în care ființa. E greu să speculám pe ideea unei 
strânse relaţii cu viata acestui oraş în lipsa altor probe, dar „piesele” discutate de noi in 
acest articol ne relevă sigur o atenție față de realităţile sibiene. Teatrul, fie doar perspectiva 
deschiderii lui, putea să exercite o fascinatie pentru cei care vedeau spectacole la Viena 
(avem dovada că Rigas o făcea). 

Farmaciie Sibiului trebuie să fi fost totuşi mai frecventate şi împreună cu cărțile 
din bogata bibliotecă a companiei comerciale au fost fără îndoială sursa alcătuirii lucrării 
medicale despre care s-a făcut vorbire. 

ABSTRACT 


In 1867 the dualism made a remarkable and rapid change in the medical-sanitary domain also in 
Transylvania. Even since the first half of the XIX-th century, alongside Cluj, the cities of Sibiu and Braşov 
begin to have a lively medical life, with physicians, remarkable scientific personalities. On the 25th of July 
1852 the foundation of the Public Hospital in Sibiu was set, the central body being finished between 1857- 
1859. In 1859 the Military Hospital of the Barracks no. 22 has been established on the Victoriei Blvd. in the 
actual building, and becomes a very important and well - equipped hospital at that time, disposing of a medical 
and a pharmaceutical body of elite. In 1862 the Psychiatry Hospital was given into use (the great manicomiu), 
the largest establishment of this sort, at that time, in the southern-eastern Europe. An Obstetrics and 
Gynecology Clinic is attested around 1891-1892 for thereafter, in 1911 the Town Hall of Sibiu bought a piece 
of land in the precincts of Haller's Bastion, where the Obstetrics and Gynecology Hospital was built. After 
1904, the Public Hospital in Sibiu broadens considerably with new pavilions of surgery, physiotherapy, 
dermatology-venereals, otorhinolaryngology, contagious, laboratory, annexes. Circles of medical studies of 
professional and scientific specialty are brought into existence. The establishment in Sibiu of the Transylvanian 
Society for Natural Sciences in 1849 meant the organizational foundation for the genesis of the first 
association of physicians (doctors) in this southern area in Transylvania: in 1887, are set the bases, so 
beneficial through consequences, of the Medical Section of the above-mentioned society. In 1900 in Sibiu was 
founded the Association of the Saxon Physicians in Transylvania. In 1914 was set up the Medical Section of 
Astra. Thus, Sibiu became an outstanding medical center. 


Keywords: medical life, hospital, Transylvanian Society for Natural Sciences, 
Medical Section of Astra, Sibiu 


Realizarea dualismului austro-ungar in 1867, expresie a intelegerii economice si 
politice între clasele dominante din Austria şi Ungaria, s-a concretizat în crearea Monarhiei 
austro-ungare, minată de numeroasele contradicții pe plan naţional, politic şi economic. 

Transilvania, prin anexiune, intra într-o nouă perioadă a dezvoltării istorice, sub 
stăpânirea directă a Ungariei. Autorităţile ungare din epoca dualismului au păstrat 
organizarea tradițională a „pământului regesc” doar până în 1876, când în Ungaria s-a 
realizat o organizare administrativ-teritorială unică şi uniformă. Din 1876, Sibiul devine 
centrul administrativ (condus de un prefect) al comitatului cu același nume!. Organizarea 
definitivă a administrației locale s-a făcut prin legile XXI şi XXII din 1886. Deşi Sibiul a 
fost încărcat cu impozite excesive: de la 70.431 florini în 1858, se ajunge peste trei decenii 
la 160.488 florini, chiar şi în aceste condiţii, Sibiul a găsit resurse pentru realizări 


i Enciclopedia Română (Cornel Diaconovici), vol. III, Sibiu, 1904, pp. 950-951. 

urbanistice remarcabile. Între 1887-1894 s-au executat lucrări pentru aductiunea apei 
potabile”, în 1895 s-a încheiat construirea noului hotel „Împăratul Romanilor”. În 1904, s- 
au construit clădirea Comandamentului Corpului de armată şi Baia Populară, Tribunalul în 
1908, in 1909 clădirea Şcolii de cadeți, în 1912 cazarma cavaleriei“; după anul 1904 s-au 
ridicat pavilioanele specializate ale spitalului civil (public) „Franz Iosif’, în 1914 lucrările 
fiind încheiate”. Igienizarea publică a fost o preocupare permanentă a edililor oraşului, 
niciodată cu succes deplin. 

La recensământul ungar din anul 1880 (primul recensământ general în Ungaria 
dualistă n.a.), populaţia oraşului Sibiu număra 19.285 locuitori, între care 12.010 germani“; 
la 1890, populaţia stabilă creşte la 21.465 suflete, alături de care şi 3.301 militari”. 

La recensământul înregistrat oficial cu data de 1 ianuarie 1901, Sibiul figura cu 
26.643 suflete, între care 15.552 germani, 5.959 români şi 4.732 maghiari. 

Ultimul recensământ oficial în Ungaria dualistă a fost cel din anul 1910, când 
populația Sibiului se cifra la 30.035 locuitori, din care 16.156 germani, 7.338 români, 
6.023 maghiari, 1.183 evrei, alţii 518°. 

După realizarea dualismului, în Transilvania vor fi în vigoare legile sanitare ale 
Ungariei. În Ungaria dualistă elaborarea legislației sanitare cădea în atribuțiile Sfatului 
sanitar din Budapesta, mai mulți dintre membrii acestuia fiind animați de idei pozitive. 
Legea sanitară din Ungaria, dată de parlament în anul 1876, concepută în spirit înaintat, 
căuta să unifice măsurile atât pe teren igienico-epidemic cát si al deservirii medico- 
sanitare, stabilind ca o sarcină a statului ocrotirea sănătății publice. S-a impus 
obligativitatea declarării tuturor bolilor infecțioase şi epidemice, angajarea de către 
comună a unor medici oficiali etc. Declararea obligatorie a bolilor infecțioase a necesitat o 
nouă revenire legislativă în 1894. Nici legea sanitară din 1901 nu s-a aplicat decât parțial. 
Legile au fost pozitive, generoase, deseori însă s-au lovit de sabotajul organelor locale, în 
privința aplicării lor. 

Încă din prima parte a secolului, alături de Cluj, Sibiul si Braşovul încep să aibă o 
viață medicală vioaie, cu medici remarcabile personalități stiintifice, unii sunt cercetători, 
alţii trec în Moldova şi Muntenia unde contribuie la dezvoltarea medicinii, alții se disting 
in învățământul medical din Viena si Budapesta. Ținând seama de progresele, chiar 
limitate, ale medicinii, de modernizarea activității sanitare, epidemiile scad considerabil. În 
Transilvania, ultimele cazuri sporadice de ciumă au fost în 1820, iar dacă noii molime, 
holera, în 1830-1831 şi 1848 nu i se face față, medicina fiind încă dezarmată, mai târziu 


? Gheorghe Brandus, Viaţa si înfăţişarea oraşelor româneşti, Sibiu, 1944, p. 181. 

? H. Fabini, Sibiul vechi: evoluția oraşului oglindită în reprezentări grafice, vol. I, Sibiu, 1983, p. 23. 

+ Al. Dima, Sibiu, Fundaţia Regală pentru Literatură şi Artă, Bucureşti, 1940, p. 124. 

5 Vasile Avram, Vasile Ciobanu, Nicolae Deneş, Sibiu. Monografie, 1981, Editura Sport-Turism, Bucureşti, 
1981, p. 197. 

* Rudolf Bergner, Siebenbürgen. Eine Darstellung des Landes und der Leute, Leipzig, 1884, p. 40. 

7 Serviciul Judetean Sibiu al Arhivelor Nationale ale României (în continuare, SJSANR), colecția Bruckenthal, 
E. IL, 7-17, nr. 110, f. 219. 

* Telegraful Român, 8/2 ian. (5 feb.), 1901, p. 33. 

? SJSANR, fond Consiliul Național Săsesc, 26/1925, f. 10. 

holera datorită descoperirii bacteriologiei moderne, încetează de a mai fi un spectru. În 
schimb, febra tifoidă îşi are focare până la începutul secolului al XX-lea. 

Statisticile anului 1854 arată că Transilvania dispunea de 15 spitale publice şi 6 
spitale particulare (cuprinzând şi azilurile-spitale sau xenodochiile), cu un total de 625 
paturi". La 1863 existau spitale publice la Sibiu, Cluj, Târgu-Mureş, Turda, Făgăraş, 
Sfântu-Gheorghe, Miercurea Ciuc, Dej şi Deva''. Mai erau 4 spitale oftalmologice la Sibiu, 
Cluj, Braşov, Târgu-Mureş”. În Sibiu se dădea în folosință, în anul 1862, Spitalul de 
psihiatrie (marele manicomiu), cel mai mare aşezământ de acest gen, la vremea aceea, din 
sud-estul Europei. Existau şi vreo 12-15 spitale civile şi infirmerii comunale, mai ales 
pentru combaterea bolilor venerice. 

La 25 iulie 1852, în prezenţa împăratului Austriei, Franz Iosif I, s-a pus piatra de 
temelie a Spitalului public din Sibiu, între 1857-1859 terminându-se corpul central (înainte 
de 1918 a purtat numele împăratului), a cunoscut dezvoltări ulterioare, având instalate 274 
paturi spitaliceşti şi a fost deservit până la 1918 de 16 medici, 10 surori, 52 personal 
auxiliar. O clinică de obstetrică şi ginecologie este atestată prin 1891-1892 (Klinik und 
Hebammenlehranstalt), care califica şi femei în meseria de moaşă. Cartea de adrese a 
oraşului (Adressbuch) menţiona 2 localuri pentru această clinică (str. Trei Stejari 6 şi str. 
Brukenthalgasse 6). În 1911 Primăria Sibiului a cumpărat cu suma de 50.000 coroane 
terenul din incinta bastionului Haller, ce aparținea firmei Straussenburg, unde s-a construit 
Spitalul de obstetrică şi ginecologie cu 80 de paturi şi un internat pentru 40 de eleve - 
moaşe. După 1904, Spitalul public din Sibiu se lărgeşte considerabil cu noile pavilioane de 
chirurgie, fizioterapie, dermato-venerice, O.R.L., oftalmologie, contagioase, laborator, 
anexe”. 

În fostul local al Şcolii de cadeți de pe strada Schewissgasse (actualmente B-dul 
Victoriei), se instala in 1859 Spitalul militar de garnizoană nr. 22 Sibiu sau „Franz Iosif II" 
(aici după 1867 se afla Corpul 12 de armată austro-ungar); capacitatea noului spital era de 
400 de paturi. Clădirea avea initial parter si etaj, fiind supradimensionatá după 1918 - 
dându-i-se aspectul actual. Între anii 1876-1883 în Spitalul de garnizoană nr. 22 Sibiu era 
activ medicul şef (comandant), medic clasa a II-a, dr. Iohann Pechaczek. În lista nominală 
cu medici militari din Sibiu ne mai apar în acei ani: dr. I. Breues, medic comandant la 
Corpul 12 armată, medic de regiment clasa I-a G. Krisch, dr. O. Gerlich, medic şef la 
Divizia 16 infanterie şi alții funcționând pe lângă unitățile militare din oras'*.Spitalul de 
garnizoană nr. 22 a avut menirea să deservească interesele de ordin medical ale ofițerilor, 
subofiterilor şi trupei din Sibiu, în fapt ale Corpului 12 armată, precum si ale membrilor 
familiilor acestora si ale militarilor pensionati, reprezentând, datorită mărimii garnizoanei, 


10 S. Izsák, I. Spielmann, A. Huttmann, Medicina în orânduirea capitalistă, în V.L. Bologa, G. Brátescu, B. 
Dutescu, St. M. Milcu, Istoria medicinei româneşti, Editura Medicală, Bucureşti, 1972, pp. 276-277. 

! Al. Biasini, Câteva date pentru istoricul spitalelor din Ardeal, Banat şi părțile ungurene înainte de 1869, 
teză, Cluj, 1935. 

? C. Lazăr-Szini, Inițiativa privind organizarea asistenței medicale de Oftalmologie în Transilvania, în Spitale 
vechi şi noi (sub red. G. Brătescu), Editura Medicală, Bucureşti, 1976. 

13 Nicolae Nistor, Mircea N. Marinescu-Frásinei, Sibiul si ținutul în lumina istoriei, vol. II, Editura Dacia, Cluj 
Napoca, 1990, pp. 8-9. 

14 SJSANR, H-18, Magistrat, 1875-1917. 

cam o treime din populaţia oraşului. Fără îndoială, era un spital important şi bine dotat 
pentru acea vreme, dispunând şi de un corp medical şi farmaceutic de elită. Spre 
argumentare, prezentăm invitaţia şi programul adresate medicilor sibieni, inclusiv celor 
militari, de a participa la cel de-al VIII-lea Congres de Sănătate Publică şi Demografie care 
a avut loc la Budapesta între 1 şi 9 septembrie 1894. Medicii erau rugați să acorde o atenţie 
deosebită acestui congres şi să participe cu cât mai multe lucrări ştiinţifice, care în mod 
deosebit să fie axate pe creşterea natalității". Documente păstrate în arhiva instituţiei, 
menționează faptul că înainte de anul 1900 unul dintre şefii Spitalului militar a fost dr. 
loan Mărginean, căruia solidă pregătire medicală i-a permis să cuprindă o sferă largă de 
activități. Un alt medic român aflat în serviciul instituției este generalul dr. loan Moga, 
medic şef al Serviciului sanitar al Corpului 12 armată austro-ungară; suntem siguri că este 
vorba de una şi aceeaşi persoană cu generalul Moga, încadrat după 1918 ca şef al 
Serviciului Sanitar al Corpul 7 armată română din Sibiu. O altă adevărată somitate 
medicală a fost doctorul Eugen Worell'®. Înainte de anul 1918, spitalul militar din Sibiu 
funcţiona cu trei secții, şi anume: Secția medicală, cuprinzând serviciul medical, serviciul 
de boli contagioase şi laboratorul bacteriologic; Secţia chirurgicală, cuprinzând serviciul 
chirurgical, serviciul dentistic şi radiologia; Secţia venericá pentru bolnavi de boli venerice 
şi de piele. Sibiul devenea astfel un remarcabil centru medical. 

Către sfârşitul secolului al XIX-lea, spitalele mari din Transilvania şi-au sporit 
capacitatea de internare, dispunând fiecare de câte 250-300 de paturi. A fost şi cazul 
Sibiului, referitor la care mai subliniem că primele radiografii pentru spitalul public şi cel 
militar au fost făcute în anul 1896, de către Carol Albrich-jr., profesor de ştiinţe naturale". 
De asemenea, la Spitalul de boli mintale din Sibiu, care dispunea de 200 de paturi, şi-a 
desfăşurat activitatea între 1900-1914 K. Pândy, neurolog de vază, autorul metodei de 
precipitare a globulinelor din lichidul cefalorahidian şi promotorul unor metode moderne 
de asistenţă a bolnavilor psihici (îngrijire familială, ergoterapie etc.)'*. 

În Sibiu, încă în prima jumătate a secolului al XIX-lea se poate constata o viață 
ştiinţifică, culturală (şi chiar de popularizare) organizată şi dirijată. Dintre publicaţiile 
săseşti de valoare din secolul XIX cităm: Akademische Blăter - revistă lunară, apărută întâi 
la Sibiu, ulterior la Braşov. O etapă nouă pentru cultura germană începe din 1841, odată cu 
înfiinţarea societăţii Verein fiir siebenbiirgische Landeskunde, cu o activitate variată, de 
creaţie ştiinţifică, literară şi de artă, cu publicarea şi difuzarea prin revista asociației a 
numeroase lucrări şi studii valoroase. Este vorba de prestigioasa revistă Verhandlungen 
und Mitteilungen des Siebenbiirgischen Vereins fiir Naturwissenschaften zu Hermannstadt, 
din care au apărut 95 de volume între 1850-1945. 


15 Ibidem, H-6, 1894. 

15 Despre activitatea medicală, dar şi de cercetător entomolog a dr. Eugen Worell, a se vedea Hans Barth, De la 
Honterus la Oberth. Naturalişti, tehnicieni şi medici de seamă germani din Transilvania, Editura Kriterion, 
Bucureşti, 1985, pp. 226-228 şi Iuliana Vlad Antonie, Eugen Worell —un renumit înaintaş al corpului medical- 
militar din garnizoana Sibiu (1884-1961), în Iuliana Vlad Antonie, Naturalisti saşi de odinioară, Editura 
Universităţii „Lucian Blaga”, Sibiu, 2004, pp. 33-40. 

HU S Izsák, I. Spielmann, A. Huttmann, op. cit., p. 280. 

'5 Ibidem, p. 284. 

Din ea se desprinde în 1849 Societatea ardeleană pentru ştiinţele naturii. Pátrungi 
de ideile noi ale veacului, învățații sibieni saşi şi români s-au dedicat ştiinţelor pozitive. 
Promovarea culturii pe multiple planuri a provocat un interes crescând pentru studiul 
ştiinţelor naturii, medicinii, geologiei, geografiei, matematicii, fizicii. Medicina 
înregistrează realizări apreciabile prin activitatea unor medici sibieni de valoare, care îşi 
simt acum sprijinite strădaniile de o bază medico-sanitară mai solidă, mai modernă şi de 
reglementările privind sfera stării de sănătate şi igienei. O altă premisă a vieţii ştiinţifice 
medicale organizată în Sibiu o constituie numărul în creştere a medicilor cu pregătire 
universitară în facultățile din Viena, Budapesta, Graz, Tiibingen, Berlin, Leipzig, din 1872 
şi la Cluj, astfel încât activitatea izolată a medicilor nu mai era posibilă, cu atât mai mult cu 
cât Sibiul era un important centru al activităţii sanitar-igienice din Ardeal. 

Înfiinţarea la Sibiu a Societăţii ardelene pentru ştiinţele naturii, în anul 1849, a 
însemnat fundamentul organizatoric pentru geneza primei asociaţii a medicilor în această 
zonă de sud a Transilvaniei, de la început activând ca botanişti, sociologi şi geologi 
amatori şi medici sibieni în această organizaţie ştiinţifică. 

În anul 1887, la iniţiativa dr. Daniel Czekelius, s-au pus bazele, atât de benefice 
prin urmări, Sectiunii medicale a Societății ardelene pentru ştiinţele naturii. După studii la 
mai multe centre universitare europene, dr. D. Czekelius se instalează la Sibiu, desfăşurând 
o activitate medicală de un ales profesionalism. În Societatea ardeleană a activat ca 
lepidopterolog, în timpul său liber. A fost personalitatea care, prin funcția sa de medic şi 
medic şef al Sibiului, a stimulat în mod deosebit, vreme de peste 50 de ani, activitatea 
naturaliştilor şi a medicilor din oraş. 

La 16 decembrie 1887, la hotelul „Împăratul Romanilor”, a avut loc şedinţa de 
constituire a Sectiunii medicale a Societății ardelene pentru ştiinţele naturii. Statutul 
Sectiunii medicale cuprindea dezideratele deontologice medicale ale lui Hipocrate şi cele 
organizatorice de apărare a intereselor medicilor. La demararea activității sale, Secţiunea 
însuma 21 de membri din care, - de reținut - un număr de 11 erau medici militari ai 
garnizoanei Sibiu. Primul preşedinte al Sectiunii medicale a fost doctorul sibian Pildner 
von Steinburg, iar Czekelius a condus-o timp de mai multi ani în calitate de coordonator 
ştiinţific şi organizator. 

În intervalul cuprins între 1889 si 1944 numărul membrilor Sectiunii a variat între 
25 şi 108; Secţiunea medicală a activat până în anul 1944. 

În general, în deceniile în care a activat, Secţiunea medicală a cuprins ca membri 
activi şi medici români, maghiari, evrei din Sibiu şi din localităţile destul de aproape de el. 
Dr. E. Phleps aminteşte că din cei 108 membri câţi avea Secţiunea in 1932, 8 erau medici 
români şi 2 maghiari. 

Ca să-i continuăm, foarte lapidar istoria, vom mai spune cá la propásirea Sectiunii 
medicale din Sibiu au contribuit la intervale de timp - mai ales două mari personalități 
culturale româneşti transilvane: mitropolitul ortodox Andrei Şaguna şi specialistul cu 
renume mondial în domeniul istoriei medicinii - prof. univ. dr. Valeriu Bologa, şeful 
Institutului de istoria medicinii din Cluj, care a fost, desigur, şi membru al Sectiunii 
medicale din Sibiu. Profesorul V. Bologa a sprijinit Societatea ardeleană şi Secţiunea 

medicală prin comunicări prezentate in şedinţele Societății şi publicate integral în două 
periodice din Sibiu: Verhandlungen und Mitteilungen (Tratate şi comunicări) şi 
Medizinische Zeitschrift (Revista medicală), cât şi prin pregătirea multor studenți saşi în 
institutul pe care l-a condus cu o competenţă fără egal. 

La începuturile sale, Secţiunea medicală a fost preocupată mai mult de publicistică 
medicală (se simţea nevoia - n.a.), ulterior derulând activităţi de o importanță substanțială 
în viaţa oraşului, de ordin sanitaro-igienic, transpuse în practică de administraţia sibiană. 
La cererea medicilor membri ai Sectiunii s-a introdus în Sibiu sistemul de canalizare în 
anul 1906, ei au inițiat pavarea, in 1912-1913, unor străzi din Oraşul de Sus, lor li s-a 
datorat eradicarea epidemiei de tifos exantematic din anul 1904, ca şi introducerea 
serviciului de salubrizare, acţiuni de combatere a TBC-ului, au întreprins campanii de 
depistare a focarelor infecto-contagioase în Sibiu şi localităţile din jur, acţiuni de igienă 
şcolară, tratamente gratuite ale cetăţenilor nevoiaşi, au ajutat asociaţiile de asigurare 
medicală a muncitorilor din Sibiu. Cu regularitate Secţiunea medicală, pe toată durata 
existenţei sale a ținut şedinţe şi simpozioane de comunicări pe teme medicale. Doctorul 
primar chirurg Wilhelm Otto, student al renumitului Institut de chirurgie din Viena, a 
introdus în spitalul din Sibiu tehnici chirurgicale moderne: măsurile antiseptice şi asepsia. 
Numeroşi medici tineri şi-au făcut stagiatura în Sibiu, o bună parte din ei continuându-şi 
aici activitatea, între care şi dr. Julius Oberth, nimeni altul decât tatăl părintelui 
astronauticii, Hermann Oberth. Toate comunicările ştiinţifice medicale susţinute un timp 
de peste cinci decenii de către membrii Sectiunii a fost publicată în cele două reviste 
amintite de noi. În biblioteca Sectiunii medicale, foarte bine dotată, au intrat în timp 
manuale şi tratate de medicină proaspăt editate şi îndeosebi reviste ştiinţifice medicale de 
strictă actualitate... şi necesitate. Legat direct de biblioteca Sectiunii medicale, amintim 
valoroasele colecții de preparate microscopice de patologie şi microbiologie, la care şi-a 
adus un aport serios botanistul şi medicul Karl Ungar. 

În anul 1900 a luat fiinţă la Sibiu şi Asociația Medicilor Germani din Ardeal, care, 
după 1919, şi-a extins activitatea în toată România întregită, cuprinzând şi medici români, 
maghiari şi evrei. Cele mai importante acțiuni ale celor două organizații medicale au fost 
cursurile de vară ale medicilor. 

Secţiunea medicală a Societăţii s-a remarcat şi prin acţiuni de instruire a 
personalului medical cu pregătire medie din Şcoala de moaşe din Sibiu, condusă vreme de 
câteva decenii de prof. Fritz Sussmann, (cursurile s-au ţinut în limbile română, germană şi 
maghiară), Școala de surori a spitalului de copii Sibiu, condusă de dr. Wilhelm Hager şi 
Luise Schiel. Tinem să remarcăm faptul că toate strădaniile şi acțiunile Societății Ardelene 
pentru Ştiinţele Naturii din Sibiu, au fost realizate de către membrii săi în timpul lor liber 
şi în mod gratuit. 

Rolul de pionierat al Sectiunii medicale din Sibiu în preocupările igienico-sanitare 
din această zonă a Transilvaniei, spiritul liberal-democrat şi interetnic pregnant dominant 
în tratarea pacienților, neavând nicidecum un caracter segregationist, bolnavii fiind 
consultați în mod egal, indiferent de limba lor maternă, relațiile intense ale membrilor 

Sectiunii medicale cu instituții medicale de prim rang din cele mai renumite centre 
universitare europene - nu putem să nu le reținem în întreprinderea noastră”. 

În 1861 lua ființă la Sibiu Asociaţia transilvană pentru cultura si literatura 
poporului român (ASTRA) care, dezvoltându-se, şi-a compartimentat activitatea pe secții; 
în 1877 s-a constituit Secția de ştiinţe naturale, care a avut printre membrii ei activi şi un 
număr crescând de medici români din Transilvania şi Banat. Preşedintele acestei secții a 
fost, ani de-a rândul, ilustrul medic şi publicist Pavel Vasici-Ungureanu iar membrii secției 
au publicat numeroase lucrări medico-sanitare de popularizare, lucrări care s-au bucurat de 
o largă răspândire în provinciile româneşti”. În ajunul izbucnirii Primului Război Mondial, 
era înființată, la 15 iulie 1914, Secţia medicală a Astrei, printre membrii activi sau 
corespondenți numărându-se o serie de personalități: dr. loan Popp, medic colonel în 
retragere, dr. Gh. Băiulescu, dr. Ilie Beu, dr. Al. Vaida Voevod, dr. Vasile Hâncu, dr. luliu 
Haţieganu ş.a.” Tot la Sibiu şi tot sub egida ASTREI au apărut, între anii 1896-1904, cele 
trei volume ale Enciclopediei Române, ce cuprindea şi articole de interes medical şi sanitar 
ce imbrátisau mai toate aspectele majore ale medicinei şi igienei. 

Dintre figurile de seamă care au onorat, începând cu a doua jumătate a secolului al 
XIX-lea Sibiul medical, amintim pe: dr. Friedrich Irtl, Friedrich Jikeli, Hermann 
Sussmann, Stefan von Hannenheim, Wilhelm Otto, Kalman Pandi?. Hermann Sussmann 
(1857-1909), bunáoará, a fost medic la spitalul din Sibiu, din 1882 medic primar, iar in 
1887 a fost numit medic şef al comitatului Sibiu, autor a mai multor lucrări ştiinţifice, 
publicate la Berlin, Budapesta, Hamburg, Viena, Sibiu. În 1911, practicau medicină şi 3 
medici români precum şi un număr de 35 medici de alte naționalități. Dr. Friedrich Salzer 
(1827-1890), originar din Biertan, a fost un maestru al tehnicii operatorii”. Din Medias 
este dr. Arthur Soterius von Sachsenheim, călător prin multe tari ale lumii. Revenind în 
patrie, este numit medic secundar, din 1904 medic primar la spitalul din Sibiu. 

Între medicii români, nu prea numeroşi, timpurile nefiind prielnice românilor 
transilvăneni, astfel cá unii dintre ei s-au împlinit profesional şi social în Tara veche, nu-i 
putem omite pe dr. Ilie Beu, consultant în serviciul mitropoliei ortodoxe, pe generalul 
doctor lon Moga, medic şef al serviciului sanitar al Corpului 12 armată austro-ungar, 
Nicolae Ittu, medic particular în Sibiu”. Dintre specialiştii sibieni în medicină, care şi-au 
oferit serviciile armatei române în timpul războiului de independenţă, amintim pe dr. 
Gheorghe Coman din Bungard, pe dr. Ioachim Drăjescu, pe absolventul în medicină Ioan 


1 În abordarea succintă a activității Sectiunii medicale din Sibiu, autorul a folosit excelentul articol de 
specialitate a lui Hansgeorg von Killyen, Istoricul secțiunii medicale a Societății Ardelene pentru Ştiinţele 
Naturii, în Muzeul Brukenthal. Muzeul de Istorie Naţională, Studii şi comunicării. Ştiinţe Naturale, nr. 27, 
volum omagial, 1895-1995, Editura Imago, Sibiu, 1998, pp. 321-327. 

? V. Curticápeanu, Întemeierea societății , Astra" şi rolul ei în cultura poporului român (1861), în Studii. 
Revista de istorie, XIV, (1961), nr. 6, pp. 1449-1453. 

?! Transilvania, an XLV, nr. 7-9, 1 septembrie 1914, p. 386. 

? Radu Ispas, Rodica Acalovschi, Spitalul din Sibiu - file de istorie la aniversarea împlinirii a şapte secole de 
la prima sa atestare documentară (studiu, extras), p. 10. 

23 Josef Trausch, Friedrich Schüler, Schriftsteller-Lexicon der Siebenbiirger Deutschen (vierter band), 
Hermannstadt, 1902, p. 369. 

? N. Nistor, M.Marinescu - Frăsinei, op. cit., p. 145. 

M. Ciuceanu, pe căpitanul doctor Ioan Arsenie din Gura Râului”. Dr. Ioan Arsenie (născut 
prin 1838-1840) figură pitorească, a trăit o viaţă aventuroasă. Stim că era student in 
medicină la Viena prin 1857-1858. După ce şi-a luat diploma de doctor a plecat în Mexic 
(cazuri extrem de rare la români pentru acea vreme), ataşându-se nenorocosului împărat 
Maximilian, omul împăratului Franţei, Napoleon al III-lea. Reîntors în Ardeal, a trecut 
curând în România, stabilindu-se definitiv în Brăila ca reputat practician”. 

Până la sfârşitul secolului al XIX-lea situația farmaciilor din Sibiu a fost 
următoarea: o farmacie militară şi şase farmacii publice (civile). Repartizarea farmaciilor 
publice era următoarea: o farmacie publică în strada Nicolae Bălcescu de astăzi; două în 
Piaţa Mare, centrul oraşului; una în Piaţa Mică; una pe strada care coboară din Piaţa Mică 
şi, în sfârşit, a şasea în Oraşul de Jos, în Poarta Turnului. În legătură cu farmacia din Piaţa 
Mică, iniţial numită „La Ursul Negru” (înființată probabil în anul 1600), funcționează din 
anul 1972 Muzeul de istorie al farmaciei. Piesele provin din peste 70 de fabrici, oficii 
farmaceutice, instituții medicale sau de la persoane particulare din diferite localități ale 
țării; ponderea numerică a pieselor de istorie a farmaciei este reprezentată de cele provenite 
din vechile farmacii ale Sibiului: „La Ursul Negru”, „La Vulturul Negru”, „La Îngerul”, 
„La Coroana”, „La Leu”. Dar sursa primară pentru majoritatea preparatelor 
medicamentoase, ustensilele de laborator, recipiente, cărți, documente etc., o constituie 
farmacii, laboratoare, alti furnizori din centre renumite ale Europei: Viena, Dresda, Berlin, 
Leipzig, Budapesta, Stuttgart, Londra; cu precădere provin din teritoriile fostei Austro- 
Ungarii. Prin mărime (peste 6.000 de piese) şi diversitatea componentelor, colecția aduce 
valoroase mărturii despre evoluţia ştiinţei şi tehnicii farmaceutice, ca şi despre evoluţia 
practicii farmaceutice si medicatiei pentru un interval de timp de peste trei veacuri. O 
componentă aparte a colecţiei o constituie inventarul homeopatic (circa 3.000 piese), 
preluate de la vechea farmacie sibiană „La Îngerul”, ilustrând interesul de care s-a bucurat 
terapia homeopatică la Sibiu. De altfel, Samuel Hahnemann, cel care a fundamentat 
această doctrină terapeutică a activat la Sibiu timp de un an şi jumătate sub guvernarea lui 
Samuel von Brukenthal”. 

Putem afirma cu deplină certitudine că pe parcursul timpurilor moderne a avut loc 
o evoluţie ascendentă a vieţii medicale sibiene, concretizată printr-o laborioasă activitate 
practică şi ştiinţifică, pusă cu pricepere şi dăruire de sine a slujitorilor săi în slujba 
umanității. 


?5 Mihai Racoviţan, Pamfil Matei, Sibiul şi Marea Unire, Sibiu, Cercul Militar, 1993, p. 74. 

26 y Bologa, Contributiuni la istoria medicinii în Ardeal, Cluj, Institutul de Arte Grafice ,,Ardealul", 1927, p. 
40. 

” Minodora Ban, Colecția de istorie a farmaciei, în Muzeul Brukenthal. Muzeul de Istorie Naturală, Studii si 
comunicări. Ştiinţe Naturale, nr. 27, volum omagial, 1895-1895, Editura Imago, Sibiu, 1998, pp. 247-254. 


110 


HABITAT SI LOISIR ÎN SIBIU LA ÎNCEPUT DE SECOL XX! 


HABITAT AND LEISURE IN SIBIU AT THE BEGINNING OF THE TWENTIETH CENTURY 


Drd. Maria-Daniela STANCIU 


Facultatea de Istorie şi Filosofie, Universitatea „Babeş-Bolyai” Cluj-Napoca 

ABSTRACT 


This study aims to reveal the relation between the leisure activities and the urban space in the city of Sibiu at 
the beginning of the 20" century. Using information about the German elite of the city, we will try to discover 
their free time activities and social behavior, while creating a connection with the public spaces. 

Based on articles, announcements, advertisment from the newspaper "Siebenbürgisch Deutsches Tageblatt", 
but also on, maps and bibliography, we describe and analyze different aspects of leisure activities of the 
German elite in the public sphere. We will also consider in this investigation the urban progress from the 
beginning of the 20" century, the development of new architectural spaces, such as hotels, restaurants, cafés 
and breweries, located in different areas around the city of Sibiu. 


Keywords: Transylvanian Saxons, urbanism, public spaces, urban behavior, elite 


„Wie wunderbar und traumhaft prickelnd war es, am Kleinen Ring dem bunten 
Markttreiben von farbigen Hăuserfronten zuzuschauen, durch die kleinen süßen Gassen, 
Stiegen und Hofe zu streifen, in denen alles verwunschen und verzaubert schien, und dann 
wieder im Bummel am Grossen Ring und in der Heltauergasse die Eleganz der k.u.k 
Monarchie zu spüren. " 

Hans Wühr 


Studiul de față îşi propune surprinderea relaţiei dintre habitat şi desfăşurarea 
timpului liber al elitelor sibiene la început de secol XX. De interes pentru cercetarea 
noastră au fost spaţiile publice urbane necesare desfăşurării loisirului frecventate de către 
elita întâlnită în paginile presei. Transformările urbane survenite la sfârşitul secolului al 
XIX-lea şi începutul celui de-al XX-lea au avut un impact nu doar asupra ansamblului 
arhitectural, ci şi asupra spațiilor publice destinate loisirului. Ne interesează surprinderea 
acestor schimbări urbane din prisma timpului liber în burgul de pe Cibin. 

Timpul joacă un rol deosebit în viziunile despre lume şi societate, acordând 
specific unei epoci istorice, unei culturi. Marile epoci istorice s-au caracterizat prin raportul 
specific dintre muncă şi timp, s-au construit pe diferite experiențe ale timpului, iar 
diferenţele de mentalitate s-au tradus în stiluri de viaţă”. Pe lângă timpul destinat muncii, 
perioada modernă conferă personajelor istorice un loc aparte timpului din afara muncii - 
timpul liber. Conceptele de loisir, în limba franceză, respectiv leisure time în limba 


! Cercetarea a fost efectuată în cadrul proiectului „Calitate, excelenţă, mobilitate transnationalá în cercetarea 
doctorală”, cod contract POSDRU/187/1.5/S/155383, finanțat prin Fondul Social European, Programul 
Operational Sectorial Dezvoltarea Resurselor Umane 2007-2013, Axa prioritară 1: „Educaţia şi formarea 
profesională în sprijinul creşterii economice şi dezvoltării societății bazate pe cunoaştere”. 

? Simona Nicoară, Timp liber, distracție, joc. Sensibilitati şi metamorfoze de-a lungul istoriei, în Caiete de 
antropologie istorică: Pentru o istorie a loisirului, Cluj-Napoca, Editura Accent, 2007, p. 15. 

englezá, definesc tocmai acel segment al vietii cotidiene in care se integreazá aspectele de 
petrecere a timpului liber. 

Istoria urbană este parte integrantă din istoria vieţii cotidiene”, întrucât urmăreşte 
nu doar descrierea mobilierului urban şi a infrastructurii, ci analizează în special 
comportamentul orăşenilor, preocupările şi acțiunile lor. Portretul oraşului Sibiu a mai fost 
creat în multe alte lucrări, însă ceea ce ne propunem noi este identificarea anumitor spații 
publice şi indicarea relaţiei dintre habitatul urban şi loisir. 

Sursele care stau la baza acestei cercetări sunt în general de rangul al doilea, 
propunându-ne valorificarea articolelor din presa săsească. Aşadar, am cercetat organul de 
presă central al saşilor Sibenbürgisch-Deutsches Tageblatt, apărut din 1874 până in 1944 la 
Sibiu, în tipografia lui Josef Drotleff - ziar conservator, dar foarte citit în epocă, 
calendarele apărute anual, Kalender des Siebenbiirgen Volksfreundes, dar şi alte materiale 
din epocă. Informaţiile din presă le-am coroborat, pe cât posibil, cu date din monografii, 
biografii şi alte cărți de specialitate. 

Sibiul, aflat în sudul Transilvaniei, la poalele Munţilor Făgăraş, în valea Cibinului, 
a jucat de-a lungul secolelor un rol important în viata politică, economică şi religioasă din 
Transilvania. Relevantă pentru cercetarea noastră este perioada de după instaurarea 
dualismului austro-ungar din 1867, chiar dacă în această perioadă, Sibiul îşi pierde din 
importanţa pe care o avea în secolele XV-XVIII'. Oraşul dobândeşte noi funcţii 
administrative şi militare, intrând într-un proces de inovaţie, rolul saşilor fiind reconceput, 
iar românii din Transilvania construindu-si aici centrul cultural într-un mod sistematic”. În 
oraş mai rămâne totuşi un general şi o garnizoană mare, deoarece Sibiul rămâne din punct 
de vedere strategic un important oraş de graniță. Oraşul primeşte un „magistrat stabilit”, 
era scaunul comitatului cu acelaşi nume, al cărui Obergespan (comite), deci un funcţionar 
superior, purta în acelaşi timp si titlul de comite al saşilor“. 

La începutul secolului XX populaţia Sibiului nu mai este una exclusiv săsească. 
Astfel, conform recensământului înregistrat oficial la 1 ianuarie 1901, populaţia Sibiului 
cuprindea un număr de 26.643 de suflete, între care 15.552 germani, 5.959 români şi 
4.732 maghiari.” După confesiune erau 12.353 evanghelici luterani, 2.109 evanghelici 


? H. U-Wehler, Geschichtswissenschaft heute, in J. Habermas (coord.) Stichworte zur ,, Geistigen Situation der 
Zeit”, vol. 2, Frankfurt, 1979, p. 744. 

^ Vezi Konrad Gündisch, Hermannstadt als politisches Zentrum, în Literarische Zentrenbildung in Ostmittel- 
und Siidosteuropa. Hermannstadt/Sibiu, Laibach/Ljubljana und weitere Fallbeispiele, coord. Mira Miladinovi€ 
Zalaznik, Maria Sass, Stefan Siennerth, München, IKGS Verlag, 2010, p. 75. Íntre 1687-1849 Sibiul era 
capitală provincială (Harald Roth, Hermannstadt. Kleine Geschichte einer Stadt in Siebenbürgen, Köln, Böhlau 
Verlag, 2006, p. 126), iar după 1849 încă este amintit drept „Hauptstadt des Landes" (capitala ţării), vezi 
Eduard Albert Bielz, Handbuch der Landeskunde Siebenbiirgens. Eine physikalisch-statistisch-topographische 
Beschreibung dieses Landes. Unveriindeter Nachdruck der Ausgabe 1857. Als Festgabe für Ernst Wagner zum 
75. Geburtstag, coord. Konrad Gündisch, Kóln, 1996, p. 407. Dualismul austro-ungar aduce cu sine, pe lângă 
politica de maghiarizare a celorlalte naţiuni, şi pierderea privilegilor şi a autonomiei teritoriale a saşilor 
transilvăneni, în 1876. Printre alte schimbări semnificative, se numără şi desfiinţarea breslelor, la data de 11 
aprilie 1875. 

5H. Roth, Hermannstadt, p. 167. 

5 Ibidem, p. 170. 

7 Telegraful román, 8/23 ianuarie (5 februarie) 1901, p. 33; Ioan Scurtu (ed.), Enciclopedia de Istorie a 
României, Bucureşti, Editura Meronia, 2001, p. 338. 

elveţieni, 6.571 romano-catolici, 2.246 greco-catolici, 5.175 ortodocşi, 235 unitarieni, 
874 mozaici, 14 alţii. Informaţii asupra caselor ne sunt oferite de aceeaşi statistică: 1.172 
cu un nivel, 660 cu două, 68 cu trei, 4 cu patru nivele, în total 2.504 case. Pentru 
perioada care ne interesează mai avem datele unui recensământ făcut în 1910, când Sibiul 
găzduia 30.035 locuitori (14.417 bărbaţi şi 15.618 femei). Între aceştia erau 16.156 
germani, 7.338 români, 6.023 maghiari, 1.183 evrei şi alţii 518. După confesiune se 
declarau 12.824 evanghelici luterani, 2.053 evanghelici elveţieni, 5.288 ortodocşi, 2.318 
greco-catolici, 1.138 mozaici, 301 alţii. Majoritatea covârşitoare (28.746) aveau cetăţenie 
austro-ungară, dar 1.289 erau stráini.? 

Din datele statistice putem observa cu uşurinţă faptul că populaţia majoritară era 
săsească iar confesiunea care predomina era cea evanghelică (fie ea luterană sau 
elveţiană). Totuşi, începând cu secolul XIX, atât numărul populaţiei româneşti cât şi cel 
al populației maghiare creşte semnificativ. Creşterea numărului maghiarilor în judeţul 
Sibiu, de altfel ca in tot Ardealul, poate fi pusă în legătură cu „maghiarizarea” pe care 
statul ungar o implementase în acea perioadă. Opiniile saşilor sibieni referitoare la 
colonizarea populaţiei de etnie maghiară sunt reflectate în presa vremii. Poate fi trasată în 
general o atitudine negativă a acestora, considerând colonizarea maghiarilor doar o 
încercare de maghiarizare de care nu este nevoie'’. În cotidianul săsesc sunt surprinse in 
special aspecte de timp liber ale asociatilor săseşti şi ale saşilor în general. Uneori 
identificăm şi nume româneşti, respectiv maghiare, personalități prezente la diferite 
baluri, expoziții sau alte activităţi specifice loisirului urban. 


x k k 


Există o relație strânsă între populația unui spațiu locuit şi tocmai habitatul pe care 
îl ocupă. În functie de poziționarea locuinței — în centru sau la periferie — se reflectă până la 
un anumit punct, statutul social al unui anumit individ. Această ipoteză se bazează pe 
principiile de distribuire a populației într-un oras, începând cu perioada medievală si 
continuând parțial, până în zilele noastre. Principalele piețe ale oraşelor medievale 
europene se aflau tocmai în centrul oraşului, unde se aflau şi clădirile administrative, dar şi 
centrul spiritual. Radiar, dinspre piața centrală a unui oraş medieval, urmau casele 
conducătorilor laici şi spirituali, dar şi ale patricienilor şi ale oamenilor „de vază”. Această 
distribuire spaţială o putem remarca si în Sibiu. Biserica evanghelică — cu importanță 
spirituală şi comunitară pentru saşii sibieni la începutul secolului al XX-lea, deoarece mare 
parte a festivităților oraşului se desfăşoară sau pornesc de aici - tronează în centrul Pieței 
Huet, care apoi este încadrată de Piaţa Mică şi apoi de Piaţa Mare, în aşa-numitul Oraş de 
Sus. Tot aici se găsesc instituţii de cultură, precum Muzeul Brukenthal, Casa Albastră, dar 
şi Biserica romano-catolică şi aşa-numita Clădirea Comandamentului. 


* Führer durch Hermannstadt und dessen Umgebung, ediţia a III-a, Hermannstadt, 1902, p. 4. 

? Direcţia Judeţeană Sibiu a Arhivelor Nationale (in continuare DJSAN), fond Consiliul National Săsesc, 
26/1925, f. 10. 

1 Siebenbiirgisch-Deutsches Tageblatt, nr. 7922, 6 ianuarie 1900, p. 1. 

„Unic, datorită modului de articulare a celor trei spaţii prin multiple legături şi pasaje, practicate 
uneori la parterul unor turnuri de apărare, acest ansamblu coerent [...] adăpostea cele mai 


importante clădiri şi funcțiuni comunitare. [...] Locuinţele patricienilor se grupau tot în aceste pieţe 


PRD WE 1 ` A zr p : $41 
sau în imediata apropiere, dând acestui nucleu central şi mai multă consistenţă.” 


Bulevardul Nicolae Bălcescu (Heltauergasse) constituia arena principală de desfăşurare a 
cotidianului elitei, promenada fiind formată aici. Tot pe bulevard se găseau şi numeroase 
restaurante, cafenele, magazine. 

Sfârşitul secolului al XIX-lea şi începutul celui de-al XX-lea, aduc cu sine 
schimbări în înfăţişarea oraşului, prin apariția de noi edificii administrative, spirituale şi 
culturale. În strada Mitropoliei este ridicată Catedrala Mitropolitană (1902-1906), Poşta 
Română (1904), clădirea Institutului Teologic Ortodox (1913-1914). La capătul aşa- 
numitei Bretterpromenade s-a demolat poarta medievală de intrare în oraş (Heltauertor), în 
Parcul Astra fiind ridicat palatul Asociatiunii Astra (1903-1905). În Piaţa Mare apare 
Bodenkreditanstalt (1906), în Jugendstil - stil arhitectural specific începutului de secol. 
Clădirea Arhivelor Nationale Sásesti (1914-1923),'? Comandamentul Corpului de Armată 
şi Baia populară, Tribunalul, precum şi Sinagoga evreiască continuă lista de edificii 
ridicate la început de secol. După 1904 s-au ridicat pavilioane specializate ale spitalului 
„Franz Joseph”, astfel încât în 1914 lucrările erau deja încheiate". 

În 1900 este inaugurată Şcoala elementară romano-catolică din strada Filarmonicii 
(Kleine Erde). În 1903 este deschisă circulația în prelungirea străzii Gării şi Timotei 
Popovici (Honterus) până în strada Cetății (Harteneck). În acelaşi an, este iluminată 
electric gara, iar în 1905 Parcul „Sub Arini”. În 1904 este deschis noul târg de vite lângă 
Calea Surii Mici si se desființează oboarele de vite din zilele de târg săptămânale. În 
acelaşi an, circulă pentru prima dată in oras un tramvai electric fără sine, dar acesta nu va 
funcționa prea mult timp, fiind desființat în câteva luni. În 1905 va fi înfiinţată Societatea 
pe acțiuni pentru introducerea tramvaiului electric, care în acelaşi an va fi din nou pus in 
circulație de la gară până la începutul Parcului „Sub Arini”. În 1912, este inaugurată linia 
de tramvai prin Oraşul de Jos pînă la podul peste Cibin din dreptul Porții Turnului. 

Sunt achiziționate şi terenuri noi precum terenul Rochus din Dumbrava Sibiului (în 
1902 pentru 20.000 de coroane)” iar in 1908 noile cartiere (pe fostele terenuri Haller, Fonn 
şi Binder) primesc nume de străzi şi numere de case. Sibienii manifestau interes pentru 
înfrumusețarea oraşului. Există şi o asociație în acest sens, care in 1902 amenajează parcul 
din strada Trei Stejari (Dreieichen). După cum am menționat în rândurile de mai sus, 
conducerea oraşului dar si asociațiile puneau accent pe importanța parcurilor în urbe. 
Parcul „Sub Arini” a fost iluminat electric iar în 1905 a fost terminată fântâna arteziană din 
acest parc. În 1909 vor fi instalate în parc două vaze vechi din piatră care provin din 


! Alexandru Avram, Ioan Bucur, Municipiul Sibiu. Centrul istoric, in Christoph Machat (ed.) Topografia 
Monumentelor din Transilvania. Municipiul Sibiu 5.1.1, Köln, Rheinland Verlag, 1999, p. 21. 

12 Hermann und Alida Fabini, Hermannstadt. Porträt einer Stadt in Siebenbürgen, Sibiu, Editura hora, 2003, 
pp. 61-88. 

15 Ibidem. 

^ Eugen Strautiu, Sibiul între medieval şi modern, Sibiu, Editura Etape, 2000, p. 178. 

P Emil Sigerus, Cronica orașului Sibiu, Sibiu, Editura Imago, 1997, pp. 77-78. 

grădina Brukenthal situată in strada Vasile Milea (Rotenturmstrasse).'^ În Parcul Oraşului 
(actualul Parc Astra) este dezvelit monumentul dedicat lui Friedrich Schiller, o donaţie a 
fabricantului de mezeluri Gustav Nussbăcher (1905). În 1909, cu ocazia aniversării a 150 
de ani de la naşterea lui Friedrich Schiller, reprezentanţii oraşului denumesc Piaţa Pajiştii 
(Wiesenplatz) Piaţa Schiller. Ceasul din Turnul Sfatului este pus în funcţiune, iluminat 
noaptea, in 1906. Tot un aspect al infrumusetárii oraşului este şi îndepărtarea chioşcurilor 
de lemn de lángá turnul bisericii romano-catolice din Piata Mare in 1908. De altfel, in 1909 
sunt interzise standurile în aer liber ale măcelarilor din Piaţa Mică, iar vânzarea cărnii este 
permisă doar in magazine.” 

Spațiile publice în care se întâlneau membrii elitei, în care se consumau băuturi 
alcoolice sau non-alcoolice şi mâncare, fie ele restaurante, hanuri sau cafenele, erau situate 
în centrul oraşului, începând din Piața Gării, continuând traseul tramvaiului pe strada 
Gheorghe Magheru, nucleul central cuprinzând Piaţa Mare, Piaţa Mică şi Piaţa Huet, iar 
apoi Bulevardul Nicolae Bălcescu şi strada Tribunei, Mitropoliei, Piaţa Unirii dar şi „noul” 
cartier iosefin. Presa ne aminteşte în Piaţa Gării, cafeneaua Rubinstein Arnold, iar in 
actuala strada Bâlea, întâlnim berăria „Drei Eichen” (Trei Stejari)'*, cadru propice pentru 
organizarea de serate şi concerte. Anuntate în presă sunt prestigioasele cafenele şi 
restaurante ale hotelului „Împăratul Romanilor”, unde elita servea cafea după ieşirea de la 
slujba duminicală”?. 

Lucian Blaga descrie atmosfera din spaţiile sociale, surprinzând diferite aspecte ale 
atmosferei din cafenelele şi restaurantele urbane: „În convorbirile mulcome si 
interminabile se comentau evenimentele şi perspectivele politice Bănuiam că, între patru 
ochi, se făcea uneori, acolo, şi astfel de politică, decât aceea la care puteau să tragă cu 
urechea chelnerii ce ne dădeau dese şi inoportune târcoale. ^? 

Cafenelele Bressler şi Frentz Berthold, ambele amplasate în bulevardul Nicolae 
Bălcescu (Heltauergasse) organizau concerte cu muzică țigănească pentru atragerea 
publicului. Restaurantul Kirscher Unikum, din strada Tribunei, era spaţiu de întâlnire al 
elitei în cadrul balurilor sau al serilor organizate de diferitele asociaţii. Astfel, concertele 
de muzică militară aveau loc aici”!, dar şi balurile Asociaţiei de transport (Eisenbahner)”, 
ale Asociaţiei de femei” sau ale studenţilor. Cu ocazia trecerii dintre anii 1913 şi 1914, 
Asociaţia de muzică ,Eintracht" organizează „ca în anii precedenti" o „distracție 
încântătoare”, în sala restaurantului Unikum. Membrii asociaţiei dar şi invitaţii acestora au 
apărut în număr mare pentru a lua parte la evenimentele umoristice, cântec şi dans, 
organizate de asociație. Corul bărbaţilor a cântat trei cântece, iar domnii A. Richter, F. 
Schoffal si Fr. Banderlit au ținut discursuri umoristice, satirizând imagini din armată. Acest 


16 Ibidem, p. 79. 

" Ibidem, p. 80. 

'8 Dreieichenbrău, in S.D.T., 7. Januar 1914, p. 5. 

19 Uber den Stadtbild am Sonntag, in S.D.T., 25. September 1916, p. 3. 

? Lucian Blaga, Hronicul şi cântecul vârstelor, Bucureşti, Editura Tineretului, 1965, p. 175. 
?! Militărkonzert im Unikum, în S.D.T., 24. Januar 1916, p. 6. 

? Eisenbahner, in S.D.T., 24. Januar 1916, p. 5. 

? Ballnachricht, in S.D.T., 10. Januar 1913, p. 5. 

program a durat până la miezul nopții, după intrarea în noul an urmând celebrul 
Tanzkrănzchen), iar tineretul a dansat până în zorii zilei”. 

La capătul promenadei, în Piaţa Unirii, se afla cafeneaua Habermann. La începutul 
secolului al XX-lea, firma vieneză Julius Meinl deschide un magazin în Piața Mare, în care 
se serveau ceaiuri, cafea şi ciocolată”. Cele mai cunoscute hoteluri şi restaurante sibiene 
erau Bonfert, Fritz Markus, Central, Neurihrer, Royal, Schmidt, Rubinstein Arnold şi 
Împăratul Romanilor.” Zilnic acestea transmit presei informaţii cu privire la turiştii străini 
veniți la Sibiu”. 

Un alt spațiu destinat balurilor, seratelor şi altor întâlniri cu caracter social era 
Gesellschaftshaus. Balul organizat de studenti avea loc în sala cea mare a 
Gesellschaftshaus, iar intrarea se făcea pe bază de bilet de intrare, achiziționat în urma 
prezentării invitatiei, fie în librăria Josef Drotleff, fie la Abendkassa. Un bilet la lojă, în 
primul rând, costa 20 de coroane, în rândul al doilea 18 coroane iar sub galerie 16 coroane 
*8 Toate ingredientele pentru un bal reuşit erau prezente; astfel, un număr mare de 
dansatori şi dansatoare, o sală decorată frumos şi o formație de muzică au asigurat succesul 
acestui bal. Cuvântul de întâmpinare şi primul dans al serii au fost deschise de 
conducătorul Coerus-ului sibian, prefectul Keul, împreună cu domnişoara Hann Binder. 
Tinerimea a aşteptat cu ardoare acest moment, după care s-a putut îndrepta înspre ringul de 
dans, urmăriţi de privirile atente ale părinţilor şi invitaţilor aşezaţi în lojele ocupate până la 
ultimul loc. Vârfurile populaţiei civile şi militare au apărut în număr mare, astfel episcopul 
Friedrich Teutsch, preotul Daniel Schullerus cu soţia, comandantul G.D.J von Kovefs cu 
soția, Obergespan si comite Walbaum cu soția, directorul şcolii von Walter, directorul 
seminarului dr. Capesius, căpitanul (Stadthauptmann) Simonis cu familia, dar şi generalul 
Dobler v. Friedbura, Fulopp şi Poleschensky cu familiile. Bineînţeles că a fost prezent şi 
corpul didactic al Gimnaziului evanghelic. „Oricine poate confirma faptul că toaletele 
domnişoarelor şi ale domnişorilor au fost foarte elegante şi atrăgătoare.” 

Dulciuri şi alimente de patiserie după reţete austriece, precum era Linz Hórndl 
(cornul de Linz), puteau fi cumpărate de la brutăria Carl Wanek™. 

Pe lângă baluri şi serate, diferitele asociaţii organizau şi seri de lectură, sau de 
comunicări cu teme sociale, politice dar şi ştiinţifice. Asociaţia de femei era una dintre cele 
mai active, aflându-se printre organizatorii serilor sociale din fiecare joi. Din comitetul de 
organizare făceau parte doamnele Bertha Bock şi Lula Dorschlag, precum şi preotul 
Friedrich Teutsch. Mai ales episcopul amintit prezenta comunicări cu privire la situația şi 


statutul saşilor, dar ridica şi întrebări cu privire la viitorul „naţiunii””!. 


24 Sylvesterfeier der „ Eintracht", in S.D.T., 2. Januar 1914, p. 6. 

?5 Adressbuch der Stadt Hermannstadt, Hermannstadt, W. Krafft, 1911, p. 164. 
?6 Ibidem, p. 163. 

?! Fremdenliste vom 2. Januar, in S.D.T., 2. Januar 1914, p. 6. 

°8 Studentenball, in S.D.T., 5. Januar 1914, p. 6. 

? Studentenball, in S.D.T., 12. Januar 1914, p. 6. 

? Hochfeine Kaffeekipfel, in S.D.T., 12. Januar 1914, p. 10. 

at Frauenabend, in S.D.T., 7. Januar 1914, p. 5. 

Spaţiul public si spaţiul privat reprezintă un aspect important al vieţii cotidiene”, 
orăşenii folosindu-l pentru a-şi etala statutul. Pe lângă numeroasele cafenele, restaurante, 
saloane, hoteluri — exemple grăitoare pentru categoria spaţiului public — se mai află şi 
promenada, având un rol social important datorită poziției, de obicei centrale. Promenada 
face parte din spaţiul public des frecventat de elita germană, aici aflându-se cele mai 
importante cafenele, restaurante dar şi magazine. Aceasta se întindea din Piaţa Mare, pe 
actualul Heltauergasse până la hotelul Bulevard, unde avea numele de Bretterpromenade 
(promenada cu scânduri). Plimbarea duminicală se mai făcea şi la baza zidului cetății 
medievale. 

Elitele se aflau pe promenadă, aceasta fiind spaţiul urban cu cea mai mare putere 
de polarizare publică”. Un articol din presa săsească surprinde atmosfera de pe 
promenadă, descriind domnii şi doamnele care, după ieşirea de la slujba duminicală din 
biserica evanghelică, se îndreaptă către bulevardul principal. Bărbaţii intră la restaurantul 
hotelului Împăratul Romanilor, unde au loc „discuţiile fără perdea”, despre problemele 
politice, culturale şi economice, iar damele pornesc a gusta dulciurile firmei Frentz sau a 
răsfoi noutăţile editoriale din vitrinele libráriei Drotleff^". 

Moda occidentală a secolului XX este exprimată de către designerii francezi 
drept o „belle epoque” si este caracterizată de eleganță, lux dar si sobrietate. În această 
perioadă, hainele sunt pline de stil. Costumele de culoare închisă au haine scurte, de 
obicei împodobite cu fâşii de blană, se poartă bluze uşoare din mătase sau şifon. Culorile 
la modă sunt albastru, roşu închis, se poartă carourile alb-negru iar toaleta de seară în 
culori vii - roz, galben. Sunt la modă hainele sport. Se afirmă bolero-ul, de obicei asortat 
cu fustele, împodobit cu broderie, nasturi şi şnururi împletite. Nu se mai poartă 
„Pompadour”, părul e acum purtat în stil francez sau într-un coc înalt, cu pălării mici şi 
înalte împodobite cu pene. Apar pijamaua, papucii de casă, pantofii cu jambiere şi 
costumele de baie mai scurte. 

Cotidianul Siebenbürgisch-Deutsches Tageblatt a scos în 1903 un supliment 
intitulat Femeia şi familia, scris în limba română, dedicat femeilor în care apar anunţuri 
despre moda vremii, „picanteriile” şi elementele de cancan ale spumei societăţii 
occidentale. Desigur că şi societatea sibiană se inspira din stilul vestimentar al 
Occidentului. Cei cinci reprezentanţi ai modei pentru doamne de la Paris, oraşul luxului 
şi al elegantei, erau Worth, Poucet, Redfern, Paquin şi Rouff, ei stabilind tendinţele în 
modă ale începutului de secol XX”. Bijuteriile vestimentare puteau fi observate doar în 
clasa celor privilegiați financiar. 


? Dan-Dumitru Iacob, Rolul social al promenadei în Bucuresti si Iaşi (prima jumătate a secolului al XIX-lea), 
în Ionut Costea, Carmen Florea, Pál Judit, Rüsz-Fogarasi Enikó (coord.), Oraşe si orăşeni. Városok és 
városlakók, Cluj-Napoca, Argonaut, 2006, p. 296. 

33 Ibidem, p. 305. 

? Über den Stadtbild am Sonntag, in S.D.T., 25. September 1916, p. 3. 

35 Regii modei, în Femeia si familia, februarie 1903, p. 55. 

Ín timpul iernii se purta o hainá simplá, care putea fi realizatá din orice stofá de 
lână. Partea de sus este descrisă ca fiind împărţită în două şi despărțită de o curea, simplă, 
ea fiind încopeiată şi croită pe talie. Gulerul care aparține taliei este acoperit de trei 
bande, care sunt aşezate una lângă alta, fiecare dintre ele fiind încadrată într-o bordură de 
stofă, iar la capăt fiind legată de nasturi. Partea de jos a rochiei se încheie cu un voal- 
serpetin, care se ridică putin in spate şi peste care se aplică o bandă. Bordura care uneşte 
cele două părţi este de o culoare deschisă şi la care i se ataşază un nasture cu formă de 
trifoi. De asemenea, haina are şi o cravată neagră, care se ataşează la gulerul rochiei. 
Mânecile largi în jos se termină in manşete*€. 

Costumul de primăvară poate fi confecţionat din stofă neagră sau colorată şi 
constă din rochie, jachetă şi bluză. Benzile, care se aplică pe rochia croită din tăieturi 
rotunde, se astern ca un voal. În faţă si în spate, jacheta este strânsă pe corp, iar la 
marginile ei si peste cusături se aplică benzi.” Haina de vară pentru dame poate fi 
confecționată din orice stofă uşoară de lână, etamin sau voal. 

Pălăria joacă un rol foarte important în societatea germană, pentru că apariția 
confecționată din chemillie de orice culoare, iar în jurul fundului se decorează cu mătase, 
din care se confecționează din ambele laturi câte o croşetă. Un alt tip de pălărie pentru 
femei este construită din sârmă îmbrăcată cu catifea de culoarea nalbei. Partea de 
deasupra pălăriei se înveleşte cu mătase de aceeaşi culoare, iar decoratiunea se face cu o 
cunună de frunze. În partea din spatele pălăriei este ataşată o panglică de culoare violet." 


ok ok k 


În ceea ce priveşte sportul si activităţile în aer liber, un rol major în desfăşurarea 
loisirului l-a avut apariţia staţiunii Păltiniş. Aceasta s-a datorat dorinței manifestate în 
ultimele decenii ale secolului XIX de către o serie de personalități importante din 
comunitatea săsească de a se înființa o staţiune climaterică în munţii din apropierea 
Sibiului. Izvorul „Hohe Rinne” a fost cel care a dat numele german al viitoarei stațiuni, 
aşa cum vârful muntos din apropiere i l-a dat pe cel românesc: „Păltiniş”. Secțiunea Sibiu 
a S.K.V., bazându-se pe experienţa existentă în ceea ce priveşte efectul benefic al aerului 
de munte asupra sănătăţii, cu imboldul dat de medicul militar Julius Pildner von 
Steinburg, (în cadrul unei adunări din 27 martie 1885) a luat hotărârea ca prin construirea 
unui sanatoriu în climatul montan să creeze o instituţie cu scopuri pur umanitare, oferind 
însănătoşire şi călire oamenilor prin sedere mai îndelungată în climatul de altitudine.” 
Stațiunea Păltiniş constituia prima de acest fel din Transilvania, aflată la o altitudine atât 
de mare. În vederea ajungerii în staţiune, erau folosite căruțele trase de cai iar din Sibiu 
se putea ajunge în Păltiniş în 5-6 ore. Odată ajunşi acolo, turiştii puteau servi o masă, se 


°° Ibidem, p. 8. 

37 Costum de primavara, în Femeia si familia, februarie 1903, p. 40. 

?* Idem, Pălărie de primăvară, p. 40. 

* Mircea Dragoteanu, Oana Mihaela Tamas, A fost odată Hohe Rinne. Întemeierea staţiunii Păltiniş, în Studia 
Universitatis Cibiniensis Series Historica VIII, Sibiu 2011, p 67. 

puteau plimba pe drumurile staţiunii sau puteau fi cazați în sanatoriul pus la dispoziţie de 
S.K.V. (Siebenbürger Karpathenverein). Multe dintre serile pe care turiştii le petreceau 
în stațiunea Păltiniş se încheiau cu baluri la care se dansa, atmosfera fiind una 
încântătoare. Dintre dansurile specifice lumii germane întâlnite în presă, amintim Polka, 
Mühlradel, Sternpolka, Schnellpolka, Hătlinger, Walzer. Alte locuri în aer liber destinate 
loisirului erau Pădurea Dumbrava, Parcul „Sub Arini”, însă saşii mai mergeau să 
sărbătorească şi în apropierea oraşului, in Gusterita (Hammersdorf), Cisnădioara 
(Michelsberg) sau Cisnădie (Heltau). 

Dezvoltarea orasului de la sfárgitul secolului al XIX-lea si inceputul celui de-al 
elitei in cadrul diferitelor spatii publice prin intermediul presei, care prin anunturi, articole, 
reclame s-a dovedit a fi foarte ofertantá. Nu considerám cá prezenta cercetare este una 
exhaustiva, intrucát am trasat doar cáteva dintre aspectele referitoare la relatia dintre 
habitat si loisir. 

Burgul sásesc oferea actorilor sociali, fie ei sagi, romani sau maghiari, diferite 
cafenelelor, a restaurantelor şi hotelurilor până la baluri şi serate. Aspectele de viata 
culturală sunt şi ele întâlnite în paginile presei, însă, acestea vor fi tratate într-o lucrare 
viitoare. Transportul între diferitele pieţe sau cartiere era asigurat fie de tramvaie, fie de 
autobuze, iar amenajarea noilor cartiere permite apariția de noi spaţii locuibile. Remarcăm 
prezenţa membrilor elitei culturale, administrative, laice dar şi spirituale în cadrul 
evenimentelor sociale, precum sunt balurile. 

Spaţii urbane destinate socializării, cafenelele şi restaurantele erau frecventate de 
elită, acolo având loc discuţiile cu privire la schimbările din cadrul monarhiei austro- 
ungare. Etalarea statutului social era importantă, vestimentația şi comportamentul in 
spațiile urbane fiind avută în vedere. De altfel, petrecerea timpului liber în natură se 
desfăşura prin activități în aer liber, fie în parcurile din oraş, fie în satele săseşti din jur sau 
la Păltiniş. Din paginile presei am încercat redarea unei legături între dezvoltarea urbană a 
Sibiului, definită prin habitat, şi loisirul desfăşurat în urbea de pe Cibin. 

Fig. 1. Promenada sibianá, care se intindea pe Heltauergasse, actualul Bulevard Nicolae Bálcescu. 
Carte postalá din anul 1918. 


Sursa: Institut für donauschwabische Geschichte und Landeskunde, Tübingen 

Kleiner Ring mit dem Ratturm 


Fig. 2. Nucleul central era des vizitat de catre elita. Piata Mica cu Podul Minciunilor. 
Carte postalá din 1916. 
Sursa: Institut für donauschwabische Geschichte und Landeskunde, Tübingen 

Hermannstadt | Nagyszeben 
Kis-piacz 


Kleiner Ring 


Fig. 3. Tárgul de joi in Piata Micá. Carte postalá 1918. 
Sursa: Institut für donauschwabische Geschichte und Landeskunde, Tübingen 


Fig. 4. Gesellschaftshaus: locul de intálnire al diferitelor asociatii. Carte postalá din 1917. 
Sursa: Institut für donauschwabische Geschichte und Landeskunde, Tübingen 

Fleischergasse, k. ung. Hauptpost Hermannstadt — Nagyszeben — Sibiia 


Fig. 5. Fleischergasse, actuala strada Mitropoliei, cu cládirea Postei. Carte postalá din 1916. 
Sursa: Institut für donauschwabische Geschichte und Landeskunde, Tübingen 

Waldwirtshaus — Erdóvendégló Waldwirtshaus — Erdóvendégló 
Hermannstadt — Nagyszeben 
Waldsee — Erdói-tó j Waldsee 


Fig. 6. Jungenwald, actuala Pádure Dumbrava, loc de intálnire al elite 
primăvară şi vară. Carte poştală din 1915. 
Sursa: Institut für donauschwăbische Geschichte und Landeskunde, Tübingen 

CONSIDERATII PRIVIND APARITIA SI FOLOSIREA TRAMV AIULUI CA 
EFECT AL ELECTRIFICĂRII ORAŞULUI SIBIU LA SFÂRȘITUL 
SECOLULUI AL XIX-LEA ŞI IN PRIMELE DECENII 
ALE SECOLULUI AL XX-LEA 
CONSIDERATIONS ON THE OCCURRENCE AND EFFECT OF ELECTRIFICATION 


OF TRAM USE OF SIBIU IN THE LATE NINETEENTH CENTURY AND 
THE FIRST DECADES OF THE TWENTIETH CENTURY 


Prof. Drd. Dragos CURELEA 


Liceul Tehnologic „Avram Iancu” Sibiu & Scoala Gimnazialá „Radu Selejan" Sibiu 
c drg? yahoo.com 


ABSTRACT 


Electrification was a constituent part of European civilization at the beginning of the twentieth century. In this 
context marked by progress and technological experience, appeared and diversified means of transport that 
used electricity as internal combustion. One such case was the appearance and use of the electric tram as the 
public means of transportation in European cities (for the first time in Germany at Berlin in 1882). 

A tram also worked more than eight decades and the city of Sibiu. The story of his brief we outline in our 
communication. More over, the introduction of the electric tram in Sibiu, the project was Dr. Carl Wolff, who 
shortly before commissioning activity Sadu I hydropower plant on December 16, 1896, was aware of the 
positive effects both in the socio-cultural, as well as those relating to profit from such a project. 

So in Sibiu introduction of a means of transport that use electricity was a necessary step on the path of 
modernization and Europeanization of Sibiu early twentieth century. Originally electric omnibus, because 
then, the electric tram to face daily life of community in Sibiu. And yet we consider everything clean electricity 
source of the future will be the main way of food and means of transport in the near future 


Keywords: electrification, technological progress, electric tram, modernization, community 


Am elaborat aceastá comunicare stiintificá pornind de la amintirea unor mai vechi 
discuţii purtate in copilărie cu bunicul meu. Acesta îmi povestea deseori despre tramvaiul 
electric şi despre ce a reprezentat odinioară în epoca tinereții sale acest mijloc de transport 
în comun, care inevitabil a făcut parte din istoria noastră modernă, fiind un element realizat 
în urma aplicaţiilor energiei electrice în viata comunităţii sibiene. Tramvaiul a fost, spunea 
el, o stare de spirit, un factor de civilizaţie materială al acelui moment. De aici porneşte 
povestea tramvaiului sibian vreme de mai bine de un veac. În comunicarea mea, pentru 
acest simpozion m-am rezumat la primele cinci decenii ale secolului XX. 

Electrificarea a fost fără îndoială un element constitutiv al civilizaţiei europene la 
începutul secolului al XX-lea. În acest context marcat de progres şi experienţă tehnologică, 
au apărut şi s-au diversificat mijloace de transport în comun care foloseau drept combustie 
internă energia electrică. Un asemenea caz l-a reprezentat apariţia şi utilizarea tramvaiului 
electric ca mijloc public de locomotie în oraşele europene (pentru prima dată in Germania, 
la Berlin, în 1882). Un asemenea tramvai a funcționat mai bine de şase decenii şi în oraşul 
Sibiu. Povestea succintă a acestuia o vom schița în rândurile comunicării noastre. La 
sfârşitul secolului al XIX-lea şi începutul secolului al XX-lea, industrializarea şi 
modernizarea oraşelor se caracteriza, printre altele, prin două mari realizări, iluminatul 

public electric, (treptat si cel privat) si introducerea tramvaiului electric, cu notabile efecte 
în viata culturală, socială si economică a comunităților respective, a societăţii in 
ansamblu!. 

Introducerea tramvaiului electric în oraşul Sibiu este unul dintre efectele de seamă 
ale viziunii de perspectivă a dr. Carl Woff privind folosirea curentului electric în oraşul de 
pe Cibin şi beneficiile acestui consum pentru comunitatea sibiană. Trebuie să apreciem 
faptul că la sfârşitul secolului al XIX-lea, Sibiul, ca urmare directă a creşterii demografice 
dar şi a progresului tehnologic înregistrat, avea strictă şi imediată nevoie de un mijloc de 
transport în comun pe şine. Dacă cele din Timişoara şi Arad erau tractate de cai, iar cel din 
Braşov, utiliza drept energie forţa aburului, Sibiul nu avea un asemenea mijloc de transport 
pe şine, la acea dată. Acest aspect in acceptinea noastră a fost mai mult provocarea 
necesară introducerii în oraşul nostru a tramvaiului electric’. Iar pentru ca sibienii si 
conducerea urbei să nu se confrunte cu interesele acelor societăți de tramvaie hipotractate, 
respectiv ale celor care se foloseau de forța aburului, a fost aceptată la începutul anului 
1900 ideea şi viziunea unui tramvai electric”. De altfel, introducerea tramvaiului electric în 
Sibiu a fost proiectul dr. Carl Wolff, care cu puţin timp înaintea punerii în activitate a 
centralei hidroelectrice Sadu I, în data de 16 decembrie 1896, a conştientizat efectele 
pozitive ale introducerii în Sibiu a unui mijloc de transport în comun care să folosească 
energia electrică. Astfel, acesta încă din data de 6 iunie 1893, în cadrul unei conferinţe 
ştiinţifice susținute in Sibiu, sublinia faptul că: „Sibiului îi lipseşte un mijloc de transport 
pe şine, însă, această lipsă ne poate ajuta la introducerea unui tramvai electric, căci nu 
trebuie să ne mai confruntăm cu rezistenţa societăţilor de tramvaie cu cai sau cu abur care 
şi-ar apăra interesele.” Astfel, putem constata faptul că s-au purtat discuţii între 
administrația sibiană şi patronatul din industria electricității privind rosturile introducerii în 
Sibiu a unui mijloc de transport care să folosească energia electrică. În aceste condiţii, 
administraţia oraşului a solicitat firmei germane Orrenstein & Koppel o ofertă în vederea 
construirii unui tramvai cu ecartament îngust (760 mm), care să pornească de la gara 
Sibiului, să străbată centrul oraşului şi să ajungă până în Răşinari”. 

Totuşi, introducerea tramvaiului în oraşul Sibiu a mai trebuit să aştepte, deoarece 
în Sibiu se va experimenta omnibuzul electric, costul de cumpărare şi întreţinere a acestor 
mijloace de transport în comun fiind mai redus. Între 1900-1904, Hermannstădter 
Elektrizitütswerk Aktiengesellschaft (Societatea pe acțiuni Uzina Electrică din Sibiu) a 
investit în introducerea şi extinderea reţelei electrice, resursele finaciare adunate fiind mai 
întâi de toate investite în dezvoltare, astfel încât nu s-a putut trece imediat, la începutul 
anului 1900, la punerea în aplicare a vechiului proiect al dr. Carl Wolff, pentru că fondurile 


! Volker Wollman, Patrimoniu preindustrial si industrial ín Románia, vol. IV, Sibiu, Honterus, 2014, p. 43; 
Marcel Stancu, Sibiul şi electrificarea României. Cronică ilustrată 1891-2014, Sibiu, Honterus, 2014, pp. 45, 
124-125. 

? M. Stancu, op. cit., p. 121. 

? V. Wollman, op. cit., p. 64. 

^ Ibidem. 

? M. Stancu, op. cit., p. 121. 

alocate tramvaiului electric se aflau sub semnul întrebării”. Trebuie afirmat faptul cá 
reluarea proiectului privind introducerea tramvaiului electric ca mijloc de transport în 
comun în Sibiu se datorează lui Oskar von Miller însă existau reale temeri asupra faptului 
că valoarea investiţiei pentru tamvaiul electric ar fi prea mare primejduind în acest sens 
însăşi ideea de rentabilitate a acestui proiect”. 

Tocmai din aceste considerente s-au folosit într-o primă etapă omnibuzele, 
considerându-se greşit însă faptul că aceste mijloace de transport în comun vor fi mai 
eficiente şi investiția mai repede de amortizat financiar, fireşte recurgându-se la 
raționamentul potrivit căruia în cazul omnibuzelor nemaifiind vorba de şine ferate şi de 
investiţia în acestea era asigurată astfel rentabilitatea. Însă nu a fost chiar aşa. Aşadar, în 
1904 a fost pus în circulaţie în oraşul Sibiu cel dintâi omnibuz electric oferit contra cost de 
firma AEG Berlin. Primul traseu, în toamna anului 1904, a fost: Piaţa Gării - Piaţa Mare - 
Piaţa Uniri - Bulevardul Victoriei - Promenada „Sub Arini”. Pentru a se putea ajunge din 
Piaţa Gării în Oraşul de Sus, a trebuit diminuată înclinația pantei din fața mânăstirii 
Ursulinelor cu 20%o°. În aceste condiţii, în data de 2 august 1904 era pus în circulaţie, de 
către administraţia sibiană, primul omnibuz electric de pe teritoriul României”. 

Iniţial trei, mai apoi patru omibuzuri electrice folosind drept combustie 
alimentarea cu energie electrică de 550 V. C.c au asigurat sibienilor călătoria între Piaţa 
Gării şi Parcul „Sub Arini”. Dar aceste mijloace de transport în comun nu au avut viață 
lungă. În primul rând datorită unor cauze de ordin tehnic, astfel, bateria şi convertizoarele 
montate în substatia Sibiu încă din 1902, nu erau destul de puternice pentru alimentarea cu 
suficientă putere energetică a omnibuzelor. Captatorii electrici, în aceste condiții săreau 
adeseori de pe firele liniei de contact, adeseori se scurtcircuitau, se inroseau si împroşcau 
scântei, înspăimântând adeseori atât trecătorii, cât şi călătorii. Presa din acea vreme a 
descris aceste omnibuzuri ca fiind o sursă continuă de zgomot ce mergea pe roți. Alte 
probleme tehnice cu care s-au confruntat aceste omnibuzuri, deopotrivă cei care le 
administrau, avându-le în întreținere, cât şi cei care le foloseau în calitate de călători se 
refereau la construcția acestor tipuri de vagoane, care aveau defecte mari. Datorită felului 
în care erau controlate roțile acestor omnibuzuri, datorită umezelii carosabilului, roțile 
acestea nu mai puteau fi controlate, astfel încât aceste mijloace de transport deviau pe 
trotuare sau chiar loveau şi avariau porțile unor clădiri precum Gimnaziul maghiar 
(actualul Colegiu Naţional „Gheorghe Lazăr” din Sibiu). 

Nu în ultimul rând, aceste deficienţe tehnice care făceau dificilă operaţiunea de 
conducere a acestor mijloace de transport în comun punea în pericol însăşi viata 
pasagerilor, a vatamanului şi a trecătorilor de pe trotuare. Tocmai de aceea, conducerea 
Uzinei Electrice din Sibiu (Hermannstddter Elektrizitüs Aktiengesellschaft) a hotărât dupa 
două luni de folosire a acestor mijloace de transport să le scoată din uz". În acest răstimp 


$ Ibidem. 

7 Ibidem. 

g Sigmund Dachler, Tramvaiul electric, document dactilografiat, Sibiu, 1906, p. 1; M. Stancu, op. cit., p. 121. 
9 se Uzina Electrică din Sibiu, Sibiu, Institutul de Arte Grafice Joseff Drotler, 1926, p. 16. 

? V. Wollman, op. cit., p. 66. 

de 2 luni şi '4, din perspectivă strict statistică, ca urmare a circulaţiei în Sibiu a celor patru 
omnibusuri electrice, care costaseră 4500 de coroane, acestea au parcurs 15272 de km şi au 
transportat 74086 călători'!. Ca o paranteză trebuie apreciat faptul că numărul mare al 
călătorilor într-un interval scurt de timp care au folosit în Sibiu acest mijloc de transport în 
comun, a fost motivul pentru care, conducerea oraşului a considerat că în condiţiile 
introducerii tramvaiului cu şine în Sibiu se poate aştepta la o rentabilitate sporită care să 
acopere investiţiile în infrastructură şi în mijloacele tehnice. De asemenea, este meritoriu şi 
demn de evidenţiat faptul că, la intervenţia directă a lui Oskar von Miller", Asociaţia 
Generală a Uzinei Eletrice din Berlin a retras cele patru omnibuzuri electrice însă oferind 
la schimb patru tramvaie electrice pe şine. Astfel, în baza hotărârii Consiliului comunal 
Sibiu/Nagyszében din 5 ianuarie 1905 se punea la dispoziție Uzinei Electrice din Sibiu - 
Hermannstiidter Elektrizitdts Aktiengesellschaft, condusă de inginerul Sigmund Georg 
Dachler, terenul necesar pentru construcţia infrastructurii pentru tramvaiul electric în urma 
stabilirii traseului ce trebuia urmat”. 

Câteva luni mai târziu, Ministerul Comerţului din Ungaria a aprobat, în data de 9 
mai 1905, concesiunea terenulului, aducându-le câteva observaţii şi corectii de natură 
politică şi anume: Ministerul îşi rezerva dreptul de a verifica toate planurile şi de a le 
respinge dacă acestea erau greşite; Ministerul impunea limba maghiară ca unică modalitate 
de comunicare oficială folosită în activităţile ce se vor desfăşura în Sibiu privind înființarea 
unei Societăţi pe acţiuni a tramvaiului electric; Ministerul îşi rezerva dreptul de a stopa 
lucrările şi de a anula concesiunea dacă considera că indicaţiile sale nu sunt respectate. 
Totodată, Sibiu era fixat drept reşedinţă a Societăţii tramvaiului electric din Transilvania". 

Începând cu luna februarie 1905 au debutat lucrările de excavare, de aşezare şi 
consolidare a căii ferate de rulare realizată la parametrii tehnici agreaţi”” de Societatea 
Michael Hirsch din Budapesta. Printre detaliile tehnice în ceea ce priveşte tramvaiul 
electric menţionăm următoarele: 

- a fost montat un singur rând de şine, având pe parcursul lor 8 locuri de încrucişare; 

- a fost ales ecartamentul de 1 m. Pentru că la un ecartament mai mic, de exemplu la cel de 
760 mm, nu se putea instala un motor puternic care să tracteze mai multe vagoane; 

- la capetele traseului, acelaşi ca şi la omnibuzul electric, au fost construite două căsuțe de 
aşteptare; pe parcursul traseului s-a construit o a treia căsuţă în fata Hotelului Bulevard'^. 

În ziua de 3 octombrie 1905 se desfăşura în Sibiu, Adunarea generală de 
constituire a Societăţii pe Acţiuni „Tramvaiele electrice din Sibiu”. În această adunare, 
Uzina Electrică din Sibiu (HEW) a subscris un total de 95% (377 de acțiuni a câte 1000 de 
coroane). Restul, până la 100% a provenit de la acţionari persoane fizice 20 (acţiuni). 
Membri în Consiliul de Administraţie al Societății pe Acţiuni „Tramvaiele Electrice din 


! 1bidem. 

? Oskar von Miller (1854-1934), om magistral şi cu o viziune anticipativ-corectă asupra viitorului, care a avut 
rolul esenţial în introducerea tramvaiului electric în oraşul Sibiu în anul 1905. 

P V, Wollman, op. cit., p. 66. 

^ M. Stancu, op. cit., p. 125. 

15 Între conducerea oraşului Sibiu, Ministerul Comerţului din Ungaria şi conducerea Uzinei Electrice din Sibiu. 
16's. Dachler, op. cit., p. 1; M. Stancu, op. cit., p. 125. 

Sibiu”, erau printre alţii: Carl Wolff, Martin Schuster, Albert Arz von Straussenburg, Carl 
Albrich jr., Sigmund Dachler, Octavian Russu şi medicul Ilie Beu”. 

Tot în anul 1905 a fost cumpărat terenul din vecinătatea clădirii administrative, 
aici fiind construite remiza necesară pentru cele 9 vagoane, dar şi o clădire-atelier pentru 
reparaţii şi depozite. În ziua de 8 septembrie 1905 se finalizau lucrările pe şantierul 
tramvaiului electric din Sibiu. Cu aceeaşi zi, se puneau în mişcare şi vor începe să circule 
pe traseul Piaţa Gării - Promenada „Sub Arini”, cele patru vagoane-motor AEG, produse în 
Budapesta. Alte detalii tehnice pe care considerăm că trebuie semnalate sunt: capacitatea 
acestor vagoane care au circulat în Sibiul începutului de secol XX, în care existau un 
număr de 16 locuri pe scaune şi 14 locuri în picioare, respectiv, tramvaiele electrice erau 
echipate cu două motoare, plasate unul în fata, celălalt în spate, cu o capacitate de 25 CP şi 
dezvoltau o viteză de 10 km/h. Un alt aspect ce trebuie semnalat îl reprezenta călătoria 
gratuită a copiilor care nu depășeau înălțimea de 1,2 m'* în conformitate cu marcajul 
aplicat în dreptul uşilor de acces în vagoane. Iniţial, pe parcursul anului 1905, cele patru 
tramvaie electrice sibiene au circulat din 10 în 10 minute, un al cincilea vagon era lăsat în 
rezervă. Datorită numărului crescut de călători, ce foloseau aceste mijloace de transport în 
comun, din primăvara anului 1906, au fost cumpărate încă trei vagoane, două dintre 
acestea fiind puse imediat în circulaţie, ceea ce a permis ca frecvența circulaţiei să se 
reducă la 6 minute. Tot în aceeaşi perioadă mai circulau asemenea mijloace de transport în 
Bucuresti, din 1894, în Iasi, Brăila, Galati şi Satu Mare, din 1900. 

În cursul anului 1906, datorită faptului că garniturile tramvaiului sibian nu făceau 
față afluxului tot mai mare de călători, conducerea Uzinei Electrice Sibiu şi Consiliul de 
Administraţie al Societăţii pe Acţiuni „Tramvaiele Electrice din Sibiu” în comun acord cu 
municipalitatea sibiană au hotărât prelungirea traseului deja existent cu un parcurs nou de 
2230 m, pornind de la Promenada „Sub Arini”, până la Şcoala Militară, iar apoi mergándu- 
se mai departe, până la Cimitirul Central din Sibiu, aflat la marginea Pădurii Dumbrava”. 
Şantierul, deschis în 1906 în vederea excavării, respectiv a turnării infrastructurii, pe care 
apoi au fost aşezate traversele ferate, va dura patru ani. Pentru prima dată, Uzinei Electrice 
din Sibiu, municipalitatea sibiană i-a acordat dreptul de a-şi construi pentru uzul propriu al 
angajaţilor căsuțe de vacanţă, în apropierea vechiului poligon al Şcolii militare”. Acest 
nou tronson a fost pus în funcție în ziua de 15 mai 1910, tramvaiul sibian asigurând cel 
puţin 14 drumuri pe zi. Două obiective esențiale în epocă pentru conducerea Societăţii pe 
Acţiuni „Tramvaiele electrice din Sibiu” cât şi pentru municipalitatea sibiană au constat în 
legarea pe calea ferată a Oraşului de Sus cu Oraşul de Jos, respectiv deschiderea altor 
tronsoane de cale ferată pe care să ruleze tramvaiul sibian?'. În cursul aceluiaşi an, 1910, 
Uzina Electrică sibiană hotăra investirea unei sume de peste 100000 de coroane, bani 


17 Ilie Beu (1864-1947), medic român în Sălişte si Sibiu, doctor în Ştiinţe medicale la Universitatea din Graz, 
Austria. Publicist, membru colaborator al ASTREI. A colaborat la prima Enciclopedie românească, cea din 
1905, autor al lucrărilor Igiena şcolară (1904) şi Cărticica sănătăţii (1905). 

18 M. Stancu, op. cit., p. 12; V. Wollman, op. cit., p. 67. 

1 Kurt Klemens, Hanul Dumbrava şi Groapa leilor, Sibiu, Editura Honterus, 2013, pp. 12-13. 

? M. Stancu, op. cit., p. 125. 

?! V. Wollman, op. cit., pp. 68-69. 

obtinuti ca urmare a profitului fácut, astfel incát se considera ca fiind oportuná implicarea 
conducerii municipalităţii (Consiliul comunal) cu o sumă de 24000 coroane în vederea 
deschiderii tronsonului Oraşul de Sus - Oraşul de Jos, pe traseul: Piața Gării, Strada 9 Mai, 
Piaţa Dragoner, Străzile Faurului şi Turnului, până la stația finală din Piaţa Cluj cât şi a 
realizării ulterior a unui nou tronson, care viza să ajungă prin Piaţa Cluj până în Comuna 
Turnişor. Frecvența de circulaţie a tramvaiului electric in Sibiu, după anul 1910, a fost din 
6 în 6 minute. Acest tronson care interconecta transportul în comun din Oraşul de Sus cu 
Oraşul de Jos a fost inaugurat în 10 august 1912, având o lungime de 1360 m”. Câţiva ani 
mai târziu, la începutul anului 1914, debutau lucrările de prelungire a traseului, fiind puse 
în practică proiectele anterioare ale conducerii Uzinei Electrice Sibiu, realizate în comun 
cu Societatea pe Acţiuni „Tramvaiele electrice din Sibiu”, pornindu-se de la marginea 
oraşului, din imediata vecinătate a Cimitirului central şi până la Waldwirtshaus” - Hanul 
din Pădure. Acest tronson nou de cale ferată pentru tramvaiul electric a avut o lungime de 
1220 m, fiind inaugurat în ziua de 15 mai 1915”. 

În aceste noi condiţii, se impunea achiziţionarea de către Hermannstădter 
Elektrizitüts Werke a altor 3 vagoane motor necesare pentru respectarea orarului şi a 
frecvenţei circulaţiei cu care, de altfel, sibienii deja se obişnuiseră în epocă. În aceiaşi ani, 
Societatea „Tramvaiele electrice din Sibiu”, dispunea în patrimoniul său de mai multe 
tronsoane şi de un parc de 13 vagoane-motor şi alte 5 vagoane-remorcă”. Dacă la data 
intrării sale în circulaţie, în anul 1905, tramvaiul sibian trasporta aproximativ 25.000 de 
călători anual, de-a lungul a mai bine de un deceniu, o statistică efectuată de conducerea 
Hermannstiidter Elektrizităts Werke, în anul 1917, sublinia că în toată această perioadă 
tramvaiul sibian a transportat în comun 2,5 milioane de călători, numărul acestora crescând 
constant în fiecare an din această perioadă, atât datorită construcţiei noilor tronsoane, 
rezultând o prelungire constantă a traseelor, cât şi datorită creşterii constante a numărului 
de locuitori ai Sibiului. 

Deşi atât oraşul Sibiu cât şi locuitorii săi au fost afectaţi de consecinţele 
desfăşurării Primului Război Mondial, între 1914-1918, numărul călătorilor care au folosit 
tramvaiul sibian nu a scăzut, ci în mod surprinzător, numărul acestora a fost în creştere, în 
perioada 1916-1919. Cifra celor care au folosit în Sibiu acest mijloc de transport în comun 
se ridica la 6 milioane”, deci cu o medie anuală de 2 milioane de călători în cele 12 luni 
ale fiecărui an aflat în studiul respectivei statistici. În perioada primei conflagrații 
mondiale, Societatea pe Acţiuni „Tramvaiele electrice din Sibiu” a sporit parcul de 
mijloace rulante achizitionand încă din 1917 două noi vagoane-platformă necesare in 
vederea transportului de marfă, în acest sens fiind realizat şi un tronson tehnic de 195 m, 
care făcea legătura între liniile gării Sibiu şi depozitul Societăţii Electrice din Sibiu. De aici 


22 + Uzina Electrică din Sibiu, p. 20; M. Stancu, op. cit., pp. 132-133. 

? Asa se numea odinioară Hanul din Pădure, care mai apoi a purtat denumirea de Hanul din Dumbrava, 
construcție care în actualitate a fost inclusă în clădirea hotelului Hilton. Acesta a fost construit de Uzina 

produsele erau transportate în Sibiu la destinatari cu ajutorul vagoanelor de tip platformă. 
În următoarea perioadă, numărul celor care foloseau tramvaiul ca mijloc de transport în 
comun a mai scăzut, aspect cauzat inevitabil şi de pierderile în vieţi omeneşti înregistrate 
în rândurile locuitorilor Sibiului. După Primul Război Mondial, evenimentele politico- 
militare complexe de la granița României, atât la est, cât şi la vest, consideratiile de ordin 
economic şi financiar, care nu au fost favorabile derulării afacerilor şi acumulării 
profitului, sunt tot atâtea cauze care au împiedicat în perioada anilor 1919-1927, 
prelungirea traseului tramvaiului electric în Sibiu. În pofida acestor condiţii, Uzina 
Electrică din Sibiu a trecut la modernizarea infrastructurii tehnice existente, a parcului 
rulant şi a sistemului cu alimentare electrică a tramvaielor sibiene. În anul 1921 s-a trecut 
la înlocuirea sitemului vechi de alimentare a tramvaielor cu electricitate, sistem considerat 
ca fiind depăşit, atât ca uzură tehnică, cât şi ca randament electric, datând din 19027’. Noua 
instalaţie electrică era una modernă de tip automatizat, cu o putere de 2x120Kw, 600 V, 
cea introdusă în sistemul cu alimentare pentru tramvaiele sibiene fiind prima de acest tip 
folosită pe teritoriul României”. În acelaşi an, 1921, Consiliul de Administraţie al 
Societăţii pe Acţiuni „Tramvaiele electrice din Sibiu”, a comandat şi achitat Fabricii Astra 
din Arad trei vagoane noi, două dintre acestea fiind deschise, utilizate pe timpul verii şi 
unul închis folosit mai mult pe timpul iernii”. O altă îmbunătăţire tehnică semnificativă, 
introdusă în anul 1923, a reprezentat-o fixarea traverselor de cale ferată prin sudare, în 
perioada anterioară liniile fiind aşezate cap la cap prin procedura bulonării, ceea ce făcea 
călătoria balansată şi nesigură, mai ales în timpul iernii şi în veriile foarte cald. Acest 
demers inovativ a crescut gradul de calitate al călătoriilor cât şi stabilitatea liniilor de 
tramvai în Sibiul interbelic“. Conform rapoartelor interne, asociate cu creşterea numărului 
de tichete vândute, Societeatea „Tramvaiele electrice din Sibiu” a înregistrat, începând cu 
anul 1924, o creştere constantă a numărului de călători, care foloseau zilnic acest mijloc de 
transport în comun”!. Din aceste motive, au fost comandate şi achitate în cursul anului 
1924 două noi vagoane Uzinei Astra din Arad. Vechile vagoane de tip platformă au fost 
transformate în vagoane de tip remorcă folosite în transportul de călători. 

În primul trimestru al anului 1926, simțindu-se o revigorare economică, situație 
coroborată şi cu acumulările profitului din ultimii trei ani, Consiliul de Administraţie al 
Societăţii „Tramvaie electrice din Sibiu” a hotărât, cu acordul municipalităţii sibiene, să 
inaugureze lucrările de prelungire a traseului liniilor de tramvai din Oraşul de Jos. Astfel, 
s-a trecut la realizarea lucrărilor de infrastructură privind prelungirea liniilor de cale ferată 
pornindu-se de la Piaţa Cibin, peste podul Cibin şi până în Piaţa Cluj, tronson care a fost 
pus efectiv în funcţiune în ziua de 27 septembrie 1927”. Tot în această perioadă, din 
perspectiva imbunátátirilor tehnice, au fost introduse la tramvaiele aflate în parcul sibian, 
captatoarele electrice denumite arc Fischer, mai eficace şi mult mai stabile în raport cu mai 


?! M. Stancu, op. cit., p. 150. 
% Ibidem. 
? V, Wollman, op. cit., p. 69. 
3 M. Stancu, op. cit., p. 150. 
3! Ibidem. 
? v. Wollman, op. cit, p. 69. 

vechile captatoare electrice de tip troleu, care adeseori se decuplau provocând întârzieri 
călătorilor. Un an mai târziu, investind profitul acumulat în anii 1926-1927, Societatea 
„Tramvaiele electrice din Sibiu” a înlocuit mai vechea linie electrică de contact pe toate 
traseele sale. Datorită acumulărilor financiare ale ultimilor doi ani, în 1928, conducerea 
acestei societăți pe acțiuni a hotărât majorarea parcului rulant cu un număr de cinci 
vagoane din Zittau (Saxonia). Constatând o acumulare a profitului, datorat în principal 
majorării numărului de călători, Consiliul de Administraţie al acestei societăți a hotărât 
prelungirea traseului din Oraşul de Jos, cu 600 m, pornind de la Piaţa Cluj şi până în 
comuna Turnişor. Datorită unor probleme de ordin politic, respectiv a unor neînțelegeri 
economice, a fost întârziată punerea în funcţiune a acestui nou tronson, inaugurarea 
acestuia fiind făcută abia in 18 septembrie 1929. 

Tot în aceeaşi perioadă de timp, conducerea Societăţii „Tramvaiele electrice din 
Sibiu” a hotărât modificarea liniei de tramvai din fata Gării din Sibiu, reconstrucția staţiei 
de tramvai şi realizarea unei bucle mai largi de întoarcere a tramvaiului la acest cap de 
linie. Statistic trebuie să apreciem că în 1929, după mai bine de două decenii de activitate, 
tramvaiul sibian parcurgea un traseu de 10 km si 175 de m”. Tot in 1929, pentru 
îmbunătăţirea alimentării cu energie electrică a tramvaielor, conducerea Uzinei Electrice 
Sibiu a hotărât instalarea unui convertizor de 90 KW la Hanul din Dumbravă”. În ultima 
parte a anului 1929 au început să se întrevadă din nou probleme de natură economică, 
aceasta deoarece debutase marea criză internaţională care a afectat şi România, cât şi 
majorării excesive a dobânzilor la sumele împrumutate din sistemul bancar privat (în 
medie majorarea depăşea 20% din suma împrumutată). Totuşi pentru continuarea 
investițiilor s-au făcut împrumuturi în franci elvețieni, dobânzile practicate de bănci la 
această monedă fiind mult mai mici. Criza economică a marcat şi afectat şi comunitatea 
sibiană, astfel încât anii 1933-1934 au fost dramatici pentru conducerea Societăţii 
„Tramvaiele electrice din Sibiu”, cât şi pentru angajaţii acesteia. De asemenea, trebuie 
afirmat faptul că lucrările privind investiţiile şi modernizarile au stagnat, numărul 
călătoriilor şi al călătorilor diminuándu-se simţitor cu un procent de 40%". După 1934, pe 
fondul implicării statului în economie s-a simţit şi în Sibiu o creştere economică constantă, 
care a fost benefică pentru comunitatea sibiană, care folosea tramvaiul ca mijloc principal 
de transport în comun. În această perioadă, în condițiile crizei economice, pierderile fiind 
foarte mari, a fost luată în considerare chiar opțiunea lichidării acestei societăţi. Însă 
tramvaiul sibian era deja parte din comunitate, era chiar unul dintre elementele vizibile de 
civilizaţie şi progres, astfel încât au fost solicitate subvenţii din partea marilor bănci, a 


33 Emil Sigerius, Cronica oragului Sibiu, 1100-1929, Sibiu, Editura Honterus, 2011, p. 77; M. Stancu, op. cit., 
p. 150. 

4 x** Rolul Asociaţiei Producătorilor si Distribuitorilor de Energie Electricá-APDE, ín energetica 
românească între cele două războaie mondiale, Energetica, nr. 10, anul 2000, Bucureşti, p. 3. 

35 Alexandru Schütz, Producerea curentului dewatat pentru rețeaua electrică din Sibiu, în Buletinul A.P.D.E., 
nr. 9-10, septembrie-octomvrie 1939, anul VIII, pp. 140-153. 

3 M. Stancu, Op. cit., p. 150. 

conducerii Sibiului, a conducerii Uzinei Electrice din Sibiu, care, in cea mai mare parte a 
lor, au permis funcționarea tramvaiului in condiţii de normalitate”. 

După 1934, s-a trecut astfel la o nouă acumulare a profitului atât de necesar în 
investiții şi dezvoltare tehnică a acestui important mijloc de trasnport în comun. După 
1940, în condiţiile stabilirii în oraşul Sibiu a unui număr mare de refugiaţi, în condiţiile 
prezenţei aici a Universităţii din Cluj aflată în refugiu ca urmare a cedării de către România 
a părții de N-V a Transilvaniei, a prezenţei unui număr ridicat de studenti, a crescut 
considerabil numărul celor care apelau la tramvai pentru a se mişca mai repede dintr-o 
parte într-alta a localităţii. Acest nou element impunea conducerii Societăţii „Tramvaiele 
electrice din Sibiu” să comande şi să achite prețul a patru noi vagoane tip remorcă, acestea 
fiind închise. Astfel, s-a ajuns în cursul anului 1943, ca tramvaiul să facă numai în Sibiu 
peste 11 milioane de călătorii“. În anii care au urmat, datorită agravarii situaţiei 
internaţionale la care şi România era parte, între 1941-1945, datorită crizei economice şi 
sociale interne care afecta tara şi inevitabil şi oraşul Sibiu, nu s-au mai executat niciun fel 
de lucrări de extindere a tronsoanelor, ci doar mici lucrări tehnice de întreţinere a 
materialului rulant, a liniilor de cale ferată şi a alimentatoarelor cu energie electrică a 
tramvaielor în parametrii optimi. 

După cel de-al Doilea Război Mondial, în ciuda unui număr tot mai mare de 
călători care foloseau tramvaiul ca mijloc de transport in comun, rentabilitatea primei parti 
a perioadei interbelice nu a mai putut fi atinsă. Totodată trebuie să apreciem faptul că pe 
fondul intervențiilor făcute pe lângă mai marii epocii, atât la nivel judeţean, cât şi naţional, 
în 1946 au fost inaugurate lucrările care vizau legarea liniei de tramvai între Hanul din 
Dumbravă şi comuna Răşinari, de altfel un mai vechi proiect şi obiectiv al pionerilor 
electrificării Sibiului, în frunte cu dr. Carl Wolff, încă din 1893. Dorind ca tramvaiul să 
ajungă şi în comuna Răşinari, s-au făcut la nivelul Primăriei, dar şi la biserici mai multe 
comitete de inițiativă, care au intervenit, în numeroase rânduri, pe lângă Octavian Goga, în 
perioada în care acesta a fost preşedinte al Consiliului de Miniştri între 1937-1938, iar mai 
târziu chiar pe lângă mareşalul lon Antonescu în vederea rezolvării acestui obiectiv al 
comunității, însă în acele condiţii dificile pentru România, problema interconectării 
tramvaiului sibian pe ruta Hanul din Dumbrava, comuna Răşinari, din raţiuni explicabile, 
nu s-a putut rezolva atunci”. 

Încă din primăvara anului 1945, în noile condiţii social-politice, locuitorii comunei 
Răşinari au înfiinţat un nou comitet de inițiativă, format printre alţii din preotul Ioan Brote, 
care împreună cu inginerul Caius Pria din Bucureşti, originar din Răşinari, au intervenit pe 
lângă liderii politici din acea vreme, Ion Gheorghe Maurer si Petru Groza. În atare context, 
prelungirea reţelei de şine şi electricitate s-a făcut la inițiativa comunităţii din Răşinari şi 
cu acordul conducerii Guvernului României, care a asigurat, sublinia inginerul Sigmund 
Dachler, în cartea sa Înființarea şi dezvoltarea Tramvaiului Electric din Sibiu 1893-1947, 
punerea la dispoziţie a şinelor iar „comunitatea a organizat săpăturile necesare 


37 Ibidem, p. 154. 
38 Ibidem, p. 150. 
? Ibidem, p. 204. 

infrastructurii tramvaiului, a pus pietrişul necesar terasarii, a montat sinele şi a pus la 
dispozitie stálpii de electricitate". Municipalitátii sibiene 1-a revenit rolul de a se ocupa de 
cablurile electrice pentru tramvai, iar Uzina Electricá din Sibiu s-a ocupat de proiectarea si 
amplasarea punctelor de alimentare electrică“ pe parcursul acestui nou tronson. Acest 
traseu destul de întins, a fost pus în funcţiune pentru tramvaiele sibiene şi pentru călătorii 
la doi ani după declanşarea lucrărilor în ziua de 14 martie 1948. Finalizarea liniei electrice 
Sibiu - Răşinari s-a făcut în cursul anului 1950. Până la această dată, pe relaţia mai sus 
amintită s-a circulat cu un automotor Diesel electric, pentru ca începând cu anul 1950 să 
fie folosit tramvaiul AEG". 

În concluzie, trebuie să evidentiem faptul că tramvaiul sibian a făcut odinioară 
parte integrantă din civilizaţia Sibiului, cel putin în prima jumătate a secolului al XX-lea, 
perioadă supusă atenţiei noastre în studiul de fata. 


DATE STATISTICE 


a) Septembrie 1905 — septembrie 1906: 

- 954354 de călători în 12 luni; media lunară = 79529,5 călători; media zilnică = 2564,45 călători 

- încasări de 81000 coroane; media lunară = 6750 coroane; media zilnică = 217,74 coroane. 

b) Valoarea dividendelor achitate acţionarilor: 

- în perioada 1905 — 1920 a crescut constant, oscilând între 1,5 şi 5% pe an; 

- în perioada 1920-1930 a crescut constant, oscilând între 4 şi 20% pe an; 

- în perioada 1930-1940 nu au fost acordate dividende. Cauzele pierderilor economice în intervalul 
de timp 1930-1940 au fost: 1) creşterea costurilor de întreţinere a parcului rulant, a şinelor şi a 
racordurilor electrice; 2) majorarea constantă a salariilor personalului sub contract de muncă; 3) 
devalorizarea leului în raport cu alte valute europene; 4) ajustarea tardivă a tarifelor; 5) cuantumul 
majorărilor nu a fost niciodată suficient. 


Tabel nr. 1. Date şi repere privind construcţia tronsoanelor de cale ferată pentru tramvaiul sibian 


Pianu, e Perioada in 
Nr constructia MET 
` | infrastructurii şi a A Repere Distanțe Ecartament 
crt. realizat aceste j 
tronsoanelor de 
» tronsoane 
cale feratá 
1 Etapa | 1905-1906. || RP Gees 8 omen Seb” || E Im 
Promenada „Sub Arini” - 
2 Etapa a II-a 1906-1910 Marginea Pădurii Dumbrava 2230 m 1m 
Etapa a III-a 1911 Oraşul de sus - Piaţa Cibin 1360 m lm 
Marginea Padurii Dumbava - 
4 Etapa a IV-a 1914 Hanul din Pădure 1220 m 1m 
5 | EtapaaV-a rar | Pee RS |||. qos Im 
6 Etapa a VI-a 1928-1929 UR MI 660 m Im 
omuna Turnisor 
7. | Etapaa VIII-a | 1946-1948 | Manu din Dumbrava Sibiu - 9000 m 760 mm 
asinari 


^9 x Uzina Electrică din Sibiu S.P.A. Darea de seamă şi încheierea conturilor pe anul 1947, Sibiu, 
Tipografia Eminescu, 1948, p. 10. 
^! V. Wollman, Op. cit., p. 70. 

ABSTRACT 


The Reunion of the Romanian women from the county of Sibiu was established in 1881, using as a model the 
Reunion from Brasov, with the main aim to develop a network of schools for girls. We may name this 
movement a primary step in a so-called classic or traditional emancipation of women through schooling and 
culture. The fact that the dualist state entered the Great War redirected the activity of the mentioned reunion, 
as it found ways to support the wounded and the sick from the military hospitals (like many other associations 
and reunions). The used methods were efficient both during peaceful and war times; before war there were 
opera and classic music performances, and then donating money for supporting a hospital. Part of the money 
obtained from concerts or fund raisings were donated to the Sibiu branch of the Red Cross. The members of the 
Reunion were actively involved as nurses, and they also contributed to help the families with wounded men 
during the war, within the county of Sibiu. Another important activity was regarding the orphans - organizing 
an orphanage for boys, uniting the efforts with the Consistory of Archdiocese of Sibiu, while in Brasov the 
Union of Romanian Women from Hungary was about to set up an orphanage for girls. In 1918 the Reunion of 
Romanian Women of Sibiu continued the efforts of popularizing the need of education for women, regardless of 
their age in order to prepare them for a deeper understanding of society. 


Keywords: schools, emancipation, hospital, collections, army, orphans, injured 


Atentatul de la Sarajevo din 28 iunie 1914 şi conflictul care a urmat păreau cá dau 
statului dualist ocazia sá reducá, la un nivel multumitor, ambitiile statelor slave din 
Balcani. La inceput si acest nou rázboi, nu párea cu nimic diferit de alte conflicte prin care 
imperiul trecuse, cel puţin aceasta a fost şi reacția românilor, care formau una din 
numeroasele naţiuni ale imperiului. 

Deşi pentru primul-ministru al Ungariei, Tisza Istvan, românii din Transilvania şi 
Banat nu au excelat niciodată în a fi loiali patriei ungare, acest lucru nu l-a impiedecat să îi 
felicite pe liderii laici şi religioşi ai naţiunii române pentru lipsa oricăror incidente majore 
la chemarea la arme motivată de dorinţa de a răzbuna moartea violentă a arhiducelui Franz 
Ferdinand de la care românii au aşteptat foarte mult. La începutul războiului, 
comportamentul românilor în ansamblu nu a însemnat încă ceea ce se va numi sfârşitul 
loialismului, existând încă ceea ce în memoriile sale, Sextil Puşcariu numea „simţul 
datoriei”. 

Imaginea oficială pe care oficialitățile maghiare au încercat să o inducă inclusiv la 
Viena şi Berlin a fost aceea a unei posibile reconcilieri din mers cu elita românească, în 
situaţia în care peste toate problemele locale, una deosebit de periculoasă se profilase la 
orizont, intervenţia Rusiei cu nebuloasele sale planuri de expansiune. 

În plan intern însă, dincolo de cele declarate cancelariilor diplomatice, mai ales 
pentru urechile diplomaților din România, a cărei intrare în război era aşteptată, pentru 

supuşii coroanei ungare, autorităţile au demonstrat mereu o stare de neîncredere şi un 
comportament care a dus, în final, la efectul opus celui urmărit. Românilor mobilizați li s- 
au acordat satisfacţii minore: purtarea cocardelor tricolore sau intonarea cântecului 
Deşteaptă-te románe!. Ordinele de mobilizare au fost publicate şi în limba română, pentru 
prima dată după 1867; lucrul trebuia bine înţeles, chemarea era mai ales pentru a răzbuna 
asasinarea lui Franz Ferdinand, principe de la care au avut şi românii aşteptări". 

Şi cu toate acestea, imaginea oficială era opusă celei din spatele birourilor 
funcționarilor politici sau militari. Deşi la începutul anului 1915, Alexandru Vaida-Voevod 
observa ceea ce el numea: „o calmare a spiritelor”, aceasta s-a dovedit a fi doar de 
suprafaţă; căci, mai ales după trecerea Italiei de partea Antantei, pe ceea ce se poate numi 
frontul intern, au apărut reclamaţii la adresa membrilor elitei, cu privire la lipsa lor de 
loialitate”. Teama era sporită şi de numărul mare de dezertori, numai la începutul anului 
1915, numărul lor se estima la 20.000, alături de ei fiind şi absolvenţii secției de pedagogie 
de la Institutul teologic-pedagogic de la Sibiu. Prim-pretorul din Miercurea Sibiului îşi 
anunţa superiorii de existența unor depozite clandestine de armament organizate de români 
pe teritoriul plasei sale. Într-o telegramă din 27 iulie 1915, acelaşi ministru cerea tuturor 
comitilor, dar mai ales celor din Braşov şi Sibiu să combată răspândirea unor hărți cu 
România Mare şi o posibilă stare de spirit defetistă în rândul soldaților români, stare care 
putea să ducă la dezertări în aşteptarea unei „invazii româneşti”. 

În tot acest timp, plecat din 1914 în România, Octavian Goga a ales să lupte în 
mod deschis împotriva statului dualist, fiind cunoscute eforturile sale pentru înființarea 
Legiunii române în Italia, care se conturase deja la începutul anului 1915. Mai mult, acum, 
în intervalul 1915-1916, Octavian Goga a fost şi autorul celor mai cunoscute volume de 
articole referitoare la acest subiect: Strigáte în pustiu sau Cuvinte din Ardeal într-o tara 
neutrală ?. Alături de el, alti membri ai elitei româneşti, au ales să treacă in România (vezi 
cazul lui Onisifor Ghibu, referentul şcolar al Consistoriului ortodox din Sibiu şi parohul 
Ioan Mota din Orăştie, care au şi fost demisi din posturi de către Consistoriul arhidiecezan 
de la Sibiu, începând cu luna noiembrie a anului 1915). 

În raportul secret nr. 481 din 23.12.1915, înaintat ministrului de interne de către 
Homer Imre, şeful poliţiei de graniță, acesta se plângea de starea de spirit a românilor, 
siguri că după atacul armatelor ruse, România va porni împotriva Austro-Ungariei. În 
contrapartidă, de la începutul războiului, prin satele româneşti din sudul Transilvaniei s-a 
răspândit zvonul că Rusia a atacat România si a invadat Moldova *. 

Referitor la subiectul studiului de fata, înfiinţarea Reuniunilor Femeilor Române 
din Transilvania şi Banat a avut ca priorități: apariţia şcolilor de fete, protejarea văduvelor 
şi orfanilor, păstrarea valorile culturii populare. Reuniunile menționate nu au făcut decât să 
dezvolte programul de bază al Reuniunii Femeilor Române (de fapt macedo-române) de la 


! Liviu Maior, Românii în armata habsburgică, Bucureşti, Editura Enciclopedică, pp. 171-187. 

? Ibidem. 

3 Mihai Racoviţan, Pamfil Matei, Sibiul şi Marea Unire, Sibiu, 1993, pp. 145-147. 

^ Constantin Voicu, Biserica strămoşească din Transilvania în lupta pentru unitatea spirituală şi națională a 
poporului român, Sibiu, 1985. 

Buda, fondatá in anul 1815 cu scopul declarat de a milita pentru crearea fondului pentru 
şcolile ortodoxe din Ungaria”. 

Începutul a fost făcut la Braşov de prima reuniune înfiinţată aici în anul 1850, de 
către un comitet condus de Maria Nicolau, pentru a oferi adăpost orfanelor ai căror părinți 
au murit în timpul revoluției de la 1848-1849. De la început, trebuie subliniat un aspect 
definitoriu al tipului de şcoală pentru fete, promovat aici şi anume învăţământul practic, 
bazat pe industria casnică. Scoala de fete din 1855 a plecat de la 2 cursuri de Lucru de 
Mână şi a ajuns apoi, la sfârşitul secolului al XIX-lea, la o fază superioară de organizare, 
prin înfiinţarea unui Internat-orfelinat şi introducerea în anul 1890 a învățământului 
teoretic“. 

Mai târziu, după modelul celei din Braşov, Reuniunea Femeilor Române din Sibiu 
înființată în anul 1881 şi-a înscris în raportul de constituire din 7 noiembrie 1880, scopul 
principal: „înființarea unui institut român de creştere pentru fete, împreunat cu internat în 
Sibiu”. Preşedinta Reuniunii, Maria Cosma, nepoata mitropolitului Miron Romanul şi a 
doua soţie a lui Partenie Cosma, directorul băncii Albina, a fost de părere că deşi o cultură 
generală se poate obţine la şcoli similare, „creştere românească nicidecum”. În acest 
context, o şcoală superioară românească pentru fete era o necesitate. 

Oraşul Sibiu a fost considerat potrivit, din mai multe puncte de vedere: era oraşul 
de reşedintă al Mitropoliei ortodoxe, sediul Asociatiunii, dar şi al celei mai mari bănci 
româneşti, Albina; toate aceste instituţii puteau conlucra pentru a sustine noua reuniune. La 
fel, tot din punct de vedere al contextului favorabil şi pentru mediul german, dar şi 
maghiar, Sibiul a fost şi locul unde au funcționat instituții importante pentru educaţia 
fetelor, dacă ne referim aici la Şcoala cálugáritelor ursuline, înființată în 1734 şi care la 
sfârşitul secolului al XIX-lea, avea: Grádinitá, Preparandie pentru învățătoare si o Şcoală 
civilă de fete, alături de Institutul cálugáritelor franciscane, înființat in 1864. Pentru alte 
mari oraşe, Braşov sau Cluj, elevele care doreau să urmeze gimnaziul sau să aspire la o 
calificare de învățătoare puteau urma: Pedagogia de fete de la Cluj sau Institutul francez 
pentru domnişoare de la Braşov. 

Din Apelul pentru un institut român de creştere pentru fete, publicat în 1881 în 
paginile Telegrafului Român, ideea de progres cultural al unui popor, a devenit conectată 
organic şi la „îmbunătăţirea educatiunii femeii”. Nu s-a putut ocoli nici recunoaşterea 
faptului că, la fel ca şi în cazul altor inițiative importante ale societăţii româneşti, inițiativa 
individuală a avut o importanță fundamentală. Vezi, în acest sens, şcolile de menaj şi 
industrie; toate au fost înființate la inițiativa doamnei Maria Cosma, prima preşedintă a 
Reuniunii Femeilor Române din comitatul Sibiului. Primele programe pentru educația 
fetelor s-au ilustrat, sub raport practic, prin detalierea clară a diferenţei care există între 
educația fetelor şi cultura băieților. La 1880, George Barițiu, saluta astfel de initative, 
deoarece era nemulțumit că trebuia: „să ne lăsăm fetele şi nepoatele pe mâini de dăscălence 


3 http://ro.wikipedia.org/wiki/Istoria feminismului politic rom?6C396A2nesc 1815 - 2000.html. 

ê Raportul jubiliar al Comitetului Reuniunii Femeilor Române din Braşov, 1851-1926. 75 de ani de la 
înființare, Braşov,Tipografia „Unirea”, 1928, pp. 18-19; Dare de seamă. Jubileul de 50 de ani al scoalei 1886- 
1936. Reuniunea Femeilor Române. Liceul Industrial Braşov, Braşov, Tipografia „ Astra", 1936, pp. 9-10. 

străine”; el a considerat cá o şcoală pentru fete urma să aibă ca rezultat, formarea femeii ca 
soţie care urma să fie: „[...] si de rugă si de fugă, si de mamá şi de damă [...].”” 

La Sibiu, cea mai importantă şi cunoscută realizare a Reuniunii Femeilor Române 
din comitatul Sibiului a fost înființarea unei şcoli pentru fete în 1883, cu un internat din 
1886, care s-a bucurat de sprijinul important al Asociatiunii ASTRA (care a furnizat 
resursele financiare necesare construcției edificiului şcolii şi internatului), motiv pentru 
care a fost numită Scoala civilă de fete a Asociatiunii. Ca amintire a şcolii se mai poate 
observa astăzi în Sibiu doar clădirea internatului, de factură clasică, cu faţada principală 
spre parcul Astra, astăzi este sediul Şcolii de deficienti de auz?. 

Serbarea, în 1911, a 25 de ani de activitate a fost un prilej pentru directorul Vasile 
Bologa de a elabora o prețioasă Monografie a şcolii, în care a prezentat amănunţit evoluţia 
şi dificultățile prin care aceasta a reuşit să treacă prin eforturile comune ale principalelor 
instituţii ale românilor din Ardeal: Biserica Ortodoxă, Astra, băncile cu capital românesc şi 
Reuniunile de femei”. 

Mai mult chiar, în 1910, Reuniunile Femeilor Române din Transilvania şi Ungaria 
au reuşit, sub conducerea Mariei Baiulescu să se organizeze într-o Uniune a Femeilor 
Române din Ungaria, cu statutele aprobate în 1914. Aceasta s-a întrunit la Sibiu, într-un 
prim congres in sala Asociatiunii. În discursul de deschidere al Mariei Baiulescu, 
preşedinta uniunii, au fost subliniate următoarele aspecte: românii fiind un popor rural, 
trebuie ca elita să acorde atenţie şi „femeii poporului nostru”, care deşi a dovedit că are 
multe calităţi, nu acordă atenţie igienei familiei şi alimentaţiei, ceea ce impunea necesitatea 
apariției unei reţele de şcoli săteşti de gospodărire, care să promoveze industria casnică. 
Alte cerințe ale uniunii erau legate de: creşterea numărului de grădinițe, de şcoli cu 
program prelungit pentru copiii părinţilor care lucrează toată ziua, necesitatea înființării 
unui orfelinat. Însă peste toate, concepția despre femeie trebuia schimbată: „femeia nu va 
mai fi o păpuşă fără vlagă, care aşteaptă să fie alintată şi ademenitá cu lingusiri şi daruri, 
nici sclava supusă care tremură de frica stăpânului, ci va fi o ființă omenească...”. După 
cum se poate observa, din discursul Mariei Baiulescu, cea care a fost considerată în 
Transilvania, prima susținătoare a unei mişcări feministe româneşti, tonul este departe de a 
fi vindicativ, iar orice implicare de natură politică a fost eliminată, pentru a nu pune în 
pericol uniunea nou creată. Departe de tipul de discurs standard, deşi emanciparea femeii a 
fost subiectul discursului menţionat, mijloacele pentru punerea în valoare a calităților 
femeii în plan social sunt o forfare a unor căi cunoscute, dar fără a deranja prea mult 


7 Educaţia fetelor noastre, in Telegraful Román, an LXII, Sibiu, nr. 15, 1915, pp. 59-60; Reuniunea Femeilor 
Române din Sibiiu. Raportul I. Statutele. Istoricul. Constituirea, 1880-1881, Sibiu, Editura Reuniunei, Tiparul 
Tipografiei Arhidiecezane, 1881, p. 11. 

8 Cornel Lungu, Sibiul románesc. Oameni si locuri, Sibiu, Editura Salgo, 2010, p. 18. 

? Serbare jubiliară la Şcoala Asociaţiei, în Telegraful Román, an LIX, nr. 65, 1911, p. 280; Vasile Bologa, 
Monografia scoalei civile de fete cu internat şi drept de publicitate a ,, Asociafiunii pentru literatura română şi 
cultura poporului román" din Sibiu pe 25 de ani de la înfiinţare, Sibiu, 1911, 162 p. + 12 pl. (în 1936 a 
publicat Istoricul şcolii pentru perioada 1911-1936); http://www.crestinortodox.ro/dictionarul-teologilor- 
romani/vasile-bologa-84734.html (accesat în 15 martie 2015). 

acceptă cu greu emanciparea jumatatilor lor; in plus, in acest discurs, vizibilă, este si 
implicarea națională". 

Doamna Maria Cosma a condus Reuniunea mentionatá in intervalul de la anul de 
înființare 1881 şi până la retragerea forţată a familiei peste Carpaţi, la Călimăneşti şi apoi 
la Iaşi, începând cu vara anului 1916. Implicarea în numeroase proiecte filantropice la: 
şcoala primară pentru fete, şcoala civilă cu 4 clase, internat, şcoala pentru industria casnică 
şi menaj, la spitalul organizat în timpul războiului, toate au fost rodul unei activități 
metodice şi láudabile. La fel, având mereu susţinerea soțului ei, avocatul Partenie Cosma, 
Maria Cosma a reuşit să susțină tot ceea ce avea legătură cu şcoala şi cultura românească; 
de exemplu, prin masa studenților, s-a asigurat, timp de multi ani, un prânz zilnic pentru 50 
de elevi săraci din Sibiu. 

Un moment deosebit de la începutul activității Reuniunii sub conducerea doamnei 
Maria Cosma a fost revelat de schimbul de scrisori cu unchiul ei, mitropolitul Miron 
Romanul de la Sibiu, prin care preşedinta reuniunii îl felicită pe mitropolit pentru „ţinuta 
demnă” avută în Casa Magnatilor de la Viena in problema adoptării legii cu privire la 
înființarea grádinitelor de stat, unde limba maghiară era obligatorie. Stilul elegant, dar în 
acelaşi timp ferm, în care îşi elaborează telegrama de felicitare, impune prin hotărâre şi 
claritate; telegrama fusese trimisă cu 42 de semnături, de „Corneliile române, îngrijorate de 
soarta Grachiilor lor...” 

Referitor la partea a doua a studiului de fata, oraşul Sibiu în timpul primului război 
mondial, oraşul a avut în preajma izbucnirii primei conflagrații mondiale, conform 
recensământului complex din Ungaria anului 1910, 30.035 de locuitori, respectiv: 16.156 
germani, 7.338 români, 6.026 maghiari, 1.183 evrei şi 518 alții. Dacă ne raportăm la 
comunele din comitatul Sibiului, situaţia era următoarea: dintr-o populaţie de 176.921 de 
locuitori, 113.072 erau români, 49.757 germani, 10.159 maghiari, 3.300 alţii, din care 
1.565 evrei. 

Mai mult decât în timp de pace, tocmai pentru că era cea mai mare garnizoană din 
Transilvania, Sibiul a devenit sediul unui număr mare de unități militare; dintre ele 
menţionăm: corpul XII armată, comandatura corpului de armată, regimentul 76 honvezi, 
regimentul 12 cavalerie, divizionul de intendentá nr.16, batalionul cu cadre de rezervă 
pentru regimentul nr. 31 infanterie, cadre de rezervă pentru regimentul 2 husari, regimentul 
12 obuziere de câmp, regimentul 30 tunuri de câmp, un comandament de jandarmi, 
regimentul 23 infanterie honvezi, regimentul 2 infanterie, batalionul 314 de câmp, etc."". 

În ceea ce priveşte atmosfera din oraşul Sibiu, la fel ca şi în cazul altor oraşe ale 
imperiului, imediat după atentatul de la Sarajevo, a fost evidentă starea de îngrijorare a 
locuitorilor, care a crescut gradual. Atentatul a fost anunţat de Magistratul oraşului prin 


10 Maria Baiulescu, O vorbire frumoasă, în Telegraful Român, an LXII, 1914, nr. 55, p. 226. 

1! Antonie Plămădeală, Lupta împotriva deznafionalizárii românilor din Transilvania în timpul dualismului 
austro-ungar în vremea lui Miron Romanul (1874-1898), după acte, documente şi corespondențe, Sibiu, 
Tipografia arhidiecezaná, 1986, p. 128. 

? Mihai Racovitan, Gh.V. Vlad, Spitalul militar Sibiu. 260 de ani de atestare documentare si 140 de ani de 
medicină militară modernă, Sibiu, Casa de Presă şi Editură Tribuna, pp. 102-107. 

afişe, distractiile publice au fost interzise, steagurile au fost arborate in berná, slujbe 
religioase au avut loc în toate bisericile din oras". 

După ce declaraţia de război a fost publicată, la 28 iulie 1914, telegramele de 
război sunt vândute pe străzi, la fel ca şi ziarele mai cunoscute. Cucerirea oraşului Belgrad 
a fost sărbătorită în 29.07.1914, printr-o mare demonstraţie în Piaţa Mare, unde Walbaum, 
comitele suprem al comitatului Sibiu, rosteşte un discurs, la fel ca şi comandantul Corpului 
XII armată, generalul Kóvess de Kóvessháza, atunci când manifestantii se opresc în fata 
sediului Comandamentului militar din Sibiu, pentru ca să se îndrepte apoi spre locuința 
episcopului dr. Friedrich Teutsch. 

La 30 iulie 1914, mai mult ca sigur la îndemnul guvernului, oficialitățile din Sibiu 
au fost indrumate să semneze un apel prin care membrii societății erau îndemnați să facă 
eforturi pentru ajutorarea familiilor celor plecaţi pe front. Apelul a fost semnat de un 
număr însemnat de oficiali ai Sibiului, Biserica Romano-Catolică, prin principele Karl 
Egon von Hohenlohe, Stefan von Kedres, director financiar, consilier ministerial, Stefan 
Szentimrei, directorul Gimnaziului de stat din Sibiu, Biserica Evanghelică-Lutherană prin 
semnătura episcopului dr. Friedrich Teutsch, a dr. Karl Wolf, director de bancă şi membru 
al Casei Magnatilor şi a dr. Daniel Czekelius, medicul legist al oraşului; pentru Biserica 
Greco-Orientală semnau: mitropolitul Ioan Metianu, Partenie Cosma, directorul băncii 
Albina şi loan de Preda, avocatul Mitropoliei. O frază interesantă a acestui apel este cea 
care se referă la motivaţia dată respectivului document: „Aşa cum dragostea pentru patrie a 
celor care se află sub drapele, le dă curajul şi pregătirea de a-şi jertfi viata, tot aşa, aceeaşi 
dragoste trebuie să-i facă pe cei rămaşi acasă, capabili şi doritori de jertfă.” "4 

Cu puţin timp înainte de introducerea cenzurii, redactorul-şef al Telegrafului 
Român, Teodor V. Pácátian, a fost convocat de către Biroul de cenzură al Comandaturii 
militare din cadrul Corpului de Armată XII (condus între 1911-1914 de generalul Herman 
Kóvess de Kóvessháza şi între 1915-1917, de către generalul de divizie, Victor von 
Njiegovan), alături de ceilalți redactori ai presei locale. Este, de fapt, „pregătirea” pentru 
intrarea Telegrafului Román sub incidenţa cenzurii militare; odată cu data de 10 august 
1914, conţinutul ziarului urma să fie în întregime aprobat de comandamentul militar, care 
îşi avea atunci sediul la etajul I (camera 77) a imobilului de pe Heltauergasse nr. 6 (actuala 
stradă N. Bălcescu)”. 

Pentru locuitorii oraşului Sibiu, putem considera anul 1915 ca fiind unul din acei 
lungi ani ai războiului, care a impus şi populației civile un număr tot mai mare de lipsuri şi 
privatiuni, care nu au putut fi estompate de victoriile prezentate cu lux de amănunte în 
presa oraşului. Astfel, în ianuarie, în Piaţa Mare au fost expuse tunuri ruseşti si sárbesti.' 
Dar, din vara aceluiaşi an sunt furnizate date despre corespondenţa cu prizonierii de război: 
astfel, în Rusia, Anglia şi Franţa se puteau trimite doar scrisori deschise, fără bani, şi colete 


B Emil Sigerus, Cronica oraşului Sibiu, 1100-1929, cu 7 ilustraţii şi 6 planuri ale oraşului, Sibiu, Editura 
Honterus, ediţia a II-a, 2011, p. 69. 

'4 Biblioteca Județeană Astra Sibiu. Colecții speciale. Fondul T.V. Păcăţian, CXXVII - 1914, nr. inv. 2013. 

15 Ibidem, nr. inv. 14/186. 

1 E, Sigerius, op.cit., p. 69. 

până la 5 kg; ulterior, în lagărele de prizonieri din Franţa, pachetele nu au mai fost primite. 
Din luna martie, în Foaia oficială a comitatului au fost publicate şi numele celor care au 
ajuns prizonieri la ruşi, originari din părțile Sibiului, dar şi din: Deal, Cisnădie sau Sebesul- 
săsesc, conform mărturiei unui preot militar, fugar dintr-un lagăr de prizonieri”. 

O problemă a devenit treptat, aprovizionarea cu alimente, mai ales cu făină, a 
oraşului. Preţul făinii şi al pâinii în Sibiu a făcut obiectul unei preocupări constante din 
partea autorităţilor, astfel, din luna aprilie, se stabilesc noile preţuri pentru toate tipurile de 
făină, precum şi a celei care era importată din România cu acte în regulă; o primă categorie 
a fost aceea a făinii de copt sau de fiert (cu 50% făină de porumb), făina de orez şi făina de 
pâine (care avea în compoziţie 30% grâu şi 70% porumb) - aceste tipuri costau 60 de fileri, 
pâinea din mai multe făini (20% grâu, 50% porumb, 30% orz) costa 59 de fileri, făina de 
porumb - 50 de fileri şi cea de gris - 94 de fileri. O ultimă categorie a fost cea a pâinii din 
táráte de: grâu, orz, secară, care costa 25 de fileri. Din luna decembrie se dau bonuri pentru 
pâine şi făină şi conform ordinelor primite de la Budapesta, maximul pentru consumul de 
pâine zilnic a fost stabilit la 240 de grame'*. 

Traditionalele târguri de animale, mai ales de vite, care se ţineau în Piaţa Mare a 
oraşului deşi mai sunt menţionate în anul 1915, devenin tot mai rare, ca urmare a 
rechizitiilor. Un alt produs necesar pentru front a fost şi lâna, din care, la cererea comitelui 
Sibiului s-au confecționat haine călduroase, pentru iarnă iar în ceea ce priveşte metalele, 
oraşul Sibiu donase deja o cantitate de 3.807 kg.”. 

Pentru că încrederea în victoriile armatei plecate din Sibiu trebuia menținută vie, la 
fel ca şi sacrificiile, inclusiv cele materiale ale populaţiei, care trebuia motivată, ultimii 3 
comandanţi militari ai armatei a XII-a cu sediul la Sibiu: Victor Njegovan, Herman Kovess 
von Kovesshaza şi baronul Pflanzer-Baltin, care se aflau toti pe front, precum şi generalul 
Arz von Straussenburg, originar din Transilvania, au fost desemnaţi cetăţeni de onoare ai 
oraşului Sibiu. 

Tot aşa, Regimentul nr. 31 Infanterie, alcătuit în majoritate din români din 
comitatul Sibiului a fost remarcat pentru contribuţia adusă la victoria de la Mitrovita. 
Pentru anul 1915, cea mai mare victorie sărbătorită a fost cea a căderii Lembergului în 
iunie, când Sibiul a fost împodobit cu steaguri, iar muzica militară a parcurs principalele 
străzi din centrul oraşului. În Piaţa Mare s-a intonat imnul regal şi cel german, clopotele 
bisericilor s-au auzit ore în sir; seara, muzica militară s-a făcut iarăşi auzită. Un public 
numeros a insotit-o, iar unele case au fost luminate până târziu în noapte”. 

Dacă în paginile Telegrafului Român au fost prezentate cele mai multe inițiative 
ale societăţii româneşti din Sibiu, în ceea ce priveşte donațiile pentru război, anunţurile din 
Transilvania, publicaţiei a ASTREI, au oferit o imagine completă a iniţiativelor sale: 
Apelul către familiile membrilor Asociaţiunii căzuți pe câmpul de luptă, pentru un album 


17 Telegraful Român, nr. 20, 21.02/06.03.1915, p. 79; Idem, nr. 27, 10/23.03.1915, p. 109. 

18 Telegraful Román, nr. 45, 28.04/11.05.1915, p. 181; Idem, nr. 134, 22.12.1915/04.01.1916, p. 543. 

19 Idem, nr. 12, 31.01/13.02.1915, p. 47; Idem, nr. 114, 31.10/13.11.1915, p. 463; Idem, nr. 96, 17/30.09.1915, 
p. 387; E. Sigerius, op.cit., p. 69. 

20 Telegraful Român, nr. 96, 17/30.09.1915, p. 387; Idem, nr. 121, 17/30.11.1915, p. 487; Idem, nr. 62, 
13/26.06.1915, p. 249. 

al eroilor din anii 1914 şi 1915, căzuți în lupta pentru tron si patrie şi foştii membrii ai 
ASTREI, album care să se păstreze în Muzeul ASTREI. Pentru ajutoarele băneşti pentru 
război, membrii ASTREI au contribuit pentru împrumutul de război al statului cu 13.000 
de coroane, la colecta Crucii Roşii au dat 100 de coroane şi pentru Ostaşul de Fier/Viteazul 
de Fier au dat tot 100 de coroane. Pentru a veni în ajutorul soldaților români din spitale au 
fost donate de către Asociatiune: cărți, inclusiv abecedare pentru soldații analfabeți - 20 de 
exemplare au fost trimise la Brunn, 40 de exemplare soldaţilor convalescenti din spitalele 
din Alba-Iulia, 50 de exemplare pentru soldaţii analfabeți din Budapesta; iar din colecția 
dedicată Bibliotecii poporale s-au oferit cărți la: Aiud, Pesta, Viena, Praga, Sibiu, 
Munkacs, Pardubice, valoarea lor ajungand la 1.954 coroane şi 70 de forinti^'. 

Şi totuşi, la început, încet dar, apoi într-un ritm tot mai alert, războiul îşi intră în 
rol, iar la sfârşitul lunii august sosesc primii răniți, iar numărul spitalelor pentru răniți 
creşte. Cele mai importante au rămas: spitalul militar de garnizoană nr. 22 şi spitalul civil 
„Francisc losif”. Până în septembrie, numărul răniților din spitalele din Sibiu ajunge la 
1000, cei mai multi fiind români”. 

Din acest moment, preşedinta Reuniunii Femeilor Române din Sibiu, doamna 
Maria Cosma a hotărât să pună la dispoziţia Crucii Roşii, clădirea Şcolii de menaj şi 
industrie casnică, situată pe strada Berggasse nr. 6 (Dealului) pentru un spital de rezervă, la 
început cu 20 de paturi; pentru acest spital s-au cerut în paginile Telegrafului Roman, 
„contribuiri generoase”, care nu au întârziat să apară. În noiembrie se aflau în spitalul 
menționat: 27 români şi 4 sârbi, doctorul Nicolae Ittu asigurând asistență medicală 
gratuită”. Buna organizare a acestuia a făcut ca în momentul în care arhiducele Franz 
Salvator vizitează în 15.01.1915, în Sibiu, toate spitalele în calitate de inspector-general al 
Crucii Roşii, fiind întâmpinat, în numele românilor de mitropolitul loan Metianu, să 
viziteze şi spitalul Reuniunii Femeilor Române din Sibiu”. 

Fără îndoială, pentru a ajuta în mod continuu efortul depus de societate pentru 
alinarea suferințelor răniților şi ale celor aflați pe front, filiala Crucii Roşii din Sibiu, 
prezidată de soția comitelui suprem, Irma Walbaum, a cerut ajutorul celorlalte reuniuni ale 
comitatului, inclusiv al Reuniunii Femeilor Române din comitatul Sibiului. Toate au ales 
spectacolul, reprezentațiile de teatru, serbările elevilor, recitalurile de pian sau de operă, 
pentru a aduna fondurile necesare. Astfel, Filiala Crucii Roşii din Sibiu a adunat la colecta 
deschisă din toamna anului 1914, suma de 66.493.93 şi cu această ocazie a mulțumit 
tuturor reuniunilor din Sibiu pentru sprijinul acordat în organizarea serbării pentru soldaţii 
răniți şi bolnavi. Contribuțiile au fost făcute mai ales de sibieni şi de cei din localitățile 
învecinate”. 


?! Transilvania, an XLVI, 1915, nr.1-6, iulie, p. 84, 
http://documente.bcucluj.ro/web/bibdigit/periodice/transilvania/1915/BCUCLUJ FP 279996 1915 046 001 
006.pdf. 

? M. Racovitan, Gh.V. Vlad, op.cit., p.108. 

3 Act de caritate, în Telegraful Román, an LXII, 1914, nr. 92, p. 375, Îngrijirea răniților, in Telegraful Román, 
an LXII, 1915, nr. 112, p. 455. 

4 Telegraful Román, an LXII, 1915, nr. 2, p. 6. 

B Mulţumiri, în Telegraful Román, an XLIIL 1915, nr. 3, p. 11. 

Ca urmare a donatiilor făcute Reuniunii Femeilor Române din Sibiu pentru 
propriul spital s-a putut organiza, la fel ca şi în cazul tuturor răniților din spitalele din 
Sibiu, aşa-numitul Crăciun al soldaţilor. În paginile Telegrafului Román au fost prezentate 
cu lux de amănunte eforturile făcute de societatea românească din Sibiu, în acest sens. 
Pentru spitalul menţionat, în primul număr al anului 1915 au fost publicate listele cu cei 
care au susţinut spitalul de rezervă al Reuniunii Femeilor Române din Sibiu, observându-se 
că au fost multe contribuţii şi din comunităţile rurale, bănci sau filiale locale ale Reuniunii 
din Sibiu; au fost stabilite 2 liste de donaţii, una în valoare de 132 de coroane şi a doua de 
1858 de coroane. Printre cei care au donat s-au aflat: locuitorii din Coveş, Laslăul Român, 
banca „Negoiul” din Porumbacul de Sus, Onisifor Ghibu aflat deja la Bucureşti şi 
Reuniunea de femei din Gura Râului. O altă listă de contribuţii a fost publicată în luna 
martie. Ea cuprinde de această dată sumele donate de: preoţi, directorul Şcolii de fete a 
Asociatiunii, dr. Vasile Bologa, de membre ale Reuniunii femeilor române din Sibiu si 
Făgăraş sau de fetele din internatul şcolii Asociatiunii, în valoare de 1.906 coroane. Nu 
puţine au fost situațiile în care modestele Reuniuni ale femeilor pentru înfrumusețarea 
bisericii au făcut donații pentru spitalul menţionat; vezi cazul Reuniunii femeilor Greco- 
Ortodoxe române de la biserica din Groapă”. 

În Sibiu, tot în scopul adunării de fonduri şi în acelaşi timp pentru a scoate în 
evidenţă, în scop propagandistic, imaginea victorioasă a unor generali, s-a tras la sorti, în 
beneficial filialei din Sibiu a Crucii Roşii, un tablou în cărbune, reprezentându-l pe 
generalul Herman Kovess von Koveshazza, învingătorul de la Belgrad şi Ivangorod. 

Dar probabil cel mai interesant caz de propagandá si de adunare de fonduri a fost 
preluat în Sibiu si Cluj de modelul Ostaşului de fier. Provine ca inspirație din spaţiul 
german şi a reprezentat o modalitate de a strânge fonduri şi de a păstra în memoria 
contemporanilor, aşa cum a precizat şi Telegraful Român: „sentimentul de jertfă pentru 
generaţiile viitoare, pentru a se păstra numele celor care au trăit, au lucrat şi în special au 
contribuit la îngrijirea invalizilor în anii războiului universal”. Iniţial construit din lemn, 
scheletul său a fost îmbrăcat în fier, prin baterea a mii de cuie, simple sau din aur sau 
argint. Sustinátorul principal al acestei initiative a fost comandantul armatei a XII-a de la 
Sibiu (între 1914-1916), generalul Victor Njegovan, care a adunat de la soldaţii de pe front 
suma de 9.200 de coroane. Statuia a fost inaugurată în data de 1 august 1915 şi a fost 
aşezată, un timp, în Piaţa Mare a oraşului Sibiu, apoi în magazinul lui Mihail Brekner. La 
festivitatea din data menţionată, după defilarea militară şi cuvântările generalului Njegovan 
şi a comitelui Walbaum, primele cuie au fost bătut în numele împăratului Francisc Iosif şi 
al primul-ministru ungar Tisza Iosif. Dintre membrii Comitetului de onoare au făcut parte, 
alături de episcopul Bisericii evanghelice C.A., dr. Fr. Teutsch, generalul Victor Njegovan, 
parohul romano-catolic al Sibiului, principele Egon von Hohenlohe, comitele Walbaum, 
vice-comitele Fabritius, dr. loan Stroia, protopopul Sibiului în numele mitropolitului loan 
Metianu, primarul Albrecht Dorr, reprezentanţii numeroaselor reuniuni şi asociații din 


% Telegraful Román, an LXII, 1915, nr. 1, p. 2; Publicarea listelor pentru sprijinul dat spitalului de rezervă a 
Reuniunii femeilor române din Sibiu, în Telegraful Román, an LXIII, 1915, nr. 26, p.104; Donafie, în 
Telegraful Român, LXIII, 1915, nr. 99, p. 399. 

Sibiu. Pentru comunitatea románeascá din Sibiu nu a rámas neobservat faptul cá in jurul 
Ostasului de Fier au fost arborate printre steaguri si tricolorul, care, oricum, a fost arborat 
şi pe câteva clădiri româneşti: Seminarul arhidiecezan, reşedinţa arhidiecezaná sau casele 
particulare ale doctorilor Ilie Beu sau Nicolae Ittu. 

Tot pentru propagandă şi adunarea de fonduri, imaginea Viteazului de Fier a fost 
reprodusă pe o serie de ilustrate; campania de adunare a fondurilor a fost declarată 
încheiată în 1916, când s-au adunat 41.000 de coroane”. 

Un Ostaş de Fier a fost inaugurat la Budapesta, în piaţa Francisc Deak, în prezența 
arhiducelui Carol Ştefan şi a arhiducesei Augusta iar la Cluj soldatul de fier a purtat 
numele de Santinela Carpaţilor şi a fost inaugurat la 18 august 1915. La ceremonia care a 
avut loc, protopopul Tuliu Roşescu al Clujului a reprezentat Biserica ortodoxă, iar 
Protopopul Elie Dăianu, pe cea Greco-Catolică”. 

Spectacolul a fost însă cea mai des utilizată modalitate de a asigura fondurile 
necesare obiectivelor stringente impuse de conflict, anunţurile concertelor de binefacere 
sunt numeroase, demonstrând că au fost principala modalitate uzitată pentru a strânge 
fondurile necesare, la fel cum se vor desfăşura şi serbările şcolare pentru şcolarii săraci şi 
pentru orfanii de război. Începând cu anul 1915, au fost menţionate mai multe tipuri de 
spectacole şi legate şi de Reuniunea menţionată: în folosul spitalului Reuniunii femeilor 
române din comitatul Sibiului, cele pentru soldații răniți şi bolnavi din spitalele din Sibiu, 
pentru ministerele de la Budapesta, de exemplu, pentru ministerul honvezilor; drept 
urmare, cei mai cunoscuţi artişti români, care au participat, cu precădere, la concertele 
caritative organizate de Reuniune, sunt menționați şi în programele altor concerte de 
acelaşi tip, organizate de filiala Crucii Roşii din Sibiu. Astfel, în paginile Telegrafului 
Român au fost menţionate ca evenimente deosebite pentru anul 1914, spectacolul cu 
Recviemul de Giuseppe Verdi, printre artişti, aflându-se Veturia Triteanu alături de artişti 
lirici germani şi de dirijorul Alfred Novak, precum şi concertul de pian al Luciei Cosma”. 
În luna mai a anului 1915 au fost menţionate şi concertele de binefacere date de pianista 
Ana Voileanu şi tenorul Ionel Crişianu în favoarea spitalului de rezervă al Reuniunii 
Femeilor Române din Sibiu, concerte care au fost considerate o mare reuşită, mai ales că 
din program au făcut parte, pe lângă arii şi piese pentru pian clasice şi prelucrări după 
„cântece româneşti”, locul predilect de desfăşurare a spectacolelor fiind sala de festivități a 
Asociaţiunii”. Cunoscuti şi apreciaţi si în mediile germane, cei menţionaţi mai sus au 
participat şi la concertele din sala Unicum, la iniţiativa Oficiului de ajutorare a ministerului 
regal ungar de honvezi sau a Crucii Roşii din Sibiu, în favoarea soldaţilor răniți din 
spitalele sibiene. La sfârşitul anului 1915, a avut loc la teatrul orăşenesc un concert de 
operă în favoarea soldaţilor invalizi, unde Veturia Triteanu i-a avut alături pe loan 
Crişianu, Gerhard Jekelius şi capela oraşului Sibiu. 


2t Telegraful Román, nr.125, 28.11/11.12.1915, p. 503. Ostaşul de fier, in Telegraful Román, an LXIV, 1916, 
nr. 42, p. 171. 

28 Inaugurare, în Telegraful Român, an LXIII, 1915, nr. 91, p. 367; Idem, an LXII, 1915, nr. 114, p. 459. 

? Concerte. Teatru, in Telegraful Román, an XLII, 1914, nr. 54, p. 222. 

3 Concert de binefacere, în Telegraful Román, an LXIII, 1915, nr. 45, p. 181. 

Activitatea Reuniunii Femeilor Române din Sibiu a continuat si în timpul 
războiului prin editarea unui anuar, unde se puteau găsi date importante, precum: bilanţul 
anual al adunării generale, ajutorul acordat celor din spitale, strângerea de fonduri pentru 
susţinerea celor menionati"'. 

Anul 1916 a început în Transilvania cu „un cutremur”, care s-a resimțit şi în Sibiu 
în dimineaţa zilei de 26 ianuarie, la orele 8,30; se anunţa că urmează un an de război foarte 
dificil. Încep să fie confiscate clopotele bisericilor, iar după declaraţia de război a 
României, se pregătesc trenuri pentru refugiu, instituţiile încep să se refugieze, iar colecția 
de tablouri de la Muzeul Brukenthal este mutată la Budapesta. 

Deşi numită impropriu bătălia pentru Sibiu, luptele din apropierea oraşului se 
termină indecis, trupele române nu au ocupat oraşul Sibiu, unde mai rămăseseră doar 9.615 
civili. În lucrarea sa dedicată războiului pentru întregirea României, Constantin Kirițescu 
relatează un aspect interesant referitor la capitolul privind luptele din jurul Sibiului. În data 
de 31 august 1916, pentru a feri oraşul Sibiu de eventualele bombardamente, o delegație a 
Magistratului oraşului, compusă din comerciantul Borger şi avocatul Mitropoliei ortodoxe, 
loan de Preda, garantează cu viaţa lor că oraşul este pustiu şi că este gata să fie predat 
trupelor române. Cele întâmplate în intervalul 1-9 septembrie 1916 au demonstrat că oraşul 
nu avea trupe militare spre deosebire însă de toate localitățile învecinate, de unde trupele 
austro-ungare au declanşat mereu contraatacuri, deşi nu foarte puternice. Atunci când 
trupele de recunoaştere române au ajuns în Săliştea Sibiului, s-a aflat de la pretorul de aici, 
de prezenţa iminentă a Armatei a 9-a germane, ceea ce a facut ca ocuparea oraşului Sibiu 
să fie considerată o soluţie incertă”. 

Cele mai multe date despre atmosfera plină de nesiguranță, cu o populaţie retrasă 
covârşitor în comunele din jur, cu o parte importantă a elitei româneşti deportată în 
judeţele din vestul Ungariei sub acuzaţia de colaborare cu inamicul, Sibiul a fost descris ca 
un oraş aflat sub o presiune psihologică mare. Aşa reies lucrurile din lucrările de 
memorialistică aparținând unor figuri notabile ale oraşului, aşa cum au fost: Adolph 
Schullerus, în Die tote Stadt. Erlosung. Bilder aus den Tagen der Schlacht von 
Hermannstadt, 26-30 september, Hermannstadt, Druck und Verlag von W.Kraft, 1917; 
Albrecht Dórr in Hermannstadt zwischen zwei Fronten, 27.08-31.10.1916; Emil Sigerus, 
Hermannstadtaedter Kriegskronik, Hermannstast, 1917; capelanul romano-catolic Tibor F. 
Rejód, Das Blutige Schwert uber unserer Stadt, 28.08.1914-01.10.1916 si cápitanul W. 
Petricek in Um Hermannstadt 09.1916, 1917. Astfel, sunt descrise stárile de incertitudine, 
de aşteptare înfrigurată a dusmanului, lipsurile vieţii de zi cu zi, la fel ca şi starea de spirit 
într-un oraş transformat peste noapte în teatru de război, părăsit oficial de principalele 
instituţii şi de cea mai mare parte a populației. Cu toate acestea, din rândul celor care au 


?! Telegraful Román, an LXII, 1915, nr. 111, p. 447. 

3 Constantin Kiritescu, Istoria războiului pentru reîntregirea României, 1916-1919, vol. I, Bucuresti, Editura 
Ştiinţifică şi Enciclopedică, 1989, p. 247; Victor Atanasiu, Bătălia din zona Sibiu-Câineni, septembrie 1916, 
Bucureşti, Editura Militară, 1982, p. 43. 

rámas, in lucrarea sa, primarul Sibiului, Albrecht Dórr mentioneazá constituirea unei gárzi 
de apărare a oraşului, alcătuită din: 113 germani, 63 de români si 7 maghiari”. 

Instalarea armatei a 9-a germane odatá cu luna septembrie a schimbat raportul de 
forte, astfel armata condusá de generalul Erich von Falkenhayn a oferit destulá sigurantá 
pentru douá vizite oficiale, cea a arhiducelui mostenitor Carol si a primului-ministru Tisza 
Istvan, in octombrie, respectiv noiembrie 1916. 

De la Uniunea Femeilor Románe din Ungaria, in sedinta comitetului din data de 4 
mai 1916 s-a elaborat un Apel pentru marele orfelinat al Uniunii Mamelor Románe, care 
urma sá aibá sediul la Bragov, dupá modelul orfelinatului de fete al Reuniunii Femeilor 
Române din Braşov, care avea deja o experienţă de 30 de ani. Se cerea impunerea unei 
„dări naţionale” de 20 de fileri lunar, deci de 2 coroane şi 40 de fileri anual. Mai mult, 
Reuniunea a cedat o cládire de pe strada Berggasse (Dealului) nr. 9 tocmai pentru a se 
putea începe, cu data de 1 octombrie 1916, funcţionarea orfelinatului, conform hotărârii 
Consistoriului arhidiecezan din data de 30 iunie 1916”. 

Ín 1917, in oras, viata revine la normal, populatia civilá se ridicá la 25.524 
persoane, dar cu toate acestea Magistratul oraşului a distribuit în continuare cartele pentru 
petrol şi zahăr, iar în 18 octombrie, în Dumbrava Sibiului se amenajează un cimitir militar 
de aproape 2 ha. Vizita împăratului Wilhelm al II-lea la Sibiu, din data de 25 septembrie, a 
rămas în memoria contemporanilor, fiind ilustrată prin nenumărate fotografii, care au servit 
ulterior ca mărturii necesare ale reconstuirii vieţii cotidiene din Sibiul de dinainte de anul 
1918. Ca un semn că oraşul ieşise din zona de război propriu-zisă, un număr de 500 de 
copii din Viena şi Leipzig au fost trimişi în iunie şi iulie la Sibiu, în vacanţă. Date despre 
activitatea Reuniunii Femeilor Române din Sibiu nu avem decât sporadic, motivațiile fiind 
diverse: continuarea războiului, urmările lui, mai ales după intrarea României în război, 
retragerea principalelor instituţii din Sibiu în vest, la Oradea şi Arad. 

Anuarul Reuniunii Femeilor Române din Sibiu pentru anii 1916-1917 are câteva 
date despre numărul de membri, averea reuniunii şi activitatea sa. Astfel, reuniunea avea 
187 de membri, o avere de 44.000 de coroane şi a contribuit pentru darurile de Crăciun ale 
soldaţilor răniţi din spitalele din Sibiu si, în general, pentru Crucea Roşie“. A contribuit 
prin membrele sale şi la colectele benevole din marile cofetării ale Sibiului, „Frentz” şi 
„Stattin” pentru familiile celor aflaţi pe front”. 

Cu o populaţie civilă estimată, în data de 24 aprilie la aproximativ 26.200 de 
locuitori, Sibiul îşi continuă eforturile şi în 1918, pentru a intra într-o anumită normalitate, 
deşi economic situația a continuat să fie dificilă, iar în plan politic neclară. Din luna iunie 
şi apoi din octombrie, au fost introduse cartele pentru încălțăminte şi chiar un impozit pe 
lux. Şcolile nu au funcţionat bine, fiind închise din cauza epidemiei de gripă. Locuitorii se 
simt tot mai nesiguri în oraş, situația politică a lunii noiembrie aducând în oraş o mare 


33 nttp://europeana 19 14-1918.eu/de/contributions/15894, (accesat în 15 martie 2015). 

34 De la „Uniunea Femeilor Române ”, în Telegraful Román, an LXIV, 1916, nr. 45, p. 181. 

% Ibidem; Orfelinatul din Sibiu, în Telegraful Román, an LXIV, 1916, nr. 64, p. 259. 

?6 Anuarul Reuniunii Femeilor Románe din Sibiu pe anul 1916/1917, in Telegraful Román, an LXV, 1917, nr. 
103, p. 413. 

37 Contribuiri, în Telegraful Román, an LXV, 1917, nr. 104, p. 417. 

nelinişte, ca si în perioada în care se aştepta ocuparea oraşului de către trupele române. 
Prizonierii ruşi evadează şi iau cu asalt gara, iar nesiguranța locuitorilor din oras ia sfârşit 
doar odată cu începutul lunii noiembrie, de când în oraş există o gardă românească, iar în 
24 decembrie a fost primit în gara oraşului, ca reprezentant al statului roman, generalul 
Traian Mosoiu şi statul sáu major”. 

Un moment deosebit a fost reprezentat la sfârşitul anului de adunarea a peste 500 
de femei în sala festivă a Şcolii civile de fete, unde în numele Reuniunii Femeilor Române 
din Sibiu s-a trimis o adresă de felicitare dar şi de îmbărbătare Sfatului Românesc din 
Arad, cerând în primul rând să li se recunoască partea de muncă pe care femeile doresc să 
o depună în noua situaţie a naţiunii române. Adunarea menţionată a avut loc în data de 18 
noiembrie 1918%. 

Fără îndoială, că declanşarea războiului a schimbat în mod radical misiunea 
Reuniunii Femeilor Române din Sibiu, alături de cea a altor reuniuni sau asociații similare. 
Principala misiune care li s-a încredinţat a fost aceea de a se ocupa de soarta răniților din 
spitale şi de a contribui la efortul de război, în ansamblu prin banii adunaţi cu ocazia 
spectacolelor artistice organizate. Pentru Maria Cosma, cea mai longevivă şi cunoscută 
preşedintă a Reuniunii, evenimentele din vara anului 1916 şi mai ales intrarea României în 
război au avut urmări nefaste. Ca membră a unei familii privite cu suspiciune şi înainte, 
împreună cu soțul ei, Partenie Cosma, directorul băncii „Albina” din Sibiu şi unul din cei 
mai influenți membri ai elitei româneşti din Transilvania, a fost nevoită să se refugieze în 
România, la Călimăneşti şi apoi la Iaşi, în timpul retragerii din Moldova. Conducerea 
Reuniunii a fost asigurată din 1916 de către doamna Emilia Raţiu. 

Activitatea Reuniunii a fost una meritorie, aşa cum o demonstrează datele cuprinse 
în anuarele editate sau cele din presă. Principalele componente ale acesteia au fost: 
organizarea unui spital de rezervă, susținut prin donațiile obţinute de cele mai multe ori în 
urma unui număr mare de spectacole de caritate, contribuţia adusă în cadrul filialei locale a 
Crucii Roşii, mobilizarea ASTREI în trimiterea a mii de cărți pentru soldaţii români aflați 
în spitalele militare ale imperiului, donarea unui edificiu pentru un orfelinat al mitropoliei 
ortodoxe, care urma să funcţioneze odată cu anul 1916, susținere financiară pentru 
înființarea la Braşov a orfelinatului pentru fete al Uniunii Reuniunilor de femei române din 
Ungaria şi Transilvania. 

Prin întreaga lor activitate, la fel ca şi prin discursurile rostite de membrele mai 
cunoscute ale Reuniunii, femeile au demonstrat, cu prisosintá, faptul că se pot organiza şi 
pot lupta singure pentru soarta învăţământului pentru fete sau pentru susținerea unui spital 
în timp de război. Consider că, în adevăratul sens al cuvântului, Reuniunea a demonstrat că 
a ajuns la maturitate prin organizarea adunării din 18 noiembrie 1918 a peste 500 de femei 
(in sala de festivități a Şcolii civile de fete a Asociatiunii), unde s-au menţionat: necesitatea 
de a se integra în procesul istoric al unirii care se pregătea, dar, mai ales, schimbarea 
percepţiei asupra femeii care este capabilă să ofere stabilitate nu numai familiei, dar şi 


38 E. Sigerius, op.cit., pp. 69-70. 
?? Adunarea Femeilor Române din Sibiu, în Telegraful Român, an LXVI, 1918, nr.118, p. 466. 

societății, văzută şi înţeleasă, mai ales după unire, ca o familie mai mare, in care fiecare are 
un rol bine definit şi complementar. 

Organizate pentru a suplini o mare lipsá a societátii románesti, lipsa de scoli pentru 
fete, Reuniunile de femei, inclusiv aceea din Sibiu, au trecut repede de la organizarea 
activității de alinare si sustinere financiară a răniților din spitalele din Sibiu, la momentul 
în care, prin impresionanta adunare a 500 de femei în sala festivă a Şcolii civile de fete a 
Asociatiunii, s-a exprimat in mod clar dorința de participare la tot ceea ce se prefigura a fi 
viitorul románesc al Transilvaniei. 

ABSTRACT 


The study exploits the original notes of a Romanian soldier from Sebesu de Sus, a participant in the First 
World War at the front in Galicia. These notes cover the period between the years 1914 and 1916 the captivity 
period in Russia ( 1916 -1919 )coming after it. Written down in a small notebook, a lyrical register, soldier 
Petru Neamtu's impressions of war draw the evolution of his moods caused by the war, revealing its traumatic 
size. 

Suportul acestor rânduri îl constituie însemnările! ce-i aparțin lui Petru Neamţu” 
(1886-1965), unul dintre cei 140 de soldati români din Sebeşu de Sus? înrolați de armata 
austro-ungară pe parcursul celor patru ani de beligerantá ai primei conflagrații mondiale. 
Recrutat în vara lui 1914, în contextul mobilizării generale, decretată de Imperiu la 31 iulie 
1914, acesta va participa la luptele de pe frontul din Galiţia până în vara anului 1916, când 
statutului de combatant îi va succede cel de prizonier. Detaliile concrete care au configurat 
acest nou statut ne lipsesc deocamdată, dar cu siguranță cadrul general al acestui 
eveniment este legat de ofensiva generalului Brusilov pe frontul din Galiţia, soldată cu 
peste două sute de mii de prizonieri proveniţi din armatele austro-ungare. Cert este că pe 
listele* cu pierderi întocmite de Ministerul de Război al monarhiei, la 20.09.1916, apare 
consemnat şi numele soldatului Petru Neamţu. Cum însemnările încetează înaintea căderii 
în prizonierat, experiența acestuia din urmă ne este cunoscută indirect, ca urmare a 
rememorărilor făcute în cadrul familial după întoarcerea din război. Condiţiile din 
prizonierat iau permis, totuşi, iniţierea unui demers epistolar cu familia, eşuat însă datorită 
condiţiilor cu totul precare ale serviciilor statului rus, afectate profund de efectele 
conjugate ale războiului şi revoluției; niciuna din multele scrisori trimise nu va ajunge la 
destinație. Finalmente, şi acest statut - de prizonier - va înceta în 1919, când majoritatea 
prizonierilor din Rusia vor fi repatriați, via Italia, într-o „nouă” tara. 


! Vezi Anexa. 

? Este bunicul dinspre tată al autorului acestui articol. Însemnările provin de ceea ce s-ar putea numi „Arhiva 
afectivă” a familiei. 

? Teodor V. Pácátian, Jertfele românilor din Ardeal, Banat, Crişana, Sătmar şi Maramurăş, aduse în războiul 
mondial din anii 1914-1918, în Transilvania, nr. 1-2, ian.-feb. 1923, p. 54. 


^ http://kramerius.nkp.cz.kramerius/handle/ABA001/24670403.html. 

Revenind la însemnările propriu-zise, vom remarca faptul cá ele se constiuie în 
documente ale unei istorii „mărunte”, „ignorate. Sunt márturiile/consemnárile unui țăran 
român, dislocat brutal din mediul sáu provincial/rural şi „livrat”, concomitent, unei 
experiențe profund angoasante, precum cea a unui război fără precedent în trecutul 
umanităţii. De altfel, această unicitate nu va scăpa nici autorului acestor însemnări, care 
notează: Că na mai fost niciodată război european / Să tina mai mult deun an. Pe de alta 
parte, condiţia socială şi intelectuală a autorului - cea a unui țăran - amprentează 
indecelabil producţia sa scriptică. Registrul de exprimare este unul eminamente liric, 
realizat sub forma versificatiei rimate, specifică sensibilităţii artistice populare. 

Absența unei formații intelectuale explică conţinutul (non)ideologic al 
însemnărilor. Sub acest aspect, conţinutul lor este cu totul „aseptic”. În tot cuprinsul lor nu 
există nicio referință care ar putea constitui o trimitere la un anume tip de identitate, fie ea 
naţională, politică, confesională sau chiar socială”. Din aceste însemnări nu străbat nici 
conştiinţa unui „ideal national", nici sentimentul „datoriei fata de patrie”. Războiul este 
perceput ca un dat implacabil şi absurd al destinului, nicidecum ca o datorie înțeleasă şi 
asumată rațional. Sub acest aspect, interpretările lui Lucian Boia par a fi confirmate”; 
prezenţa unui „ideal național” fiind reconogscibilă, în mod firesc, în mediile instruite 
(intelectuale) ale societății româneşti, si mai putin in cele populare. În cazul de fata, 
această atitudine este confirmată chiar de fapte. Confruntati cu spectrul mobilizării, un 
grup de recruți din Sebeşu de Sus, printre care şi bunicul, se va refugia peste munţi în 
Vechiul Regat. Cea mai mare parte a grupului (inclusiv bunicul), se va reîntoarce în sat şi 
va da curs ordinului de recrutare. Argumentul principal l-a constituit solidaritatea de grup 
cu membrii generației de recruți rămaşi pe loc (/eatul, în expresia populară). Cei rămaşi în 
refugiu” vor fi înrolați în armata română o dată cu intrarea României în război, iar unii 
dintre ei vor muri în luptele de la Turtucaia. 

O dată lămurit caracterul (non)ideologic al acestor însemnări, ne putem reîntoarce 
la conţinutul lor real. Vom constata că ele nu sunt un jurnal de front, nu aspiră la 
consemnarea metodică şi precisă a evoluţiilor de pe front, nici măcar a vieții de cazarmă. 
Ele vor înregistra însă cu acuitate o evoluție a stărilor de spirit ale acestui soldat, vor releva 
impactul emoţional generat de conştiinţa şi rigorile războiului, de o manieră extrem de 
apăsătoare. În acest impact traumatizant va trebui căutat resortul realizării acestor 
însemnări, care, să recunoaştem, este unul neuzual unui țăran. Chiar dacă autorul lor îşi 
originează demersul scriptic în nevoia fixării unei memorii a experiențelor de război 
(Scrisă în Anul 1916 Maiu în 8 spre aducere Aminte de rele şi De Năcazu ce am Petricut 
în rasbelul din 1914, 1915 si 1916), credem că această motivaţie este una secundară. 


5 Valeriu Leu, Carmen Albert, Banatul în memorialistica „măruntă ” sau istoria ignorată (1914-1919), Reşiţa, 
1995. 

5 În cazul acesteia din urmă, dacă facem abstracţie de trimiterile indirecte. 

7 Lucian Boia, Primul Război Mondial. Controverse, paradoxuri, reinterpretări, Bucureşti, Humanitas, 2014, 
pp 66-85. 

8 Această opțiune a fost facilitată de faptul cá satul Sebeşu de Sus este amplasat pe versantul nordic al muntelui 
Suru, exact pe vechea graniţă dintre Imperiu şi Vechiul Regat. 

? Teodor V. Pácátian, loc. cit. 

Adevárata motivatie a demersului rezidá in nevoia refulárii stárilor de angoasá amplificate 
o datá cu extinderea ca duratá a rázboiului si cu intensificarea ostilitátilor de pe front. Cu 
excepţia consemnării unui cântec de război din 1914, toate celelalte însemnări sunt 
realizate în intervalul a trei luni (martie —mai) din 1916. Funcţia lor, este aşadar, 
expiatoare. Analiza de conţinut tematic al acestor însemnări, relevă cu putere acest lucru. 
În cadrul ei putem identifica câteva teme recurente: 

1. Tema nostos-lui: Păsărică păsarea / Dute tu la maica mea / Păsărică spune aşa 
/ Cas în fiară străină / Şi trăesc cu mult năcaz / Cit mă uit cu ochii mei / Numai vad 
oameni deai mei / Numai tinerei reguti / Nu văd oameni cunoscuţi / Numai tot păduri si 
munți / Tot numai frunză şi spini / Si numai oameni străini. 

2. Tema cátániei: Binei Doamne cui ibine / Binei cui nu cătăneşte / Că cinează şi 
prinzaste / Cualui mindră in sat trăeşte / Dar eu dacă cătănesc / Nici nu cin nici nu 
prinzasc / Numai tot cu dor trăesc. 

3. Tema nenorocului / blestemului: Îmi vine mie în minte / Căi blăstăm de oare 
unde / Că ma blăstămat maica / Sá mă legán ca frunza / Ca frunzuta fagului / In Tira 
Muscanului / Ma blastamat cu mánie / Sá trăesc fără soție / Ma blastamat cătră nori / Să 
nam farti nice surori / Nici să nam eu sărbători... 

4. Tema morţii: Si eu plec in tiara rea / Nu ştiu cînd neom mai vedea / Nofi miine 
nici poimiine / Cînd oi da mina cu tine / Nofi mîine dimineaţă / Cind oi da cu tine fata / 
Nofi miine nici alalta / Nofi poate niciodată... 

5. Tema iubirii: Frunză verde de dudău / Pe drumu ce merg eu / Nui fintînă nici 
părău / Sami aline doru meu / Doru dela inimioară / Numil potoleşte o Tiara / Numai 
mindra intro seară... 

Temele centrale si rivale ale acestor ínsemnári, sunt totusi cea a naturii si a 
războiului. „Naturii” prin definiție antropizante a războiului, resimţită ca agresivă şi 
terifiantă, îi este contrapusă tema naturii, ca o contrapondere cu valenţe compensatorie şi 
protectoare a distrugerii generate de război: Suflă doamne suflă un vint / Să crepe acest 
pămînt / Să putem intra în el / Ca să scăpăm de răsbel / Creapă şi dealurile / Să intrăm in 
crepături / Să scăpăm de puşcături / Fămă Doamne o pásárea / Să zbor la míndra mea.../ 
Fămă Doamne un izvor / Să mă ia mindra în urcior / Să bea săi treacă de dor... Nu este 
deci deloc întâmplător faptul că momentul de cea mai cruntă deznădejde, consemnat în 
aceste însemnări, este redat la finalul lor, tocmai prin reprezentarea unei naturi contaminate 
inextricabil de război: Taci inimă nu ofta / Ca az miine vi înceta / Vei înceta de a mai bate 
/ În acele şanţuri late / Cum noi plinge neicetat / Căci pling şi pădurile / Căci le pică 
frunzăle / De mulțimea gloantálor / Şi pling şi izvoarăle / Că nau apă curată / Făr de sînge 
mestecată. 

ANEXĂ 


CÎNTEC DIN RĂZBOIU DIN ANUL 1914 


Cui iplac vorbele de jele/Vie asculte guri mele/Casăi spun al meu năcaz/Care în războiu am 
tras/Frunză verde rupt în zece in Anu 14/Citi ficiori sunt mai frumosi/Toti sunt la bătae scoşi/În 
Galita sus pe munte/Prin locuri necunoscute/Nuti trebue altu joc/Fár sa tii cu Rusu foc/Rusui şerpe 
nedormit/Sede în pămînt coperit/Bine iti pune capu su tine/ 


CÎNTEC DIN RĂZBOIU DIN ANUL 1916 


Vin Máicutá site uită/Căşi iarbai toată cruntá/Cá unde ne batem noi/Nui iarba nice nalbá/Numai 
sînge pînă îmbarbă/Sînge del Muscanului/Pînă în coama calului/Rău mamă mai blăstămat/Să nam 
pace nici ticnială/Să trăesc în amea tiara/Si mai blăstămat sai plins/Blástámu de mine soprins/Rele 
zile am ajuns/Spune maică adevarat/Ince apă mai scăldat/În apă de joi seara/Să umblu în toată 
lumea/Si cînd pe mine mai scăldat/Apa undeai aruncat/La trupina mărului/Să fiu frate 
drumului/Jelei maico cui i jele/Jelei inimuti mele/Jelei la tot nemul meu/Cam avut norocu 
ráu/Drágutá teară frumoasá/Rámii de mine sănătoasă/Cu codri toti infrunziti/Si de mine 
parasiti/Jaluimas jalui de toti munţi sar clăti/Văile sar tulbura/Pietrile sar despica/Ca de sus din 
rasarit/Si pînă jos la asfintit/Cit má uit cuai mei ochiuti/Nu văd oameni cunoscuti/Numai tot păduri 
şi munti/Vád numai frunză si spini/Si numai oameni stráini/Nu văd mamá nu văd tată/Pare cam 
născut din piatra/Nu văd frati nice surori/Pare cam picat din nori/Si din nori dasfi picat/Naşfi aşa 
străinat. 1916 
Decînd sau mobilizat/Eu am fost tot supărat/Foae verde depe coastă/Cînd era iarba de coasă/Holdele 
de secerat/Eu deacasá am plecat/Dela curtea cu párinti/Dela pretini şi libit//Dela grădina cu 
flori/Lăsînd părinţi şi surori/Lăsînd nevasta plingind/Tot plingind şi suspinind/Dupá mine 
lăcrămînd/Camîndoi bine trăind/Greu ia fost şi jele mare/Cînd eram eu la plecare/Ştind cam trăit noi 
bine/Dar numai puţine zile/Telegramá miau venit/Cind nice eu nam gindit/Telegrama foarte rea/Of 
amar de soartea mea... 
Petru Neamţu 
Scris în Anu 1916 Martie 9 în zioa de sfinți 


Frunză verde de dudáu/Pe drumu care merg eu/Nui fintiná nici părău/Sămi aline doru meu/Doru 
dela inimioara/Numil potoleşte o tiara/Numai mîndra într-o seară/Mîndro cînd ti dor de mine/la 
drumutu delungu/Oraşele dearindu/Cá pe mine mi afla/În tira Muscanului/La apusu soarelui/În 
poltava in Rusiea/Undei tara cea mai rea/Şi Poltavai oras mare/Eu stau ca robu în prinsoare/Poltavai 
oraş vestit/Eu stau în el amárit/Amárit ca bradu inmunte/Cind îl bate vînturi multe/Vîntul bate 
cetina/Eu suspin cu inima/Frunzá verde de alună/Galiţe tiara bună/Mulţi oameni in ea 
saduná/Oameni tineri şi voinici/Cu muieri cu copi mici/Galite tiará rea/Multi voinici rămîn în ea/Si 
mult singe sau vársat/Focu de tear fi miniat. Scris in 9 Martie 1916. 

CÎNTEC DIN RÁSBOIU 


Jos pe murás colea jos/Imi răsună codru des/Danui codru de stejari/Cis ostaşi si generali/Vintul bate 
frunza sună/Dulce cîntec mai răsună/Danui doiná din zăvoi/Cie cîntec din rasboiu/Si pe drumul 
delungat/Merg ficiorii intristati/Si din cit să depărtează/Tot din inimă oftează/Nusă teme de omor/Si 
de jele şi de dor/După codru legánat/Dupá mîndra lui din sat/Dute carte sboară in zbor/Si acasă te 
scobori/La părinți mei iubiti/Si de mine despártiti/Dute la amea sotie/Vezi imoarte ori ivie/Spunele 
cu dulce graiu/Cum îmi petrec al meu traiu/Traiu meu cel amărit/Deai mei prertini 
despártit/Despártit deamea soţie/În amară bătălie/Frunză verde de săcară/Rea veste au vint în 
tiara/Veste jalnică şamară/Şau venit caso furtună/Întrozi dragă si bună/Lăsînd pe taica cosind/Si pe 
maica tot plingind/Frunzá verde cucuruz/Eu din graiu aşa iam spus/Maicá máiculita mea/Nute tare 
supára/Cáci aceastai soartea mea/Dacá soartea a fost asa/Doamne fie voia ta/ Scris în martie 16 În 
Anu 1916. 


Suflă vintul pe ogor/Ce plîngi mîndră cu amar/Cum nui plînge neincetat/Vazind eu că teau 
plecat/Mindrá mindrulita mea/Numi plînge soartea mea/Eu mă duc acum te las/Cu mult dor şi cu 
nácaz/Eu má duc în alte tari/Unde nu sunt primăveri/Numai frig şi iarnă grea/Şi duc postu de gura 
ta/Dar sá sti mindruta mea/Colea la inflorit de flori/Deai dori adesa ori/ Pasáricá pásárea/ Dute tu la 
mindra mea/Mingiio cît vei putea/Pasáre depe mălin/Meai cîntat să fiu stráin/Sá nam parte nici 
ticnială/Să trăesc in amea tiará/Pásáricá pásárea/Dute tu la maica mea/Pásáricá spune aşa/Căs în 
tiará străină/ Şi tráesc cu mult nácaz/Cit má uit cu ochi mei/Numai văd oameni deai mei/Numai 
tinerei reguti/Nu văd oameni cunoscuti/Numai tot păduri şi munti/Tot numai frunză si spini/Si 
numai oameni străini/Păsărică păsărea/ Spune tu la maica mea/Sămi trimită o cărticea/Sămă 
mingáiu cu ia/Maică máiculita mea/Mai bine de nu mai avea/Decit să trăesc aşa/Mai bine de nu mai 
fi avut/Să tráesc tot cu urit/Frunzá verde de nuia/Cum aş scrie o cárticea/Sá trimet la maica mea/Se 
să mingáe cu ia/Să nu fie supărată/Că eu sunt supărat ráu/ Ştie numai Dumnezeu/Frunzá verde de 
Bijor/Dupa sănin vine nor/După dragoste vine dor/Dupá nor vine sănin/După dragoste suspin/ 
20 Marte Petru Neamtu 

Foae verde de dudáu/Deati sti ceam pátit eu/Foae verde ruptá in zece in anu 14/Foae verde lemn 
uscat/Pe toti neau mobilizat/Pîn la patruzáci şi doi cemati/Pe toti la răsboiu/Tineri Bátrini şi 
insurati/Sai facă pe toti soldati/Rásboiul casál înciapă/Cum  namaifost niciodata/Rasboiu 
european/Sá țină mai mult deun an/În luna lui iule in zio de sf ilie/Întro zi de sárbátoare/Cind i 
praznicu mai mare/Foae verde iarbă creati/Deai tare de dimineatà/Cá trágiau clopotile de 
rásunau/Váile vijiiesc pádurile/Nu se trage in sunet mare/Si le trage tot a jale/Cá ne pleacă la 
bátae/Pling toate nevestele/Suspinau si maicile/Pling mindrele de să îniacă/După bărbaţi cá toti 
pleacă/Şi pling cu lacrámi ferbinti/Cau rămas fárde iubiti/Foae verde de dudáu/Dar plingia nevasta 
rău/Văzînd cá mau îmbrăcat/În haine sure de plecat/Atunci ia miau cuvintat/Vai amar amar 
amar/Iubirea noastrá i zadar/Eu atunci am stat putin/Má gindeam cá ce sái spun/Dar inima mau lásat 
casăi spun adevárat/Mindrá mindrulita mea/Rámin acum toate aşa/Foae verde iarbă rará/Marti seara 
săvi la gară/Sămai dám mîna odată/Că miai fost mindruto dragă/Miai fost dragă pe plácere/Pe voe şi 
mingiiere/Team iubit şi miai fost dragá/Sacum telas supărată/Că eu plec în tari străine/Unde nu 
cunosc pe nime/Numai frunza si iarba/Că e întoată lumea/Si eu plec în tiara rea/Nustiu cînd neom 
mai vedea/Nofi mîine nici poimiine/Cind oi da mina cu tine/Nofi mîine dimineatá/ Cînd oi da cu 
tine fata/Nofi miine nici alaltă/Nofi poate niciodată/ Scris în 29 martie, Petru Neamţu Anul 1916 


Frunzá verde trei Granate/ Strigá un cápitan din o carte/Hai ficiori in sir frumos/Sá mergem pe drum 
in jos/Cale multá noi neam dus/ La Galitiea de sus/Si intrun sat ne dat odihná/Asa loc ca so 
grădină/Şi deacolo nea luat/Pe bátutul dobelor spre scurtarea zilelor/Pe sunetu trimbeti spre 
scurtarea vieti/Cind era ciasu la unu/Doamne rău bubuia tunu/Cind era ciasu la doi/Veniau gloantale 
in noi/Înainte mergeam tare/Dupá noi sîngele vale/Înainte mergeam toti/Dupá noi rámineau 
mortii/Iará cînd neam adunat/Jumătate neam aflat/Dimineata am pornit/Dinapoi neau întărit/Că 
dușmani au fugit/Si sau ascuns întrun deal mare/Si sus acolo sau aşezat/Întro pădure de brad/Aici 
focu sá incepu/Cá puscau tunurile/De rásunau pádurile/Si rugi cu pustile/De picá si frunzele/Veneau 
gloantále in noi/Ca picurile de ploi/Suflă Doamne suflă un vînt/Să crepe acest pámint/Sá putem 
intra in el/Ca să scăpăm de rásbel/Creapá si dealurile/Să intrăm în crepáturi/Sá scăpăm de 
puşcături/Fămă Doamne o pásárea/Sá zbor la Mindruta mea/Casămi vadă a mea fatá/Cumui de 
friptă şi arsá/Dupá cio rămas acasá/Fámá Doamne un izvor/Sámá ia mindra în urcior/Sá bea săi 
treacă de dor/Fámá pasăre măestră/Să zbor la mindra în fereastră/Să vad cum să Jáluieste/Si să ştiu 
ea mai trăeşte./ Scris În Anul 1916 Aprilie 16 Petru Neamţu 


SCRISĂ ÎN ANUL 1916 MAIU ÎN 8 SPRE ADUCERE AMINTE DE RELE SI DE NĂCAZU CE AM PETRICUT ÎN 
RASBELUL DIN ANUL 1914, 1915 şi 1916 


Foae verde foi de plop/Decit cu rusu în foc/Mai bine să mergi la joc/Ca la joc sunt láutari/Nu sunt 
puşti si tunuri mari/Si la joc sunt strigături/Nui frică de puşcături/Şi joci fete cu márgele/Nu porti 
puşcă cu atele/Si la joc te vede satu/Nai frică cáti pune capu/Seara mergi prin şezători/Nu duci 
foame şi sudori/Binei Doamne cui ibine/Binei cui nu cătăneşte/Că cineazá si prinzáste/Cualui 
mindra în sat trăeşte/Dar eu dacă cátánesc/Nici nu cin nici nu prinzásc/Numai tot cu dor tráesc/Imi 
vine mie prin minte/Căi blástám de oare unde/Cá ma blástámat maica/Să mă leagăn ca frunza/Ca 
frunzuta fagului/In Tira Muscanului/Ma blástámat cu mănie/Să tráesc fără sotie/Mau blástámat cătră 
nori/Să nam frati nice surori/Nici să nam eu sărbători/Cu minile cátrá lună/Sănam nicio voe 
buná/Mai blástámat cu cuvintu/Sá tráesc singur ca cucu/Cîntă cucu sus in nuc/Mia vint carte să má 
duc/Cîntă cucu pe o cracá/Rámas bun mamá si tată/Cîntă cucu im par de vie/Rámas bun si tu 
sotie/Sapoi cîntă pe pálan/Nu ştiu eu zile mai am/Sau ciasuri nice minute/Nu ştiu mai avoi 
multe/Plinge inimuta inmine/Ca copilu de trei zile/Taci inimă nu ofta/Cá az mine vi înceta/Vei 
înceta de mai bate/În acele santuri late/Cum noi plînge neincetat/Cáci pling si pádurile/Cáci le plicá 
frunzăle/De mulțimea gloantalor/Si pling şi izvoarále/Cá nu au apă curată/Făr cu sînge 
mestecată/Dumnezeu să te fereascá/De robiea cătănească/Caşai de grea şi Amară/Te scoate din Tirá 
în tiará./ 

Petru Neamţu 

Foto 1. Petru Neamtu, primul din dreapta, inaintea plecárii pe front 
(Sibiu, Kunst-Anstalt für Fotografie und Malerei, Fleischergasse 6) 
Sursa: Colectia personalá Ioan Adrian Neamtu 

Foto 2. Jurnalul de rázboi al soldatului Petru Neamtu, paginile 6-7 
Sursa: Colectia personalá Ioan Adrian Neamtu 

ABSTRACT 


The Romanian media / press in Sibiu reflected in its pages the main important moments of the Romanian 
collective mentality issues such as: May the10", January the 24", even May the 1“, although with nuanced 
interpretations in the main newspapers of the interwar decades of the 20" century. The main Romanian 
community feast / holiday was December the Ist, the day that symbolizes the national unification of 
Transylvania to the Old Kingdom of Romania, after the unification of Bessarabia and Bukovina in the same 
year. December thel” represented, year after year, the public remembrance of the Great Union, and an 
attempt to create a spiritual and national unity around this important date. The anniversaries of the Great 
Union have always been, in the 97 years that have passed, a reason for national pride, of retrospective and of 
fostering future projects. The research of the meanings of the anniversaries of the great moments in Romanian 
history, and especially the day of December the 1“, began after 1990 and has made progress in this direction. 
Nevertheless, for a thorough monography celebrating the Great Union over the almost 100 years, a sequential 
approach is needed, an approach of historical periods and regions. Thus, we aim to approach the anniversary 
of the day of December thel“ at Sibiu in the first interwar decade as it was reflected in the periodicals of the 
time. 


Keywords: Romanian media, Great Union, December the 1", Sibiu 


Curiozitatea si interesul trezit de explorarea urmelor istorice locale au constituit 
motive intemeiate pentru a incerca sá surprindem reflectarea in presa románeascá sibianá a 
principalelor sărbători ale mentalului colectiv românesc. Presa românească sibianá a 
abordat cu interes sărbători precum: 10 mai, 24 ianuarie, chiar şi | mai, deşi, interpretate 
nuantat de principalele ziare din deceniile interbelice ale secolului trecut. Sărbătoarea 
principală a colectivitatii româneşti a fost 1 Decembrie, zi care simboliza întregirea 
națională a României prin unirea Transilvaniei cu Vechiul Regat, după ce în cursul 
aceluiaşi an Basarabia şi Bucovina se alăturaseră şi ele României. 1 Decembrie însemna an 
de an rememorarea publică a Unirii, încercarea de a crea în jurul acestei date o unitate 
spirituală şi naţională. Aniversările Unirii au fost întotdeauna în cei 97 de ani care s-au 
scurs un motiv de mândrie națională, de retrospectivă şi de conturare a unor proiecte de 
viitor. Cercetarea semnificatiilor aniversărilor marilor momente din istoria noastră şi în 
primul rând al zilei de 1 Decembrie, a început după 1990 şi s-au făcut progrese în această 
direcție, dar pentru o monografie temeinică a aniversării Unirii în cei aproape 100 de ani 
este nevoie şi de o abordare secventialá, pe perioade istorice şi pe regiuni. În consecinţă ne 
propunem să abordăm sărbătorirea zilei de 1 Decembrie în primul deceniu interbelic la 
Sibiu, aşa cum s-a reflectat în publicaţiile periodice ale vremii. Articolele din presă 
referitoare la acest moment au fost variate, influențate atât de orientarea politico-ideologică 
a ziarului, de tipul publicației (gazete de informaţie, ale partidelor politice), precum şi de 

ideile politico-ideologice ale autorilor articolelor, bineinteles, dacá era cazul ca aceste 
articole sá fie semnate, pentru cá de multe ori ele nu erau semnate. Momentele in care 
sărbătoarea Unirii a fost foarte bine reliefatá au fost aniversárile decenale precum şi cele 
semidecenale. Presa românescă sibiană în primul deceniu interbelic a fost la înălțimea 
renumelui de capitală culturală a românilor transilvăneni de până la 1918 doar în primii 
ani, când forţele elitei locale au fost întărite cu forte ale elitei românilor transilvăneni 
reunite în jurul Consiliului Dirigent cu sediul la Sibiu. În această perioadă au apărut la 
Sibiu câteva publicaţii care au exprimat, în parte şi punctul de vedere al elitei sibiene, care 
reflectă frământările epocii şi oferă informaţii despre viaţa cotidiană sibiană între 1918- 
1920. Avem în vedere în primul rând organul central al P.N.R. - Patria, al P.S.D. - 
Adevărul, Gazeta Oficială a Consiliului Dirigent, publicaţii profesionale ale profesorilor, 
funcţionarilor, meseriaşilor, etc. La acestea se adaugă şi gazete sibiene apărute în 
efervescenta zilelor din 1918-1919; Gazeta poporului, organul sibian al unirii, dar şi 
cotidianul Dacia Traiană. 

La loc de frunte ar trebui amintite ziarele sibiene Telegraful Român şi Foaia 
poporului, având deja o tradiţie îndelungată. În anii 20 s-au adăugat câteva foi de partid de 
obicei efemere. De menţionat caracterul poporal al majorității acestor foi. Importanţa lor 
constă în faptul că se adresau nu doar elitei, ci şi ţăranilor, meseriaşilor şi altor categorii 
mai largi. Ca reviste culturale a apărut în primul deceniu la Sibiu doar Transilvania, care a 
reflectat în primul rând activitatea Astrei. 

După cum era şi firesc, evenimente ca Manifestul către popoarele lumii, Adunarea 
națională de la Alba Iulia din 1918 precum şi hotărârile privind unirea au cuprins pagini 
întregi în presă în luna decembrie si în anul 1919'. Pe lângă acestea apăreau si articole de 
fond cele mai multe dintre ele evocând greutăţile prin care a trecut poporul român până la 
realizarea Unirii. Se poate constata că naționalismul rămăsese o dominantă spirituală a 
intelectualitátii româneşti. Primii istorici ai Unirii (Ioan Lupas, Silviu Dragomir, Zenovie 
Pâclişanu, Ion Clopotel sau Tiron Albani), participanţi la acţiunea politică din octombrie - 
decembrie 1918, nu se puteau deroba în acţiunea lor istoriografică de programul naţional. 
Astfel de articole apar atât în presa naţională, cât şi în presa locală. Acestea erau semnate 
de personalități sibiene precum profesorul Ion Sandu sau Dr. Dumitru Borcia. Un spaţiu 
mai amplu dedicat sărbătoririi unirii găsim în Patria, organul central al Partidului National 
Român condus de lon Agârbiceanu şi unde prof. loan Lupaş rememorează evenimentele 
petrecute cu un an în urmă la Alba Iulia. În ce priveşte serbările oficiale, aflăm din Gazeta 
poporului din 7 decembrie 1919 că acestea au început la catedrală, unde s-au adunat 3.000 
de elevi de la şcolile româneşti din Sibiu (Seminarul „Andreian”, Liceul de băieți 
„Gheorghe Lazăr”, Liceul de fete, şcolile civile şi cele elementare). A vorbit despre 
eveniment prof. Victor Păcală, care a făcut un istoric al luptei pentru realizarea unirii. 
Alături de elevi au participat reprezentanți ai autorităţii civile şi militare, români şi saşi. Cu 


! Vezi Foaia poporului, an XXVII, 1919, duminică 30 noemvrie şi duminică 7 decemvrie; Gazeta poporului, 
1919, duminică 7 decemvrie. 

această ocazie au fost arborate steaguri pe toate edificiile din oraş, iar magazinele au fost 
închise”. 

Nici în anul următor presa sibiană” nu a fost mai darnică cu spaţiul acordat 
sărbătoririi Unirii, astfel, Foaia poporului, în numărul din 5 decembrie aducea la 
cunoştinţa cititorilor, in pagina 3, manifestările organizate cu prilejul zilei de 1 decembrie. 
Acestea au început dimineaţa la Catedrală unde au luat parte toate şcolile româneşti şi unde 
în încheiere a vorbit despre însemnătatea zilei prof. Ion Sandu. Seara a fost organizat la 
teatrul orăşenesc, începând cu ora 18, un festival literar-muzical'. A vorbit despre 
însemnătatea zilei Andrei Bărseanu, preşedintele Astrei sub egida căreia s-au desfăşurat 
manifestările. Spectacolul a continuat cu cântece de cor şi muzică populară, iar la final, s-a 
jucat piesa dramatică „Poemul Unirii”. Cu această ocazie, teatrul a fost plin, fiind de fata 
toate notabilitátile civile, militare şi bisericeşti. $i celelalte ziare sibiene s-au mulțumit a 
prezenta manifestările organizate la teatrul orăşenesc apreciind atât spectacolul artistic, cât 
şi publicul participant, care a fost plin de entuziasm. 

Interesant este faptul că, la doar trei ani de la unire, apar şi primele articole care 
surprind nemulțumirile unei parti a ardelenilor cu privire la evoluţia noului stat. Astfel, in 
articolul din Foaia poporului dedicat zilei de 1 decembrie, după ce sunt rememorate 
evenimentele petrecute la Alba-Iulia în 1918, se trece la un atac dur împotriva guvernului, 
care este acuzat că ia înlăturat pe acei ce au fost sufletul mişcării naţionale din Ardeal. 
Articolul continuă pe acelaşi ton acuzator cu privire la noii oameni politici de la Bucureşti 
mulţi fiind consideraţi lipsiţi de valoare. În încheiere, autorul, care de altfel este anonim, 
adresează o rugăminte conducătorilor de la Bucureşti „nu treceţi prea uşor şi nu amáráti 
prea mult pe aceia cari în timpuri grele au luptat şi suferit ca nişte mucenici pentru acest 
Ardeal. Mai cerem apoi măsuri pentru îndreptarea moravurilor contra bacşişului, contra 
protecţiei prin multe locuri, contra celor ce peste noapte adună averi cu nemiluita, dar nu 
agonisite, ci pe căi lăturalnice, păgubind mai totdeauna statul.” 

Odată cu trecerea timpului, sentimentele ináltátoare s-au estompat deoarece, la 
doar patru ani de la unire sunt tot mai puține referiri la modul în care s-a sărbătorit unirea 
pe plan local. În sprijinul acestor afirmaţii găsim în Cuvântul poporului un singur articol 
dedicat zilei de 1 decembrie şi în care se atrage atenția asupra faptului că această zi sfântă 
pentru români riscă să devină una obişnuită deoarece „clopotele bisericilor nu mai vestesc 
această zi. Şcolile tin cursuri cu elevii şi doar câte un dascăl mai idealist de mai scapă o 
vorbă de amintire, obligată doar de sufletul lui curat. Steagurile nu mai fâlfâiesc, oficiile 
publice nu mai prăznuiesc, iar inițiativa publică e încătuşată de hipertrofia oricărui 
simtámánt de cult pentru marile zile". Cu siguranță oficialităţile locale au organizat 
manifestări pentru sărbătorirea acestei zile, însă de mică amploare, deoarece nu am găsit 
referiri în niciunul din ziarele sibiene cercetate. 


? Sărbătoarea Unirii, în Gazeta poporului, 1919, 7 decemvrie. 

? Prima Decemvrie, în Foaia poporului, an XXVIII, 1920, 5 decemvrie. 

^ Ziua de 1 Decemvrie, în Telegraful Román, an LXVIII, 4 decemvrie 1920, vezi şi Dacia Traiană, an I, 1920, 
5 decemvrie. 

3 După trei ani, în Foaia poporului, an XXIX, 1921, 4 decemvrie. 

$ ] decemvrie 191 8, în Cuvântul poporului, an IV, 1922, 3 decemvrie. 

Pentru anul 1923, intrucát se serbau cinci ani de la Unire, s-au organizat festivitáti 
mult mai ample decát in anii precedenti. Íntreaga presá sibianá abundá de informatii cu 
privire la manifestările organizate de oficialități şi de Despartamantul Sibiu al Asociatiunii. 
Programul zilei de 1 decembrie îl găsim atât în Telegraful Român cât şi în Cuvântul 
poporului sau Foaia poporului”. De aici aflăm cá de la Bucureşti s-a luat hotărârea de a fi 
trimişi în Ardeal şi Banat peste 20 de conferentiari, la Sibiu venind însuşi ministrul de 
externe I. G. Duca. $i Despartamantul Sibiu al Astrei în colaborare cu Universitatea liberă 
din Bucureşti, cu Asociaţia generală a profesorilor secundari, secția Sibiu, şi cu celelalte 
societăți culturale sibiene au alcătuit un program pentru serbarea zilei de 1 decembrie. 
Serbările începeau cu serviciul divin în catedrală, urmat apoi de un festival artistic în 
teatrul orăşenesc, la care participa corul Liceului „Ghe. Lazăr” şi orchestra oraşului. Din 
Foaia poporului din 9 decembrie aflăm că au luat cuvântul Dr. G. Preda, directorul 
Despartamantului Sibiu al Asociatiunii, care prin cuvinte scurte, dar bine simțite, a scos la 
iveală însemnătatea zilei, apelând la munca tuturor pentru întărirea țării. O frumoasă si 
interesantă prelegere a ţinut şi prof. Teposu, urmat apoi de I. G. Duca venit la Sibiu de la 
Universitatea liberă din Bucureşti şi care a vorbit de contextul în care s-a proclamat unirea 
în 19187. După reprezentarea operetei „Fetiţa orfană”, piesă a profesorului Oancea de la 
Liceul „Ghe. Lazăr”, a urmat o masă la hotelul Bulevard, în onoarea corului Cântarea 
României din Bucureşti şi care în după amiaza aceleiaşi zile a prezentat un concert de 
muzică clasică la sala Urania. Seara s-a încheiat cu reprezentatia piesei de teatru a Agatei 
Bârzescu „Medeea”, eveniment ce a umplut din nou sala teatrului'?. De remarcat faptul că 
întreaga presă sibiană a avut numai cuvinte laudative cu privire la organizarea 
manifestatiilor. 

Pentru anul 1924 serbárile prilejuite de aniversarea Unirii nu mai au acelasi fast ca 
in anul precedent, apărând in presa locală sibiană doar o circulară!! a Consistoriului 
arhidiecezan de la Sibiu prin care se cerea preoţilor din judeţ ca în ziua de 1 decembrie să 
țină sfânta liturghie împreună cu doxologie de mulțumire şi să invite la acest eveniment 
elevii de şcoală şi autorităţile locale. În ce priveşte serbarea unirii, la Sibiu găsim o scurtă 
informare în Cuvântul poporului din 7 decembrie, în pagina a doua, unde se fac referiri la 
o manifestare a elevilor şi elevelor de la şcolile româneşti, totul culminând cu un frumos 
festival la sala Urania si o conferință ţinută de profesorul Isac despre însemnătatea zilei”. 

$1 pentru anii următori se constată o slabă implicare a autorităţilor locale sibiene, 
organizarea manifestărilor prilejuite de ziua Unirii fiind lăsate pe seama organizațiilor 
culturale locale". În 22 noiembrie 1925, Cuvântul poporului publică o circulară a Astrei 
prin care toti preşedinţii de Despártáminte sunt rugaţi să intre în legătură cu autoritățile 


7 Cuvântul poporului, an V, 1923, 2 decemvrie, 9 decemvrie; Foaia poporului, an XXXI, 1923, 2 decemvrie, 9 
decemvrie; Telegraful Român, an LXXI, 1923, 4 decemvrie. 

8 Serbarea zilei de 1 decemvrie, în Foaia poporului, an XXXI, 1923, 9 decemvrie. 

? Sărbătorirea zilei de 1 decemvrie la Sibiu, în Telegraful Român, an LXXI, 1923, 4 decemvrie. 

10 7 decemvrie în Sibiu, în Cuvântul poporului, an V, 1923, 2 decemvrie. 

H Telegraful román, an LXXII, 1924, 26 noemvrie; Cuvántul poporului, an VI, 1924, 30 noemvrie. 

12 7 decemvrie la Sibiu, in Cuvántul poporului, an VI, 1924, 7 decemvrie. 

15 Cuvântul poporului, an VII, 1925, 22 noemvrie; Foaia poporului, an XXXIII, 1925, 29 noemvrie. 

bisericeşti, şcolare, administrative si militare, ingrijind ca ziua de 1 decembrie să fie 
comemorată în biserici, în şcoli si de marele public prin festivaluri, conferințe şi prin 
şezători culturale si literare". De remarcat faptul cá se ia decizia ca Astra să tipărească 
10.000 de broşuri cu conţinut adecvat zilei de 1 decembrie care să fie răspândite în județ". 
Atât Telegraful Román din 1 decembrie cât şi Cuvântul poporului din 6 decembrie ne 
prezintă programul manifestărilor început printr-un serviciu religios la Catedrală, seara de 
la ora 18 organizându-se un festival în sala mare a Prefecturii. Tot aici a ţinut o prelegere 
profesorul Ion Simionescu de la Universitatea din Iasi. 

Anul 1926 nu iese din tiparele deja consacrate negăsind nicio ştire anterioară 
evenimentului în discuţie. Atât în Telegraful Român cât şi în Foaia poporului sau Cuvântul 
poporului nu găsim decât mici articole de fond, pe o singură coloană, nesemnificative din 
punct de vedere al manifestărilor prilejuite de unire lucru pe care îl găsim perpetuat şi 
pentru anul următor!€. 

Nu la fel stau lucrurile şi la serbarea celor 10 ani de la unire, în 1928. Telegraful 
Român, de exemplu, editează un număr dublu cu ocazia zilei de 1 decembrie cu articole 
ample despre evenimentele petrecute în urmă cu 10 ani, cu imagini şi interviuri luate unor 
personalități marcante ale Unirii". Aceleaşi spatii ample dedicate sărbătorii le găsim şi în 
celelalte ziare locale. Cu toate acestea, nu va exista un program al serbărilor pe măsura 
aşteptării. Din cauza lipsei de timp şi a desfăşurării alegerilor, serbările jubiliare ale unirii 
Ardealului şi Banatului se vor fixa pentru o dată ulterioară (10 sau 16 mai 1929). 

Nu trebuie uitat nici faptul că Sibiul a fost şi principalul centru national-politic al 
saşilor, iar după 1918, al tuturor germanilor din România. Aici a existat si o puternică 
presă în limba germană, care a exprimat, după 1918, dezieratele minorităţii germane. 

De obicei, cetăţeni loiali statului, saşii au aniversat şi ei ziua de 1 Decembrie, prin 
serbări şcolare dar, mai ales, prin articole în presă. Trebuie menţionat că presa săsească 
sibiană a fost foarte puternică în primul deceniu interbelic, apărând la Sibiu două cotidiene, 
până în 1925, după care a rămas doar unul. Existau,de asemenea, 15-20 de gazete 
săptămânale şi lunare, editate, de obicei, de corporații. Toate acestea, dar, în principal, 
cotidienele sau revistele culturale ca Ostland, au publicat, în preajma zilei de 1 Decembrie, 
articole în care marcau importanța momentului, însă mentionau şi dezideratele nationale, 
solicitând aplicarea hotărârilor de la Alba Iulia cu privire la drepturile minorităţilor 
naționale. De asemenea, din paginile cotidienelor aflăm numeroase informaţii despre 
manifestările omagiale oficiale din reşedinţa de județ şi din comunele aparținătoare. Astfel, 
aflăm că la 1 decembrie 1919, în toate şcolile săseşti s-a sărbătorit un an de la hotărârile 
luate la Alba Iulia. La liceul săsesc, actual ,,Brukenthal", directorul a trecut în revistă, într- 
o cuvântare, evoluţia ideii naţionale în istoria modernă. Într-o întrunire similară, la şcoala 
evanghelică de fete, directorul a făcut o expunere generală a istoriei saşilor, începând de la 


14 De la Asociafiunea Astra, în Cuvântul poporului, an VII, 1925, 22 noemvrie. 

15 Serbarea zilei de 1 decemvrie, în Foaia poporului, an XXXIII, 1925, 29 noemvrie. 

16 Dupá 6 ani, in Cuvántul poporului, an VIII, 1926, 4 decemvrie; La 1 decemvrie, in Telegraful Román, an 
LXXIV; / decemvrie 1918, în Foaia poporului, an XXXV, 1927, 4 decemvrie; / decemvrie în Sibiu, în 
Telegraful Román, an LXXV, 1927, 9 decemvrie. 

' În drum spre 1 decemvrie 1918, în Telegraful Român, an LXXVI, 1928, decemvrie si 5 decemvrie. 

colonizare şi până la hotărârile de la Alba Iulia, a căror însemnătate pentru saşi a subliniat- 
o in cuvántarea sa. 

Asemenea adunări au avut loc si în celelalte şcoli săsești, ziarul informándu-ne că 
toate serbările şcolare s-au încheiat cu imnul săsesc „Ardeal, tara binecuvântată”. La fel a 
decurs sărbătorirea în primul deceniu interbelic, după cum informează presa menționată, 
confirmată şi de unele documente păstrate. De remarcat însă faptul că, odată cu trecerea 
anilor, au apărut exprimate, chiar şi cu aceste ocazii festive, doleantele nationale ale 
germanilor din România (sprijin de stat pentru învățământul confesional, rectificări la 
aplicarea reformei agrare, suspendarea examenelor de limbă română, la care erau supuşi 
funcționarii şi corpul didactic, etc.). 

ABSTRACT 


This research addresses issues of daily schooling in the first half of the 20th century, in a multicultural 
environment, starting from public or private behavior frameworks, towards ideological expressions and 
contexts responsible for individual and collective behaviors. One at a time, one analyses school premises from 
a symbolic and functional point of view, school organizations and their specific behaviors, school festivities 
and school entertainment forms (soirées, parties, school magazines), school clothing peculiarities, various 
facets of the educational process, such as assessment requirements or curriculum structure. The results of the 
approach constitute different ways of understanding identity elaborations and social representation of 
schooling, according to the axiomatic variations of that age. 


Keywords: Coetus, reading societies, scouting, Straja Tarii, Deutsche Jugend, tradition,modernity, 
ideological framing, festivity, clothing, religiosity, school progress, communism 


A. INTAMPINARE: PRECIZARI METODOLOGICE SI SURSOLOGICE 


A scrie despre cotidianul şcolar, chiar şi pentru o perioadă încheiată de câteva 
decenii bune, pare astăzi un lucru facil, prin prisma experienţei personale dobândite într-o 
lume în care învățământul de masă a triumfat institutional şi ideologic”. Simpla descriere a 
vieţii şcolare rămâne însă doar un exercițiu cognitiv vulnerabil la ispitele clişeizării, 
datorită gradelor diferite de familiaritate cu subiectul”, vizibile prin infuzia propriilor 
dublu demers ştiinţific: 1) prin documentarea generoasă a subiectului (vizând creşterea 
gradului de familiaritate) şi 2) prin analizarea factorilor care concură la generarea 
mecanismelor responsabile de schimbări socio-culturale. Primul demers a însemnat o 
abordare sursologică variată: arhive centrale, de stat (Serviciul Judeţean Sibiu al Arhivelor 
Naţionale) şi bisericeşti (Arhiva Centrală a Bisericii Evanghelice C.A. din România), 
arhive şcolare (Colegiul Naţional „Samuel von Brukenthal”, Liceul Teoretic „Constantin 
Noica” Sibiu), periodice şcolare (anuare şi reviste) si locale (Foaia poporului, Acțiunea, 


! Adrian Hatos, Sociologia educației, ediţia a II-a, Iasi, Polirom, 2006, p. 39. 
> Omogenitatea out-grupului/reprezentării alteritatii depinde în mare măsură de gradul de familiaritate; Vasile 
Cernat, Psihologia stereotipurilor, laşi, Polirom, 2005, pp. 82-84. 

România viitoare, Telegraful Román), lucrări memorialistice (Onisifor Ghibu” şi Octavian 
Goga“, pentru perioada antebelică, Iacob Ciuceanu” si Kurt Klemens$, pentru perioada 
interbelică), monografii şcolare (Konrad Giindisch’, Petru Munteanu?, Ioan Stanciu”), 
articole şi volume de istorie şcolară şi locală (Alexandru Dima’, Nicuşor Dănuţ Ivănuş!!, 
Walter König”, Ioan Popa”, Emil Sigerus!*). 

Sub raport metodologic, s-a recurs la imbinarea dimensiunii tematice cu cea 
cronologică. Din gama largă a cromaticii cotidianului şcolar au fost alese cinci repere 
ilustrative: spaţiul şcolar (edificiul şcolii, gazda, internatul), încadrarea (organizaţională, 
culturală, ideologică), vestimentația (integrare, particularizare, uniformizare), festivismul 
$i divertismentul (comandá socialá, initiativá privatá), respectiv progresul scolar (planuri 
de învățământ, sisteme şi modalităţi de evaluare şi notare). Fiecare temă are in vedere atât 
viaţa scolarului, cât şi percepţia publică/parentală asupra acestuia, a scolaritátii şi educației. 
Marile etape istorice ale primei jumătăţi a secolului al XX-lea (regimul maghiar, Primul 
Război Mondial, regimul românesc, dictatura carlistă, nazismul, Al Doilea Război 
Mondial, comunismul) se regăsesc în tiparele vieţii şcolare, accelerând sau radicalizând 
tendinţe ideologice, cu efecte individuale şi colective, înscrise în registre temporale 
variabile. Multiculturalitatea Sibiului conferă cazului un grad sporit de spectaculozitate. 


B. DE LA COLIBE LA PALATE: SPAŢIUL ŞCOLAR, LOC AL DISPUTELOR NU DOAR SIMBOLICE 


De peste două secole, şcolii i se alocă un rol major în reglarea raporturilor dintre 
structurile sociale conservatoare şi cele novatoare. Expansiunea sistemelor educaţionale a 
fost însoțită de o implicare progresivă a statului, cu tendinţe monopoliste transpuse în 
realitate, în secolul al XX-lea. Nevoia de legitimitate ideologică şi aspiraţiile hegemonice 


au angajat diferite entităţi naţionale, politice şi religioase în câmpul şcolar al „violenţelor 


»15 


simbolice” ", miza imediată constituind-o resursele juridice, administrative şi financiare. 


3 Onisifor Ghibu, Pe baricadele vieții. Anii mei de învăţătură, Cluj-Napoca, Editura Dacia, 1981. 

^ Octavian Goga, Însemnările unui trecător. Crâmpeie din sbuciumările de la noi, Arad, Institutul Tipografic 
„Nichin si Cons.", 1911. 

? Adrian Brandl, Iacob Ciuceanu, Despre oameni şi animale. Amintirile unui medic veterinar, Sibiu, Editura 
Honterus, 2013. 

$ Kurt Klemens, Hanul Dumbrava şi Groapa Leilor. Istorie şi istorioare din Sibiu, Sibiu, Editura Honterus, 
2013. 

7 Konrad Giindisch (coord.), „Eine Pflanzstătte des Gemeinwesens ”. Die Brukenthalschule in Hermannstadt 
(Siebenbiirgen) 1380-2005, Hermannstadt, hora Verlag, 2005. 

8 Petru Munteanu, Monografia Liceului ,, Gheorghe Lazar” din Sibiu 1692/93 — 1967/68, Sibiu, 1968. 

? Ioan Stanciu, Istoricul Liceului Gheorghe Lazăr din Sibiu. 250 ani de la întemeierea lui 1692-1942, Sibiu, 
Institutul de Arte Grafice „Dacia Traiană” S.A., 1943. 

19 Alexandru Dima, Sibiu, Bucureşti, Fundaţia Regală pentru Literatură şi Artă, 1940. 

!! Nicuşor Dănuţ Ivănuş, Dezvoltarea instituţiilor culturale româneşti sibiene în perioada interbelică, Sibiu, 
Editura Universităţii „Lucian Blaga”, 1999. 

? Walter König, Schola seminarium rei publicae. Aufsätze zu Geschichte und Gegenwart des Schulwesens in 
Siebenbürgen und Rumänien, Köln Weimar Wien, Böhlau Verlag, 2005. 

83 Toan Popa, Liceele teoretice sibiene între 1918-1948, Sibiu, Editura Magister, 2005; Idem, Dimensiuni etno- 
identitare şi national-politice în spațiul şcolar sud-transilvanean 1849-1918, Cluj-Napoca, Argonaut, 2013. 

14 Emil Sigerus, Cronica oraşului Sibiu 1100-1929, Sibiu, Editura Honterus, 2006. 

5 Fred Mahler (coord.), Sociologia educației si învățământului. Antologie de texte contemporane de peste 
hotare, Bucureşti, Editura Didactică şi Pedagogică, 1977, pp. 187-205. 

Edificiul şcolar devine astfel un valoros instrument identitar, generator de prestigiu. 
Fluctuatiile etno-culturale sunt sesizabile în remodelarea peisajului citadin, limbajul 
arhitectural pendulând în permanență între inovatie/modernitate şi traditie/conservatorism. 

La debutul secolului al XX-lea, clădirea Gimnaziului evanghelic de băieți 
(Huetplatz/Piata Huet 5) nu mai părea atât de impresionantă şi modernă precum în 
momentul finalizării (1781)'®. Elementele baroc au supravieţuit doar ca parte a unor 
programe eclectice, iar simbolistica masonă explicită, indicând misiunea instituţiei şcolare, 
nu a mai fost utilizată în zonă decât cu rare excepţii, precum cea de la Gimnaziul 
evanghelic de băieţi din Medias". Familiarizarea sibianului cu clădirea Gimnaziului 
evanghelic a făcut posibilă translatia valorică dinspre modernitate spre tradiţie, aceasta din 
urmă constituind garanția succesului educaţional, într-un mediu care urmăreşte 
conservarea patrimoniului cultural. Percepția, partial obturatá în anii comunismului, este 
manifestă şi la începutul secolului al XXI-lea. 

La cumpăna secolelor XIX-XX, zona centrală a oraşului a început să-şi schimbe 
înfăţişarea, sub imperiul necesităţilor comunității germano-săseşti majoritare, dar şi al 
presiunilor exercitate de proiectul asimilationist al guvernantilor maghiari. Se construiesc 
edificii impunătoare, în manieră eclectică, cu preponderență neoclasică, fără a lipsi însă 
inovațiile de tip Jugendstil, aşa cum demonstrează acoperişul de sticlă al Şcolii elementare 
evanghelice de băieţi, construcție inaugurată in 1897 (Pempflingergasse/str. Al. Odobescu 
14)!, ca o ecluzá între Oraşul de Sus şi Oraşul de Jos, cu parter şi etaj la stradă, parter şi 
trei etaje in curte. Un an mai târziu, este rândul guvernului să jubileze, prin finalizarea 
clădirii Gimnaziului de stat pentru băieţi, în Reissenfelsgasse/str. Gh. Lazăr 3'^. Chiar dacă 
fațadele nu pot fi admirate în toată splendoarea lor, importantă este ocuparea unui loc 
central, cu deschidere spre principalul spațiu de întâlnire al localnicilor şi al țăranilor din 
împrejurimi, Grosser Ring/Piata Mare. 

O scoalá elementará de stat pentru báieti si fete, cu limba de predare maghiará, 
fusese deja deschisă in 1876, in Reispergasse/str. Avram lancu. În primii şase ani, a 
functionat, cu chirie, in locuinta unei váduve unguroaice, apoi, in 1882-1884, s-a construit, 
cu ajutor guvernamental, un sediu adecvat. Crearea Scolii civile de fete, doi ani mai tárziu 
(1886), a redeschis aici problema spațiilor de învățământ. După modelul deja utilizat, a fost 
închiriată mai întâi o clădire, iar în 1909 a fost ridicată, în apropiere, pe Neustift/str. 
Movilei, o construcţie impunătoare, valorificându-se cu obstinatie un amplasament, care nu 


16 Lisa Fischer, Edenul de dincolo de codri. Samuel von Brukenthal: Politician, colecționar, francmason la 
Sibiu/Hermannstadt, Sibiu, Editura Schiller, 2007, p. 71. 

17 Edificiul acestei instituţii a fost finalizat in 1912; Ion Mihai Ionescu, Simboluri masonice în Liceul „St. L. 
Roth", în Helmuth Julius Knall (coord.), Liceul Stephan Ludwig Roth. Fragmente istorice / Stephan Ludwig 
Roth Gymnasium. Geschichtliche Fragmente, Mediaş, Editura Crisserv, 2004, pp. 111-113. 

35 Jahresbericht der evangelischen Gemeinde A.B. zu Hermannstadt, 1897, p. 10; Ibidem, 1898, p. 7; Ioan 
Popa, Contribuţii la cunoaşterea învățământului sibian. Şcoala germană din Pempflingergasse 14, în Anuarul 
Cercului de Studii Istorice şi Sociale [în continuare ACSIS], Sibiu, nr. VII/2012, p. 123. 

? P, Munteanu, Monografia Liceului „Gheorghe Lazăr”, p. 15. 

oferea condiţii optime pentru o desfăşurare instituţională amplă”. Reprezentând interesele 
comunității săseşti, Biserica evanghelică a păstrat ritmul investiţiilor în domeniu: după 
frumoasele aşezăminte de inspiraţie neogotică de pe Soldisch/str. Mitropoliei şi din 
Schewisgasse/b-dul Victoriei, destinate Orfelinatului evanghelic „Luther” (1883), 
respectiv Seminarului teologic-pedagogic (1891)7, si deja mentionata clădire a Şcolii 
elementare de băieţi, a venit rândul comunităţii din Konradwiese/Piata Cluj să se bucure de 
o şcoală proprie (1904)?, în timp ce Scoala elementară de fete din Salzgasse/str. 
Constituţiei a primit un imobil nou, modern (1908). 

Apropiată puterii centrale, Biserica romano-catolică a urmat curentul de înnoire 
edilitară specific vremii: în 1898 au fost încheiate lucrările la complexul care adăpostea 
Institutul Surorilor Franciscane (în Berggasse/str. Dealului)”, iar în 1900 a fost deschisă, 
în Kleine Erde/str. Filarmonicii, o clădire destinată Şcolii elementare de băieți”. 

Fără sprijinul administraţiei locale sau centrale, românii, a doua comunitate ca 
mărime, în oraş, după saşi, au găsit soluții pentru edificarea propriilor aşezăminte şcolare, 
fie în stilul neoclasic, dominant în epocă, precum în cazul Şcolii civile de fete cu internat a 
ASTREI, din Mühlgasse/str. A. Şaguna 8 (1886)”, sau al Şcolii centrale ortodoxe, din 
Schagunagasse/str. A. Şaguna 14 (1910)%, fie într-un puternic individualizant stil 
neoromânesc, la Institutul teologic-pedagogic ,,Andreian” din  Fleischergasse/str. 
Mitropoliei (1914)?. O şcoală greco-catolică a fost clădită in Brückengasse/str. 
Reconstructiei, în 1892*°. Protagoniştii unui fenomen migrationist natural şi facil, din 
hinterlandul rural, dominat de ei, în oraşul majoritar săsesc, românii, în căutarea unor 
repozitionári sociale, prin intermediul educaţiei, se vor confrunta cu o problemă locativă, 
care va marca experienţa şcolară şi copilăria multora. După câteva clase la şcoala populară 
confesională din satul natal, elevul român, pornit de părinţi la oraş, frecventa mai întâi o 


% A nagyszebeni m. kir. állami óvodák, elemi fiii-, leány-és felsó-leányiskola 1885/6. tanévi értesitóje, Nagy- 
Szeben, Reissenberger Adolf, Steinhaussen Tirad. utódjá nyomdája, 1886, pp. 27-28; Anuarul şcoalelor 
primare şi grădinilor de copii urbane de stat din Sibiu, pe anul şcolar 1923/1924, Sibiu, 1924, p. 4. 

?! Adressbuch der k. freien Stadt Hermannstadt, 4. Jahrgang, 1887, p. 17; E. Sigerus, Cronica oraşului Sibiu, p. 
58. 

? Programm des theologisch-püdagogischen Seminars der ev. Landeskirche A.B. in Hermannstadt. Am Schluss 
des Schuljahres 1892/93 veréffentlicht von Dr. Friedrich Teutsch, Hermannstadt, 1893, p. 15. 

23 Arhiva Colegiului National „Samuel von Brukenthal” Sibiu, fond „Konradwiese 1904-1944”, dosar nr. 1, 
„Fortgangs- und Versăumnis — Tagebuch I.-II. K.W. 1904/5", 78 file; I. Popa, Contribuţii la cunoaşterea 
învățământului sibian, p. 125. 

” loan Popa, Ofelia Lata, Larisa Tudorică, Scoala evanghelică de fete din Sibiu în anii dualismului, în ACSIS, 
nr. VIII/2013, p. 126. 

25 see, Historia domus parochiae Cibiniensis intra muros, cronică germană manuscrisá a Parohiei romano- 
catolice din Sibiu, tomul II, 1948, p. 342. 

?6 Ibidem, p. 325. 

?' Vasile Bologa, Monografia şcolii civile de fete cu internat şi drept de publicitate a Asociatiunii pentru 
literatura română şi cultura poporului român din Sibiu, pe 25 de ani de la înfiinţare, Sibiu, Tiparul Tipografiei 
Arhidiecezane, 1911, p. 35-36. 

°8 Serviciul Judetean Sibiu al Arhivelor Nationale [în continuare SJSAN], fond „Primăria Sibiu”, inv. nr. 222, 
partea struct. E. Învățământ, dosar nr. 16, „Corespondenţă privind învățământul”, f. 22. 

? XXXI. Anuar al Institutului pedagogic-teologic al arhidiecezei ortod. române transilvane în Nagyszeben 
(Sibiiu) pe anul şcolar 1914/15, Nagyszeben (Sibiiu), Tiparul Tipografiei Arhidiecezane, 1915, p. 91. 

3° SJSAN, fond „Primăria Sibiu”, inv. nr. 222, partea struct. E. Învăţământ, dosar nr. 12, „Trimiterea unui 
specialist pentru recepţia noii şcoli de pe strada Podului nr. 7 Sibiu”, f. 1. 


164 


şcoală primară cu limba de predare germană sau maghiară, pentru a se putea adapta mai 
uşor rigorilor lingvistice, în momentul înscrierii în învățământul secundar, de care ducea 
atâta lipsă mediul românesc (Anexe, Fig. 6). Surprindem, astfel, fațete sensibile şi 
dramatice ale cotidianului şcolar, rememorate de numerosi actanti, unii dintre ei deveniți 
personalități marcante ale vieții culturale şi politice româneşti. Momentul despărțirii 
vremelnice de fiinţele şi locurile dragi, cu sentimentul pierderii unei lumi idilice, este 
amplificat de contactul brutal cu lumea nouă, de imperativul remodelării comportamentale, 
ca soluție integrativă. Octavian Goga, elev al Gimnaziului maghiar de stat, în ultimul 
deceniu al secolului al XIX-lea, redă foarte plastic emoția momentului: 


„Povestea e destul de tristă şi destul de cunoscută. E povestea tânărului român din tara ungurească 
care învaţă carte în zilele noastre. [...] Într-o dimineaţă de toamnă. Scártáie prelung poarta si din 
ograda sárácufá iese carutul în pasul domol al unor cai truditi. O tárancá rămâne sprijinită de 
stâlpul porții, în strălucirea soarelui, cu lacrimi în ochi. Stă, se uită până trece cáruful. În căruț sunt 
doi, stau alături pe scândură: tata şi băiatul. Țăranul e gânditor, aşezat, cu privirea potolită a 
sătenilor noştri muncifi. Copilandrul ridică fricos capul din tundra, ochii lui cuminţi au plâns. Şi cum 
se duc aşa în tropotul cailor, deslusesti vorba mângăietoare: «Lasă, dragu tatii, Ionita, nu plânge ... 
Dacă înveţi carte, te faci domn. Ori te faci popă. Cum vrei tu.» ... Dar Ionita plânge. El n-ar vrea să 
fie domn, el ar vrea să rámáie acasă. Şi cáruful se duce. După trei ciasuri sânt în oraş şi țăranul îşi 
poartă copilul de mână printre trecători. Au ajuns la «şcoala ungurească». Aici mişună lume din 
toate părțile. Au venit părinţii cu copiii. Cei mai mulți sunt țărani în straie de Dumineca, - scot bani 
din şerpar şi se feresc din drumul domnilor profesori cu pălăria în mână - , sânt şi preoţi cu haina 
lor cam trecută şi copii de toată mărimea. Graiul e românesc în toată zarva asta. Doar ici colo se 


mai aude câte-o vorbă străină; numele unei cărți ungurești, numele unui profesor mai impestriteazá 


poveştile. "5! 


Lipsa internatelor, în general, a celor româneşti, în special, lăsa majorităţii elevilor 
doar alternativa gazdei. Inghesuiti câte patru-cinci într-o odáitá, cu lucrurile şi hrana 
(slănină, brânză, ouă, uneori câte o oală cu varză) într-o ladă, elevii români, sosiți din 
satele vecine, de multe ori consăteni, se confruntau cu capriciile gazdei, de la care sperau 
să deprindă mai uşor limba şcolii şi aşteptau cu nerăbdare întâlnirea săptămânală cu cei de 
acasă. Onisifor Ghibu, şi el elev al Gimnaziului maghiar de stat, între 1894-1900, a nimerit 
la o refugiată poloneză, in Neustift/str. Movilei, alături de alti trei români, dar nu s-a putut 
bucura de speratele lecţii de maghiară, limba oficială a statului fiindu-i necunoscută 
gazdei”. Internatul Institutului teologic-pedagogic „Andreian” devenea accesibil doar prin 
admiterea la această şcoală. 

Elevele românce erau ceva mai norocoase: dacă nu găseau loc în internatul Şcolii 
civile de fete a ASTREI se puteau orienta spre institutele educaționale ale maicilor ursuline 
(limbile de predare erau germana şi maghiara) sau franciscane (de limbă maghiară). 
Prezenţa fiicelor de preoţi nu reprezintă cazuri accidentale”. Însuşirea limbii statului sau a 
mediului cultural-politic dominant constituie, alături de condiţiile de locuire, un argument 


31 O. Goga, Însemnările unui trecător, p. 40. 

32 Ibidem, p. 41; O. Ghibu, Pe baricadele vieții, p. 70. 

? [oan Popa, Institutul Surorilor Franciscane din Sibiu. Probleme etno-lingvistice, sociale şi politice, în 
ACSIS, nr. VII/2012, p. 152. 

solid pentru frecventarea scolilor stráine, cu perspective frumoase de integrare si mobilitate 
socială. 

Anii Primului Război Mondial şi ai refacerii economice nu au mai permis 
continuarea programelor de investiții edilitare cu profil educaţional. Depăşirea greutăților 
materiale şi evoluţia demografică ascendentă au dat însă un nou avânt construcțiilor 
şcolare", după mijlocul deceniului al treilea. Fără a ne propune trecerea în revistă a tuturor 
acestor realizări, ne vom opri asupra câtorva aspecte semnificative pentru tendinţele 
culturale dominante ale perioadei interbelice şi vom consemna, mai întâi, perpetuarea 
morfologiei arhitecturale de sorginte istoricistă şi eclectică, până la mijlocul anilor 30, 
după care isi fac simțită prezenţa influenţele Bauhausului, ca o redefinire a modernismului, 
pe principii funcționaliste şi provocatoare. Cel mai important beneficiar pe piaţa imobiliară 
publică a fost comunitatea românească, susținută de noul regim politic, instaurat la sfârşitul 
anului 1918, prin alipirea Transilvaniei la România. Şcoala a jucat un rol major în procesul 
românizării culturale şi demografice a oraşului, proces încheiat la începutul celui de Al 
Doilea Război Mondial cu schimbarea preponderentei etnice. Şcolile confesionale 
româneşti au fost „statificate” la începutul perioadei interbelice, într-o atmosferă de 
dezbateri aprinse, reflectată de presă”. Şcolile fostului stat maghiar au trecut în 
proprietatea statului român. 

Stilul neoromânesc a fost promovat prin intermediul Şcolii primare de fete 
„Regina Maria”, inaugurată în 1929, în str. Zaharia Boiu”, şi al internatului Liceului de 
băieţi „Gheorghe Lazăr” (fostul Gimnaziu de stat), deschis în 1931, pe terenul Borger (str. 
Turismului)”. Problema locuinței elevilor români veniți în număr tot mai mare la şcolile de 
stat ale Sibiului (Anexe, Fig. 7-8, Tabelele 1-2) reține atenția întregii comunități, iar 
imperativele noii puteri încurajau defularea resentimentelor acumulate înainte de 1918. La 
mijlocul anilor 20, directorul Liceului „Gh. Lazăr”, prof. Ioan Bunea, atentiona: 

„Liceul «Gh. Lazăr» din Sibiu este cea mai populată şcoală secundară, cu populație exclusiv 


română, în părțile unite cu patria mumă. Aceşti tineri însă, în număr de 700, trăiesc în oraşul acesta 
cu o populație în majoritate străină, în nefavorabile condițiuni de încartiruire. In anuarele şcolare 


? N.D. Ivănuş, Dezvoltarea instituţiilor culturale, p. 30. 

35 Foaia poporului, Sibiu, nr. 8, 17 februarie (2 martie) 1919, p. 6; nr. 16, 22 aprilie 1923, p. 2; nr. 35, 2 
septembrie 1923, p. 5: „Nu mai încape îndoială, cá drept credincioasei noastre biserici, îi vine greu, când toate 
confesiunile minoritare îşi au şcolile lor, singură ea, «biserica dominantă» [cf. Constituţiei din 1923, art. 22; 
n.a.], e lipsită de acest mijloc de propaganda.”; nr. 37, 16 septembrie 1923, p. 2: „Aveam plan de învăţământ, 
regulament precis, control destul de bun. Aş cuteza a zice, că situaţia de atunci era superioară celei de astăzi, în 
multe privinţe. Nu sunt şi n-am fost aderentul şcoalei confesionale, dar nu pot retăcea părțile ei bune.” 

36 Foaia poporului, nr. 49, 1 decembrie 1929, p. 5: „După multe frământări, să nu le zicem lupte, consilierii 
români au putut convinge primăria oraşului, în majoritate săsească, că una din principalele ei datorii este 
clădirea de şcoli primare, mai ales că în ultimul timp numărul copiilor de la şcoala primară românească a 
crescut foarte mult. Vechiul locaş din strada Avram Iancu nu mai putea adăposti pe toti elevii, aşa cá a fost 
nevoe să se ţină în aceleaşi clase înainte de masă pentru báeti şi după masă pentru fete, sau cum am zice s-a 
făcut cum s-a putut numai să se poată tinea lectii.”; SJSAN, fond „Primăria Sibiu”, inv. nr. 222, partea struct. 
E. Învăţământ, dosar nr. 31, „Corespondenţă privind repartizarea cotelor bugetare pentru întreţinerea şcolilor, 
1927-1943”, f. 20. 

37 “Internatul liceului «Gheorghe Lazar» a inaugurat contribuţia spiritului creator românesc în Sibiu”, opina, în 
1940, promotorul conceptului de ,,localism creator”, Alexandru Dima, unul dintre cei mai străluciți profesori ai 
şcolii, în perioada interbelică; Al. Dima, Sibiu, p. 126; I.D. Lăudat, Profesorul Alexandru Dima, în ***, 
Omagiu Profesorului Al. Dima, Iaşi, 17 noiembrie 1975, laşi, 1975, pp. 155-179. 

din anii precedenti adeseori am avut prilej să arăt greutăţile pe cari elevii noştri le întâmpină la 


încartiruire şi pagubele morale pe cari le îndură dela străinii speculanti de locuinţe şi batjocoritori 


de sentimente naţionale. '?* 


Soluţia nu putea fi decât edificarea unui internat?. Redacţia săptămânalului local 
Foaia poporului sesiza, la rându-i, în septembrie 1923: „Criza de locuinţe e destul de mare 
şi în Sibiu. Saşii cer sume enorme. Cu milionul dat de Stat nu se poate zidi un internat.” 
Se propunea utilizarea unei cazărmi. Cu ajutorul unor sponsori generoşi, dintre care se 
detaşează Banca „Albina” din Sibiu, cu 500.000 de lei, şi Banca de asigurări „Prima 
Ardeleană” din Cluj, cu 300.000 de lei, în 1927, construcția internatului a ajuns la 
acoperis"'. În aşteptarea fondurilor guvernamentale, pentru finalizarea lucrărilor, dir. prof. 
I. Bunea anticipa impactul apariţiei internatului în viata scolarilor şi a oraşului: 


„Aceia mai ales, cari şi până acum găzduiau majoritatea elevilor noştri în camere lipsite de cel mai 
elementar confort şi de toate condiţiile igienice, vor vedea în internatul nostru un duşman, care le va 
zădărnici dorința de a-şi putea ameliora prin găzduirea elevilor nostri bugetul lor anemiat de criza 
actuală. Nu vor privi cu ochi buni internatul nostru nici aceia, cărora internatul le ia posibilitatea 
de-a mai exploata în diferite feluri şi chipuri pe elevii liceului nostru. Este uşor de înţeles că aceste 
categorii de oameni nu se vor bucura văzând internatul pus în funcţie şi vor încerca diferite metode 
de-a refine pe elevi şi pe mai departe în mrejele lor, ademenindu-i cu diferite favoruri şi ingaduinte, 


ee AR ; pi —— wea SX 
cari n 'au nimica de-a face cu progresul elevilor în studii şi în buna lor conduită.” 


Elev al Liceului „Gh. Lazăr”, între anii 1926-1932 (clasele II-VII - echivaletul 
claselor VI-XI de astăzi -, cu bacalaureatul luat în sesiunea septembrie 1932), în aceeaşi 
clasă cu Aurel Cioran, fratele mai mic al lui Emil Cioran, răşinăreanul Iacob Miron 
Ciuceanu ne demonstrează că situaţia şcolarilor venetici nu era întotdeauna atât de 
dramatică, iar relațiile interetnice s-au îmbunătățit, diminuându-se pragurile intergrupale. 
Creşterea comunităţii româneşti sibiene şi existenţa unui număr mare de şcoli primare, 
secundare teoretice şi profesionale, cu limba de predare română, devenită limba oficială a 
statului, au dus la apariția gazdei româneşti sau chiar a familiei mixte cu acest rol: 

„Gazda noastră Nicu Moldovan, un fiu de ţăran măierean, adică din zona marginală a Sibiului, era 
angajat al Băncii Centrale din oraş. Un bărbat brunet, cu o arătare plăcută, grăia pe dialectul 
nostru local, încât ne amintea de atmosfera din sat. Se căsătorise cu o săsoaică — sau mai bine zis cu 
o «Landlerin» - din Turnişor (Neppendorf), un sat lângă Sibiu. Doamna Moldovan vorbea foarte 


bine româneşte şi amândoi erau membrii corului «Gheorghe Dima», doamna fiind, de fapt, 
primadona corului, o mezzo-soprand superbă. Nemfoaica din Turnişor era favorita iubitorilor 


38 Anuarul VII al Liceului de stat „Gheorghe Lazăr” din Sibiu, 1925-1926, Sibiu, Tiparul Institutului de arte 
grafice „Dacia Traiană”, 1927, p. 39. 

“> „Preocuparea de căpetenie a comitetului şcolar a fost însă pregătirea înființării unui mare internat, care să 
resolve în mod fericit chestiunea găzduirii elevilor noştri, în mare majoritate fii de țărani, cari aici în Sibiiu 
trăiesc adeseori în conditiunile cele mai neigienice şi primejdioase pentru educaţia lor morală si nationala.”; 
Anuarul VI al Liceului de stat „Gheorghe Lazăr” din Sibiu, 1924-1925, Sibiu, Tiparul Institutului de arte 
grafice „Dacia Traiană”, 1926, p. 82. 

“ Foaia poporului, nr. 36, 9 septembrie 1923, p. 2. 

^! Anuarul VIII al Liceului de stat „Gheorghe Lazar” din Sibiu, 1926-1927, Sibiu, Tiparul Institutului de arte 
grafice „Dacia Traiană”, 1928, p. 75. 

? loan Bunea, Nicolae Comşa, Raportul Comitetului şcolar către Adunarea generală, în Anuarul XI al 
Liceului de stat „Gheorghe Lazăr” din Sibiiu, 1929-1930, Sibiiu, Tiparul Institutului de arte grafice „Dacia 
Traiană”, 1931, p. 68. 

români de muzică din oraş. Dacă aveau o sărbătoare de familie, unde partea română se întâlnea cu 


cea germană, totul decurgea armonios şi plin de voie bună, iar noi, copii în gazdă, eram întotdeauna 


invitati "? 


Modificările pozitive ale climatului oferit de gazda interbelică nu au anihilat 
sentimentul înstrăinării, al rupturii de lumea de acasă, însă au contribuit, alături de 
admiraţia stârnită de facilitățile şi oportunităţile modernităţii, la o mai rapidă acomodare cu 
spiritul urban. Cu alte cuvinte, procesul de urbanizare a tineretului şcolar de origine 
românească nu mai era atât de traumatizant precum în Belle Epoque. 

„Tata ne-a căutat loc de găzduire şi l-a găsit la familia Moldovan, în strada Tribunei. Din păcate, a 
venit iar ziua în care trebuia să mă despart de paradisul meu, ca să plec împreună cu Nicolae, la 
Sibiu. Mama şi-a luat rămas bun lácrimánd. Tata fiind om tare, nu isi arăta sentimentele. Nu am 
văzut niciodată lacrimi în ochii lui. [...] După ce tata ne-a urcat în căruţă, am pornit spre noua 
destinaţie cu un fel de teamă de necunoscut: şcoală nouă, colegi noi şi gazdă nouă. Liceul s-a dovedit 
a fi o clădire mare şi luminoasă, curată şi cu toate instalațiile sanitare la înalt nivel pentru acele 
timpuri. "^ 

În 1926, când ajungea lacob Ciuceanu la Sibiu, costul lunar mediu al chiriei 
private era de 2500 de lei per elev“. Cei care nu isi permiteau astfel de cheltuieli sau care 
puneau mare preţ pe ordine şi disciplină se orientau spre internat. La inaugurarea 
internatului Liceului „Gheorghe Lazăr”, în 25 februarie 1931, administratorii acestuia se 
láudau cu cel mai mic pret de pe piață: 1100 de lei lunar“. În anii 30, un loc în internatele 
şcolare sibiene costa între 1000 si 1200 de lei pe lună”. Potrivit legii salarizării din 1927, 
un învățător din mediul rural putea câştiga, în funcție de gradul didactic şi vechime, între 
3.880 şi 7.500 de lei. La oraş, salariul învăţătorilor se încadra între 6.050 şi 11.270 de lei“. 
Un profesor din învățământul secundar câştiga între 8.050 şi 15.130 de lei”. 

În pofida costurilor scăzute, comparativ cu cele ale unei chirii private, internatul 
Liceului „Gheorghe Lazăr” nu a fost asaltat de părinți şi elevi, rămânând cu locuri 
disponibile, spre nemulțumirea conducerii liceului, care dădea vina pe criza economică şi 


? A. Brandl, I. Ciuceanu, Despre oameni si animale, pp. 27-28. 

^ Ibidem, p. 27. Ín momentul descinderii la Sibiu, pentru studii, aláturi de fratele mai mic, Nicolae, Iacob 
Ciuceanu experimentase deja stráinátatea, timp de un an, la Târgu Mureş, ca elev în clasa I a Liceului „Al. 
Papiu Ilarian”: „Eram acum singur între străini, într-un oraş necunoscut. Gazdele mele îşi dădeau toată silinta 
să mă înveţe manierele de la oraş. Trebuia să învăţ cum să vorbesc, cum să mă comport, cum să mă îmbrac, 
cum să mănânc şi alte lucruri. Sub acelaşi acoperiş mai locuia un băiat din Răşinari, Cornel, cu vreo patru ani 
mai în vârstă ca mine. La îndrumarea lui mi-am cumpărat o droaie de caiete şi manuale într-una din libráriile 
mai mari ale oraşului.” Ibidem, pp. 24-25. Gazda, doamna Cioran, „o adevărată matroană română” (p. 23), era 
văduva unui preot din Răşinari. 

5 Vatra şcolară, Sibiu, an II, nr. 4-6, 1 decembrie 1925 — 15 ianuarie 1926, p. 50. 

^6 Anuarul XII al Liceului de stat ,, Gheorghe Lazar” din Sibiiu, 1930-1931, Sibiiu, Tiparul Institutului de arte 
grafice „Dacia Traiană”, 1932, p. 35. 

“7 În 1927, la internatul arhidiecezan Sibiu, fiii de preoți plăteau 10.000 de lei anual, iar mirenii 12.000 de lei; 
Telegraful Român, Sibiu, an LXXV, nr. 52/15 iulie 1927, p. 4. La mijlocul anilor 30, internatul de fete al 
ASTREI costa 10.500 de lei anual; Foaia poporului, nr. 35, 25 august 1935, p. 3. 

‘8 Diferenţa salarială semnificativă între mediul rural şi cel urban provenea din distribuirea personalului 
didactic în funcţie de experienţa profesională: la sate lucrau cei cu definitivatul şi gradul didactic II, iar în oraşe 
aveau acces doar cei cu gradul didactic I. 

? Foaia poporului, nr. 23, 5 iunie 1927, p. 5. 

pe lipsa de viziune pedagogică a unor părinţi”. În schimb, pentru cei care asociau 
experienţa scolaritatii cu condițiile de găzduire din perioada anterioară Marelui Război sau 
chiar cu cele de acasă, internatul perioadei interbelice dobândea caracteristicile unui palat. 
Profesorul de Religie, pr. dr. loan Stanciu, de loc din Ciugud (jud. Alba), cu studii 
gimnaziale la Alba Iulia (1893-1901) şi seminariale în Sibiu (1901-1904), scria în 1943, 
în cunoscuta sa monografie închinată Liceului „Gheorghe Lazăr”: 

„Palatul internatului e o clădire de o rară frumuseţe şi edificat după toate regulile moderne. Are trei 

etaje cu subsol, unde e bucătăria, baia şi magaziile. Apoi la parter sălile de mâncare şi alte 

întocmiri. Sus sunt: o sală pentru festivități, sălile de lectură, săli de lecţii, pe urmă dormitoarele. 


Toate acestea parchetate şi ținute in cea mai perfectă curăţenie. Pentru noi, care am petrecut anii 


scolaritáfii prin toate hurubele Sibiului si ale altor oraşe, palatul acesta e ceva ca din basme, unde 


150 elevi îşi pot trăi copilăria feriti de greutăți, de necazuri şi aspecte urate.” 


În a doua jumătate a deceniului al treilea şi în prima jumătate a decenului următor, 
sfidând criza economică, autorităţile şcolare, locale şi bisericeşti, pe alocuri în regim 
concurential, reflectând interesele principalelor grupuri etnice, au depus eforturi pentru 
extinderea rețelei şcolare şi înzestrarea acesteia cu edificii corespunzătoare, în ton cu 
expansiunea demografică şi spaţială a oraşului. După decenii bune petrecute în curtea a 
doua a Palatului Brukenthal, Şcoala civilă/superioară evanghelică de fete, transformată în 
liceu, în 1924, a primit un sediu nou, în 1927, pe Seilergasse/str. Banatului. Doi ani mai 
târziu, Şcoala elementară evanghelică mixtă din Konradwiese s-a putut bucura de un 
edificiu nou, iar comunitatea evanghelică din cartierul Lazaret a beneficiat, din 1931, de 
propria şcoală elementară mixtă (în actuala str. Johann Sebastian Bach). Şcoala elementară 
reformată a comunităţii maghiare a părăsit, în 1935, reşedinţa provizorie şi improprie din 
Fleischergasse/str. Mitropoliei, pentru modernul sediu din str. Beráriei. 

Reţeaua şcolară de stat s-a extins fie prin achiziționarea şi adaptarea unor imobile 
mai vechi, fie prin construirea unor sedii noi. În 1929, a fost achiziționată, cu 750.000 de 
lei, o clădire în Wolfgasse/str. Lupeni, pentru Şcoala primară mixtă de stat nr. 4, iar în anul 
următor a fost cumpărat un imobil în str. I. Raţiu, pentru internatul Şcolii superioare 
comerciale de băieţi, inaugurat în 1931, cu o capacitate de 60 de locuri. Sediul Şcolii 
primare de fete „Regina Maria” a costat Primăria 5.169.788 de lei (1929), iar pentru noua 
reşedinţă a Şcolii primare mixte nr. 2 „Dr. Constantin Angelescu”, din Langgasse/str. 
Lungă, s-au cheltuit, de la bugetul local, 3.800.000 de lei (1934). O şcoală primară mixtă 


A 


(nr. 5) a fost deschisă în cartierul „Trei stejari”, în 1935%. 


°° Cu durere trebuie să constatăm, că internatul nostru n'a găzduit pe toti aceia, cari aveau trebuintá de o 
îngrijire ireproşabilă; din cauza crizei şi a scumpetei banului, sau poate din cauza nepriceperii şi a indolentei, 
multi părinți îşi adăpostesc încă fii[1], la gazde nepăsătoare şi lipsite de priceperea de-a educa copii streini şi în 
condițiuni igienice si morale necorespunzátoare."; Anuarul XIII al Liceului de stat „Gheorghe Lazăr” din 
Sibiiu, 1931-1932, Sibiiu, Tiparul Institutului de arte grafice „Dacia Traiană”, 1933, p. 33; Anuarul XIV al 
Liceului de stat „Gheorghe Lazăr” din Sibiiu, 1932-1933, Sibiiu, Tiparul Institutului de arte grafice „Dacia 
Traiană”, 1934, p. 54. 

?! Mircea Pácurariu, Cărturari sibieni de altădată, Cluj-Napoca, Editura Dacia, 2002, pp. 496-497. 

?? I Stanciu, Istoricul Liceului Gheorghe Lazăr, p. 196. 

53 SJSAN, fond „Primăria Sibiu”, inv. nr. 222, partea struct. E. Învăţământ, dosar nr. 31, ff. 20-21; Ioan Popa, 
Scurtă istorie a învățământului sibian, Sibiu, 2003, pp. 84-85; Selma von Hannenheim, Das evang. 
Mădchenlyzeum in Hermannstadt, in Siebenbiirgisch-săchsischer Hauskalender, Jahrbuch 1979, Schweinfurt, 

Lupta pentru fonduri este acerbă. În toamna anului 1935, inspectorul şcolar general 
al judeţului Sibiu, Petre R. Petrescu, se adresează Ministerului de Interne, cu rugămintea de 
a interveni şi a impune o împărţire echitabilă a fondurilor şcolare de către Comitetul şcolar 
comunal Sibiu, deoarece, pentru anul şcolar 1935/1936 „[...] s-au nedreptăţit considerabil 
şcoalele de stat şi învăţământul românesc şi s-au favorizat şcoalele minoritare.” Autorul 
memoriului atenționează: „Cu ajutorul primăriei s-au facut 2 localuri de şcoală pentru saşi 
cum nu avem noi Românii.” Se impută administraţiei locale şi favorizarea comunității 
maghiare, prin susținerea financiară (250.000 de lei) şi donarea unui teren „în chiar inima 
municipiului”, pentru impunătorul local al Şcolii reformate”. Primăria răspunde cu cifre de 
şcolarizare şi bugetare, arătând că sesizarea nu corespunde realității”. 


Foto 1. Şcoala normală de băieţi „Andrei Şaguna”, 1938 
(Sursa: Muzeul de Istorie Sibiu, Colecfia Fischer) 


Adevărate „palate” şcolare au fost realizate în a doua parte a deceniului al patrulea, 
după ultimele tendințe ale modernismului arhitectural. Şcoala devenea port-drapelul 
progresului. Nu întâmplător, primele beneficiare ale noii viziuni estetice au fost Şcoala 
normală de băieţi „Andrei Şaguna” (1938; Waisengasse/str. Pedagogilor) şi Liceul de fete 
„Domnița Ileana” (1940; str. Carmen Sylva/b-dul Victoriei). Prezenţa regelui Carol al I- 
lea, a primului ministru Gheorghe Tătărescu şi a ministrului Instrucțiunii Publice dr. 
Constantin Angelescu la festivitatea punerii pietrei de temelie a noului sediu al Şcolii 
normale de băieţi, în 6 octombrie 1934, este grăitoare pentru rolul asumat de stat pe plan 
educational ^. După finalizarea proiectului, viitorul academician Al. Dima, pe atunci 
profesor de Română la Liceul „Gh. Lazăr”, era impresionat de modernitatea acestuia, dar 


24. Jahrgang, p. 49; Ioan Popa, Câteva consideraţii asupra raportului centru-periferie în peisajul şcolar sibian, 
însoțite de o tipologizare a rețelelor şcolare, in Ioan Popa, Mihaela Grancea (coordonatori), Interferente 
culturale în Sibiul secolelor XVIII-XX, Sibiu, Astra Museum, 2014, pp. 233-235. 

54 SJSAN, fond „Primăria Sibiu”, inv. nr. 222, partea struct. E. Învăţământ, dosar nr. 31, f. 17. 

55 Ibidem, ff. 20-21. 

°° Foaia poporului, nr. 42, 14 octombrie 1934, pp. 5-6. 

deplângea modesta fructificare a elementelor tradiționale, „cum s-ar fi cuvenit cu un 


edificiu confesional”: 


„Pe pământul dăruit de cuviosul binefăcător care a fost Alexandru Lebu, pe strada Orfanilor, s'a 
clădit prin strădania neobosită a Î.P.S. Sale Mitropolitului Nicolae începând din 1934, palatul — căci 
nu i se poate spune altfel — al şcoalei normale ortodoxe ce poartă numele lui Şaguna. Arhitectonic 
vorbind, clădirea se desfăşoară mai mult orizontal, cu aripi voit asimetrice, dominate de un turn 
prismatic, geometrizatá cu totul, simplificată intr’un stil surprinzător de modernist, abstractizată in 
plus prin sclipitorul alb al zugrăvelii. Cu toată deosebita ei întindere şi a numeroaselor blocuri 
constitutive, edificiul îşi păstrează o elegantă si suplă înfăţişare. Doar cupola centrală a capelei şi 
câteva semibolti laterale amintesc spaţiul bizantin si prin el, tinctura confesională a clădirii. 
Prevăzută cu materialul didactic cel mai modern, cu mobilierul de ultimă oră, cu internat şi băi 


sclipitoare, şcoala aceasta te uimeşte prin interiorul aproape somptuos pe care îl oferă tinerilor 


învățăcei ai satelor, smulşi dintr’un mediu cu totul opus acestuia. "5 


Învăţământul săsesc evanghelic, posesorul unor impresionante tradiții şi al unor 
spaţii şcolare adecvate, s-a îmbogăţit în această perioadă cu două şcoli de gimnastică, una 
pentru Liceul de băieţi „Brukenthal” (1938), in Hallerwiese/str. Independenţei”, alta 
pentru Gimnaziul de băieţi (1940), în Pempflingergasse“. În urma unor retuşări edilitare în 
zona centrală a oraşului, cea mai veche clădire şcolară din localitate, reşedinţa Liceului 
,Brukenthal", s-a putut bucura de mai multă lumină în încăperile aflate pe partea sudică a 
parterului. Zidul dinspre Primărie fusese demolat, iar str. Pempflinger lărgită!. 

În anii celui de AI doilea Război Mondial, cea mai mare investiţie în domeniul 
construcțiilor şcolare a constituit-o supraetajarea Şcolii normale de fete „Andrei Şaguna” 
(str. A. Şaguna 14-16), în 1943 (Anexe, Foto 3). La Liceul „Gh. Lazăr”, introducerea 
gazului metan (1940), utilizat în Sibiu din octombrie 1937%, a scăzut cheltuielile pentru 
încălzire, de la peste 200.000 de lei la 70.000 de lei anual, şi a oferit elevilor şi profesorilor 
mai mult confort termic“. Războiul a creat două mari probleme spaţiilor de învățământ: 
suprapopularea şi rechizitionarea. Suprapopularea s-a produs atât prin stabilirea la Sibiu a 


57 AL Dima, Sibiu, p. 126. 

58 Ibidem, p. 47. 

5 „Cu mare bucurie remarcăm cá în Primăvara anului expirat s'au început lucrările pentru zidirea nouei şcoli 
de gimnastică. Strada nouă dela cartierul Hallerwiese spre centrul oraşului a trecut tocmai prin mijlocul clădirii 
vechi, necesitând astfel ridicarea unei clădiri noue. Fără regret am luat act de căderea edificiului vechi, 
deoarece numai indeplini[sic!] cerinţele sanitare. [...] În prezent, scoala nouă ni se prezintă terminată cu un 
exterior plăcut şi cu interiorul înzestrat cu toate mijloacele cerute în prezent de educaţia fizică: O mare sală de 
gimnastică bine luminată, două garderobe pentru elevi, încăperi pentru spălat şi duşuri cu apă caldă, calorifer, 
locuinţe cu intrări separate pentru doi profesori de gimnastică şi un servitor ş.a.m.[d.] La subteren încăperi mari 
cari la rândul lor se vor putea întrebuința pentru lucrul manual.”; Anuarul Liceului ev. C.A. de băieți 
»,Brukenthal" din Sibiu / Jahresbericht der evang. Brukenthalschule A.B. in Hermannstadt, 1936/1937, p. 4; 
1937/1938, p. 2. 

$9 Anuarul Gimnaziului evang. C.A. de băieți Sibiu / Jahresbericht des ev. Knabengymnasiums A.B. 
Hermannstadt, 1939/1940, p. 2. 

9! Anuarul Liceului ev. C.A. de băieți ,, Brukenthal” din Sibiu / Jahresbericht der evang. Brukenthalschule A.B. 
in Hermannstadt, 1936/1937, p. 4. 

® SJSAN, fond „Primăria Sibiu”, inv. nr. 222, partea struct. E. Învăţământ, dosar nr. 42 „Corespondenţă 
privind lucrările de supraetajare a şcolii normale ortodoxe de fete «Andrei Şaguna», 1943”, 12 file. 

63 «x: Introducerea gazului metan în Sibiu, în Foaia poporului, nr. 45, 7 noiembrie 1937, p. 3. 

% Anuarul pe anii şcolari 1939/40 şi 1940/41. Liceul ,, Gh. Lazăr”, Sibiu, Sibiu, Tiparul Institutului de arte 
grafice „Dacia Traiană”, 1942, p. 230. 

unor refugiaţi din teritoriile pierdute de România in vara anului 1940, in special din 
jumătatea nordică a Transilvaniei, cát şi prin imposibilitatea utilizării unor sedii şcolare, 
preluate de armatele germană (1940-1944), română (1941-1945) şi sovietică (1944-1947) 
şi adaptate funcțiilor de spitale militare şi garnizoane. Desfăşurarea cursurilor în două serii, 
dimineața şi după-masa, ori în spaţii improvizate a devenit un fapt obişnuit. Elevii refugiați 
au fost înscrişi, cu puţine excepții, la şcolile de stat®. În fata pericolului rechizitionarii, 
cele mai vulnerabile au fost şcolile confesionale: Liceul evanghelic de fete, Liceul 
evanghelic de băieți „Brukenthal” (inclusiv Scoala de gimnastică), Seminarul teologic- 
pedagogic evanghelic, Gimnaziul evanghelic de băieţi, Institutul surorilor franciscane, 
Institutul „Sancta Ursula" 6. Liceul de fete ,Domnita Ileana” a fost nevoit să-şi cedeze noul 
sediu Universităţii „Regele Ferdinand” din Cluj, în timpul exilului sibian al acesteia (1940- 
1945). Clădirea Liceului „Gh. Lazăr” a devenit spital militar, în 1943, elevii „lăzărişti” şi 
elevele de la „Domnița Ileana”, găzduite aici încă din 1938, mutându-se în diferite spatii 
improvizate din oraş”. După război, unele şcoli germane au avut dificultăţi în redobândirea 
sediilor, comunitatea germană fiind sanctionatá pe această cale pentru administrarea 
şcolilor de către Grupul Etnic German, în anii 1942-1944%. 

După înlăturarea regelui Mihai şi proclamarea Republicii Populare Române, 
autoritățile comuniste au restructurat întreg învățământul, pe baza a două decrete emise de 
Marea Adunare Naţională în 2 august 1948 şi publicate în ziua următoare în Monitorul 
oficial: „Decret Nr. 175 pentru reforma învățământului” şi „Decret Nr. 176 pentru 
trecerea în proprietatea Statului a bunurilor bisericilor, congregatiilor, comunităților sau 
particularilor, ce au servit pentru funcționarea şi întreţinerea instituţiilor de învățământ 
general, tehnic sau profesional”. O decizie a Ministerului Învăţământului Public, din 3 
august 1948, menținea la Sibiu doar două licee teoretice, unul de băieți, altul de fete”!. 
Erau sacrificate cele două licee ale Bisericii evanghelice”, instituție deposedată de întreg 
patrimoniul şcolar. Celelalte şcoli confesionale îşi continuau existenţa sub patronajul 
statului. Biserica ortodoxă pierdea sediile şcolilor normale de băieţi şi de fete „Andrei 


63 Ibidem, p. 231; Anuarul Liceului comercial de fete din Sibiu, anul scolar 1940-1941, Sibiu, Tipografia 
„Cartea românească din Cluj", 1941, p. 4; SJSAN, fond „Institutul Sancta Ursula”, inv. nr. 458, dosar 20, 
„Corespondenţă 1941". 

$6 Anuarul Liceului şi Gimnaziului de fete ev. C.A. din Sibiu / Jahresbericht des evang. Mădchenlyzeums und 
Gymnasiums A.B. in Hermannstadt, 1940/1941, p. 2; Arhiva Colegiului National „Samuel von Brukenthal” [in 
continuare ACNB], dosar „Corespondenţă 1946/1947", f. 687; dosar „Corespondenţă 1947/1948”, f. 153; 
Anuarul Gimnaziului evang. C.A. de băieți Sibiu / Jahresbericht des ev. Knabengymnasiums A.B. 
Hermannstadt, 1940/1941, p. 2; SJSAN, fond „Institutul surorilor franciscane”, inv. nr. 56, dosar 15, 
„Corespondenţă 1947”; SJSAN, fond „Institutul Sancta Ursula”, inv. nr. 458, dosar 20, „Corespondenţă 1941”; 
dosar 24, „Corespondenţă 1945”; S.v. Hannenheim, Das evang. Mddchenlyzeum in Hermannstadt, 1979, p. 55; 
Idem, Das evang. Mădchenlyzeum in Hermannstadt, în Siebenbürgisch-süchsischer Hauskalender, Jahrbuch 
1980, Schweinfurt, 25. Jahrgang, pp. 70, 74, 77; K. Klemens, Hanul Dumbrava şi Groapa Leilor, p. 18. 

57 Gheorghe Popovici, Monografia Liceului Nr. 3 Sibiu 1886-1966, lucrare dactilografiată, Sibiu, 1967, p. 39. 

$8 ACNB, dosar „Corespondenţă 1947/1948", f. 153; Anuarul Gimnaziului evang. C.A. de băieți Sibiu / 
Jahresbericht des ev. Knabengymnasiums A.B. Hermannstadt, 1946/1947, p. 2. 

© Monitorul oficial, anul CXVI, nr. 177, partea I A, marti, 3 august 1948, pp. 6322-6324. 

7 Ibidem, pp. 6324-6355. 

7! Ibidem, pp. 6355-6356. 

72 ACNB, dosar „Corespondenţă 1947/1948", f. 148. 

Saguna". Plin de oportunism, directorul Scolii primare de stat nr. 5, din str. Spartacus, 
Samuilá Banciu, solicita Primáriei, la 9 august 1948, localul Scolii primare reformate, din 
str. Beráriei, aceasta având doar 69 de elevi, în timp ce şcoala pe care o conducea urma să 
primească, în toamnă, 457 elevi”. Însuşindu-şi retorica noului regim, în 5 septembrie 
1948, directorul Banciu insista în demersul său către autoritățile locale: „E vorba de prima 
instituţie din tânăra noastră republică, care trebue să funcționeze în alte condiții decât în 
trecut si de la care se aşteaptă foarte mult. [...] Altcum şcoala reformată, ungurii, mai dețin 
şi localul Franciscanelor, Terezianum, încât cred că au chiar prea mult. Unii prea mult, alții 
nimic, nu e în spiritul vremii. Aşteptăm cu încredere dreapta rezolvare.””* 

Interpretate ca instrumente ideologice,  aşezămintele şcolare devin 
multifuncţionale. Ele evoluează de la stadiul de temple ale Ratiunii la cel de citadele ale 
Națiunii, tinzând spre maximizarea vizibilitátii în plan social. Sfârşitul secolului al XIX-lea 
şi prima jumătate a secolului al XX-lea au accentuat acest proces. Spațiul şcolar este 
înzestrat cu monumentalitate, densitate si centralitate. Retorica estetică oscilează între 
principiile traditionalismului şi cele ale modernismului, în funcție de avantajele create 
patronatului, regimurile revoluționare având o mai mare deschidere spre inovație. În prima 
jumătate a secolului al XX-lea, cea mai importantă revoluție urbanistică şcolară a fost 
românizarea, stopată brutal de proletarizarea sovietică de la sfârşitul celui de-Al Doilea 
Război Mondial. Expresie a investițiilor majore, spațiul şcolar al secolului al XX-lea este 
loc de educație, secție de votare, spital militar, scenă artistică, tribună ideologică si câmp 
de consacrare a fidelității doctrinare. Deloc întâmplător, primul cuib legionar sibian a luat 
ființă, în 23 februarie 1932, în incinta Şcolii primare de stat nr. 1, de pe str. Avram Iancu 
(acțiune clandestină, facilitată de fiul directorului şcolii)”, profesorii Liceului evanghelic 
de băieţi „Brukenthal” au depus jurământul față de Constituția carlistá, in 7 martie 1938, la 
locul de muncă”, iar Emil Cioran, absolvent (1928) si profesor al Liceului de băieți 
„Gheorghe Lazăr” (din 1939)”, proiectant al unei Schimbări la față a României (Bucureşti, 
Editura Vremea, 1936), a preferat să se stabilească în Franța, mai întâi la studii, apoi 
definitiv (1945), într-un exercițiu de schimbare la fata, pe tărâmul ocultat al Ratiunii. 


C. DE LA BAL LA SPITAL: COMPORTAMENT ORGANIZATIONAL SI MANIPULARE IDEOLOGICĂ 


Sistemele sociale tot mai complexe ale lumii moderne au făcut necesară asocierea 
indivizilor în structuri formalizate si birocratice, cu scopuri specifice. Organizațiile au 
devenit instrumente de gestionare a intereselor grupale, aflându-se într-un raport de 
interdependentá cu mediul institutional care le generează. Sunt responsabile de 


73 SJSAN, fond „Primăria Sibiu”, inv. nr. 222, partea struct. E. Învățământ, dosar nr. 43 „Corespondenţă 
privind amenajarea imobilului din str. Spartacus nr. 12 pentru şcoala primară mixtă de stat, 1948”, ff. 1-2. 

"^ Ibidem, f. 5. 

75 Luca Călvărăsan, Istoria în lacrimi. Episodul Targsor şi altele, vol. I, Sibiu, Editura Bucura, 1998, pp. 105- 
107. 

76 Anuarul Liceului ev. C.A. de băieţi „Brukenthal ” din Sibiu / Jahresbericht der evang. Brukenthalschule A.B. 
in Hermannstadt, 1937/1938, p. 2. 

7 Anuarul pe anii scolari 1939/40 si 1940/41. Liceul ,, Gh. Lazár", pp. 156, 159, 188, 195; Anuarul pe anii 
scolari 1941/42 şi 1942/43. Liceul „Gh. Lazăr”, pp. 11, 16, 64, 69. 

mecanismele institutionalizárii si dezinstitutionalizárii, având capacitatea de a reproduce 
sau de a schimba cadrul institutional". Şcoala si autorităţile tutelare au instrumentalizat 
fenomenul asociationist in scopuri politico-ideologice, încercând, fără să reuşească 
întotdeauna, obținerea unui grad satisfăcător de reproductibilitate cultural-institutionalá, de 
inculcare a unor comportamente rutiniere agreate, prin recurgerea la diferite sisteme de 
supraveghere şi control. Sibiul primei jumătăţi a secolului al XX-lea moştenea un mediu 
organizational bine conturat şi diversificat, care va fi remodelat în totalitate, la capătul 
celor cinci decenii. 

La cumpăna secolelor XIX-XX, în şcolile secundare şi superioare sibiene 
funcționau două Coetus-uri săseşti, un cerc maghiar de autoperfectionare (önképző körök) 
şi două societăți româneşti de lectură. Toate promovau o cultură organizațională 
preponderent etnicistă, pornind de la sisteme valorice proprii fiecărui grup. Coetus-ul 
Gimnaziului evanghelic de băieţi se bucura de o tradiţie multiseculară (a doua jumătate a 
secolului al XVI-lea). Cea de-a doua organizaţie de acest tip, Coetus Seminarii Cibiniensis, 
s-a constituit în 1878, după separarea Seminarului teologic-pedagogic de Gimnaziu. În 
deceniile următoare, între Sem şi Bruk se va dezvolta o rivalitate constructivă”. Coetus-ul, 
organizaţie specifică elevilor cursului superior al gimnaziilor evanghelice (Bistriţa, Braşov, 
Mediaş, Sighişoara), beneficia de o largă autonomie din partea autorităţilor şcolare şi 
bisericeşti, având misiunea de a completa procesul educativ prin dezvoltarea spiritului de 
autoguvernare şi responsabilitate, a coeziunii comunităţii, matricea identitară şi existenţială 
a națiunii săseşti. Eficiența pedagogiei coetiste a fost determinată de respectarea 
principiului maximizării supravegherii, constând în „repartizarea clară şi consistentă a 
autorităţii”“. Nivelul ridicat al complexităţii structurale si al formalizării*! a asigurat o 
ierarhizare piramidală a autorităţii: 1. prefect; 2. inspectori; 3. stegari; 4. juzi; 5. octavani; 
6. septimani; 7. sextani“. Începând din clasa a VI-a, toti elevii Gimnaziului evanghelic 
deveneau membri ai Coetus-ului. Magistraţii erau aleşi anual de o Adunare generală. 
Atribuţiile lor, precum şi drepturile şi obligaţiile membrilor erau precizate în statute. În 
prima jumătate a secolului al XX-lea, Coetus Cibiniensis şi-a modificat statutele in 1910, 
1913 şi 1925. Un complet de judecată (Judicium) sancţiona abaterile (lipsa punctualitátii, 
întârzierea la achitarea taxei, părăsirea nemotivată a slujbei religioase, comportamentul 
necivilizat, sfidarea autorităţii), recurgând la avertismente, amenzi, discreditare (niciun 
membru nu avea voie să interacționeze cu cel pedepsit) şi excludere. Cultura 
organizațională includea un set de elemente identitare, printre care se regăseau uniforma, 
steagurile, panglicile (indicau nivelul ierarhic), imnul, deviza, sigla, grupele de activități 
(cor, fanfară, scrimă, stenografie, literatură), riturile de iniţiere (Eróffnungskneipe), 


78 Mihaela Vlăsceanu, Organizaţii şi comportament organizational, laşi, Polirom, 2003, pp. 89-91. 

? K. Klemens, Hanul Dumbrava şi Groapa Leilor, pp. 17-18. 

ey Anthony Giddens, Sociologie, Bucuresti, Editura BIC ALL, 2000, p. 321. 

Complexitatea structuralá surprinde gradul de desfasurare orizontalá (numár de departamente/unitati de 
activitate) şi verticală (numărul nivelelor decizionale) al organizatiei. Formalizarea redă modalitatea precizării 
normelor comportamentale (prin statute, regulamente), M. Vlăsceanu, Organizații, pp. 101-103. 

82 Octavanii, septimanii şi sextanii erau elevii claselor a VIII-a, a VII-a şi a VI-a, echivalentul claselor a XII-a, 
a XI-a şi a X-a de astăzi. 

excursiile, spectacolele, paradele, balurile (Studentenbálle)". Coetus-ul era nelipsit de la 
manifestările importante ale comunităţii săseşti, constituind o marcă puternică a acesteia. 
De la sfârşitul secolului al XIX-lea, sub influența mediului studenţesc, un rol important în 
dezvoltarea ataşamentului fata de grup l-au jucat excursiile bahice (Spritzfahrten), motiv 
de disensiuni cu autorităţile şcolare. În aceeaşi perioadă, accentuarea manifestărilor 
naționaliste a impus conditionarea lingvistică şi confesională a accesului la poziţiile 
decizionale înalte, rezervate, de acum, exclusiv germanilor evanghelici. Rețelele informale 
dezvoltate la nivelul Coetus-ului în acea vreme, în special prin instituţia Fuchs-ilor 
(vulpilor), sunt responsabile de consolidarea reprezentărilor stereotipale (cu rol major în 
procesele de diferenţiere intergrupală si de valorizare pozitivă a in-grupului") şi a 
comportamentelor discriminatorii. La începutul anului şcolar, fiecare sextan (Fuchs) era 
dat în grija unui octavan (Leibherr), care trebuia să-l supravegheze şi să-l inițieze în viaţa 
de coetist. Procesul era coordonat de cei doi stegari, unul gimnazial, altul real“, cu rol de 
Fuchsmajor. Între vulpe si senior s-au instituit relaţii personale de fidelitate si coercitie, 
incomode nu doar pentru elevii románi, in numár tot mai mic la aceastá scoalá. Atmosfera 
conflictualá deschisá din cadrul Liceului maghiar de stat era mai usor de suportat decát 
mecanismele discriminatorii ale Coetus-ului®®. 

Sentimentele de solidaritate şi patriotism, bine cultivate in mediul german si 
speculate propagandistic de autorităţile habsburgice (certitudinea şi rapiditatea victoriei, 
justetea cauzei), în contextul emotional al declanşării Primului Război Mondial, au oferit 
temeiul unei manifestări entuziaste în cadrul Gimnaziului evanghelic de băieţi. În 
septembrie 1914, la nivelul şcolii a fost creată organizaţia Jugendwehr (Tinerimea 
militară), cu misiunea pregătirii premilitare a elevilor din cursul superior. În toamna 
acestui an, înrolările voluntare ale elevilor şi profesorilor au căpătat proporțiile unui 
fenomen ce se va contura ca o trăsătură specifică începutului conflagrației. De la Gimnaziu 
s-au înrolat voluntar 22 de elevi, iar de la Şcoala reală superioară evanghelică 4 elevi. Pe 
lângă aceştia, au mai fost mobilizați încă 9 gimnazisti şi 14 „realişti”. Dintre profesori, şi- 
au oferit voluntar serviciile militare Bernard Capesius, Richard Csaki (titulari), Ernst 
Connert, Richard Gleim şi Michael Hannert (suplinitori). Profesorii Wilhelm Binder, 
Albert Machat şi Carl Albrich jun. (medicul şcolii) au dat curs ordinului de mobilizare. 
Prelungirea războiului şi ororile acestuia au diminuat entuziasmul iniţial. În anul şcolar 
1915/1916, doar un gimnazist se va mai înrola voluntar. Va fi însoțit de alti 27 de colegi, la 
care se vor adăuga 11 elevi ai Şcolii reale. În următorii doi ani scolari au mai fost 


5 Pentru organizarea balului anual al gimnaziştilor (Studentenball) se constituia un Comitet de bal 
(Ballkomitee); ***, Satzungen des Coetus Cibiniensis, Hermannstadt, Buchdruckerei Georg Heiser, 1913, pp. 
9-10. Balul avea loc în ianuarie, după un program stabilit şi tipărit de organizatori. 

5 V. Cernat, Psihologia stereotipurilor, p. 60. 

5 Din 1864, alături de Gimnaziul evanghelic funcţiona şi o Şcoală reală superioară. 

36 W, König, Schola seminarium rei publicae, pp. 155-161; I. Popa, Dimensiuni, pp. 262-264, 274-290, 417- 
422. 

mobilizați 39 de gimnazişti şi 27 de „realişti”, astfel cá numărul total al elevilor plecați pe 
câmpul de luptă se va ridica la 154 (98 de la Gimnaziu, 56 de la Şcoala reală superioară)”. 
Cele două societăți româneşti de lectură au funcționat în condiții total diferite. Cea 
a teologilor şi pedagogilor de la Institutul ortodox ,,Andreian", având sprijinul directiunii, a 
cunoscut o frumoasă înflorire (1865-1948). În schimb, societatea de lectură Viaţa, 
întemeiată în 1901, la Gimnaziul maghiar de stat, în condiţii de clandestinitate, şi-a încetat 
existenţa după câţiva ani. Şi-a desfăşurat activitatea la domiciliul membrilor şi a reuşit să 
elaboreze o revistă manuscrisă. Între membrii fondatori se regăseşte Emil Cioran, viitorul 
protopop ortodox al Sibiului, tatăl cunoscutului filosof, care i-a moştenit numele. 
Preocupările adolescenților români de la Gimnaziul maghiar se îndreptau spre limba şi 
literatura română. Autorităţile şcolare maghiare au încercat să controleze energiile 
adolescentine şi au oferit un cadru legal de manifestare, sub forma Cercului de 
autoperfectionare, care avea însă misiunea promovării şi aprofundării literaturii maghiare. 
Cercul a funcționat cu cca 30-40 de membri anual, din 1878 până în 1907, reunind 
gimnazişti maghiari, români şi germani, sub coordonarea unui profesor. Dintre români s-au 
remarcat, spre exemplu, Octavian Goga şi loan Lupaş. Tensiunile interetnice din această 
şcoală nu au favorizat afirmarea asociaţiilor de elevi". Distanţa faţă de putere era la fel de 
redusă si în cazul Societății de lectură „Andrei Şaguna” a teologilor şi pedagogilor 
ortodocşi, cu deosebirea că între directiune şi scolari exista o puternică solidaritate izvorâtă 
din sentimentul asupririi naţionale. Întreaga activitate a societăţii era coordonată de un 
profesor, deţinător al funcției de preşedinte. Celelate funcții erau atribuite seminaristilor: 
vicepreşedinte, notar, casier, arhivar, bibliotecar, controlor, econom, redactor. Din 1898, 
toti elevii şi studenţii Institutului ,,Andreian" au fost declarați membri ai Societăţii. 
Contactul acesteia cu comunitatea românească locală s-a realizat în special prin conferințe 
şi şedinţe publice. În lipsa uniformelor, steagurilor şi a paradelor stradale, Societatea de 
lectură „Andrei Şaguna” nu era atât de vizibilă în peisajul cotidian sibian precum Coetus- 
urile săseşti, fiind cunoscută şi apreciată mai degrabă în mediul intelectual românesc. 
Dimensiunea națională a activităţii sale a fost mult mai pregnantă în interiorul organizaţiei, 
dintre output-urle destinate consumului intern detaşându-se revista manuscrisá Musa 
(1871-1909). Sustrasă cenzurii autorităţilor maghiare, dar supusă unei autocenzuri 
profilactice, nu întotdeauna foarte vigilentă, revista a devenit o platformă a principalelor 
teme ale discursului national, cu care viitorii învățători şi preoţi impánzeau lumea satului 
românesc: latinitatea, continuitatea, unitatea, suferinţa multiseculará?. Prin Societatea de 


5 Programm des evangel. Gymnasiums A.B. und der damit verbundenen Realschule in Nagyszeben 
(Hermannstadt) für das Schuljahr 1914/1915, Nagyszeben (Hermannstadt), Buchdruckerei W. Krafft, 1915, p. 
19; Programm des evangel. Gymnasiums A.B. und der damit verbundenen Realschule in Nagyszeben 
(Hermannstadt) für das Schuljahr 1915/1916, Nagyszeben (Hermannstadt), Buchdruckerei W. Krafft, 1916, 
pp. 14-15; Programm des evangel. Gymnasiums A.B. und der damit verbundenen Realschule in Nagyszeben 
(Hermannstadt) für das Schuljahr 1916/1917, Nagyszeben (Hermannstadt), Buchdruckerei W. Krafft, 1917, p. 
9; Programm des evangel. Gymnasiums A.B. und der damit verbundenen Realschule in Nagyszeben 
(Hermannstadt) für das Schuljahr 1917/18, Nagyszeben (Hermannstadt), Buchdruckerei W. Krafft, 1918, p. 
10. 

5 1. Popa, Dimensiuni, pp. 363-364, 373-374. 

5 Ibidem, pp. 348-363. 

lectură „Andrei Şaguna”, Sibiul adăpostea un imens generator de sentimente nationale, 
care aştepta momentul prielnic fisiunii. Acesta va veni în toamna anului 1918. Teologul 
Ilarie Gontea anunţa încă din 1900 iminenta unire politică a românilor”. După intrarea 
României în război contra Austro-Ungariei, va fi unul dintre sutele de preoţi şi învăţători 
arestaţi de autorităţile maghiare”. 

După Primul Război Mondial, Coetus-ul şi-a continuat existența în tiparele 
obişnuite. O nouă organizaţie s-a înființat la Liceul evanghelic de fete, sub numele de 
Brukenthalia, spre nemulțumirea gimnaziştilor, care din 1921 învățau sub patronajul 
spiritual al baronului Samuel von Brukenthal. Decizia liceenelor era o formă de 
sanctionare a comportamentului misogin al colegilor si de afirmare a dorinței de 
emancipare şi de asumare a unor status-uri şi roluri asociate genului masculin. Cu puţin 
timp în urmă (1919), fetelor, care frecventau Gimnaziul evanghelic de băieţi ca eleve 
particulare, li se interzicea categoric purtarea sepcilor Coetus-ului. În mod sfidător, la 
Fasching-ul (carnavalul) din 1931, patru septimane”? ale Coetus Brukenthalia s-au 
prezentat şi chiar fotografiat (Anexe, Foto 5) în costumul Coetus-ului Arminia Cibiniensis, 
cu toate că purtarea chipiului de băieți şi tunsura (începând din clasa a IV-a) erau interzise 
chiar şi printr-o decizie ministerială din 1922%. Una dintre cele patru „sufragete”, Maja 
Depner (căs. Philippi, în 1941), va deveni o foarte apreciată profesoară (Braşov) şi 
cercetătoare în domeniul Istoriei. Dincolo de aceste şicane, perioada interbelică a 
reprezentat o adevărată „vârstă de aur” a Coetus-ului. Uniformele, steagurile si 
formațiunile muzicale ale acestor organizaţii şcolare săseşti imbogáteau peisajul cotidian 
sibian, oferind, cu fiecare prilej de sărbătoare tradițională, spectacole stradale admirate de 
toti trecătorii, indiferent de naționalitate sau confesiune. Instruirea vulpilor a ajuns o 
preocupare foarte importantă. Spre sfârşitul anului şcolar, Fuchs-ii erau examinati din 
regulamentul Coefus-ului, cântări, istoria saşilor (în anii 30 din istoria germanilor din 
România), codul bunelor maniere, lecturi pedagogice”. Răspândirea ideilor national- 
socialiste, în deceniul al patrulea, va afecta însă evoluţia acestei organizații multiseculare. 
Vulpile au început să fie familiarizate cu ideologia care transfigura Germania, iar „puciul 
de la berărie” (9 noiembrie 1923) şi ziua de naştere a Fiihrer-ului (20 aprilie 1889) au 
devenit prilejuri de aniversare pentru coetişti. Noua orientare a devenit vizibilă şi prin 


°° Ilarie Gontea, „Starea Românilor după anul 1700 si redeşteptarea lor națională”, în Musa, an XXIX, 
1899/1900, nr. 12, p. 212-213. 

?! Preot în Tántari (azi Dumbrăviţa, jud. Braşov), Ilarie Gontea a fost închis din 5 ianuarie 1917 până în 15 
aprilie 1918; Mircea Pácurariu, Politica statului ungar fata de Biserica românească din Transilvania in 
perioada dualismului (1867-1918), Sibiu, Editura Institutului Biblic şi de Misiune al Bisericii Ortodoxe 
Române, 1986, p. 262. 

?? În perioada 1928-1935, liceele teoretice din România au funcționat cu şapte clase (prin reducerea ciclului 
inferior la trei ani); I. Popa, Liceele teoretice sibiene, p. 32. 

B Vatra şcolară, Sibiu, an II, nr. 4-6, 1 decembrie 1925 — 15 ianuarie 1926, p. 53. 

°% S.v. Hannenheim, Das evang. Mădchenlyzeum in Hermannstadt, 1979, pp. 50-52; W. König, Schola 
seminarium rei publicae, p. 161; Michael Kroner, Geschichte der Siebenbiirger Sachsen, Band II: Wirtschafts- 
und Kulturleistungen, Nürnberg, Verlag Haus der Heimat, 2008, pp. 277-278; I. Popa, Dimensiuni, pp. 316, 
422. 

vestimentaţie”. Crearea organizaţiei naziste Deutsche Jugend (Tineretul german), în 1939, 
a accelerat procesul de redefinire ideologică. În toamna anului 1940, toţi băieţii germani cu 
vârste cuprinse între 10-18 ani şi toate fetele germane de 10-21 de ani au fost înscrişi în 
Deutsche Jugend. Coetus-ul a fost desfiinţat”. Până în 1944, şcolile germane vor sta sub 
semnul national-socialismului, spre nemulțumirea rezervată a directorilor acestora: 

, Emotiuni mari a cauzat încorporarea elevilor în organizaţia «Tineretul german». Atâta timp cát 


nu vor fi fixate limitele fata de şcoală, se vor ivi neînţelegeri şi împiedicări care, la urma urmelor, nu 


vor fi numai în paguba şcolii, ci şi a educaţiei generale a tineretului.” 


Michael Hannerth, directorul Liceului ev. de băieţi „Brukenthal”” 


„Salutăm cu bucurie influențarea uniformă a întregului tineret german prin formațiunile politice, 
însă e neapărat necesar ca autorităţile şcolare şi conducerea Tinerimii să se înțeleagă reciproc asupra 


Formatiunilor să fie garantate. " 
5 A A š 98 
Selma von Hannenheim, directoarea Liceului ev. de fete 


„În general, activitatea şcolară a elevilor a lăsat de dorit, fapt care nu trebue să ne mire, dacă finem 
seama de evenimentele extraordinare ale acestui an. Remarcăm prezenţa armatei germane în oraşul 
nostru şi numărul mare al trupelor cari treceau aproape zilnic prin oraş, precum şi activitatea 
«Tineretului german», care de altfel a desfăşurat o activitate [sic!] spornică. Cu toate acestea, 
programa analitică s'a executat, deşi cu oarecari restricfiuni. " 

Julius Hann von Hannenheim, directorul Gimnaziului ev. de băieţi” 


Din noiembrie 1941, organizația Deutsche Jugend (DJ) a fost structurată în nouă 
detaşamente (Banne)'%, Sibiul având numărul 4. Pentru liderii ei a fost editată revista Der 
DJ-Führer (1941-1944). Redacţia funcţiona la Braşov, sub conducerea lui Willi Depner 
(fratele mai mic al Majei Depner'””), iar tiparul era executat la Sibiu, la Editura Centrală a 
Grupului Etnic German (str. Regina Maria 23). Munca de folos obstesc (Arbeitsdienst) a 
devenit o obligaţie atât pentru elevi, cât şi pentru profesori. În vacanţa de vară, elevii erau 
repartizaţi în gospodării ţărăneşti". Toamna se participa la strânsul recoltei. În octombrie- 
noiembrie 1943, 794 de băieți şi fete din Detasamentul 4 au recoltat cartofi şi au adunat 
lucruri vechi, pentru reciclare. În timpul anului şcolar, munca ideologică se desfăşura pe 


°° W, König, Schola seminarium rei publicae, p. 168; Vasile Ciobanu, Contribuţii la cunoaşterea istoriei 
saşilor transilvăneni 1918-1944, Sibiu, Editura hora, 2001, p. 307. 

°° W, König, Schola seminarium rei publicae, p. 172; Harald Roth, Die „Deutsche Jugend” (DJ) in 
Siebenbürgen 1939-1944, în Zeitschrift für Siebenbiirgische Landeskunde, Kóln Wien, an 10, 1987, nr. 1, pp. 
61-62. 

” Anuarul Liceului ev. C.A. de băieți ,, Brukenthal” din Sibiu / Jahresbericht der evang. Brukenthalschule A.B. 
in Hermannstadt, 1940/1941, p. 2. 

?* Anuarul Liceului şi Gimnaziului de fete ev. C.A. din Sibiu / Jahresbericht des evang. Mădchenlyzeums und 
Gymnasiums A.B. in Hermannstadt, 1940/1941, p. 2. 

? Anuarul Gimnaziului evang. C.A. de băieţi Sibiu / Jahresbericht des ev. Knabengymnasiums A.B. 
Hermannstadt, 1940/1941, p. 2. 

100 H, Roth, Die , Deutsche Jugend", p. 64. 

19 Maja Philippi, 200 Jahre Familie Scherg in Kronstadt. Vom Wollenzieher Michael Schürge zur Tuchfabrik 
Scherg, în Balduin Herter (Hrsg.), Siebenbiirgische Familien im sozialen Wandel, Kóln Weimar Wien, Bóhlau 
Verlag, 1993, pp. 145-146. 

102 Günter Gross, Erinnerungen aus den Schulferien der Kriegsjahre, in K. Gündisch (coord.), „Eine 
Pflanzstătte des Gemeinwesens". Die Brukenthalschule in Hermannstadt (Siebenbürgen) 1380-2005, p. 183. G. 
Gross a efectuat munca de folos obstesc in gospodária váduvului Lienerth, din Vurpár (Kirchgasse), in 1941, 
apoi în cea a familiei Thorwáchter, din Casolt (nr. 128), în anii 1942-1944. 

mai multe planuri. La Căminul German din localitate, erau proiectate filme („Victoria din 
Apus”, „Întoarcerea acasă”, „Câinii Vázduhulur") şi jurnale săptămânale de război. Se 
organizau expoziţii, serbări şi reprezentații teatrale. În 6 octombrie 1942, echipa artistică a 
Detaşamentului 4 a participat la Ziua recoltei, in Gusterita. Exact după un an (6 octombrie 
1943), era inaugurat Departamentul de teatru al DJ (DJ-Theaterring), în Teatrul orăşenesc. 
Până la sfârşitul anului va sustine şase reprezentații. Tot in octombrie 1943, într-un cadru 
festiv, fetele de 10 ani au fost admise in DJ, ramura JM (Jungmddel, cuprinzând fetele de 
10-14 ani), după pregătiri speciale începute în vară. Consacrarea noului statut s-a făcut prin 
înmânarea cravatei şi a inelului acesteia. Pregătirea liderilor DJ se efectua în tabere 
speciale. Prima de acest fel a fost deschisă la Sura Mică, în 27 septembrie 1942'%. În vara 
anului 1944, situaţia germanilor din România se va schimba radical. 

După 23 august 1944, germanii au fost pedepsiţi colectiv pentru ataşamentul unora 
dintre ei față de regimul national-socialist. În ianuarie 1945 au fost deportaţi în URSS 
aproape toti elevii claselor a VII-a şi a VIII-a ale Liceului de băieți „Brukenthal” şi elevele 
clasei a VIII-a a Liceului ev. de fete. Multe septimane s-au ascuns şi au revenit la şcoală 
abia în martie. Alături de elevi au fost expediati la „munca de război” si profesori ^. Cei 
rămaşi acasă au încercat să se adapteze. Coetus-urile şi-au reluat activitatea în 1946. 
Găzduite de băieți, deoarece sediul le era rechizitionat, fetele au pierdut disputa pentru 
utilizarea numelui „Brukenthal”. Acesta va fi preluat de Coetus-ul liceului omonim, iar 
organizaţia liceenelor se va mulţumi cu apelativul Transylvania. Între martie 1947 si 
februarie 1948 a apărut periodicul (bilunar) Brukenthal Coetusblatt. Etatizarea întregului 
învățământ, in august 1948, a pus definitiv capăt existenței Coetus-ului, România intrând 
într-un nou proces de ideologizare'%. 

Pentru elevii români, perioada interbelică a însemnat o proliferare a societăţilor de 
lectură. La Liceul de băieți „Gh. Lazăr”, după o încercare eşuată de constituire a unui 
Coetus (1919-1921), au luat ființă Societatea de lectură ,, Alexandru Vlahuţă” (1919), 
Societatea ştiinţifică „Spiru Haret” (1922), Societatea religioasă ortodoxă , Sfântul 
Gheorghe” (1924) şi Societatea religioasă greco-catolică , Mariana", Societatea de 
lectură româno-italiană „Leonardo da Vinci" (1938-1944). La Liceul de fete „Domnița 
Ileana” funcţiona, din 1920, Societatea de lectură „Iulia Haşdeu”. Separarea secţiilor 
teologică şi pedagogică ale Institutului „Andreian” (1919) a permanentizat sciziunea 
Societăţii de lectură ,, Andrei Şaguna”, produsă cu un deceniu în urmă, ramura pedagogică 


"5 Anuarul Gimnaziului evang. C.A. de băieţi Sibiu / Jahresbericht des ev. Knabengymnasiums A.B. 
Hermannstadt, 1940/1941, p. 2; Der DJ Führer. Organ der Landesjugendführung der Deutschen Volksgruppe 
in Rumänien, 2. Jahrgang, November 1942, Heft 9-11, S. 32; 3. Jahrgang, Dezember 1943, Heft 12, S. 25; H. 
Roth, Die ,, Deutsche Jugend”, pp. 62-63. 

104 ACNB, dosar „Corespondenţă 1945/1946”, f. 511; S.v. Hannenheim, Das evang. Mădchenlyzeum in 
Hermannstadt, 1980, pp. 70-71. 

1% S v, Hannenheim, Das evang. Mădchenlyzeum in Hermannstadt, 1980, pp. 74-81; Hermann Schmidt, Die 
Neugriindung des Coetus an den siebenbürgisch-süchsischen Schulen 1946 bis 1948, in Zeitschrift für 
Siebenbürgische Landeskunde, 28. (99.) Jahrgang, 2005, Heft 2, pp. 139-150. 

UST Popa, Liceele teoretice sibiene, pp. 72-73.; I. Popa, Dimensiuni, p. 422. 

insotind Scoala normală „Andrei Şaguna” în noua provocare institutionalá'?". Societăţi de 


lectură au funcţionat si la şcolile comerciale si industriale". 


Păstrându-şi specificul conturat în perioada antebelică, societățile româneşti de 
lectură au promovat o cultură organizațională axată pe valori intelectualist-elitiste, 
discursul naţional explicit fiind însă restrâns. Elevii îşi desfăşurau activitatea sub 
coordonarea unui cadru didactic, iar şedinţele (bi)lunare erau completate cu diverse 


manifestări literar-artistice (serbări, serate, festivaluri) oferite publicului sibian, uneori cu 


scopul strângerii de fonduri'*. În anul şcolar 1927/1928, unul dintre cei mai activi membri 


ai Societăţii de lectură „Al. Vlahuţă” a fost Emil Cioran, elev în clasa a VII-a, secția 
modernă. Societatea a fost condusă de prof. Anchidim Sioldea (preşedinte) şi de elevii 
Aurel Roman (cl. VIII m; vicepreşedinte), Augustin Alexandru (cl. VIII r; secretar), Ioan 
Ilea (cl. VIII m; bibliotecar), Simion Vecerzan (cl. VII m; vicebibliotecar), Ioan Tatu (cl. 
VII m; casier), Ilie Banu si Iosif Simeon (cl. VIII m; cenzori). Au fost organizate 16 
şedinţe ordinare si o reprezentaţie în teatrul orăşenesc (5 mai 1928; comedia „Revizorul”, 
de N. Gogol), pentru augmentarea fondului de excursii al liceului. În şedinţele ordinare, 
Emil Cioran a prezentat două referate - „Ilarie Chendi”, „Pe marginea unei cărți 
(Rabindranath Tagore)” - si o compoziţie proprie -„Omul cu mártoaga"'". Despre 
impactul societății de lectură asupra elevilor, Iacob Ciuceanu îşi aminteşte: 


„Liceul nostru poseda o instituţie remarcabilă, o aşa-numită «Societate de lectură», care avea ca 
obiectiv propovăduirea literaturii, spre deosebita noastră plăcere, a elevilor de la secția umanistică. 
Societatea avea un preşedinte, ales de către elevi pe durata unui an şi un secretar numit de 
profesorul de limba română. Ne întruneam o dată pe lună sub tutela unuia dintre profesori, 
discutând două-trei teme literare, pregătite de elevi numiți în prealabil pentru aceste lucrări. Timpul 
de pregătire al unei teme era de o lună. Dezbaterile urmau după prezentarea temei, fiecare putând să 
se înscrie la cuvânt. Aici era singurul loc în care mă întâlneam oficial cu fratele meu, el fiind mult 
mai aprig la aceste discuţii decât mine. Prezentările de teme literare şi dezbaterile aferente erau de 


fapt un antrenament foarte bun de retorică, având şi beneficii psihice. "1! 


Cultura predominant etnicistă a vremii nu a încurajat interferentele în spațiul 
şcolar. Colaborările în cadrul manifestărilor culturale (serbări, reprezentații teatrale, 


107 Anuarul Şcoalei normale „Andreiu Şaguna” a Arhidiecezei ortodoxe române din Transilvania ín Sibiiu pe 
anul şcolar 1919/1920, Sibiiu, Tiparul Tipografiei Arhidiecezane, 1920, pp. 25-26; Gândul nostru, anii II-IV, 
1942/1943, pp. 82-83. 

19% Anuarul Şcoalei de ucenici industriali de stat curs inferior din Sibiu, anul şcolar 1930-31, Sibiu, Tipografia 
Vestemean, pp. 24-25; Anuarul Şcoalei de ucenici industriali şi comerciali de stat din Sibiu, anul şcolar 1932- 
1933, Sibiu, Tipografia „Dacia Traiană”, 1933, pp. 32-33; Anuarul Liceului comercial de fete din Sibiu, anul 
şcolar 1940-1941, p. 19. 

1% Anuarul VII al Liceului de stat „Gheorghe Lazăr” din Sibiu, 1925-1926, p. 58: „Duminecă, 2 Maiu 
1926,societatea [de lectură Al. Vlahuţă, n.a.] a dat un bogat şi foarte reuşit festival artistic-literar, în localul 
prefecturii. Cu această ocaziune elevul P. Tincu cl. VIII m. a ţinut o disertaţie frumoasă: «Sufletul neamului în 
opera lui Vlahuţă», elevii Nicolaescu Gh. cl. VII r. şi Axente C. VIII m. au declamat, cel dintâiu «Veneră şi 
Madonă» de Eminescu, al doilea «Dracul», din «Cocoşul negru», de Vict. Eftimiu şi unele anecdote de Th. 
Sperantá, iar corul şi orchestra liceului, sub conducerea d-lui prof. N. Oancea, a delectat publicul cu foarte 
reuşite bucăți de muzica.” 

110 Anuarul IX al Liceului de stat ,, Gheorghe Lazăr” din Sibiiu, 1927-1928, Sibiu, Tiparul Institutului de arte 
grafice „Dacia Traiană”, 1929, pp. 64-65. 

HL A: Brandl, I. Ciuceanu, Despre oameni şi animale, p. 32. 


180 


112 


reviste), comunitare sau nationale erau determinate de patronatul scolar ^. O cooperare 


fructuoasă a existat între liceele „Gh. Lazăr” şi „Domnița Ileana"!?. Legátura dintre scolile 
germane şi cele româneşti este surprinsă foarte pragmatic de lacob Ciuceanu, cu referire 
directă la liceele teoretice de băieţi: „Între elevii celor două comunități nu erau legături, dar 
nici ostilitati. Se trăia practic în două societăți paralele."'^ Sesizabile erau însă si 
diferentierile intragrupale. La Liceul de băieți „Gh. Lazăr”, majoritatea zdrobitoare 
românească era alcătuită din două mari grupuri de elevi: mărginenii (din împrejurimile 
Sibiului) si regátenii (de peste munți), fiecare cu comportamente si atitudini specifice!!?. 

În primii ani ai perioadei interbelice, cercetăşia a luat un frumos avânt în şcolile 
româneşti, fiind privită de autoritățile statului ca un instrument de dezvoltare a 
atasamentului faţă de instituţia monarhică, naţiune şi patrie''®. În 1920, s-a înfiinţat la Sibiu 
cohorta „Negoiul”, cuprinzând elevi de la Liceul de băieți „Gh. Lazăr” („peste 360”), 
Scoala medie şi comercială de băieţi si de fete din Sibiu şi Scoala de meserii din 


Cisnădie". În anii următori s-au înscris şi elevi şi eleve de la Şcoala primară de stat nr. 1 


s 


şi Liceul de fete al statului (numit din 1925 ,,Domnita Ileana . Conducerea centuriilor şi 


a cohortei era asigurată de cadre didactice şi militare. Sezátorile (săptămânale - sâmbăta), 
serbările naţionale (1 decembrie, 3/15 mai) şi locale (Maialul), excursiile (în împrejurimile 
Sibiului, la Alba Iulia, Blaj, Bucureşti) şi taberele de corturi (Dumbrava Sibiului, Sinaia, 
Poiana Braşov) constituiau principalele forme de manifestare cercetăşească. Un moment 
important îl reprezenta depunerea jurământului. Ceremonia din 6 noiembrie 1920, prima de 
acest fel, în şcolile româneşti sibiene, s-a desfăşurat în sala de gimnastică a Liceului „Gh. 
Lazăr”, după o prealabilă pregătire a elevilor de către profesorul de gimnastică C-tin M. 
Ionescu. Programul a început cu o slujbă religioasă de sfințire a apei, săvârşită de preoţii 


H2 „Majoritatea serbárilor şcolare au fost aranjate în comun cu celelalte şcoli româneşti din localitate."; 
Anuarul Şcoalei medii de băieţi şi fete a statului din Sibiu pe anul şcolar 1920-1921, Sibiu, Tipografia George 
Haiser, 1921, p. 33. 

113 Amintim, spre exemplificare, colaborarea la revista şcolară Primăvara literară („Oferim astăzi tinerilor 
noştri cetitori Nr. 2 al revistei «Primăvara Literară». Spre lauda acestor tineri şcolari, primul număr al revistei 
noastre [a Liceului „Gh. Lazăr”, n.a.] a stârnit în lumea lor un viu interes şi la cererea ce mi s-a făcut, extindem 
de astăzi cadrele acestei publicaţii, primind şi colaborarea elevelor de la liceul «Domnița Ileana» din 
localitate.”; Licu Popescu, Către cetitorii mari şi mici, în Primăvara literară, an I, nr. 2, mai 1935, p. 1), 
reprezentații teatrale (în 26 ianuarie 1936, pe scena teatrului orăşenesc, piesa ,,Extemporalul", de H. Sturm, cu 
scopul susţinerii fondului de excursii; Anuarul XVII al Liceului de stat „Gheorghe Lazar” din Sibiu. Anul 
şcolar 1935-1936, Sibiu, Tiparul Institutului de arte grafice „Dacia Traiană”, 1936, pp. 12-13) şi festivaluri 
gimnastice comune (sâmbătă, 23 martie 1940, în teatrul orăşenesc, sub coordonarea soţilor prof. Mândrea, 
Aurora - Liceul de fete „D. Ileana” - şi Laurenţiu - Liceul de băieți „Gh. Lazăr” -, cu scopul strângerii de 
fonduri pentru cantinele motilor; Foaia Poporului, nr. 14, 31 martie 1940, p. 3). 

IA, Brandl, I. Ciuceanu, Despre oameni şi animale, p. 32. 

115 Ibidem, p. 28. 

"6 Anuarul II al Liceului de stat ,, Gheorghe Lazăr” din Sibiiu, 1920-1921, Sibiiu, 1921, Tiparul Institutului de 
arte grafice „Dacia Traiană”, p. 36: „[...] deosebita importanţă a acestui sistem de educatiune, chemat să 
contribuie mai mult ca orişice la desăvârşirea unităţii noastre sufleteşti, temelia de granit a patriei noastre.” 
Anuarul IV al Liceului de stat „Gheorghe Lazar” din Sibiiu, 1922-1923, Sibiiu, 1924, Tiparul Institutului de 
arte grafice „Dacia Traiană”, p. 90: „cel mai important auxiliar al educatiunii şcolare” şi ,,institutiune de 
educatiune naţională şi cetáteneascá." 

"7 Anuarul II al Liceului de stat ,, Gheorghe Lazăr” din Sibiiu, 1920-1921, p. 36. 

"5 Anuarul Şcoalelor primare şi grădinilor de copii urbane de stat din Sibiu pe anul şcolar 1923/1924, Sibiu, 
1924, p. 20-21; Anuarul Liceului de fete ,, Domnifa Ileana ” din Sibiu, pe anii scolari 1931/32 — 1932/33, p. 56. 

profesori Marcu Jantea, Trandafir Scorobet (ortodocşi) si Ioan Isaicu (greco-catolic), şi a 
continuat cu citirea şi evidențierea semnificației legilor cercetăşiei, cu jurământul şi 
binecuvântarea cercetagilor (M. Jantea) Comandantul cohortei, prof. loan Bunea 
(directorul Liceului „Gh. Lazăr”), şi directorul regional al învățământului secundar, Andrei 
Bârseanu, au vorbit celor prezenți despre importanţa cercetăşiei, iar la final, a fost intonat 
„Marşul cercetasilor” şi s-a pornit în defilare!?. În 1929, ceremonia depunerii jurământului 
de către elevii cercetaşi ai Liceului „Gh. Lazăr” a avut loc pe terenul de fotbal de lângă 
Şcoala de înot, în prezența cadrelor didactice, a prefectului Coriolan Suciu şi a unui 


„public destul de numeros”"”. Alături de jurământ, uniforma, echipamentul si devizele 
contribuiau la consolidarea sentimentului identitar al cercetaşilor!?!. 
La începutul deceniului al treilea, mişcarea cercetăşească a fost susţinută de prinţul 


moştenitor Carol, inclusiv prin prezenţa sa în taberele de corturi, precum cea din Pădurea 


122 
I 


Dumbrava, din august 192 Dupá un inceput promitátor, sub comandantii prof. 
123 


Octavian Salvan (Liceul „Gh. Lazăr”) şi înv. Ioan Tănase (Şcoala primară de stat nr. 1) ^, 


124 
0 


cercetăşia a intrat într-o fază descendentă, la mijlocul anilor 20 ^. Regele Carol al II-lea a 


încercat, într-o primă fază, revigorarea ei. În noul context, elevele Liceului „Domnița 
Ileana” şi cele ale Şcolii normale „A. Şaguna” puneau bazele propriei cohorte, „Principesa 
Elena" (1930)'%, iar Sibiul găzduia Jamboreea naţională, în iulie 1932, avându-i ca oaspeţi 
pe Comandantul Suprem al Cercetăşiei Române, regele Carol al II-lea, şi pe Marele 
Voievod de Alba Iulia, Mihai'”®. În pofida susţinerii de care s-a bucurat din partea regelui, 
cercetăşia nu a reuşit să atragă elevii'”, un obstacol serios reprezentându-l greutățile 
financiare accentuate de criza economică mondială'*. În schimb, tentatia legionară 
devenea tot mai serioasă. În primăvara anului 1932, se înregistrau primele două Fráfii de 
cruce (,,Gh. Lazăr” şi „24 lanuarie”), la Liceul „Gheorghe Lazăr”, activitatea cea mai 


"9 Anuarul II al Liceului de stat ,, Gheorghe Lazăr” din Sibiiu, 1920-1921, p. 36. 

12 Foaia poporului, nr. 24, 9 iunie 1929, p. 3. 

121 În anii 30, devizele erau „Credinţă şi muncă pentru Tara şi Rege”, „Gata la datorie” şi „Sănătate”, iar 
jurământul se presta în forma: „Făgăduiesc: 1. Să fiu credincios lui Dumnezeu şi să-mi slujesc cu dragoste 
România şi Regele meu Carol II. 2. Să ajut pe aproapele meu. 3. Să mă supun Legei cercetăşeşti. Aşa să- 
mi ajute Dumnezeu!” Gata la datorie. Revistă cercetaseasca lunară, Sibiu, an I, nr. 1, noiembrie 1936, p. 5. 
7? Foaia poporului, nr. 34, 21 august 1921, p. 1. 

1233 Anuarul IV al Liceului de stat „Gheorghe Lazăr” din Sibiiu, 1922-1923, pp. 90-91; Anuarul V al Liceului 
de stat „Gheorghe Lazăr” din Sibiiu, 1923-1924, Sibiiu, 1925, Tiparul Institutului de arte grafice „Dacia 
Traiană”, p. 75; Anuarul Scoalelor primare şi grădinilor de copii urbane de stat din Sibiu, 1923/1924, pp. 20- 
21; Ibidem, 1924/1925, p. 17. 

P^ Cercetágia n'a putut lua avântul dorit nici în anul expirat.”; Anuarul VIII al Liceului de stat „Gheorghe 
Lazar” din Sibiu, 1926-1927, p. 55; „Cercetăşia s'a desfăşurat şi în anul expirat în cadrele cele vechi, a dus o 
viață anemicá, a tânjit din cauza lipsei de interes în cercurile conducătoare [...].”;Anuarul IX al Liceului de stat 
„Gheorghe Lazăr” din Sibiiu, 1927-1928, p. 46. 

125 Anuarul Liceului de fete „Domnița Ileana” din Sibiu, pe anii şcolari 1931/32 — 1932/33, p. 56. 

75 Foaia poporului, nr. 29, 17 iulie 1932, p. 6; nr. 31, 31 iulie 1932, p. 1-2. 

127 „Cercetăşia s’a desfăşurat în acelaşi cadru restrâns ca si în anii trecuţi. Insuficienta mijloacelor materiale, pe 
de o parte, lipsa de interes şi încurajare a celor chemaţi pe de altă parte, au fost destule şi serioase piedeci 
pentru avântul şi extinderea mişcării. Numărul celor devotați acestei mişcări este infim de mic şi recrutat 
eclusiv din cursul inferior al liceului.”; Anuarul XIV al Liceului de stat „Gheorghe Lazăr” din Sibiiu, 1932- 
1933, p. 59. 

128 Procurarea echipamentelor cercetásesti si achitarea deplasărilor nu erau la îndemâna fiecărui elev; Anuarul 
XII al Liceului de stat ,, Gheorghe Lazar” din Sibiiu, 1930-1931, p. 39. 

intensă desfăşurându-se în clasa a VII-a A, în care se regăseau Aurel Cioran (fascinat, ca şi 
fratele său mai mare, de provocările ideologiei legionare) şi lacob Ciuceanu. Camarazii 
Petre Fleschin şi Liviu Muntean s-au remarcat prin îndrăzneala de a participa la o întâlnire 
cu lon Banea, comandantul organizaţiei judeţene, el însuşi absolvent al Liceului „Gh. 
Lazăr”, promoţia 1925'%. Din această şcoală provenea şi comandantul studentimii 
legionare, Viorel Trifa (promoţia 1931)'%. Alte Fráfii de cruce au luat fiinţă în anii 
următori la Scoala normală de băieţi „Andrei Şaguna” (,,Manunchiul de prieteni”), la 
Liceul comercial de băieţi, la Scoala de arte şi meserii!*’. 

Pentru combaterea pericolului legionar şi captarea energiilor tineretului şcolar, 
regimul carlist, tot mai dictatorial şi mai fascizat, a introdus instructia preregimentară a 
elevilor din cursul liceal superior", a creat organizaţia Straja Țării (1934) şi a interzis 
activitatea politică a elevilor (1936)'%. Apariţia Strájii Țării a făcut inutilă cercetăşia. În 
toamna anului 1936, cohorta ,,Negoiul" avea 550 de membri repartizaţi în 10 centurii. 
Sediul se afla în internatul Liceului comercial de băieţi (str. I. Raţiu 14). În 18 octombrie 
1936, centuriile I (Liceul „Gh. Lazăr”) şi a III-a (Liceul comercial de băieţi) au participat 
la festivitatea dezvelirii bustului lui Gheorghe Lazăr (opera sculptorului Corneliu Medrea), 
la Avrig, în incinta Şcolii primare de stat". Din noiembrie 1936, cercetaşii sibieni editau 
revista Gata la datorie. În 24 ianuarie 1937, printr-un „Înalt ordin” al „Marelui străjer”, 
regele Carol al II-lea, cercetăşia a fost înglobată străjeriei. Noua organizație, păstrând 
denumirea de Straja Țării, era împărţită în două comandamente: Falanga strajerilor şi 
Falanga străjerelor. La nivel local, conducerea Legiunii străjerelor a fost încredințată 
prof. Elvira Popescu (Liceul „Domnița Ileana”), iar cea a Legiunii străjerilor prof. 


Gheorghe Niculescu (directorul Liceului „Gh. Lazăr”) '5 


amplasat în localul Prefecturii'*. În februarie Straja Țării adopta salutul roman şi deviza 


„Sănătate”"”, iar ziua de joi era rezervată, pentru întreg învăţământul liceal, activităților 


. Comandamentul străjeresc a fost 


1% L, Călvărăsan, Istoria în lacrimi, vol. I, pp. 116-117, 120. 

130 Thidem, p. 121. 

P?! Jbidem, p. 165. Din organizaţia „Mănunciul de prieteni” a făcut parte, între 1936-1940, Olimpiu Borzea, 
ajuns învăţător în Viştea de Jos, condamnat la moarte şi executat în 1957, pentru susținerea grupului de 
partizani anticomuniști coordonat de Ion Gavrilă Ogoranu; Ion Gavrilă Ogoranu, Brazii se fráng dar nu se 
îndoiesc, vol. II, Timişoara, Editura Marineasa, 1995, pp. 193-197; Gândul nostru. Revista Şcoalei normale de 
băieți ,, Andrei Şaguna” Sibiu, an I, nr. 3-4, decembrie 1940, p. 127. 

132 Măsura venea după asasinarea primului ministru I.Gh. Duca (29 dec. 1933) şi urmărea scoaterea tineretului 
de sub influenţa Gărzii de Fier, prin militarizarea acestuia, deoarece, conform legislaţiei vremii, ,,[...] e dela 
sine înțeles, că cei ce atârnă de prescriptiile ostăşeşti, numai politică nu poate [sic!] face."; ***, Instructia 
preregimentară. Elevii de liceu vor fi învăţaţi să tragă cu puşca, în Foaia poporului, nr. 10, 4 martie 1934, p. 
6. 

133 se Elevii la carte! în Foaia poporului, nr. 6, 9 februarie 1936, p. 3. 

134 Gata la datorie, an I, nr. 1, noiembrie 1936, p. 21; Foaia poporului, nr. 42, 18 octombrie 1936, p. 3. 

135 Gata la datorie, an I, nr. 5, martie 1937, pp. 69-71. 

136 SJSAN, fond „Primăria Sibiu”, inv. nr. 222, partea struct. E. Învăţământ, dosar nr. 32, „Corespondenţă 
privind aprovizionarea şi înzestrarea Legiunii de străjeri, 1938”, ff. 1-9. 

137 see. Salutul roman, în Foaia poporului, nr. 9, 28 februarie 1937, p. 3. 

138 x Joia nu va mai fi şcoală, în Foaia poporului, nr. 4, 24 ianuarie 1937, p. 3. Articolul 32 al Legii 
învățământului secundar teoretic, promulgată în 3 noiembrie 1939, consolida acest principiu: „O zi pe 

datorie. În următorii trei ani şcolari, strájeria va juca un rol important în viata scolarilor 
căpătând un caracter obligatoriu, începând din decembrie 1938. Acelaşi caracter il 
dobândise si munca de folos obstesc, din 1937'"°. Această ultimă formă de activitate va 
supraviețui regimului carlist""'. În perioada coabitárii antonesciano-legionare (septembrie 
1940 — ianuarie 1941), spiritul „verde” s-a reaprins în şcolile sibiene. Elevii Şcolii normale 
„Andrei Şaguna” îşi afirmă noul crez în revista Gândul nostru. Octavanii Victor 
Geamăn'”, Dumitru Ivan'? şi Ilie Petragcu'" semnează articole despre pedagogia 
legionară, national-socialistá şi fascistă, iar septimanul Viorel Cosa îşi pune simtámintele 
lirice în slujba Căpitanului: 


„Căpitane! 
Ca un Crist te-ai ridicat Jertfirea ta e sfântă 
Ca să conduci destinul Pentru "ntreaga tara; 
Unui neam greu incercat, Prin ea se’ncununa 
Să-i alini suspinul. [...] Victoria legionară. "^ 


După înlăturarea legionarilor şi intrarea României în război, sentimentele patriotice 
au fost exprimate faptic prin munca de folos obştesc!* si prin cultul eroilor. Sălile de clasă 
ale Şcolii normale de băieţi „Andrei Şaguna” au fost decorate cu tablouri ale absolvenţilor 


săptămână va fi destinată activităţii strájeresti."; Monitorul oficial, anul CVII, nr. 256, partea I, sâmbătă 4 
noiembrie 1939, p. 6140. 

1? Duminică, 26 septembrie 1937, a avut loc o manifestare de amploare pe terenul sportiv de la A.N.E.F. 
(stadionul orăşenesc), cu ocazia inaugurării anului străjeresc în şcolile de fete. În prezenţa unui public numeros, 
a oficialităților civile şi militare, a elevelor şi cadrelor didactice, un sobor preoţesc, condus de Timotei 
Popovici, a săvârşit serviciul religios, pr. I. Oancea şi d-şoarele prof. Elvira Popescu (comandanta Legiunii 
străjerelor) şi Constanta Danu (comandanta cohortei Liceului „Domnița Ileana”) au ţinut discursuri, fanfara 
Şcolii normale de băieţi „A. Şaguna” şi corul străjerelor au intonat imnuri, cântece străjereşti şi patriotice, iar 
stolurile de străjere au încheiat prima parte a manifestării, cu o defilare. După-masa, programul a continuat cu 
jocuri străjereşti, în Pădurea Dumbrava; Foaia poporului, nr. 40, 3 octombrie 1937, p. 3. 

14 V. Ciobanu, Contribuţii, p. 307. 

141 În vara anului 1941, „[...] elevele [Liceului „Domnița Ileana”, n.a.] au lucrat în cadrul muncii de folos 
obstesc, înlocuind în instituţiile de stat pe funcționarii plecaţi pe front să-şi facă datoria, iar corpul profesoral în 
acelaşi cadru, în serviciul Crucei Roşii.”; Anuarul Liceului de fete „Domnița Ileana” din Sibiu, pe anii şcolari 
1936/37, 1937/38, 1938/39, 1939/40, 1940/41, p. 141. 

142 Cuibul, tabăra, temnita sunt etape în drumul integrării in marea comunitate a Legiunii. Pátimirea si jertfa 
sunt factorii verificatori ai dreptului de a face parte cu demnitate din Ea. Însă o pătimire şi jertfă răsărită din 
dragostea dumnezeiască nu din orgoliul omenesc. Cu această educaţie dată tineretului de astăzi, România va 
ajunge în curând o tara ca soarele sfânt de pe cer, cum spunea eroul de la Majadahonda."; Victor Geamán, 
Pedagogia legionară, în Gândul nostru, an I, nr. 3-4, decembrie 1940, p. 72. 

M3 Scopul educaţiei în sistemul politic national-socialist este formarea rasei superioare, a poporului înzestrat 
cu calități fizice superioare — pe care se fundamentează cele psihice — capabil şi în drept să domine peste 
celelalte rase şi popoare inferioare.”; Dumitru Ivan, Pedagogia national-socialista, în Gândul nostru, an I, nr. 
3-4, decembrie 1940, p. 73. 

144 „Scopul educaţiei în fascism este deci de a face din tânăr un erou gata oricând de orice jertfă pentru statul 
italian şi în acelaşi timp un om moral. Acest lucru însă necesită o lepádare a individului de sine. I se opune 
astfel omului meschin, al comunismului şi al marxismului, omul eroic.”; Gândul nostru, an I, nr. 3-4, 
decembrie 1940, p. 76. 

145 Gândul nostru, an I, nr. 3-4, decembrie 1940, p. 112. 

M6 Începând dela 3 August 1941, luând ființă în Sibiu un mare număr de spitale de zonă interioară, echipe de 
eleve au vizitat duminicile şi sărbătorile aceste spitale, aducând prin cântecele şi recitările lor alinarea 
suferințelor şi inveselirea bravilor ostaşi răniți evacuați de pe fronturile de luptă.”; Anuarul Liceului de fete 
„Domnița Ileana” din Sibiu, pe anii şcolari 1936/37, 1937/38, 1938/39, 1939/40, 1940/41, p. 141. 

căzuţi pe front". La Liceul „Gh. Lazăr”, promoţia 1943 a primit numele „Erou Profesor 
Emil Pintican", dupá profesorul de Germaná si Istorie cázut in 1941, in luptele pentru 
eliberarea Basarabiei. Nu au lipsit însă excursiile cu tematică patriotică, precum cea 
organizată de Liceul „Gh. Lazăr”, în colaborare cu liceele „Mihai Viteazul” (Alba Iulia), 
„Titu Maiorescu” (Aiud) şi „Regele Ferdinand” (Turda), în zilele de 17-19 aprilie 1943, 
sub deviza „Rana neamului la apus”. Itinerariul, Sibiu - Alba Iulia - Aiud - Mirăslău - 
Turda - Dealul Feleacului, a fost presărat cu reprezentații teatrale şi discursuri 
mobilizatoare ale cadrelor didactice şi elevilor. Unul dintre cei mai activi excursionişti, 
octavanul „lăzărist” Nicolae Balotă, refugiat pe meleaguri sibiene, a imortalizat emoția 
revederii Clujului natal: 


„Împărtăşiți din cuminecătura cerească a jertfei înaintaşilor, am pășit apoi pe calea durerilor de 
astăzi, spre Feleac. Am ajuns pe Dealul Feleacului. Se înnourase. Înapoia noastră satul îşi resfira 
cásufele cenuşii printre arborii sfárticati de vânt. Vânt, vânt peste tot. Sus flutură prin frunzişul 
plopilor, jos tremură prin tufişuri. S'a lăsat din înalt în vale o páclá lăptoasă care îmbracă oraşul 
într-un linfoiu trist de moarte. Dar acolo ... în fund, se profileazá prin ceață Catedrala. În vârf 
luceste ca o mângâiere şi o nădejde crucea Mântuirii. De sus, dela noi îi răspunde altă cruce şi 
alte cruci sădite în suflete. Genele tuturor sunt muiate în lacrimi. Plâng toți şi în jur, plânge 
întreaga fire, arborii înclinați şi casutele sărăcăcioase şi țăranii şi dealul plecat intr’o rand. Si 
steaua mică a crucii licăreşte mereu. Atunci un fior ne-a cuprins pe toţi. Lacrimile s'au oprit şi 
în pieptul tuturor a intrat furtună. Vântul s'a pornit si mai náprasnic. Pe buzele noastre s'a 
urcat atunci un jurământ adânc. Apoi peste tot s'a lăsat o linişte ca un văl de odihnă. Am plecat. 
Şi în urma noastră rămânea steaua mică a speranței, ca fáclia unui mag ce vestește vremile de 
împlinire şi de dreptate. "18 


Sperantele tânărului Nicolae Balotá s-au împlinit, partial, în 1945: Transilvania de 
Nord a revenit României, dar tara se afla acum sub ocupaţie sovietică. Urmează o nouă 
etapă, de data aceasta întinsă pe patru decenii, în procesul de constituire a „omului nou” - 
comunistul. Spaţiul şcolar se transformă odată cu întreaga tara. Epurarea bibliotecilor 
începe chiar din anul şcolar 1944/1945'?. Bibliotecarii au probleme cu presa şi autorităţile 


comuniste'“. După înlăturarea regelui şi proclamarea Republicii, controlul ideologic 


devine total. Fotografiile membrilor fostei case regale sunt şterse din manuale, cu tug "^^, iar 


cărțile epurate trebuie predate Ministerului Informaţiilor'”. În februarie 1948, elevii sunt 
organizați în comitete de clasă şi de şcoală, cuprinzând câte cinci grupe de activități: 
artistică, literară, ştiinţifică, sportivă şi socială. Elevii de la grupa artistică au sarcina 


147 Gândul nostru, anii III-IV, nr. 1-4 şi 1-2, 1942-1943, p. 82. 

148 Nicolae Balotă, Gânduri dintr 'o excursie, in ***, Excursia absolvenților Liceului ,, Gh. Lazăr” din Sibiu, 
Seria 1943 „Erou Profesor Emil Pintican", Sibiu - Alba Iulia - Aiud - Mirăslău - Turda — Mormântul 
Voievodului Mihai - Dealul Feleacului, 17-19 aprilie 1943, Sibiu, Institutul de arte grafice „Dacia Traiană”, 
1943, pp. 43-44. 

14 ACNB, dosar „Corespondenţă 1945/1946", f. 511 („Raport general pe anul şcolar 1944/45”). 

150 +* Descoperirea unui stoc de cărţi cu caracter fascist-hitlerist, dosite de profesorul Beju Ioan, 
membru în biroul de studii şi documentare al part. Nat. Ţărănesc, în România Viitoare, an III, nr. 146 
(453), duminică, 30 iunie 1946, pp. 1, 7; ACNB, dosar „Corespondenţă 1947/1948”, ff. 204-205 (justificarea 
directorului Michael Hannerth privind descoperirea volumului Hitler an seine Jugend în biblioteca 
profesorilor), 329, 333 (inláturarea bibliotecarului Lorenz Sievert, mai 1948); Vasile Manea, Preofi ortodocsi 
în închisorile comuniste, ediţia a III-a, Alba Iulia, Editura Reintregirea, 2004, p. 46 (pr. Ioan Beju). 

55! Buletinul Inspectoratului Scolar Regional Sibiu, an X, nr. 4, 1 aprilie 1948, p. 4. 

152 Buletinul Inspectoratului Scolar Regional Sibiu, an X, nr. 5, 15 aprilie 1948, p. 3. 

,infrumusetárii" clasei/scolii cu lozinci (,,Tineret, înainte pe drumul Republicii Populare!", 
„Trăiască Republica Populară Română, patria tuturor ce muncesc cu brațele şi cu mintea, 
la oraşe şi sate!” şi altele incluse într-un „Îndrumător”). Un consilier educativ dirija 
întreaga activitate”. La sfârşitul lunii martie 1948, se înființează Uniunea Asociaţiilor de 
Elevi din România (UAER), cu misiunea completării educaţiei elevilor prin activităţi 
desfăşurate în cluburi şi tabere 


Pentru lunile de vară se elaborează planuri de muncă. Elevi şi profesori participă 


. Un an mai târziu, se lansează Organizaţia Pionierilor. 


„voluntar” la reconstrucția ţării, muncind pe șantierele locale si nationale. Între 24 iunie şi 
9 iulie, 609 elevi brigadieri au fost angajaţi pe şantierele din Veştem şi Sibiu. Au încărcat 
şi descărcat cărămizi şi material lemnos, au amenajat parcuri (în zona Teatrului Municipal, 
Spitalului Public, Parcul Hartenek), stadionul orăşenesc, au scos păpuriş din lacul de 
agrement al Dumbrăvii Sibiului’®. În 14 iulie 1948, 115 „lăzărişti” erau conduşi la gară de 
fanfara liceului şi de „un impresionant număr de tineri”. Plecau pe şantierul naţional „Ana 
Pauker” din Lunca Prutului'. Federaţia Naţională a Tineretului Democrat din România 
organiza aceste tabere, după directivele trasate de Partidul Muncitoresc Român. În 3 
august, Monitorul oficial publica „Decretul pentru reforma învățământului”. Statul 
monopolizează, laicizează şi ideologizează domeniul educaţional. Limba rusă devine 
obligatorie, începând din clasa a IV-a. Începutul noului an şcolar, 1948/1949, este, pentru 


profesori precum Jeanette Henteş, ca o rază de soare după o iarnă grea: 


„Ca şi în restul ţării, la fel în oraşul nostru, în curând porţile şcolilor se vor deschide larg pentru 
miile de elevi şi eleve. Atât cei mici cát şi cei mai mari vor imprima bătrânei noastre cetăți nota 
pitorească a fiecărui început de nou an şcolar. Totuşi specificul şcolar din prezent diferă foarte mult 
de acela de altădată. În locul superficialitátii de altădată şi de pufinul interes ce-l manifesta tineretul 
pentru a-şi justifica prezenţa în băncile şcoalei, zilele noastre au creat necesitatea unui nou tip de 
elev. Tinuta cuviincioasă, dragoste de carte, întreceri la învățătură, aceasta ca o înrâurire firească a 


întrecerilor din câmpul muncii şi un vădit şi crescând interes pentru problemele de ideologie, iată pe 


scurt noul tip de elev al noilor vremuri. " 


Elevul sibian rămâne însă cel „de altadată”, în absenţa factorilor coercitivi. O 
demonstrează şedinţa UAER Sibiu, din 23 decembrie 1948, ţinută în Sala festivă a Şcolii 
Tehnice Sanitare (a fostului Institut al Surorilor Franciscane, până în urmă cu câteva luni), 
sub conducerea elevului Toma Albu, secretarul Comitetului Local. Numărul redus de elevi 
participanţi a fost pus de T. Albu pe seama delăsării organizatorilor". Un an mai târziu, 
elevii şi profesorii sibieni vor organiza serbări aniversare şi vor scrie telegrame de 
felicitare lui I.V. Stalin, cu ocazia împlinirii vârstei de 70 de ani. 


55 Buletinul Inspectoratului Școlar Regional Sibiu, an X, nr. 2, 5 februarie 1948, pp. 5-8. 

154 Buletinul Inspectoratului Scolar Regional Sibiu, an X, nr. 5, 15 aprilie 1948, p. 8. 

55 Gh. Moise, Roadele muncii depuse de către brigăzile U.A.E.R.-ului din Sibiu pe șantierele locale, în 
România viitoare, an V, nr. 149 (984), miercuri, 28 iulie 1948, p. 3. 

156 + Plecarea unui lot de brigadieri sibieni pe șantierele nationale, în România viitoare, an V, nr. 139 
(974), vineri, 16 iulie 1948, p. 1. 

157 Prof. Jeanette Henteş, Elev nou, dascăl nou, în România viitoare, an V, nr. 195 (1030), duminică, 19 
septembrie 1948, p. 5. 

158 Cornel Medeşan, Deschiderea festivă a cluburilor UAER Sibiu, în România viitoare, an VI, nr. 1 (1117), 
sâmbătă, 1 ianuarie 1949, p. 2. 

„Iubite Tovaráse Stalin, 

Elevele Centrului Şcolar Sanitar Sibiu, părinții lor, Corpul profesoral şi personalul administrativ, 
uniți în meeting de sărbătorire a celei de a 70-a aniversări, ne unim [sic!] cu toţii gândul pe care-l 
indreptam spre Dvs. în semn deosebit de dragoste, respect şi recunoştinţă, pentru tot ceiace a-ţi 
realizat pentru binele oamenilor muncii, de pretutindeni. [...] 

Datorită sprijinului şi prieteniei dată de Dvs. şi de popoarele Uniunii Sovietice, tara noastră s'a 
desvoltat şi se desvoltă necontenit, din toate punctele de vedere, păşind astăzi la crearea 
conditiunilor de construire a Socialismului, sub lumina şi experienţa gloriosului Partid Comunist 
bolşevic al cărui creator sunteţi Dvs. ca continuator al Marelui LENIN. 


Viaţa şi munca în şcoala noastră, se desfăşoară conform cu principiile doctrinei marxist-leniniste- 


staliniste, educând tinerile vlăstare ale Patriei noastre în spiritul internationalismului proletar. "9 


Prima jumătate a secolului al XX-lea se încheie cu o radicalizare ideologică fără 
precedent în spaţiul românesc. Escatologia materialistă îşi propunea să anihileze credințele 
religioase ale oamenilor. În 1948, Religia a fost scoasă din planurile de învățământ, iar 
mersul la biserică a devenit o povară socială. În urmă cu câteva decenii, această evoluţie 
părea de neînchipuit. După Primul Război Mondial, Regulamentul disciplinar al Corpului 
didactic primar, emis de Resortul Cultelor şi Instrucțiunii Publice din cadrul Consiliului 
Dirigent, înscria în categoria delictelor atitudinea duşmănoasă față de biserica şi religia 
creştină, propaganda ateistă!“. Până in anii celui de Al Doilea Război Mondial, mersul la 
biserică, duminica şi de sărbători, era o obligaţie pentru toti elevii şi se realiza sub 
îndrumarea si supravegherea profesorilor, în cazul majorității şcolilor“, ori a Coetus-ului, 
în cazul şcolilor germane, în care funcționa această organizaţie (în ultimul caz aplicându-se 
amenzi pentru comportament neadecvat sau sustragere'?). Seminaristii, elevii şcolilor 
normale/pedagogice si cei ai institutelor monahale mergeau chiar zilnic la bisericá ^, astfel 
că arhitectura şcolară va rezerva un loc special capelei (ex.: Institutul Surorilor Franciscane 
- 1898, Academia teologică „Andreiană” - 1935, Scoala normală de băieți „A. Şaguna” - 
1938). La Gimnaziul/Liceul evanghelic de băieţi, Sala festivă (Aula/Auditorium) 


îndeplinea şi funcția religioasă. Până la sfârşitul perioadei interbelice, săptămâna de studiu 


159 Arhiva Liceului Teoretic „Constantin Noica” Sibiu, fond „Școala Tehnică Sanitară, 1948-1976”, dosar 
„Corespondenţă şcolară 1949-1950”, f. 224 (telegrama este datată 20 decembrie 1949). Programul serbării din 
21 decembrie 1949: Ibidem, ff. 230-233. 

160 se Regulamentul disciplinar al Corpului didactic primar, Consiliul Dirigent - Resortul Cultelor şi al 
Instrucțiunii Publice, Cluj, Institutul de arte grafice „Ardealul”, 1920, p. 2-3: Cap. 1. „Responsabilitatea 
învăţătorilor şi delictele disciplinare", art. 3: „Învăţătorii si invátátoarele comit delict: [...] c) Prin fapte, cari 
înduşmănesc clasele sociale, nationalitátile şi confesiunile, sau agită contra proprietăţii şi a căsătoriei ca 
instituţii de drept. Sau contrar legilor în vigoare, predică şi seduce lumea cu împărțirea averii particulare sau 
publice; dacă face declaraţii, cari jignesc religia elevului; d) Prin fapte, cari bruscheazá elevii; [...] i) Dacă prin 
fapte şi vorbe ia atitudine fátisá contra bisericii, şi religiunii creştine, profesând ateismul; [...].” 

15! Anuarul Şcoalei medii de băieţi şi fete a statului din Sibiu pe anul şcolar 1920-1921, p. 33: „Elevele si 
elevii în fiecare Duminică si sărbătoare au fost conduşi de profesori la biserică. Înainte de Paşti toti elevii s'au 
împărtăşit cu sfânta taină a cuminecăturii.”; Anuarul Şcoalei civile (medii) de băieţi a statului din Sibiu pe anul 
şcolar 1922-1923, Sibiu, Tiparul Tipografiei „Dacia Traiană”, 1923, p. 14: „Elevii au cercetat regulat biserica 
în Duminici şi sărbători, sub conducerea profesorilor, fiecare după confesiune, cei de ritul ortodox şi gr. cat. 
s'au mărturisit de două ori în cursul anului.” 

le^]: Popa, Dimensiuni, p. 522. 

15 Anuarul Şcoalei normale ,,Andreiu Şaguna”, 1919/1920, p. 14: „Datorinţele creştineşti au satisfăcut elevii 
şi elevele participând în zilele de peste săptămână la rugăciunea de dimineaţă, în Dumineci şi Sărbători la sf. 
liturghie si la vecernie. În postul Naşterii şi Învierii Domnului, toti elevii şi elevele s'au mărturisit şi s'au 
cuminecat.” 

era inauguratá aici, lunea dimineata, sub conducerea unui profesor de Religie. Se rostea 
rugăciunea „Tatăl nostru", erau intonate cântări bisericeşti şi se făceau lecturi biblice’™. 
Religia era aşezată de legiuitori la baza întregii educatii şi ocupa, ca atare, prima poziţie in 
catalog, înaintea limbii materne. Serviciul religios însoțea adesea manifestările şcolare si 
preceda întotdeauna inaugurarea anului şcolar'%. Nu toată lumea era însă mulţumită cu 
această viziune educaţională. Cultele neoprotestante au făcut demersuri pentru scutirea 
adepților de frecventarea orele de Religie si de mersul la bisericá ^. Elevii mozaici aveau 
proprii cateheti şi beneficiau de anumite concesii pentru zilele de sâmbătă şi cu ocazia 
sărbătorilor specifice cultului ^". Solicitările unor părinţi liber-cugetători ca odraslele lor să 
fie scutite de mersul la biserică erau rare si privite reprobativ ^. 

Pe parcursul celor cinci decenii, viaţa zilnică a şcolarilor a fost dominată de 
ideologiile religioase şi naţionale. După o preponderență multiseculară, educaţia religioasă 
a început să dea semne de erodare, prefigurându-se evoluţia accentuat secularizantă din 
deceniile următoare. În schimb, spiritul naționalist a cunoscut un proces de acutizare. 
Disciplina şi forța comunității au inoculat germanilor un fatal sentiment de superioritate 
rasială. Solidaritatea naţională românească a funcționat eficient prin mecanismul 
reprezentării suferinţei, preluat de retorica legionară, în perioada interbelică. Dominanta 
perioadei rămâne procesul fascizării, care a pus capăt unor forme tradiționale de 
manifestare a spiritului individualist şi comunitar în planul cotidianului şcolar. Suprimarea 
exceselor naționaliste nu a dus însă la normalizarea vieţii, ci la o nouă revoluţie ideologică. 


D. VIM! VINUM! VERITATEM! 
DIVERTISMENT, FESTIVISM ŞI SIMBOLISTICĂ VESTIMENTARĂ 


Deviza Asociaţiei de scrimă Saxonia a elevilor Gimnaziului evanghelic'® 
ilustrează foarte bine incráncenarea dintre natură şi cultură în mediul şcolar: Putere! Vin! 


15 Hermann Albrich, Anekdoten aus meiner Schulzeit, în K. Gündisch (coord.), , Eine Pflanzstătte des 
Gemeinwesens ". Die Brukenthalschule in Hermannstadt (Siebenbürgen) 1380-2005, p. 242. 

185 fn 17 septembrie 1934, spre exemplu, deschiderea festivă a anului scolar, la Liceul „Gh. Lazăr” a început la 
Catedrala mitropolitană ortodoxă, cu serviciul religios, şi a continuat în Sala festivă a liceului, cu discursul 
directorului şi interpretări corale, pentru ca in final să fie sfințită apa şi binecuvántati şcolarii; Anuarul XVI al 
Liceului de stat „Gheorghe Lazar” din Sibiu. Anul scolar 1934-1935, Sibiu, Tiparul Institutului de arte grafice 
„Dacia Traiană”, 1936, p. 43. 

166 Adventiştii au eşuat, în 1924, în schimb, baptiştii au obţinut împlinirea doleantelor, in 1927; Vatra şcolară, 
Sibiu, an I, nr. 3, 1 noiembrie 1924, p. 26; an III, nr. 8-12, 1 februarie — 15 mai 1927, p. 80. 

19 patra şcolară, an III, nr. 8-12, 1 februarie — 15 mai 1927, p. 71 (ordinul ministerial nr. 147.304/1927 îi 
dispensa pe elevii mozaici de scris şi desenat în zilele menţionate). Orele de religie mozaică din şcolile de stat 
şi confesionale creştine au fost ţinute de Salamon Ehrenkranz, în perioada antebelică, şi Eugen Mark, în 
perioada interbelică; A nagyszebeni állami fógymnasium értesitóje az 1899-900. iskolai évról., Nagy-Szeben, 
Reissenberger Adolf, Steinhaussen Tivad. utódjának kónyvnyomdája, 1900, p. 10; A nagyszebeni állami 
Jógymnasium értesitóje az 1906-907. iskolai évről., Nagyszeben, Roth Frigyes, Reissenberger Adolf utódjának 
kónyvnyomdája, 1907, p. 26; Anuarul I al Liceului de stat ,, Gheorghe Lazár" din Sibiiu. 1919-1920, Sibiu, 
Tiparul Tipografiei „Carpaţii”, 1920, p. 10; Anuarul XVII al Liceului de stat ,, Gheorghe Lazar” din Sibiu. Anul 
scolar 1935-1936, p. 8. 

168 pr. A. Nanu, Învăţământul religios în şcoalele secundare, în Telegraful Román, an LXXV, nr. 93, 16 
decembrie 1927, pp. 1-2. 

ai Asociatie activá intre anii 1891-1920. 

Adevár! Memoria scolaritátii evidentiazá diversitatea formelor de manifestare a energiilor 
adolescentine, dar şi preocupările de asimilare si reproductibilitate culturală. Desfăşurată 
pe aceste coordonate, viata şcolarului este o înşiruire de initiative private, mai mult sau mai 
puţin spontane şi inspirate, şi de răspunsuri, mai mult sau mai puţin conformiste, date 
comenzilor sociale de sorginte locală, naţională sau statală, supuse fluctuatiilor mediului 
politic. Geografia şi cronologia divertismentului şi festivismului şcolar cuprind câteva 
repere obligatorii pentru afirmarea identității si vitalitátii grupale sau ideologice, spaţiile 
centrale şi calendarul regimului politic reprezentând numitorul comun al actantilor sociali. 
Gradul de longevitate al manifestărilor este direct proporţional cu caracterul local şi 
apolitic al acestora (ex. Maifestul/Maialul). Din perspectivă spaţială, Piaţa Mare, str. N. 
Bălcescu, b-dul Victoriei, cu numele lor schimbate de-a lungul vremii, după regimurile 
politice, asigură cea mai bună vizibilitate, şi înregistrează, ca atare, cele mai mari 
desfăşurări de populaţie şcolară şi arsenal imagistic. Aici au loc defilările prilejuite de cele 
mai importante evenimente comunitare sau comandate de autorităţile statale. Pentru 
programele artistice se recurge la Teatrul orăşenesc (Turnul Gros/Sala Thalia), Sala mare a 
Prefecturii (str. Şaguna), Sala Urania (str. Schewis/Carmen Sylva), Sala Unicum 
(Quergasse/str. Tribunei), Sala festivă a ASTREI, Teatrul în aer liber din Parcul Sub Arini 
(Erlenpark), iar pentru petrecerile destinate întregii comunități la Pădurea Dumbrava. 
Desigur, punctul de pornire îl reprezintă centrul sacru al comunității, catedrala 
mitropolitană ortodoxă, pentru români, catedrala episcopală evanghelică pentru saşi. 
Festivitátile mai restrânse sunt găzduite de sediile şcolare, unele dintre ele prevăzute cu 
săli speciale (ex. Auditorium-ul/der grosse Hörsaal, la Gimnaziul evanghelic de băieţi, 
sălile festive ale Liceului de băieţi „Gh. Lazăr”, Institutului Sancta Ursula, Institutului 
Surorilor Franciscane) sau multifuncţionale (ex. Sala de gimnastică a Liceului de băieţi 
„Gh. Lazăr”), puse si la dispoziţia unităţilor de învățământ mai putin înzestrate”. 
Geografia underground-ului şcolar include locuinţe private, internate, cârciumi, 
grădini de vară şi chiar locaţii extraurbane. În locuinţe private se întâlnesc, în primul 
deceniu al secolului al XX-lea, membrii societăţii secrete româneşti Viața, elevi ai Liceului 
maghiar de stat. Gânduri de libertate şi unitate politică se vehiculează în internatul 
Seminarului teologic-pedagogic „Andreian”, în jurul revistei manuscrise Musa. În birturi şi 
bodegi, adolescenţii preiau comportamentele şi ideile politice ale adulţilor. În 1894, în 
atmosfera creată de procesul „memorandiştilor”, mai multi elevi români sunt exmatriculati 
de la Gimnaziul de stat, pentru „frecventarea cârciumelor”!”!. Spiritul german de echipă se 
consolidează in escapade  bahice  (Trinkversammlungen,  Spritzfahrten), locale 
(Hermannsgarten, Trei Stejari, Quant) sau în sate apropiate (Gusterita, Cisnădie, Slimnic). 
Sextanii sunt iniţiaţi de octavani în Bierkomment (conduita la bere), relaţia Leibherr-Fuchs 
şi spectrul marginalizării anihilând orice formă de sustragere sau opoziţie, după 
consumarea ritualului de consacrare (Eróffnungskneipe). Criticile exprimate după absolvire 


17 Anuarul Şcoalei civile (medii) de stat pentru fete din Sibiu. Anii şcolari 1925/26, 1926/27, 1927/28, Sibiu, 
Institutul de arte grafice „Dacia Traiană”, 1928, pp. 13, 72-73 (încheierea festivă a anului şcolar - 1926, 1928 - 
în Sala de gimnastică a Liceului „Gh. Lazăr”). 

VI [ Stanciu, Istoricul Liceului Gheorghe Lazăr, p. 159; I. Popa, Dimensiuni, pp. 384-385. 


189 


nu sunt credibile în mediul coetist şi studenţesc, dar atrag represalii! 7”. O reacţie va veni 
însă din partea Consistoriului Superior al Bisericii Evanghelice, care va spori controlul 
asupra asociaţiilor de elevi'^. Această geomorfologie simbolică a contestării, rezistenţei şi 
nonconformismului supravieţuieşte schimbărilor politice, deoarece este generată de 
exuberanta şi idealismul specifice vârstei şcolare. În perioada interbelică, localurile publice 
vor continua să fie frecventate în ciuda interdictiilor obişnuite, iar locuinţele private vor fi 
martorele extinderii spiritului legionar şi nazist". După război, se ascund cărți interzise de 


noile autorităţi”, iar cei mai recalcitranti elevi folosesc chiar sălile de curs pentru 
contestarea regimului politic". 

Pentru captarea şi controlarea energiilor adolescentine, autorităţile şcolare, 
bisericeşti şi politice au încurajat excursiile, concursurile şi olimpiadele şcolare, activitățile 
sportive si literar-artistice (serate, serbări, reprezentații teatrale, reviste şcolare), organizate 
şi desfăşurate sub supravegherea directă a cadrelor didactice. Despre eforturile de 
înregimentare politică (Straja Țării, DJ) s-a discutat mai sus. Şcolile evanghelice şi-au 
creat o frumoasă tradiție a excursiilor de o zi în împrejurimile oraşului, toamna 
(Herbstausfliige) şi primăvara (Frühlingausflüge). Iarna se organizau tabere de schi (la 
Prejba). Excursiile mari se derulau în vacanţa de vară sau, mai rar, in cea de Paşti. Dintre 


172 Vezi polemica declanşată de Martin Binder in Akademische Blätter: Martin Binder, Etwas über den Cótus 
an unseren Mittelschulen, în Akademische Blätter. Organ der siebenbiirgisch-săchsischen Hochschüler, 
Hermannstadt, I. Jahrgang, Nr. 1, 20. September 1896, S. 8-9; Nr. 2, 20. Oktober 1896, S. 14-15; Emil Zumpe, 
Etwas zur Cótusfrage, în Akademische Blätter, I. Jahrgang, Nr. 3, 20. November 1896, S. 23-24; August 
Schuster, Etwas zur Cótusfrage, în Akademische Blätter, I. Jahrgang, Nr. 3, 20. November 1896, S. 24-25; I. 
Popa, Dimensiuni, p. 282. 

173 SJSAN, fond „Colecţia Brukenthal”, N 6-9, nr. 94 ,,Protokoll über die Sitzungen des Specialjudiciums des 
Coetus des ev. Obergymnasiums und der damit verbundenen Oberrealschule A.B. zu Hermannstadt. 1907/08, 
1908/09, 1909/10, 1910/11”, f. 26; I. Popa, Dimensiuni, pp. 285, 409. 

Us Regulamentele scolare interziceau frecventarea beráriilor, cafenelelor, bodegilor, cárciumilor, tavernelor, 
localurilor cu jocuri de noroc, cazinourilor, teatrelor cu reprezentatii frivole, cinematografelor, intrunirilor 
studenţeşti, politice sau profesionale, asocierea sau înscrierea în asociaţii, plimbarea sau staționarea în grupuri, 
publicarea de articole în alte periodice decât cele cu profil literar-stiintific, fumatul, insultele. Inspectoratele 
regionale şi directiunile şcolare puteau aproba frecventarea cinematografelor, în cazul filmelor cu valoare 
educativă; Vatra şcolară, an IV, nr. 1-3, octombrie-decembrie 1927, pp. 64-66; Anuarul XVII al Liceului de 
stat „Gheorghe Lazăr” din Sibiu. Anul şcolar 1935-1936, pp. 53-54 (articolele 245-250 din Regulamentul 
şcolilor secundare). Un film recomandat de Ministerul Instrucțiunii, în aprilie 1925, era „Călătoria ASR 
Principele Carol în jurul lumei”; Vatra şcolară, an I, nr. 10-12, 15 aprilie — 15 mai 1925, p. 55. În spaţiul şcolar 
se acceptau doar dansurile nationale si gimnastice (ordinul ministerial nr. 126.432/4 nov. 1926); ***, 
Interzicerea dansurilor in şcoalele secundare, în Vatra şcolară an Il, nr. 2-4, 1 noiembrie — 1 decembrie 1926, 
p. 52. 

175 Vezi cazul mai sus citat al pr. prof. I. Beju, bibliotecarul Liceului „Gh. Lazăr”, învinuit în 1946 cá ar fi 
plasat unui absolvent cărţi interzise, care au ajuns, în cele din urmă, la un elev. 

176 În mai 1952, Paul Goma, elev în clasa a X-a, la Liceul „Gh. Lazăr”, a fost exmatriculat pentru afirmaţiile 
favorabile rezistenţei anticomuniste. 

77 Programm des evangel. Gymnasiums A.B. und der damit verbundenen Realschule zu Nagyszeben 
(Hermannstadt) für das Schuljahr 1908/1909, Nagyszeben (Hermannstadt), Buchdruckerei W. Krafft, 1909, p. 
59; Anuarul Liceului şi Gimnaziului de fete ev. C.A. din Sibiu / Jahresbericht des evang. Mádchenlyzeums und 
Gymnasiums A.B. in Hermannstadt, 1936/1937, p. 2; 1937/1938, p. 2; 1938/1939, p. 2; I. Popa, Contributii la 
cunoaşterea învățământului sibian, p. 133. 

destinațiile externe amintim Italia (1910, elevii Gimnaziului evanghelic)'™ si Turcia (1936, 


179 


„lăzăriştii”, 1937, elevele Liceului evanghelic de fete) '*. Ín perioada interbelicá, Liceul 


„Gh. Lazăr” a inițiat şi promovat tradiția excursiei anuale la mormântul patronului spiritual 
al şcolii (Avrig), în preajma sărbătorii Sf. Gheorghe sau în iunie, spre sfârşitul anului 


scolar?), Combativitatea şi spiritul de competiţie au fost stimulate prin concursuri 


naționale de tipul „Ferencz Deâk” (perioada antebelică) şi „Tinerimea română” (perioada 
interbelică), susţinute de autoritățile statale'*!, sau de tipul olimpiadelor nationale ale 
liceelor germane din România, desfăşurate din doi în doi ani, în perioada 1928-1938, din 


inițiativa directorului Liceului evanghelic de băieți „Honterus” din Braşov, Adolf 

eschendórfer mosfera concursurilor ,,Tinerimii române”, organizate anual, in 
Meschendórf Atmosf l T P t 1 


aprilie-mai, la Bucureşti, este redată de elevul Ioan Dihoiu, de la Liceul „Gh. Lazăr” (cl. a 
VI-a B, 1930/1931): 


„Se făcuse ziuă şi inima începuse să-mi bată ca în aşteptarea unui moment emotionant. Cum 
coborirăm din tren, grandioasa Gară de Nord era împodobită de mândrele culori naționale, 
prezentând ochilor un frumos si încântător decor. Muzica intonă cu măreție un imn de primire pentru 
noii oaspeți, si care, ne umplură inimile de un entuziasm şi dragoste de neam cum nu mai avurám 
până atunci. Şi cum să nu te simți mândru şi fericit când în jurul tău nu vedeai decât culorile: roşu, 
galben şi albastru, şi nu auziai cântându-se decât imnuri şi cântece patriotice. Pe fețele tuturora se 
putea citi zâmbetul binevoitor, bucuria şi sincera dragoste devotată fatá de neam. 

Eram încântați de primirea făcută. Numeroase şcoli din toate ținuturile României, cu tablele, pe cari 
se putea citi şcoala şi oraşul, se îndreptau spre ieşire. După ceaiul luat în restaurantul gării, ne 
urcaram în taxicourile împodobite cu tricolor, şi pornirám la locurile de găzduire ce ni le puse la 
dispoziție Capitala. 

A doua zi, erau concursurile Tinerimei Române. Pe la orele 3 p.m., în fata liceului «Lazar» se afla 
adunată o mulțime de elevi, cu insigna «Tinerimei» în piept, de toate vârstele şi din toate părțile. [...] 
După oficierea «Te-deum»-ului, Î.P.S.S. patriarhul Miron Cristea ne finu o vorbire părintească, 
adresată ca la nişte fii sufleteşti, încurajându-ne la muncă şi la cinste, căci numai aşa vom putea fi 
placuti oamenilor şi buni în fata lui D-zeu. După ieşirea din biserică, se formară cortegiile şcolare. 
Cutreeraram străzile mai însemnate şi ieşirăm în Calea Victoriei, unde am defilat înaintea Majestății 
Sale Regelui şi Voevodului Mihai, cari se aflau pe terasa palatului. După defilare, ne-am dus la 


statuia lui Mihai Viteazul din fata Universităţii. "155 


Educaţia fizică devenise importantă încă din ultimele decenii ale secolului al XIX- 
lea. La începutul secolului al XX-lea, autorităţile şcolare erau preocupate de cuprinderea 
unui număr cât mai mare de elevi în activităţile gimnastice şi în jocurile sportive de 


1% Programm des evangel. Gymnasiums A.B. und der damit verbundenen Realschule zu Nagyszeben 
(Hermannstadt) fiir das Schuljahr 1909/1910, Nagyszeben (Hermannstadt), Buchdruckerei W. Krafft, 1910, p. 
84. 

119 Anuarul XVII al Liceului de stat ,, Gheorghe Lazar” din Sibiu. Anul scolar 1935-1936, pp. 24-32; Anuarul 
Liceului şi Gimnaziului de fete ev. C.A. din Sibiu / Jahresbericht des evang. Mădchenlyzeums und Gymnasiums 
A.B. in Hermannstadt, 1936/1937, p. 2. 

180 Anuarul I al Liceului de stat ,, Gheorghe Lazar” din Sibiiu. 1919-1920, p. 26; Anuarul VI al Liceului de stat 
„Gheorghe Lazăr” din Sibiu, 1924-1925, p. 59; Anuarul XI al Liceului de stat „Gheorghe Lazăr” din Sibiiu, 
1929-1930, p. 41; Anuarul pe anii şcolari 1939/40 şi 1940/41. Liceul ,, Gh. Lazăr”, Sibiu, p. 112. 

181 P. Munteanu, Monografia Liceului ,, Gheorghe Lazăr”, p. 37; I. Popa, Liceele teoretice sibiene, p. 70. 

182 M, Kroner, Geschichte der Siebenbürger Sachsen, Band IL p. 277. 

183 Anuarul XII al Liceului de stat „Gheorghe Lazar” din Sibiiu, 1930-1931, pp. 30, 32. 

echipá ^. În perioada interbelică, s-au bucurat de o bună apreciere festivalurile sportive ale 
şcolilor evanghelice, susţinute, in mod obişnuit, înainte de încheierea anului scolar'®’. 
Liceul ,Brukenthal" şi Gimnaziul ev. de băieţi beneficiau de terenuri foarte bune, dar 
foloseau şi terenul complexului Ştrand, inaugurat în 1936 şi aflat tot în proprietatea 
Bisericii Evanghelice. Festivaluri sportive, incluzând uneori dansuri naționale, organizau şi 
şcolile de stat, fie pe stadionul A.N.E.F., fie la Teatrul orăşenesc, în funcţie de anotimp 6. 
Unele producţii aveau drept scop strângerea de fonduri'*. Întrecerile sportive între şcoli şi 
localităţi erau frecvente'?*. 

Aptitudinile literar-artistice ale elevilor au fost cultivate prin reviste şcolare, 
formațiuni muzicale si diverse reprezentații scenice. Între anii 1935-1938, la Liceul „Gh. 
Lazăr” a apărut revista Primăvara literară, sub conducerea prof. Ilie Licu Popescu. 


Numărul (dublu) din aprilie 1938 i-a atras elogiile presei: 
„Sibiul, sub acest raport, se poate pe drept cuvânt lăuda că stă în fruntea celorlalte oraşe din ţară. 
Asta, datorită profundei înţelegeri pe care o are pentru evoluția literară a tineretului d. prof. Licu 
Popescu. [...] Revista «Primăvara literară» este revista care íi trebueşte fiecărei şcoli pentru 


educația literară a tineretului. Dacă n-ar avea-o, Sibiul ar trebui să şi-o aducă de oriunde s-ar găsi. 


Dar dacă o are, are cu atât mai mult si datoria de a o sprijini, moral si material. Şi material, 


pentrucá aceasta este o mare «durere» a revistelor. "1% 


Acest număr va fi însă ultimul al Primăverii literare, pagina străjerească apărută 
acum pentru prima dată stând mărturie că nu problemele materiale erau, în acea vreme, 
cele mai mari cu care se confrunta publicistica şcolară. În anii războiului, Şcoala normală 
de băieţi „A. Şaguna” va edita Gândul nostru (1940-1943), revistă presărată de accente 
ideologice. În ultimul an al existenţei sale, Coetus ,, Brukenthalia", organizaţia elevilor 
Liceului evanghelic ,,Brukenthal", a scos, in forma şapirografiată, Brukenthal Coetusblatt 
(1947-1948). Dintre formațiunile muzicale, s-au impus prin valoare şi longevitate 
Asociaţia corală ,,Concordia” a  gimnaziştilor evanghelici (1883-1920), corul 
Siebenbiirgische Thomaner (creat şi condus de prof. Franz Xaver Dressler, între anii 1922- 
1949) si Blasia, fanfara Liceului ev. de băieţi „Brukenthal”, înfiinţată in 1922 (desființată 


184 Anuarele Gimnaziului ev. de băieţi prezintă date exacte referitoare la implicarea elevilor şcolii in activităţile 
sportive. Spre exemplu, în anul şcolar 1900/1901, au fost cuprinşi 303 elevi (54,60%) din totalul de 553, iar în 
anul următor, procentul participanţilor a crescut la 63,80% (319/500); Programm des evangel. Gymnasiums 
A.B. und der damit verbundenen Realschule zu Hermannstadt fiir das Schuljahr 1900/1901, Hermannstadt, 
Buchdruckerei W. Krafft, 1901, p. 66; Programm des evangel. Gymnasiums A.B. und der damit verbundenen 
Realschule zu Hermannstadt für das Schuljahr 1901/1902, Hermannstadt, Buchdruckerei W. Krafft, 1902, p. 
36-37. 

RST, Popa, Liceele teoretice sibiene, p. 67. 

15 Foaia poporului, nr. 22, 27 mai 1934, p. 6: duminică, 20 mai 1934, pe stadionul A.N.E.F., în prezenţa unui 
public numeros, au dat o frumoasă reprezentaţie elevii Liceului „Gh. Lazăr”, ai Şcolii Superioare de Comerţ, ai 
Şcolii Pregătitoare de Ofiţeri şi ai şcolilor primare. 

187 Anuarul IX al Liceului de stat ,, Gheorghe Lazăr” din Sibiiu, 1927-1926, p. 48 (festivalurile din 18 februarie 
şi 8 martie 1938, susţinute la Teatrul orăşenesc, în beneficiul Comitetului Şcolar al liceului). 

'88 În 21-22 mai 1932, pe stadionul A.N.E.F., s-a desfăşurat o competiţie de atletism şi volei, cu participarea a 
şase şcoli din Sibiu (4) şi Blaj (2). Clasamentul a fost următorul: 1. Seminarul evanghelic; 2. Liceul 
„Brukenthal; 3. Liceul „Gh. Lazăr”; 4. Şcoala superioară de comerț Blaj; 5. Liceul teologic „Sf. Vasile” Blaj 
şi 6. Şcoala superioară de comerţ Sibiu; Anuarul XIII al Liceului de stat „Gheorghe Lazar” din Sibiiu, 1931- 
1932, p. 41-42. 

18 T y. Spiridon, Primăvara literară, in Acţiunea, an IV, nr. 225, duminică, 24 aprilie 1938, p. 4. 

'%. Gimnaziul evanghelic de băieți 


şi reînființată odată cu liceul, în 1948, respectiv 1954) 
şi-a înființat la rându-i o fanfară, in 1937!”. În mediul românesc, tradiţia orchestrei 
Societăţii de lectură „A. Şaguna” a teologilor şi pedagogilor ortodocşi, înființată în 1897, 
a fost dusă mai departe, în perioada interbelică, de Scoala normală de băieţi „A. Şaguna”, 
posesoarea unui remarcabil cor dirijat de Timotei Popovici'”. La Liceul „Gh. Lazăr”, o 
fanfară a fost creată în anii 1938-1940'%. 

Calendarul festivităților şcolare era elaborat pe baza a patru categorii de comenzi 
sociale: politice, national-bisericesti, comunitare şi şcolare. În anii regimului dualist, o 
importanţă specială aveau zilele de 4 octombrie (onomastica regelui Franz Josef), 11 
aprilie (aniversarea legilor liberale din 1848) şi 8 iunie (încoronarea regelui Franz Josef, în 
1867)'*%. După unirea Transilvaniei cu România, registrul crono-simbolistic s-a schimbat 
complet, ideologia statului național unitar român promovând zilele de 1 decembrie (Marea 
Unire) ^^, 24 ianuarie (unirea Principatelor Române), 10 mai (încoronarea lui Carol I - 
1866, independenţa României - 1877, proclamarea regatului - 1881)'%. Ziua Eroilor, 
serbată de Înălțarea Domnului, avea dată mobilă (mai-iunie)'”. Momente de importanță 
secundară se conturau din aniversări/comemorări la împlinirea unor vârste „rotunde” (ex. 
uciderea domnitorului moldovean Grigore al III-lea Ghica, în 1927, sau alipirea Dobrogei 
la România, în 1928)'%. Regimul carlist a adăugat Ziua Restauratiei (8 iunie: începând din 
1931), aniversarea zilei de naştere a regelui (16 octombrie), Ziua Constituţiei (27 februarie: 
serbată în 1939 si 1940)'?. Aparatul propagandistic al dictaturii regale a impus numeroase 
prilejuri de sărbătoare: Ziua animalului, Ziua pomului, Ziua cărţii, Ziua economiei, Ziua 


Doa: Popa, Dimensiuni, pp. 274-281; Hans Günter Seiwerth, Musikpflege, in K. Gündisch (coord.), ,, Eine 
Pflanzstătte des Gemeinwesens ”. Die Brukenthalschule in Hermannstadt (Siebenbürgen) 1380-2005, pp. 111- 
117. 

19! 1. Popa, Contribuţii la cunoaşterea învățământului sibian, p. 133. 

19% Vasile David, Viorel Vulcan, Dascălii nostri, în Gândul nostru, an I, nr. 3-4, decembrie 1940, pp. 93-94. 

1% XIV. Programă a Institutului pedagogico-teologic al archidiecesei ortodocse române transilvane in Sibiiu 
pe anul scolariu 1897/8, Sibiu, Tipariul tipografiei archidiecesane, 1898, p. 35; Anuarul pe anii şcolari 
1939/40 şi 1940/41. Liceul ,, Gh. Lazar”, Sibiu, pp. 142-152. 

1% Programm des evangel. Gymnasiums A.B. und der damit verbundenen Realschule zu Hermannstadt für das 
Schuljahr 1900/1901, pp. 64-66; Programm des evangel. Gymnasiums A.B. und der damit verbundenen 
Realschule zu Hermannstadt für das Schuljahr 1901/1902, p. 36; Zwălfter Bericht des theologisch- 
pădagogischen Seminars der evang. Landeskirche A.B. in Hermannstadt über das Schuljahr 1901/1902, 
Hermannstadt, Buchdruckerei Jos. Drotleff, 1902, p. 17 (seminaristii au serbat 11 aprilie printr-o excursie la 
Cisnádioara si Cisnádie); Adrian Solomon, Serbárile si concertele muzicale ale elevilor blájeni, in Tara Bársei, 
Braşov, 2009, serie nouă, nr. 8, p. 256. Ín afara scolilor maghiare, principala formá de marcare a sárbátorilor 
statului era discursul festiv.Comportamentul se va perpetua in timpul regimului románesc, dupá cátiva ani de 
efervescenţă revoluţionară (1919-1921); ***, 10 Mai şi Ziua Eroilor în Sibiu, in Foaia poporului, nr. 21, 28 
mai 1922, p. 2. 

195 Primul 1 Decembrie a fost sărbătorit de şcolile româneşti in 1919, în Catedrala mitropolitană; SJSAN, fond 
Primăria Sibiu, nr. inv. 222, E. Învăţământ, dosar nr. 25 ,,Festivitati şcolare, serbări, serate etc., 1919-1929”, f. 
2. 

1% fn 10 mai 1919, după slujba de la Catedrala ortodoxă, elevii şcolilor románesti au defilat in Piaţa Mare, în 
rânduri de câte patru, iar după-masa au oferit o serbare la Teatrul orăşenesc. Prof. Silviu Dragomir a 
conferentiat, cu acel prilej. Seara a avut loc o retragere cu torte; Foaia poporului, nr. 19, 18 mai 1919, pp. 5-6. 
197 Serviciul religios de la Catedrala ortodoxă era urmat de o procesiune pe traseul Piaţa Regele Ferdinand — 
Cimitirul militar; ***, 10 Mai şi Ziua Eroilor în Sibiu, p. 2. 

1% Anuarul Liceului de fete „Domnița Ileana” din Sibiu, 1927/1928, p. 8; 1928/1929, p. 4. 

1% I Popa, Contribuţii la cunoaşterea învăţământului sibian, p. 133. 

muncii (1 Mai), Ziua mamei, iar cursurile au fost suspendate frecvent, inclusiv cu ocazia 
funeraliilor lui Octavian Goga, Alexandru Averescu, Miron Cristea si Armand 
Călinescu”%, 

Pentru şcolile evanghelice, momente cu puternică semnificaţie naţională şi 
bisericeacsă erau Ziua Reformei (31 octombrie), Vinerea Mare (Charfreitag) şi 
aniversările/comemorările personalităților săseşti sau germane (19 august 1899: 
inaugurarea statuii episcopului Georg Daniel Teutsch, în curtea bisericii evanghelice; 29 
octombrie 1921: bicentenarul nasterii baronului Samuel von Brukenthal”? - Gimnaziul de 
băieţi îi va prelua numele; 21 octombrie 1936: centenarul naşterii poetului sas Michael 
Albert; 11 mai 1939: 90 de ani de la martiriul lui Stephan Ludwig Roth). În perioada 
dualistă, şcolile româneşti (în special Institutul teologic-pedagogic „Andreian”) puteau 
comemora anual, fără oprelisti din partea autorităţilor maghiare, personalitatea 
mitropolitului Andrei Şaguna (de Sf. Ap. Andrei, 30 noiembrie). Zile precum 24 ianuarie şi 
3/15 mai (adunarea de la Blaj, 1848) au putut fi sărbătorite deschis abia după 1918. Din 
acest moment, sărbătorile naţionale româneşti au coincis cu cele ale statului şi s-au bucurat 
de o tratare atentă din partea autorităților şcolare. Dintre sărbătorile religioase, Crăciunul a 
beneficiat de cea mai mare atenţie. 

Cea mai importantă sărbătoare a comunității, atât pentru germani, cât şi pentru 
români, a fost Maifest-ul (Waldfest-ul)/Maialul, organizat (separat) aproape anual, în 
funcție de vreme, in mai sau în iunie”. Germanii se întâlneau în curtea bisericii 
evanghelice, apoi defilau spre locul petrecerii, Pădurea Dumbrava. 

Festivitátile cu caracter pur şcolar erau prilejuite de deschiderea şi închiderea 
anului şcolar. Se desfăşurau fie în localul şcolii, fie în spatii considerate mai potrivite sau 
mai încărcate de semnificaţii (ex. Catedrala evanghelică”, Sala mare a Prefecturii”) 
Din calendarul şcolar nu avea cum să lipsească ziua în care elevii îndrăzneau să-i 


pună pe profesori în dificultate: „ziua păcălelii”, 1 aprilie. Iacob Ciuceanu îşi aminteşte de 
şicanele făcute profesorului de Istorie, Ion Pop: ceas deşteptător care sună anunțând 
sfârşitul orei la mijlocul acesteia, scaun aşezat pe dopuri cu praf de puşcă. Concluzia este 


20 Anuarul Gimnaziului evang. C.A. de băieţi Sibiu / Jahresbericht des ev. Knabengymnasiums A.B. 
Hermannstadt, 1938/1939, p. 2; 1939/1940, p. 2. 

201 Serbarea din Vinerea Mare (Charfreitagsfeier) constituia una dintre cele mai vechi tradiţii ale Liceului ev. 
de băieţi „Brukenthal”; Programm des evangel. Gymnasiums A.B. und der damit verbundenen Realschule zu 
Hermannstadt für das Schuljahr 1900/1901, p. 66; Programm des evangel. Gymnasiums A.B. und der damit 
verbundenen Realschule zu Hermannstadt für das Schuljahr 1901/1902, pp. 35-36. 

°° Festivitatea nu s-a putut organiza chiar de ziua naşterii baronului, 26 iulie (1721). 

203 În 1902, spre exemplu, comunitatea germană a aşteptat toată luna mai îmbunătăţirea vremii, pentru fixarea 
datei Waldfest-ului, iar când s-a organizat în cele din urmă, în 7 iunie, o ploaie puternică a stricat bucuria 
petrecerii; Programm des evangel. Gymnasiums A.B. und der damit verbundenen Realschule zu Hermannstadt 
für das Schuljahr 1901/1902, p. 36. În 1922, Maialul românesc „nu s'a putut tine din cauza timpului 
nepotrivit."; Anuarul Şcoalei civile (medii) de băieți a statului din Sibiu pe anul şcolar 1921-1922, Sibiu, 
Tipografia „Dacia Traiană”, 1922, p. 21. 

204 Anuarul Gimnaziului evang. C.A. de băieţi Sibiu / Jahresbericht des ev. Knabengymnasiums A.B. 
Hermannstadt, 1936/1937, p. 2; 1938/1939, p. 2. 

205 Anuarul Liceului de fete „Domnița Ileana” din Sibiu, 1927/1928, p. 10. 

simplă: profesorul a devenit o țintă predilectá a glumelor, deoarece „s-a constatat cá este 


uşor de întărâtat.” Notele la Purtare au avut însă de suferit. 


Foto 2. Maifest săsesc, 1929 (Sursa: Colecţia particulară Maja Philippi) 


Disputele simbolice sunt evidente în domeniul vestimentatiei şcolare. Dictonul 
„Haina face pe om” este confirmat şi infirmat în egală măsură. Înainte de Primul Război 
Mondial, principala funcţie a vestimentatiei şcolare era de definire si particularizare 
cultural-identitară. Diversitatea patronatului şcolar (confesional, statal, asociationist, 
privat) a dezvoltat preponderent această funcţie, însă politica asimilationistá a statului 
național maghiar a urmărit anularea diferenţelor. Funcţia de uniformizare va fi accentuată 
după 1918, sub regim românesc, şi va deveni dominantă după Al Doilea Război Mondial, 
în anii comunismului. O a treia funcţie a vestimentatiei şcolare, cea de ierarhizare şi 
diferențiere intragrupală, amplificată în mediul autonom săsesc, va fi redusă de ideologiile 
totalitare manifestate la mijlocul secolului al XX-lea. Cea mai aprigă dispută identitar- 
vestimentară s-a consumat în cadrul Gimnaziului maghiar de stat, şcoală cu populaţie 
majoritar românească, dar cu corp didactic maghiar sau maghiarizat. La cumpăna secolelor 
XIX-XX, se puteau distinge aici trei grupuri de şcolari, după specificul vestimentar: 
românii, mai ales în anii mai mici, veneau îmbrăcați în portul tradiţional; maghiarii, 
germanii şi evreii, costumati modern, respectiv orfanii, majoritar maghiari, de la 
Theresianum, purtătorii unei uniforme cenugii, care le-a creat apelativul „ciori” (csóka. 
Presiunea era exercitată asupra elevilor români. Renuntarea la haina ,,puturoasa” de acasă, 
specifică localitatii/zonei de proveniență, sub amenințare, şi adoptarea hainelor „europene” 
au lăsat urme adânci în sufletul scolarilor, intensificând sentimentul înstrăinării. Haina 
„europeană” nu l-a maghiarizat pe sălişteanul Onisifor Ghibu, cum ar fi vrut dirigintele 
sáu, Székely István, însă i-a redefinit statutul social. Modificarea vestimentară insoteste 


206 A, Brandl, I. Ciuceanu, Despre oameni si animale, p. 29. 
207 O, Ghibu, Pe baricadele vieţii, p. 84. 

procesul de mobilitate socialá intergenerationalá, dar provoacá resentimente si xenofobie. 
Excelent memorialist, Onisifor Ghibu márturiseste: 


„Ca o fatalitate, dirigintele clasei I b, în care am intrat eu, era tocmai dr. Ist. Szekely, acela 
căruia cu câteva luni înainte elevii români îi spărseseră geamurile. L-am avut până-n cl. a IV-a. Ne 
preda maghiara şi latina. [...] Mi-aduc aminte de prima zi de şcoală. Mă văd şi acum în clasa din 
fund a etajului I al localului de lângă posta, în str. Fleşerilor sau Măcelarilor (apoi Mitropoliei, 
astăzi 1 Mai), in care erau adăpostite primele două clase (restul, cl. III-VIII, în clădirea bisericii 
romano-catolice, deasupra oficiului parohial). Aşteptam cu înfrigurare să intre în clasă dirigintele, 
despre care eram dinainte informaţi că e «duşman al românilor» şi că e în conflict permanent cu 
«studenții» români din clasele superioare. Deodată intră cel mult aşteptat. Un bărbat mai mult mic 
decât voinic, în vârstă de circa 40 de ani; figură fină, cu mustati şi barbă de culoare blondă-roşiatică 
şi cu privire foarte ageră, fără să fie însă fioroasă. Prezenţa lui ne linişti — până către sfârşitul orei, 
când el avertiză pe elevii români care, cu puţine excepții, erau îmbrăcaţi în straie româneşti de la 
țară, să caute să se îmbrace cât mai curând «în haine europene». Acest avertisment era pentru noi cu 
totul neaşteptat şi ne impresionă, fiind contrar uzului, conform căruia elevii români de la ţară purtau 
costumul national până prin cl. a III-a sau a IV-a. Prietenul meu I. Lupaș era atunci în clasa a II-a 
şi-l purta; l-a purtat şi-n a IV-a, nesupărat, sub alt diriginte. 

Ordinul dirigintelui nu rămase fără ecou. Rând pe rând, colegii mei şi-au schimbat portul, de 
frica profesorului, care avea obiceiul să-şi repete recomandatia la intervale foarte dese. În preajma 
Paştilor mai rămăsesem din cei 12 colegi români numai doi îmbrăcaţi în haine de acasă. Cu câteva 
zile înainte de vacanţa de Paşti, lepădă această haină şi unicul meu compatriot, St. Petra din Sibiel, 
aşa că am rămas «ultimul mohican». Profesorul Szekely fu încântat când îl văzu pe Petra-n haine 
«europenesti». Mi se adresă mie: «Dacă după Paşti nu te prezinti si tu în haine europenesti, nici să 
nu mai vii la şcoală, căci vei fi dat afară. Nu te voi mai suferi cu cojocul acesta de oaie, care pute», - 
termină, apucându-mă de reverul pieptarului de miel, pe care mi-l făcuse tata cu propriile lui mâini 
şi pe care îl purtam cu mare drag. Am rămas consternat de perspectivele care mă aşteptau. Să-mi 
lepăd portul? Dar de ce? Cum mă poate sili la aşa ceva? O nedreptate strigătoare la cer! Dar din 
moment ce toţi colegii mei l-au lepădat şi profesorul m-a ameninţat că mă va da afară din scoala, 
mai poate exista vreo scăpare? 

Am plecat acasă, la părinți, îndurerat şi revoltat, şi le-am spus tot ce-mi stătea pe inimă. Tata fu 
de părerea mea: decât să-şi bată profesorul joc de mine, mai bine să nu mă mai duc la şcoală; să 
rămân acasă, la meseria părintească! Dar în cursul celor zece zile de vacanţă spiritele s-au mai 
calmat. N-ai ce face până ce-s alții stăpâni peste noi! Dacă toți părinții s-ar fi împotrivit de la 
început, ar fi fost altceva, dar din moment ce am rămas singur, nu mai poate fi nici o nădejde de 
scăpare. Ori voi fi dat afară din şcoală, ori voi fi lăsat repetent... 

Sfârşitul fu, că în prima zi de şcoală după Paşti, fratele meu mai mare îmi cumpără un rând de 
haine «nemfesti», în care m-am prezentat la şcoală, spre încântarea profesorului Szekely, dar spe 
demoralizarea mea adâncă. Aveam impresia că nu mai sunt eu, cá sunt un strain nemernic, de care 
trebuie să râdă toată lumea. Nu-mi venea să mă uit la mine şi priveam cu furie turbată la cel ce m-a 


osândit la o astfel de soartă. "28 


În contradicţie cu sensibilitátile nationale româneşti se afla şi pretenţia cadrelor 
didactice ale Gimnaziului maghiar de stat ca elevii să poarte cocarda tricoloră maghiară, în 
15 martie”%. 

La Gimnaziul evanghelic de băieţi, uniformă aveau membrii Coetus-ului. Piesa cea 
mai importantă era haina neagră, catifelată şi şnurată (der Samtflaus), purtată la momente 
de sărbătoare şi de reprezentare a organizației (ex. la slujba religioasă duminicală). 


208 Thidem, pp. 80-82. 
20 0. Goga, Însemnările unui trecător, p. 53. 

Magistraţii se evidentiau prin şnururile aurii şi panglicile mai late şi colorate diferentiat: 
albastru-roşu-auriu pentru prefect, albastru pentru inspectori şi stegari. Se adăugau un 
chipiu albastru cu cocardă tricoloră săsească (albastru, roşu, auriu) şi pantaloni negri sau 
albi, după anotimp. Portul chipiului, modalitate de exprimare a apartenenţei la comunitatea 
şcolară gimnazială, a devenit un motiv de dispută între băieți si fete, la sfârşitul Primului 
Război Mondial. Problema se va rezolva prin înființarea Liceului evanghelic de fete (1924) 
şi constituirea propriei comunități şcolare, ,, Brukenthalia". Haina neagră şi pantalonii vor 
fi înlocuiţi cu rochii şi ciorapi albi. La mijlocul perioadei interbelice, „lăzăristul” Iacob 
Ciuceanu considera mai frumoase chipiele de catifea ale elevilor de la Liceul 
„Brukenthal”, găsind o explicaţie foarte pertinentă, legată de vechimea tradițiilor 
scolare?'?, Vestimentatia îşi demonstra astfel rolul sáu de marcă identitară. Asaltul 
ideologiei national-socialiste asupra instituţiilor tradiționale a impus, în anii 1939-1940, o 
nouă viziune vestimentară: cămaşă albă, cravată cu inel, pantaloni scurți si snurati, din 
catifea neagră, ciorapi albi până la genunchi şi pantofi negri. În locul pantalonilor, 
uniforma fetelor (DJ-Mădel) prevedea fusta neagră, până la genunchi”. 

În Vechiul Regat, unde învăţământul era aproape în totalitate etatizat, se impusese 
o uniformă şcolară obligatorie, pe care greutățile Marelui Război au restrâns-o la şapcă şi 
număr matricol. leşirea din criza economică postbelică a readus în actualitate obligația 
purtării uniformei. Ordinul ministerial nr. 121.840/1922 viza toate şcolile postprimare 
publice si particulare, de băieți si de fete. Urmărind estomparea diferenţelor sociale, 
Ministerul fixa un singur model de uniformă. Pentru băieţi, acesta cuprindea o haină gri 
închis cu guler răsfrânt, cu două cute în faţă şi una în spate, cu două buzunare laterale, jos, 
şi unul pe interior, pantaloni, şapcă cu o bandă colorată distinctiv de fiecare şcoală şi cu 
cozoroc dreptunghiular de 5 cm lăţime. O bucată de postav de 5/5 cm în culoarea specifică 
şcolii şi cu numărul matricol al elevului se cosea pe mânecă. Fetele purtau rochie, sort cu 
accesorii personalizate de fiecare şcoală, ciorapi şi încălțăminte de culoare neagră, iar pe 
cap beretă sau pălărie. Li se interzicea tunderea părului, începând din clasa a IV-a, şi 
purtarea chipiului báietesc^". Aplicarea ordinului ministerial a întâmpinat însă greutăți, 
presa vremii abordând problema costurilor ridicate ale scolarizárii. În 1923, preţul unei 
uniforme depásea 2000 de lei". În anul şcolar 1925/1926, Ministerul va fi mult mai 
categoric în impunerea obligativitatii uniformei şcolare. Culoarea gri va fi înlocuită cu 
bleumarin. La Liceul de băieţi „Gh. Lazăr”, chipiul cu bandă albastră al elevilor din cursul 
superior ,,[...] asigura respectul elevilor din cursul inferior”, identificati prin banda roşie”. 
Anii celui de-Al Doilea Război Mondial vor diminua vigilenta autorităților şcolare, care se 
vor mulţumi cu solicitarea uniformei doar în cazul elevilor care îşi confectionau haine 


210 A, Brandl, I. Ciuceanu, Despre oameni şi animale, p. 32. 

?!! Der DJ Führer, 3. J ahrgang, Oktober 1943, Heft 10 (albumul fotografic); W. Kónig, Schola seminarium rei 
publicae, p. 169. 

212 Patra şcolară, an II, nr. 4-6, 1 decembrie 1925 — 15 ianuarie 1926, pp. 52-53. 

213 se Pentru ministerul şcolilor şi domnii profesori. O rugare la începutul noului an şcolar, în Foaia 
poporului, nr. 32, 12 august 1923, p. 1; ***, Taxele şcolare, în Foaia poporului, nr. 35, 2 septembrie 1923, p. 
3; nr. 36, 9 septembrie 1923, p. 2; ***, Înscrieri şcolare. La Scoala superioară de comerț, în Foaia Poporului, 
nr. 35, 2 septembrie 1923, p. 5. 

214 A Brandl, I. Ciuceanu, Despre oameni şi animale, p. 32. 

noi". Uniforma se va restrânge, ca şi in conflagratia anterioară, la chipiu şi număr 
matricol. După război, obligativitatea uniformei şcolare se va restabili in 1956, prin 


Hotărârea Consiliului de Miniştri nr. 1128/19 iunie?!€. 


E. ŞI, TOTUŞI, CUM SE ÎNVĂŢA? 


Viaţa zilnică a elevilor însemna în primul rând relationarea cu cadrele didactice si 
cu colegii pe terenul învățăturii. Cei mai multi şcolari îşi datorau statutul constrângerilor 
juridice impuse de viziunea educaţională specifică lumii moderne, de factură iluministă. 
Obligativitatea frecventării şcolii viza învățământul primar, cu extensia sa, şcoala de 
repetiţie (perioada dualistă) sau învățământul supraprimar (perioada interbelică). În prima 
jumătate a secolului al XX-lea, procesul de masificare a învățământului secundar se afla în 
plină desfăşurare, cu o dinamică spectaculoasă înregistrată pe componenta feminină. Timp 
de peste două veacuri, în Sibiu functionaserá doar două gimnazii (şcoli secundare 
superioare), ambele pentru băieți. După încheierea Primului Război Mondial, reţeaua 
şcolară sibiană se va extinde cu încă două gimnazii (licee, potrivit terminologiei 
româneşti), ambele pentru fete. Segregarea de gen se va menţine, la nivelul populaţiei 
şcolare a instituțiilor de învățământ secundar, până după Al Doilea Război Mondial (1956). 
Marea conflagrație de la mijlocul secolului va impulsiona decisiv procesul de feminizare a 
profesiei de dascăl. 

La începutul secolului al XX-lea, obținerea diplomei de absolvire a studiilor 
gimnaziale, care oferea oportunităţi educaţionale superioare şi accesul la poziţii sociale 
înalte, constituia o provocare pentru anumite grupuri socio-culturale, cum ar fi 
adolescentele şi românii. Cumularea celor două identități era de-a dreptul dezarmantá 
pentru românce. În absenţa unor gimnazii în care limba de predare să fie identică cu cea 
maternă, românii se confruntau cu problema însuşirii limbii germane, pentru Gimnaziul 
evanghelic, respectiv a celei maghiare, pentru Gimnaziul de stat. Depăşirea acestui 
obstacol a creat un decalaj de vârstă între nativii germani sau maghiari şi elevii români”. 
Problemele de natură lingvistică vor afecta comunicarea elev-profesor şi vor diminua 
randamentul şcolar al românilor. În atmosfera şovină şi maghiarizantă a Gimnaziului de 
stat, acest aspect constituia un motiv suplimentar de discriminare: 


„Vine profesorul în clasă. Trece la catedră. Se opreşte cu ochii la el. Îi pune o întrebare. Băiatul 
tremură şi nu înțelege nimic. Se ridică alb ca varul si îngână două vorbe, care sună prost pe 


215 Anuarul pe anii şcolari 1941/42 şi 1942/43. Liceul ,, Gh. Lazăr”, p. 127. 

216 x, Introducerea uniformelor şcolare. Instrucţiuni ale Ministerului Învăţământului nr. 1430 din 9 august 
1956, în Buletinul Ministerului Învăţământului, Bucureşti, an II, nr. 5 (13), seria A, 20 august 1956, pp. 17-18. 
?! O, Ghibu, Pe baricadele vieții, p. 68: „Preotul îi spuse mamii, cá nu-i bine ca eu să intru din clasa a IV-a de- 
a dreptul în liceu, unde voi avea de luptat cu greutăți prea mari in ce priveşte limba germană; cá el însuşi este 
hotărât să-şi dea băiatul în clasa IV-a la catolici, deşi acesta absolvise în Sălişte clasa a V-a. E mai bine să 
pierzi un an sau chiar doi, ca să prinzi bine limba străină, după care apoi, în liceu, nu mai ai nici o greutate cu 
ea.” Vezi şi datele statistice de la Gimnaziul evanghelic de băieți, cu o diferență de mai bine de doi ani între 
elevii germani şi cei români, pentru intervalul 1850-1870: Martin Schuster, Ein Beitrag zur Statistik des ev. 
Gymnasiums A.B. zu Hermannstadt und der mit demselben verbundenen Lehranstalten in den zwanzig Jahren 
von 1850/1-1869/70, în Programm des Gymnasiums A.B. zu Hermannstadt und der mit demselben 
verbundenen Lehranstalten für das Schuljahr 1872/73, Hermannstadt, 1873, pp. I-VII. 

ungureşte... Profesorul îl opreşte enervat: - «Esti un măgar. Taci!» - Sau îi spune intr’un ton de 
nobilă indignare: «Nu-i de gura ta limba lui Arany János!»... Insultatul se sguleşte ín ungherul lui de 


bancă, îi tremură genele, îl arde insulta şi vede cum se întinde într 'un zâmbet ironic fata colegului 


ungur din dreapta lui... 8 


Până la înfiinţarea propriilor licee, fetele curajoase puteau sfida lumea gimnazială 
masculină, participând la examinări în calitate de „eleve particulare”. Pe această cale, în 
intervalul 1901-1910, cinci eleve au reuşit să susțină cu succes examenul de maturitate 
(Maturitătspriifung), la Gimnaziul ev. de băieţi. Patru erau germane, una româncă”!”. În 
aceeaşi decadă, procentul de promovabilitate, la examenul menţionat, a fost de 83,24% 
pentru Gimnaziul evanghelic, respectiv de 82% pentru Scoala reală superioară, instituție 
legată administrativ de Gimnaziu. 


Fig. 1. Gimnaziul şi Scoala reală evanghelică de băieți din Sibiu. 
Promovarea examenului de maturitate, 1901-1910 
Sursa: Anuarele şcolii 


E admişi respinşi 


În perioada interbelică, exigenţele evaluării isi vor păstra conotatiile etniciste. Din 
1925, examenul de bacalaureat se sustine în fata unor comisii organizate la nivelul regiunii 
şcolare”. Elevii germani pot utiliza limba maternă doar în cazul probelor opţionale. 
Rezultatele acestor candidati s-au înrăutățit simţitor. În iunie 1925, singurul centru de 
examinare din judeţul Sibiu a avut 120 de candidaţi proveniţi din patru licee: „Gh. Lazăr” 


218 O. Goga, Însemnările unui trecător, pp. 50-51. Pentru Onisifor Ghibu: „Dirigintele Székely izbutise să-mi 
reteze — şi nu numai mie, ci tuturor colegilor români — orice avânt spre învățătură, chiar din primele zile. A fi 
român însemna pentru acest dascăl, din capul locului, a fi o ființă mărginită, bună doar pentru a păzi oile sau a 
purta plugul de coarne."; O. Ghibu, Pe baricadele vieții, p. 85. 

219 Mai exact, trei eleve au obţinut diploma de maturitate în cadrul Şcolii reale superioare evanghelice de băieți 
- Hermine Bruckner şi Alice Wolff, în 1903, Anna Albrich, în 1908 -, iar două eleve în cadrul Gimnaziului 
evanghelic - Amelie Mallik, în 1904, respectiv Ottilie Comsia, în 1905; Programm des evangel. Gymnasiums 
A.B. und der damit verbundenen Realschule zu Hermannstadt, 1902/1903, p. 71; 1903/1904, p. 82; 1904/1905, 
p. 101; 1907/1908, p. 30. 

*% În Transilvania, până la introducerea examenului de bacalaureat, finalizarea studiilor gimnaziale/liceale era 
încununată prin reuşita la examenul de maturitate, organizat, din 1849, pe baza legislaţiei austriece, ulterior 
maghiare, de instituția absolvită. În 1924, examenul de maturitate a fost înlocuit cu cel de absolvire a cursului 
secundar superior, iar un an mai târziu a fost reintrodus bacalaureatul, examen la care sistemul educațional din 
Vechiul Regat renuntase în 1898. Sibiul, capitală de regiune şcolară, a găzduit anual una-două comisii de 


x 


bacalaureat, la Liceul de băieți „Gh. Lazăr”, eventual şi la Liceul de fete „Domnița Ileana”. 

(instituţia gazdă) şi ,,Brukenthal” din Sibiu, „Radu Negru” din Făgăraş, toate trei de băieţi, 
şi Liceul de stat pentru fete din Sibiu. Au promovat 78 de candidați, astfel: 30 din 50 de 
absolvenţi ai Liceului „Brukenthal” (60%), 48 din 70 de absolvenţi ai celor trei licee 
româneşti de stat (68,57%)”. Potrivit regulamentului din 1929, examenul de bacalaureat 
consta în două probe, una scrisă, din Română şi Matematică sau Limba latină, în funcţie de 
specializarea ,,stiintifica” sau „literară”, în aceeaşi zi, câte două ore, dimineaţa, respectiv 
după-masa, şi una orală, din şase materii - 1. Limba şi literatura română; 2. Istoria 
românilor şi instructia civică; 3. Geografia României si a țărilor vecine; 4. Limba si 
literatura franceză; 5. Matematică sau Latină; 6. Ştiinţele naturale sau Ştiinţele fizico- 
chimice -, susținută într-o singură zi. Din perspectiva conţinuturilor educaţionale, se 
constată o diminuare a caracterului umanist în favoarea celui real şi modern. Scade drastic 
numărul orelor de Latină şi Greacă, în schimb, creşte semnificativ numărul orelor de 
Fizică-Chimie şi se introduce, cu o pondere impresionantă, Franceza (Anexe, Fig. 9). 
Exigenta draconică manifestată de comisiile de bacalaureat au atras critici, atât din 
partea românilor, cât şi din partea germanilor. În 1927, profesorul de Latină, Zaharia 
Gherman, de la Liceul „Gh. Lazăr”, se pronunţa pentru introducerea corigentei, utilizată 
anterior, pe vremea examenului de maturitate, coborârea mediei de admitere de la 6 la 5 şi 
organizarea unor comisii separate pentru elevii minoritari”. Sesizat de nemulţumirea 
elevilor şi părinților germani privind tratamentul la care sunt supuşi candidaţii în timpul 
bacalaureatului, Consistoriul Superior al Bisericii Evanghelice C.A. din România 
recomanda, în 1934, directorilor şi profesorilor liceelor de sub autoritatea sa să îi 
însoţească pe absolvenţi în fata comisiilor de examinare”. Cea mai grea sesiune de 
bacalaureat s-a consumat în iunie 1937, sub preşedinţia prof. univ. dr. Dan Barbilian 
(cunoscut ca poet sub pseudonimul lon Barbu). Din 125 de candidați înscrişi la Sibiu au 
promovat examenul doar 25 (20 %). Absolvenţii Liceului „Brukenthal” au avut un procent 
de promovabilitate de 12,90% (4 din 31)! Părinţii au înaintat o plângere Ministerului 
Educaţiei Naţionale. Săptămânalul local Foaia poporului avea nedumeriri în legătură cu 
cauzele acestui rezultat dezastruos: „Nu ştim pe cine să învinuim: pe elevi că n-au învăţat 
îndeajuns sau pe profesorii din comisie, că au fost prea aspri.” În anii celui de-Al Doilea 
Război Mondial, sub tutela Grupului Etnic German, absolvenţii fostelor licee evanghelice 
vor avea parte de comisii proprii şi de un tratament mult mai îngăduitor. În iunie 1944, la 
Liceul german de băieți ,,Brukenthal” au susţinut acest examen, alături de absolvenții şcolii 
gazdă, elevii liceelor ,,Honterus” din Braşov, „Stephan Ludwig Roth" din Medias, „Lenau” 
din Timisoara, de băieți din Bucuresti, de fete din Sibiu şi Bucuresti şi romano-catolic de 
fete „Notre-Dame” din Timişoara. Au fost declarați admişi 89 din cei 96 de candidați 


221 x4 Das Ergebnis der Bakkalaureatsprüfung in Hermannstadt, în Siebenbórgisch-deutsches Tageblatt, Nr. 
15.603, 52. Jahrgang, Dienstag, 7. Juli 1925, p. 6. 

m. German, Examenele de bacalaureat, în Vatra şcolară, an UI, nr. 13-15, 1 iunie — 20 iulie 1927, p. 42. 

?3 Andreas Mókel, Scholae serviendo consumor. Die Evangelische Landeskirche A.B. in Rumünien und die 
Schule im Spiegel der Protokolle des Hermannstádter Presbyteriums (1928-1948), in Zeitschrift für Siebenbürgische 
Landeskunde, 22. (93.) Jahrgang (1999), Heft 2, Böhlau Verlag, Köln Weimar Wien, p. 189. 

* Foaia poporului, nr. 29, 18 iulie 1937, p. 3. 

prezentaţi (92,7095). De această atmosferă indulgentă au avut parte si elevii români. La 
sesiunea din mai 1943, „lăzăristul” Nicolae Balota reuşea o performanţă de neimaginat în 
anii anteriori: media 10!” 

Exigenta a constituit o caracteristică a sistemului educational interbelic. În general, 
ea a impus respectul educabililor, aşa cum îşi aminteşte Iacob Ciuceanu””. S-au înregistrat 
însă şi comportamente atipice. În toamna anului 1934, un elev de la Şcoala superioară de 
comerţ l-a ameninţat cu revolverul pe cunoscutul şi apreciatul profesor de Italiană Pimen 
Constantinescu, cerându-i modificarea notei din cauza căreia rămăsese repetent. Anterior, 
atacatorul încercase să-şi salveze situația cu ajutorul cunoştinţelor din filiala locală a PNL. 
Consternată, redacția Foii poporului consemna: „Întâmplarea aceasta a stârnit o vie 
impresie în oraşul nostru, întrucât nu s-a mai pomenit ca un şcolar să încerce a trece clasa 
cu ajutorul revolverului şi a[l] clubului politic din care face parte unchiul sáu."?? Analiza 
promovabilitatii la Liceul „Gh. Lazăr”, pe parcursul ultimului secol, este sugestivă pentru 
surprinderea evoluţiei nivelului de exigentá în sistemul educational. Dacă în perioada 
interbelică procentul de repetenti se apropia de 9%, iar în anii 50-60 scădea cu puţin sub 


5%, la începutul secolului al XXI-lea, acesta tinde spre 0 (Fig. 2-4)”. 


Fig. 2. Liceul „Gh. Lazăr” Sibiu, Fig. 3. Liceul „Gh. Lazăr” Sibiu, Fig. 4. Liceul „Gh. Lazăr” Sibiu, 
1919-1943. Promovabilitatea 1957-1968. Promovabilitatea 2005-2012. Promovabilitatea 
m promovați "repetenti m promovați ^"repetenti m promovați ^repetenti 
8.679% 4.69% 0.11% 


Evolutia gradului de exigentá se coreleazá, de-a lungul secolului al XX-lea, cu 
trăsăturile de gen ale profesiei. Exigentele sporite sunt legate de valorile predominant 
masculine ale corpului profesoral. Feminizarea acestuia va fi însoțită şi de un 
comportament mai îngăduitor al evaluatorului (Anexe, Fig. 11-12). În anii interbelici, 


225 ACNB, dosar „Acte maturitate 1944". 

26 Anuarul pe anii şcolari 1941/42 şi 1942/43. Liceul „Gh. Lazăr”, p. 90. În anii interbelici, mediile peste 9 
erau foarte rare la bacalaureat. În septembrie 1928, Emil Cioran îşi lua examenul cu 7,80, a doua medie pe 
centrul de la Sibiu; Anuarul IX al Liceului de stat ,, Gheorghe Lazar” din Sibiiu, 1927-1928, p. 54. 

227 A. Brandl, I. Ciuceanu, Despre oameni şi animale, p. 31: „Respectul nostru le permitea [profesorilor] să ne 
transmită ceea ce era de învăţat.” 

228 ***. Mă treci, ori te împuşc?, în Foaia poporului, nr. 41, 7 octombrie 1934, p. 6. 

?? Anuarele liceului, anii 1919-1943; P. Munteanu, Monografia Liceului ,, Gheorghe Lazár ", p. 68 (anii 1957- 
1968); Gabriel Negrea, Raport de activitate. Anul şcolar 2008-2009, p. 30 (anii 2005-2009); Idem, Raport de 
activitate. Anul scolar 2011-2012, p. 27 (anii 2009-2012); postate pe www.cngl.eu/management-78/ (accesare: 
18 iunie 2015). 

elevii buni erau obişnuiţi cu medii de 8-9. Cele de 10 erau foarte rare. O astfel de medie a 
obţinut Emil Cioran, la Română, în ultima clasă de liceu, a VII-a, în anul scolar 1927/1928. 


Urmau mediile la Religie (8,67), Franceză (8,50), Filosofie (8,17) şi Istorie (8). Viitorul 


filosof a înregistrat cele mai slabe rezultate la Desen (6) şi Ştiinţe fizico-chimice (5,17). 


De-a lungul celor şapte ani de studii liceale, se clasase constant printre cei mai buni. În 
primele trei clase primise calificativul general „foarte bine”. În clasa a IV-a (1924/1925), 


doar trei elevi din cei 48 ai clasei au reuşit să obțină acest calificativ. Emil Cioran a trebuit 

să se mulțumească cu ,bine"^ . In următorul an şcolar s-a introdus sistemul de notare 


numerică, de la 10 la 1. Sistemul era deja folosit, din 1924, la Liceul de băieţi 
,Brukenthal". Aflat în acel an în clasa I, alături de alti 61 de colegi, Kurt Horedt, fiul 
apreciatului profesor Hermann Horedt (Geografie, Germaná, Religie), se clasase la final pe 
locurile 6-7, cu media anuală 9,36. Cea mai mare medie fusese 9,63 (a elevilor Francisc 
Michaelis şi Johann Rausch). Din cei 41 de elevi clasificati la încheierea anului şcolar 
(66,12%), nouă reuşiseră să obţină medii începând de la 9,00. În ultima clasă de liceu, a 
VII-a (1930/1931), Kurt Horedt a reuşit să fie cel mai bun, cu media 9,12. Dintre cei 15 


colegi, doar unul a mai avut media peste 9 (Johann Rausch: 9,08; celălalt premiant al clasei 


I, Fr. Michaelis îşi păstrase primul loc, dar în clasa paralelă, a VII-a A, cu media 8,82)”. 


Profesorii vremii obişnuiau să deplângă soarta învățământului, dând vina pe 
practicile guvernamentale (supraîncărcarea programelor analitice, schimbarea frecventă a 
acestora şi a manualelor şcolare), pe superficialitatea elevilor şi lipsa de interes a părinților 
faţă de progresul scolar al copiilor si față de şcoală, în general". Directorul Liceului „Gh. 
Lazăr”, prof. loan Bunea, nu se sfia să abordeze problemele în rapoartele sale anuale, 
publicate în anuarele şcolii, sau în discursurile rostite cu ocazia deschiderii şi închiderii 
anului şcolar: 


30 SJSAN, fond „Liceul «Gheorghe Lazár»", dosar nr. 362, „Cataloagele trimestriale speciale din anul 
şcolar 1927-1928”, ff. 443-469. 

31I Anuarele Liceului „Gh. Lazăr”, anii 1921/22, p. 66; 1922/23, p. 110; 1923/1924, p. 103; 1924/1925, p. 90; 
1925/1926, p. 68; 1926/1927, p. 85; 1927/1928, pp. 50, 54, 79. Clasa în care a învăţat Emil Cioran a fost 
formată din următoarele efective de elevi: cl. I A: 50; cl. II A: 61; cl. III A: 53; cl. IV A: 48; cl. V m (modernă): 
47; cl. VI m: 46; cl. VII m: 47. 

232 La sfârşitul anului şcolar 1930/1931, din cei 23 de elevi ai clasei a VII-a A fuseseră clasificați 20, ceilalți 
trei rămânând corigenti la Istorie. Scoala reală superioară evanghelică se desfiintase in 1925, profilul real 
continuându-şi existența în cadrul Liceului „Brukenthal”, sub forma unei secţii a cursului superior; 
Jahresbericht der Brukenthalschule in Sibiu — Hermannstadt (evang. Gymnasium und Oberrealschule A.B.) 
iiber das Schuljahr 1924/25, Sibiu-Hermannstadt, „Honterus“ Buchdruckerei, 1925, p. 6; Anuarul Liceului ev. 
C.A. de băieţi ,, Brukenthal" din Sibiu / Jahresbericht der evang. Brukenthalschule A.B. in Hermannstadt, 
1930/1931, pp. 9-10, 17-18. 

233 Spre exemplu, în 1926, consilierul şcolar al Consistoriului Superior al Bisericii Evanghelice C.A. din 
România, prof. Carl Albrich jr. considera că Franceza are parte de o programă prea încărcată, cu accent pe 
literatură, în dauna conversatiei, în ultimele trei clase liceale, că orele de Fizică şi Chimie ar trebui separate în 
aceste clase, cá programa de Geografie are un conţinut notional prea greoi pentru clasa I sau că problemele de 
Matematică sunt lipsite de aplicabilitate şi solicita ca ,,[...] munca şcoalei să fie scutită de graba mare, cauzată 
de încărcarea programei analitice spre a rămânea mai mult timp pentru o tratare temeinică şi adâncire în 
materia reclamatá de adevăratul scop cultural educativ al liceului.”; Carl Albrich jr., Observaţii asupra 
revizuirii programei analitice a scoalelor secundare, în Vatra şcolară, an II, nr. 5-7, 15 decembrie 1926 — 15 
ianuarie 1927, p. 14. 

„Cu durere trebue să mărturisesc, că pe zi ce trece, numărul acelor elevi, cari sunt pătrunşi de 
dragostea de învăţătură, scade văzând cu ochii şi sporeşte numărul celor nechemati de-a sluji 
«Litteris et virtuti» şi cari mântue liceul de dragul unei diplome nefericitoare. "2 


În pofida acestei viziuni critice, identificabilă cu uşurinţă şi la începutul secolului 
al XXI-lea, şcolile Sibiului au continuat să formeze personalităţi, care se vor bucura de 
apreciere la nivel national si international. În anii 20, între absolvenţii Liceului de băieți 
„Gh. Lazăr” s-au aflat istoricii loan Moga (promoția 1920) şi Mihail Macrea (1926), 
istoricul de artă Virgil Vătăşianu (1920) şi filosoful Emil Cioran (1928). Un alt mare 
istoric, orientalistul Aurel Decei, greco-catolic originar din Gura Râului, se retrăsese în 
clasa a VIII-a (1922/1923), pentru finalizarea studiilor la Alba Iulia”. De pe băncile 
Gimnaziului evanghelic de băieți s-au lansat, între alții, diplomatul Viorel-Virgil Tilea 
(promoţia 1914), teologul Karl Kurt Klein (1915) şi istoricul Kurt Horedt (1931)*%. 

Pentru elevii care parcurgeau toate treptele învățământului preuniversitar, ieşirea 
din sistem, încununată cu diploma de maturitate/bacalaureat, însemna, cu mici excepții, 
continuarea studiilor în mediul universitar. Această evoluție este valabilă şi astăzi, 
diferenţele cantitative fiind determinate de masificarea celor două niveluri educaţionale şi 
de evoluţia demografică ascendentă. În prima jumătate a secolului al XX-lea, absolvenţii 
învățământului preuniversitar, puțin numeroşi, ocupau, după un periplu universitar, 
poziţiile sociale dominante. La începutul secolului al XXI-lea, presiunea asupra acestor 
poziţii este mai mare, datorită accesibilizării creditelor educaţionale. Promotiile 1901-1910 
ale Gimnaziului evanghelic de băieţi au urmat cu precădere studiile juridice (57 de 
absolvenţi din totalul de 163), teologice, filosofice şi pedagogice (39), medicina (35), 
domeniul tehnic (10), ştiinţele economice (8). În acelaşi interval temporal, absolvenţii 
Şcolii reale superioare evanghelice s-au orientat spre domeniul tehnic/inginerie (44 dintre 


234 loan Bunea, Discurs ținut la începutul anului şcolar 1933-34, în Anuarul XIV al Liceului de stat ,, Gheorghe 
Lazăr” din Sibiiu, 1932-1933, p. 32. Alte exemple: Idem, Școala şi misiunea ei. Discurs rostit de directorul 
liceului cu ocazia încheierii anului şcolar 1924/25, în Anuarul VI al Liceului de stat „Gheorghe Lazăr” din 
Sibiu, 1924-1925, pp. 4, 6-7; Idem, Istoricul anului şcolar 1932-33, în Anuarul XIV al Liceului de stat 
„Gheorghe Lazar” din Sibiiu, 1932-1933, p. 39: „Situaţia deplorabilă si dezolantá a învățământului continuă să 
dăinuiască şi încă nu s'a putut ieşi din haosul în care ne sbatem de câţiva ani. În zadar încearcă cei chemaţi să 
reorganizeze învățământul public, câtă vreme nu va succede refacerea şi însănătoşirea sufletului bolnav al 
omenirii, nici învăţământul nu se va reface. Deşi toată lumea se resimte de criza morală şi sufletească, prin care 
trece omenirea, totuşi se pare că statul nostru bate recordul, între statele civilizate ale Europei, relativ la 
nestatornicia, efemeritatea şi nesiguranța organizatiunii învățământului public. Totul se face în domeniul 
învățământului fără pregătirea cuvenită şi fără utilizarea invátámintelor şi experienţelor câştigate cu multă 
greutate. Programele analitice se schimbă aproape anual, manualele deasemenea. În alte tari organizaţia 
învățământului public se schimbă la intervale mari şi după minutioase şi îndelungate studii şi experimentări, iar 
majoritatea manualelor aproape că se moşteneşte din tată în fiu. La noi manualele se schimbă aproape anual, fie 
că este nevoie de această schimbare, fie cá nu este nevoie, ceeace interesează în majoritatea cazurilor e, cá 
manualele să satisfacă pofta de câştig ieftin şi nemuncit al unor autori, în dauna buzunarului părinților şi a 
luminării elevilor, cerință, care numai rare-ori vine în combinaţie. Iar încât priveşte pe elevi, şi ei sunt aceiaşi, 
pe cari i-am cunoscut în anii din urmă, cu o doză, poate şi mai mare de indiferentism şi cu o şi mai pronunțată 
desorientare.” 

235 Anuarele Liceului „Gh. Lazăr”, anii 1919/20, pp. 45, 47; 1922/23, pp. 110, 116; 1925/1926, pp. 68, 71; 
1927/1928, p. 79; Lucian Giura, Centenar Aurel Decei, in Studia Universitatis Cibiniensis. Series Historica, II, 
2005, p. 339. 

236 Programm des evangel. Gymnasiums A.B. und der damit verbundenen Realschule zu Nagyszeben 
(Hermannstadt), 1914/1915, pp. 20-21; 1915/1916, p. 14. 

cei 123 de absolvenţi), studii economice (31), juridice (14) si agricole (9), medicină (5)””. 


După un secol, absolvenţii (şi absolventele) Colegiului Naţional „Samuel von Brukenthal”, 
instituția succesoare a Gimnaziului şi Şcolii reale superioare de băieți, sunt atraşi de 
aceleaşi domenii, cu mici diferenţe. Pe primul loc se situează ştiinţele economice, juridice 
şi politice (225 din 687 de elevi ai promotiilor 2008-2013), urmate de inginerie şi domeniul 
IT (155), cel din urmă constituind o ramură profesională necunoscută la începutul secolului 
al XX-lea. Locul al treilea este deţinut de medicină, stomatologie şi farmacie (98). 
Urmează ştiinţele lingvistice şi sociale (85), arhitectura (35), ştiinţele naturii, agronomia şi 
turismul (28) 25. Carierele clericale si militare nu mai sunt atractive într-o lume 
secularizată şi traumatizată de războaie. În schimb, arhitectura şi turismul se bucură de o 
dinamică superioară. Comenzile sociale actuale sunt influențate de revoluţia tehnologică şi 
de consumerism. 


Fig. 5. Gimnaziul & Şcoala reală superioară ev. de báieti vs. 
Colegiul Naţional Brukenthal Sibiu. 
Cariera aleasă de absolvenţi (% din 286/687) 


B anii 1901-1910 anii 2008-2013 


38.81 


32.75 


22.56 
18.88 


14.68 15.38 
14.26 i235 

F. TINEREȚE FĂRĂ BĂTRÂNEȚE... CONCLUZII DESCHISE 


Trecut prin experiența scolaritátii, omul începutului de secol XXI poate emite 
opinii si dezvolta puncte de vedere referitoare la sistemul educational prezent si la 
cotidianul aferent acestuia. Pentru perioadele mai vechi e nevoie de o prealabilă 
documentare. Lărgirea orizontului perceptiv deschide noi posibilități interpretative, pe 


237 Ibidem, 1900/1901, pp. 61-62; 1901/1902, pp. 32-33; 1902/1903, pp. 70-71; 1903/1904, pp. 82-83; 
1904/1905, pp. 100-102; 1905/1906, pp. 29-30; 1906/1907, pp. 62-63; 1907/1908, pp. 29-30; 1908/1909, p. 57; 
1909/1910, p. 83. 

38 Anuar / Jahrbuch 2008-2010. Colegiul National Samuel von Brukenthal Gymnasium, Sibiu, Editura 
Schiller, 2011, p. 47; Anuar / Jahrbuch 2011-2013. Colegiul National »Samuel von Brukenthal« / Samuel-von- 
Brukenthal-Gymnasium, Sibiu / Hermannstadt, Editura Schiller Verlag, 2014, p. 65. 

calea comparatismului. Analiza vietii scolare din prima jumátate a secolului al XX-lea 
conduce la cáteva concluzii. Cele mai importante coordonate ideologice au fost de naturá 
religioasă şi naţională. Educaţia moral-religioasă rămâne o preocupare constantă a 
autorităţilor, până la mijlocul secolului al XX-lea. Orele de Religie, capela şcolară, 
frecventarea regulată (săptămânală/zilnică, după specificul şcolii) a bisericii şi săvârşirea 
serviciului religios cu prilejul diverselor întruniri ale comunităţii şcolare marchează 
universul ocupational puberal şi adolescentin, fără a putea evita comportamentele 
formaliste. Procesul secularizării, specific modernităţii şi expresie a ideologiei iluministe, 
îşi continuă acţiunea corozivă asupra controlului ideologic al Bisericii, însă disputele 
naționale consolidează dimensiunea identitară a instituţiei ecleziastice. 

În confruntarea cu proiectul asimilationist al naţiunii civice, promovat de grupul 
etno-lingvistic dominant politic, maghiar până la 1918, apoi românesc, şcoala confesională 
devine un bastion al naţiunilor etnice aflate în inferioritate politică şi minoritate 
demografică. La Sibiu, Biserica evanghelică şi şcolile sale îndeplinesc acest rol pentru 
comunitatea săsească, mai vulnerabilă după schimbarea regimului politic în 1918. 
Deciziile discriminatorii şi distribuţia autorității la nivelul comunităților şcolare din 
învățământul primar şi secundar evanghelic accentuează caracterul german/săsesc si 
evanghelic al acestora, în primele două decenii ale secolului al XX-lea”. Până la sfârşitul 
Primului Război Mondial, învățământul confesional românesc oferea doar şcoli primare şi 
un institut teologic-pedagogic ortodox. Biconfesionalismul (ortodox/greco-catolic) 
românesc a fost depăşit cu succes de ASTRA, în momentul întemeierii unei şcoli civile de 
fete (1886). Primiti cu braţele deschise în şcolile maghiare de stat, românii s-au văzut 
confruntati cu problema echilibrarii tendinţelor asimilationiste şi conservatoare. 
Ascensiunea socialá trebuia achitatá prin compromisuri lingvistice si culturale. Tensiunile 
interetnice rábufneau insá periodic. Dupá Marea Unire, migratia naturalá románeascá spre 
Sibiul preponderent german (Hermannstadt) a fost încurajată şi susținută institutional, 
financiar şi politic de statul român. Elementul maghiar a fost nevoit, în schimb, să se 
replieze în zona învăţământului confesional, reformat şi romano-catolic. Evreii au avut o 
şcoală primară israelită încă de la întemeierea comunității, la începuturile regimului 
dualist, însă, până la unirea Transilvaniei cu România, cei mai multi copii au frecventat 
şcolile maghiare si germane, asumându-şi identitatea etno-lingvistică a grupurilor 
dominante politic şi cultural. 

Intensificarea sentimentelor naţionaliste a estompat interferentele etno-culturale în 
interiorul şcolilor, mai ales în cazul celor confesionale”. În perioada interbelică, Iacob 
Ciuceanu a observat această desfăşurare de lumi paralele. Pe Corso (str. Regina Maria), 
românii şi saşii aveau tronsoane distincte de plimbare, îşi aminteşte, spre exemplu, Kurt 


Klemens”". Spectacolul stradal constituia însă o adevărată punte între culturi. Defilările 


23 T. Popa, Liceele teoretice sibiene, pp. 45-46; Idem, Contribuţii la cunoaşterea învăţământului sibian, pp. 
125, 141, 144; Idem, Dimensiuni, pp. 557-558; I. Popa, O. Lata, L. Tudorică, Școala evanghelică de fete din 
Sibiu în anii dualismului, pp. 130-134. 

0 T, Popa, Liceele teoretice sibiene, pp. 45-47. 

1 K, Klemens, Hanul Dumbrava şi Groapa Leilor, pp. 33-34. 

ocazionate de diferite serbári si festivitáti puneau in valoare formatiunile muzicale, 
uniformele, steagurile, disciplina de grup. Coetus-ul excela in aceastá privintá. In anii 30, 
energia adolescentiná a fost tot mai mult captată de ideologia fascistă, in variantă carlistá, 
legionară sau national-socialistá. Arhitectura şcolară devine, la rându-i, tot mai 
îndrăzneață. Monumentalitatea, dotările, utilităţile susțineau certitudinea cá şcoala 
reprezintă cheia succesului. Cele mai impunătoare proiecte sunt româneşti: Școala normală 
de băieți „A. Şaguna” (1938) şi Liceul de fete „Domnița Ileana” (1940). 

Plecat din satul natal pentru a deveni domn la oraş, elevul român se luptă cu 
sentimentul înstrăinării, mai puternic în primele decenii ale secolului al XX-lea, în 
condiţiile convietuirii cu o gazdă germană sau maghiară. In pofida tuturor greutăților, 
energia vârstei îi oferă adolescentului numeroase prilejuri de bucurie: 

„[...] În Joia Floriilor, de regulă ne spovediam, iar Sâmbătă ne cuminecam. Zilele acestea ne erau 
foarte dragi, deoarece nu prea tineam prelegeri. [...] 

Dela biserică mergeam apoi în grup la şcoală, unde ni se citiau notele cu privire la felul cum ne-am 
purtat la învățătură în timpul dintre Crăciun şi Paşti. Această cetanie era pentru unii - cei 
silitori - prilej de mare bucurie şi încurajare, iar pentru alții - cei leneşi şi nărăvaşi - prilej de 
ruşinare şi mustrare. Dar în momentul când profesorul se ridica dela catedră şi ne poftia 
«Sărbători fericite», toate fruntile se înseninau şi răspunzând în cor cu aceeaşi urare, dam návalá 
spre ieşire. 

La cvartir nici nu mai aşteptam mâncarea, ci plecam la gară, de obiceiu cu 5-6 ore înainte de 
sosirea trenului. Intram în sala de aşteptare sau dacă era timpul frumos atunci eşiam pe câmpul 
din apropierea gării şi acolo aşteptam să treacă vremea. Călătoriam prost, pentrucă în anii aceia 
(imediat după războiu) trenurile umblau foarte neregulat, şi-n afară de asta erau murdare şi 
aveau geamurile sparte. Când sosiam în staţia, unde trebuia să ne oprim, eram fránfi de 
obosială. Dar nu ne dădeam bătuţi si luându-ne bagajul în spinare, plecam voiosi spre satele 


noastre. Chiar dacă ar fi fost miez de noapte nu ne încumetam să aşteptăm în gară până la 


s : > ; "Pr vp 0242 
revărsatul zorilor. Dorul de casă era prea puternic, pentru ca să mai fi putut zábovi.' 


Sentimentul dorului de casă, atât de cotidian în peisajul şcolar de la începutul secolului al 
XX-lea, se pierde treptat între marginile tot mai extinse ale oraşului, pentru a fi înlocuit, în 
cea de-a doua jumătate a veacului, de frământările navetistului. 

Segregarea de gen devine o variabilă majoră asociată sistemului educațional din 
prima jumătate a secolului al XX-lea, ca urmare a extinderii componentei feminine. Ea 
defineşte structura populației şcolare, în timp ce corpul didactic îşi menține preponderența 
masculină. Înființarea liceelor de fete după Primul Război Mondial a însemnat un pas 
important în construirea egalităţii de gen. Învățământul va deveni mixt după Al Doilea 
Război Mondial (1956). Cele două conflagrații au dat lovituri grele societății masculine, 
obligată să cedeze anumite poziții mişcării feministe. Procesul de feminizare a profesiei de 
dascăl, început în şcolile de fete, se va accelera şi generaliza în perioada postbelică. 
Evoluţia exigenţelor profesionale poate fi corelată cu valorile specifice genului dominant, 
însă nu trebuie desconsiderate tendinţele de reproductibilitate culturală şi oportunitățile de 
mobilitate pozitivă asociate acestora. Criticismul detectabil în poziţionarea corpului 
didactic fata de progresul şcolar şi complexul atitudinal al noilor generații, mai putin 


?? Constantin Hoagea, Amintiri din anii de liceu, în Foaia poporului, nr. 15, 12 aprilie 1931, p. 6. 

manifest la debutul regimului comunist, cánd sentimentul nostalgiei genera riscuri politice, 
este combátut de regenerarea elitelor si transformat intr-un indicator al fidelizárii profesiei 
fatá de cultura dominantá. Impunerea regimului comunist la mijlocul secolului al XX-lea 
va produce modificări semnificative ale cotidianului şcolar, pe noi registre ideologice. 


ANEXE 


Fig. 6. Gimnaziul de stat Sibiu, cursul inferior, 1913/1914. 
Elevii după limba maternă şi locul de naştere 


E Sibiu lin afara oraşului 

Sursa: SJSAN, fond Liceul „Gh. Lazăr”, inv. nr. 275, partea structurală C. Epoca maghiară (1868-1918). Gimnaziul de stat 
superior, dosar nr. 306, ,,Névkónyv 1913-1914 I-VIII” 


Fig. 7. Şcoala medie de băieţi si fete a statului, Sibiu, 1920/1921. Domiciliul 
părinților 

Sursa: Anuarul Şcoalei medii de băieți şi fete a statului din Sibiu pe anul şcolar 1920-1921, 
Sibiu, Tipografia George Haiser, 1921, p. 31. 

Fig. 8. Şcoala civilă de băieţi a statului, Sibiu 1919-1928. 
Domiciliul párintilor 


E oraşul Sibiu "judeţul Sibiu Malte județe 

Sursa: Anuarele şcolii 


Tabel 1. Şcoala civilă de băieți a statului, Sibiu, 1918-1928. 
Populaţia şcolară după naționalitate 
Sursa: Anuarul Şcoalei civile de stat pentru băieţi şi fete şi al cursului comercial sup. de un an din Sibiu pe anul şcolar 1919- 
1920, Sibiu, 1920, pp. 6, 28; Anuarul Şcoalei medii de băieți şi fete a statului din Sibiu pe anul şcolar 1920-1921, Sibiu, 
1921, p. 31; Anuarul Şcoalei civile (medii) de băieţi şi fete a statului din Sibiu pe anul şcolar 1921-1922, Sibiu, 1922, p. 19; 
Anuarul Şcoalei civile (medii) de băieţi a statului din Sibiu pe anul şcolar 1922-1923, Sibiu, 1923, p. 29; Anuarul Şcoalei 
Civile (Medii) pentru Băieți a Statului din Sibiu pe anii şcolari 1923-24, 1924-25, Sibiu, 1925, pp. 23, 39; Anuarul Şcoalei 
civile (medii) pentru băeți a statului din Sibiu pe anii şcolari 1925-26, 1926-27, 1927-28, Sibiu, 1928, pp. 25, 37, 47. 


Anul şcolar Români Evrei Alţii” 
1918/1919 169 14 80 
1919/1920 140 17 3 
1920/1921 144 14 2 
1921/1922 214 14 2 
1922/1923 221 11 2 
1923/1924 252 15 6 
1924/1925 240 11 18 
1925/1926 197 21 8 
1926/1927 173 18 13 
1927/1928 151 19 8 
total 1901 154 142 


în special maghiari 

Tabel 2. Liceul de băieți „Gh. Lazăr” Sibiu. Populaţia şcolară după confesiune/religie şi locul nasterii 


Sursa: Anuarele şcolii 


Confesiunea/religia elevilor 


Locul naşterii 


An Elevi Elevi 

şcolar | înscrişi | ortodoxă | gr cat, | rom.cat. | evanghelică | reformată | unitariană | mozaică | islamică | jud. Sibiu | alte judeţe | străinătate rămaşi 
1919/20 597 452 68 3 1 0 1 18 0 406 135 2 543 
1920/1 682 548 80 2 0 1 0 16 0 492 153 2 647 
1921/2 730 577 98 5 1 1 0 19 0 446 241 14 701 
1922/3 753 578 101 7 0 1 0 21 0 429 259 20 708 
1923/4 764 617 78 8 0 1 0 25 0 402 314 13 729 
1924/5 691 542 76 9 0 8 1 17 0 359 277 17 653 
1925/6 691 540 87 14 4 6 1 15 0 348 301 18 667 
1926/7 925 578 68 17 4 4 1 18 0 374 287 29 690 
1927/8 689 554 59 20 5 8 1 9 0 340 286 30 656 
1928/9 615 469 54 19 4 10 1 10 0 266 272 29 567 
1929/30 526 415 49 12 3 4 0 17 0 247 223 30 500 
1930/1 562 413 54 20 2 5 0 24 0 277 201 40 518 
1931/2 556 430 46 19 1 4 0 14 0 250 226 38 514 
1932/3 574 448 57 16 6 3 0 12 0 262 237 43 542 
1933/4 540 413 60 16 4 9 0 9 0 264 217 30 511 
1934/5 557 408 68 13 6 12 2 12 0 266 230 25 521 
1935/6 660 488 74 17 12 10 1 14 0 335 262 19 616 
1936/7 667 518 89 19 13 12 1 15 0 345 307 15 646 
1937/8 710 535 99 15 11 6 0 12, 1 526 152 1 679 
1938/9 693 511 82 19 11 0 0 8 0 374 253 4 631 
1939/40 682 540 104 16 9 5 0 8 0 515 136 0 651 
1940/1 923 728 173 12 8 2 0 0 0 737 186 0 806 
1941/2 796 574 156 6 3 0 0 0 0 607 124 8 739 
1942/3 883 705 168 6 3 0 0 0 0 632 251 8 843 

Total | 16266 | 12581 2048 310 1 112 10 313 1 9499 5530 435 15278 


Foto 3. Supraetajarea Şcolii normale de fete „Andrei Şaguna”, 1943 


(Sursa: Muzeul de Istorie Sibiu, Colecţia Fischer) 


Foto 4. Festival de gimnastică al şcolilor germane de băieţi, 


pe terenul Liceului ev. „Brukenthal”, 1934 
(Sursa: Muzeul de Istorie Sibiu, Colecţia de grafică documentară) 


CI Sip 


i 
i 


Foto 5. Fasching 1931. Septimane ale Coetus Brukenthalia costumate 


ca membre ale Coetus Arminia Cibiniensis 
Sursa: Colectia particulará Maja Philippi 

Foto 6. Maifest sásesc, 1939 


(Sursa: Muzeul de Istorie Sibiu, Colecția de grafică documentară) 


Foto 7. Maifest săsesc, 1939 


(Sursa: Muzeul de Istorie Sibiu, Colecţia de grafică documentară) 


Tabel 3. Gimnaziul şi Şcoala reală evanghelică de băieţi din Sibiu. 


Promovarea examenului de maturitate, 1901-1910 
Sursa: Anuarele şcolii 


Gimnaziu Şcoala reală Total 

eh An scolar înscrişi admişi % înscrişi admişi % înscrişi admişi % 
1 1900/1901 17 14 82.35 14 7 50.00 31 21 67.74 
2 1901/1902 19 13 68.42 9 8 88.88 28 21 75.00 
3 1902/1903 17 13 76.47 13 8 61.53 30 21 70.00 
4 1903/1904 14 9 64.28 26 23 88.46 40 32 80.00 
5 1904/1905 24 18 75.00 19 18 94.73 43 36 83.72 
6 1905/1906 17 15 88.23 13 11 84.61 30 26 86.66 
7 1906/1907 22 19 86.36 10 8 80.00 32 27 84.37 
8 1907/1908 23 23 100 13 12 92.30 36 35 9722 
9 1908/1909 23 19 82.60 16 12 75.00 39 31 79.48 
10 1909/1910 21 21 100 17 16 94.11 38 37 97.36 
total 197 164 83.24 150 128) 82.00 347 287 82.70 

Fig. 9. Gimnaziul/Liceul de stat pentru băieţi Sibiu. Ponderea disciplinelor în planul de învățământ 


(9o din 324/279 ore/săptămână/şcoală) 
Sursa: A nagyszebeni állami fógymnasium értesitóje, 1900/1901, p. 20; P. Munteanu, op. cit., p. 49 

Tabel 4. Liceul de băieţi „Gh. Lazăr”, 1919-1943. Promovabilitatea 


Sursa: Anuarele şcolii 


nr. crt. anul şcolar promovați repetenti % repetenti 
1 1919/1920 513 30 5.524 
2 1920/1921 580 67 10.355 
3 1921/1922 654 47 6.704 
4 1922/1923 637 71 10.028 
5 1923/1924 654 75 10.288 
6 1924/1925 614 39 5.972 
7 1925/1926 607 60 8.995 
8 1926/1927 628 62 8.985 
9 1927/1928 557 99 15.091 
10 1928/1929 464 103 18.165 
11 1929/1930 438 62 12.4 
12 1930/1931 460 58 11.196 
13 1931/1932 489 25 4.863 
14 1932/1933 511 3l 5.719 
15 1933/1934 442 69 13.502 
16 1934/1935 484 37 7.101 
17 1935/1936 543 73 11.85 
18 1936/1937 591 55 8.513 
19 1937/1938 618 61 8.983 
20 1938/1939 564 67 10.618 
21 1939/1940 622 29 4.454 
22 1940/1941 765 41 5.086 
23 1941/1942 712 27 3.653 
24 1942/1943 805 38 4.507 
total 13952 1326 8.679 


Fig. 10. Liceul ,,Gheorghe Lazár" Sibiu, 1919-1943. Promovabilitatea 


Sursa: Anuarele scolii 

Fig. 11. Liceul evanghelic de fete Sibiu. Corpul profesoral, 1922-1941 


Sursa: Anuarele scolii 

Tabel 5. Liceul evanghelic de fete Sibiu. Corpul profesoral, 1922-1941 


Sursa: Anuarele scolii 


an şcolar bărbaţi femei an şcolar bărbați femei 
1922/1923 23 13 1932/1933 10 11 
1923/1924 19 16 1933/1934 10 10 
1924/1925 17 15 1934/1935 13 13 
1925/1926 10 10 1935/1936 14 14 
1926/1927 14 15 1936/1937 10 15 
1927/1928 13 14 1937/1938 8 18 
1928/1929 15 11 1938/1939 8 17 
1929/1930 12 12 1939/1940 7 19 
1930/1931 12 12 1940/1941 7 19 
1931/1932 10 11 

Fig. 12. Liceul „Gheorghe Laz 


xp? 


ar 


Sursa: Anuarele şcolii 


Sibiu. Corpul profesoral, 1919-1943 

Tabel 6. Liceul „Gh. Lazăr” Sibiu. Corpul profesoral, 1919-1943 
Sursa: Anuarele şcolii 
an şcolar | bărbaţi femei an şcolar | bărbați femei | an şcolar | bărbați femei 
ae 25 1 de du 38 2 xu 42 0 
cse 28 0 o 37 0 xr 35 1 
ur 29 0 ene 34 0 ice 34 2 
cnp 28 0 Led 35 0 prs 35 3 
MS 21 0 P e 34 0 ae 34 3 
WE 29 0 id 40 1 ie di 48 2 
ub a 35 2 uA 41 1 DE 40 3 
LE UA 35 1 iA 42 3 ci 37 10 

Tabel 7. Gimnaziul evanghelic de báieti din Sibiu. Cariera aleasá de absolventi, 1919-1943 


Sursa: Anuarele scolii 


Teologie, 


Ştiinţe 


Educaţie 


Promoţia Drept Ilisie Medicină Tehnic are Agriculturá Militar fizică Chimie Muzică Necunoscut Total 
901 7 3 2 1 0 1 0 0 0 0 0 14 
902 4 2 1 3 0 0 1 0 0 0 1 i2 
903 ue 3 0 0 1 0 0 0 0 0 2 13 
904 4 3 2 0 0 0 0 0 0 0 0 9 
905 8 5 3 0 1 0 0 0 0 0 1 18 
906 6 3 2 0 1 1 1 0 1 0 0 15 
907 9 3 5 1 0 1 0 0 0 0 0 19 
908 6 8 5 1 2 0 1 0 0 0 0 23 
909 2 5 9 2 0 1 0 0 0 0 0 19 
910 4 4 6 2 3 0 0 1 0 1 0 21 

Total 57 39 35 10 8 4 3 1 1 1 4 163 
Tabel 8. Scoala realá superioara ev. de báieti din Sibiu. Cariera aleasá de absolventi, 1919-1943 
Sursa: Anuarele scolii 

a lz B o | EE 895 De] E a |e Scala 

$ s32|28|28|33 888 B E23 258| 8| e | Esl az] z 

Po 18 88 3232 tees 2 BED 24| 2 | lee S| E 

£ Ea Qc v5 EI > peo O la a & E = & ER = 
1901 6 0 0 1 0 0 0 0 0 0 0 0 7 
1902 1 0 0 0 0 0 0 0 0 0 0 8 
1903 0 0 1 0 0 0 0 0 0 2 8 
1904 13 3 1 4 1 0 0 1 0 0 0 0 23 
1905 6 2 0 1 1 2 0 1 1 0 0 18 
1906 2 3 0 1 0 0 0 0 0 0 1 11 
1907 3 1 0 1 0 0 0 0 0 0 2 8 
1908 1 6 2 0 2 0 0 0 0 0 0 1 12 
1909 0 6 2 2 0 0 0 2 0 0 0 0 12 
1910 4 4 3 1 0 2 1 0 0 0 1 0 16 
Total 44 31 14 9 7 3 3 3 1 1 1 6 123 

RHETORIC ON DEATH IN MEMORIAL SPEECHES DEDICATED TO PERSONALITIES IN 
PUBLICATIONS DURING THE INTERWAR PERIOD IN SIBIU 


Prof. Univ. Dr. Mihaela GRANCEA 


Facultatea de Ştiinţe Socio-Umane, Universitatea „Lucian Blaga” Sibiu 

ABSTRACT 


Personalities’ funerals benefited from media and symbolic rituals, which were negotiated between the political 
and cultural actors during the interwar period in Sibiu. In that context, press was a major space of 
communication. It is obvious that even the indirect participation of the press was a form of repetitio, an 
unconsecrated ars moriendi. We have analysed in this text the presentation of some case studies specific for the 
way in which press and memorial speeches, within the Romanian and Saxon elite background, played an 
essential role during the funeral ceremonies. 


Keywords: Personalities ' funerals, Saxons, memorial speeches, ceremonies, press 


MOARTEA SI EMOTIA. PRESA SIBIANĂ INTERBELICĂ, SURSĂ DE INTERES PENTRU 
PERCEPEREA MORTII LIDERULUI. CONSIDERENTE GENERALE 


Ín istoriografia occidentalá, istoria simturilor si a emotiilor este un domeniu de 
cercetare consacrat. Ea a fost revendicatá de nevoia de a reda, conform proiectului lansat 
de Lucien Febvre, istoria vietii afective. De la apelul marelui istoric francez, studiile de 
profil au multiplicat topografiile emotionale, cele mai frecvente abordări fiind cele legate 
de sentimentul fricii de Celălalt, de iubirea ca fenomen uman determinat istoric sau de 
nostalgie. Evident, şi moartea ca fenomen firesc şi neeludabil are propria ei istorie. Noi, o 
să abordăm un microsegment tematic. O să încercăm să reflectăm felul în care, prin 
intermediul presei, moartea, care este doar a Celuilalt, în cazul acesta moartea liderului, 
generează emoţii complexe. Moartea personalităților generează însă şi fenomenul de 
reconstrucție a imaginii acestora, pe dimensiune preponderent pozitivă, pentru integrarea 
lor în panteonul identitar. 

În presa cotidiană din Sibiu, precum pretutindeni în epocă, erau consemnate 
decesele membrilor elitei publice naționale şi locale, erau prezentate funerariile lor. Aceste 
articole, de cele mai multe ori, erau editoriale lungi care descriau ceremoniile 
înmormântării (cu funcționalitate civică şi politică), durerea colectivă reală sau 
conjuncturală, necrologul evenimentului funerar. De obicei, astfel de articole erau 
rezultatul prelucrărilor unor consemnări oferite de presa centrală sau al relatărilor unor 


217 


ziarişti locali prezenţi la funerariile unor personalităţi nationale (ne referim, îndeosebi, la 
funerariile regelui Ferdinand I al României, precum şi la acelea organizate pentru Ion. I. C. 
Bratianu’). 

Astfel, periodicul Telegraful Român a dedicat două numere duble momentului 
decesului si funerariilor regelui Ferdinand I al României. Numărul din 22 iulie 1927, 
apărea îndoliat, anunțând dispariția Regelui Ferdinand. Acest eveniment era descris în 
aceiaşi manieră ca si in periodicele nationale, fiind prezentate datele biografice, ultimele 
momente din viață monarhului, evaluarea operei sale politice etc.” Informații despre acest 
eveniment au fost introduse şi în numerele următoare în legătură cu: publicarea 
testamentului”, a proclamatiei lansate în numele noului rege“, scrisoarea Regelui către Ionel 
Brătianu”, programul funeraliilor naţionale“, şedinţele Parlamentului”, Proclamaţia 
Regentei.? De asemenea, presa locală a prezentat şi oficierea unei slujbe speciale realizate 
,.in Catedrala din Sibiu [unde, n.n.] s-a strâns un public imens Duminică, în ziua de 
înmormântare a Regelui Ferdinand I. Serviciul divin şi parastasul solemn s-a slujit de 
I.P.C. Arhimandrit Dr. Vasile Stan, asistat de clerul din centru. Au participat: Corpul 
ofițeresc în frunte cu dl. General Găvănescu şi reprezentanții autorităţilor civile, 
magistrații, Corpul didactic şi un public imens. La sfârşitul parastasului solemn, I.P.C. Dr. 
V. Stan a ţinut panegiricul augustului Suveran, care a întrupat regalitatea în concepţia ei 
genuină. Momentul când la Bucureşti s-a pus în mişcare trenul regal, a fost semnalat prin 
detunătură de tun. Pauza solemnă de două minute a produs o profundă impresie. Corul a 
incheeat cu intreita: «Veşnică pomenire» în vreme ce muzica militară şi glasul tunurilor 
anunțau închinarea profundă pentru Suveranul pornit la locul de odihnă. De la ora 5-6, 
clopotele Catedralei, unite cu clopotele tuturor bisericilor din Sibiu, ináltau în slavă 
tânguirea pentru Marele defunct al tarii”.’ 

Evident, aceste relatări sunt realizate în aşa manieră încât să redimensioneze 
fenomenul funerar şi să alimenteze emoția colectivă. Cetăţenii români trebuiau să perceapă 
dimensiunea pierderii şi să fortifice noile solidaritáti nationale. Articolele din presa sibianá 
se concentrau pe descrierea scenariului funerariilor, prezentau necroloagele care oscilau 
între tradiția oratio funebris şi însumarea unei succesiuni de aprecieri encomiastice care nu 
ignorau, în unele cazuri, în necrologul scris de laici, defectele defunctului, mai ales dacă 
acestea erau binecunoscute, ci le metamorfozau în atitudini care reflectau umanitatea 
decedatului. 


! Vezi Alexandru Nicolaescu, Funerariile lui Ion. I. Brătianu, un model de organizare a funeraliilor naţionale, 
în Crucita-Loredana Baciu, Anamaria Macavei, Roxana Dorina Pop (coord.), De la lume adunare, Cluj- 
Napoca, Presa Universitară Clujeană, 2011, pp. 117-128. 

2 Regele Ferdinand Întâiul, în Telegraful Român, anul LXXV, nr. 53-54, 22 iulie 1927. 

3 Testamentul Regelui Ferdinand, în Telegraful Român, anul LXXV, nr. 55-56, 29 iulie 1927. 

* M.S. Regele Mihai I, in Telegraful Román, anul LXXV, nr. 55-56, 29 iulie 1927. 

5 Scrisoarea M.S. Regelui Ferdinand către dl Ion I.C. Brătianu, în Telegraful Román, anul LXXV, nr. 55-56, 
29 iulie 1927. 

5 Funeraliile Regelui Ferdinand I, în Telegraful Român, anul LXXV, nr. 55-56, 29 iulie 1927. 

7 Şedinţele solemne ale Corpurilor legiuitoare, în Telegraful Român, anul LXXV, nr. 55-56, 29 iulie 1927. 

* Proclamaţia Regentei, în Telegraful Român, anul LXXV, nr. 55-56, 29 iulie 1927. 

? Duminica de jale, în Telegraful Român, anul LXXV, nr. 55-56, 29 iulie 1927. 

Astfel de consemnări ,imbogáteau" cultura comemorativă, cultură care era 
puternică din premodernitate în Transilvania, din secolul al XIX-lea în statutul român. Mai 
ales, din a doua jumătate a secolului al XIX-lea, regia funeraliilor devine influentă şi intens 
utilizată în practica publică, fiind preponderent politică; îndeosebi, din modernitate se 
făcea trecerea de la ritualurile desfăşurate în spaţiul privat, la cele „de masă”, datorită 
faptului că politicienii aveau nevoie de credit politic şi trebuiau să interacționeze prin orice 
mijloc cu mulțimile. Mai ales, în perioada interbelică, această cultură a fost legată de: 
construirea Panteonului României Mari, dar şi a celor specifice mitolologiilor identitare ale 
minorităților, alegeri electorale, afirmarea unor afecte naţionale şi, în general, de 
confirmarea şi fortificarea egoului identitar colectiv national şi local, a legitimitátii 
politice. În aceleaşi timp însă, prezentarea funerariilor personalității, a panegiricului, 
ocultează moartea. Pare un paradox, dar exista un mecanism mentalitar complex, pe care 
cu ajutorul unor studii de profil consacrate, o să încercăm să îl descifrăm. Astfel, 
„funeraliile îngroapă un erou, dar în acelaşi timp restaurează loialitatea fata de el, valoarea 
celui dipărut fiind relevată şi de numărul celor ce se simt mai vulnerabili odată cu această 
dispariţie.” Cortegiul funerar pune în scenă moartea nu pentru a-i consacra acesteia 
triumful, ci mai degrabă ca o soluţie pentru a permanentiza raporturile cu cel decedat. 
Scenografia traditionalá a mortii, la románi, este reprezentatá de: sicriul deschis, násália 
dusă de țărani, sárutarea sicriului sau a mâinii mortului, preoţii, coliva, prapurii, in vreme 
ce ceremonia civică, oficială este reprezentată de coroane, drapele negre, şi tricolore, 
fanfare, gardă militară, haine cernite, cele 21 salve de tun, discursurile de ocazie, portretul 
defunctului, medalii comemorative!?. Decedatul onorat în ziua înhumării sale nu este o 
persoană, dar nici un deşeu: el devine, pentru câteva ore, un ideal al comunităţii din care a 
făcut parte”. Este un corp reprezentativ (chiar dacă acesta este absent", chiar dacă este 
vorba despre exhumare şi reînhumare). Deci, este tratat, oarecum, în calitate de artefact. 
Apoi, mormântul celui defunct, dacă personajul rămâne în Panteonul identitar, devine un 
loc la memoriei”. 

Patetismul si lamentatia sunt inerente contextului funebru, stingerea unei 
personalități înscriindu-se în seria pierderilor pe care nu le recunoaştem efectiv, ci le 
metamorfozăm!€. Articolele comemorative sunt astfel concentrate pe stimularea emotiei: 
adularea personajului, sentimentul exacerbat al pierderii, chiar sentimentul catastrofei 
colective. Moartea personalității generează vulnerabilitatea individului generând 
compasiunea, dar şi anxietatea vizavi de destinul colectivitátii; deşi, multi dintre cei care 
mergeau la o înmormântare nu împărtăşeau aceleaşi credinţe religioase şi opinii politice, 


10 Andi Mihalache, Rituri funerare şi retorici patrimoniale: înmormântarea lui Alexandru Ioan Cuza, în 
Xenopoliana, XIV, 1-4, 2006, pp. 76-108. 

! Ibidem. 

? Ibidem, p. 90. 

15 Ibidem, op. cit., p. 94. 

^ Despre ceremonii in absenţa rămășițelor umane ale defunctului, vezi Andi Mihalache, Mihai Viteazul si 
ceremoniile corpului absent, în Caiete de antropologie istorică, ianuarie-iunie 2005, pp. 167-192. 

15 Vezi cultura comemorativă maghiară. 

16 Andi Mihalache, op. cit., p. 97. 

prin simpla lor prezenţă la funeralii, aceştia coparticipau la un act public de aderentá"". Mai 
mult chiar, apelând la memoria recentă, viii recompun trecutul defunctului, regăsindu-şi-l 
pe al lor, retrăind în acest fel evenimentele din istoria comună!$. Astfel, ritul funerar 
realizează o reînnoire a colectivități, căci defunctul apare in postura de erou protector si 
eponim, model şi simbol de coeziune al grupului”. În fapt, ritualurile morţii au un singur 
destinatar, viii, funcţia ceremoniilor fiind aceea de a-i deculpabiliza, reconforta şi 
revitaliza”. În plus, dimensiunea ritualică, politică şi simbolică asigurată de implicarea în 
funerariile personalității a colegilor de generaţie sau a grupului cu idei asemănătoare, 
transformă moartea într-un eveniment public, cu scopul de a transmite informaţii şi 
convingeri". Astfel, moartea devine şi un pretext pentru realizarea unui bilanţ al epocii”. 


„RETORICA MORŢII” ÎN PANEGIRICUL PERSONALITĂȚILOR SĂSEŞTI. STUDII DE CAZ 


La saşi, în opinia noastră, cea mai semnificativă ca mesaj era cuvântarea 
comemorativă. Acest exercițiu retoric avea tradiţie şi hibridiza omiletica cu necrologul 
panegeric. O astfel de cuvântare comemorativă, cu o tradiţie seculară în cultura 
europeană”, era reprezentativă pentru maniera în care comunitatea săsească îşi onora 
liderii. Doar implicárile culturale si politice puteau asigura saşilor, în cadrul institutional 
creat prin Marea Unire a românilor, afirmarea identității lor”. Personalitatile care au 
ilustrat această finalitate identitară au fost percepute cu recunoştinţă profundă de către 
comunitatea reprezentată. O astfel de percepție s-a manifestat, în special, în 
necrologurilor? prilejuite de ceremoniile funerare (publice) ale unor reprezentanți 
exponentiali pentru etnia germană din Transilvania. 


" Ibidem, op. cit., p. 100. 

'8 Ibidem, op. cit., p. 106. 

P? Ibidem. 

°° Ibidem, p. 76. 

?! Mihai Chiper, Rolul funeralülor în construcția panteonului pasoptist, în Xenopoliana, anul XIV, nr. 1-4, Iasi, 
2006, p. 61. 

? Ibidem, p. 65. 

? Oratio Funebris: Die Katholische Leichenpredigt Der Fruhen Neuzeit: Zwolf Studien: Mit Einem Katalog 
Deutschsprachiger Katholischer Leichenpredigten in Einzeldrucken 1576-1799 Aus Den Bestanden Der 
Stiftsbibliothek Klosterneuburg Und Der Universitatsbibliothek Eichst, Rodopi, 1999; Adrianus, Oratio 
funebris de laudibus Caroli VI. augustissimi Romanorum imperatoris, Hispaniae, Hungariae, Bohemiae regis, 
archiducis Austriae, &c. &c.: cum ... of the Original from 1741; J. P. Correa de Silva, Director funebre 
reformado ... Com o proprio Canto ... segundo o Ritual Romano ... Obra ... que compoz Fr. Verissimo dos 
Martyres ... Sexta impressaó ... accrescentada por Fr. F. de J. M. Sarmento, 1799 (accesat în 10.07.2015). 
culturale pentru toti cetățenii României. Această problematică legată de drepturilor minorităţilor etnice au 
ocupat un loc central în discuţiile purtate de liderii saşilor cu membrii ai Consiliului Dirigent în decembrie 
1918. Se pare că nivelul cultural ridicat al saşilor, în comparaţie cu ceilalți locuitori ai Transilvaniei şi ai 
întregii Românii, a avut un rol semnificativ în adoptarea hotărârii de adeziune la Unire - Vasile Ciobanu, 
Contribuţii la cunoaşterea istoriei saşilor transilvăneni 1918-1944, Editura hora, Sibiu, 2001, p. 265. 

2 Necrologul (nekrós = mort; logos = cuvânt) este un discurs cu caracter funebru, in care sunt relevate de 
obicei calităţile morale şi valoarea socială a unei persoane decedate de curând. Se mai numeşte şi ferpar. Când 
elogiile aduse decedatului sunt exagerate, discursul se numeşte panegiric, denumire preluată de la discursurile 
ţinute de vechii greci şi de romani. 

După 1918, Sibiul a devenit centrul cultural al germanilor din România. 
Activităţile culturale intense, activităţi susținute de personalități importante ale culturii şi 
vieţii spirituale germane, au caracterizat Sibiul interbelic. Cei mai importanti lideri ai 
comunității germane erau totodată, liderii naţionali (politici şi culturali), precum şi 
spirituali. De regulă, evaluările complexe cu privire al semnificațiile activităţii unei astfel 
de personalități, cu referire la moştenirea culturală/spirituală pe care a lăsat-o comunității 
sale, se realizau chiar prin necrologul presupus de funeraliile personalității. Studiul de fata 
se concentrează, îndeosebi, asupra felului în care, prin genul cuvântării comemorative, au 
fost elogiate trei nume de referință pentru cultura comunităţii germane din Transilvania: 
Adolf Schullerus (1864-1928), Carl Wolff (1849-1929) si Friedrich Teutsch (1852-1933). 

„Necrologul de personalitate” se concentrează pe realizările obstesti/nationale ale 
defunctului. Astfel, la moartea vicarului episcopal Adolf Schullerus, cuvântările ţinute de 
alti reprezentanţi importanti ai culturii săseşti interbelice insistau pe recunoştinţa 
comunității beneficiare. Adolf Schullerus, una dintre cele mai de seamă personalităţi ale 
saşilor din perioada interbelică, dar nu numai, a fost devotat comunităţii, această atitudine 
a fost vizibilă printr-o serie de acțiuni politice, ştiinţifice, spiritual-culturale, dar şi printr-o 
putere de muncă deosebită”; astfel, acesta a contribuit la afirmarea identităţii sásesti. 
Aprecieri la adresa lui Adolf Schullerus s-au publicat şi s-au reformulat şi la ani de zile 
după deces. Deloc întâmplătoare, în acest context, este realizarea unor numere de presă sau 
Chiar antologii cu funcţie comemorativă; aceste demersuri au presupus panegiricile, 
cuvântările ţinute în relaţie cu evenimentul funerar. Astfel, se remarcă, cu referire la 
onorarea memoriei lui Adolf Schullerus cuvântările şi rugăciunile lui Friedrich Teutsch: 
„Atunci când a văzut că este pe sfârşite, şi-a luat rămas bun de la familie şi a dat 
recomandări pentru viitor. Nu cu mult timp înainte, a scris unui prieten lovit de o boală 
grea: «Am ajuns în zilele în care trebuie să ne luăm rămas bun. Te desparti cu greu de 


?$ Adolf Schullerus s-a născut la data de 7 martie 1864, în Făgăraş, ca fiu al preotului Gustav Adolf Schullerus. 
Pregătirea şcolară a început-o la Sibiu; apoi, şi-a continuat şi aprofundat studiile la universităţile din Berna şi 
Leipzig, unde a studiat germanistica, filozofia, teologia şi pedagogia. Adolf Schullerus a urmat cariera tatălui 
său, devenind preot, iar mai apoi vicar episcopal. Din anul 1907, de când devine paroh al Sibiului, Adolf 
Schullerus se implică intens în viata culturală a populaţiei germane. De aceea, nu întâmplător, in 1918, la 
sfârşitul Primului Război Mondial, era considerat liderul aşa-numitei grupări „verzi”, grupare care susţinea 
apărarea identităţii săseşti şi afirmarea drepturilor politice ale minorităţii germane. Va susţine aceste 
deziderante identitare şi în calitate de preşedinte al Consiliului Naţional German - Săsesc implicat în procesul 
de integrare a saşilor în noua configuraţie politico-statală realizată in1918 prin unirea Transilvaniei cu 
România. S-a implicat în întrunirile reprezentanţilor saşilor cu Consiliul Dirigent, având un rol semnificativ şi 
în adeziunea saşilor la unirea Transilvaniei cu România, prin proclamația An unser Volk! (Către poporul 
nostru!), semnată de Adolf Schullerus şi Hans Otto Roth, în numele Consiliului National German - Săsesc. Pe 
lângă activitatea politică cu mare impact în epocă, A. Schullerus, alături de alte personalități de frunte ale 
culturii săseşti (Andreas Scheiner, Gustav Kisch), a manifestat o prodigioasă activitate cu finalitáti pedagogice, 
lingvistice şi istoriografice. În mod concret, a editat manuale noi pentru elevii saşi, a încercat să elucideze 
originea saşilor pe calea geografiei dialectale; a fost principalul initiator al Dicționarului Graiurilor Săseşti. L- 
a interesat mult şi domeniul etnografiei şi folcloristicii, redactând în 1926 un compendiu de etnografie a saşilor 
din Transilvania. În 1925 a publicat împreună cu Franz Obert 85 de poveşti româneşti din Transilvania. 
Postum, în 1930, apare un alt volum: Cartea poveştilor din Transilvania, apreciată şi azi ca fiind drept cea mai 
importantă operă a lui A. Schullerus (vezi Carl Góllner, Adof Schullerus. Sein Leben und Wirken in Wort und 
Bild, Bucureşti, Editura Kriterion, 1986). 

2 Aprecierile cu privire la „puterea de muncă” este un loc comun. Se întâlneşte şi in panegiricul românesc. 

viatá, cu greu de muncá, dar cel mai greu iti este sá te desparti de iubire. Vedeti - a supus el 
altuia - merg in liniste si pace»; in 27 ianuarie, la amiazi, a murit dupá lungi suferinte. 
Poporul şi biserica au fost greu loviti şi il vor plânge mult timp, iar plecarea lui a lăsat un 
gol, care nu va mai fi umplut niciodată”.% Acelaşi, îl consideră pe cel comemorat, pe acel 
vicar - om generos şi înțelept - drept o bincecuvintare, un ghid, un model pentru „poporul 
săsesc”. 

Cu multă gratitudine pentru cel care le-a călăuzit drumul în momente de 
incertitudine, reprezentanţii saşilor ardeleni, dar şi oamenii de rând, au ţinut să-i 
mulțumească, prin cuvântări şi rugăciuni, celui care pleca spre alt orizont. Astfel de 
atitudini pline de pietate şi emoție au avut loc la înmormântarea lui Adolf Schullerus. S-au 
impus discursurile lui Friedrich Teutsch, episcopul saşilor şi Johannes Reichart, decanul 
regiunii. Cea mai încărcată de semanticele unui astfel de sentiment comunitar, expresie a 
manifestării unor solidaritáti moderne, este cuvântarea episcopului evanghelic Friedrich 
Teutsch.” Definirea personalităţii „multiple” a celui dispărut se construieşte prin apelul la 
omiletica evangelică, dar şi prin recursul la practicile „necrologului de personalitate”, 
oarecum tradițional în cultura occidentală, cum de altfel o demonstrează astfel de produse 
culturale din spaţiul latinofon, spaţiu în care încă din secolul XVI exista o puternică tradiție 
a invitatiei scrise la evenimentul funerar. Concret, în textul amintit se utilizează sintagmele 
tradiționale, imageria morţii; se impune imaginea „răpirii” sufletului celui decedat de către 
„îngerul morţii” (astfel, în cimitirele evanghelice, cu începere din secolul al XIX-lea) mai 
ales în cel din Braşov, sunt numeroase şi sugestive reprezentările picturale ale acestui 
înger; vechiul Thanatos, acum „creştinat”, este reprezentat pe panouri de lemn pe care s-a 
infátisat scena „răpirii” propriu-zise; panourile sunt expuse deasupra criptelor). Trecerea 
înspre registrul laic al cuvântării funerare se face prin definirea celui decedat ca dar ceresc, 
dispărutul fiind perceput prin prisma contribuţiilor aduse de acesta la afirmarea identității 
comunităţii sale. La acest nivel al definirii, decedatul este „un copil al luminii”. Urmează 
apoi partea „narativă” din cuvântare, parte concentrată pe prezentarea biografiei 
defunctului. Structurarea discursului se realizează pe criteriul cronologiei, evidentiindu-se 
totodată principalele realizări ale dispărutului, rolul său în conservarea şi definirea 
elementului esenţial al identităţii săseşti - limba, dar şi implicarea, în calitate de lider 
politic, în concertul politic dificil din România primului deceniu de după actul de la 1 
Decembrie 1918. O astfel de implicare civică îl recomanda pe Schullerus pentru statutul de 
personalitate exemplară, de model spiritual şi civic pentru comunitatea săsească. Prin 
evidențierea calităților defunctului, episcopul realiza, în manieră teologică şi sintetic- 
austeră, portretul defunctului. 

Şi personalitatea lui Carl Wolff (1849-1929), personalitate dinamică şi proteică 
prin implicări şi împliniri, a fost descrisă în termeni apologetici; astfel, într-o cuvântare 
comemorativă, se afirma că: ,,[...] acest bărbat a fost, fără îndoială, unul dintre cei mai 


28 Friedrich Teutsch, Denkrede auf Adolf Schullerus, Hermannstadt, Druck der Krafft & Drotleff A.G., 1931, p. 
80. 
? Ibidem, p. 80sq. 

importanti pe care i-au avut saşii transilvăneni." Evident, s-a făcut referire directă la 
activitatea sa, care a vizat modernizarea şi „civilitatea” oraşului Sibiu”. Credinţa în 
posibilitatea convietuirii transilvane construite pe respectarea drepturilor civile se îmbina 
cu pangermanismul său, aşa cum era acesta manifestat şi în editorialele sale din 
Siebenbiirgisch-Deutsches Tageblatt din Sibiu. Activul Carl Wolff a încetat din viata la 
data de 3 octombrie 1929, cu putin timp înainte de aniversarea venerabilei vârste de 80 de 
ani. Aprecierile şi multumirile rostite în cuvântările de la înmormântarea sa dovedesc felul 
în care membrii elitei sibiene au receptat activitatea publică a dispărutului. Pornind de la 
prezumția cá Wolff a murit la o vârstă înaintată şi că şi-a împlinit destinul exemplar, 
episcopul Teutsch, în discursul său, afirma că defunctul „trebuie deplâns si nu jelit". Şi C. 
Wolff, ca şi A. Schullerus era considerat: „un dar, o binecuvântare” pentru identitatea 
săsească, un lider de excepţie, o concretizare a ethosului muncii, dinamic şi carismatic, 
lider preocupat de afirmarea drepturilor germanilor din afara spaţiului germanofon, în 
contextul dificil creat în Europa după Primul Război Mondial. Devotamentul despre care 
se vorbeşte în cuvântările comemorative, cuvântări reproduse în publicația pe care o 
condusese, era un deziderat personal; Carl Wolff însuşi afirmase în cuvântul introductiv al 


uneia dintre lucrările sale: „Încă din copilărie şi până la bătrâneţe, rostul şi gândurile mele, 


názuintele şi munca mea au aparţinut poporului, din care m-am născut [...].”*” 


Se poate spune că Friedrich Teutsch (1852-1933) a fost una dintre cele mai 
importante personalități din întreaga istorie a saşilor”. Datorită contribuţiilor fundamentale 
vizavi de istoria saşilor, Friedrich Teutsch merită apelativul de „Herodot al saşilor”. Fiind 
preot, iar apoi episcop, Friedrich Teutsch a ţinut numeroase cuvântări la înmormântarea 
unor personalități sibiene, ocazie cu care şi-a dovedit talentul de orator. Dar, inevitabil, a 
venit şi momentul în care alte personalități săseşti au fost nevoite să vorbească, la 


9? Taten und Gestalten. Bilder aus der Vergangenheit der Rumtniendeutschen, II. Band, besorgt und eingeleitet 
von Dieter Drotleff, hora Verlag, Hermannstadt, 2002, p. 106. 

?! Născut in Sighişoara, Carl Wolff trebuia să studieze chimia la universitatea din Viena, dar după câteva 
săptămâni a renunţat şi s-a înscris la facultatea de drept din cadrul aceleiaşi Universităţi. Din această perioadă 
datează şi primele sale contacte cu presa, care se vor matreializa începând cu 1 ianuarie 1874, când, întors în 
tara, ocupă postul de redactor-şef al ziarului Siebenbürgisch-Deutsches Tageblatt din Sibiu, care trebuia să 
înlocuiască săptămânalul Siebenbiirgisch-Deutsches Wochenblatt. Carl Wolff s-a afirmat şi ca personalitate 
politică şi economică, el fiind cel care a înființat cooperativele Raiffeisen şi cel care a pus bazele Casei 
Generale de Economii din Sibiu. Tot de numele lui se leagă şi construcția unor căi ferate, precum şi 
electrificarea Sibiului. Acest om de valoare al culturii săseşti sibiene a încetat din viata la data de 3 octombrie 
1929, cu puţin timp înainte de aniversarea de 80 de ani. Vezi R. A. Ungar, N. Nistor, Carl Wolff. Sein Leben 
und Wirken in Wort und Bild, Bucureşti, 1981. 

? Dr. Karl Wolff, Aus meinem Leben, 1. Band, Verlag der Bilbungsstătte deutscher Volkheit, Lauban, 1929, p. 
l. 

33 Fiul lui Georg Daniel Teutsch, Friedrich Teutsch a urmat Academia de Drept de la Sibiu, iar apoi a studiat la 
Heidelberg, Leipzig si Berlin. Íntors la Sibiu, in anul 1875, igi incepe cariera ca si profesor de istorie, apoi 
devine preot, iar în cele din urmă episcop al saşilor. În paralel cu aceste funcţii, Friedrich Teutsch îşi dovedeşte 
talentul de istoric - moştenit de la tatăl său - publicând nenumărate studii istorice şi articole, volume de o 
importanţă şi valoare deosebite, precum: Geschichte der evangelische Kirche (2 volume), dar mai ales cele 3 
volume din Geschichte der Siebenbiirger Sachsen, continuând astfel tradiţia începută de tatăl său. A deţinut 
titluri de doctor al unor universităţi din străinătate, iar din 1919 a fost numit membru de onoare al Academiei 
Române. 

3 Eduard Eisenburger, Friedrich Teutsch, in Taten und Gestalten. Bilder aus der Vergangenheit der 
Rumăniendeutschen, II. Band, hora Verlag, Hermannstadt, 2002, p. 116. 

inmormántarea marelui episcop, despre personalitatea acestuia. Vezi, in acest sens, 
cuvântarea ţinută de noul episcop dr. Viktor Glondys la înmormântarea lui Friedrich 
Teutsch, in data de 14 februarie 1933, cuvántare tinutá in Biserica Evanghelicá din Sibiu: 


„Fii credincios până la moarte si o să-ţi dau coroana vieţii! Alături de voi, onorati credincioşi, care 
trebuie să vă luați rămas bun de la un tată credincios şi bun, de la un frate iubit, se găseşte o mare 
adunare întristată, care vă împărtăşeşte durerea [...]. In toate comunitățile de pe întinsul ținut al 
bisericii noastre bat la această oră clopotele si alături de saşii ardeleni, care îşi iau rămas bun de la 
conducătorul lor, sunt cu gândul şi fraţii evanghelici din Banat şi Bucovina, din Basarabia, din 
Dobrogea şi Vechiul Regat [...]. Toţi îi mulțumesc. Asupra tuturor a vegheat grija lui în lungii ani 
de muncă. Dar, mai ales asupra judeţului nostru se întinde jeluirea. Numele lui Friedrich Teutsch 
este ca un simbol care este recunoscut şi în afara poporului nostru şi a bisericii noastre. El a fost 
văzut ca un reprezentant de seamă al culturii germanilor evanghelici şi al națiunii săseşti. Pornind 
de la această grijă a lui pentru popor, care însoțea numele onorabilului episcop, a trezit în multe 
inimi respect şi dragoste. Acest lucru rezultă nu doar din însemnătatea spirituală a acestui om, nici 
din munca sa ştiinţifică sau din deosebita înzestrare retorică şi nici din funcția deosebit de 
importantă de conducător; motivele sunt mai adânci. Friedrich Teutsch a fost un reprezentant al 
protestantismului german din a doua jumătate a secolului trecut, în sensul bun al cuvântului [...]. Pe 
cerul protestantismului german, steaua lui a fost una dintre cele mai strălucitoare. Episcopul 
Friedrich Teutsch a fost devotat datoriei sale până la moarte, până la limita capacității sale [...]. 
Supunerea în fata datoriei a stat deasupra vieţii acestui om, la sicriul căruia ne-am adunat. Datorie, 
si nu aer a respirat de-a lungul anilor. Datoria l-a ţinut până în cele mai târzii nopţi la masa sa de 
lucru, din pana sa au ieşit multe sute de lucrări [...]. Datoria l-a chemat până în anii cei mai târzii 
ai bătrâneţii în oraşele şi satele îndepărtate. Chemarea datoriei l-a caracterizat si a oferit acestuia 
bogăţia sensului cuvintelor biblice, că viaţa noastă este frumoasă, dacă este trudă şi muncă. Dar cui 
a slujit aceasta muncă plină de devotament a episcopului Friedrich Teutsch? O a doua stea s-ar 
lumina, dacă am auzi răspunsul care ni l-ar da acum dacă ar putea vorbi: poporului meu! El nu ne 
mai poate vorbi, dar viaţa sa poate să ne spună acest lucru: «Fii credincios până la moarte şi o să-ţi 
dau coroana vieţii!». Episcopul Friedrich Teutsch a fost credincios poporului sau până la moarte. 
Credinţa în poporul său este a doua stea care s-a aprins pe cerul acestui om [...]. El a vrut să 
trezească în poporul său prin derularea istoriei conştiinţa trecutului său. Episcopul Friedrich 
Teutsch este o chemare la conştiinţa poporului nostru: lasă prezentul şi respectă trecutul, poporul 
meu [...]. Tot ce a făcut el pentru popor a făcut din dragoste [...]. Episcopul Friedrich Teutsch a 
rămas credincios dragostei pentru poporul său până la moarte. Această dragoste nu a reprezentat 
însă un sentiment gingaş, moale, ci a fost cel mai însemnat sentiment pe care l-a putut exprima 
interiorul, tot ceea ce puterea sa a putut să emane pentru a încuraja ceea ce iubeşte. Cát de intensă 
era această legătură, simțeam ori de câte ori îl auzeam vorbind. În cuvântările sale respira patria 
saşilor [...]. Sufletul este liniştit pentru că aparține lui Dumnezeu. El stă încrezător în furtuna vieții 
şi îşi acceptă soarta ca pe o datorie, care trebuie îndeplinită fata de Dumnezeu. Acest lucru este 
valabil pentru fiecare om în parte, dar şi pentru întreg poporul. Este valabil însă şi pentru noi! «Îţi 
voi da coroana viefii!». El a strălucit si aici pe pământ [...]. Tot ce este pământesc este doar o 
asemănare cu cele veşnice [...]. Noi, cei care ne-am adunat aici, pentru ai fi alături pentru ultima 
dată, nu vom pleca până când nu vom primi binecuvântarea eternului şi onorabilului nostru episcop 
F. Teutsch, a cărui viață este o chemare la credință până la moarte, pentru care Dumnezeu ne 
promite coroana vieţii. Amin". 


3 Glondys, Rede bei der Beerdigung des Bischofs D. Dr. Friedrich Teutsch am 14. Februar 1933 in der 
evangelischen Stadtpfarrkirche in Hermannstadt, in Kirchliche Blätter, XXV Jahrgang, Nr. 8, 23 februarie 
1933, pp. 82-84. Traducerile textelor panegiricilor au fost realizate de Ada Grenner. 

Cuvántári comemorative se tineau si in spatiul privat. Astfel, Dr. Arnold Bruckner, 
in dimineata zilei de 11 februarie 1933, fn cercul restráns al familiei lui Friedrich Teutsch, 
a sustinut o cuvántare care a avut rolul de a convinge cá cel care a fost un om exponential, 
şi-a îndeplinit, cu prisosintá, misiunea: 

„Cu toţii am devenit mai săraci. O pagină din istoria poporului si a bisericii noastre, o pagină plină 
de glorie şi succes, unde numele Tău se afla pe primul loc, conține acum o cruce neagră. O pagină a 
fost întoarsă acum şi o dată cu tine a decăzut o întreagă epocă de care am fost mândri. Dar nu ai 


fost un păstor credincios numai pentru sutele de mii de conationali, nu ai simţit, nu te-ai temut sau 


te-ai bucurat doar pentru milioanele de fraţi, ci spiritul tău deosebit şi inima ta caldă a depăşit 


E A A E vA . 37:8) 
aceste granite, astfel încât noi iti vom rămâne datori pe vecie*6. 


Într-adevăr, Friedrich Teutsch a fost un reprezentat al naţiunii sale. Fiind şi istoric, 
a cunoscut foarte bine istoria saşilor cu toate privilegierile şi ascensiunile, dar şi cu 
limitările impuse, de-a lungul timpului, de autoritățile politice. Concluzia sa a fost una 
relevantă: „Lupta pentru drepturi a însemnat de fapt întreaga istorie saşilor.” 

Cuvântările ţinute la moartea unei persoane sunt un lucru obişnuit, practic, cu 
timpul, acestea au devenit o cutumă. Saşii, recunoscuţi pentru respectarea tradiţiilor, au 
păstrat şi ei acest obicei. Indiferent de posibilităţile materiale, de renume etc. Toată lumea 
beneficia de un astfel de „scenariu funerar”. Perioada interbelică nu face excepție de la 
această regulă. Spre deosebire de un om obişnuit, de exemplu, căruia preotul îi tinea 
cuvântarea înainte de înmormântare, familia şi apropiații fiind cei care îl însoțeau pe 
ultimul drum, la personalităţile săseşti, evenimentul era mai elaborat. Si ne referim, din 
nou, la cazurile celor trei importante personalităţi sibiene săseşti. Cuvântările s-au rostit în 
Biserica Evanghelică, privilegiu de care se bucurau doar membrii elitelor săseşti. De fapt, 
nu este vorba doar de un discurs, ci de mai multe panegirice. În cazurile mai înainte 
amintite, orice persoană cu un statut de referință în comunitate, mai ales, dacă a avut 
tangenţă cu decedatul, putea să spună câteva cuvinte despre cel în cauză, fie acasă între cei 
apropiați familiei, fie în biserică, fie înainte de înmormântare. Nu lipseau, bineînțeles, nici 
cuvântările scrise, adică articolele de ziar sau poeziile. Înaintea altor personalități, cuvântul 
îl avea întotdeauna episcopul, dacă era cazul, sau vicarul bisericii, preotul, deci o figură 
bisericească. 

În aceste naratiuni encomiastice, de obicei, se pleca de la un pasaj din Biblie care 
se potrivea personalităţii celui decedat. Astfel, în cazul episcopului Friedrich Teutsch s-a 
considerat că i se potriveşte, cel mai bine, următorul citat: „Fii credincios până la moarte/şi 
o să-ți dau coroana vieţii”. Aceste pasaje religioase trebuiau să pună în valoare 
personalitatea celui decedat şi să îl caracterizeze. Practic, întreaga viaţă a celui în cauză era 
cuprinsă în aceste cuvinte, pe care cel care rostea cuvântare le dezvolta si le adapta vieții şi 
activității personalității respective. Plecând de la aceste citate biblice, cei care ţineau 
cuvântarea încercau să demonstreze valoarea celui decedat, aportul pe care l-a adus acesta 


3 Arnold Bruckner, Abschiedsworte am Sarge des Bischofs D. Dr. Fr. Teutsch, am Morgen des 14. Februar 
1933, im engsten Familienkreise, in Kirchliche Blätter, XXV Jahrgang, Nr. 8, 23 februarie 1933, p. 84. 

37 Friedrich Teutsch, Die Siebenbürger Sachsen in den letzten fünfzig Jahren, 1868-1919, Hermannstadt, Druck 
und Verlag von W. Krafft, 1926, p. 316. 


225 


poporului săsesc, sacrificiile depuse pentru îndeplinirea unui ideal: dreptatea. Şi într- 
adevăr, aceste trei personalităţi, prin activitatea depusă, au adus o importantă contribuție 
germanilor din România. La început era prezentat o scurtă biografie a personalității 
respective, iar apoi se vorbea despre apropierea de Dumnezeu, de spirit, de puterea de 
muncă, într-un cuvânt despre virtuțile persoanei respective. 

Decesul unui om important al vieţii săseşti aducea multă durere şi suferință celor 
apropiaţi şi prietenilor, dar şi întregii comunități. Îndemnul cuvântătorilor era ca cel 
dispărut să nu fie foarte mult jeluit, deoarece bucuria de a-l fi avut printre noi este mult mai 
mare, iar multumirile nu vor conteni niciodată. Laudele şi multumirile aduse 
personalităţilor sunt parte integrantă din discursurile funebre. Niciodată acestea nu ar fi de 
ajuns pentru efortul şi pasiunea depuse de aceşti oameni pentru acest popor. Întreaga 
comunitatea îşi exprimă multumirea. Punctul final al unei astfel de cuvântări era 
întotdeauna multumirea adusă lui Dumnezeu pentru cá a „trimis” un astfel de om în 
comunitatea săsescă. Cel care tinea cuvântare, cerea şi binecuvântarea Domnului pentru cei 
rămaşi în viata, pentru comunitate în general. Acceptarea morţii în aceste trei cazuri este 
prezentă. Aceste trei personalități sunt văzute ca şi parte integrantă din natură, precum o 
frunză din coroana unui copac, fără de care aceasta nu era completă, nu era întregită. 
Anotimpul toamnei este asemănat morții, dar primăvara nu se află nici ea departe, 
simbolizând de fapt, învierea, viața de dincolo de moarte. 

Se observă la aceste discursuri o caracteristică: optimismul primează asupra 
pesimismului. Deşi introducerea este tristă, rostită cu durere, întotdeauna finalul este unul 
încrezător. Acest fapt nu este deloc surprinzător, având în vedere persoanele care tin 
cuvântarea: este vorba de preot, vicar sau episcop, iar încrederea în viața de dincolo de 
moarte este, în final, prezentă, trecând peste durerea despărțirii. 

Adolf Schullerus, Carl Wolff şi Friedrich Teutsch au fost trei personalităţi de 
excepție care şi-au lăsat amprenta asupra istoriei Sibiului, asupra istoriei saşilor. 
Activitatea şi devotamentul lor nu pot fi trecute cu vederea de niciun istoric. Aceşti trei 
titani interbelici s-au dăruit întru totul poporului pe care l-au slujit şi astfel au reuşit să 
obţină un loc de cinste în istoria universală. Afirmația lui Friedrich Schiller se potriveşte 
perfect celor trei mari personalități săseşti care şi-au îndrumat poporul în momentele de 
răscruce ale istoriei: Ein Mann ist viel wert in so teuer Zeit (Un om este mult mai valoros 
într-un timp atât de important). 

Exista în Transilvania, cu scopul de a perpetua şi dezvolta panteonul, dar şi 
solidaritatile identitare, obiceiul de a realiza, în presă, numere speciale comemorării 
personalităților româneşti din România, personalități care au decedat în anul respectiv. 
Avem de a face cu articole panegirice dense. De regulă, aceste texte se publicau după 
perioada preparativelor leagate de anunţarea decesului şi a funerariilor; ele făceau elogiul 
celor dispărut, descriau în amánuntime ceremoniile politice şi funerare, prezentau 
cuvântările oamenilor politici care manifestau un respect conjunctural; după trei zile, 


226 


începea diminuarea abordărilor, precum, uneori, şi denigrarea activității şi vieţii celui care 
a decedat? 

Cu referire la atitudinile opiniei publice din Transilvania, oferim date despre 
câteva dintre necrologurile unor personalități ale mişcării de emancipare a românilor din 
Transilvania, precum şi pe cel al lui I.G. Duca. Aceste elogieri sunt realizate în cadrul unei 
rubrici speciale Figuri şi fapte pilduitoare din trecut din Transilvania. Buletin de tehnică 
populară, publicație a ASTREI. Prin demersul unor personalități sau al redacţiei, se 
prezintă, într-un format consacrat, panegiricul personalităţii. Acesta presupune: o frază de 
debut care surprinde semnificaţia misiunii politice şi/sau culturale a dispărutului; 
informaţii despre activitatea publica şi contribuţia la proiectul identitar românesc; în final, 
un paragraf sintetic despre îndeplinirea misiunii pentru care cel elogiat a venit în lume. 

Astfel, despre Vasile Goldiş” s-au inserat: un articol cu valoare comemorativă“, 
precum şi un panegiric“!; în ambele texte se reptă un lait-motiv, şi anume acela că Vasile 
Goldiş a fost un patriot înflăcărat, un bun român, atât în „epoca de jertfă premergătoare 
unirii”, precum şi în România „reîntregită””. Se dezvoltă, în aceste texte, precum şi în 
altele de acest gen, câteva teme: prețuirea de care a beneficiat încă din timpul vieții 
decedatul, om de acţiune, dar şi ghid/educator; cultura de excepţie şi puterea de muncă“; 
veneratia de care se bucură după moarte. Si fiecăruia dintre alti elogiati în această 
publicaţie, precum Stefan Cicio-Pop^ şi Teodor Mihali”, le este acordat titlul de „vechi 
luptător national". Dar, în cazul acestora, particularitatiile care tin de biografie sunt mult 
mai prezente“. Subliniem faptul cá rândurile despre Stefan Cicio-Pop sunt mai încărcate 


38 Vezi Al. Nicolaescu, op.cit. 

% Vasile Goldiș (1862 - +10 februarie 1934) a fost pedagog de prestigiu, membru de onoare al Academiei 
Române (din 1919), publicist şi om politic de anvergură (din 1893, membru al Partidului Naţional Român; din 
1905, adept al tacticii activiste în raport cu politica austro-ungară cu referire la minorităţi). La Alba Iulia, în 1 
decembrie 1918, Vasile Goldis a rostit, în fata Marii Adunări Nationale, discursul despre caracterul inevitabil al 
prăbuşirii imperiului austro-ungar, despre oportunitatea şi necesitatea realizării Unirii cu România. După 1918, 
este activ din punct de vedere politic: deputat al PNR, ministru în primele guvernări interbelice (1918-1926), 
preşedinte al Partidului National Român, în condiţiile în care gruparea lui Iuliu Maniu a fuzionat cu Partidul 
Țărănesc al lui Ion Mihalache. Dar, la scurt timp se retrage din politică, militând însă, în calitate de preşedinte 
al ASTREI, pentru dezvoltarea culturii nationale. Pretuirea opiniei publice vizavi de acest personaj emblematic 
a fost demonstrată de faptul că i s-au organizat funerariile naționale, iar în ziua înmormântării a fost instituit 
doliu naţional. 

+0 Tuliu Moldovan, 7 Vasile Goldis, în Transilvania. Buletin de tehnică populară, anul 65, ianuarie-februarie 
1934, nr. 1, pp. 6-7. 

^! Gh. Preda, Panegiricul la înmormântarea fostului preşedinte Vasile Goldis rostit de vice-presedintele Astrei 
cult, Dr. Gh. Preda, în Transilvania..., pp.8-10; acest autor a insistat mai mult decât Iuliu Moldovan pe 
realizările culturale, pe faptul că Vasile Goldiş a fost dedicat sprijinirii instituţiilor generatoare şi păstrătoare de 
indentitate: şcoala şi biserica. 

? Temă mai accentuată la Iuliu Moldovan, op. cit. 

8 Tuliu Moldovan, 7 Vasile Goldiș, în Transilvania. Buletin de tehnică populară, anul 65, ianuarie-februarie 
1934, nr. 1, p. 6. 

^ Ştefan Cicio Pop (1865 - +16 februarie1934), jurist, deputat român in Parlamentul de la Budapesta, 
participant activ la Marea Unire din 1918, vicepreşedinte al Marii Adunări Nationale de la Alba Iulia, 
presedinte al Adunárii Deputatilor (23 decembrie 1928 - 30 aprilie 1931; 10 august 1932 - 18 noiembrie 1933). 
45 Theodor Mihali (1885 - 117 ianuarie 1934), politician român. A fost primar al Clujului (21 aprilie 1926 - 21 
octombrie 1926; 23 iunie 1927 - 24 iulie 1931). 

48 Redacţia, 7 Teodor Mihali, în op. cit., p. 11, pe scurt după ce afirmă ca a fost „un vaşnic şi idealist luptător, 
memorandist care a suferit temnita", s-a afirmat că activismul său politic a fost unul de excepţie (reprezentant 

de emotie. Acesta este, indirect, apreciat în calitate de om providential, „om cu misiune pe 
pământ”, care după ce şi-a împlinit destinul, pleacă „încărcat de dragoste şi veneratie"^^; si 
această formulă este un loc comun, o întâlnim, în altă formulare şi în panegiricul 
germanilor din Transilvania. Cel dispărut, cel care a reprezentat benefic comunitatea, este 
considerat „copil al Luminii”. 

Impresionant, şi oarecum particular, nu doar datorită morții violente, este articolul 
despre LG. Duca“. Evident, nu se putea scrie prea mult despre „cotropitoarea durere si 
nesfârşita spaimă ce moartea năpraznică a lui I. G. Duca a pricinuit-o””’; genul, precum si 
fortele implicate in asasinarea prim-ministrului fáceau necesará ocultarea episodului tragic. 
Interesul ardelenilor pentru omangierea omului de stat s-a datorat ,,afinitatilor pe care [I.G. 
Duca, n.n.] le avea cu Ardealul”, empatiei manifestate de acesta pentru ţărani, pentru 
„opera de organizare a cooperatiei" în mediul rural şi demersurile de sprijinire a culturii 
românilor din Transilvania“. 

În concluzie, apreciem că funerariile personalităţilor, indiferent de comunitatea 
națională, beneficiază de ritualuri meditice şi simbolice negociate între actorii politici şi 
culturali, presa fiind un spaţiu al comunicării, având un rol major”. Evident, participarea 
fie şi indirectă, prin intermediul presei, era, în epocă, o forma de repetitio, o ars moriendi 


neconsacrată. 


al minorităţilor în parlamentul budapestan, iar apoi, în România reîntregită a fost senator şi primar al Clujului). 
Se susține că datorită unor oameni precum aceştia, opinia publică românească a fost mereu „trează”. 

47 Iulian Moldovan, 7 Stefan Cicio-Pop, în op. cit, p. 11. 

48 Ton Gheorghe Duca, grafiat şi ca I. G. Duca (1879 - 29 decembrie 1933), a fost o personalitate de excepţie 
printre liderii liberali. A deținut funcţiile de ministru al Educaţiei (1914-1918), ministru al Agriculturii (1919- 
1920), ministru de externe (1922-1926), ministru de interne (1927-1928), şi prim-ministru al României între 
(noiembrie-decembrie1933). A fost asasinat în Gara Sinaia de către Nicadori, un comado legionar. 

? Redacţia, # IG Duca in op.cit., p. 12. 

5 Ibidem, p. 13. 

?! M. Chiper, op.cit., p. 75. 

ABSTRACT 


Sibiu, the ‘30s: some young publicists try to escape from the daily life of the province and initiate the 
intellectual group Thesis. By accusing a sluggish Romanian cultural life at the periphery and a monopoly of 
the capital on the literary tendencies, Alexandru Dima, Pimen Constantinescu, Paul Constant and others 
propose an alternative model, though ephemeral, in the Romanian cultural scenery. This study follows the path 
of the establishment and the activity of this nucleus, emphasizing the way it integrates into the cultural 
environment of interwar Sibiu. The main sources of this monographic demarche consist in newsletters, 
anthologies and cultural press of the time. A particular attention will be paid to the group leader, the young 
literary critique, Al. Dima. His biography, although quite difficult to detect, reflects the mechanism of 
construction of the provincial intellectual, and the dramas on the road to de-provincialisation. Dima was an 
introverted character. He left any trace of memoir and is scarcely mentioned in the literary history. However, 
he had an extensive correspondence with his professor, the esthetician Tudor Vianu. The exchange of letters 
and other pieces of evocations allow the shaping of a biographical sketch. 


Keywords: interwar Sibiu, peripheral literary groups, center-periphery biasing, 
the provincial intellectual, Al. Dima 


Notiunii de cotidian i se atribuie multiple valente. În termenii propusi de Henri 
Lefebvre, el desemneazá o constructie utopicá demaratá prin observatie stiintificá, ce tinde 
să resemnifice viata de zi cu zi prin mecanismele reflexivitátii". În acelaşi timp, cotidianul 
îşi menţine semnificaţia sa de bază, indicând un set de practici ne-creative, banale şi 
repetitive. La acest sens primar face apel textul de fata. Cotidianul „de provincie" în 
România interbelică pare a fi starea din care adesea se caută calea de evadare. 
Provincialismul nu denotă doar o izolare geografică față de centrele culturale, ci şi o 
atitudine de subsidiaritate fata de un set impus de valori culturale. Această stare de minorat 
se sedimenteazá mai ales in sistemele socio-politice create prin mecanismele centralizárii. 
Unificarea prin centralizare, după model francez, a stat şi la baza creării statului român, 
după alipirea provinciilor în 1918. Eterogenitatea etnică a noii structuri statale, care se 
manifesta mai ales în provincii, a implicat un bagaj poli-identitar uneori dificil de gestionat 
de către centru, dar explorat creator de către provincii. În termeni culturali, pentru individul 
plasat la periferia vieţii creatoare, provincialismul generează un conflict între nevoia de 


! The research presented in this paper was supported by the European Social Fund under the responsibility of 
the Managing Authority for the Sectoral Operational Programme for Human Resources Development, as part 
of the grant POSDRU/159/1.5/S/133652. 

? Henri Lefebvre, Critique of Everyday Life. From Modernity to Modernism (Towards a Metaphilosophy of 
Daily Life) , vol. III, Londra, Verso, 2005, p. 10. 

localism, ca validare artistic-intelectualá a spatiului originar/de adoptie si recunoasterea 
ezitantá a faptului că orice canon cultural se stabileşte de către un centru’. În acest sens, 
provincia devine o categorie a secundarului, marcată uneori de alienare, dispersare şi 
nevoia de descentralizare“. 

Un imbold impetuos de „trezire” a provinciei a animat şi câţiva tineri în Sibiul 
anilor '30. Ei propuneau un alt ritm vieţii culturale, experimentánd pretentios o anumită 
formă de intelectualizare a populaţiei. Gruparea Thesis a debutat sub forma unei reuniuni 
culturale bine organizate, plasând în prim-plan preocupări intelectuale şi didactice, şi abia 
apoi interesul pentru creaţii literare. Într-un discurs „negativ, oarecum reactionar", ei 
consfinteau scopul întemeierii, trădând dilemele tineretului absolvent de universitate în anii 
"30: 

[..] desprinşi abia de pe băncile universității sau şcolilor speciale, din atmosfera academică a 
ştiinţei şi preocupărilor spirituale de tot felul, ne-am văzut dintr-o dată svárliti într-o lume cu alte 
obiective, cu o altă mentalitate, amenințată de acea crudă profesionalizare care duce la mecanizare 
şi automatism. Mirajul Ideii era atât de puternic, pasiunea pentru creaţiile spiritului atât de aprinsă, 


teama de naufragiu atât de vie, încât nevoia salvării s-a impus de la sine, spontan apărând la mai 
multi dintr-o dată, fără vreo înțelegere intelectuală prealabilă”. 


Două buletine şi o antologie constituie principalele surse de reconstituire a 
activităţii Thesis, completate de cronici şi articole din presa vremii, locală sau din afara 
Sibiului, în care semnau cei mai mulți dintre membri: Provincia literară, Sibiul literar, 
Transilvania, Gând românesc, Familia, Pagini literare, Ramuri, Datina, Tara Bârsei”, 
etc. Liderul grupării, Al. Dima, publică primul buletin pentru activitatea din 1932-1933, în 
care trasează motivațiile asumate de către tinerii membri. Dima subliniază de la început, cá 
mesajul nu a fost acela de autopromovare, ci de a ilustra activitatea creatoare a provinciei, 
eliminând cliseul periferiei „drept un tintirim al valorilor culturale”. Desigur, 
autopromovarea devenea inerentă unei astfel de iniţiative, şi reprezenta una dintre puținele 
strategii la îndemna unui tânăr intelectual pe drumul anevoios al afirmării. Dimensiunile 
acestui demers erau aşadar complementare: un „protest tineresc” împotriva ,,pasivitatii 
provinciale”, un prilej de contact cu noile valori culturale, un atelier de critică literară 
pentru debutanţi, si o tribună de promovare a localismului creator, omagiind astfel Sibiul. 

Grupările literare alternative din câmpul cultural interbelic pot fi interpretate şi din 
prisma mecanismelor de formare şi a elementelor de sociologie a grupului. Dintre cei 
aproximativ 20 de membri ai Thesis care au activat permanent, cu intermitențe sau 


3 Terry Smith, The Provincialism Problem, in Artforum, vol. XIII, nr. 1, sept. 1974, p. 56. 

4 Virgil Nemoianu, O teorie a secundarului: literatură, progres si reacțiune, Bucureşti, Editura Univers, 1997, 
p. 8. 

? Thesis. Studii, prozá, poeme, Sibiu, Institutul de arte grafice ,,Dacia Traiana", 1939, p. 4. 

$ Colaborarea la Datina se făcea prin intermediul lui Al. Dima, el însuşi un mai vechi semnatar al publicaţiei 
din oraşul sáu natal, Turnu-Severin. 

7 Horia Petra-Petrescu şi Ion Focseneanu incep sá semneze studii si creatii in versuri sau prozá incepánd cu 
numerele din 1933; un an mai tárziu, Tara Bársei va face regulat cronica Provinciei literare si va recenza 
majoritatea studiilor publicate sub egida Thesis. 

5 Primul buletin al Grupării intelectuale ,, Thesis” din Sibiu, 1932-1933, Sibiu, Tip. Cav., pp. 3-4. 

temporar, am depistat date complete sau parțiale pentru 12 persoane”. Multi dintre membrii 
grupării sunt omişi de antologii şi dicţionare. Valoarea medie a operelor lor s-a lovit de cea 
mai dură replică din partea criticii literare: ignorarea. Thesis s-a bucurat abia relativ recent 
de atenția criticii, prin studiul profesorului sibian Gheorghe Manolache. Monografia 
dedicată grupării vizează mai ales coordonatele literaturii ce identifică în creaţia Thesis 
imaginarul marginal şi reperele mentalitátii provinciei sedimentate în urma unei relaţii de 
pe poziţii inegale cu centrul cultural’. Deşi pune în circulaţie buletinele si publicistica 
Thesis, monografia se limitează, în ceea ce priveşte componenţa şi dinamica grupului, la o 
simplă înşiruire de nume. În fine, o radiografie a vieţii culturale româneşti în Sibiul 
interbelic menţionează incidental gruparea Thesis!!, retinánd totodată apariţia periodicului 
Provincia literară. 

Publiciştii aparţin tinerei generaţii cu vârste între 20-30 ani, aflaţi la debut literar 
sau profesional într-un deceniu sub semnul provocărilor. Majoritatea provin din mediul 
urban, din clasa de mijloc. Unii dintre ei sunt ardeleni prin ,,adoptie". Provincia de origine 
şi provincia de destinație nu coincid nici la membrii fondatori: Al. Dima este născut la 
Turnu-Severin, iar Paul Constant la Craiova. Legati de Sibiu prin mrejele profesiei (cei mai 
multi sunt cadre didactice în învățământul secundar şi/sau publicişti), ei promovează 
valorile provinciei ca atare în raport cu Bucureştiul. Din perspectiva studiilor, cei mai multi 
au petrecut anii de facultate în capitală, ceea ce le-a facilitat probabil un anume acces la 
publicaţiile râvnite de debutanţi: Adevărul literar şi artistic, Dimineaţa, Universul literar, 
Vremea, Curentul. Dar, aşa cum remarca criticul literar Gheorghe Manolache, aceasta 
demonstrează doar că provincia şi centrul nu se anihilează reciproc, însă nici nu se 
contopesc într-o sinteză culturală. O anume deschidere a Thesisului spre capitală este 
relevată şi de faptul că principala editură națională, Editura Cartea Românească, îi tipăreşte 
buletinul pe anii 1933-1935. Amintirile unui fost coleg de facultate al lui Dima vin cu o 
lămurire în acest sens. După cursuri, tinerii obişnuiau să se oprească la „Cartea 
Românească” unde „domnul Mişu” de la cărți româneşti şi „doamna Alexandrina” de la 
cărți străine îi simpatizau'’. În fine, pe palier relational, a existat o colaborare permanentă 
între Dima şi fostul său profesor Tudor Vianu, care a marcat nu doar traseul profesional al 
tânărului sibian, dar şi activitatea grupării Thesis. Un al reper este şi sociologul 
bucureştean Dimitrie Gusti, cel care a coordonat teza de doctorat a lui Dima, pe tema 
Conceptului de artă populară (1938) dinspre care porneşte probabil întregul demers de 
teoretizare a localismului creator. 


” Sursele pe baza cărora s-au construit datele statistice: monografii, antologii, dicţionare, biografii, interviuri. 
Între lucrările principale: Mircea Zaciu, Dicţionarul scriitorilor români, Bucuresti, Editura Fundaţiei Culturale 
Române: Albatros, 1995-2002; Thesis. Studii, proză, poeme...; Lucian Predescu, Enciclopedia României. 
Cugetarea: material românesc. Oameni şi înfăptuiri, Bucureşti, Editura Saeculum: Vestala, 1999. 

iU Gheorghe Manolache, Resurectia localismului creator, Sibiu, Editura Universităţii „Lucian Blaga”, 2006, p. 
11. 

1 Nicuşor Dănuţ Ivănuş, Dezvoltarea instituţiilor culturale româneşti sibiene în perioada interbelică, Sibiu, 
Editura Universităţii „Lucian Blaga”, 1999. 

? G. Manolache, op. cit., p. 15. 

3 Ton Zamfirescu, Oameni pe care i-am cunoscut, Bucuresti, Editura Eminescu, p. 258. 

Activitatea grupului a avut de la inceput o componentá privatá si una publicá. 
Prima s-a manifestat constant prin şedinţe săptămânale în cerc restrâns, de regulă la sediul 
Prefecturii Sibiu. Tematica de discuție se stabilea de la o întrunire la alta, sub semnul unei 
organizări stabilite temeinic. Studiile prezentate variau de la teme de critică literară, până 
la subiecte juridice, de psihologie sau educaţie. Lecturi din opere româneşti sau străine 
făceau de asemenea parte din program. Tinerii de la Thesis s-au bucurat de sprijinul 
asociaţiei de tradiție ASTRA, prin implicarea directă a secretarului literar, Horia Petra- 
Petrescu. La şedinţa de deschidere a celui de-al doilea an de activitate, în septembrie 1934, 
s-a lansat posibilitatea colaborării cu această structură. Unul dintre membrii Thesis, Dr. 
Popescu-Sibiu a comunicat la acea dată hotărârea preşedintelui despártámántului, prof. S. 
Teposu, de a primi un membru Thesis în cadrul comitetului ASTRA". Comunicările 
membrilor din întrunirile private atingeau frecvent chestiunea regionalismului cultural, dar 
includeau şi fragmente din creaţiile literare proprii. Pentru Thesis, literatura era în primul 
rând o misiune. Asumarea acestei componente a literaturii pare tipică scriitorilor ardeleni. 
Aşa cum arată Liviu Malița, rolul social al scriitorului are o importantă componentă 
pedagogică, de formare a naţiunii, care se păstrează şi după unire. Unificarea spirituală se 
desfăşoară în paralel cu efortul de înlocuire a clasei mijlocii cu una românească. În acest 
fel s-ar justifica implicarea — până la urmă, nefericită — (în) politică a unor scriitori 
ardeleni, căci povara construirii statului cădea şi în sarcina lor”. 

Această misiune a fost tradusă la Thesis prin combaterea clişeului vieţii culturale 
ce palpită doar în capitală sau în centrele universitare. Literatura Thesis „preia asupra sa 
imaginarul marginal, ideologiile şi mentalitátile provinciei social-istorice, filtrate printr-o 
serie de raportări şi probate ca rezistență intelectuală şi estetică la presiunea constantă a 
centrului cultural”'®. Dar marginalitatea nu se reflectă doar în condiția provincialismului, ci 
şi în situaţia tot mai acută a absolvenţilor de universitate pe care piaţa muncii nu îi poate 
incorpora. Fragmentele de creaţie în proză discutate în cadru restrâns, în perioada 1932- 
1933, sunt relevante în acest sens. Horia Petra-Petrescu, îşi prezenta piesa de teatru Lavina 
ce redă tragedia unui intelectual într-un oraş de provincie întunecat. Nuvela Polichinelle de 
acelaşi autor are ca erou tot un şomer intelectual. Ionel Neamtzu s-a lăsat însă inspirat de 
muza localului, scriind romanul Farmecul gotic, frescă culturală a Sibiului, dar şi nuvela 
autobiografică Student la Iaşi”. Mircea Alexiu este autorul unor schiţe şi romane care 
redau dramele din timpul războiului. O mare parte din activitate reflectă însă preocupările 
intelectuale ale tinerilor, interesaţi de psihanaliză, estetică, traduceri, critică literară pe 
marginea unor autori clasici sau contemporani. Emil Cioran, de pildă, intervine doar cu 


14 Cronica locală, în Sibiul literar, I, nr. 1-2, ian.-feb. 1934, p. 38. 

5 Liviu Malița, Eu, scriitorul, Cluj-Napoca, Centrul de Studii Transilvane, 1997, p. 57. 

15 G, Manolache, op. cit., p. 11. 

V Valoarea literară a acestor creaţii este o altă fatetá a discuţiei. Numele autorilor de la Thesis se întâlnesc 
foarte rar în lucrările de critică literară, iar atunci când apar, sunt plasate în categoria literatilor minori sau 
mediocri. Conform lui Mircea Zaciu, Horia Petra-Petrescu nu depăşeşte media producţiei transilvănene a 
epocii, reactivând un sămănătorism ardelenesc, iar Ionel Neamtzu este receptat de critic ca lipsit de stil, cu o 
narațiune stângace (Mircea Zaciu, Dicţionarul scriitorilor români..., pp. 393, 690). 

studii de filozofie, fără a tráda vreun complex al periferiei pe care îl abordează în alte 
scrieri. 

În cadrul Thesis, raportul centru-periferie şi problema hegemoniei culturale se 
despică mai ales în publicistică. Din revista Provincia literară, sintetizând articolele de 
fond, se reclamă faptul că de la Sibiu, Bucureştiul părea ca deține în mod nefondat 
monopolul asupra revistelor de calitate. Cei mai vocali apărători ai provinciei, C. D. 
Fortunescu sau Paul I. Papadopol blamau, cu decentá de limbaj, orice generalizări 
defăimătoare asupra periferiei'*. Discreditarea revistelor de provincie de către condeie de 
la marile reviste din capitală nu tinea de inedit. Cu toate acestea, ceea ce a provocat reacția 
(şi probabil şi titlul) publicaţiei de la Sibiu fusese un articol al proaspăt 
„bucureştenizatului” Al. A. Philippide de la Adevărul literar si artistic care reclama cu 
dispreţ mediocritatea şi naivitatea tuturor revistele de provincie. Periferia opunea acestor 
acuze, cu o superioritate partial indreptatita, caracterul obiectiv şi aprofundat al scrisului 
distanțat de centru. $i Dima statua cu încredere: „provincia nu este numai un organ de 
asimilare a valorilor produse în marile centre ale vieții culturale, ci trebuie să devină în 
acelaşi timp un semet focar al creaţiei”!”. Sibiul literar se exprimă în acelaşi registru, chiar 
dacă nu îl cooptează şi pe tânărul profesor. Alti membri ai Thesis semnează însă frecvent 
în cele câteva numere şi îşi asumă programul redat la prima apariție. Paginile de creație 
aveau să includă în primul rând autori sibieni, iar cronica urma să înregistreze faptele şi 
evenimentele culturale ale Sibiului. Sibiul literar milita, de altfel, pentru un regionalism 
cultural, şi nu politic sau administrativ, pentru a demonstra că nu doar ceea ce vine de la 
Bucureşti este bun, mai ales când e vorba de „atotputernicia unei mari părți din tiparnitele 
Capitalei” ce a devenit o „Maffie monstruoasă şi infinit păgubitoare acestei Românii 
Mari”. 

O sursă a contestărilor apare şi în respingerea orientărilor literare din capitală. 
Prezenţa lui Emil Cioran în rândul thesistilor nu favorizează o apropiere a acestora de 
literatura tinerei generaţii bucureştene. Încă din perioada prestabilirii la Sibiu, Dima 
publicase o serie de articole in Datina, revistă neo-sámánátoristá, în care încerca să 
demonteze ideologia gândiristă. De pildă, numărul din ianuarie 1929 conține un adevărat 
dosar pe chestiunea primatului autoimpus de Gândirea ca inițiator şi promotor al 
traditionalismului în cultura românească. Pare a fi o competiţie între cine defineşte mai 
fidel şi cine îşi asumă formula traditionalismului în creație. De fapt, ceea ce este denumit 
de Datina „ofensiva tradiționalistă” a Gândirii se combate prin stabilirea unui rol central şi 
inițiator Datinei, care milita imediat după război, când Gândirea încă nu exista, pentru o 
cunoaştere profundă a vieții naţionale. Dima propune ca soluţie pentru oferta gândiristă o 
naționalizare a ortodoxismului. Gândirea se poate încadra în istoria culturală nu prin 
depăşirea etnicului, ci prin subordonarea spiritualului etnicului înțeles ca unitate 


18 Paul I. Papadopol, Revistele de provincie, în Provincia literară, L, nr. 1, oct. 1932, pp. 3-5; Ion Dongorozi, 
Iarăşi ofensiva culturală, în Ibidem, I, nr. 2, nov. 1932, p. 6; C. D. Fortunescu, Reviste de provincie, în Ibidem, 
I, nr. 4-5, ian.-feb., 1933, pp. 4-5 s.a. 

19 A]. Dima, Popas înainte de drum, în Provincia literară, II, nr. 1-2, ian.-feb., 1934, p. 1. 

20 Predoslovie, în Sibiul literar, I, nr. 1-2, ian.-feb., 1934, p. 1. 

culturală”!. O altă direcţie de atac se îndreaptă împotriva misticismului împrumutat în mod 
nefericit de gândirism, de filosofia lui Nae Ionescu sau de ziarele Calendarul şi Cuvântul. 
In opinia lui Dima, misticismul dăunează tocmai prin anacronism culturii române şi nu 


face decât să perpetueze „situaţia jalnică a vieţii noastre rurale”: 


Să ne dorim oare astăzi când abia am început să ne formăm judecata, să mânuim noţiunile clare şi 
distincte, să pretuim obiectivitatea ştiinţei, opera rațiunii care este ordonarea lumii, tradiția si 
stabilitatea, să ne dorim  sentimentalitatea, instinctul, subiectivitatea, vagul, şi confuzul 
misticismului? Dar bunul simţ nu poate considera decât absurdă o astfel de atitudine”. 


Lipsa de rezonanţă cu imperativele existentialismului şi misticismului, coroboratá 
cu temperamentul moderat, dar şi cu preocupările intelectuale foarte sistematizate au 
determinat probabil şi neinteresul pentru radicalizare politică. Pledând în continuare pentru 
autohtonizare, Dima îl contestă pe Mircea Eliade pentru romanul /sabel sau Apele 
diavolului, operă „doldora de experienţe interioare”, „împodobită cu senzationalul 
sexualității”. 

Spargerea tiparelor literare în materie de expresie liberă a sexualităţii l-a revoltat 
însă pe thesistul medic şi publicist Ion Popescu-Sibiu. El încearcă să depisteze sursa 
pornografiei postbelice ca modă literară prin investigații psihopatologice, remarcând 
„invazia psihopatilor în creaţia noastră literară şi contribuţia - prin inspirația şi scrisul lor - 
la creşterea stărilor de nevroze si exaltare erotică colectivă.” Prielnică acestui fenomen s- 
ar fi dovedit şi teza libertăţii în artă (artă pentru artă) pe care o contestă şi pe care o 
asociază... spiritului iudaic. ,,Psihopatii erau deci bineveniti, ca prin sinceritatea 
impulsurilor, imoralitátii lor să întrețină o anumită atmosferă prielnică idealului marxist”. 

În ceea ce priveşte componenta publică, şezătorile literare şi alte activităţi 
completau eforturile de culturalizare a Sibiului. La 1930, judeţul Sibiu deţinea al doilea 
loc, după Braşov, în ceea ce priveşte procentul ştiutorilor de carte (85,2%), într-o Românie 
în care aproape jumătate din populaţie era încă analfabetă”. La nivel de municipiu însă, 
din populaţia de aproape 50.000 de locuitori, 44% aparţineau etnicilor germani, 38% etnici 
români, iar restul maghiari (13%), evrei (3%), alţii (2%). Cel putin pe palier cultural, 
românii din Sibiu se aflau de fapt într-un anumit grad de concurență cu saşii, deținători ai 
unor stabilimente culturale şi publicistice cu tradiţie. O statistică întreprinsă în 1928 fixa 
totalul periodicelor din România la 1742, principalele oraşe de apariţie fiind Bucureşti 
(496), Cluj (142), Timişoara (72) şi Cernăuţi (66). Sibiul apare abia pe locul 11, cu 32 de 
periodice, majoritatea de limbă germană (17 germane, 14 româneşti, | germano-română). 


?! A]. Dima, Depăşirea etnicului? - Asupra ideologiei actuale a Gândirii, in Datina, VIL nr. 1-3, ian.-martie 
1929, p. 5. 

2 Idem, Aspecte si atitudini ideologice, Turnu-Severin, Editura Datina, 1933, p. 21. 

? Ibidem, p. 22. 

% Ibidem, p. 27. 

?5 I, Popescu-Sibiu, Scrisul bolnav si scrisul sănătos. Studiu de patologie literară şi artistică, în Thesis. Studii, 
proză, poeme, pp. 7-8. 

?6 Ibidem, p. 14. 

7 S. Manuilá, D. C. Georgescu, Populaţia României, Bucureşti, Imprimeria naţională, 1937, p. 40. 

În limba română nu mai apare însă niciun cotidian la 1928%. O sursă a resimtirii statutului 
provincial se desprinde şi din aceste date. În plus, înainte de război, Sibiul deținea primatul 
periodicelor româneşti din Ardeal, fiind reşedinţă a mitropoliei ortodoxe şi sediul principal 
al ASTRA. Centralizarea de după unire a conferit primatul Clujului, avantajat şi de crearea 
universității româneşti. Publicaţiile româneşti din Sibiu vor evolua însă simţitor în anii 
următori, fenomenul fiind de altfel caracteristic întregului spaţiu publicistic românesc (29 
de publicaţii în 1934, 31 în 1937, urmând apoi un uşor declin”). Literatura apărea sporadic 
în oficioase de partid, presa poporală, religioasă, de specialitate sau de largă informaţie. 
Puţine titluri se dedică exclusiv culturii; nici presa săsească nu conţinea în interbelic o 
revistă exclusiv literară. Monografia lui N. D. Ivănuş menţionează 9 publicații româneşti 
de literatură şi cultură, revista Transilvania fiind cap de listă. Totuşi, dacă până la 1927, 
publicaţia ASTREI nu reuşeşte să atragă colaboratori de renume şi nici un număr 
semnificativ de abonaţi, după 1934 renunţă la tipărirea de creaţii literare, devenind Buletin 
de technica culturală, insistând pe îndrumarea culturală, si mai putin pe creaţie“. Crai Nou, 
Ausonia, Luceafărul, Viaţa ilustrată, Sibiul literar, Primăvara literară, Pământ şi Vrajă 
Ardeleană, Tulnicul sunt revistele cu apariții efemere în peisajul cărora se va încadra şi 
traditionalista Provincia literară. 

Fără a diminua impactul misionar al ASTRA asupra educaţiei şi culturalizării 
populaţiei din Ardeal, şi implicit a Sibiului, sursele vremii indică totuşi o anumită apatie în 
mediul cultural românesc din deceniul patru. Încă din 1912, Horia Petra-Petrescu blama 
inactivitatea cultural-intelectuală a oraşelor din Ardeal, incluzând aici şi Sibiul. În 
conferința Viaţa intelectuală românească în oraşele din Ardeal, el trasa o paralelă 
metaforică evocând drama celor trei surori, personaje ale lui Cehov, care tânjesc dintr-un 
oraş de provincie spre ritmul cultural al Moscovei. Aceeaşi atmosferă a ritmului anost 
învăluia şi Sibiul antebelic, datorată mai ales lipsei de lectură a populaţiei, completată de 
interesul scăzut pentru achiziționarea de cărți şi reviste. Situaţia era bine ilustrată şi de 
exemplul bibliotecii Brukenthal din Sibiu cu peste 100.000 volume, slab frecventate de 
cititori”!. Autorul oferea, în schimb, contramodelul târgurilor culturale, al bibliotecilor 
publice ale Austriei şi Germaniei şi propunea intelectualilor şi Asociatiunii deschiderea de 
prăvălii ambulante cu broşuri pentru țărani. 

În alte vremuri şi împrejurări, Dima va avea acelaşi discurs. În scrisorile sale către 
Tudor Vianu, el părea uneori copleşit de atmosfera provincială apăsătoare care se 
prelungea si în anii '30. Aşa cum mărturisea in 1934, în cadrul şedinţelor publice ale 
Thesis, el încerca să refacă „o atmosferă spirituală pe care mediul de aici nu mi-o poate 
oferi, cu toate eforturile mele de a-l înălța puţin. Preocupările mele din ultimul timp s-au 
localizat în solul acesta ardelenesc in a cărui viață sufletească a trebuit să mă integrez, 


28 Pimen Constantinescu, Publicaţiile periodice din Sibiu, in Provincia literară, IL, nr. 1-2, ian.-feb. 1934, pp. 
19-21. 

? Elena Dunăreanu, Presa românească sibiană (1851-1968), Biblioteca Astra Sibiu, 1969, pp. 66-69. 

9? N. D. Ivănuş, op. cit., p. 123. 

?! Horia Petra-Petrescu, Viaţa intelectuală românească în oraşele din Ardeal (Cum este şi cum ar trebuie să 
fie), Braşov, Tip. A. Muresianu, 1914, p. 11. 

luptând cu nostalgii a căror putere va rábufni totuşi curánd" "^. Câţiva ani mai târziu, în 
1939, deşi proaspăt numit conducător al publicaţiilor ASTRA, eşecul eforturilor de 
deprovincializare îl determina să exclame: „am ajuns la un moment al vieţii şi carierei 
mele, în care nu mai pot suporta amare umilinti ale unui mediu provincial meschin fără 
înţelegere pentru zbateri intelectuale”. Refugiul Universităţii din Cluj la Sibiu în 1940 
impulsionează un „intelectualism” al cotidianului, dar nu reuşeşte să acopere lipsurile 
celorlalte instituţii culturale necesare unui peisaj citadin. Victor Iancu, scriitorul strămutat 
din Cluj la Sibiu, remarca într-un articol publicat în iunie 1941, în Luceafărul, lipsa 
pulsatiei culturale, evidențiind însă eforturile meritorii pe plan artistic al saşilor. Pentru o 
revigorare a vieţii artistice, el propunea o participare mai activă a oraşului la manifestările 
culturale ale țării“. Viaţa culturală a Sibiului dobândea o anumită dinamică mai ales prin 
asociaţiile şi societăţile religioase cu propensiuni spre educaţie poporală şi cultură 
teologică susţinute şi de o producţie tipografică bogată a Patriarhiei Române. Asociaţia 
clerului Andrei Şaguna a deţinut un loc central în acest sens, beneficiind şi de sprijinul 
Ministerului Cultelor”. Alte societăţi de diferite facturi completau peisajul, de la 
Reuniunea culturală naţională a meseriaşilor români din Sibiu, la Reuniunea română de 
muzică Gheorghe Dima, încercând să compenseze lipsa unor instituţii de profil solide, 
precum un teatru sau o operă românească. 

Într-o astfel de atmosferă a provinciei, tinerii de la Thesis devin însă extrem de 
activi. Conform buletinului pe anii 1932-1933, Thesis organizează Ziua Cărţii, unde Dima 
conferentiase despre criza cărții româneşti. O vitrină din cadrul expoziţiei fusese amenajată 
cu publicaţii ale autorilor sibieni. Din iniţiativa lui Pimen Constantinescu urma să se creeze 
un almanah bio-bibliografic cu toti scriitorii din Sibiu. Acelaşi thesist organizase, începând 
cu 4 martie 1933, un curs public si gratuit de limba italiană la Liceul „Gh. Lazăr”. În 
1933, la şezători sunt comemorate personalităţi din cultura română şi au loc diverse 
prelegeri pe teme de educaţie şi literatură. Cu ocazia Zilei Cărţii din 1934, la librăria 
Cartea Românească se amenajează vitrina „Privelişti din trecutul cultural al Sibiului”. 
Buletinul pe anul 1934-1935 conţine o comunicare a lui Al. Dima făcută cu ocazia Zilei 
Cărții din 1935, ce atrage din nou atenţia asupra unei crize generate de numărul mic de 
cititori. Apoi, pornind de la exemplele pozitive ale altor etnii, Dima propune crearea unei 
edituri regionale, sugerând astfel dificultăţile întâmpinate de provincie în demersurile de 
publicare a creaţiilor sale la centru“. 

În 1939, Thesis publică un volum antologic in care isi evaluează activitatea din 
ultimii 6 ani, centrată pe crearea unui înalt mediu de cultură, în pofida piedicilor de tot 
felul. Un obiectiv important asupra căruia se insită constă în studiul realității locale. 


3? Maria Alexandrescu Vianu, Vlad Alexandrescu, Scrisori către Tudor Vianu, vol. I, 1916-1935, Bucureşti, 
Editura Minerva, 1992, p. 358. 

3 Ibidem, vol. IL, 1936-1949, 1994, p. 167. 

3 Victor Iancu, De la estetică la literatură comparată, volum îngrijit de Mircea Popa, Elena Jebelean, Elena 
Torje, Timişoara, Editura Universităţii de Vest, 2006, pp. 135-137. 

5 N. D. Ivănuş, op. cit., p. 75. 

36 Primul buletin al Grupării intelectuale ,, Thesis” din Sibiu, 1932-1933, Sibiu,Tip. Cav., pp. 27-30. 

i Activitatea grupárii intelectuale ,, Thesis" pe anul 1933-1935, Sibiu, Editura Cartea Románeascá, 1935, p. 10 
” Ibidem, p. 16. 

Activităţile publice sau private şi-au asumat astfel rolul de formator al opiniei publice, 
analizând evenimentele locale, producția literară şi publicistică locală, dar apelând la local 
şi în ipostaza de muză sau cadru al creaţiilor proprii”. Un omagiu adus de Dima oraşului 
care i-a marcat activitatea intelectuală din anii tinereţii este monografia Sibiului, publicată 
în 1940. Lucrarea debutează sub forma unei relatări de călătorie ce surpinde imagini, străzi, 
construcții, împrejurimi - prilejuri de eventuale incursiuni în timp - continuând apoi cu 
istoricul oraşului de la întemeiere, până la finele anilor '30. În remarcile privind Sibiul de 
după 1918, se punctează meritele în domeniul educaţiei şi al activităţii culturale. Dacă 
locul privilegiat în panoplia asociaţiilor îl ocupă ASTRA, pe poziţia secundă Dima 
plasează Thesis. Alte asociații completează inițiativele culturale locale: Frăția ortodoxă 
română sau Reuniunea Femeilor Române“. Se insistă mai ales pe componenta românească 
a oraşului, referintele la celelalte etnii fiind destul de expeditive. 

În Istoria secretă a literaturii române, Cornel Ungureanu menţiona în capitolul 
dedicat provinciilor literare, monografia Sibiului a lui Al. Dima: „nu se distinge vreo urmă 
de entuziasm pentru locurile şi personajele ținutului. Poate doar dedicatia cărţii ar vorbi 
despre vreo simpatie mai subliniată”. Sibiul anului 1939-1940 era încă un oraş modest al 
unei provincii nefavorizate de centralism. „Nimic nu pare a amenința liniştea acestui 
spaţiu. Din 1918, centrul Ardealului a devenit Clujul, iar Sibiul a rămas un spațiu marginal, 
puţin favorabil marilor bătălii intelectuale, literare, artistice”. Ocuparea Ardealului de Nord 
în 1940, şi deci şi a Clujului, transformă Sibiul în capitală românească, loc de exil, ce 
devine terenul de manifestare al unor forte creatoare proaspete. Aşa ajunge Sibiul să dea 
naştere la Cercul care îi poartă numele..."'. 

Pentru tânărul de provincie ambițios, dar marcat de o sănătate şubredă, Sibiul nu a 
fost probabil cea mai fericită opțiune. După absolvirea Facultăţii de Litere din Bucureşti, în 
1929, urmează câteva cure de tratament al plămânilor în străinătate, apoi revine în oraşul 
natal. În tot acest timp, tine o corespondență permanentă cu Tudor Vianu, tânăr 
conferențiar la acea vreme. Esteticianul dă dovadă de o empatie şi răbdare uimitoare, 
răspunzând la toate solicitările discipolului, fie că era vorba de chestiuni administrative, fie 
de înlesnirea publicării studiilor lui Dima în diverse reviste, fie că îndruma şi consilia pe 
tânărul în formare în domeniul esteticii şi al criticii literare. Din 1931, locul de expediere al 
scrisorilor către Vianu este Sibiu: Dima fusese numit profesor titular de limbă română la 
Liceul „Ghe. Lazar’. Aspiratiile de carieră academică în capitală erau însă departe de a fi 
satisfăcute: „în actualele împrejurări ale învățământului a fost cel mai bun loc posibil. 
Nădăjduiesc cá mi se va face şi mie un loc la Bucuresti mai târziu, ca să lucrez ceva^". 
Din 1932 începe o bună colaborare şi cu D. Gusti, care îi va coordona şi teza de doctorat, 


* Thesis. Studii, proză, poeme, p. 5. 

^ AL Dima, Sibiu. Cu 55 de figuri în text, Bucureşti, Editura Fundaţiei Regale pentru Literatură şi Artă, 1940, 
pp. 162-163. 

^! Cornel Ungureanu, Istoria secretă a literaturii române, Braşov, Editura Aula, 2007, p. 454. 

? Şi ca profesor secundar, Dima s-a implicat în stimularea creativă a mediului, prin coordonarea societăţii de 
lectură a elevilor. O cronică saluta apariția buletinului prim al societăţii în 1932 şi remarca entuziasmul cultural 
al preşedintelui, dar şi creațiile elevilor cu accent pe latura localistă, prin incursiuni în istoria şi cultura Sibiului, 
în Datina, X, nr. 4-6, apr.-iun. 1932. 

8 M. Alexandrescu Vianu, V. Alexandrescu, op. cit., vol. I, p. 312. 


237 


după 1935. Thesis este creat aşadar la un an după instalarea lui Dima în Sibiu, din nevoia 
de a antrena intelectualii locali, dar şi ca o rampă de lansare spre o mult dorită carieră. 
Multe dintre studiile lui Dima apar în publicaţiile Thesis, chiar dacă impactul la un public 
mai putin avizat este destul de redus. 

Pe lângă implicarea în activitățile ASTRA, Dima înființează în 1936 Societatea 
Scriitorilor Români din Ardeal, împreună cu Victor Papilian, Ion Chinezu, Octav Sulutiu, 
Pavel Dan. Nu era însă prima dată când scriitorii din provincie propuneau o alternativă 
instituţională la structura similară din capitală. În 1933, s-a pus în discuţie la una dintre 
şedinţele Thesis afilierea grupării la Societatea Scriitorilor Independenti, inițiată de 
Romulus Dianu“. Pentru Dima, astfel de demersuri aveau însă şi valoare tranzitorie în 
eforturile de pătrundere în rândul Societăţii Scriitorilor Români din Bucureşti. De altfel, în 
1937 el apelează din nou la Vianu pentru a interveni în primirea sa ca membru. În aceeaşi 
perioadă (1935-1937) are loc şi un schimb de epistole cu Camil Petrescu, în încercarea de a 
publica la Revista Fundațiilor Regale”. 

După câteva luni de bursă la Berlin, lui Dima i se oferă direcţia Liceului „Lazăr” 
din Sibiu, în octombrie 1937. Dar, după numai 2 luni, ministrul I. Petrovici îl îndepărtează 
din funcție, înlocuindu-l cu un alt coleg. Dima îşi exprimă insatisfactia, dar cu aceasta 
ocazie revine la teza de doctorat pe care vrea să o finalizeze“. După trecerea doctoratului, 
în 1939, Dima încearcă din nou să obțină un post la universitate, dar căile îi sunt 
anevoloase: „Atâta lume se fericeşte astăzi în tara aceasta încât e întristător ca o fire şi un 
muncitor ca mine să bată umilitor la uşi ce nu se deschid”. E numit conducător al 
publicaţiilor ASTRA, dar nu are mari aşteptări, căci o astfel de numire este o „situaţie 
nesigură însă şi foarte delicată între ardeleni”. Şi, într-adevăr, la 29 octombrie, detașarea 
la ASTRA a fost anulată prin suspendarea Serviciului Social. Dima se întoarce astfel la 
catedră, mărturisindu-i lui Vianu: „vă inchipuiti că mi-e puţin cam greu să accept ideea cá 
strădaniile doctoratului au fost zadarnice pe plan practic şi că voi fi condamnat a nu depăşi 
clădirea liceului. Cel putin de s-ar găsi şi pentru mine un inspectorat de specialitate spre a 
mai sălta şi eu puţin. Dar asta numai d-l Andrei ar putea-o face şi doar mă cunoaşte ca unul 
care m-a clasificat întâiul la capacitate (E însă soarta mea: nota 10 la toate, dar ,,situatiile” 
sunt pentru alţii)”. Abia instalarea regimului comunist va deschide porţile împlinirii 
profesionale pentru Dima: va ocupa, pe rând, Conferința de Estetică Literară la 
Universitatea din Iasi (1945), apoi, va deveni în locul mentorului Vianu, şef al Catedrei de 
Literatură Comparată şi Universală din cadrul Universităţii Bucureşti (1948-1966), iar apoi 
directorul Institutului de Istorie şi Teorie Literară „G. Călinescu” (1967-1973). 

O aventură a aşteptării deci de 15 ani, care a contribuit la conturarea identității de 
intelectual al provinciei pe care si alti exegeti au descifrat-o. Urmărind o tipologie a 
scriitorului ardelean interbelic, Liviu Malita traseazá cáteva constante care se pot aplica 


? În Sibiul literar, I, nr. 1-2, ian.-feb. 1934, p. 38. 

4 Florica Ichim (coord.), Scrisori către Camil Petrescu, vol. I, Bucureşti, Editura Minerva, 1981, pp. 181-183. 
^6 M. Alexandrescu Vianu, V. Alexandrescu, op. cit., vol. II, p. 115. 

47 Ibidem, p. 167. 

48 Ibidem, p. 182. 

partial şi thesistilor. Provincialul tinde spre confortul vieţii burgheze, mai ales cá provine 
din familii modeste. Are studii înalte, dar regretă alegerea unei cariere atât de instabile. A 
visat mereu la consacrare, dar în lipsa deprovincializării, a sperat inutil că locul natal/de 
adopţie îi va oferi mai mult decât efemera notorietate bucureşteană. „Rămânând acasă, el 
se trezeşte însă nu de puţine ori un însigurat. E condamnat să frecventeze ani la rând 
aceeaşi lume, cu lustru burghez şi zboruri joase. Adesea simte că se sufocă în acest mediu 
destul de restrâns, pe care se amăgeşte să-l creadă de privilegiați, când, în realitate, este 
unul mai degrabă marginal". 

Marginalitatea asumată sau renegată a intelectualului de provincie decurge aşadar 
dintr-o polarizare centru-periferie care poate fi tulburătoare pentru spiritele libere şi hrănite 
cu aspirații. Un dosar al provincialismului s-ar putea deschide chiar cu reflectiile si 
căutările unuia dintre membrii temporari ai Thesis, Emil Cioran. Un contestatar vocal al 
monotonului care limitează existența, tânărul Cioran asocia Sibiul unui spaţiu mitic, cu 
toată „mizeria” sa provincială, opus Bucureştiului agresiv. Construindu-şi identitatea, în 
fond, pe nişte aparente, diagnosticul stabilit intelectualului de la periferie pare a fi totuşi 
incomplet: provincialul suferă de o „hipervalorificare a eului, de iluzia unei superioritáti 
intangibile pentru orice muritor”, care îl plasează într-o veritabilă „ceată de visători”™. 


? L, Malița, op. cit., pp. 176-177. Malița nu include decât doi thesisti în lista celor 111 scriitori ardeleni: Emil 
Cioran şi Horia Petra-Petrescu. 
50 Emi] Cioran, Scrisoare provincială, in Saeculum nr. 3—4, 1995, pp. 91-92. 

ABSTRACT 


The paper presents main aspects of everyday life in Sibiu in the years 1939-1945. The author uses documents, 
newspapers of the time and the memoirs of contemporaries to reconstruct and analyze general elements, also 
found in other cities, as well as the specificity of life in Sibiu, under the impact of war. From September 1st 
1939, Romania was not belligerent, but in the summer of 1940 it lost Bessarabia, Northern Bukovina and the 
north of Transylvania, and on June 22th 1941 it entered the war alongside Germany to regain Bessarabia from 
the Soviet Union. These events had serious consequences for the whole country and especially for Sibiu. Its 
population increased by 15.000 refugees, from the lost territories. Among these were also the students and 
professors of the University in Cluj. For the first time in history, Romanians constituted the majority of the 
city’s population and they also had a strong social and cultural life. The number of Saxons decreased following 
their mobilization in the Romanian army, the enlistment in the Wehrmacht and SS, their deportation to forced 
labor in the USSR in January 1945. 

War also left its mark on the economic life of the city. Factories were working 10 hours a day, especially for 
the army; there was a lack of raw materials (coke, cotton, animal hides). Supplying the population was 
deficient; the lack of some products led to rising food prices, to rationing them. As an important medical 
center, the city hosted many military hospitals where Romanian, German, then Soviet (after August 23rd 1944) 
wounded brought from the front were treated. These hospitals were also installed in schools and boarding 
homes. Urbanism issues were not omitted in these years, but the administration, headed by the government- 
appointed Saxon mayor, Albert Dórr, had other priorities imposed by war: gathering supplies, raising 
financial and material aid for the front, preparing the population in case of air strikes etc. Public transport 
was not extended, although the city was crowded, but methane gas distribution and paving streets continued. 
Cultural life was very lively. Sibiu was an important academic center, with many colleges and military schools. 
In addition to the students of the Orthodox Theology Academy, the students of the University in Cluj were also 
present. The students and their professors had an intense literary and scientific activity. A German Theatre 
also operated in Sibiu, and the Saxons' musical life was as intense as in peace time, with lots of choirs and 
orchestra concerts and organ concerts. The National Theatre in laşi took refuge in Sibiu as well, and played a 
whole season here. The number of Romanian and German newspapers and magazines multiplied in these 
years. The city's cultural life was even more intense than in peace time, due to the refugees who returned to 
their homes after the end of war on May 9th 1945. 


Keywords: impact of war, demography, Transylvanian Saxons, way of life, cultural life, social life, 
economic life, University in Cluj, refugees, habitat 


Viata cotidianá la Sibiu in anii 1939-1945 constituie un subiect atrágátor pentru cá 
Sibiul nu dispune decât de câteva monografii care nu elucideazá subiectul propus în 
prezenta comunicare", deşi aspecte ale acestei teme au mai fost tratate. Pentru metodologie 


! Harald Roth, Hermannstadt. Kleine Geschichte einer Stadt in Siebenbiirgen, Kóln, Weimar, Wien, Bóhlau 
Verlag, 2006; Hermann Fabini, Alida Fabini, Sibiu. Portretul unui oraş din Transilvania. Traducere de Sanda 

şi comparații utile au fost utilizate lucrările generale, care au in vedere întreaga tara: 
recenta teză de doctorat a lui Valentin Vasile” şi lucrările cunoscute ale profesorului Ioan 
Scurtu.” Contextul general al evoluţiei României în război a fost tratat într-o serie de 
lucrări mai noi, indispensabile pentru a stabili cadrul general în care a evoluat viața 
cotidiană a sibienilor.* În același timp au fost folosite o serie de studii şi comunicări, 
articole care se ocupă de alte oraşe în aceeaşi perioadă, pentru a putea stabili elementele 
comune si mai ales cele specifice Sibiului în anii 1939-1945.” Pentru Sibiu există câteva 
monografii şi studii utile analizând evoluţia unor aspecte din viaţa oraşului, inclusiv în anii 
războiului“; de asemenea, au apărut, dar încă puţine referitoare la Sibiu, memorii şi amintiri 
care ne transmit, mai curând decât documentele seci, cum era percepută şi trăită viaţa, care 
erau bucuriile, angoasele, problemele celor multi, dar şi ale elitelor epocii, cum a influențat 
războiul viata de zi cu zi.’ Despre viata materială (economie, urbanism etc.) au apărut mai 
multe scrieri, pentru că în anii comunismului economia trebuia cercetată cu predilecție. 
Utilizând lucrările menționate, presa vremii şi puţinele documente de arhivă care s-au 
păstrat (mult mai puţine decât in alte locuri), ne propunem să schitám imaginea vieţii 
cotidiene la Sibiu în anii ultimei conflagrații mondiale. Avem în vedere acele aspecte care 
au în centrul lor oamenii, cu interesele şi nevoile lor de zi cu zi şi aprecierea măsurii în 
care evenimentele de importanță mondială, care au angrenat şi România, dar şi viaţa lor 
personală, au influenţat parcursul normal al unei zile din viata locuitorilor vechii cetăți. 
Constatăm că se pot decela trei perioade în aceşti ani, care au avut specificul lor şi 
încercăm, în mod deosebit, să deducem care a fost impactul pentru locuitorii oraşului, cum 
au perceput ei consecințele războiului, cât de mult au avut de suferit. Avem în vedere 


Ianculescu, Sibiu, Editura Monumenta 2001; Alfred Coulin, 800 Jahre im Karpatenbogen. Hermannstadt. Eine 
deutsche Gründung in Siidosteuropa, Kóln-Rodenkirchen, Liebig Druck &Verlag, 1980. 

? Valentin Vasile, Viaţa cotidiană a românilor între anii 1941-1965, Târgovişte, Cetatea de Scaun, 2014. 

3 Ioan Scurtu, Viaţa cotidiană a românilor în perioada interbelică, Bucuresti, RAO, 2001 si Istoria civilizaţiei 
româneşti, Bucureşti, Editura Enciclopedică, 2009. 

* Istoria românilor, vol. IX. România în anii 1940-1947, coordonator Dinu C. Giurescu, Bucureşti, Editura 
Enciclopedică, 2008; Mioara Anton, Propagandă şi război. Campania din Est 1941-1944, Bucureşti, Tritonic, 
2007; România în al doilea război mondial, coordonatori: Gheorghe Buzatu, Valeriu Florin Dobrinescu, Horia 
Dumitrescu, Focşani, Muzeul Vrancei, 2000; Dorel Bancos, Social si national în politica guvernului Ion 
Antonescu, Bucureşti, Editura Eminescu, 2000; Dinu C. Giurescu, România în al doilea război mondial (1939- 
1945), Bucureşti, All Educational, 1999. 

5 Dragoş Dragoman, Modernizare şi nationalism: Sibiul la începutul secolului XX. Competiţia elitelor într-un 
oraş multicultural (1905-1945), în Studia politica, 7, nr.1, 2007, pp. 31-69; Ioan Scurtu, Viața cotidiană sub 
controlul sever al regimului Antonescu, în Historia, V, nr. 41, mai 2005, pp. 36-40; Idem, Desi război, 
preturile au scázut de la un an la altul, in Historia, V, nr. 41, mai 2005, pp. 25-29; Gabriel Ciotoran, Viafa 
cotidiană în Bucureştii anului 1945, în Historia, V , nr. 47, noiembrie 2005, pp. 64-71 s.a. 

ê Radu-Alexandru Nica, Nostalgia Mitteleuropei: O istorie a teatrului german din Sibiu, Cluj-Napoca, Eikon, 
2013; Marcel Stancu, Sibiul şi electrificarea României. Cronică ilustrată 1891-2013, Sibiu, Editura Honterus, 
2013; Gheorghe Pavelescu, Lucian Blaga si Sibiul, Sibiu, Editura Universităţii „Lucian Blaga”, 1998; Vasile 
Puşcaş, Universitate, societate, modernizare. Organizarea şi activitatea ştiinţifică a Universităţii din Cluj 
(1919-1940). Ediţia a II-a revizuită şi adăugită, Cluj-Napoca, Eikon, 2003; Ilie Gutan, Cercul Literar de la 
Sibiu. Semnificație si destin, Sibiu, Editura Universităţii „Lucian Blaga”, 1995 ş.a. 

7 David Prodan, Memorii, ediţie îngrijită de Aurel Rádutiu, Bucureşti, Editura Enciclopedică, 1993; Petre 
Drăghici, Repriviri politice, Sibiu, 1945; Dorli Blaga, În ciuda vremurilor de atunci, viata lui Blaga la Sibiu a 
fost frumoasă şi luminoasă, Sibiu, 2008 (Conferinţele Bibliotecii Judeţene „Astra”, nr. 14); Nicolae 
Mărgineanu, Amfiteatre şi închisori. Ediţie îngrijită de Voicu Lăscuş, Cluj-Napoca, Editura Dacia, 1991. 


242 


etapele 1 septembrie 1939 - 22 iunie 1941, când România nu a fost angrenatá în conflict, 
dar a suferit mari pierderi teritoriale, 22 iunie 1941 - 23 august 1944, cánd tara a fost 
angrenatá în război alături de al III-lea Reich şi aliații săi împotriva URSS, pentru cá 
aceasta ocupase Basarabia şi etapa 23 august 1944 - 9 mai 1945, când conducerea statului 
a schimbat tabăra şi a trecut alături de adversarii de până atunci, pentru a elibera alt 
teritoriu cedat în 1940, Ardealul de Nord. Am considerat necesar să apelăm la această 
periodizare, deoarece sub raportul vieţii cotidiene, războiul a fost „anunțat? de măsuri 
economice, politice şi militare care i-au privit şi i-au privat de o viata obişnuită pe toti 
locuitorii țării, ai Europei, inclusiv pe cei ai Sibiului. Din această perspectivă, încercăm să 
surprindem transformările din viaţa cotidiană a sibienilor în toate aceste etape, cu 
problemele generale, generate pretutindeni de război şi care, este probabil să fie regăsite şi 
la Sibiu, dar mai ales avem în vedere elementele specifice oraşului şi cauzele care le-au 
generat. 

Vom urmări, în continuare, structura obişnuită unei prezentări a vieții cotidiene: 
aspectele demografice, modul de trai (locuinţa, familia, îmbrăcămintea, viaţa economică a 
oraşului, alimentaţia, igiena), şi nu în ultimul rând viaţa culturală, învățământul, timpul 
liber, mijloacele de comunicare, presa. 


DEMOGRAFIA 


La recensământul din 1930, Sibiul avea 49.345 locuitori, din care 21.598 germani 
(43,8%), 18.620 români (37,7%), 6.521 maghiari (13,2%), 1.308 (2,6%) evrei, 1.300 alţii. 
Pentru prima dată în istorie, saşii aveau doar o majoritate relativă, după ce în 1918 existau 
în oraş 16.832 saşi, 8.824 români, 7.252 maghiari şi alţii, oraşul fiind singurul din 
Transilvania în care saşii dețineau o asemenea pondere.” La mijlocul perioadei interbelice, 
prin ponderea demografică, prin aportul economic şi prin viata sa culturală, oraşul avea un 
caracter săsesc şi făcea parte din centrele urbane mijlocii ale României. În deceniul al IV- 
lea creşterea a fost lentă şi s-a bazat nu atât pe sporul natural de 3,3% înregistrat sau pe 
mortalitatea cea mai mică din tara la copiii sub un an (7,9%)'°, cât pe afluxul din satele 
înconjurătoare, predominant româneşti, fenomen general pentru oraşele transilvănene." 
Astfel s-a ajuns ca, după o estimare a Poliţiei, în ianuarie 1939 să existe un relativ 
echilibru: 23.500 saşi şi 22.500 români în oraş, dintr-un total de 57.400 locuitori.” O 
estimare efectuată de statisticieni, probabil mai aproape de realitate, indică un total de 
50.508 locuitori la 1 iulie 1939. Potrivit unor reguli internaționale, recensămintele generale 
se efecteuază o dată la 10 ani. Din cauza evenimentelor grave din vara anului 1940, când 


* Recensământul general al populaţiei României din 29 decembrie 1930, publicat de Sabin Manuilă, vol. V, 
Bucureşti, 1940, p. CVI. 

? Gazeta Poporului, Sibiu, I, nr. 50, 15 decembrie 1918, pp. 7-8. 

10 Enciclopedia României, vol IL, Bucureşti, Cultura Naţională, 1938, p. 663; Buletinul demografic al 
României, IX, nr. 2, februarie 1940, p. 59. 

!! S, Manuilă, D.C. Georgescu, Populația României, Bucureşti, 1937, p. 53. 

? Serviciul Judetean Alba al Arhivelor Nationale (in continuare: SJAAN), Alba Iulia, fond Inspectoratul 
Regional de Poliţie Alba, dos. 13, 1939, f. 1, „Dare de seamă a Chesturii de Poliţie Sibiu pe luna ianuarie 
1939”. 

Románia a avut pierderi teritoriale, fárá sá fi fost implicatá in rázboi, si a cunoscut o 
schimbare de regim politic, recensământul nu a putut fi organizat, decât în anul următor. 
Acesta a înregistrat la 6 aprilie 1941, în oraşul de pe Cibin, 63.765 locuitori din care 
33.829 (53,1%) erau români, 23.564 (37%) erau germani, 4.262 (6,7%) erau maghiari, 
2.100 (3,3) alţii. Creşteri rapide au realizat şi alte oraşe (Bucureşti, Braşov, Constanţa), 
Sibiul plasându-se pe locul al IV-lea la acest capitol, cu o rată de 29,896. Era pentru 
prima dată în istorie când românii aveau majoritatea absolută. În aceste condiţii poate fi 
înțeleasă grija acordată de conducera comunităţii săseşti pentru „stimularea natalității prin 
acordarea de ajutor la naşterea celui de-al patrulea copil”, pentru „întărirea populaţiei lor 
din toate punctele de vedere"." Oraşul era acum pe locul 11 în ţară după numărul 
populaţiei, dar ponderea sa economică, politică şi culturală îl situau pe un loc fruntaş, 
deoarece după pierderea oraşelor din nordul Ardealului devenise o adevărată capitală a 
acestei provincii. Creşterea bruscă de 13.000 de locuitori în mai puţin de 2 ani a fost 
consecința directă a războiului început la 1 septembrie 1939 care a adus la Sibiu câteva 
zeci de refugiaţi polonezi, dintre care, în 1943, mai erau în oraş doar 9.'° Izolarea politică a 
României şi indecizia cercurilor conducătoare a dus apoi la cedarea fără luptă a Basarabiei 
şi Bucovinei de Nord, in fata presiunilor sovietice şi a sfaturilor Germaniei. Dintre 
refugiații din aceste provincii au ajuns şi la Sibiu câteva sute. Dar cei mai numeroşi au fost 
refugiații din Ardealul de Nord, cedat un urma unui act samavolnic numit oficial arbitraj, 
dar care pentru acei oameni plecați în bejenie, pentru 4 ani a fost şi a rămas un dictat. 
Pentru Sibiu un asemenea aflux de populaţie, care a rămas în oraş până în 1945, 
era nemaiîntâlnit de-a lungul zbuciumatei sale istorii. Recensământul a înregistrat totodată 
existenţa unei majorităţi româneşti absolute în oraş. Dar dincolo de ponderea demografică 
şi activitatea culturală din oraş a căpătat o amprentă românească prin venirea Universităţii 
„Regele Ferdinand I" de la Cluj, cu profesorii săi (între care multi erau academicieni şi 
personalități cunoscute în viata ştiinţifică şi politică) şi a celor 2.724 de studenti şi personal 
auxiliar înregistraţi în anii 1943-1944.'° Aceasta era o elită şi pepiniera sa, din care au 
apărut apoi alti membri de valoare ai intelectualitatii româneşti. Ei au dinamizat întreaga 
viata cotidiană a oraşului Sibiu, i-au dat dimensiuni noi pe care nu le mai cunoscuse 
niciodată înainte. În aceste condiţii este de înţeles atitudinea de respingere a venirii 
Universităţii la Sibiu de către unele cercuri ale elitei săseşti sibiene. Atunci când s-a aflat 
de decizia guvernului român de transferare a Universităţii la Sibiu, în principalul cotidian 
săsesc Siebenbiirgisch-Deutsches Tageblatt au apărut 4 articole în care mutarea la Sibiu 


D Wirtschaftsrundschau, Sibiu, an 7, nr. 6, iunie 1941, p. 86. 

14 SJAAN, Alba Iulia, fond Inspectoratul Regional de Poliţie Alba, dos. 2, 1939, f. 260, „Dare de seamă a 
Chesturii Politiei Municipiului Sibiu. Biroul Sigurantei pe luna septembrie 1939". 

5 SJSAN, Serviciul Judetean Sibiu al Arhivelor Nationale (în continuare: SJSAN), Sibiu, fond Prefectura 
județului Sibiu, dosar ,,Refugiati polonezi”. La 24 octombrie 1943, Biroul pentru refugiaţi de la Prefectura 
judeţului instiinta întreprinderile care aveau angajați polonezi că „aceştia sunt exceptati la calcularea 
procentului de personal străin cerut de Legea pentru utilizarea personalului românesc în întreprinderi”. De 
asemenea, Administraţia Financiară anunța public statutul automobilelor şi al permiselor de conducere ale 
polonezilor. Siebenbürgisch-Deutsches Tageblatt (în continuare: SDT), an 67, nr. 20.027, 19 ianuarie 1940, p. 
7. 

16 Comunicări statistice, Bucureşti, I, nr. 3, 15 februarie 1945, p. 8. 

era respinsá, chiar pe motivul efectelor amintite: universitatea románeascá sá nu fie agezatá 
în capitala săsească, ci într-un alt oraş cu majoritate românească, de exemplu, la Alba Iulia. 
Motivul era clar: Universitatea ar da un caracter românesc oraşului gazdă. Se aduceau apoi 
ca argumente şi lipsa de spaţii adecvate, aglomerarea oraşului, concurenţa pe care ar face-o 
medicilor saşi personalul Facultăţii de Medicină. Se afirma că germanii urmau să înfiinţeze 
la Sibiu un Oficiu central pentru îngrijire medicală şi pentru supravegherea igienei rasiale, 
or se aprecia că nu ar putea funcţiona în oraş împreună cu Facultatea clujeană de profil. 
Expresiile folosite de autori depăşeau limitele de până atunci ale convietuiri. Astfel se 
considera că dacă totuşi Universitatea va fi adusă la Sibiu, acest act va fi apreciat „ca o 
cerere de plecare a saşilor şi un început de luptă”, că dacă România era garantată prin forța 
Axei, mutarea Universităţii ar însemna un afront adus tuturor germanilor, deci că relațiile 
statului român cu Germania vor fi lezate. În final se avertiza că vor fi luate contramăsuri 
fata de un asemenea act, care era socotit duşmănos.!” În 1941, atunci când s-a înfiinţat un 
Institut de cercetări al Grupului Etnic German din România, cu cca 40 de angajaţi, sediul 
său a fost plasat la Sibiu, Andreas Schmidt, conducătorul Grupului Etnic din septembrie 
1940, socotind că acesta ar putea fi o contrapondere a Universităţii clujene, care „a devenit 
initiatoarea românizării in acest oras". Asemenea reacţii au atras atenţia opiniei publice 
româneşti, până la membrii Academiei Române. Autorităţile consemnau că „această 
atitutidine a creat o atmosferă grea între români şi saşi”.2 

Valul de refugiați sosiți la Sibiu în 1940 a avut dimensiunea menționată, dar 
impresia opiniei publice şi chiar a autorităţilor a fost atât de puternică, încât în 1941 se 
aprecia că populaţia s-a dublat.” Ajutorarea refugiaților din Ardealul de Nord a fost o 
problemă naţională, pentru rezolvarea căreia s-a înfiinţat un Subsecretariat de stat, iar la 
nivelul judeţelor câte un Birou al refugiaților, la care trebuiau să se înscrie toti cei sosiți, 
pentru a putea fi ajutaţi. Cu toate acestea, se pare cá nu toti bejenarii s-au incris şi astfel 
cifrele nu sunt complete. În martie 1941 erau înregistraţi la Sibiu 4.690 de refugiaţi, din 
care 4.508 din Ardealul de Nord, 141 din Basarabia şi Bucovina, iar 47 din Dobrogea (se 
pare nu din Cadrilaterul cedat Bulgariei prin Tratatul de la Craiova din 7 septembrie 1940, 
ci germani evacuați în Reich în urma convenției románo-germane din 22 octombrie 


ii SDT, an 67, nr. 20.252, 20 septembrie 1940, articolul Hermannstadt Universitütsstadt des Rumünentums?; 
nr. 20.256, 24 septembrie 1940, articolul Hermannstadt und die Klausenburger Universitát; nr. 20.257, 25 
septembrie 1940, articolul Die Universităt nach Hermannstadt?; nr. 20.259, 27 septembrie 1940, articolul 
Nochmals zur Universitiitsfrage. 

15 Serviciul Arhive Nationale Istorice Centrale Bucureşti (în continuare: SANIC), fond Microfilme R. F. 
Germania, rola 9, cadrul 393, „Raport asupra activităţii şi situației Grupului Etnic German din România de la 1 
iulie 1942 până la 1 septembrie 1943, semnat de A. Schmidt”. 

19 Victor Slăvescu, Note şi însemnări zilnice, III, 1 ianuarie 1940 - 31 decembrie 1944, Brăila, Muzeul Brăilei- 
Editura Istros, 2013, p. 172. 

% SJAAN, fond Inspectoratul Regional de Poliţie Alba, dos. 4, 1941, f. 185, notă referitoare la situația din 
Sibiu, din 6 octombrie 1941. 

?! Serviciul Judeţean Cluj al Arhivelor Nationale (in continuare: SJCAN), Cluj-Napoca, fond Parchetul 
General al Curţii de Apel Cluj-Sibiu, dos. 40, 1941, f. 608. 

1940).” Dintre refugiatii inscrisi la Sibiu, 1.659 erau functionari de stat, 651 muncitori, 
383 servitori, 265 studenti (evident cá erau mai multi in realitate), 236 elevi, 219 
pensionari, 228 functionari particulari, 204 meseriagi, 162 comercianti, 179 medici, 115 
țărani ş.a.” În 1943, Serviciul Sanitar al Judeţului Sibiu aprecia la 64.202 locuitori 
populaţia oraşului de reşedinţă şi constata că „evoluţia demografică a populației s-a 
continuat cu proporții reduse ca urmare inevitabilă a stării de război şi nici nu putem 
aştepta îmbunătăţiri apreciabile până la normalizarea stării politice, economice şi 
sociale”. 

În primăvara anului 1944, la populaţia existentă se adaugă noi refugiaţi din estul 
țării pentru cá se apropiase Armata Sovietică, ale cărei trupe intraseră deja în colţul de 
nord-est. Au fost evacuate începând din martie 1944, îndeosebi în Transilvania, instituții şi 
administraţia din Basarabia, Bucovina, din laşi, din alte oraşe moldovene şi din Bucuresti. 
Asa a ajuns la Sibiu, în noiembrie 1944, Teatrul National din Iasi.” În aceste condiţii, 
Biroul Poliţiei de Siguranţă din Sibiu constata că în aprilie 1944, „în urma evacuărilor din 
zonele operative, oraşul Sibiu a ajuns să fie suprapopulat"."? Populaţia municipiului Sibiu 
era estimată în august 1944 la 69.400 locuitori, din care 5.635 erau refugiați. În întreg 
judeţul Sibiu existau însă 35.209 refugiați.” Efectivul populaţiei prezente în oraş şi judeţ 
nu era, probabil, exact acesta, deoarece mulţi tineri români şi saşi erau mobilizați în 
armată, alţii, saşi, plecaseră în trupele SS sau să lucreze in Germania ori la unităţile de 
construcții germane din România. După 23 august 1944, unii dintre conducătorii Grupului 
Etnic saşi au fost arestaţi şi trimişi în lagărul de concentrare, iar în 13 ianuarie 1945 s-a 
trecut la deportarea pentru muncă forţată în URSS a unui număr de peste 3000 de saşi din 
Municipiul Sibiu, prefectul judeţului arătând alarmat guvernului că prin această acţiune era 
periclitată îndeplinirea sarcinilor decurgând din prevederile armistiţiului semnat cu URSS, 
Marea Britanie şi SUA.” Protestul a rămas fără ecou. Cu toate acestea, un buletin al 
Prefecturii judeţului indica cifra de 100.000 de locuitori în Sibiu, chiar în ianuarie 1944, pe 
care o considerăm exagerată.” O estimare mai realistă avem de la începutul anului 1945: 
69.532 locuitori, din care 42.596 români, 20.574 saşi, 3.915 maghiari, 1.708 evrei şi 739 


alţii.“ Dar se pare că aceasta nu tinea seama de cei peste 3.000 de germani sibieni deportaţi 


? Atunci a ajuns la Sibiu unul dintre liderii germanilor dobrogeni, profesorul Otto Klett, care a lăsat la 
Arhivele Universităţii Săseşti şi ale Municipiului Sibiu câteva dosare cu documente din viaţa comunităţii celor 
15.000 de germani din Dobrogea. Vezi SJSAN, Sibiu, Colecția de documente Brukenthal, LL 1-29, nr. 237. 

? Gazeta Sibiului, VIII, nr. 13, 28 martie 1941, p. 5. 

4 SISAN, Sibiu, fond Prefectura județului Sibiu, „Raport sanitar pe anul 1943". 

25 SJCAN, Cluj-Napoca, fond Parchetul General al Curfii de Apel Cluj-Sibiu, dos. 32, 1944, f. 247; Tara, 
Sibiu, I, nr. 68, 4 iulie 1941, p. 7; Națiunea Română, Serie noua, Sibiu, I, nr. 6, 19 noiembrie 1944; nr. 9, 10 
decembrie 1944; Olimpia Mitric, Un document bibliografic necunoscut: inventarul Biblotecii academice din 
Cernăuţi evacuate la Sibiu în 1944, în Codrul Cosminului, Suceava, XIII, 2007, pp. 303-310. 

6 SJCAN, Cluj-Napoca, fond Parchetul General al Curţii de Apel Cluj-Sibiu, dos. 32, 1944, f. 102, „Dare de 
seamă asupra situaţiei interne pe aprilie 1944 a Chesturii de Poliţie a Municipiului Sibiu. Biroul Poliţiei de 
Siguranță”. 

27 SJSAN, Sibiu, fond Prefectura judeţului Sibiu, dosar „Procese-verbale inspecții pe 1944”, ff. 1-2. 

°8 Deportarea etnicilor germani din România în Uniunea Sovietică 1945. Culegere de documente de arhivă 
întocmită de Hannelore Baier, [Sibiu], Forumul Democrat al Germanilor din România, 1994, pp. 84, 86. 
Arhivele Militare Române (în continuare: AMR), Bucureşti, fond 352, dos. 16, f. 266. 

* Gazeta Sibiului, XII, nr. 7, 31 martie 1945. 

si de cei aflaţi in Wehrmacht si unităţile SS*', arestaţi sau prizonieri, ca si de românii căzuți 
pe front. 


MODUL DE TRAI 


Ca de obicei, în timpul conflictelor armate, viata comunităţilor urbane a avut de 
suferit şi în anii 1939-1945. Faţă de cele mai multe dintre oraşele României în aceşti ani, 
viaţa Sibiului a cunoscut, pe lângă elementele comune, generate de legislaţia centrală care 
reglementa condiţiile de viata: recrutări, mobilizári, rechizitii, incartiruiri, răniţi şi morti, 
blocarea unor materii prime, rationalizarea consumului anumitor alimente, diminuarea 
fondurilor destinate scopurilor edilitare, înmulțirea spitalelor militare etc şi câteva lucruri 
specifice generate de cauze care se pot întâlni la Sibiu. Deşi România nu a intrat în război 
de la 1 septembrie 1939, impactul conflictului s-a resimțit în viața de zi cu zi a orăşenilor, 
deoarece aprovizionarea cu alimente şi alte bunuri de consum a fost afectată. Statul a luat 
măsuri pentru crearea unor rezerve, apoi a crescut cererea externă pentru unele produse 
agricole şi preţurile pe piaţa liberă s-au dublat. Un cronicar al vremii constata în decembrie 
1939 că specula devenise „inamicul public nr. 1". Deşi existau reglementări care cereau 
afişarea prețurilor, comercianții nu le respectau. În câteva luni de zile preţurile s-au triplat: 
de la 20 de lei un litru de ulei în septembrie a ajuns la 60 de lei, un kilogram de cafea de la 
ajunge la venituri mari au atras multi intermediari, numărul comercianților sporind 
simţitor. Întrucât preţurile din Vechiul Regat erau mai mici (de exemplu, un kilogram de 
carne de vită era 30 de lei, la Sibiu şi la Braşov, în timp ce la Piteşi şi Chişinău era 25 de 
lei), au apărut 3 monopoluri, două la Braşov şi unul la Sibiu, care aduceau produsele de la 
sud şi est de Carpaţi pentru a le revinde cu preţuri sporite în Transilvania." 

Problema aprovizionării şi a preţurilor produselor de strictă necesitate a continuat 
să însoţească şi viaţa sibienilor în anii următori agravându-se, în pofida măsurilor luate de 
administrația centrală şi locală. Intrarea ţării în război la 22 iunie 1941 a fost elementul 
agravant cel mai important. O cauză, întâlnită este drept şi în alte oraşe, dar având la Sibiu 
o caracteristică aparte, a fost amintita creştere a populaţiei cu cel puțin 15.000 refugiați în 
decurs de câteva luni. Aceasta a dus la accelerarea scumpirii prețurilor, aşa cum constatau 
autoritățile şi ziariştii vremii. Cotidianul Universul scria despre condiţii de viață mai grele 
la Sibiu ca la Bucureşti, iar ziarul local Südostdeutsche Tageszeitung îi răspundea, 
subliniind contextul care a dus la această scumpire.” Zona rurală din jurul Sibiului 
aprovizionase până atunci o aglomerare de 50.000 de locuitori, în timp ce acum se 
adăgaseră încă 15.000 de refugiați. Țăranii vindeau scump produsele lor, pentru că, 
spuneau ei, şi produsele industriale pe care le cumpărau erau tot mai scumpe. La aceasta se 
adăugau şi intermediarii care achizitionau produsele de la ţărani pentru a le revinde cu 
preţuri mai mari. Cu toate că prețurile erau ridicate, nici nu se găseau multe produse: 


?! H. Roth, op. cit., p. 208. 
>? Vasile Munteanu, De vorbă cu specula, in Tara nouă, Cluj, I, nr. 29, 3 decembrie 1939, p. 4. 
33 Siidostdeutsche Tageszeitung (în continuare: SODT), Sibiu, an 68, nr. 163, 26 septembrie 1941, p. 7. 

alimente de primă necesitate (pâine, sare, grăsimi, ulei), lemne de foc etc, arăta un raport 
oficial.” În 1939 s-a constituit o comisie judeţeană pentru mobilizarea agricolă care a 
stabilit, în noiembrie 1940, ca până la noua recoltă să fie lăsat câte 1 kg de grâu pe zi 
pentru o persoană în vârstă de la 12 la 62 ani, 0,5 kg pentru copiii până la 12 ani şi 
persoanele peste 68 ani, 0,750 kg pentru persoanele între 62 şi 68 ani. Întrucât nu erau 
suficiente cantitățile astfel calculate s-a redus cota la 10 kg de grâu lunar pentru o 
persoană. Reuniunea Săsească Ardeleană pentru Agricultură se adresa Camerei de 
Agricultură Sibiu, cu cererea de a se interveni la Prefectura judeţului pentru a se reveni 
asupra acestei decizii. Cele 330 de grame de grâu pe zi alocate dădeau 260 grame de pâine 
pe zi, cantitate considerată insuficientă. Reuniunea socotea pâinea alimentul cel mai 
important şi saşii nu erau obişnuiţi, se afirma în petiție, să consume zilnic mămăligă şi 
cartofi, care oricum lipseau si nu acopereau necesarul.” Printr-o ordonanță a Primăriei din 
31 martie 1941 se introducea consumul obligatoriu de mămăligă în zilele de luni şi marți. 
Făina de grâu era distribuită în anumite cote comercianților şi brutăriilor. În acelaşi timp s- 
au anunţat şi noi preţuri maximale: 29,5 lei pentru 1 kg de făină albă şi 15,5 lei pentru 1 kg 
de făină „popular”, 11 lei 1 kg de făină de porumb, 60 de lei 1 kg de carne de vită, 110 lei 
1 kg de untură topită, 64 de lei 1 1 de ulei, 11 lei 1 1 lapte, 4 lei 1 ou etc. Concomitent se 
anunţa permisiunea de a se produce mălai copt şi se reitera grija Primăriei pentru igiena 
locurilor de vânzare si de preparare a produselor alimentare." Pe plan local, măsura era 
adoptată înainte de a se ajunge la o reglementare generală. Subsecretariatul de Stat al 
Aprovizionării venea cu o decizie ministerială în 6 mai 1941 prin care introducea 
consumul obligatoriu de mămăligă în două zile pe săptămână, începând de luni şi marti 12 
şi 13 mai, până la noua recoltă. Totodată se explica această măsură, combătându-se ideea 
care circula că măsura era impusă pentru că s-ar fi exportat grâul, cei care susțineau 
contrariul fiind declaraţi duşmani. Comunicatul afirma că, oricum, mămăliga se consuma 
şi până atunci în multe familii şi că era sănătoasă. În general, măsura ar fi fost acceptată, 
doar anumiţi agenti provocatori fiind împotrivă.” Neadevărul acestei sustineri 
propagandistice este dovedit de cererea menţionată mai sus. Pasul următor în rationalizarea 
consumului în toată tara a fost introducerea cartelelor, dezbătută şi în şedinţele 
guvernului.“ La Sibiu s-au introdus cartelele astfel: în iunie 1941 pentru zahăr si ulei, în 
decembrie 1941 pentru carne, untură, săpun. În ianuarie 1942 se distribuiau 300 grame 
pâine pe zi 5 zile pe săptămână şi mălai 2 zile pe săptămână.” Aprecierile referitoare la 
rațiile mai mari din România faţă de alte state europene“ nu aveau vreo relevanță pentru 
orăşeni, deoarece ei comparau situația aprovizionării din anii războiului cu aceea din 
perioada anterioară, nu cu aceea din alte țări. Or, România era o ţară cu o economie 


4 SJCAN, Cluj-Napoca, fond Parchetul General al Curţii de Apel Cluj-Sibiu, dos. 34, 1944, f. 57. 

35 SJSAN, fond Camera Agricolă Sibiu, dos. 34, 1941, f. 67, cererea Reuniunii Agricole Săseşti către Camera 
de Agricultură din 3 ianuarie 1941. 

?6 Tara, Sibiu, I, nr. 1, 7 aprilie 1941, pp. 4-5. 

37 Tara, nr. 27, 15 mai 1941, p. 7 şi nr. 28, 16 mai 1941, p. 4. 

?* V. Vasile, op. cit., pp. 146-148. 

5 Ibidem, p. 147; SJCAN, fond Parchetul General al Curţii de Apel Cluj-Sibiu, dos. 40, 1941, f. 605; Tara, I, 
nr. 136, 20 septembrie 1941, p. 7. 

? V. Vasile, op. cit., p. 148. 

predominant agricolă şi cu o populaţie urbană redusă, fapt care s-a resimţit în nivelul de 
trai al orăşenilor. Creşterea prețurilor este înregistrată de presa vremii. La două zile după 
intrarea României în război, la Sibiu 1 kg de carne de vită era 80 de lei, unul de untură, 140 
lei, unul de zahăr 43 de lei, 1 1 de lapte 12 lei, 1 ou 5 lei. Vinovatii erau aflați între 
comercianții intermediari si în lipsa mijloacelor de transport." Acestea erau preţurile 
maximalizate, aprobate de Primărie, în realitate, cumpărătorii trebuiau să ofere mai mult, 
deoarce nici aceste alimente rationalizate nu se distribuiau la timp. Trecea luna şi nu se 
puteau ridica alimentele prevăzute pe cartele. Nemultumirile sunt constant semnalate in 
rapoartele prefecturii, poliţiei, parchetului. În septembrie 1941, Asociaţia profesorilor 
secundari din Sibiu adresa un memoriu Ministerului de Finanţe cu rugămintea ca Sibiul să 
fie trecut între oraşele de categoria I de salarizare, deoarece devenise adevărata capitală a 
Ardealului, cu 60.000 de locuitori, plus garnizoana şi viata se schimbase radical fata de 
perioada anterioară lunii septembrie 1940. Potrivit aprecierii petitionarilor, Sibiul devenise 
cel mai scump oraş.” Nu am aflat răspunsul la acest memoriu”, dar s-au păstrat mărturii 
despre noi creşteri de preţuri şi depre nerespectarea ordonantelor Primăriei. Astfel, deşi un 
ou trebuia plătit cu 5-6 lei în octombrie 1941, de fapt se putea cumpăra cu 8-10 lei, 1 kg de 
untură la pret maximal era 180-200 lei, dar se putea găsi doar la 500 lei etc. Comerciantii 
care erau prinşi cu astfel de încălcări erau declaraţi sabotori şi condamnaţi la internare în 
lagăr. Ziarele le popularizau numele, dar se constată că erau cazuri minore. Sabotorii, cum 
erau numiţi de propaganda regimului, erau atât români cát şi saşi.“ În primăvara anului 
1941, agitatiile generate de lipsa făinii şi a pâinii deveniseră zilnice. Potrivit unui raport al 
Poliţiei, în 26 mai 1941 a avut loc o demonstraţie a 5-600 de persoane în fata Primăriei 
„pentru strictul necesar de alimente”. Primarul Albert Dórr a anunţat că făina era blocată şi 
nu se putea da la consum. În acest moment Comandamentul Militar German din Sibiu ar fi 
intervenit la Ministerul Economiei pentru a se distribui câte jumătate de kilogram de făină 
pentru o persoană. Informaţia pare credibilă, deoarece multe dintre nemultumite erau 
„femeile sase”.* Acest succes poate explica şi continuarea acțiunilor de protest, ca in 8 
iulie 1941, când cca 30 de femei, „în majoritate covârşitoare săsoaice, au solicitat făină, 
încât a fost nevoie de intervenţia poliţiei”, informa un alt raport al autorităților.“ Femeile 
au protestat la Primărie şi nu au renunțat decât atunci când li s-a promis că cererea lor va fi 
rezolvată. 


^! Tara, nr. 61, 24 iunie 1941, p. 7, nr. 77, 11 iulie 1941, p. 7. 

42 Tara, I, nr. 124, 5 septembrie 1941, p. 7. 

? În 1942 în guvern s-a discutat un proiect de decret-lege care propunea regiuni de salarizare. În categoria I era 
inclus şi Sibiul, unde ar fi trebuit să se ofere muncitorilor necalificaţi salarii minime de 3.600 lei lunar 
bărbaţilor, 2.600 lei femeilor şi 1.800 lei copiilor. Nu ştim însă ca acest decret să fi fost publicat. Stenogramele 
şedinţelor Consiliului de Minştri. Guvernarea Ion Antonescu, vol. VII (mai-iulie 1942), editori: Marcel- 
Dumitru Ciucă, Bogdan Florin Popovici, Aurelian Teodorescu, Bucureşti, Arhivele Naţionale ale României, 
2003, p. 112; apud V. Vasile, op. cit., p. 151. 

4 Tara, I, nr. 160, 18 octombrie 1941, p. 7, nr 162, 1 octombrie 1941, p. 7, nr. 164, 23 octombrie 1941, p. 7. 

5 SJAAN, fond Inspectoratul Regional de Poliţie Alba, dos. 26, 1941, ff. 238-242, „Raport al Chesturii Poliţiei 
Municipiului Sibiu pe luna mai 1941”. 

4 Ibidem, f. 287, „Raport al Chesturii Poliţiei Municipiului Sibiu. Biroul Poliţiei de Siguranţă, din 28 iulie 
1941”. 

O altă cauză a preţurilor mari şi a lipsurilor era denuntatá într-un raport al 
Parchetului Tribunalului Sibiu, care arăta cá soldații şi ofițerii Wehrmachtului achizitionau 
mari cantități de produse (alimente, încălțăminte) oferind preţuri mult peste preţurile 
maximale fixate. Se propunea să li se interzică soldaților să plătească peste prețul maximal 
fixat.” Şi în alte oraşe (Alba Iulia, Aiud) s-au produs asemenea proteste.“ În august 1942, 
înainte de a se putea folosi grâul din noua recoltă, din nou s-au agravat lipsurile. În 16 
august grupuri de nemulţumiţi au trecut pe la toate brutăriile din oraş, fără să se poată 
aproviziona cu pâine „şi au ameninţat cu spânzurarea primarilor, consideraţi principalii 
vinovaţi”. Prefectul judeţului Sibiu scria ca rezoluţie că din cele 600 de vagoane porumb 
şi 50 de vagoane grâu alocate de Subsecretariatul Aprovizionării pentru oraş, nu a putut fi 
adus nimic, în schimb, pentru depăşirea momentului dificil, s-a dat grâu din cota judeţului, 
întrucât agitatiile se îndreptau şi împotriva regimului.“ În februarie 1942, pe baza unei 
ordonanţe a Subsecretariatului de Stat al Aprovizionării Armatei şi a Populaţiei Civile, 
Primăria Sibiu cerea tuturor proprietarilor publici şi privaţi de terenuri neconstruite să le 
anunţe pentru a fi cultivate cu legume.” Tot atunci, presa informa despre o încercare a 
brutăriei Cooperativei „Spica” de a produce un nou tip de pâine, din făină de grâu şi de 
porumb amestecate.” 

Creşterea preţurilor la Sibiu s-a produs în întreaga perioadă studiată, deşi la nivelul 
întregii tari, s-a înregistrat o scădere în urma recoltei bune din 1943.” Efecte pozitive ale 
acesteia s-au înregistrat şi la Sibiu unde s-a ajuns la scoaterea săpunului şi a zahărului, în 
iulie, respectiv noiembrie 1943, dintre produsele distribuite pe cartela™, dar aceasta nu 
înseamnă că produsele în cauză s-au găsit în cantități suficiente pe piața liberă, atâta timp 
cât şi în perioada cartelării nu puteau fi achiziționate, pentru că nu erau livrate cantitățile 
necesare.” Această situaţie a constituit un element specific pentru viata cotidiană la Sibiu 
în anii războiului. 

Sfârşitul regimului antonescian la 23 august 1944 a pus capăt sistemului politic, 
dar nu şi lipsurilor din aprovizionare şi creşterii prețurilor.“ În septembrie 1944 se anunţa 
că pâinea se vindea din nou pe cartelă, iar untura continua să aibă acelaşi regim de 
rationalizare; în decembrie 1944 s-a fixat la 0,5 kg pe săptămână ratia de carne şi mezeluri 
pentru o persoană.” În luna februarie 1945 se semnala lipsa săpunului, deşi Sibiul avea o 
fabrică de profil, care însă nu producea deoarece nu avea materia primă. Zahărul se 
distribuia pe cartele, câte 400 grame de persoană pe lună. Cea mai gravă era însă lipsa 


?' SJCAN, fond Parchetul General al Curţii de Apel Cluj-Sibiu, dos. 37, 1941, ff. 166, 185. 

i SJAAN, fond Inspectoratul Regional de Poliţie Alba, dos. 26, 1941, ff. 158, 169. 

? SISAN, fond Prefectura județului Sibiu, „Notă informativă a Biroului Statistic Militar Sibiu din 16 august 
1942 către Prefectura județului Sibiu”. 

9? Ibidem. 

?! SODT, an 69, nr. 35, 13 februarie 1942, p. 7. 

? Ibidem, nr. 35, 13 februarie 1942, p. 7. 

? D.C. Giurescu, op. cit., pp. 86-89. 

* V. Vasile, op. cit., p. 149. 

i SJCAN, fond Parchetul General al Curtii de Apel Cluj-Sibiu, dos. 40, 1941, f. 154, dos. 41, 1941, f. 33. 

55 Ibidem, dos. 34, 1944, f. 57, „Raport al Parchetului Tribunalului Sibiu către Ministerul Justiţiei din 23 
decembrie 1944”; f. 76, „Raport al Chesturii Poliţiei Municipiului Sibiu pe luna decembrie 1944”. 

57 lon Mariş, O altă cronică a Sibiului - Hermannstadt 1930-2000, Sibiu, Editura Armanis, 2013, pp. 70, 72. 


250 


páinii, a cárei ratie ajunsese la 200 grame pe zi in aprilie 1945, iar in douá zile pe 
săptămână s-a revenit la consumul obligatoriu de mămăligă. Şi clienții restaurantelor 
trebuiau să prezinte bonuri de pâine, altfel primeau mămăligă sau cartofi in mai 1945." 
Schimbarea de regim politic şi sfârşitul războiului nu au adus şi la Sibiu decât speranţe 
într-o schimbare şi în viaţa cotidiană, la capitolul esențial al aprovizionării cu produse de 
strictă necesitate. 

După alimente, locuinţa este prioritatea unei familii. Pentru perioada 1940-1945, 
la Sibiu locuinţele au fost inuficiente din cauza creşterii rapide a populaţiei. În septembrie 
1940, după Dictatul de la Viena, guvernul a hotărât ca refugiații din judeţul Cluj să fie 
adápostiti în județul Sibiu, iar cele mai importante instituţii clujene să fie mutate la Sibiu: 
cea mai mare parte a Universităţii (facultăţile de Litere şi Filosofie, Drept şi Medicină, 
clinicile, institutele de cercetări, biblioteca), Muzeul de Etnografie, dar şi Curtea de Apel, 
Tribunalul din Cluj, episcopul Maramureşului Vasile Stan, care nu a mai fost lăsat de 
autoritățile maghiare să revină la sediul său de la Sighet ş.a. Prefectura judeţului şi 
Primăria au făcut apel la populaţie pentru a se anunţa încăperile disponibile în vederea 
închirierii lor evacuatilor.? Întrucât problema cea mai dificilă era aceea a spaţiilor pentru 
facultăţi, s-a acordat prioritate construirii şi adaptării unor edificii pentru aceste scopuri. 
Guvernul a pus la dispoziţie fondurile necesare pentru terminarea construirii clădirii 
Liceului de fete „Domnița Ileana” din actualul Bulevard al Victoriei (sediul faculátilor de 
Litere şi Arte şi de Ştiinţe Socio-Umane). 20 de milioane lei au fost oferite de Ministerul 
Culturii Naţionale şi Cultelor, iar alte 12 milioane lei au fost donate de Consiliul de 
Patronaj al Operelor Sociale prezidat de Maria Antonescu. În edificul fostului liceu de fete 
au fost instalate Facultatea de Litere şi Filosofie, Rectoratul, administraţia şi Biblioteca.“ 
Facultatea de Medicina a fost instalată în localul Şcolii Militare de Infanterie, care a fost 
mutată la Bucuresti, iar din 1942, la Zărneşti si în cazarma „Dragalina”; Seminarul de 
pedagogie s-a instalat la Liceul „Gheorghe Lazăr”, devenit şcoală de aplicaţie. Cămine 
pentru studente şi studenți au fost instalate în internatele Școlii Normale de băieţi şi al 
Liceului „Gheorghe Lazăr”, la Academia Teologică; în edificiul fostei fabrici de ghete 
„Herma”, situat in fata Fabricii „Rieger” (mai târziu „Independenţa”), a fost amenajat 
căminul „Avram Iancu”, iar o cantină cu 400 de locuri a fost instalată într-un spaţiu al 
Târgului de Mostre (actual restaurantul „Ileana”).* Peste ani, profesorul Crişan Mircioiu 
declara că a fost impresionat de „acel admirabil efort de energie românească pentru a 
instala instituțiile refugiate din Clujul cotropit. Sub ochii noştri uimiti, cazármile şi şcolile 
militare s-au transformat în institute de cultură, în clinici, în amfiteatre, ca şi când 
dintotdeauna ar fi fost asa”. Profesorii şi-au găsit şi ei locuinţe. Mai dificil a fost pentru 

refugiații de rând, muncitori, funcţionari, meseriaşi. Chiriile au luat proporţii nebănuite 
până atunci. În primăvara anului 1941 se cereau 2-3000 de lei pe lună pentru o cameră 
mobilată, iar pentru un apartament de 3-4 camere nemobilate, 5-6000 de lei pe lună. Ziarul 
oficial al regimului, Țara, cerea chiar maximalizarea chiriilor, la fel ca în cazul prețurilor 
alimentelor.“ În privinţa construcţiilor de noi locuinţe, nu dispunem de date exacte, dar 
anii războiului, cu eforturile economice suplimentare solicitate fiecărei familii, nu au fost 
benefici construcţiilor de locuinţe. Potrivit recensământului din 1941, în oraş existau 
15.268 de gospodării şi 6.792 de clădiri.“ Sibiul a avut însă marea şansă de a nu fi supus 
bombardamentelor şi nici nu a devenit teatru de război, cum s-a întâmplat cu oraşele 
Bucureşti, Ploieşti, Iasi, Braşov, astfel cá nu a suferit distrugeri de locuinţe. Necesitatea 
unor noi construcţii era reliefată şi de cererile din 1943 ale muncitorilor de la Fabrica 
„Rieger” care solicitau, între altele şi „clădirea de locuinţe igienice pentru muncitori".9 

Necesitatea asigurării salubritátii şi sistematizării oraşului a dus în 1941 la decizia 
Comisiei de igienă a Primăriei de a fi demolate o serie de locuinţe din cartierele Poarta 
Ocnei şi Poarta Cisnădiei, aparţinând unor salahori şi lăutari romi, care nu corespundeau 
standardelor minime de salubritate. În aceste case trăiau cca 500 de persoane. Procesul 
intentat împotriva deciziei a dat câştig de cauză autorităților. După afirmaţia ziarului Tara, 
reprezentanții celor afectaţi s-a adresat şi generalului Antonescu, dar nu ştim ce răspuns au 
primit. Redactorii ziarului scriau că după 1 iulie 1941 trebuiau demolate locuinţele în 
cauză şi se declarau de acord cu sistematizarea, dar nu şi cu lipsa oricărei oferte alternative 
pentru locatari, de exemplu, locuinţe tip într-un cartier márginag. ^ 

În ceea ce priveşte calitatea vieţii urbane, oraşul avea mari probleme, deoarece 
suprafaţa sa se dublase după aplicarea reformei agrare din 1921 şi împroprietărirea cu 
loturi de casă a unor persoane din rândurile funcționarilor, meseriașilor, intelectualilor. 
Unele dintre construcţiile de locuinţe începute nu erau terminate şi procesul ridicării şi 
finisării lor a continuat. În acelaşi timp însă trebuiau extinse canalizarea, aprovizionarea cu 
apă, curent electric, gaz metan, modernizarea străzilor. De aici o serie de plângeri 
permanente ale locuitorilor din noile cartiere şi chiar din centru.” Administraţia a încercat 
să continue programul de modernizare, în care a intrat, de exemplu, în 1940, canalizarea şi 
pavarea Pieței Verzelor, dar evenimentele politice şi militare au încetinit ritmul realizărilor. 
Astfel au fost pavate în 1943 Piaţa Unirii, str. Octavian Goga, s-a deschis pasajul Soldisch, 
iar pe alte străzi a fost asternut pietriș.“ „Uzina de apă” avea nevoie la începutul războiului 
de refacere, deoarece se extinsese mult rețeaua de distribuție şi nu mai putea face față 
cererilor.” Sibiul avea totuşi o rețea întinsă pe cca 60% din lungimea străzilor, alături de 

alte 18 oraşe din tara, în timp ce restul erau sub acest procent.” În 1940 a crescut si prețul 
apei cu un leu la 1 m? , din cauza acestor cheltuieli.” 

Oraşul a cunoscut însă şi domenii în care se situa pe poziţii de frunte în ţară. 
Astfel, la capitolul electrificare se afla pe primul loc în ţară cu 85% din locuinţe racordate 
la rețea în 1935." De menţionat că la Sibiu introducerea curentului electric începuse in 
1896. Pe cei 120 de kilometri de străzi ale oraşului, în 1940 erau amplasate 2.000 de 
„lămpi electrice” după ce in 1939 au fost introduse lămpile cu vapori de mercur.” Reţeaua 
de canalizare se întindea pe mai bine de jumătate din lungimea străzilor, fapt întâlnit doar 
în alte 3 centre urbane (Oradea, Târgu Mureş şi Turnu Severin). De asemenea, din 1937 
în oraş începuse introducerea gazului metan, care contribuia mult la îmbunătăţirea calității 
vieţii. Procesul a fost lent şi în anii războiului a continuat, locuinţele dotate cu instalații de 
gaz fiind mai scumpe. În 1939 erau aproape o mie de abonaţi, marea lor majoritate fiind 
consumatori particulari, dar numărul lor a crescut în anii războiului. ^ 

Îmbrăcămintea si incáltámintea au fost si în anii războiului preocupări cotidiene 
care definesc modul de trai. Pentru majoritatea populaţiei sibiene (funcţionari, muncitori, 
meseriaşi, studenţi) scumpirile care au cuprins şi acest domeniu au trezit reale îngrijorări 
încă din 1939, accentute pe parcursul anilor războiului.'* Într-un raport din martie 1942, 
Prefectura judeţului Sibiu constata că un costum de haine ajunsese 12-16.000 de lei, de la 
3-5.000 de lei în 1939-1940, un metru de stofă ajunsese la 3-4.000 de lei de la 800-1.200 
lei, iar o pereche de pantofi costa 5.000-7.000 de lei de la 1.000-1.300 lei în 1939-1940. 
Este drept, crescuseră şi salariile funcţionarilor, dar numai cu 20%.” După unele informaţii 
din epocă, la aceste creşteri contribuiau şi militarii germani „care cumpără stofe pentru 4-5 
costume de haine şi ghete în mari cantități. Avem informaţii în acest sens - continua 
raportul - chiar şi de la saşi, care se miră cât de mult cheltuiesc militarii germani pentru 
astfel de lucruri”. Aceasta dovedeşte situaţia precară a aprovizionărilor din Reich, care 
era deja angajat cu toate forţele în război, producţia pentru consumul civililor fiind drastic 
redusă. 

Întrucât confectiile nu luaseră încă avântul de mai târziu, existau încă multi croitori 
şi pantofari/cizmari. Materiile prime folosite de aceştia (stofele, talpa, pielea) erau de 
importanță strategică, în ajunul şi în timpul răzbiului şi au fost blocate pentru nevoile 
militare, iar preţurile au sporit. Mai mult, croitorii împreună cu atelierele lor au fost 

mobilizati şi siliți să lucreze pentru armată, nerespectarea termenelor de predare ducând la 
acuzarea lor de sabotaj şi trimiterea în fata Curtii Martiale." Sibiul era într-adevăr 
principala garnizoană din tara (cu cca 12.000 de persoane in 1941), după Bucureşti şi grija 
pentru îmbrăcămintea militarilor era de înţeles. În peisajul cotidian al străzii sibiene din 
anii războiului, uniformele lor aveau o pondere însemnată. În anii războiului şi procurarea 
încălțămintei la Sibiu, ca şi în celelalte centre din ţară, a devenit o problemă. Având în 
vedere prioritățile armatei angajate în război, pentru care se aloca 80% din incáltámintea 
produsă, in 1942 s-a instituit vânzarea pe bonuri a bocancilor, pantofilor, dar şi a talpii, a 
altor materii prime.“ 

Dar Sibiul a trăit în anii războiului şi o viaţă mondenă, cu numeroase festivități 
publice, cu spectacole şi concerte, cu baluri la care se mergea în toalete şi costume 
elegante, mai ales în anii când războiul era încă departe. Moda vremii includea rochii din 
stofă cu cute duble sau pliseuri sau din mătase neagră având guler şi broderie albe, taioare 
şi pardesie cu mai multe buzunare."' În ziarele din anii războiului paginile de modă şi chiar 
reclamele pentru modă erau rare, probabil pentru că nu erau agreate de cenzura care 
susținea austeritatea, economisirea pentru a da toate resursele în vederea susținerii 
războiului.” A fost prezentă la Sibiu şi o modă de avangardă, malagambismul, denumire 
provenită de la cel care a promovat acest stil în Bucureşi, şeful de orchestră şi bateristul de 
jazz Sergiu Malagamba. Bărbaţii purtau sacouri şi veste lungi, de obicei în carouri, cămăşi 
cu gulere înalte, pantaloni strámti jos si terminati deasupra gleznei, pantofi având tălpi 
groase şi pălării. Originea modei era în America şi ea a pătruns în mediile urbane din ţară, 
denotând o anumită stare de frondă.** 

Din viata cotidiană a popultiei sibiene făceau parte şi transporturile prin oras, ca şi 
în afara lui. Încă de la 1905, oraşul a fost deservit de unul dintre primele tramvaie electrice 
din sud-estul Europei. În timpul războiului exista un traseu de la gară prin centrul oraşului, 
pe actualul Bulevard al Victoriei până la Hanul din Dumbravă şi un altul, de la gară prin 
Oraşul de Jos, până în Piaţa Cluj şi de aici până la gara Turnişor. În total, traseele însumau 
10 km. Sporirea populaţiei oraşului a dus le creşterea numărului de călători. În 1943 s-au 
înregistrat 11,5 milioane de călători. Pentru a face faţă acestui aflux sporit, în 1942 au fost 
achiziționate 4 vagoane-remorcă produse la Arad, de uzinele „Astra”. Ideile de extindere a 
liniilor către noile cartiere nu se puteau realiza în anii războiului, dar în martie 1945 s-a 
înființat un comitet pentru construirea liniei spre Răşinari, încheiată însă abia in 1948.% 
Încercarea de a extinde transportul în comun spre noile cartiere apărute după 
împroprietăririle efectuate prin reforma agrară din 1921, prin introducerea autobuzelor, a 
fost făcută de Uzina Electrică Sibiu, înainte de război, dar a eşuat, se pare şi din cauza 

străzilor nepietruite si nedrenate.? Pentru elite existau taximetre, care trebuiau să aibă 
aparate de taxare. O cursă de la Primăria oraşului (astăzi Muzeul de Istorie), până la gară, 
costa 50-60 de lei. 

Legăturile oraşului Sibiu cu celelalte centre urbane erau asigurate pe şosele si căi 
ferate. Oraşul nu era situat însă pe o magistrală feroviară, fapt ce atrăgea o serie de 
incoveniente pentru circulaţia persoanelor şi mărfurilor. Conexarea cu magistrala se făcea 
prin liniile secundare către Copşa Mică, Vințu de Jos şi Braşov. La 7 mai 1941 s-a 
inaugurat şi o linie aeriană pe ruta Bucureşti-Braşov-Sibiu-Turda, considerată de un ziar al 
vremii drept răspuns la linia maghiară care lega Budapesta de Satu Mare-Oradea şi Târgu 
Mureş. Zborul de la Bucureşti la Sibiu era efectuat cu avioane Lockheed 10 şi dura 65 de 
minute, cu o escală la Braşov. Avioanele erau ale companiei LARES şi aterizau pe 
aerodromul Sura Mică-Sibiu, care nu se afla însă in cea mai bună stare, îndeosebi în urma 
ploilor. Un zbor Bucureşti-Sibiu costa 1.600 de lei. Avioanele transportau pasageri, dar şi 
colete. La 19 mai 1941 s-a deschis şi linia Bucureşti-Arad, cu escale la Braşov şi Sibiu. 
După eliberarea Basarabiei şi Bucovinei, în iulie 1941, s-a renunţat la aceste linii şi s-au 
deschis altele, spre Cernăuţi şi Chişinău. La 4 mai 1942 s-a redeschis linia Bucureşti-Sibiu- 
Arad, renuntándu-se la escala de la Braşov.“ Se puteau efectua si curse în străinătate 
(Budapesta, Viena, Praga, Berlin). Presa semnala în toamna anului 1941 necesitatea 
stringentă a reparațiilor la pista de aterizare. Se pare că, în final, când aerodromul căpăta şi 
valențe militare, odată cu apropierea frontului, Societatea germană Derubau a efectuat o 
serie de lucrări la aerodrom, întrerupte de răsturnarea fronturilor cu începere de la 23 
august 1944. 


IGIENA SI SĂNĂTATEA 


În condiţiile aglomerării din oraş în anii războiului, menţinerea igienei publice la 
un nivel acceptabil a fost o problemă dificilă. În centru, curăţenia pieţelor şi străzilor era 
menținută şi se pare că, fata de alte oraşe din tara, Sibiul arăta bine. Desigur, existau şi 
inerentele nemulțumiri exprimate, de obicei, în presă. Chiar în centru erau găuri pe 
trotuare, iar vara se aduna praful.” În pieţele agro-alimentare si în magazinele alimentare, 
Primăria anunţa controale severe”, facilitate din 1941 de starea de război, care introducea 
corectii drastice pentru nerespectarea ordinelor privind securitatea publică, camuflajul, 
munca obştească. Istoricul David Prodan, bibliotecar la Biblioteca Universităţii, aprecia în 
memoriile sale că administraţia a fost bună în acei ani, la Sibiu si în toată ţara.” 

Îngrijirea sănătăţii era o prioritate a adminsitratiei, deoarece aglomeratiile 
dintotdeauna au dus la răspânirea rapidă a epidemiilor. În anii războiului mai răspândite 

erau tifosul exantematic, febra tifoidă, difteria.” În judeţul Sibiu s-au înregistrat epidemia 
de febră tifoidă şi cazuri de tuberculoză, mai ales în zonele rurale.” Dar, în pofida 
inmultirii medicilor din oraş prin mutarea clinicilor universitare de la Cluj la Sibiu, care a 
făcut din oraş principalul centru medical din Transilvania, fiind căutat de bolnavi din toată 
tara, în judeţul Sibiu asistenţa medicală a locuitorilor din zonele rurale a rămas deficitară. 
A contribuit la această stare de lucruri şi faptul că jumătate din medicii din judeţ erau 
mobilizați pe front. În tot judeţul Sibiu mai erau în 1941 27 de medici.” 

O grijă deosebită pentru sănătatea membrilor săi a manifestat Grupul Etnic 
German. În 1942, o caravană medicală înzestrată cu un aparat Rântgen a consultat 90% din 
germanii cetățeni români cu vârsta peste 7 ani. Sediul campaniei duse împotriva 
tubrculozei a fost stabilit la Muzeul de Ştiinţe Naturale din Sibiu. Profesorul Holfelder, din 
Germania, a arătat unui reporter că puteau fi examinate până la 6.000 de persoane pe zi. 
Acţiunea era de fapt determinată de necesitatea examinării sănătăţii viitorilor „voluntari” 
pentru unităţile SS.” Din punct de vedere al prevenirii tuberculozei şi altor epidemii, 
acțiunea era benefică. La „Cartierul general” al operației de la Muzeul de Ştiinţe Naturale 
au venit în vizită profesori de la Facultatea de Medicină a Universităţii din Cluj-Sibiu şi 
alti medici din Transilvania. La 17 martie 1942 caravana sanitară a sosit şi la Sibiu, toti 
saşii peste 7 ani fiind invitaţi să se prezinte.” Un rol preventiv a avut şi expoziţia despre 
sănătate organizată de Biserica Evanghelică la Sibiu, în capela vechiului cimitir, în 
perioada 1 mai - 30 septembrie 1940, deschisă duminica şi în sărbătorile legale, între orele 
11 şi 13.7" 

La capitolul sánátate, Sibiul a cunoscut un element specific: infiintarea, in 1943, a 
primei cooperative sanitare din ţară, la inițiativa lui Ioan Ciolan, fost deputat liberal 
preocupat de răspândirea cooperatiei ca mijloc de ridicare a păturilor sărace şi mijlocii. La 
şedinţa de constituire a cooperativei „Sănătatea Neamului”, din 8 august 1943, au fost 
prezenţi fruntaşi ai vieții publice din judeţ şi din oraş, între care şi mitropolitul Nicolae 
Bălan. Membrii cooperativei plăteau 100 de lei la înscriere şi câte o mie de lei anual. 
Curând, în judeţ s-au înscris 4.000 de membri. Cu sumele adunate prin subscriere s-au 
construit cabinete dentare, maternitáti ş.a. la Sibiu, Jina, Poiana, Porcesti.?? Ín 6 februarie 
1944 a fost inaugurată la Sibiu, in prezența mitropolitului Nicolae Bălan şi a ministrului 
Tomescu o casă de ocrotire a copiilor din familii sărace, la inițiativa Societăţii „Principele 
Mircea”. 

De mare utilitate pentru întreţinerea stării de sănătate a sibienilor a fost şi în anii 
războiului existența Băii Populare, care a fost renovată şi care era comparabilă cu 

aşezămintele occidentale de acelaşi tip. Aceeaşi utilitate avea si Şcoala de Înot, care se afla 
în proprietatea armatei (lângă terenul de tenis şi actualul hotel „Silva”, pe strada care se 
numeşte şi astăzi Scoala de Ínot). 

Spitalele din oraş erau pline, dar nu atât de bolnavii civili, cât de răniții aduşi de pe 
front. Aflându-se pe aproape întreaga durată a războiului departe în spatele liniilor 
frontutlui şi dispunând de condiţiile arătate pe plan medical, Sibiul a găzduit mai multe 
spitale militare instalate în diferite spatii, mai ales şcolare, fapt ce a perturbat procesul de 
învățământ. Astfel, trupe germane au ocupat sala de sport şi curtea Liceului German de 
fete. La fel s-a întâmplat şi cu Şcoala germană de băieți (azi Liceul de Artă). Din 1942, 
Liceul german de fete a fost transformat în spital militar. Un spital militar s-a instalat în 
1943 şi în internatul Liceului „Gheorghe Lazăr”, iar altul în internatul Liceului Brukenthal, 
din Aleea Filosofilor. După 23 august 1944, la Liceul Brukenthal şi la Liceul German de 
Fete s-au instalat spitale militare sovietice, după ce acestea ocupaseră spaţiile amenajte 
anterior pentru germani.!” Rolul principal a revenit însă Spitalului Militar din Sibiu, 
spitalul Corpului VII de Armată, printre cele mai bune din ţară. O prezentare detaliată şi 
elogioasă a acestuia publica în noiembrie 1940 ziarul România Nouă, publicaţie 
săptămânală clujeană mutată la Sibiu.'” În decembrie 1940, în contextul pregătirilor 
armatei, o evaluare sublinia unele lucrări care trebuiau efectuate, între care încheierea 
introducerii gazului metan şi a amenajării secţiei de tuberculoză. Conducătorul statului, 
generalul Antonescu a vizitat spitalul în 26 iunie 1941 şi s-a declarat mulțumit de situata 
constatată.” Primii răniţi de pe front au sosit la Spitalul Militar „Regina Mamă Elena” 
Sibiu în 3 august 1941. Până la sfârşitul lunii noiembrie 1941 au fost aduşi la spital 659 de 
militari răniţi, dintre care 527 au părăsit instituţia spitaliceascá.'" De menţionat cá în 
spațiul spitalului au funcţionat un timp şi 4 clinici medicale ale Universităţii din Cluj, unii 
dintre profesori fiind mobilizați si punându-şi cunoştinţele în serviciul spitalului cu 
devotament.'% O problemă cu care s-a confruntat spitalul a fost lipsa de sânge. Pentru a o 
rezolva, s-a înfiinţat un Centru de recoltare pe lângă spital, iar Filiala Sibiu a Crucii Roşii a 
făcut apel la sibienii între 15 şi 40 de ani pentru donaţii. Întrucât numărul de bolnavi şi de 
răniți a crescut, în 1943 s-a înființat un asemenea centru şi la clinicile universitare, 


apelurile la donare de sânge punând accent pe sensul patriotic al gestului. ^? 

VIAȚA ECONOMICĂ 


Războiul mondial declanşat la 1 septembrie 1939 a avut un impact puternic şi 
asupra industriei sibiene, chiar dacă România nu era încă o tara beligerantă, dimpotrivă şi-a 
precizat încă de la început starea de neutralitate. Efectele războiului s-au făcut simţite şi la 
Sibiu, chiar înainte ca acesta să fi început. În contextul internațional tensionat din 
primăvara şi vara anului 1939 şi în România s-a trecut la concentrarea rezerviştilor, oameni 
activi, luaţi de la rosturile lor, din fabrici, instituţii, din agricultură. Efectele acestor măsuri 
asupra economiei s-au resimțit imediat. Acum şi de-a lungul întregii perioade a războiului 
s-a produs un fenomen cu efecte contradictorii: pe de o parte economia era stimulată, 
primea comenzi pentru dotarea armatei, pentru ridicarea de fortificaţii, iar pe de altă parte 
era împiedicată să fructifice la maximum această oportunitate, deoarece s-au dezorganizat 
transporturile, s-a blocat sau cel putin s-a îngreunat accesul la sursele de materii prime, s-a 
luat mâna de lucru calificată, creditul s-a scumpit. Toate aceste efecte se puteau întâlni şi în 
economia sibiană. La începutul războiului, Sibiul avea peste o sută de întreprinderi 
industriale, mari şi mici, cele mai numeroase (peste 50) fiind cele textile, urmate de cele 
din industria lemnului şi de cele metalurgice. Câte 5-6 erau întreprinderile industriei de 
materiale de construcţii, chimice, arte grafice.” În total, aceste stabilimente industriale 
ocupau cca 5.000 de angajaţi. Efectele războiului au fost resimtite în mod direct de toate 
aceste întreprinderi. Un raport al Poliţiei din octombrie 1939 aprecia că „industriile care 
lucrează pentru apărarea naţională sunt bine ocupate. Şi industria de bumbac are o 
conjunctură ce nu este cauzată exclusiv prin comenzile armatei. La unele fabrici se simte 
lipsa de materii prime din import.[...] Industriile de energie şi cele metalurgice simt lipsa 
de personal care e cauzată prin concentrările din ultimul timp."!98 lată un exemplu 
edificator despre stimularea producţiei de război: Germania avea nevoie de cât mai multe 
cereale din România, dar lipseau silozurile pentru înmagazinarea lor. Câteva firme din 
Reich au trecut la construirea silozurilor în punctele de colectare din România şi au făcut 
Uzinelor ,,Hess” din Sibiu o comandă de 171 de bascule romane pentru dotarea silozurilor, 
care aveau o valoare de peste 26 de milioane lei. Erau aglomerate de comenzi militare si 
fabricile textile, de pielărie, metalurgice sibiene: ,,Gromen şi Herbert” (postav şi stofe de 
modă), „S. Zacharias” şi „A. Braşoveanu” (ambele de pielărie), „A. Rieger", „A. Datky" 
(construcţii de maşini). La sfârşitul anului 1939, se constata o scumpire a produselor 
industriale, generată de cererea mare, de lipsa materilor prime, de scumpirea energiei 
electrice, de concentrarea personalului calificat aflat sub arme, dar care trebuia retribuit, 
fapt ce ridica prețul de cost.''° În anul 1940 aceste tendințe au continuat. La Camera de 
Comerţ şi Industrie s-au înscris în acest an 125 de firme individuale şi 10 firme colective 
(societăţi anonime ş.a.). Totodată, în toamna anului 1940 s-au refugiat la Sibiu şi 15 firme 

colective clujene cu un capital de 162,9 milioane lei.'’’ Intrarea României în război a adus 
cu sine şi în judeţul Sibiu noi blocări şi rechizitionári de produse pentru armată. La 
începutul lunii iunie 1941 un raport oficial arăta cá Fabrica de paste făinoase „Jakob Uhl” 
îşi încetase producția încă din aprilie, din cauza lipsei de făină. La Fabrica de brânzeturi 
„Lica” se lucra la 10% din capacitate, deoarece lipseau făina şi zahărul. În aceeaşi situaţie 
era Fabrica de cafea-surogat a aceleiaşi firme, deşi aceasta lucra pentru Ministerul Apărării 
Naţionale. Şi fabricile textile aveau insuficiente materii prime (bumbac). În schimb, se 
puteau trimite şi în alte judeţe brânzeturi şi lapte, produse ale firmei „Lica”, una dintre cele 
mai mari şi mai moderne întreprinderi de produse alimentare din tara, cu 300 de 
angajaţi.” Lipsa materiilor prime, datorată restrângerii pieţelor de aprovizionare în urma 
intrării în război, era recunoscută şi de ziarul oficios Tara, care consemna însă cá 
„industria şi comerţul merg”.''* Germania rămăsese singura posibilitate de aprovizionare şi 
piață de desfacere pentru România. La Sibiu s-a înființat acum Fabrica de conserve 
„Scandia Română”, menită să producă pentru aprovizionarea armatelor aflate în luptă. Un 
raport oficial afirma în 1942 că această firmă, deşi „după formă s-ar crede românească este 
înființată cu capital german şi condusă de cetățeni germani”.''* Tot acum, Camera de 
Comerţ şi Industrie Sibiu releva că Fabrica „A. Rieger” a reluat lucrul la turnătorie primind 
cocsul necesar din Germania. Celelalte secţii lucrau la jumătate din capacitate deoarece nu 
se puteau depăşi prețurile maximalizate fixate la maşinile agricole pe care le producea 
fabrica, în timp ce preţurile materiilor prime cresteau mereu.!!5 Aceeaşi instituţie semnala 
în iunie 1941 lipsa muncitorilor calificaţi dar şi a auxiliarilor, ca şi isuficienta mijloacelor 
de transport rezervate cu prioritate frontului. Aceste lipsuri se înmulțesc în anii următori. 
Acum au apărut şi noi inconveniente: unii muncitori erau atraşi de Organizaţia „Todt”, 
firmă de construcţii germană care lucra în România pentru armată şi putea plăti muncitorii 
mai bine decât firmele particulare. Saşii erau atraşi de această firmă şi pentru că astfel 
scápau de încorporare în armata română.!!€ Alţi tineri saşi au fost atraşi în fabrici din 
Germania sau să se înroleze în Wehrmacht şi SS, îndeosebi din 1943, după încheierea 
convenției din 12 mai 1943, între guvernele României şi Germaniei.''’ Producţia multor 
fabrici sibiene era în majoritate dedicată nevoilor războiului şi forța de muncă lipsea tot 
mai mult. Astfel, Fabrica „Rieger” se adresa direct ministrului Înzestrării Armatei cerând 
ca lucrătorii săi să fie scutiți de cele 5 zile pe an de prestație în natură instituite de 
Primărie, întrucât lucrau în proporţie de 90% pentru apărarea națională, producând bombe 

pentru ,Brandt", chesoane, căruţe, fabrici de brichetat furaje, tuburi de fontă etc. 
Muncitorii trebuiau să lucreze câte 10 ore pe zi şi făceau eforturi mari, iar salariile nu se 
puteau mári.'"* Dificultăţile industriei sibiene s-au agravat in 1944, odată cu intrarea 
frontului pe teritoriul de nord-est al țării în primăvară şi îndeosebi dupa 23 august 1944. 
Întreprinderile care produceau pentru armată (textile, pielărie, mecano-metalurgice, 
alimentare) nu primeau la timp de la stat plata pentru furniturile livrate, nu mai aveau 
materii prime (cocs, piei, bumbac, celofibră, in, cânepă, produse chimice, vopsele etc), 
transporturile erau dezorganizate, lipseau vagoanele necesare şi se impunea un orar de 
funcționare special: orele 7-10,30, 16,30-20,00.'? La acestea se adăuga pericolul atacurilor 
aeriene. Deşi Sibiul a fost scutit de atacuri aeriene în forță, cu excepția unor avioane 
germane solitare în toamna anului 1944, existau multe alarme care determinau întreruperea 
lucrului. Criza de mână de lucru calificată s-a agravat odată cu deporatrea saşilor la muncă 
forțată în URSS din ianuarie 1945, deşi cerinţele fata de producţia de război erau mai mari, 
iar neîndeplinirea prevederilor convenției de armistițiu cu Naţiunile Unite semnată de 
România la 12 septembrie 1944 era considerată sabotaj, acţiune fascistă. Or, Sibiul a fost 
privat de 3-4.000 de persoane, majoritatea lor muncitori calificaţi, tehnicieni fără de care 
producția în multe unități industriale era compromisă. În pofida acestor lipsuri, sub 
imboldul comuniştilor, mai ales după instalarea guvernului Petru Groza, muncitorii îşi luau 
angajamente pentru mărirea producției, uneori cu 100%, de exemplu în preajma zilei de 1 
mai 1945, pentru a căror nerealizare nu ei erau traşi la răspundere, ci patronii fabricilor.” 
Comerţul sibian a suferit, mai mult decât producția, impactul războiului. Şi în 
cazul comerțului întâlnim aceleaşi efecte contradictorii ale încordării din relaţiile 
internaționale şi ale conflictului armat. Statele şi particularii caută să-şi facă stocuri de 
provizii, deci comerțul are desfacere mai mare, pe de altă parte apar obstacole în calea 
rutelor tradiționale, accesul la unele pieţe de materii prime şi de desfacere este blocat sau 
îngreunat. Prioritatile care trebuiau acordate armatelor, rechizitionarile şi blocările unor 
produse pentru nevoile războiului, creşterile de preţuri au creat dificultăți comercianților, 
dar în acelaşi timp şi oportunităţi de îmbogăţire prin încălcarea dispoziţiilor legale. Încă 
din 1939, rapoartele oficiale semnalau că „s-a redus simțitor posibilitatea de cumpărare a 
publicului consumator, format în majoritatea lui din salariaţi, cărora nu li s-au putut urca şi 
salariile în aceeaşi proportie"."' O problemă pentru comercianţi a fost şi diminuarea 
dificile erau şi aprobările de importare a unor mărfuri, după 1 septembrie 1939 şi mai ales 
după intrarea României în război. La Târgul de Mostre sibian din 1939, unii comercianți au 
contractat o serie de produse din alte tari, intemeiati pe promisiunea Directiunii Târgului cá 

aprobárile vor fi date uşor, dar în realitate acestea au întârziat şi au creat nemulțumiri." O 
premisă favorabilă dezvoltării comerțului sibian a fost creşterea bruscă a numărului de 
locuitori din oraş, deci a cererii de produse de larg consum. Aceasta a dus însă şi la 
scumpiri de preţuri. Faţă de nerespectarea limitelor de preţuri fixate de Primărie, multi 
comercianți mărunți au fost condamnaţi la o lună de lagăr pentru un kilogram de sare, 
câteva ouă, un kilogram de ceapă sau de brânză, vândute cu preţuri peste cele maximale. 
Presa anunța asemenea cazuri”? pentru a-i determina pe comercianţi să se alinieze 
cerințelor, dar este elocvent faptul că nu apar decât rareori marii comercianţi, angrosiştii 
care traficau vagoane de mărfuri în afara condiţiilor legale. 

Pentru Sibiu sunt de reținut câteva elemente specifice din domeniul comerțului de 
mare anvergură. În primul rând trebuie menţionat că şi în primii doi ani de război s-a 
continuat organizarea Târgului de Mostre în plin centru al oraşului, în actuala Piaţă a 
Teatrului. Manifestarea, organizată anual de Camera de Comerţ şi Industrie Sibiu începând 
din 1933, era singura de acest fel în România şi din 1938 era inclusă pe lista târgurilor 
internationale. În 1939, târgul a avut loc în perioada 23 iulie-13 august. Pe lângă cele 8 
hale mari şi 8 pavilioane mai mici, în acest an s-au construit două noi hale." În 1940, 
deschiderea târgului s-a făcut în cadrul unei festivități în 18 august. Au fost prezente 144 
de firme mari şi mai mici, din care 73 din ţară (între ele ,, Mica" şi „Petroşani”) şi 71 din 
străinătate (69 din Germania şi 2 din Protectoratul Boemiei şi Moraviei). În cele 10 zile cât 
a durat târgul au fost 25.000 de vizitatori, străinii fiind mai mulți ca în alţi ani, probabil 
interesaţi de posibile achiziții de materii prime din România, în condiţiile declanşării 
războiului. Valoarea vânzărilor şi tranzacţiilor a fost însă doar de 17 milioane de lei.” 
Ultima ediţie a târgului, a IX-a, a avut loc în perioada 14-28 septembrie 1941. Cu toate 
dificultăţile legate de transport, guvernul a aprobat organizarea, mai ales că au participat, 
din nou, şi firme din Germania şi Italia, pentru a demonstra că în pofida ciuntirilor 
teritoriale şi a angajării sale în război, România era o tara puternică. Pentru cá era singurul 
eveniment de acest fel din ţară, oraşul era numit de unii ziarişti „Lipsca României”, după 
ce îl comparaseră şi cu Heidelbergul, în urma transformării sale subite într-un oraş 
universitar. "^ Deschiderea si închiderea Târgului au fost evenimente marcante, la care au 
fost prezenți ministrul Economiei Nationale, I. D. Marinescu, episcopul Vasile Stan al 
Maramureşului, refugiat la Sibiu, generali şi universitari, reprezentanți ai Grupului Etnic 
German care a avut un pavilion propriu la târg.” Au expus produsele lor 139 de firme, iar 
valoarea tranzacţiilor s-a ridicat la 24 milioane lei. 42.000 de vizitatori au trecut pragul 
halelor şi paviloanelor. Firmele comerciale mai mici nu au fost la expoziţie, preconizându- 
se prezenţa lor în anul următor, la ediţia a X-a, jubiliară, care însă nu a mai avut loc din 


12 SJAAN, fond Inspectoratul Regional de Poliţie Alba, dos. 8, 1939, f. 617, „Dare de seamă pe octombrie 
1939 a Chesturii de Poliţie Sibiu. Biroul Poliţiei de Siguranţă”. 

123 Tara, I, nr. 1, 7 aprilie 1941, p. 5; nr. 158, 16 octombrie 1941, p. 7. 

7^ AI VII-lea târg de mostre Sibiu 23 iul. - 13 aug. 1939. Catalogul oficial, Sibiu, 1939, p. 4; SISAN, fond 
Camera de Comerţ Sibiu, dos. 17, 1946, ff. 17, 39. 

125 SDT, an 67, nr. 20.258, 26 septembrie 1940, p. 6; Vasile Ciobanu, Târgul de mostre de la Sibiu. 1933-1941, 
în Analele Brăilei. Serie nouă, an 1, nr. 1, 1993, pp. 339-340. 

126 Tara, I, nr. 9, 17 aprilie 1941, p. 6. 

1 Tara, I, nr. 95, 31 iulie 1941, p. 7; nr. 139, 24 septembrie 1941, p. 7. 

cauza războiului. Astfel s-a pus capăt unei tradiţii ce începuse să se infiripeze in oraşul de 
pe Cibin.” Târgul a contribuit la inviorarea vieţii economice a Sibiului, a aspectului 
cotidian, dar şi la menţinerea renumelui de imporatnt centru comercial al oraşului. 
Dispariţia acestei manifestări a fost o pierdere pentru oraş şi pentru comerţul întregii tari. 

În 1941 a fost deschisă la Sibiu şi o bursă de mărfuri, pentru a înlocui instituția 
similară de la Cluj, închisă odată cu cedarea oraşului Ungariei. Cercurile economice locale 
sperau în îmbunătăţirea aprovizionării şi în stoparea scumpirilor în urma activităţii bursei. 
Preşedinte a fost ales Nicolae Martin, iar vicepreşedinte, Carol Albrecht. 129 

Dacă activitatea acestei instituții era mai puțin remarcată în viața cotidiană, în 
schimb târgurile anuale de vite si de mărfuri care au continuat să se organizeze în oraş au 
făcut ca de 22 de ori pe an să se adune în oraş producători şi comercianți, agricultori si 
meseriaşi din județ si din regiunile învecinate, colorând viața cotidiană. Mai trebuie 
menționat cá in anii războiului centrul vechi, Piaţa Mare şi Piaţa Mică erau locuri de 
întâlnire periodică a tuturor celor interesați, producători, țărani şi meseriaşi, vânzători, 
cumpărători, pe lângă Obor şi celelate locuri stabilite. "° 

Băncile au constituit o ramură aparte a comerţului şi Sibiul a devenit după 30 
august 1940 principalul centru bancar al Transilvaniei. Aici funcționau şi în anii războiului 
cu sediile lor centrale bănci mari ca „Albina”, „Prima Ardeleană”, Banca de Industrie si 
Comerţ, Banca „Oaşia”, Federala „Înfrăţirea”, toate româneşti, la care se adaugă cele 
săseşti: Banca Generală de Economii (Hermannstădter Allgemeine Sparkassa, în edificiul 
propriu situat la intersecţia Piaţa Mare actuala stradă Bălcescu), Institutul de Credit Funciar 
(Bodenkreditanstalt, în sediul propriu, actualmente Primăria), Banca de asigurări 
„Transylvania” (pe actuala stradă Nicolae Bălcescu) şi filiale ale unor bănci puternice ca 
Banca Naţională a României, Banca Românească, Banca Comercială Italiană şi Română 
etc.!*! Băncile, cu sutele lor de funcţionari si de clienti care le frecventau zilnic, erau o 
prezenţă constantă în viața oraşului şi atrăgeau un public interesat dintr-o regiune mare. 
Barometru sensibil al vieţii economice şi politice, băncile au resimțit din plin evenimentele 
dramatice din anii 1939-1945. Încă din august 1939, în timpul crizei poloneze, care s-a 
încheiat cu atacul Wehrmachtului asupra Poloniei, un raport al Poliţiei din Sibiu constata 
că în unele zile s-a produs un adevărat „asalt al deponentilor care au vrut să ridice 
depunerile” de la băncile din oraş.” Băncile sibiene au avut o evoluţie ascendentă în anii 
războiului. În 12 aprilie 1942 s-a produs fuziunea Băcilor Reunite de Economii din Sebeş 
(Vereinigte Sparkassa A. G. Mühlbach) cu Banca Generală de Economii Sibiu, care a 
urmat astfel o directivá a noii conduceri a Grupului Etnic German de a se forma un intreg 
al germanilor in toate domeniile de activitate. Mult mai importantá sub acest aspect a 
fost fuziunea principalelor bănci săseşti din Sibiu şi Braşov, la 20 octombrie 1942, 


1% V. Ciobanu, Târgul de mostre, pp. 335-342. 

12 Tara, I, nr. 1, 7 aprilie 1941, p. 7; nr. 84, 18 iulie 1941, p. 7. 

13 Calendarul ziarului „Sibiul” pe anul 1940, [Sibiu, 1939], p. 33. 

?! Ibidem, pp. 34-35. 

15 SIAAN, fond Inspectoratul Regional de Poliție Alba, dos. 8, 1939, f. 441, „Dare de seamă a Chesturii 
Poliţiei Sibiu pe luna august 1939”. 

15 SODT, an 69, nr. 90, 19 aprilie 1942, p. 9. 

rezultând Banca Generală de Economii din Sibiu si Braşov (Hermannstádter und 
Kronstădter Allgemeine Sparkassa), cu un capital pe acțiuni de 150 milioane lei şi o sumă 
de bilanţ de peste două miliarde lei. Banca ocupa acum a 6-a poziție între băncile din 
România, sediul central stabilindu-se în oraşul de pe Cibin."^ Această tendință de 
concentrare depăşea ţinutul de colonizare săsesc şi cuprindea toate regiunile locuite de 
germani din România. Astfel, la 21 august 1942 s-a produs şi fuziunea societăţii de 
asigurări ,, Transylvania" de la Sibiu cu ,,Agronomul” (Der Landwirte) de la Timişoara, sub 
firma „Transylvania & Agronomul", cu un capital de 59 milioane lei'?, care voia 
monopolul asupra acestei ramuri de activitate pentru România, dar s-a lovit de tendința de 
pătrundere în acest spaţiu a unor societăţi de profil din Germania şi din Viena. Înțelegerea 
realizată formal între părțile interesate nu a fost respectată pentru că solidaritatea etnică, 
atât de clamatá în acei ani de către nazişti, mergea până la interesele materiale. Sibiul era 
acum şi cel mai puternic centru bancar din Transilvania. Băncile erau o prezenţă constantă 
in viata oraşului. Ele sprijineau cu o parte a profiturilor lor viata culturală şi socială a 
cetăţii, ofereau burse elevilor nevoiaşi, caselor de copii, muzeelor, asociațiilor etc. 


VIAȚA CULTURALĂ 


Viaţa culturală din Sibiu nu s-a putut sustrage influenţei negative a regimurilor 
totalitare din anii 1939-1945 şi a războiului. Regimul cenzurii, concentrările şi apoi 
mobilizarea tinerilor, schimbările de regim, prioritataea absolută acordată pregătirilor 
militare şi apoi susținerii frontului au privat activităţile culturale de multe oportunități 
pentru a se putea desfăşura normal. Acesta este tabloul general pentru România!“ si pentru 
toate statele angrenate în conflictul armat. Cu toate acestea, anii 1940-1945 au constituit 
perioada cea mai bogată din istoria Sibiului la capitolul cultural, în pofida dificultăţilor 
economice şi sociale. Sibiul a redevenit centrul cultural al Ardealului şi se afla pe locul 3-4 
în tara, după Bucureşti, laşi, poate şi Timişoara. Faţă de primul an al perioadei, 1 
septembrie 1939 - 1 septembrie 1940, se constată o creştere spectaculoasă din toamna 
anului 1940, odată cu mutarea Universităţii „Regele Ferdinand I" din Cluj la Sibiu (cu 
facultățile de Litere, Drept, Medicină, Facultatea de Ştiinţe fiind găzduită de Timişoara). 


ÎNVĂŢĂMÂNTUL 


Învăţământul este elementul esențial pentru viata culturală, deşi unii autori il 
tratează separat'**. Considerăm însă că scoala este singura formă de cultură care cuprinde 


134 SODT, an 68, nr. 101, 29 octombrie 1941, p. 7; Victor Jinga, Germanii în economia transilvană, în 
Transilvania, an 73, nr. 2-3, februarie-martie 1942, p. 107. 

135 SISAN, fond Prefectura județului Sibiu, dos VI „Cabinet prefect”, f. 44, Notă informativă din 31 august 
1941. 

130 SANIC, Bucureşti, Colecţia de microfilme RFG, rola 13, cadrele 141-150, 274, proces-verbal din şedinţa 
Comitetului România ţinută la Viena, în 10 septembrie 1942, proces-verbal al discuţiilor asupra asigurărilor în 
regiunile cu germani etnici din România, Viena, 29 aprilie 1943. 

137 Vezi V. Vasile, op. cit., pp. 192-243. 

138 Vezi, de exemplu, Istoria românilor, vol. VIII, România întregită (1918-1940), coordonator loan Scurtu, 
Bucureşti, Editura Enciclopedică, 2003, pp. 637-756; Epoche der Entscheidungen. Die Siebenbiirger Sachsen 

cvasitotalitatea populatiei, desigur, la o anumitá várstá. Sibiul a continuat in anii rázboiului 
să fie un centru şcolar regional. Învățământul preuniversitar cuprindea cămine de copii, 
grădiniţe, şcoli primare de 7 ani, licee, şcoli profesionale, diverse cursuri speciale pentru 
învățarea unor meserii si pentru perfecționare în unele profesii. În anii războiului învățau in 


şcolile primare din Sibiu peste 6.000 de elevi.” 


Şcolile primare din centrul oraşului 
dispuneau de câteva localuri moderne (de exemplu, Scoala „Regina Maria”, din actuala 
stradă Zaharia Boiu, şcoala din strada Lungă), dar în unele cartiere edificiile nu erau 
corespunzătoare.!“ Pentru elevii şcolilor primare şi pentru copiii nevoiaşi de la grădiniţe s- 
au înfiinţat şi la Sibiu, ca în toată tara, cantine şcolare, unde aceştia primeau masa gratuit. 
Din februarie 1941, administrarea cantinelor revenea primăriilor. La Sibiu existau 612 
copii care benficiau de acest ajutor. Primăria nu era pregătită pentru acest program şi făcea 
apel la sprijinul populaţiei şi al unor firme pentru ca funcționarea cantinelor să fie 
menţinută până la sfârşitul anului şcolar 1940-1941.'*! Numărul de elevi a sporit în aceşti 
ani cu cei refugiați la Sibiu, împreună cu părinții. Astfel, Liceul „Gheorghe Lazăr” care 
avea în medie 800 de elevi pe an, a ajuns la o mie la sfârşitul războiului. S-a calculat că 
elevii refugiaţi formau 22,48% din total.” În cele 4 licee teoretice din oraş: liceele de 
băieţi „Gheorghe Lazăr” şi ,,Brukenthal", liceele de fete german şi românesc erau in 1940 
1.850 de elevi, iar in 1945 2.400 de elevi. La acestea se adăugau şcolile normale de băieți 
şi de fete româneşti şi şcoala normală de băieţi evanghelică, liceul comercial de băieți, 


: A . 143 
liceul comercial romano-catolic de fete. 


Scolile au trebuit sá suporte inconvenientele 
generate de schimbarea destinatiei localurilor scolare pentru a fi ajutati refugiatii, ca in 
cazul Liceului de fete „Domnița Ileana”, unde a fost instalată Universitatea din Cluj sau 
alte licee şi internate transformate în spitale militare: internatul Liceului „Gheorghe Lazăr”, 
internatul Liceului Brukenthal, Liceul German de Fete, Scoala Germană de Băieți (astăzi 
Liceul de Artă). De menţionat că si în acești ani corpul didactic din liceele sibiene era 
bine pregătit, dedicat profesiei. În rândurile sale erau adevărate personalităţi care au 
contribuit la bunul renume al învățământului sibian, între care: Pimen Constantinescu, 
Alexandru Dima, loan Beju, loan Popa, Ecaterina Săndulescu, Selma von Hannenheim, 
Hans Hermann, Franz Xaver Dressler, Albert Klein, Hermann Horedt ş.a. Dar corpul 
didactic nu a fost ferit de ravagiile războiului. Bărbaţii au fost mobilizați şi trimişi pe front, 
iar unii au căzut la datorie. Ei au fost înlocuiţi cu femei. În ianuarie 1945, învățători şi 
învăţătoare, profesoare şi profesori saşi au fost deportați în URSS. Numai de la Liceul 
Brukenthal au fost arestaţi sau deportaţi 8 profesori din 25.'*° 

Sibiul era si un centru puternic de invátámánt militar. Aici functionau in anii 
rázboiului Scoala Militará (de Ofiteri) de Infanterie (mutatá din 15 octombrie 1940 la 
Bucureşti, pentru a pune la dispoziția Universităţii spaţiile sale situate in cazarma 700, pe 
actuala stradă Avrig) "5, Scoala de Ofiţeri de Cavalerie, Scoala de Subofiteri de Rezervă de 
Infanterie, Scoala de Subofiteri de Rezervă de Cavalerie." Un eveniment în viata şcolilor 
militare l-a constituit ziua de 18 iulie 1943, când 2.000 de absolvenţi ai şcolilor militare din 
toată tara au fost adunați în Piața „Regele Ferdinand” pentru înălțarea in grad de 
sublocotenent. A fost promoţia numită „Mihai Viteazul”. La eveniment au fost prezenți 
regele Mihai şi Mareşalul Antonescu, mitropolitul Nicolae Bălan şi alte înalte oficialități 
locale. După ceremonie, Mareşalul împreună cu soția sa, Maria Antonescu şi cu Mihai 
Antonescu, viceprim-ministru al guvernului, au fost invitaţii mitropolitului la Paltinis.'** 

Oraşul, cunoscut centru industrial şi comercial, avea şi apreciate şcoli profesionale 
(liceul industrial de fete, şcoli de ucenici)!” spre care se îndreptau copiii familiilor din 
categoriile de jos ale orăşenilor dar şi ale celor din sate. Pe lângă şcolile de băieţi şi de fete 
care pregăteau absolvenţii pentru diferite profesii necesare vieţii economice locale, în oraş 
îşi avea sediul şi o şcoală de iarnă pentru tinerii agricultori, aflată în 1939 la a X-a 
promoţie. În decembrie, cei 33 de absolvenţi s-au bucurat de prezenţa senatorului Fritz 
Connert, agronom cunoscut şi director al Reuniunii Transilvánene Săseşti pentru 
Agricultură sub egida căreia funcţiona scoala.'*’ După declanşarea războiului s-a făcut apel 
insistent la implicarea femeilor în producție şi în alte munci pentru a-i înlocui pe bărbaţii 
mobilizați. La Sibiu se înființează in 1940 un curs comercial de un an de zile pentru fete 
absolvente ale gimnaziului sau ale şcolii de 7 clase. Ca întreg învățământul săsesc şi acest 
curs era organizat de Biserica Evanghelică C.A. din România.” Reuniunea Cooperativelor 
Raiffeisen organiza în 1940 un curs de 6 luni pentru fete care, în 6 luni, puteau deprinde 
țesutul, îngrijirea sugarului, menaj, dar aveau şi un curs ce trata probleme ale concepției 
despre lume si viata. Întrucât taxa de 1.800 de lei lunar nu era o ofertă atrăgătoare, anunţul 
din presă s-a repetat şi nu stim dacă programul a fost aplicat.'” Învăţământul săsesc era 
confesional, fiind organizat sub egida Bisericii Evanghelice C.A. din România. Noua 
conducere a Grupului Etnic German, instalată în septembrie 1940 a dorit să acapareze 
şcoala pentru a o nazifica şi pentru a putea administra baza sa materială. În 1942, în urma 
unei convenţii între conducerea Bisericii Evanghelice şi conducerea Grupului Etnic, şcolile 
săseşti au trecut în subordinea directă a Grupului Etnic. La 2 noiembrie 1944 a avut loc 
revenirea şcolilor săseşti sub egida Bisericii Evanghelice, rămasă singura reprezentantá a 


146 SDT, an 67, nr. 20.273, 11 octombrie 1940, p. 6. Festivitatea de despărţire a efectivelor şcolii de oraş a avut 

saşilor. În acest interval s-a încercat nazificarea totală a învăţământului săsesc, doar 
Seminarul Teologic din Sibiu nu a fost întrutotul „aliniat” la directivele naziste.” 

Pe lângă învățământul preuniversitar prezentat succint, oraşul de pe Cibin a 
devenit în anii războiului şi cel mai important centru universitar transilvănean. Prin 
strădania noului mitropolit Nicolae Bălan, Institutul Teologic de 3 ani din Sibiu a devenit 
în 1921, Academia Andreiană, cu studii de 4 ani. ^ La 11 februarie 1943, aceasta a fost 
înălțată la rangul de facultate de teologie printr-un decret al ministrului Culturii Naționale 
şi Cultelor, Ioan Petrovici, care a fost prezent la Sibiu la 23 mai 1943, la „prăznuirea” 
evenimentului, alături de mitropolitul Bălan si de rectorul Dumitru Stăniloaie. ? 

Venirea Universității din Cluj la Sibiu a însemnat evenimentul cel mai important 
din anii războiului si nu numai pentru învățământ, ci pentru întreaga viață culturală, socială 
şi politică a oraşului. Anul universitar 1940-1941 a început în condiții acceptabile si a fost 
deschis, ca şi în alti ani, la 10 noiembrie 1940, în sala Teatrului Oraşului. Festivitatea de 
deschidere a căpătat o semnificație politică deosebită: România era capabilă să depăşească 
şocul pierderii nordului Transilvaniei. La Sibiu au venit cu această ocazie generalul 
Antonescu, conducătorul statului şi vicepreşedintele Consiliului de Miniştri, Horia Sima, 
şeful Mişcării Legionare.“ În salutul său, primarul Albert Dörr amintea că generalul 
fusese comandantul Garnizoanei Sibiu, iar pe H. Sima îl saluta nu numai ca primar, ci şi ca 
reprezentant al germanilor national-socialisti din Sibiu, subliniind camaraderia dintre 
tineretul legionar şi cel nazist.” Pentru a întări poziţia Universităţii, în mai 1941 au fost 
reluate conferințele susținute de profesori în diferite centre din tara, în cadrul ,,Extensiunii 
Universitare”!*%, iar la 1 august 1941 a fost constituită Asociaţia „Prietenii Universităţii”. 
Concomitent, s-au încheiat pregătirile pentru bunul mers al activităților universitare: au 
fost terminate amenajările de cantine, cămine, iar în aprilie s-a deschis Biblioteca 
Universităţii în localul din Bulevardul Victoriei de astăzi, unde era şi conducerea 
Universităţii. Cu acordul Bibliotecii „Astra”, unele dintre cărţile necesare studenţilor se 
puteau consulta la Biblioteca Universitară.'“ Studenţii aveau la dispoziţie şi Biblioteca 
metropolitană, Biblioteca Brukenthal, Biblioteca Institutului de Cultură Italianà.'^' 
Studenţii, în număr de 2.200 în 1944, după un raport al rectorului, cu toate eforturile făcute 
pentru amenajarea căminelor, nu aveau toţi locuri asigurate, iar chiriile erau mari într-un 
oraş aglomerat de refugiaţi. „Alimentarea studentimii necesită neapărat o ameliorare - 
continua raportul amintit -. Din bursele actuale, examinând şi situaţia materială a tuturor 


15 Johann Böhm, Die Gleichschaltung der Deutschen Volksgruppe in Rumänien und das Dritte Reich 1941- 
1944, Frankfurt am Main, Berlin, Peter Lang, 2003, pp. 107-226. 

15 Mircea Păcurariu, Două sute de ani de învăţământ teologic la Sibiu (1786-1986), Sibiu, 1987, f.e., 1987, pp. 
5-6, 139. 

155 Lumina satelor, Sibiu, an 22, nr. 23, 30 mai 1943, p. 1. 

155 N. Mărgineanu, op. cit., p. 46. 

157 SDT, an 67, nr. 20.305, 12 noiembrie 1940, p. 1. 

15 Tara, I, nr. 32, 4 iunie 1941, p. 7. 

159 Tara, I, nr. 98, 3 august 1941, p. 4. 

'© Tara, T, nr. 16, 30 aprilie 1941, p. 7. 

16! Stelian Neagoe, Viaţa universitară clujeană interbelică, vol. II, Cluj-Napoca, Editura Dacia, 1980, p. 267; 
Tara, I., nr. 17, 1 mai 1941, p. 8. 

studentilor, s-ar impune augmentarea alocatiei de hraná. Ín starea materialá a studentimii, o 
ridicare [în sensul de desființare - n.n. V.C.] a acestei alocatii ar produce mari nemulțumiri, 
ba chiar o imposibilitate de plată”. Rectorul Iuliu Hatieganu solicita guvernului 50-60 de 
milioane lei pentru amenajarea a 650 de locuri în cămine în noul an universitar şi 3 
milioane lei pentru alocatiile de hrană ale studenţilor. El mai cerea ca refugiații să nu mai 
poată închiria camere şi să se fixeze preţuri maximale la chirii. Profesorul Hatieganu era 
nemulțumit şi de înmulţirea orelor de instrucție premilitará pentru studenti, relevand cá 
astfel era perturbat procesul de învățământ, întrucât Marele Stat Major impunea instrucție 
premilitară sâmbăta şi duminica, pe lângă cele două dimineti alocate până atunci acestei 
activități. Memoriul elaborat mai cerea fonduri pentru institutele de cercetări ale 
Universităţii şi pentru o alocaţie profesorilor care conduceau institutele, laboratoarele şi 
clinicile. Rectorul a fost şi în audienţă la mareşalul Antonescu, dar nu a obţinut decât 
alocatia pentru conducătorii de institute. Faţă de lipsa de locuri în cămine, conducătorul 
statului a declarat că Hitler îi promisese la întâlnirea de la Klessheim, din 12-13 aprilie 
1944, că se va revizui statutul Transilvaniei şi el era convins că Universitatea se va 
întoarce curând acasa.'® În aprilie si în 4 august 1944, o serie de universitari din România 
au semnat memorii către Antonescu prin care cereau încetarea războiului şi încheierea 
armistiţiului. Între aceştia s-au aflat şi profesorii clujeni aflaţi la Sibiu: Emil Petrovici, 
Constantin Daicoviciu, Tiberiu Moşoiu, Constantin Pârvulescu, Gheorghe Popovici.'^ 
Actul de la 23 august 1944 a fost salutat de studenți şi de profesorii Universităţii printr-o 
adunare care a avut loc în 31 august în holul edificiului care găzduia Rectoratul (actualul 
local al facultăților de Litere şi de Ştiinţe Socio-Umane). A fost aprobată ieşirea României 
din războiul alături de Axă, revenirea la vechii aliați şi mai ales s-a cerut eliberarea 
grabnică a nordului Ardealului.!% În ziua anterioară, Senatul desemnase deja o comisie 
care urma să se ocupe de pregătirea revenirii Universităţii la Cluj, dar până atunci se cerea 
tuturor angajaţilor să vegheze la păstrarea bunurilor Universităţii. S La 7 septembrie 1944 
au intrat in Sibiu primele unități militare sovietice. Acestea au ocupat cantina studenţească 
din Piaţa Teatrului şi căminul „Avram lancu”. În 26 septembrie 1944, Senatul constata 
această stare de lucruri şi căuta soluții pentru cazarea şi masa studenţilor. Totodată s-au 
nominalizat membrii comisiei care trebuia să se deplaseze la Cluj, după eliberarea oraşului 
pentru a pregăti reîntoarcerea.“ A mai durat însă încă un an şi abia în anul universitar 
1945-1946 a putut fi reluată activitatea în oraşul de sub Feleac. Aportul universitarilor şi al 
studenţilor la viata culturală a Sibiului din acei ani este prezentat la fiecare domeniu în 
parte. 


'© Arhiva Universităţii „Babeş-Bolyai” Cluj-Napoca, fond Rectorat, dos. 722, 1943-1944, „Raportul rectorului 
Iuliu Hatieganu către Preşedinţia Consiliului de Ministri din 26 februarie 1944"; apud S. Neagoe, op. cit., p. 
349. 

185 Ibidem, pp. 350-352. 

15 Ibidem, pp. 347, 355. 

les Tara, IV, nr. 969, 1 septembrie 1944, p. 3. 

166 S. Neagoe, op. cit., p. 359-360. 

187 Ibidem, p. 361. 

TEATRUL 


Sibiul in anii rázboiului s-a bucurat de o viatá teatralá bogatá. Se poate spune chiar 
cá aceasta a fost mai vie decât până in 1940, când forțele teatrului sibian, atât în privința 
spectatorilor cât şi a actorilor, au fost sporite de cei peste 2.500 de studenți şi universitari şi 
de alte mii de refugiați. La Sibiu exista din 1933 o trupă permanentă, aceea a Teatrului 
German din România (Deutsches Landestheater). Ín 1939 acesta avea deja un trecut, 
acumulase experientá si avea stagiuni permanente la Teatrul Municipal (actuala salá 
Thalia). Si activitatea teatrului a suferit influenta tensiunilor politice si mai apoi a 
războiului. În iulie 1939 i s-a interzis reprezentarea piesei lui Schiller, Hoţii. În vara anului 
1940, spectacolele pregătite pentru a fi prezentate pe scena în aer liber din parcul Sub Arini 
au trebuit suspendate din cauză că mulți colaboratori ai teatrului au fost chemaţi sub arme. 
Din stagiunea de toamnă 1940, Teatrul German a devenit al Grupului Etnic German din 
România. De fapt, se constituia o „comunitate de lucru cu vecinátátile", denumirea oficială 
fiind „Teatrul «Fortá prin bucurie al vecinátátilon" (Das Kraft-durch-Freude-Theater der 
Nachbarschaften). Conducătorul teatrului, Gust Ongyert, afirma că teatrul avea asigurată 
finanţarea, urmând să prezinte 300 de spectacole în 37 de localităţi cu public german, 
estimându-se cel putin 180.000 de spectatori.'“ Schimbarea a adus unele avantaje, ca 
asigurarea bazei materiale, posibilitatea de a aduce actori din Germania cu evitarea legii 
româneşti, dar a însemnat si „pierderea independenţei artistice".'? Fiihrerii politici se 
amestecau în stabilirea repertoriului, dar a funcţionat şi o autocenzură. Au dispărut piesele 
lui Shakespeare, în afară de un spectacol cu Orhello, şi au apărut tot mai multe piese ale 
dramaturgiei naziste. Erau puse în scenă piesele lui Eberhard Wolfgang Moller, tânăr 
dramaturg „aliniat” la nazism, inspirate uneori din trecutul saşilor, ca Țăranii, Jertfa. La 
premiera acesteia din urmă, autorităţile române au interzis spectacolul, socotind că era 
lezată demnitatea naţională." S-au jucat însă, în continuare, şi piese clasice, între care 
Faust, dar şi Maria Stuart, Wallenstein s.a.'"' În 1942 o trupă a teatrului a întreprins un 
turneu pe front mergând de la Belgrad până la Odesa. Şi în august 1944 teatrul era în 
turneu în Banat şi astfel majoritatea actorilor au reuşit să se evacueze odată cu trupele 
germane, scăpând de soarta colegilor rămaşi la Sibiu.'” Aici, spectacolele erau frecventate 
de saşi, dar şi de membri ai Wehrmachtului ori ai diferitelor „echipe” paramilitare sásesti, 
îmbrăcaţi în uniformele lor, remarcati de un contemporan, ? şi de românii care ştiau limba 
germană. Sala teatrului din Sibiu, administrată de Primărie a fost renovată în 1941."^ În 


1% Gust Ongyert, Unser Landestheater im 8. Spieljahr, în SDT, an 67, nr. 20.231, 30 august 1940, p. 7. 

'% Hanns Schuschnig, Hermannstadt und das deutsche Theater, in Epoche der Entscheidungen. Die 
Siebenbürger Sachsen im 20. Jahrhundert. Coordonator Oskar Schuster, editia a II-a, revizuitá, Kóln, Wien, 
Bóhlau Verlag, 1984, p.145. 

170 József Méliusz, Destin si simbol sau Romanul unei călătorii transilvane în o mie nouă sute patruzeci si trei 
povestit în douăsprezece capitole, Bucureşti, Editura Kriterion, 1978, pp. 310-312; R.-A. Nica, op. cit., p. 169. 
H, Schuschnig, op. cit., pp. 145-146. 

1? Ibidem, p. 146. 

175 R.- A. Nica, op. cit., p. 169. 

174 Julius Bielz, Geleitworte zur Eróffnung der zehnten Spielzeit, in SODT, an 69, nr 219, 20 septembrie 1942, 
p. 6. 

august 1944, Teatrul German a dispărut, ca toate instituţiile şi manifestările culturale 
germane din Sibiu si din toatá tara. 

În sala Teatrului oraşului îşi prezentau de obicei spectacolele si trupele din 
Bucureşti venite în turneu la Sibiu, unde erau aşteptate cu nerăbdare. Astfel, în februarie 
1940 şi în octombrie 1941, o trupă a Teatrului Naţional din Bucureşti a prezentat O 
scrisoare pierdută, respectiv Tartuffe.'” În ianuarie 1940 trupa Ion Brezeanu a prezentat 
Năpasta şi Conul Leonida fata cu reacţiunea, cu marele actor în rolurile principale, dar si 
regizor. Spectacolele erau urmărite şi de intelectuali saşi, principalul ziar săsesc 
anuntándu-le şi publicând cronici dramatice, ca si la spectacolele germane." Sala 
Teatrului oraşului era foarte solicitată şi uneori au apărut neînțelegeri cu conducerea 
Teatrului German care o avea închiriată pentru stagiunea sa permanentă.” 

Aportul studenţilor la mişcarea teatrală sibiană consta nu doar în calitatea lor de 
spectatori avizaţi, ci şi în înființarea Grupării dramatice universitare, în ianuarie 1942, sub 
conducerea profesorului de la Medicină, scriitor cunoscut, Victor Papilian. Gruparea avea 
peste 70 de membri care au învăţat tainele artei actoriei şi au prezentat spectacole la Sibiu, 
Braşov, Bucuresti. ^ Amatorii de teatru erau activi şi în liceele româneşti şi germane, în 
Reuniunea Meseriasilor Români, prezentând spectacole cu săli pline, educând tineri 
spectatori.!”? 

Deşi Teatrul German a fost desfiinţat, în stagiunea 1944-1945, Sibiul a avut parte 
de o stagiune permanentă a Teatrului National din laşi, ajuns în această perioadă în refugiu 
la Sibiu, după peregrinări dramatice prin tara. Actorii aflați în pribegie au aflat la Sibiu un 
public entuziast şi cronicari avizaţi, dintre care se evidentia Radu Stanca. El aprecia 
eforturile marilor actori ai scenei ieşene în condiţiile date, dar nu ascundea festivismul, 
notele stridente sau rolurile nereuşite.“ Teatrul din Iasi a plecat acasă în iunie 1945, dar 
câțiva actori cunoscuţi, ca Milutá Gheorghiu, Aurel Ghitescu, Constantin Sava ş.a. au 
rămas la Sibiu continuând să joace şi să contribuie la înfiriparea visului sibienilor de a avea 
o trupă românească permanentă. i 


VIATA LITERARÁ 


In anii rázboiului, la Sibiu, páná atunci un oras provincial, au tráit si au creat 
scriitori consacraţi, care au făcut parte din peisajul cotidian: Lucian Blaga, Ion 
Agârbiceanu, Victor Papilian. Un tânăr jurnalist cu încercări literare, observa că centrul 

predilect de întâlnire al creatorilor era cafeneaua „Bulevard”!*?, ca si la sfârşitul veacului al 
XIX-lea, când se întâlneau aici Slavici, Coşbuc, iar ceva mai târziu, Goga, Tăslăuanu ş.a. 
Lucian Blaga a îndrumat Cercul literar studenţesc „Octavian Goga”, înființat în ianuarie 
1942. La inaugurarea activităţii Cercului, din 12 februarie 1942, a luat parte şi ministrul 
Culturii Nationale, Ion Petrovici. Peste o săptămână, Cercul s-a prezentat în sala Teatrului 
Municipal, in fata unei săli pline de studenti. Asemenea şedinţe publice s-au repetat la 
Sibiu, dar şi la Bucuresti, Timişoara, Arad. De mare succes s-au bucurat şi conferințele 
susţinute de membrii Cercului pe teme de istorie şi critică literară (de obicei 2-3 în fiecare 
lună de activitate universitară). Membrii Cercului (Ştefan Augustin Doinaş, lon 
Negoitescu, Romeo Dăscălescu, I.D. Sârbu, Radu Stanca, Ovidiu Drîmba) citeau din 
creaţiile lor, fiind prezentaţi de colegul lor, viitorul critic remarcabil, Cornel Regman.'* Ei 
erau prezenți şi în revistele literare ale vremii. Cercul a devenit foarte cunoscut după ce a 
trimis o scrisoare deschisă lui Eugen Lovinescu, publicată de acesta în ziarul Viata din 13 
mai 1943, prin care semnatarii se declarau de acord cu crezul său artistic. Ei se pronuntau 
pentru primatul esteticului, combătând reaparitia sămănătorismului (numit păşunism de 
Radu Stanca) şi exaltările naţionaliste. În condiţiile războiului pentru redobândirea 
teritoriilor pierdute de România în 1940, atitudinea nu era bine privită şi a primit replici 
acide, dar a avut şi ecouri favorabile, pentru ca mai târziu unii autori să considere mişcarea 
cerchiştilor o acţiune de adevărată rezistenţă față de un regim autoritar, aliat cu Germania 
nazistă.!% În prima parte a anului 1945 a apărut şi Revista Cercului Literar, în 8 numere, 
ca revistă de literatură, filosofie şi artă. Între cei care veneau la şedinţele Cercului şi au 
publicat în revistă s-a aflat şi poetul german Wolf von Aichelburg.'% Astfel tinerii scriitori 
care şi-au început drumul literar la Sibiu, au consolidat locul oraşului în istoria literaturii şi 
l-au păstrat până la sfârşitul vieţii în suflete, drept locul marilor elanuri creatoare ale 
tinereţii lor, unde au revenit mai târziu de câte ori au avut ocazia. 15 

În ce priveşte viaţa şi activitatea marilor scriitori care au trăit anii refugiului la 
Sibiu trebuie menționat cá au avut o perioadă rodnică, fără a fi simţit profund războiul, dar 
şi fără a fi cu totul rupti de realitate. Poate cel mai elocvent exemplu în acest sens este al 
lui Lucian Blaga. Fiica lui, Dorli Blaga, afirma într-o conferinţă că „în ciuda vremurilor de 


atunci, viata lui Blaga la Sibiu a fost frumoasă şi luminoasă”. 

MUZICA 


Sibiul avea in 1939 o bogatá traditie muzicalá care a cuprins clasa de mijloc si 
elitele, organizate în diferite reuniuni şi asociaţii de muzică. Astfel, saşii aveau o reuniune 
de muzică pentru bărbaţi (Mannergesangverein), Reuniunea de muzică „Hermania”, corul 
„Bach”, corul Liceului Brukenthal, coruri pe vecinátáti, înființate în anii de început ai 
perioadei analizate, orchestre şi fanfare, iar românii dispuneau de Reuniunea de muzică 
„Gheorghe Dima” (reorganizată în 1939), corul Reuniunii Meseriaşilor Români, orchestre. 
Exista şi o reuniune muncitorească pe baze sindicale, Reuniunea de cântări „ITypographia”. 
Toate liceele aveau coruri, iar unele orchestre şi fanfare. 

Reuniunea de muzică „Hermania” avea în 1939 220 de membri activi şi 440 
membri susținători si a sărbătorit în acest an centenarul întemeierii sale.'** Evenimentul a 
prilejuit un grandios spectacol care i-a antrenat pe toti melomanii din oraş, fără deosebire 
de etnie. În sprijinul forţelor muzicale sibiene au fost invitati 40 de instrumentiști şi 4 
solişti din Viena. Întregul ansamblu a interpretat Bach, Beethoven şi Brahms. 
Compozitorul sas Paul Richter a scris, in mod special pentru acaestă aniversare, Uvertura 
festivă?” Din 1940, reuniunea avea un nou director de muzică, pe Kurt Mild, în locul lui 
Otto Eisenburger, plecat în Germania. El făcea o pregătire specială celor care doreau să 
devină membre ale corului Reuniunii. La începutul războiului, Teatrul German a trebuit 
să renunțe la trupa de operetă din motive finaciare. Cu toate greutăţile războiului, sutele de 
membri ai formațiilor muzicale corale şi instrumentale au venit în continuare la repetiţii, 
iar publicul a venit să asculte creațiile celor care, ca amatori, sacrificau din timpul lor 
pentru arta pe care o îndrăgiseră. 

Specifice muzicii săseşti erau corurile ,,Bach" din Braşov şi Sibiu. Corul sibian a 
fost înființat în 1931 şi a fost dirijat de eminentul muzician care a fost profesorul Franz 
Xaver Dressler. Această formație s-a făcut cunoscută şi în Germania, unde a fost invitată 
să concerteze. Corul aborda mai ales lucrări de Bach, Haydn, Pergolesi, Brahms, Bruckner, 
dar şi compozitori contemporani, ca: Hermann Sutter, Sepp Rosegger, Joseph Haas. În anii 
19! În 1942, corul a aniversat 
un deceniu de activitate. S-a calculat că în cei 10 ani de la înfiinţare, coriştii au avut la 
concertele lor cca 25.000 de spectatori.” Spectacolele aveau cel mai potrivit loc de 


războiului, soliştii necesari erau uneori aduşi şi din Germania. 


desfăşurare în biserica evanghelică. F. X. Dressler a întemeiat cu elevii Liceului 
Brukenthal şi un cor de băieţi care, în 1943, a evoluat şi la Bucureşti. 

Reuniunea de muzică „Gheorghe Dima” avea ca director de muzică pe tânărul 
profesor Petre Gherman de la Academia Teologică Andreiană şi avea în 1941 200 de 
membri, între care se aflau şi refugiați; se căutau noi corişti, deoarece se urmărea dublarea 
numărului lor. P. Gherman reinfiintase Reuniunea şi avea proiecte deosebite, dar a decedat 

18 V. Ciobanu, Contribuţii, pp. 390-391. 

1% SDT, an 67, nr. 20.042, 8 februarie 1940, p. 7. 

în iunie 1941.!% O realizare deosebită era considerată şi fanfara Liceului „Gheorghe 
Lazăr”, dirijată în 1940 de profesorul de muzică Popovici, care ajunsese la 200 de membri, 
din care 80 erau „fanfara ritmică”. Ei au impresionat publicul la defilarea de 10 mai 1941 
şi cu alte ocazii.” 

Sibiul dispunea de interpreți de talie europeană. În primul rând trebuie menţionat 
muzicianul de excepţie care a fot Franz Xaver Dressler, un organist renumit în Europa. ^? 
Radu Stanca era un cunoscător al muzicii clasice, care scria despre un concert de Bach din 
aprilie 1941: „Felul în care maestrul Dressler a executat acest concert a depăşit cele mai 
occidentale aşteptări [...] În special pianissimo-urile domnului Dressler ne-au relevat nu 
numai un muzician de subtile resurse, dar şi un suflet de veritabil poet". ?" Acelaşi cronicar 
scria despre dirijorul Dressler, care a condus corul Bach interpretând Patimile după Matei 
de Bach, o lucrare de tradiţie la Sibiu şi aprecia că profesorul 1-a „răpit încă odată toate 
elogiile”.'% Sibiul dispunea şi de alti interpreti, chiar dacă nu de talia lui Dressler. Astfel 

erau interpretele de lieduri Deli Simonis, Josi von Hannenheim, Lizzy Gerger” sau 


pianişti ca Mitzi Klein-Hintz, Ortrun Bruckner" ş.a. 

Având în vedere că la Sibiu exista un public avizat, aici au venit şi în anii 1939- 
1945 o serie de muzicieni de valoare din alte centre din tara şi din Viena sau din Germania. 
Este cazul unei orchestre de cameră din Bucureşti, al pianistului german Giinter Weinert, al 
celui mai bun pianist italian, Guido Agosti, al violoncelistului italian Arturo Bonucci. Desi 
uneori intrarea era liberă la aceste concerte, altă dată sala era aglomerată, ca in 13 februarie 
1942, când sala „Unicum”, de obicei considerată prea mare pentru concertul unei orchestre 
de cameră, s-a dovedit neîncăpătoare pentru spectatorii veniţi să asculte cvartetul Petersen 
din Essen. Într-adevăr, acesta a avut „un succes extraordinar”, cum nota cronicarul muzical 
Marko Burmaz."' De o apreciere similară s-a bucurat obținut orchestra de cameră din 
Berlin dirijată de „o celebritate mondială”, Hans von Benda, cum scrie Radu Stanca despre 
concertul dat în sala cinematografului „Corso”, în mai 1941. Cronicarul remarca „evlavia 
cu care compatrioţii genialului dirijor german au participat”. Întucât s-au interpretat lucrări 
de Bach, Haydn, Mozart şi Ceaikovski, autorul considera că „s-a servit o lecţie despre ce 
trebuie să fie un Bach"."? În iunie 1941 a fost prezentat un al doilea concert, al cărui 
cronicar, Ovidiu Drimba, elogia fiecare lucrare interpretată. In final, el conchidea: 
„Sensibilitatea extremă a dirijorului care sesizează cele mai fine nuanţe de dramatism, 
eleganța şi siguranța conducerii, ansamblul de o disciplină înaltă şi o ținută artistică perfect 
occidentală au contribuit să redea nivelul unui spectacol mare”.”” La următoarea prezență 
în Sibiu a aceleiaşi orchestre, în aprilie 1942, întrucât concertul a început la orele 20,30, la 


1% Tara, I, Sibiu, nr. 39, 30 mai 1941, p. 7; nr. 41, 1 iunie 1941, p. 7; nr. 69, 3 iulie 1941, p. 7. 
P5 Tara, I, nr. 29, 17 mai 1941, p. 7. 

1% SDT, an 67, nr. 20.227, 25 august 1940, p. 10. 

197 Tara, I, nr. 1, 7 aprilie 1941, p. 2. 

1% Ibidem. 

sala „Unicum”, Societatea Tramvaielor Electrice anunţa cá va pune un tramvai la orele 
22,15 în direcţia Şcolii de Cadeti din capătul străzii Sewis (actual Bulevardul Victoriei). 

Pentru publicul amator de o muzică mai uşor de înţeles a existat, de asemenea, o 
ofertă bogată, deoarece fanfarele sásesti tradiționale erau prezente la numeroase 
manifestări (sărbători religioase, laice, maialuri în Dumbravă). Şi fanfarele militare erau 
prezente mereu în sezonul cald în Parcul „Sub Arini” şi în alte locuri. Pentru studenți, 
Gruparea filarmonică universitară, care s-a înființat în decembrie 1941, a oferit concerte 
simfonice şi muzică de cameră în cantina studenţească. Şi Cercul Literar a organizat, prin 
Radu Stanca, audiții muzicale. Pentru educația muzicală şi patriotică a studenților şi a unui 
public mai larg, s-a organizat un cor mixt denumit „Răsunetul Ardealului”, care a prezentat 
muzică românească, imnuri, marşuri, ajungând la un nivel înalt şi fiind invitat la Radio, în 
Bucureşti.” Trebuie menţionat că şi jazzul avea destui iubitori printre tinerii din Sibiu, 
care s-au bucurat şi de un spectacol de revistă montat de forte locale, cu cuplete inspirate 
din realităţile sibiene ale acelor ani." 

În general, se poate considera că toate categoriile de locuitori ai Sibiului s-au putut 
bucura de genul de muzică preferat, elitele având posibilitatea să asculte interpretări de cea 
mai înaltă calitate. Au lipsit în aceşti ani doar spectacolele de operă, pe care în anii 
interbelici reuniunile muzicale săseşti au reuşit să le monteze cu forțele proprii, dar în 
condiţiile de război nu s-a putut realiza un astfel de proiect. 


MIJLOACE MASS MEDIA 


Presa scrisă românească a fost o prezenţă cotidiană la Sibiu in anii 1939-1945. În 
1939 apăreau în oraş 18 periodice social-politice şi culturale, dar niciun cotidian în limba 
română. În schimb, între acestea erau publicaţii de tradiţie, cu titluri cunoscute. Continuau 
să se tipărească şi în anii războiului Telegraful Român, Transilvania, Revista economică, 
vechile publicaţii româneşti dinainte de 1918. În anii 1941-1944 a apărut cotidianul Țara, 
avându-l ca director pe profesorul universitar Grigore Popa, iar printre redactori tineri de 
talent ca Radu Stanca, lonel Neamtzu, Romeo Dăscălescu. Ziarul nu a fost unul local, ci de 
importanţă regională, dacă avem în vedere articolele, notele şi ştirile publicate. După 
conținutul social-politic deducem că era un oficios al regimului, care a fost plătit de 
Ministerul Propagandei Naţionale şi a sucombat în 17 septembrie 1944. De la Cluj a venit 
şi a apărut până în 1945 un săptămânal national-táránist, condus de Zaharia Boilă în oraşul 
de pe Somes, iar aici, la Sibiu, de Victor Iancu. Oricum, în plin război, la Sibiu apăreau, de 
exemplu în 1943, 26 de periodice. Desigur, inegale ca valoare şi conținut. Pe lângă 
Buletinul Inspectoratului Regional Scolar, Buletinul Justiţiei sau reviste de specialitate ca 
Revista de pediatrie, Revista Cavaleriei, de interes redus, au fost editate publicaţii de 
prestigiu ca revista de filosofie Saeculum, în 1943-1944 (director Lucian Blaga, iar secretar 
de redacţie asistentul său, Zevedei Barbu) şi o nouă serie a revistei culturale, de literatură şi 

artă, cu apariţie lunară, Luceafărul (avându-i ca redactori pe Victor Papilian, Grigore Popa, 
Olimpiu Boitoş şi Mihai Beniuc). Aceasta a rezistat până în 1945, când redacorii s-au 
reîntors la Cluj. În 1944-1945 au apărut noi ziare, care semnalizau intenția unor partide 
dinainte de război de a-şi relua activitatea la nivelul judeţului Sibiu (Glasul Drepáfii, al 
PNT, Poporul, al Frontului Plugarilor, Vestea, al PNL). În aceşti ultimi 2 ani de război 
erau în total 27 de publicaţii. De reţinut că după dispariţia cotidianului Zara, a apărut, din 
15 decembrie 1944, cotidianul comunist România Viitoare, avându-l ca director pe 
profesorul Mihai Kernbach şi ca redactor-responsabil pe Mircea Alexiu.” 

Presa germană a fost o prezență constantă la Sibiu şi în aceşti ani. Sibiul a 
continuat să fie centrul principal al presei germane din România (numeric situația este 
comparabilă cu aceea de la Timişoara şi Cernăuţi, dar acolo uneori este o presă de limbă 
germană, nu a germanilor). În 1939 existau la Sibiu 24 de periodice social-politice, 
culturale şi de specialitate, care apăreau în limba germană. Cotidianul Siebenbiirgisch- 
Deutsches Tageblatt era organul de presă conducător al saşilor şi al celorlalți germani din 
România, cunoscut şi în Germania. În decembrie 1939 periodicul a ajuns la numărul 
20.000, şi a avut o ediţie festivă, de 104 pagini. Din ordinul noii conduceri a Grupului 
Etnic German Siebenbürgisch-Deutsches Tageblatt s-a unit din 16 martie 1941 cu Banater 
Deutsche Zeitung, de la Timişoara şi a devenit Südostdeutsche Tageszeitung, care şi-a 
încetat apariţia la 23 august 1944. Conducătorul S.D. Tageblatt, Hermann Plattner, s-a 
pensionat la sfârşitul anului 1939 şi a fost înlocuit de Alfred Hónig. Ziarul a devenit un 
oficios al noii conduceri a Grupului Etnic German. Înfăţişarea sa grafică îl face comparabil 
cu multe foi din Germania. Dealtfel, exceptând ştirile locale, cotidianul arăta ca un ziar din 
spaţiul celui de-al III-lea Reich, cu 8-12 pagini la o ediţie. În perioada 26 august - 11 
septembrie 1944, Hans Otto Roth, vechiul lider democrat al saşilor dinainte de război, care 
voia să reia tradiția organizaţiei democrate in viata germanilor din România, a reeditat 
Siebenbürgisch-Deutsches Tageblatt, dar ziarul a fost interzis în 12 septembrie 1944.79? În 
1942 mai erau 16 publicaţii germane, iar în 1944 doar 9. Scăderea era o consecinţă a 
războiului care măcinase şi forța culturală a saşilor, prin lipsirea de condeieri şi de bază 
materială). După 23 august 1944 toate publicațiile considerate ca organe ale Grupului Etnic 
German au fost interzise. În 1945 mai apăreau doar două publicaţii: foaia bisericească 
Kirchliche Blătter şi revista muzeului, Mitteilungen aus dem Baron Brukenthalischen 
Museum. Se mai adăuga buletinul bilingv (româno-german) al Camerei de Comerţ şi 
Industrie Sibiu." 

În anii războiului întreaga presă a fost supusă cenzurii, dar spaţiile albe specifice 
articolelor interzise sunt puţine. Probabil, redactorii ziarelor cunoşteau directivele cenzurii 
şi le respectau, în linii mari, evitând astfel amenzile şi eliminarea unor texte. 


207 De mare utilitate pentru această evaluare este catalogul Elenei Dunăreanu, Presa românească sibiană 
(1851-1968), Sibiu, Biblioteca ,,Astra", 1969, passim. 

? Michael Kroner, Für deutsche Bevölkerung Rumäniens zum 23. August 1944, în Karpatenrundschau, 
Braşov, an 18, nr. 35, 30 august 1974, p. 6. 

20 Pentru presa germană instrumentul de lucru este catalogul redactat de Elena Dunáreanu si Mircea Avram, 
Presa sibiană în limba germană (1778-1970), Sibiu, Biblioteca „Astra”, 1971, passim. 

La Sibiu erau citite şi alte publicaţii, în afara celor tipărite aici. La sfârşitul anului 
1939 soseau în oraş 40 de ziare în limba română din Bucureşti şi unul din Cluj, 10 ziare în 
limba germană din tara şi alte 220 de titluri de publicaţii în limba germană din al III-lea 
Reich. Deseori acestea din urmă erau în câteva exemplare. În schimb, cele din Bucureşti 
soseau în număr mare: Universul în 1.200 exemplare, Informația în 1.500 exemplare, 
Curentul în 1.000 exemplare, Capitala în 1.100 exemplare etc.” 

Anul 1944 a marcat sfârşitul presei sibiene bogate şi variate, cunoscută în toată 
lumea germană până atunci. Noul regim, deşi clamat democrat, s-a dovedit a fi la fel de 
sever cu libertatea presei. Astfel ziarele şi revistele germane nu au mai fost admise, cu 2-3 
excepții, şi acestea dacă respectau cu stricteţe directivele ideologice ale noilor autorități. 

Aparatele de radio erau în anii războiului încă puţin răspândite, deşi oferta de 
radioreceptoare din Reich era diversificată (după reclamele din ziare). În 1939 la Sibiu 
existau 4.475 de aparate de radio, deorece preţul unui exemplar era destul de mare. Totuşi 
procentul este ridicat, fapt ce relevă starea materială a locuitorilor. La nivelul întregii tari, 
situația era mai gravă, România aflându-se pe ultimul loc în Europa în privinţa reţelei 

radiofonice. 


TIMPUL LIBER SI SPORTUL 


Regimurile autoritare din anii rázboiului s-au stráduit sá organizeze si timpul liber 
al cetăţenilor, pentru ca aceştia să nu poată gândi decât ce era permis. După includerea 
tinerilor în Straja Ţării şi in Deutsche Jugend (Tineretul German), a venit vremea 
organizării timpului liber prin „Muncă şi lumină”, iar pentru saşi prin ,,Forta prin bucurie” 
(Kraft durch Freude).”'” Caravanele cinematografice, teatrele erau şi acestea controlate si 
urmăreau să promoveze propaganda oficială prin filmele şi piesele prezentate, chiar şi prin 
muzică. Pentru a se ocupa eventualul timp rămas liber s-au introdus munca în folos 
obştesc, adunarea de daruri pentru soldaţii de pe front şi 5 zile de prestații in natură la 
Sibiu, în timpul cărora trebuia mers la reparaţii de străzi, săpat de şanţuri etc. Pentru tineri 
existau şi două dimineti prevăzute pentru instruirea premilitară. După 23 august 1944, 
unele dintre aceste forme au dispărut, dar au apărut altele ori li s-au schimbat doar 
sloganurile. De exemplu, susținerea frontului a rămas, deoarece războiul a continuat. Până 
şi lozinca era aproximativ aceeaşi. Acum suna: Totul pentru front, totul pentru victorie!, 
anterior conducerea Grupului Etnic German cerea membrilor angajarea totală în frontul 
patriei. Filmele caravanei cinematografice nu mai erau germane, ci mai întâi americane şi, 
în final, sovietice. Cu petrecerea timpului liber se ocupau acum sindicatele muncitoreşti, 
temute în acei ani, care mobilizau maturi şi tineri la tot felul de acţiuni pentru susţinerea 
frontului, pentru ajutorarea țăranilor să-şi repare uneltele, pentru participarea la 
demonstraţii de protest sau de susţinere a regimului politic etc. 


210 SJAAN, fond Inspectoratul Regional de Poliţie Alba, dos. 2, 1939, ff. 307-308. 
?!! M. Anton, op. cit., pp. 90-91. 

Cu toate acestea, mai ales tinerii ştiau să-şi facă şi timp liber. Ca elemente de 
divertisment, oraşul Sibiu dispunea de condiţii optime. Parcul „Sub Arini”, Parcul 
Oraşului, dar mai ales Pădurea Dumbrava, aflată atât de aproape de oraş şi legată de acesta 
prin tramvai erau un cadru ideal pentru toti cei dispuşi la plimbări mai scurte sau mai lungi. 
Un obiectiv pentru drumeţii putea fi şi stațiunea Păltiniş, aflată în plină dezvoltare, chiar 
dacă era război. Ca spatii de plimbare din oraş sunt menţionate spațiul din fata Hotelului şi 
restaurantului „Bulevard”, denumit Pe bretăr, cel de sub zidul cetăţii, spațiul dintre Piaţa 
Mare şi Piaţa Unirii, strada „Regina Maria” pe atunci, strada Cisnădiei odinioară şi strada 
Nicolae Bălcescu astăzi. Cei care aveau timpul să socializeze în acei ani plimbându-se, o 
numeau însă Corso. Demn de remarcat este faptul cá, în pofida convietuirii saşilor cu 
românii, deteriorată, este drept, în aceşti ani, tinerii români mergeau pe partea românească 
a străzii, aceea pe care se află Magazinul Floaşiu, iar în capătul din Piaţa Unirii (fostă 
Hermann), edificiul băncii „Prima Ardeleană”. Tinerii saşi mergeau pe partea opusă, cu 
Hotelul „Împăratul Romanilor” 7”? 

Tinerii care voiau să petreacă într-un restaurant aveau de ales între cele mai 
elegante şi mai scumpe, „Împăratul Romanilor” sau „Bulevard”, „Colonade”, „Unicum”, 
„Veneţia” şi cele obişnuite ca: „Bufniţa”, „Pisica neagră”, „Carol şi G.A. Kovats”, 
„Kasper”, „Călugărul”, pivnita de sub magazinul „Curtea de fier", pivnita de sub Poarta 
Turnului ş.a. Cinematografele unde se puteau vedea mai ales filme germane, italiene, 
spaniole dar şi americane pentru începutul şi la sfârşitul perioadei erau: ,,Apollo”, ,,Rio” şi 
Corso". Caravana cinematografică „Muncă şi lumină” prezenta jurnale, filme de război şi 
filme de propagandă. Un bilet la un asemenea spectacol costa 10 lei în 1942?" 

O posibiliate de petrecere a timpului liber a fost şi în anii războiului sportul. Fata 
de domeniul culturii în general, unde aportul refugiaților şi al Universităţii în special a fost 
foarte important, la capitolul sport aportul nu a mai avut aceeaşi pondere. Sibiul fusese un 
centru sportiv important în anii interbelici şi a continuat să fie în anii războiului. Îndeosebi 
saşii erau mari practicanți ai drumetiei, ai excursiilor în zonele înconjurătoare oraşului, dar 
şi în cele mai îndepărtate, în munţi. Asociația Carpatină Ardeleană (Siebenbürgische 
Karpatenverein — SKV) avea mii de membri şi o structură organizatorică dezvoltată. Sibiul 
era o secțiune puternică. Drumetiile montane şi excursiile se desfăşurau cu regularitate, 
inclusiv în anotimpurile cu zăpadă. Aceste sporturi cuprindeau cel mai mare număr de 
tineri şi vârstnici. 

Asociaţia de Schi Sibiu avea un campionat propriu la schi fond şi la ştafetă şi 
participa la campionatul pe tara. De asemenea, organiza drumeţii pe schiuri şi concursuri 
de schi alpin la Balea.”!” Împreună cu Oficiul Local de Turism, Asociaţia avea o şcoală de 
schi pe câmpul de la Poplaca, pe dealul Gusteritei, la Prejba sau la Păltiniş, organizată 
după directivele Federației Române de Schi. Antrenorii diplomaţi ai asociației împărțeau 
cursantii în categorii: începători, avansați şi pentru perfecționare, pe genuri şi categorii de 

várste."^ La Sibiu a existat si o Asociaţie de patinaj care avea concursuri de viteză şi 
ştafetă, pe genuri şi categorii de vârstă. Se încerca şi dezvoltarea hocheiului. Clubul 
Universitatea Cluj, refugiat la Sibiu, avea o echipă de hochei care avea întâlniri regulate, în 
cadrul campionatului, cu celelate echipe din țară. °" 

Cel mai popular era fotbalul, dar în acest caz era vorba mai ales de spectatori, 
decât de sportivi practicanți. la Sibiu au existat o echipă săsească, HTV (Hermannstădter 
Turnverein - Asociaţia de Gimnastică Sibiu) şi una românească, Şoimii Sibiu, între care 
exista o veche rivalitate sportivă. Alte echipe sibiene erau SGS, Arsenal, Amatorii. Venirea 
echipei de fotbal Universitatea Cluj la Sibiu a sporit emulatia şi a umplut cu spectatori 
stadionul ANEF din Parcul „Sub Arini”. Echipa juca în campionatul national şi astfel 
aducea la Sibiu cele mai bune echipe din România. În aprilie 1941 s-a reînființat Societatea 
„Amicii U".?* 

Atletismul cu toate ramurile sale se adresa unui număr sporit de practicanți şi 
atrăgea mai puţini spectatori. În septembrie a avut loc la Sibiu campionatul naţional 


? Dar sosirea clubului 


feminin de atletism, care a făcut o bună propagandăa acestui sport. 
studenţesc clujean a impulsionat si mai mult acest sport. În iulie 1941 a fost reconditionatá 
pista stadionului din „Sub Arini” în vederea unui concurs menit să constituie o selecție 
pentru echipa națională, care urma să întâlnească Germania. De asemenea, existau 
concursuri regionale.” Naziştii ajunşi la conducerea Grupului Etnic German au căutat să 
acapareze şi sportul pentru interesele lor politice. Ei au îndemnat tinerii să practice 
atletismul şi celelalte sporturi, cu scopul de a-i pregăti pentru angajarea în armată. 
Organizaţia Tineretul German din judeţul Sibiu a pregătit în 13 octombrie 1940 o 
sărbătoare a sportului adunând în Piaţa Mare a oraşului 195 de băieţi şi 115 fete din Sibiu, 
Cisnădie şi din 20 de comune rurale care au participat la concursuri atletice. La festivitatea 
de deschidere a fost prezent şi Willi Depner, conducătorul Tineretului German, în fata 
căruia tinerii sportivi au mărșăluit.” 

Aceeaşi grijă exista şi pentru gimnastică, sport cu tradiție la Sibiu. În cadrul 
clubului HTV, în anii războiului se făceau antrenamente şi iarna în cele două săli de 
gimnastică, pentru băieţi şi pentru fete.” În anul 1942, la Sibiu avea loc campionatul de 
gimnastică pe aparate al Tineretului German.^? 

Un sport de tradiție la Sibiu, a fost călăria, datorită existenţei unei preocupări 
constante în acest sens la Scoala de echitație din cadrul Şcolii de Ofiţeri de Cavalerie din 
oraş. În 1941, de Sf. Gheorghe a fost organizat un concurs hipic cu scopul de a reînnoda 
firul tradiţiei, pentru a aduna bani la Împrumutul Reîntregirii şi pentru a testa echipa de 

călărie a României care se pregătea în vederea unui concurs la Viena. La concursul hipic 
de la Sibiu au asistat regele Mihai si regina mamă Elena.” 

Înotul avea condiţii deosebite de dezvoltare la Sibiu. Un bazin acoperit a existat la 
Baia Populară, de nivel european, apoi a fost dat în folosință, în 1936, ştrandul modern. De 
asemenea, Şcoala de Înot aflată în proprietatea armatei, în Parcul „Sub Arini”, era pusă la 
dispoziţia celor interesaţi. Un bilet de intrare pentru militari era 15 lei, iar pentru civili, 20 
lei. 3 zile pe săptămână cânta şi o orchestra de jazz, iar în celelate zile o fanfară.” Sibiul 
instructivă a timpului liber. 

Alături de facilităţile menționate se mai pot aminti Muzeul Brukenthal, Muzeul 
Asociatiunii, Muzeul de Ştiinţe Naturale, Grădina Zoologică din Dumbravă, deschise zilnic 
pentru vizitatori. 


CONCLUZII 


Cele câteva aspecte din viaţa cotidiană la Sibiu în anii 1939-1945 relevă că, în 
general, oraşul oferea aceleaşi condiţii de trai ca şi celelalte centre urbane transilvănene. 
Standardele mai ridicate uneori decât în alte oraşe din România se datorează evoluţiei sale 
istorice, legăturilor strânse ale locuitorilor săi saşi cu Occidentul şi în primul rând cu 
patria-mamă, Germania. În anii 1940-1944, relaţiile statului român cu cel de-al III-lea 
Reich au fost foarte strânse şi s-au bazat pe aderarea României la Pactul Tripartit, în 23 
noiembrie 1940. Din aceste legături Sibiul a avut de beneficiat prin relațiile economice şi 
culturale strânse, fără piedici, întreţinute cu spațiul celui d-al III-lea Reich. Românii sibieni 
însă nu puteau privi cu ochi buni pe militarii Wehrmachtului chemaţi în ţară şi ajunşi la 
Sibiu, pentru că tot atunci veniseră mii de refugiaţi şi Universitatea din Cluj, după ce Hitler 
şi Mussolini ceruseră României să cedeze Ungariei nordul Ardealului. 

Viaţa cotidiană la Sibiu a avut şi un anume specific. În primul rând, în aceşti ani 
oraşul a căpătat un caracter românesc, atât demografic, cât şi cultural. Evenimentul 
dramatic pentru România al pierderii nordului Transilvanaiei a însemnat pentru Sibiu 
câştigarea unui plus de populație românească şi a unui grup de elită format din cei 3.000 de 
studenţi şi profesori ai Universității clujene, care au dinamizat viaţa culturală a oraşului 
prin conferinţe, spectacole, concerte, publicaţii literare etc. Alături de manifestările social- 
culturale săsești, slăbite în urma evenimentelor (mobilizări şi înrolări în forte militare, 
pierderi pe front, deportări) s-au afirmat puternic în cultură şi artă românii, intáriti de 
„desantul” de la Cluj. 

Dincolo de problemele de aprovizionare a populației, la Sibiu războiul s-a simțit 
mai puţin ca în alte centre urbane. Au fost luate şi aici măsuri de rationalizare, măsuri 
împotriva atacurilor aeriene, de camuflaj, dar oraşul a fost ferit de atacuri aeriene 
puternice, cum s-a întâmplat cu alte centre: Bucureşti, Ploieşti, Iasi şi nici nu a devenit 


2 SODT, an 69, nr. 93, 23 aprilie 1942, p. 7; nr. 94, 25 aprilie 1941, p. 2 ; Tara, I, nr. 126, 7 septembrie 1941, 
p.7 
“5 Tara, I, nr. 68, 4 iulie 1941, p. 6. 

teatru de operaţii militare. Viaţa economică si social-politică s-a desfăşurat relativ normal, 
dar impactul războiului s-a resimțit în producția consacrată aproape în totalitate armatei, în 
prezenţa masivă a militarilor în peisajul cotidian, întrucât oraşul a fost cea mai importantă 
garnizoană militară după Capitală (cca 12.000 militari în 1941). 

Sibiul a redevenit o adevărată capitală a Transilvaniei, căpătând noi atribuții care 
s-au răsfrânt benefic asupra vieții cotidiene. Aşa cum observa un jurnalist, acum Sibiul nu 
mai era un oraş de provincie, aici puteau fi întâlniți academicieni, scriitori de prim rang (L. 
Blaga, I. Agârbiceanu, V. Papilian, D.D. Roşca), conducători politici din prima linie, saşi 
şi români, miniştri şi oameni politici, inclusiv câteva vizite ale regelui şi ale mareşalului 
Antonescu. Aici au sosit deseori şi reprezentanţi ai puterilor Axei (diplomaţi, oameni de 
cultură, jurnalişti). Viaţa cotidiană era aceea dint-un oraş mare, important. Deseori războiul 
era uitat, dar sirenele anunțând pericolul de atac aerian şi camuflajele din 1943-1945 
reaminteau că nu era timp de pace. Cel mai tragic semn al războiului era însă pierderea de 
vieţi omeneşti. În ultimii ani ai perioadei nu mai exista familie care să nu fi avut pe cineva 
rănit sau dispărut. La realitățile războiului s-au adăugat efectele unor politici autoritare care 
au răpit libertatea sau viata unui mare număr de sibieni, români şi mai ales saşi după 23 
august 1944, ajungându-se la deportarea a 3-4.000 de persoane în URSS (ianuarie 1945). 
Pentru Sibiu, sfârşitul războiului a adus plecarea Universităţii şi decăderea la starea de oraş 
provincial, cu o viață cotidiană mai puțin agitată. De atunci până astăzi însă, tendinţa spre 
dezvoltare şi afirmare a rămas o constantă în istoria oraşului. 

